
PIRMOJO LEIDIMO PRATARMĖ 


Mums norisi patirti, kaip radosi naujos idėjos ir naujos gyveni- 

mo formos, visu ryškumu sušvitusios vėlesniais laikais; visuo- 
se laikuose pirmiausia ieškome juose slypinčių būsimų epochų užuo- 
mazgų. Kaip uoliai viduramžių kultūroje mėginta aptikti šiuolaikinės 
kultūros daigų! Taip uoliai, kad kartais regėjosi, lyg visa viduramžių 
dvasios istorija buvo vos ne kas kita, kaip vien Renesanso adventas. 
Šiaip ar taip, tuose laikuose, kitados laikytuose apimtais stingulio ir 
negyvais, visur buvo įžvelgti jau besikalantys naujų dalykų želmenys 
ir visur regėjosi pirmieji būsimos tobulybės ženklai. Tačiau, ieškant 
besirandančio naujo gyvenimo, dažnai buvo pamirštama, kad ir istori- 
joje, ir gamtoje mirtis ir gimimas per amžius žengia koja į koją. Senos 
kultūros formos miršta tuo pačiu metu ir toje pačioje dirvoje, kuriuo 
ir kurioje suklestėjimui peno semiasi nauja kultūra. 

Čia mėginama į keturioliktąjį ir penkioliktąjį šimtmetį pažvelgti ne 
kaip į Renesanso pradmenis, o kaip į viduramžių pabaigą, kaip į vidu- 
ramžių kultūrą paskutiniuoju jos gyvenimo periodu, kaip į medį, ap- 
kibusį pernokusiais, visiškai susiformavusiais ir subrendusiais vaisiais. 
Išvešėjimas senų, varžančių mąstymo formų, gaubiančių gyvą idėjos 
branduolį, turtingos kultūros vytimas ir stabarėjimas, — štai koks pa- 
grindinis šių puslapių turinys. Rašant šią knygą, žvilgsnis buvo įsmeig- 
tas tarytumei į vakaro dangaus gelmes, — tačiau tas dangus buvo kru- 
vinai raudonas, apsunkęs ir nykus nuo švino pilkumos, apgaulingai 
švytįs variu. 


Dainis mūsų dvasia dažniausiai ieško naujų dalykų pradžios. 

Permetęs akimis, kas čia parašyta, klausiu save, ar visos tos blau- 
sios spalvos nebūtų išsisklaidžiusios ir pavirtusios į tyrą vaiskumą, jei- 
gu būčiau dar ilgiau žvelgęs į tą vakaro dangų. Panašu, kad paveiks- 
las, kuriam aš čia suteikiau spalvas ir linijas, išėjo vis dėlto niūresnis 
ir ne toks tykus, nei tikėjausi imdamasis šio darbo. Gali būti, kad, vi- 
są dėmesį kreipiant į žlugimą, gyvenimo pabaigą ir vytimą, veikalą už- 
gula pernelyg didelis mirties šešėlis. 


Rašyti šį veikalą paskatino poreikis geriau perprasti Van Eyckų ir 
jų įpėdinių meną, suvokti to meno sąryšį su visu ano meto gyvenimu. 
Norėjau aprėpti Burgundijos visuomenę kaip vieningą reiškinį; atro- 
dė įmanu pažvelgti į ją kaip į tokį patį užbaigtą kultūros sluoksnį, koks 
yra italų kvatročentas, tad ir knygos antraštė iš pradžių buvo sumany- 
ta tokia: „Burgundijos amžius“. Tačiau, pamėginęs pateikti bendres- 
nių samprotavimų, šio apsiribojimo gavau atsisakyti; tik labai siaura 
prasme buvo įmanu postuluoti Burgundijos kultūros vieningumą; ne- 
burgundiškoji Prancūzija reikalavo bent jau ne mažiau dėmesio. Taip 
vietoj Burgundijos atsirado du — ir nelabai lygūs — nariai: Prancū- 
zija ir Nyderlandai. Mat apskritai nagrinėjant mirštančią viduramžių 
kultūrą prancūziškieji elementai norom nenorom smarkiai užgožė ny- 
derlandiškuosius; tik tose srityse, kur Nyderlandų kultūros elementai 
yra itin reikšmingi, — religinio gyvenimo ir meno sferose, — apie 
juos išsamiau kalbama. O dėl to, kad šešioliktajame skyriuje šiek tiek 
peržengtos apsibrėžtos geografinės ribos, greta Ruusbroeco ir Diony- 
zo Kartūzo liudininkais pasitelkiant ir Eckhartą, Suso bei Taulerį, — 
turbūt nėra reikalo teisintis. 

Koks menkas man regisi perskaitytų keturioliktojo ir penkioliktojo 
šimtmečio dokumentų skaičius, palyginti su visu tuo, ką dar būčiau 
norėjęs perskaityti. Kaip mielai būčiau greta virtinės pagrindinių tipų, 
atstovaujančių įvairioms dvasios tėkmėms, kurių atskleidimu paremta 
šio veikalo sandara, surikiavęs dar visą pulką kitų. Tačiau jeigu iš is- 
torikų dažniau už kitus miniu Froissart'ą ir Chastellainą, iš poetų — 
Eustache'4 Deschamps'ą, iš teologų — Jeaną Gersoną ir Dionyzą Kar- 
tūzą, iš tapytojų — Janą van Eycką, tai šitaip atsitiko ne todėl, kad ma- 
no medžiaga būtų buvusi ribota, o veikiau dėl to fakto, kad minėtieji 
autoriai savo kūrybos turtingumu ir ryškiu savitumu itin gerai atspin- 
di savo laikų dvasią. 


PIRMOJO LEIDIMO PRATARMĖ 9 
Cia mėginamos aprašyti gyvenimo ir mąstymo formos. O priartėti 


prie tomis formomis reikšto tikrojo turinio, — argi tai kada nors bus 
įmanoma istoriniams tyrinėjimams? 


Leidenas, 1919 m. sausio 31 d. 

ai pasaulis buvo penkiais šimtmečiais jaunesnis, visų gyveni- 
mo nutikimų išorinės formos buvo kur kas ryškesnės negu da- 
ar. Atstumas tarp sielvarto ir džiaugsmo, tarp negandos ir lai- 
mės rodėsi didesnis nei mums; viskas tebebuvo dar išgyvenama taip 
tiesiogiai ir absoliučiai, kaip dabar džiaugsmą ar sielvartą dar patiria 
kūdikio siela. Kiekvienam gyvenimo įvykiui, kiekvienam darbui turėta 
pabrėžtinų ir savitų formų, visa tai buvo pakylėta iki griežto, pasto- 
vaus gyvenimo stiliaus aukštumų. Didiesiems dalykams — gimimui, 
santuokai, mirčiai — sakramentai teikė dieviškos misterijos švitesį. 
Bet ir menkesnius nutikimus — kelionę, darbą, viešnagę — lydėjo 
tūkstančiai laiminimų, ceremonijų, priežodžių, nekintamų formų. 
Nuo negandų ir bėdų mažiau tegalėjai apsisaugoti negu dabar; jos 
buvo baisesnės ir labiau kamavo. Liga labiau skyrėsi nuo sveikatos; 
rūstus Žiemos speigas ir baugi jos tamsa buvo apčiuopiamesnė blogy- 
bė. Garbe ir turtu buvo karščiau ir godžiau mėgaujamasi, nes jie dar 
ryškiau skyrėsi nuo aimanuojančio skurdo ir paniekinimo. Kailių ap- 
siaustas, šviesi Židinio liepsna, gėrimas, pokštai ir minkštas patalas dar 
tebebuvo itin dideli malonumai, kurie galbūt seniausiai paliudyti ir 
gyviausiai išreikšti gyvenimo džiaugsmą aprašinėjančiuose anglų ro- 
manuose. Ir visi gyvenimo dalykai rėžė akį prabanga ir šiurpu. Raup- 
suotieji, kleketuodami savo barškalais, traukė iš vietos į vietą, elgetos 
aimanavo bažnyčiose, demonstruodami savo luošybes. Kiekvienas luo- 
mas, kiekvienas ordinas, kiekvienas amatas buvo atpažįstamas iš dra- 
bužių. Didieji ponai, kur tik pajudėję, puikavosi herbais ir livrėjomis, 

žadindami pagarbą ir pavydą. Teisingumo vykdymas, prekių siūlymas 
gatvėse, vestuvės ir laidotuvės, — viskas vyko garsiai, su eitynėmis, 
riksmais, raudomis ir muzika. Įsimylėjėlis nešiojo savosios damos spal- 
vas, bičiuliai — savo brolijos emblemą, partija dėvėjo savo valdovo 
spalvas ir herbus. 

Ir išoriniame miesto bei kaimo paveiksle viešpatavo priešprieša ir 
margumas. Miestas baigėsi ne netvarkingai išsibarsčiusiais monotoniš- 
kų fabrikų ir neišvaizdžių kaimiškų namų priemiesčiais kaip mūsų 
miestai, bet buvo sienos juosiama kompaktiška visuma, pasišiaušusi 
bokštais. Kad ir kokie aukšti ir sunkūs būtų buvę didikų ir pirklių na- 
mai, miesto vaizde vis tiek dominavo aukštyn kylančių bažnyčių ma- 
syvai. 

Didesnė nei mūsų gyvenime buvo ne tik Žiemos ir vasaros, bet ir 
šviesos ir tamsos, tylos ir triukšmo priešprieša. Šiuolaikiniame mieste 
beveik nebežinoma, kas yra visiška tamsa ir visiška tyla, koks yra vie- 
nišo Žiburėlio ar vienišo riksmo poveikis. 

Dėl nepaliaujamo kontrasto, dėl margumyno formų, kuriomis vis- 
kas skverbėsi psichikon, kasdieninis gyvenimas skleidė aplink save 
jaudulį, aistringą sugestiją, ir ji reiškėsi permainingomis šiurkštaus ne- 
sivaldymo, nuožmaus žiaurumo, nuoširdaus graudulio nuotaikomis, 
tarp kurių svyruoja viduramžių miesto gyvenimas. 

Būta vieno garso, kuris kartkartėmis vis užgoždavo visą verdančio 
gyvenimo triukšmą ir, nors nedarniai pramaišiui skambėdamas, vis 
dėlto niekados nekėlė sumaišties, laiko atžvilgiu viską perkeldamas į 
tvarkos sferą; tas garsas buvo varpai. Kasdieniniame gyvenime varpai 
buvo nelyg gerųjų dvasių bylojimas, įprastu balsu skelbiantis čia siel- 
vartą, čia džiūgavimą, čia ramybę, čia nerimą, čia šaukiantis, čia įspė- 
jantis. Jiems buvo duodami familiarūs vardai — storulė Žaklina, skam- 
busis Rulantas; buvo Žinomos gaudimo ar skambesio reikšmės. Nors 
varpų dūžiai mažne nesiliaudavo, žmonės nebuvo kurti jų balsui. Per 
skandalingąją dviejų Valansjeno miestiečių dvikovą, 1455 m. sukėlu- 
sią neįprastą miesto ir viso Burgundijos dvaro susidomėjimą, didysis 
varpas, „laguelle fait hideux d oyr“ [kurį baisu girdėti“]*, kaip sako 
Chastellainas ', skambėjo tol, kol vyko grumtynės. Antverpeno Dievo 
Motinos bažnyčios bokštuose dar tebekabo senasis 1316 m. pavojaus 


* Citatas iš prancūzų kalbos vertė Vidas Petras Račius. 

varpas, vadinamas Orida, taigi horrida, šiurpiuoju *. „Sonner U'effroy“, 
„faire U'effroy“ [„„skambinu pavojų“, „skelbiu pavojų“] — skelbė pa- 
vojaus varpo gaudesys*; tas žodis iš pradžių reiškė nesantarvę — ex- 
fredus, paskui — pranešimą apie šią būseną varpų skambesiu, taigi pa- 
vojaus signalą, o galų gale — šiurpą. Koks neaprašomai kurtinamas 
gaudesys turėjo būti, kai visų Paryžiaus bažnyčių ir vienuolynų varpai 
skambėjo nuo ryto ligi vakaro ir net kiaurą naktį, idant būtų išrinktas 
popiežius, kuris padarytų galą schizmai, arba vardan taikos tarp bur- 
ginjonų ir armanjakų *. 

Didžiai jaudinamą įspūdį turėjo daryti ir procesijos. Stojus nera- 
miems laikams, — o tokių dažnai pasitaikydavo, — procesijos kartais 
traukdavo diena iš dienos ištisas savaites. Kai pragaištinga nesantaika 
tarp Orleano ir Burgundijos giminių atvedė į atvirą pilietinį karą ir ka- 
ralius Karolis VI 1412 m., paėmęs į rankas oriflamą, leidosi su Jonu 
Bebaimiu kovoti prieš armanjakus, kurie, sudarę sutartį su Anglija, ta- 
po tėvynės išdavikais, Paryžiuje buvo įsakyta kasdien rengti procesi- 
jas, kol tik karalius bus priešo žemėje. Jos truko nuo gegužės pabaigos 
ligi pat liepos, — vis kitų grupių, ordinų ar gildijų, vis kitais keliais, 
vis su kitomis relikvijomis: „Žes plus piteuses processions gui oncgues 
eussent ėtė veues de aage de homme“ [pačios gedulingiausios proce- 
sijos, kada nors matytos Žmonijos istorijoje“ |. Visi ėjo basi ir nieko 
nevalgę, — ir Parlamento ponai, ir skurdūs miestelėnai; kas tik įsten- 
gė, nešėsi žvakę ar fakelą; eisenose visąlaik buvo daugybė mažų vai- 
kų. Sukorę basomis tolimą kelią, ateidavo ir skurdūs kaimiečiai iš Pa- 
ryžiaus apylinkių. Vieni dalyvavo procesijose, kiti tik žiūrėjo „en grant 
pleur, en grans lermes, en grant devocion“ [„su graudžiomis raudo- 
mis, su gailiomis ašaromis ir didžiu maldingumu“]. Ir beveik visas tas 
dienas smarkiai lijo ?. 

O paskui dar buvo valdovų įžengimai į miestą, ruošiami su tokia 
išmone ir išradingumu, koks tiktai buvo įmanomas. Ir dar — nieka- 
dos nenutrūkstanti daugybė egzekucijų. Nuo ešafoto sklindantis Žžiau- 
rus jaudulys ir šiurkštus graudulys buvo svarbus dvasinio Žmonių pe- 
no elementas. Tai buvo gatvės vaidinimas su moralu. Už šiurpius plė- 
šikavimus teisingumas skyrė šiurpias bausmes: Briuselyje jaunas 
padegėjas ir žmogžudys buvo degančių žabų ryšių rate grandine prira- 
kintas prie žiedo, galinčio suktis aplink stulpą. Jaudinamais žodžiais 
jis pats save rodė žmonėms kaip pavyzdį „et tellement fit attendrir les 

coeurs gue tout le monde fondoit en larmes de compassion“. „Et fus 
sa fin recommandėe la plus belle gue Von avait oncgues vue“ “ [ir 
taip sugraudino širdis, jog visi paplūdo užuojautos ašaromis“. „O jo 
mirtis buvo šlovinama kaip niekada“]. Mesiras Mansart'as du Bois, ar- 
manjakų šalininkas, 1411 m. nukirsdintas Paryžiuje per Burgundijos 
šalininkų siautėjimą, budelio pagal paprotį paprašytas atleidimo, ne tik 
mielai jam atleido, bet net mėgino jį pabučiuoti. „Foison de peuple y 
avoit, gui guasi tous ploroient d chaudes larmes“ ' [„Beveik visa ten 
buvusi žmonių minia liejo graudžias ašaras“]. Neretai egzekucijų au- 
komis būdavo dideli ponai; tuomet Žmonės patirdavo pasitenkinimą, 
kad teisingumas toks griežtas, o rimtas perspėjimas, jog žemiška di- 
dybė yra nepastovus dalykas, čia jiems būdavo kur kas akivaizdesnis 
nei visi nupiešti pavyzdžiai ar mirties šokiai. Valdžia pasirūpindavo, 
kad reginiui nepristigtų įspūdingumo: ponai leisdavosi į liūdnąjį žygį 
su savosios didybės ženklais. Jeanas de Montaigu, karaliaus grand matt- 
re d'hėūtel, Jono Bebaimio neapykantos auka, važiavo į ešafotą aukšta- 
me vežime, kurio priešaky žengė du trimitininkai; jis vilkėjo brangiau- 
siais drabužiais, buvo su gobtuvu, liemene ir kelnėmis pusiau baltos, 
pusiau raudonos spalvos, ir su aukso pentinais prie kojų; su tais aukso 
pentinais begalvis kūnas ir kabojo kartuvėse. Turtingasis kanauninkas 
Nicolas d'Orgemont'as, armanjakų keršto auka, su plačia violetine 
mantija ir violetiniu gobtuvu atmatų vežimu buvo nuvežtas per Pary- 
Žių pasižiūrėti, kaip bus nukirsdinti du jo draugai, o paskui pats buvo 
pasmerktas kalėti ligi gyvos galvos „au pain de doleur et d eaue d'an- 
goisse“ [„ir misti sielvarto duona ir nerimo vandeniu“]. Metro Oudart'o 
de Bussy, atsisakiusio vietos Parlamente, galva specialiu Liudviko XI 
paliepimu buvo iškasta ir, apdaryta skaisčiai raudonu ir kailiu pamuš- 
tu gobtuvu, „selon la mode des conseillers de parlement“ [„pagal par- 
lamento narių madą“], su paaiškinamosiomis eilėmis viešai rodoma 
Hesdino rinkoje. Pats karalius, nuožmiai šaipydamasis, rašo apie tą nu- 
tikimą ". 

Ne tokie įprasti kaip procesijos ir egzekucijos buvo pasirodymai ke- 
liaujančių pamokslininkų, retsykiais atkankančių savo žodžiu sujudinti 
žmonių. Mes, laikraščių skaitytojai, jau nebegalime įsivaizduoti, kokį 
poveikį žodis daro nepersisotinusioms ir neišprususioms galvoms. Pras- 
tuolių pamokslininkas brolis Ričardas, kuriam vėliau teko būti Joanos 
Arkietės nuodėmklausiu, 1429 m. sakė Paryžiuje pamokslus dešimt die- 

nų iš eilės. Pradėdavo penkiomis ryto, o baigdavo tarp dešimtos ir vie- 
nuoliktos, dažniausiai Nekaltųjų vaikelių kapinėse su galerijose ištapytu 
įžymiuoju Mirties šokiu, nugara atsistojęs į atviras nišas viršum skliau- 
tuoto koridoriaus, kuriose visiems matomos buvo sukrautos kaukolių 
rietuvės. Kai jis po dešimto pamokslo paskelbė, kad tai būsiąs jau pa- 
skutinis, nes daugiau sakyti jis negavęs leidimo, „/es gens grans et pe- 
tiz plouroient si piteusement et si fondement, commes s 'ilz veissent por- 
ter en terre leurs meilleurs amis, et lui aussi“ [„„dideli ir maži žmonės 
verkė taip gailiai ir taip nuoširdžiai, lyg būtų matę laidojant savo geriau- 
sią draugą ar pačius save“]. Susirengus jam pagaliau palikti Paryžių, mi- 
nia sužinojo, kad sekmadienį jis dar pamokslaus Sen Deni priemiesty- 
je; dideliais būriais, kaip pasakoja Paryžiaus miestietis, arti šešių tūks- 
tančių Žmonių, norėdami užsitikrinti geras vietas, šeštadienio vakarą 
patraukia iš miesto ir nakvoja plyname lauke *. 

Ir pranciškonui Antoine'ui Fradinui Paryžiuje uždraudžiama pa- 
mokslauti, mat jis smarkiai užsipuolė netikusią valdžią. Bet kaip tik 
todėl jį mėgo žmonės. Jie saugojo pamokslininką dieną ir naktį Col- 
deliers vienuolyne; moterys stovėjo sargyboje, apsiginklavusios pele- 
nais ir akmenimis. Iš proklamacijos, draudžiančios tas budynes, visi 
tik juokiasi: karalius nieko nenutuokia! Kai pagaliau Fradinas ištre- 
miamas ir vis dėlto turi palikti miestą, Žmonės surengia jam išlydėtu- 
ves, „crians et soupirans moult fort son departement“ '“ [„„aimanuoda- 
mi ir dejuodami dėl jo išvykimo“). 

Kai pamokslauti atvyksta šventasis dominikonas Vincentas Ferre- 
ras, iš kiekvieno miesto, giedodami himnus. jo pasitikti plaukia ir pras- 
tuomenė, ir magistratas, ir dvasininkai, net vyskupai ir prelatai. Jis ke- 
liauja lydimas gausaus pulko pasekėjų, kurie kas vakarą, saulei nusi- 
leidus, plakdamiesi ir giedodami eina ratu procesijas. Iš kiekvieno 
miesto prie jo prisideda vis nauji pulkai. Jis rūpestingai sutvarkė vi- 
sos tos savo palydos maitinimą ir nakvynę, kvartirmeisteriais paskir- 
damas nepriekaištingus vyrus. Būrys įvairiausių ordinų kunigų nuola- 
tos keliauja drauge su juo, padėdami jam klausyti išpažinčių ir laikyti 
mišias. Keli notarai prisideda prie jo, kad galėtų čia pat surašyti aktus 
apie bylų nutraukimą, kurio visur geba pasiekti šventasis pamokslinin- 
kas. Ispanų miesto Orihuelos magistratas laiške Murcijos vyskupui 
praneša, kad jų mieste jis sutaikė puses 123 atvejais, ir 67 kartus tai 
buvę procesai dėl nužudymo '!. Kai Vincentas sako pamokslą, medi- 


GYVENIMO RYŠKUMAS 15 


nis aptvaras turi saugoti jį ir jo palydą nuo minios, besiveržiančios pa- 
bučiuoti jo ranką ar drabužį. Jam pamokslaujant sustoja visi darbai. 
Retai tebūdavo, kad jis nepravirkdytų savo klausytojų, o jeigu prabil- 
davo apie pasmerkimą ir pragaro bausmes arba apie Viešpaties kan- 
čią, tai ir jis pats, ir klausytojai pratrūkdavo taip raudoti, kad jam ge- 
roką laiką tekdavo patylėti, ko! verksmas nuslopdavo. Atgailautojai vi- 
sų akivaizdoje puldavo kniūpsčiomis, išpažindami didžias savo 
nuodėmes '*. 1485 m., Olivier Maillard'ui sakant gavėnios pamokslus 
Orleane, tokia daugybė Žmonių sulipo ant namų stogų, kad stogden- 
gys pateikė sąskaitą už 64 taisymui sugaištas dienas V. 

Ta pati nuotaika kaip anglų ir amerikiečių revivals [dvasinio atsi- 
naujinimo] judėjimo ir Gelbėjimo Armijos, tik nepalyginamai inten- 
syvesnė ir kur kas visuotinesnė. Nėra pagrindo manyti, kad Ferrero 
gyvenimo aprašymo autoriai, vaizduodami jo darytą poveikį, bus ką 
dievobaimingai perdėję; blaivusis, sausasis Monstrelet mažne taip pat 
pasakoja apie poveikį, kurį toks brolis Tomas, skelbęsis karmelitu, bet 
vėliau demaskuotas kaip apgavikas, 1428 m. darė savo pamokslais 
Šiaurės Prancūzijoje ir Flandrijoje. Ir jį pasitikdavo magistratas, o di- 
dikai vesdavo už pavadžio jo mulą; ir dėl jo daug Žmonių, tarp jų ir 
ponų, kuriuos Monstrelet pamini pavardėmis, paliko namus ir šeimas, 
nusprendę visur paskui jį sekti. Garbingi miestiečiai specialiai jam pa- 
rengtą krėslą apdangstė pačiais prabangiausiais kilimais, kokius tik 
įstengė nupirkti. 

Greta pasakojimų apie Viešpaties kančią ir Paskutinį teismą, pa- 
mokslininkai taip giliai sukrėsdavo Žmones visų pirma savo kova su 
turtais ir tuštybe. Žmonės, sako Monstrelet, pirmiausia buvo dėkingi 
ir prielankūs broliui Tomui dėl prabangos ir puošmenų atmetimo, o 
ypač dėl priekaištų, kuriais jis apipildavo didikus ir dvasininkus. Jei- 
gu turtingos moterys išdrįsdavo pasirodyti tarp jo klausytojų su savo 
aukštomis smailomis kepurėmis, jis, būdavo, riksmais „au hennin, au 
hennin!“ užsiundo ant jų vaikus (Monstrelet tvirtinimu, žadėdamas 
jiems nuodėmių atleidimą), tad moterims visą tą laiką nevalia buvo ne- 
šioti hennins, ir jos vaikščiojo apsidangsčiusios gobtuvais lyg beginės. 
„Mais d V'exemple du lymecon, — sako šnekusis kronikininkas, — /e- 
guel guand on passe prės de luy retrait ses cornes par dedens et 
guand il ne ot plus riens les reboute dehors, ainsy firent ycelles. Car en 
assez brief terme aprės gue ledit prescheur se fust dėparty du pays, 

elles mesmes recommencėrent comme devant et oubliėrent sa doctrine, 
et reprinrent petit d petit leur viel estat, tel ou plus grant gu'elles 
avoient accoustumė de porter“ “ [„Bet jos elgiasi kaip sraigės, kurios, 
kam nors einant pro šalį, įtraukia savo ragus, 0 pavojui praėjus vėl juos 
iškiša lauk. Mat minėtajam pamokslininkui išvykus iš šalies, jos ne- 
trukus vėl ėmė elgtis kaip anksčiau ir, užmiršusios jojo mokymą, pa- 
mažu vėl ėmė nešioti tokias pačias ar net dar aukštesnes kepures“). 

Ir brolis Ričardas, ir brolis Tomas atiduodavo liepsnoms tuštybės 
pavyzdžius, panašiai kaip šešiomis dešimtimis metų vėliau — tik ne- 
prilygstamai didesniu mastu ir padarydamas neatitaisomą žalą me- 
nui — Savonarola padegs Florenciją. 1428 ir 1429 m. Paryžiuje ir Ar- 
tua apsiribota kortomis, lošimų lentomis, kauliukais, perukais ir pa- 
puošalais, kuriuos noriai atnašavo vyrai ir moterys. Penkioliktajame 
šimtmetyje tokie deginimai buvo labai dažnas pamokslininkų sukelto 
didelio jaudulio elementas !>. Tai buvo nusistovėjusi forma, kuria bu- 
vo reiškiama atgaila ir tuštybių bei pramogų išsižadėjimas, stiliaus su- 
teikimas smarkiems išgyvenimams, paverčiant juos viešu iškilmingu 
veiksmu, — mat tie laikai visur linkę kurti stilingas formas. 

Į visą tą sielos imlumą, į tą atvirumą ašaroms ir dvasiniam atsiver- 
timui, į tą dirglumą privalome įsijausti, jei norime suvokti, koks spal- 
vingas ir ryškus buvo gyvenimas. 

Viešas gedulas anuomet dar atrodė kaip katastrofa. Per Karolio VII 
laidotuves minia iš jaudulio visai nebetenka savitvardos, išvydusi ge- 
dulo eiseną: visi rūmininkai „vestus de dueil angoisseux, lesguelz il 
Jaisoit moult piteux veoir; et de la grant tritesse et courroux gu 'on leur 
veoit porter pour la mort de leurdit maistre, furent grant pleurs et la- 
mentacions faictes parmy toute ladicte ville“ [„„apsitaisę taip gedulin- 
gai, jog buvo graudu į juos Žiūrėti, o dėl sielvarto ir skausmo, kuris ap- 
ėmė Žmones dėl valdovo mirties, tame mieste kilo gailios raudos ir ai- 
manos“]. Šeši karaliaus pažai jojo ant žirgų, ištisai apklotų juodu 
aksomu. „Et Dieu scet le doloreux et piteux dueil gu 'ilz faisoient pour 
leur dit maistre!“ [„Ir Dievas žino, kokį skausmą ir baisų gedulą jie 
juto netekę valdovo!“] Vienas jaunikaitis iš sielvarto keturias dienas 
nei valgęs, nei gėręs, kalbėjo susigraudinę žmonės !*. 

Tačiau ne vien jaudulys dėl didelio gedulo, dėl įtaigaus pamokslo 
ar dėl tikėjimo slėpinių sužadina ašarų tvaną. Ir per visas pasaulieti- 
nes iškilmes ašaros plūsta upeliais. Prancūzijos karaliaus pasiuntinys. 

atvykęs su mandagumo misija pas Pilypą Gerąjį, keliskart apsilieja aša- 
romis per savo prakalbą. Jaunajam Jonui Koimbriečiui atsisveikinant 
su Burgundijos dvaru, visi rauda balsu, — lygiai kaip ir pasitikdami 
dofiną arba per Anglijos ir Prancūzijos karalių susitikimą Ardres. Re- 
gėta, kaip Liudvikas XI liejo ašaras įžengdamas į Atrechtą [Arasą]; kol 
jis buvo Burgundijos rūmų dofinas, Chastellainas keliskart vaizduoja 
jį verkiantį ir kūkčiojantį ". Tokie aprašymai, žinoma, perdėti; juos 
dera lyginti su laikraščių pranešimais, girdi, ,,visų akyse žibėjusios aša- 
ros“. Aprašinėdamas 1435 m. taikos kongresą Atrechte, Jeanas Germai- 
nas sako, kad klausytojai, išgirdę įtaigias pasiuntinių kalbas, be žado 
griuvę ant žemės, dūsavę, kūkčioję ir raudoję '*. Taip tikrai, matyt, ne- 
bus buvę, tačiau Šalono vyskupui regėjosi, kad taip turėję būti: perdė- 
jime įžvelgiamas tikrovės pamatas. Čia tas pat kaip ir aštuonioliktojo 
šimtmečio sentimentalistų lieti ašarų upeliai. Verkti buvo tauru ir gra- 
žu. Be to, argi ir dabar nėra pažįstamas smarkus jaudulys, pagaugai ir 
akyse besitvenkiančios ašaros, regint įžengimą į miestą, nors valdo- 
vas, kurio garbei skirta visa ta iškilmė, mums visai nerūpėtų? Anuo- 
met toks nevalingas jaudulys dar buvo kupinas pusiau religinės pagar- 
bos prabangai ir didybei, todėl jis prasiverždavo tikromis ašaromis. 

Kas neįstengia įžvelgti, kuo penkioliktojo šimtmečio dirglumas 
skyrėsi nuo mūsų laikų, tam tegul pagelbės pavyzdėlis, paimtas ne iš 
ašarų, bet iš kitos — 1š įtūžio — sferos. Mums tūrbūt sunku būtų įsi- 
vaizduoti taikingesnį ir ramesnį žaidimą už šachmatus. La Marche'as 
sako, kad žaidžiant šachmatais dažnai kyla kivirčai „et gue le plus sai- 
ge y pert patience“ !? [„ir pats išmintingiausias netenka kantrybės“ ]. 
Karalaičių vaidas žaidžiant šachmatais penkioliktajame šimtmetyje te- 
bebuvo toks pat paplitęs motyvas kaip ir romanuose apie karalių Ka- 
rolį. 


Kasdieniniame gyvenime nuolatos būta neribotos erdvės karščiau- 
sioms aistroms ir vaikiškai fantazijai. Šiuolaikinė mokslinė viduram- 
Žių istorija, kuri, nepasitikėdama kronikomis, žinių kiek įmanoma yra 
linkusi semtis iš oficialių dokumentų, dėl to kartais padaro pavojingų 
klaidų. Dokumentai mažai tebyloja apie tai, kuo anų laikų gyvenimo 
tonas skyrėsi nuo mūsiškio. Jie verčia mus užmiršti ryškų viduramžių 
gyvenimo patosą. Iš visų aistrų, teikusių spalvas tam gyvenimui, do- 
kumentai visąlaik kalba tiktai apie dvi: turto godulį ir vaidingumą. Kas 

gi nėra daug sykių stebėjęsis ir negalėjęs suvokti, kodėl anų laikų tei- 
siniuose dokumentuose taip karštai ir nepaliaujamai bylojama apie tur- 
to godulį, kivirčus ir keršto troškimą! Tik tuomet, kai tuos bruožus 
susiesime su visuotiniu aistringumu, kuriuo buvo persmelktos visos 
gyvenimo sferos, jie pasidarys mums priimtini ir paaiškinami. Todėl 
kronikininkai, nors faktų požiūriu jie labai paviršutiniški, nors jie taip 
dažnai klysta, mums yra būtini, jei norime perprasti tuos laikus. 
Daugeliu atžvilgių gyvenimas dar tebeturėjo pasakos atspalvį. Jei- 
gu jau rūmų kronikininkai, mokyti, įžymūs vyrai, iš arti pažinoję sa- 
vo valdovus, neįstengė kitaip regėti ir aprašyti šviesiausiųjų asmenų, 
kaip tik suteikdami jiems archaišką, hieratinį pavidalą, — kaipgi tuo- 
met kerimai turėjo švytėti karalių paveikslai naivioje prastuomenės 
vaizduotėje! Štai tokio pasakų tono pavyzdys iš Chastellaino istori- 
nių veikalų. Jaunasis Karolis Narsusis, dar būdamas Charolais grafas, 
atvyko iš Sluiso į Gorkumą ir ten sužinojo, kad jo tėvas, kunigaikš- 
tis, atšaukęs jo pensiją ir visas beneficijas. Chastellainas aprašo, kaip 
tuomet grafas paliepia sukviesti pas save visus savo rūmininkus, ne- 
išskiriant nė virtuvės berniukų, kaip jaudulingais Žodžiais apsako 
jiems savo negandą, reikšdamas pagarbą suklaidintam tėvui, susirū- 
pinimą savųjų gerove ir meilę jiems visiems. Tuos, kurie turį savų iš- 
teklių, jis ragina drauge su juo laukti, ką jam atnešianti lemtis; o var- 
gingiesiems duoda laisvę palikti jį; bet jeigu jie išgirsią, kad grafui 
lemtis vėlei šypsosi: „tuomet sugrįžkit, ir visi rasit savo vietas neuž- 
imtas ir būsit man mieli, ir aš atsilyginsiu jums už kantrybę, parody- 
tą dėlei manęs“. „Lors oyt-U'on voix lever et larmes espandre et cla- 
meur ruer par commun accord: „Nous tous, nous tous, monseigneur, 
vivrons avecgues vous et mourrons“ [„Tada pasigirdo šauksmai, pra- 
trūko raudos ir aimanos: „Mes visi, mes visi, valdove, gyvensime ir 
mirsime kartu su tavimi“]. Didžiai sujaudintas Karolis atsako savo 
ištikimiesiems: „Or vivez doncgues et souffrez; et moy je souffreray 
pour vous, premier gue vouz ayez faute“ [„Tad gyvenkite ir kentėki- 
te, o aš kentėsiu už jus ir pirmiau už jus kęsiu nepriteklius“]. Tuo- 
met prisiartina didikai ir siūlo jam viską, ką patys turi, „dissant 
Uun: j'ay mille, Vautre: dix mille, Vautre: j'ay cecy, j'ay cela pour 
mettre pour vous et pour attendre tout vostre advenir“ [vienas saky- 
damas: aš turiu tūkstantį, kitas: dešimt tūkstančių, dar kitas: aš turiu 
šį bei tą ir paaukosiu tai jums, kol jums ateitis bus palankesnė“). Ir 

taip viskas toliau tekėję įprasta vaga, ir nė viena višta nebuvę ma- 
Žžiau virtuvėje ?", 

Šitą paveikslą, žinoma, nutapė Chastellaino teptukas. Nežinome, 
kiek jo pasakojimas yra tikrų įvykių stilizacija. Bet svarbu čia štai kas: 
valdovą jis perteikia paprastomis liaudies baladės formomis; jam šio- 
je istorijoje lemiama yra primityviai jaudulinga abipusė ištikimybė, iš- 
reikšta su epiniu santūrumu. 

Valstybės valdymo mechanizmas ir valstybės biudžetas tuo metu iš 
tikrųjų jau buvo įgijęs sudėtingą formą, tačiau prastuomenės galvose 
valstybinė politika atsispindi keliomis pastoviomis, paprastomis figū- 
romis. Politiniai vaizdiniai, su kuriais gyvenama, paimti iš liaudies 
dainos ir riterių romano. To meto karaliai sakytumei tapatinami su ri- 
botu skaičiumi tipų, kurių kiekvienas daugiau ar mažiau atitinka 
dainos arba riterių nuotykių motyvą: kilnus, teisingas karalius, piktų 
patarėjų suklaidintas karalius, karalius, keršijantis už savo giminės su- 
terštą garbę, karalius, kurį negandos valandą stiprina valdinių ištiki- 
mybė. Vėlyvųjų viduramžių valstybės piliečiai, sunkiai slegiami mo- 
kesčių ir neturį teisės dalyvauti sprendžiant, kam bus paskirti pinigai, 
gyvena kankinami nuolatinių abejonių, ar jų skatikai nėra švaistomi, 
ar jie deramai naudojami krašto gerovei. Nepasitikėjimas valstybės po- 
litika paverčiamas supaprastintais vaizdiniais: karalius apsuptas godžių, 
klastingų patarėjų, arba lėšų švaistymas ir perdėta karaliaus rūmų pra- 
banga kalti dėl to, kad kraštas skursta. Šitaip politiniai klausimai pras- 
tuomenės galvose pavirsta pasakos nutikimais. Pilypas Gerasis suvo- 
kė, kokią kalbą supranta liaudis. Per savo iškilmes Hagoje 1456 m. jis, 
norėdamas padaryti įspūdį olandams ir fryzams, galėjusiems pamany- 
ti, kad jam pristigo pinigų Utrechto vyskupijai įveikti, liepė išstatyti 
kambaryje greta riterių menės prabangius stalo indus, vertus trijų de- 
šimčių tūkstančių markių. Kiekvienas galėjo ateiti jų pasižiūrėti. Be 
to, iš Rijselio [Lilio] jis atsigabeno su savimi dvi pinigų skrynias su 
dviem šimtais tūkstančių aukso guldenų. Galima buvo mėginti tas skry- 
nias pakelti, bet tai buvo tuščias darbas *'. Ar galima įsivaizduoti la- 
biau pamokomą valstybės kredito ir mugės pramogos mišinį? 

Valdovų gyvenime ir darbuose dar dažnai esama fantastikos elemen- 
tų, primenančių mums „Tūkstančio ir vienos nakties“ kalifus. Ėmęsi 
blaiviai apskaičiuotų politinių veiksmų, jie sykiais elgiasi lyg patra- 
kėliai ir be atodairos, dėl asmeninės užgaidos statydami į pavojų savo 

gyvybę ir reikalą. Eduardas III rizikuoja savo, Velso princo gyvybe ir 
savo krašto likimu, tačiau, keršydamas už kelis piratavimo atvejus, už- 
puola ispanų prekybinių laivų flotilę *. Pilypas Gerasis įsikalė galvon 
apvesdinti vieną savo lankininką su turtinga Rijselio aludario dukte- 
ria. Kai tėvas tam pasipriešina ir pasitelkia pagalbon Paryžiaus parla- 
mentą, kunigaikštis, paimtas įniršio, ūmai meta svarbius valstybės rei- 
kalus, kliudžiusius jam išvykti iš Olandijos, ir leidžiasi — be to, dar 
ir šventu laiku prieš Velykas — į pavojingą kelionę jūra iš Roterdamo 
į Sluisą, mėgindamas žūtbūt įgyvendinti savo sumanymą *. Kitą sykį 
jis, paimtas beprasmiško įtūžio dėl kivirčo su sūnumi, lyg mokinukas, 
bėgantis iš pamokų, slapčia išjojo iš Briuselio ir naktį pasiklydo miš- 
ke. Jam vėlei parsiradus, nemaloni užduotis grąžinti jį įprastinėn va- 
gon tenka riteriui Philippe'ui Pot. Apsukrus rūmininkas randa tinka- 
mą žodį: „Bonjour monseigneur, bonjour, gu'est cecy? Faites-vous du 
roy Artus maintenant ou de messire Lancelot?“ * [„Labą dieną, mano 
pone, labą dieną. Ką tai reiškia? Ar tebevaidinate karalių Arturą, ar 
jau riterį Lanselotą?“] 

Kaip kalifiškai viskas atrodo, kai tas pats kunigaikštis, gydyto- 
jams paliepus, kad jis plikai nusiskustų galvą, įsako visiems didi- 
kams padaryti tą patį, o Peteriui van Hagenbachui paveda, suradus 
plaukais pasipuošusį didiką, nedelsiant tokį nuskusti *. Arba kai jau- 
nasis Prancūzijos karalius, Karolis VI, raitomis su draugu ant vieno 
žirgo, persirengęs joja pasižiūrėti savo sužadėtinės Izabelės Bavarie- 
tės įžengimo į Miestą ir spūstyje gauna į kailį nuo tvarkos prižiūrė- 
tojo *“. Vienas penkioliktojo šimtmečio poetas peikia valdovus, kurie 
savo juokdarį ar muzikantą skiria rūmų patarėju ar ministru, kaip iš 
dalies nutiko Coguinet le fou de Bourgogne |Coguinet, Burgundijos 
kvailiui] 2'. 

Politika dar nevisiškai įsprausta į biurokratijos ir protokolo rėmus: 
kada tik panorėjęs valdovas gali ištrūkti iš jų ir kitur ieškoti savo veik- 
los gairių. Sakysime, penkioliktojo šimtmečio valdovai dažną sykį val- 
stybės klausimais prašo patarimo regėtojus asketus ir egzaltuotus liau- 
dies pamokslininkus. Dionyzas Kartūzas, Vincentas Ferreras veikė kaip 
politiniai patarėjai; triukšmingasis pamokslininkas Olivier Maillard'as, 
prancūzų Brugmanas, buvo įsivėlęs į slapčiausias valdovų rūmų dery- 
bas 2*. Šitaip aukštojoje politikoje buvo palaikomas religinės įtampos 
elementas. 

Keturioliktojo šimtmečio pabaigoje ir penkioliktojo šimtmečio pra- 
džioje tuos, kurie pakeldavo akis į iškilnų valdovų darbų ir likimų vai- 
dinimą, labiau nei bet kada turėjo apnikti mintis, kad ten, toje kruvi- 
noje ir romantiškoje sferoje, vyksta vien niaurios tragedijos, kupinos 
be galo sukrečiančių kritimų iš didybės ir puikybės aukštumų. Tą patį 
1399 m. rugsėjį, kai Vestminsteryje susirinkęs Anglijos parlamentas 
patyrė, kad karalius Ričardas II, nugalėtas ir paimtas į nelaisvę savo 
pusbrolio Lancasterio, atsisakė karūnos, Maince vokiečių kurfiurstai 
jau buvo susitarę nuversti nuo sosto savo karalių Vaclovą Liuksembur- 
gietį, — tokį pat silpnavalį, tokį pat netikusį valdyti, tokį pat įnorin- 
gą kaip jo svainis Anglijoje, tik ne taip tragiškai baigusį savo dienas. 
Vaclovas dar ilgus metus liko Čekijos karalium, o karūnos atsisakiusį 
Ričardą ištiko mįslinga mirtis kalėjime, visiems drauge priminusi, kaip 
prieš septynias dešimtis metų buvo nužudytas jo prosenelis Eduardas 
II. Argi karūna nebuvo liūdnas ir pavojingas turtas? Trečioje didžio- 
joje krikščionijos karalystėje soste sėdėjo pamišėlis, Karolis VI, ir ne- 
trukus kraštą ėmė draskyti pašėlę partijų vaidai. 1407 m. Orleano ir 
Burgundijos giminių tarpusavio pavydas perėjo į atvirą kovą: Liudvi- 
kas Orleanietis, karaliaus brolis, krito nuo samdytų žudikų rankos, o 
tuos Žmogžudžius pasamdė jo pusbrolis, Burgundijos kunigaikštis Jo- 
nas Bebaimis. Po dvylikos metų — kerštas: 1419 m. per iškilmingą su- 
sitikimą ant Montereau tilto Jonas Bebaimis buvo klastingai nužudy- 
tas. Tos dvi valdovų smurtinės mirtys ir paskui jas nusidriekęs nesi- 
baigiantis keršto ir grumtynių šleifas visam Prancūzijos istorijos 
šimtmečiui suteikė niaurios neapykantos atspalvį. Mat liaudies mąsty- 
sena visas negandas, užklupusias Prancūziją, regi šito dramatiško mo- 
tyvo šviesoje; ji dar neįstengia suvokti jokių kitų priežasčių, išskyrus 
asmenines ir aistrų pagimdytas. 

O čia dar turkai, vis grėsmingiau besiveržią artyn, prieš kelerius 
metus, 1396-aisiais, prie Nikopolio sutriuškinę puikią Prancūzijos ri- 
terių kariuomenę, kuri be atodairos leidosi į žygį, vedama to paties Jo- 
no Burgundiečio, anuomet dar Nevero grafo. Be to, krikščioniją su- 
skaldo didžioji schizma, trunkanti šit jau ketvirtį amžiaus: du asme- 
nys vadina save popiežium, ir kiekvieną iš jų su aistringu įsitikinimu 
remia dalis Vakarų kraštų; o netrukus, kai 1409 m. gėdingai baigiasi 
nepasisekęs Pizos susirinkimo mėginimas atkurti Bažnyčios vienybę, 
jau net ir trys rungiasi dėl popiežiaus valdžios. „Le Pappe de la Lu- 


22 GYVENIMO RYŠKUMAS 


ne“ [„„Mėnulio popiežius“ ] — taip visoje Prancūzijoje buvo vadinamas 
užsispyrėlis aragonietis Petras iš Lunos, įsitvirtinęs Avinjone kaip Be- 
nediktas XIII; argi bemaž ne pamišėliškai paprastiems žmonėms tu- 
rėjo skambėti tas vardas: „Ie Pappe de la Lune“? 

Tais amžiais po valdovų rūmus klaidžiojo daug nuvainikuotų kara- 
lių; dažniausiai jie turėjo nedaug išteklių, užtat daugybę planų, o juos 
gaubė nuostabus švitesys Rytų kraštų, iš kurių jie buvo atklydę: iš Ar- 
mėnijos, Kipro, net iš paties Konstantinopolio; tai vis buvo figūros pa- 
veikslo, kuris kiekvienam stojosi prieš akis, prisiminus Fortūnos ratą, 
nuo kurio karaliai su skeptrais ir sostais birte byra žemyn. Renė Anžu- 
jietis jiems nepriklausė, nors irgi buvo karalius be karūnos. Jis kuo pui- 
kiausiai gyveno savo turtingose valdose, buvusiose Anžu ir Provanse. 
Tačiau valdovų lemties nepastovumo niekas neįkūnijo geriau už šitą 
princą iš Prancūzijos karalių giminės, kuriam niekados nepavyko iš- 
naudoti kuo puikiausių progų, kuris siekė Vengrijos, Sicilijos ir Jeru- 
zalės karūnos, bet nieko daugiau nepešė, tik pralaimėjimus, bėglio var- 
gus ir ilgus nelaisvės metus. Tasai poetų karalius be sosto žavėjosi pie- 
menaičių poezija ir miniatiūros menu, o jo lengvabūdiškumas, matyt, 
turėjo itin gilias šaknis, kitaip likimas jį būtų nuo tos ligos išgydęs. Jis 
regėjo beveik visų savo vaikų mirtį, o jam likusios dukters lemtis niū- 
ria juoda spalva pranoko net jo paties likimą. Margarita Anžujietė, gu- 
vaus proto, garbėtroška ir aistringa mergina, būdama šešiolikos metų 
ištekėjo už silpnapročio Anglijos karaliaus Henriko VI. Anglijos rū- 
mai buvo tikras neapykantos pragaras. Niekur kitur karaliaus giminai- 
čių įtarinėjimas, galingų karūnos tarnų apkalbos, saugumo sumetimų 
ar partinių interesų padiktuotos slaptos ir juridiškai įteisintos Žmog- 
žudystės nebuvo taip įsiėdusios į politikos papročius kaip Anglijoje. 
Ilgus metus Margarita gyveno toje persekiojimų ir baimės sferoje, kol 
didžioji šeimyninė nesantarvė tarp Lancasterių, jos vyro giminės, ir 
Yorkų, gausių ir veiklių josios pusbrolių, pasiekė kruvino ir atviro 
smurto stadiją. Tuomet Margarita neteko karūnos ir turtų. Permainin- 
ga Rožių karo raida vedė ją per baisius pavojus ir didžiausią skurdą. 
Pagaliau, radusi saugią priebėgą Burgundijos rūmuose, ji savo lūpo- 
mis papasakojo Chastellainui, rūmų kronikininkui, jaudinamą savo ne- 
gandų ir klajonių istoriją; kaip ji sykį per mišias gavo prašyti aukos 
skatiko škotų lankininką, „gui demy dė dur et d regret luy tira un gros 
d'Escosse de sa bourse le luy presta“ [„kuris, sukandęs dantis, su skau- 

dama širdimi išsiėmė iš piniginės Škotijos grašį ir paskolino jai“]. 
Šaunusis metraštininkas, sukrėstas tokios gausybės vargų, josios pa- 
guodai dedikavo Temple de Bocace ?, „aucun petit traitė de fortune, 
prenant pied sur son inconstance et dėceveuse nature“ [„nedidelį vei- 
kalėlį apie laimę, pasakojantį apie jos nepastovumą ir vylingumą“]. 
Laikydamasis nekintamo anų dienų recepto, jis tarėsi geriausiai galįs 
sustiprinti tiek išmėginimų patyrusią karaliaus dukterį niauria valdo- 
vų nelaimių galerija. Nė vienas iš jųdviejų negalėjo žinoti, kad pik- 
čiausia nelemtis jos dar laukia ateityje: 1471 m. Lancasteriai buvo ga- 
lutinai sumušti prie Tewkesbury, jos vienintelis sūnus žuvo kautynėse 
arba buvo nužudytas po mūšio, jos vyras slapčiomis nugalabytas, ji pati 
penkerius metus praleido Taueryje, kol pagaliau ją Eduardas IV par- 
davė Liudvikui XI, kurio naudai ji, dėkodama už išlaisvinimą, turėjo 
atsisakyti savo tėvo, karaliaus Renė, paveldo. 

Jeigu jau tikriems karalaičiams teko tokia dalia, kaipgi tuomet Pa- 
ryžiaus miestelėnas galėjo netikėti pasakojimais apie prarastas karū- 
nas ir tremtį, kuriais retsykiais mėgino sužadinti domesį ir užuojautą 
visokie bastūnai? 1427 m. Paryžiuje pasirodė grupė čigonų, kurie 
skelbėsi esą atgailautojai, „ung duc et ung conte et dix hommes tous 
d cheval“ [„vienas kunigaikštis, vienas grafas ir dešimt vyrų, visi 
raiti“]. Likusieji šimtas dvidešimt turėjo likti už miesto sienų. Girdi, 
jie esą iš Egipto, o popiežius jiems kaip atgailą už atkritimą nuo 
krikščionių tikėjimo paskyręs septynerius metus klajoti, nė sykio ne- 
gaunant pernakvoti tikroje lovoje. Buvę jų net tūkstantis ir du šimtai, 
tačiau ir karalius, ir karalienė, ir visi kiti pakeliui išmirę. Vienintelė 
paguoda, kurią jiems palikęs popiežius, esanti ta, kad kiekvienas vys- 
kupas ir abatas turįs jiems duoti po dešimtį Tūro svarų. Paryžiečiai 
pulkais traukė pasižiūrėti svetimšalių būrelio ir leido moteriškėms 
skaityti jų lemtį iš delno, o šios jau gebėjo perkelti žmonių pinigus iš 
jų į savo kapšelį „par art magicgue ou autrement“ ** [„„burtų menu ar 
kaip kitaip“). 

Valdovų gyvenimą gaubė nuotykių ir aistrų atmosfera. Ne vien liau- 
dies fantazija teikė jam šitą atspalvį. Šiuolaikinis žmogus paprastai ne- 
įsivaizduoja, į kokius patrakusius ekscesus linkusi ir kaip greit užsi- 
plieskianti buvo viduramžių siela. Pasitelkę pagalbon oficialius doku- 
mentus, kurie pagrįstai laikomi patikimiausiais duomenimis istorijai 
pažinti, galėtume nupiešti tokį: kurios nors viduramžių istorijos atkar- 

pos paveikslą, kuris iš esmės nedaug tesiskirtų nuo aštuonioliktojo am- 
žiaus ministrų ir pasiuntinių politikos aprašymo. Tačiau tokiam pa- 
veikslui stigtų vieno svarbaus elemento: ir tautas, ir valdovus valdžiu- 
sių didžių aistrų spalvos. Be abejo, ir šiandien dar politikoje esama ais- 
tros elemento, tačiau jis, išskyrus perversmų ir pilietinio karo laikus, 
yra labiau varžomas ir susiduria su didesnėmis kliūtimis; sudėtingas 
bendruomenės gyvenimo mechanizmas šimtais būdų neleidžia tam 
elementui iškrypti iš tvirtų vėžių. Penkioliktojo amžiaus politinėje 
veikloje tiesioginis afektas dar taip smarkiai reiškiasi, kad naudos ir 
apskaičiavimo dažnai nebepaisoma. O jei toks atektas dar reiškiasi 
drauge su valdžios jausmu, kaip, sakysim, valdovo atveju, jo smarku- 
mas net padvigubėja. Chastellainas visa tai trumpai nusako savo tauria 
maniera. Nenuostabu, rašo jis, kad valdovai dažnai gyvena nesantai- 
koje vienas su kitu, „puisgue les princes sont hommes, et leurs affaires 
sont haulx et agus, et leurs natures sont subgettes d passions maintes 
comme a haine et envie, et sont leurs coeurs vray habitacle d'icelles d 
cause de leur gloire en regnėr“ *! [kadangi kunigaikščiai yra žmonės, 
0 jų reikalai svarbūs ir kilnūs, jų prigimtis yra pavaldi visokioms ais- 
troms, sakysim, neapykantai ir pavydui, todėl jų širdis valdžios troš- 
kimas paverčia tikra tų aistrų irštva“]. Argi tai daugmaž ne tas pat, ką 
Burckhardtas pavadino „das Pathos der Herrschaft“ [„„valdžios pato- 
su“|? 

Tas, kuris norėtų parašyti Burgundijos valdovų giminės istoriją, 
turėtų žiūrėti, kad jo pasakojime kaip pagrindinis tonas vis skambė- 
tų juodas kaip katafalkas keršto motyvas, ties kiekvienu žingsniu, pa- 
darytu tarnyboje ar mūšio lauke, leidžiantis pajusti niauraus kerštin- 
gumo ir įžeistos puikybės prieskonį. Žinoma, neprotinga būtų, jei 
mėgintume grįžti prie to supaprastinto požiūrio į istoriją, kuris vieš- 
patavo pačiame penkioliktajame šimtmetyje. Tikrai nedera visas ko- 
vas dėl valdžios, iš kurių kilo šimtmetinės Prancūzijos ir Habsburgų 
grumtynės, aiškinti vien kraujo kerštu tarp Orleano ir Burgundijos, 
dviejų Valois giminės atšakų. Tačiau pravartu būtų, labiau, nei papra- 
stai daroma tyrinėjant bendrąsias politines ir ekonomines priežastis, 
nuolatos prisiminti, kad anų laikų žmogui — ir pašaliniam stebėto- 
jui, ir tam, kuris pats buvo šitos didžios bylos veikėjas — kraujo ker- 
štas reiškė pagrindinį motyvą, lėmusį valdovų ir kraštų veiksmus ir 
likimus. Pilypas Gerasis tokiam žmogui visų pirma buvo keršytojas, 

„celuy gui pour vengier U'outraige fait sur la personne du duc Jehan 
soustint la gherre seize ans“ * [„tas, kuris, norėdamas atkeršyti už 
kunigaikščio Jono nužudymą, pradėjo šešiolikos metų karą“]. Pily- 
pas ėmėsi jo kaip švento reikalo: „en toute criminelle et mortelle 
aigreur, il tireroit d la vengeance du mort, si avant gue Dieu luy 
vouldroit permettre; et y mettroit corps et ūme, substance et pays tout 
en V'aventure et en la disposition de fortune, plus rėputant oeuvre sa- 
lutaire et agrėable d Dieu de y entendre gue de le laisser“ [„tikrai 
nusikalstamo ir pražūtingo įkarščio pagautas, jis stengsis keršyti už 
jo mirtį, kiek tik Dievas leis; sielą ir kūną, išteklius ir kraštą — vis- 
ką patikės laimės malonėms ir užgaidoms, kerštą laikydamas išga- 
ningesniu ir Dievui mielesniu darbu už keršto išsižadėjimą“]. Domi- 
nikonas, sakęs pamokslą per nužudytojo kunigaikščio laidotuves 
1419 m., buvo gana rūsčiai pasmerktas už tai, kad išdrįso priminti 
krikščionišką pareigą nekeršyti **. La Marche'as viską pateikia taip, 
kad garbės apgynimo ir keršto pareiga ir kunigaikščio kraštams bu- 
vęs pagrindinis jų politinių siekių motyvas: visi jo kraštų luomai 
drauge su juo šaukęsi keršto, sako jis **. 

Atrechto sutartis, 1435 m., regis, turėjusi atnešti taiką Prancūzijai 
ir Burgundijai, pradedama atgaila už Montereau žmogžudystę; fun- 
duoti koplyčią Montereau bažnyčioje, kurioje Jonas iš pradžių buvo 
palaidotas, ir iki visų dienų galo kasdien ten giedoti ,„Amžiną atilsį“, 
taip pat įsteigti tame pačiame mieste kartūzų vienuolyną, pastatyti kry- 
žių ant paties tilto, kur nusikaltimas buvo padarytas, užsakyti mišias 
Dižono kartūzų vienuolyno bažnyčioje, kurioje ilsisi Burgundijos ku- 
nigaikščių palaikai **. Ir tai buvo dar tik dalis visos atgailos ir pažemi- 
nimo, kurių kunigaikščio vardu reikalavo kancleris Rolinas: bažnyčių 
su koplyčiomis ne vien Montereau, bet ir Romoje, Gente, Dižone, Pa- 
ryžiuje, Santiago de Composteloje ir Jeruzalėje, su įrašais akmenyje, 
pasakojančiais apie piktadarystę **. 

Keršto siekimas, išreikštas tokiomis daugialypėmis formomis, 
matyt, turėjo būti viešpataujantis žmonių galvose. Ir ką gi prastuo- 
menė galėjo geriau suprasti savo valdovų politikoje, jei ne tuos pa- 
prastus, primityvius neapykantos ir keršto motyvus? Prisirišimas prie 
valdovo buvo vaikiškai impulsyvaus pobūdžio; tai buvo didžiai tie- 
sioginis ištikimybės ir bendrumo jausmas. Tai tąsa tos pačios senos 
ir tvirtos nuostatos, jungusios liudytojus su kaltintoju arba karius su 

valdovu, o nesantaikos ar kautynių atveju virstančios viską pamir- 
štančia aistra. Tai partinis, ne valstybinis jausmas. Vėlyvieji vidu- 
ramžiai yra didžiųjų partinių kovų laikai. Italijoje partijos konsoli- 
duojasi jau tryliktajame šimtmetyje, o Prancūzijoje ir Nyderlanduo- 
se jos visur randasi keturioliktajame. Kiekvienas, kas tik studijuoja 
tų laikų istoriją, turėjo atkreipti dėmesį, kokie nepatenkinami yra 
šiuolaikinių istorinių tyrinėjimų mėginimai aiškinti partijų kilimą 
ekonominėmis-politinėmis priežastimis. Ekonominiai prieštaravimai, 
kuriais tokiu atveju remiamasi, dažniausiai tėra vien dirbtinės sche- 
mos, ir jų, kad ir kaip norėtum, negali pagrįsti šaltiniais. Niekas ne- 
ketina neigti, kad ekonominės priežastys turėjo įtakos partinių gru- 
puočių susidarymui, tačiau, negalėdamas pasitenkinti rezultatais, ku- 
rie šituo keliu ligi šiol pasiekti, esi linkęs kelti klausimą, ar, 
mėginant paaiškinti vėlyvųjų viduramžių partines kovas, sociologi- 
nis požiūris šiandien neduoda daugiau naudos nei politinis-ekonomi- 
nis. | 

Šaltiniuose apie partijų atsiradimą iš tikrųjų galima įžiūrėti maž- 
daug štai ką. Grynai feodaliniais laikais visur regime paskiras, ribo- 
tas kovas, kuriose neįmanoma apčiuopti jokio kito ekonominio mo- 
tyvo, išskyrus tą, kad vienas pavydi kitam jo turtų. Tačiau ne vien 
turtų — tikrai nė kiek ne mažiau ir jo garbės. Gentinė puikybė ir ker- 
što troškimas, aistringa pasekėjų ištikimybė čia yra absoliučiai pir- 
miniai stimulai. Stiprėjant ir plečiantis valstybinei valdžiai, visos tos 
giminių kovos aiškiai poliarizuojasi krašto valdovo atžvilgiu, ir da- 
bar jos susilieja į partijas, kurios ir pačios nesuvokia jokių kitų savo 
skirtingumo priežasčių, išskyrus solidarumo ir bendros garbės mo- 
tyvus. Ar mes giliau įžvelgiame tas priežastis, postuluodami ekono- 
minius prieštaravimus? Kai įžvalgus amžininkas sako, kad hukų ir 
kabeljauvų * tarpusavio neapykantai nebuvo galima apčiuopti jokių 
priežasčių *, nereikia niekinamai gūžčioti pečiais ir tartis protinges- 
niems už jį. Iš tikrųjų nėra jokio patenkinamo paaiškinimo, kodėl Eg- 


* Pažodžiui „kabliukai“ ir „menkės“. Taip vadinosi dvi Olandijos grafystės 
diduomenės partijos, XIV a. viduryje susidariusios kilus ginčui, kuris Olandijos 
grafų dinastijos atstovas turėtų valdyti šalį. Kabeljauvams laimėjus, partijų tar- 
pusavio neapykanta vis tiek dar ir toliau tvėrė ligi pat XV a. pabaigos. (Vert. 
past.) 

mondai buvo kabeljauvai, o Wassenaarai — hukai. Mat ekonominiai 
skirtumai, būdingi jų giminėms, tėra tik jų, kaip vienos ar kitos par- 
tijos šalininkų, santykio su valdovu rezultatas *. 

Koks smarkus gali būti ištikimybės jausmas, nesunku įsitikinti, 
skaitant kiekvieną viduramžių istorijos puslapį. Miraklio Marieken 
van Nimwegen autorius pasakoja mums, kaip nedora Marikės teta, ko- 
ne iki pamišimo susiginčijusi su kaimynėmis dėl vaido tarp Arnoldo 
ir Adolfo van Gerle'ių, pagauta įtūžio išveja savo dukterėčią iš namų, 
o paskui, susisielojusi dėl to, kad senasis kunigaikštis paleistas iš ne- 
laisvės, pati atima sau gyvybę. Autoriui rūpi parodyti „partiškumo“ pa- 
vojus; tam jis pasirenka kraštutinį pavyzdį, savižudybę iš „partišku- 
mo“, kuri, be abejo, yra perdėjimas, vis dėlto drauge liudijantis, ko- 
kiais aistringais autorius laikė partinius jausmus. 

Esama ir malonesnių pavyzdžių. Vidur nakties Abeville'io seniū- 
nai paliepia skambinti varpais, nes pasiuntinys atnešė Karolio, Charo- 
lais grafo, prašymą melstis, kad jo tėvas pasveiktų. Išsigandę miestie- 
čiai plūsta bažnyčion, uždega ten šimtus žvakių ir kiaurą naktį klūpo 
ar guli kniūpsti, apsilieję ašaromis, o varpai vis nesiliauja skambėję **. 

Kai Paryžiaus gyventojai, 1429 m. dar palaikę Anglijos ir Burgun- 
dijos pusę, sužino, kad brolis Ričardas, visai neseniai taip sujaudinęs 
juos savo pamokslais, yra armanjakų šalininkas, mėginąs slapčiomis 
palenkti savo naudai miestus, jie prakeikia Ričardą Dievo ir visų šven- 
tųjų akivaizdoje; vietoj alavinio pinigėlio su Jėzaus vardu, kurį Ričar- 
das jiems buvo davęs, dabar jie ima Andriejaus kryžių, Burgundijos 
partijos ženklą. Net ir lošimas kauliukais, dėl kurio taip piktinosi bro- 
lis Ričardas, dabar atgimė, kaip sako vienas paryžietis, „en despit de 
luy“ * [„jo pykčiui“]. 


* Kad mano nuomonė apskritai neneigia ekonominių faktorių reikšmės, juo la- 
biau nėra formuluojama kaip protestas prieš ekonominį istorijos aiškinimą, galima 
įrodyti tokia Jaurėso citata: „Mais il n'y a pas seulement dans U'histoire des luttes 
de classes, il y a aussi des luttes de partis. J'entends gu'en dehors des affinitės 
ou des antagonismes ėconomigues il se forme des groupements de passions, des 
intėrėts d'orgueil, de domination, gue se disputent la surface de U'histoire et gui 
dėterminent de. trės vastes ėbranlements“ [„Istorijoje vyksta ne tiktai klasių, bet ir 
partijų kova. Manau, kad greta ekonominių bendrumų ir prieštaravimų susidaro 
aistrų grupės, ambicijų ir valdžios interesai, kurie dalijasi istoriją ir lemia didžiu- 
lius josios poslinkius“ ]. — Histoire de la rėvolution frangaise, IV, p. 1458. (Aut. 
past.) 

Galima būtų pamanyti, kad schizma tarp Avinjono ir Romos, nie- 
kados neturėjusi dogminio pagrindo, negalėjo sužadinti ir religinių ais- 
trų, juolab tuose kraštuose, kurie buvo toli nuo abiejų centrų, kuriuo- 
se abiejų popiežių tik vardai tebuvo žinomi ir kurių susiskaldymas tie- 
siogiai nepalietė. Tačiau ir ten schizma iškart pavirsta griežtai ir karštai 
ginamu partiniu reikalu, netgi tikratikių ir netikėlių priešprieša. Briu- 
gei perėjus iš Romos į Avinjono popiežiaus pusę, būrys Žmonių palie- 
ka namus ir miestą, dirbtuves ir valdas, idant galėtų gyventi pagal sa- 
vo partijos reikalavimus Utrechte, Luike [Lježe] ar kurioje kitoje Ur- 
bono šalininkų srityje *". Prieš mūšį prie Rosebekės 1382 m. prancūzų 
kariuomenės vadovybė abejoja, ar galima prieš flamų sukilėlius iškel- 
ti oriflamą, šventąją karaliaus vėliavą, kurią dera naudoti tik šventoje 
kovoje. Nusprendžiama, kad galima, mat flamai esą Urbano šalinin- 
kai, taigi netikėliai *'. Prancūzų politinis agentas ir rašytojas Pierre'as 
Salmonas, atvykęs į Utrechtą, negali rasti kunigo, kuris leistų jam de- 
ramai švęsti Velykas, „pour ce gu'ils disoient gue je estoie scismati- 
gue et gue je crėoie en Benedic V'antipape“ [„kadangi buvo kalbama, 
jog aš esu schizmos šalininkas ir tikiu antipopiežių Benediktą“], tad 
vienas koplyčioje atlieka išpažintį, lyg tai vyktų kunigo akivaizdoje, o 
mišių klauso kartūzų vienuolyne **. 

Didžiai jaudulingą partinių jausmų ir ištikimybės valdovui pobūdį 
dar labiau stiprino smarkus, sugestyvus poveikis, daromas visokių par- 
tijų ženklų, spalvų, emblemų, devizų, šūkių, kurie marguodami keitė 
kits kitą, dažniausiai nešdami mirtį ir žudynes, bet kartais žymėdami 
ir linksmesnius dalykus. Apie du tūkstančius žmonių 1380 m. išėjo pa- 
sitikti jaunojo Karolio VI, kai šis žengė į miestą, — ir visi vilkėjo vie- 
nodai, pusiau žaliai, pusiau baltai. Tarp 1411 m. ir 1423 m. Paryžius 
bent triskart staigiai keitė savo ženklus: tamsiai violetiniai gobtuvai su 
Andriejaus kryžium, balti gobtuvai, paskui vėlei — violetiniai. Juos 
dėvėjo net dvasininkai, moterys ir vaikai. Šiurpiu burginjonų valdymo 
metu 1411 m. Paryžiuje kiekvieną sekmadienį skambant varpams bu- 
vo ekskomunikuojami armanjakai; šventųjų paveikslai buvo apkabinė- 
jami Andriejaus kryžiais, buvo tvirtinama, kad net kai kurie kunigai 
per mišias ir krikštą kryžiaus ženklą darę ne tiesiai, kaip kad buvęs nu- 
kryžiuotas Viešpats, bet įkypai “. 

Akla aistra, su kuria buvo atsiduodama partijoms, savo valdovo ar- 
ba ir savo paties reikalui, iš dalies atspindėjo ir nepajudinamai tvirtą, 

kaip akmuo kietą teisingumo jausmą, būdingą viduramžių žmogui, jo 
nepalenkiamą įsitikinimą, kad kiekvienas darbas reikalauja galutinio 
atpildo. Teisingumo jausmas tebebuvo trim ketvirtadaliais pagoniškas. 
Tai buvo keršto troškimas. Bažnyčia, teisybė, mėgino sušvelninti tei- 
sinius papročius, ragindama būti maloningiems, taikiems, atlaidiems, 
tačiau tikrojo teisingumo jausmo ji šitaip neįstengė pakeisti. Priešin- 
gai, ji tik dar labiau jį sukurstė, nes prie atpildo troškimo prisidėjo ir 
neapykanta nuodėmei. O nuodėmė karštai galvai pernelyg dažnai bu- 
vo tai, ką daro mano priešas. Teisingumo jausmas pamažėle pavirto 
kraštutinė įtampa tarp barbarų nuostatos „akis už akį, dantis už dantį“ 
ir religinio pasibjaurėjimo nuodėme, o valstybės pareiga griežtai baus- 
ti vis labiau buvo laikoma gyvybine būtinybe. Nesaugumo jausmas, 
nuogąstinga baimė, kiekvienos krizės metu meldžianti valstybinę val- 
džią griebtis bauginimo priemonių, vėlyvaisiais viduramžiais tapo 
chronišku reiškiniu. Mintis, kad nusikaltimą galima išpirkti, pamažėle 
nyko Žmonėms iš galvų, mažne visai pavirsdama senoviško širdingumo 
liekana, ir vis labiau įsitvirtino nuostata, kad nusikaltimas drauge ir 
kelia pavojų bendruomenei, ir įžeidžia Dievo didybę. Todėl viduram- 
žių pabaiga tapo kruvino svaigulio laikais, kai viešpatavo kankinamas 
teisingumas ir juridinis žiaurumas. Tuo metu nė akimirką nebuvo abe- 
jojama, ar piktadarys nusipelnė bausmės. Tuo metu buvo jaučiamas 
nuoširdus pasitenkinimas deramais teisingumo žingsniais, daromais pa- 
ties valdovo. Retkarčiais vyresnybė pradėdavo tikras griežto teisingu- 
mo kampanijas — čia prieš plėšikus ar valkatas, čia prieš raganas ir 
burtininkus, čia prieš sodomiją. 

Tai, kuo vėlyvųjų viduramžių teisinis žiaurumas krinta į akis, yra 
ne liguisti iškrypimai, bet tasai gyvuliškas, bukas džiūgavimas, toji 
mugės pramoga, kurią patiria minia. Monso gyventojai už pernelyg di- 
delę kainą perka plėšikų vadą vien dėl pramogos jį ketvirčiuoti, „dont 
le peuple fust plus joyeulx gue si un nouveau corps sainct estoit res- 
suscitė“ ** [„ir dėl to minia labiau džiaugėsi, negu būtų džiaugusis tuo 
atveju, jeigu būtų prisikėlęs kokio naujo šventojo kūnas“]. Maksimi- 
lijonui patekus į nelaisvę, 1488 m. Briugėje, turgaus aikštėje, kurią ga- 
li matyti įkalintas karalius, ant aukštos estrados stovi kankinimų suo- 
las, o minia niekaip negali atsižiūrėti, kaip vis iš naujo kankinami iš- 
davyste įtariami magistrato nariai, ir atidėlioja egzekuciją, kurios 
meldžia pasmerktieji, norėdama pasimėgauti naujais kankinimais *. 

Kokių nekrikščioniškų kraštutinumų sukėlė kaip tik tasai tikėji- 
mo ir keršto troškimo suplakimas krūvon, rodo Anglijoje ir Prancū- 
zijoje viešpatavęs paprotys pasmerktajam ne tik neduoti ligonių pa- 
tepimo, bet ir neleisti jam atlikti išpažinties. Norėta, kad jo siela ne- 
būtų išgelbėta, norėta padidinti jo mirties baimę tuo, kad pragaro 
bausmė bus neišvengiama. Veltui popiežius Klemensas V 1311 m. 
įsakė teikti bent atgailos sakramentą. Politinis idealistas Philippe'as 
de Mėziėres'as kelissyk mėgino to išprašyti, — iš pradžių Prancūzi- 
jos karalių Karolį V, paskui — Karolį VI. Tačiau kancleris Pierre'as 
d'Orgemont'as, kurio „forte cervelle“ [kieta kakta“), kaip sako 
Mėziėres'as, buvo sunkiau išjudinama už girnapusę, tam pasiprie- 
šino, ir Karolis V, išmintingas, taikingas karalius, pareiškė, kad 
prie jo gyvos galvos paprotys nebūsiąs keičiamas. Tik tuomet, kai 
Mėziėres'ą parėmė Jeano Gersono balsas, išdėstęs penkis argumen- 
tus prieš tą netikusią tvarką, 1397 m. vasario 12 d. karaliaus ediktu 
buvo paliepta leisti pasmerktiesiems atlikti išpažintį. Pierre'as de 
Craonas, kurio pastangomis šis sprendimas buvo pasiektas, greta Pa- 
ryžiaus kartuvių pastatydino akmeninį kryžių, prie kurio minoritų or- 
dino broliai galėjo suteikti dvasinę paguodą atgailaujantiems nusi- 
kaltėliams **. Bet ir po to senasis paprotys dar neišnyko iš liaudies 
tradicijų; jau net peržengus 1500 metus Paryžiaus vyskupas Etien- 
ne'as Ponchier yra priverstas atnaujinti Klemenso V nurodymą. 
1427 m. Paryžiuje buvo kariamas plėšikavimu apkaltintas bajoras. 
Egzekucijos metu aukštas valdininkas, didysis regento iždininkas, at- 
kanka išlieti savo neapykantos pasmerktajam; jis uždraudžia pasmerk- 
tajam atlikti išpažintį, kurios tasai prašo; plūsdamasis lipa paskui nu- 
sikaltėlį kopėčiomis, muša jį lazda, apkulia budelį, kam šis ragina 
auką galvoti apie sielos išganymą. Išsigandęs budelis pernelyg sku- 
ba; virvė nutrūksta, vargšas nusikaltėlis krinta žemėn, susilaužo ko- 
ją ir šonkaulius, o paskui vėlei turi ropštis kopėčiomis aukštyn *!. 

Viduramžiams visai nepažįstami jausmai, dėl kurių mūsiškė tei- 
singumo samprata pasidariusi nedrąsi ir kupina abejonių: dalinio pa- 
kaltinamumo idėja, mintis, kad teisėjas gali suklysti, mintis, kad vi- 
suomenė iš dalies irgi atsakinga už individo nusikaltimus, klausimas, 
ar, užuot vertus jį kentėti, negalima jo pataisyti. Arba, teisingiau pa- 
sakius, tie jausmai buvo pažįstami, tačiau neišreikšti ir susiję su ne- 
tikėtais gailestingumo ir atlaidumo protrūkiais, kurie, nepriklauso- 

mai nuo kaltės, kartais vis nurungdavo žiaurų pasitenkinimą, kad tei- 
singumas įvykdytas. Ten, kur mūsų laikais dvejojant ir sakytumei,ne 
visai švaria sąžine skiriama sušvelninta bausmė, viduramžių justici- 
jai buvo Žinomi tik du kraštutiniai sprendimai: arba visas žiaurios 
bausmės saikas, arba malonė. Dovanojant malonę daug mažiau nei 
šiandien tebuvo klausiama, ar kaltasis vertas pasigailėjimo dėl kokių 
nors ypatingų priežasčių: už kiekvieną nusikaltimą, net ir patį aki- 
vaizdžiausią, visuomet buvo įmanomas visiškas išteisinimas. Prakti- 
koje išteisinimo atvejais ne visuomet lėmė vien gailestingumas. Net 
stebina, kaip abejingai amžininkai pasakoja, kad nusikaltėlis gavo 
„Įlettres de rėmission“ [„„malonės raštą“], įsikišus įtakingiems jo gi- 
minaičiams. Bet vis dėlto daugumas tų atleidimo raštų duoti ne auk- 
štakilmiams prasižengėliams, bet neturtingiems prastuomenės žmo- 
nėms, neturėjusiems aukštų užtarėjų “*. 

Tiesioginė kietaširdiškumo ir gailestingumo priešprieša viešpatau- 
ja ne vien teisės srityje, bet ir kituose papročiuose. Viena vertus — 

šiurpus kietaširdiškumas vargšams ir paliegėliams, kita vertus — ne- 

apsakoma užuojauta, nuoširdus bendrumo su ligoniais, skurdžiais ir 
pamišėliais jausmas, kuris, drauge su žiaurumu mums dar žinomas iš 
rusų literatūros. Mėgavimąsi egzekucijomis dar bent lydėjo ir tam 
tikra prasme pateisino didis pasitenkinimas, kad įgyvendintas teisin- 
gumas. O neįtikėtino, naivaus nuožmumo, šiurkštumo, žiaurių paty- 
čių, piktdžiugos, su kuria buvo žiūrima į likimo nuskriaustuosius, ne- 
gali sutaurinti net ir tasai įgyvendinto teisingumo jausmas. Kroniki- 
ninkas Pierre'as de Feninas baigia pasakojimą apie plėšikų gaujos 
galą tokiais žodžiais: „et faisoit-on grant risėe, pour ce gue c'esto- 
ient tous gens de povre estat“ “ [„ir kilo didelis juokas, nes visi jie 
buvo prastuoliai“]. 

Paryžiuje 1425 m. surengiamos esbatement [muštynės], kuriose ke- 
turi šarvuoti neregiai kaunasi dėl paršiuko. Kelias dienas prieš patį 
įvykį jie su tais šarvais vaikščioja miesto gatvėmis, o pirma jų eina dūd- 
maišininkas ir vyras su didžiule vėliava, kurioje tasai paršiukas ir pa- 
vaizduotas **, 

Velazguezas paliko mums įamžinęs graudžiai liūdnus veidukus lili- 
pučių, kurios jo laikais dar buvo labai mėgstamos kaip juokdarės Is- 
panijos karalių rūmuose. Jos buvo geidžiamas programos objektas 
penkioliktojo šimtmečio valdovų rūmuose. Per išmoningas rūmų sve- 

čių entremets * jos demonstruodavo savo menus ir savo luošumą. Po- 
nia d'Or, auksaplaukė Pilypo Burgundiečio liliputė, buvo visuotinai Ži- 
noma. Ji turėdavo eiti imčių su akrobatu Hansu ?!. 

1468 m., per Karolio Narsiojo vestuves su Margarita Jorkiete, po- 
nia de Beaugrant, „/a naine de Mademoiselle de Bourgogne“ [„Bur- 
gundijos princesės liliputė“], aprengta kaip piemenaitė, įjoja menėn 
raitomis ant arklio ir padainuoja sveikinimo dainelę; piemenaitė 
padovanojama jaunajai kunigaikštienei ir pasodinama ant stalo ?*. 
Mums neteko matyti nusiskundimų šitų moteriškučių likimu, tačiau 
esame regėję sąskaitų eilučių, kurios gal net dar iškalbingesnės. Jos 
byloja apie tai, kaip kunigaikštienė paliepia paimti tokią liliputę iš 
j0s tėvų namų, kaip motina arba tėvas ją atgabena, kaip jie ir vėliau 
retsykiais ateina jos aplankyti ir tuomet gauna arbatpinigių. „Au pe- 
re de Belon la folle, gui estoit venu veoir sa fille...“ [„Juokdarės Be- 
lonos tėvui, atėjusiam aplankyti savo dukters...“ ] Ar tėvas ėjo namo 
džiaugdamasis, kad jo duktė tarnauja rūmuose? Tais pačiais metais 
vienas Blua šaltkalvis patiekė du geležinius antkaklius, vieną „pour 
attacher Belon la folle et U'autre pour mettre au col de la cingesse 
de Madame la Duchesse“ >> [„uždėti ant kaklo juokdarei Belonai, o 
kitą — valdovės beždžionėlei“]. 

Apie elgesį su psichiniais ligoniais galime sužinoti iš pranešimo, 
kaip buvo slaugomas Karolis VI, kurio, karaliaus, priežiūra gerąja 
prasme skyrėsi nuo kitų. Kad būtų galima vargšą pamišėlį apkuopti, 
nebuvo sugalvota nieko geresnio, kaip nugąsdinti jį dvylika juodai ap- 
sirengusių vyrų — neva tai velniai atėję jo pasiimti **. 

Tų laikų kietaširdiškumui būdingas toks ingėnu [natūralumo] mas- 
tas, kad lūpos, jau betariančios pasmerkimo žodį, nejučia susičiaupia. 
Per maro epidemiją, užgriuvusią Paryžių, Burgundijos ir Orleano ku- 
nigaikščiai prasiblaškymui ragina surengti cour d'amours ?? [meilės 
teismą]. 1418 m. armanjakų valdymo dienomis, stojus pauzei tarp šiur- 
pių žudynių protrūkių, paryžiečiai Šv. Eustachijaus bažnyčioje įkuria 
Šventojo Andriejaus broliją; visi, ir kunigai, ir pasauliečiai, nešioja 
raudonų rožių vainikus; bažnyčia pilna aromato, „comme s'il fust lavė 
d'eau rose“ ** [„lyg būtų išplauta rožių vandeniu“]. Kai pagaliau už- 
draudžiami raganų procesai, 1461 m. kaip tikra pragaro rykštė užgriu- 


* Intermedijos, pramogos prieš desertą. (Vert. past.) 

vę Atrechtą, miestiečiai švenčia teisingumo pergalę, surengdami „fo- 
lies moralisėes“ [„linksmų moralitė“] vaidinimų konkursą; pirmoji 
premija — sidabro lelija, ketvirtoji premija — du kastruoti gaidžiai; 
nukankintos aukos jau seniai buvo mirusios **. 

Toks ryškus ir margas tad buvo gyvenimas, taip jame iškart jautėsi 
ir kraujo, ir rožių kvapas. Tarp pragariškų slogučių ir vaikiškų pramo- 
gų, tarp šiurpaus kietaširdiškumo ir susigraudinimo ligi ašarų liaudis 
svirduliuoja lyg milžinas su kūdikio galva. Tarp visiško visų žemiškų 
džiaugsmų atsižadėjimo ir pamišėliško polinkio į turtus ir malonumus, 
tarp niaurios neapykantos ir kuo linksmiausio geraširdiškumo ji gyve- 
na vienais kraštutinumais. 

Tačiau iš šŠviesesniosios gyvenimo pusės mums nedaug kas teišli- 
ko; atrodo, tarytum džiugi penkioliktojo šimtmečio sielos ramybė ir 
giedruma būtų nugrimzdusi į jos tapybą ir susikristalizavusi į skaidrų 
jos aukštosios muzikos taurumą. Tos padermės juokas miręs, jos nuo- 
širdus mėgavimasis gyvenimu ir nerūpestingas džiaugsmas tebegyvuo- 
ja tiktai liaudies dainose ir švankuose. To pakanka, kad mūsiškis kitų 
laikų nuvytusio grožio ilgesys pasipildytų ir troškimu sugrįžti į saulė- 
tą Van Eyckų amžių. Tačiau tas, kuris iš tikrųjų į tuos laikus gilinasi, 
dažnai vos beįstengia apčiuopti džiugųjį jų aspektą. Mat visur už me- 
no sferos ribų viešpatauja tamsybės. Ir grėsminguose pamokslų pa- 
graudenimuose, ir alsiuose aukštosios literatūros atodūsiuose, ir mo- 
notoniškuose kronikų dokumentų pranešimuose, — visur rėkte rėkia 
nuodėmių margumynas ir aimanuoja vargas. 

Poreformaciniai laikai jau neberegėjo didžiųjų puikybės, rūstybės 
ir godumo nuodėmių tokių pilnakraujų, taip trykštančių purpuro rau- 
doniu ir tokių begėdiškai įžūlių, kokios jos gyvavo tarp penkioliktojo 
šimtmečio žmonių. Neišmatuojama Burgundijos puikybė! Visa tos gi- 
minės istorija, nuo riteriškos bravūros kupino žygdarbio, kuriuo pra- 
sidėjo pirmojo Pilypo kilimas aukštyn Fortūnos ratu, per kartų Jono 
Bebaimio pavydą ir juodą keršto troškimą po jo mirties, per ilgą kito 
Magnifico, Pilypo Gerojo, vasarą ir iki pat pamišėliško užsispyrimo, 
dėl kurio pražūsta plačiai užsimojęs Karolis Narsusis, — argi tai nėra 
poema apie herojišką puikybę? Iš visų Vakarų kraštų jų žemės buvo 
labiausiai kupinos gyvybės: Burgundija, svari savo galybe kaip josios 
vynas, „la colėrigue Picardie“ [„„choleriška Pikardija“], godi, turtin- 
sa Flandrija. Tai vis tie patys kraštai, kuriuose puošniai klesti tapyba, 

skulptūra ir muzika ir kuriuose viešpatauja nuožmiausia keršto teisė, 
o diduomenė ir miestelėnai linkę į patį barbariškiausią smurtą **. 

Jokia blogybė tais laikais nebuvo suvokiama geriau už gobšumą. Ly- 
ginant puikybę ir gobšumą, galima juos traktuoti kaip senųjų ir naujų- 
jų laikų nuodėmes. Puikybė yra feodalinio ir hierarchinio periodo nuo- 
dėmė, kai valdos ir turtai dar buvo menkai paslankūs. Valdžios jaus- 
mas tuo metu dar nėra visų pirma susijęs su turtingumu; jis 
asmeniškesnis, ir valdžia, siekdama būti matoma, turi reikštis su dide- 
liu užmoju — gausia ištikimųjų palyda, brangiais papuošalais ir įspū- 
dingais valdovo pasirodymais. Suvokimą, kad esi aukštesnis už kitus, 
feodalinė ir hierarchinė mąstysena nuolatos puoselėja gyvomis formo- 
mis: adoravimu ant kelių ir nuolankia tarnyste, ceremoningais pagar- 
bos reiškimais ir didinga prabanga, dėl kurių iškilimas viršum kitų tu- 
ri būti jaučiamas kaip visai natūralus ir pateisintas. 

Puikybė yra ir simbolinė, ir teologinė nuodėmė; jos šaknys glūdi 
pačioje bet kokių pažiūrų į gyvenimą ir pasaulį gelmėje. Superbia bu- 
vo viso blogio šaltinis; Liuciferio puikybė — visos pragaišties pradžia 
ir priežastis. Taip mąstė Augustinas, tokia buvo ir vėlesniųjų pažiūra: 
puikybė yra visų nuodėmių versmė, jos kyla iš puikybės kaip daigas iš 
šaknų **. 

Tačiau greta Rašto žodžių, išreiškusių šitą nuostatą: „A superbia ini- 
tium sumpsit omnis perditio“ [„Iš puikybės ėmė pradžią visokia prapul- 
tis“]“", buvo ir kiti: „Radix omnium malorum est cupiditas“ [Visų blo- 
gybių šaknis yra godulystė“] *!, tad ir turto godulį galima laikyti visų 
blogybių šaltiniu. Mat cupiditas, kuri, kaip tokia, neįtraukta į didžiųjų 
nuodėmių sąrašą, čia suprantama kaipavaritia, kaip ir sakoma kitoje šio 
teksto interpretacijoje““. Ir panašu, kad — ypač nuo tryliktojo šimtme- 
Či0 — įsitikinimas, jog pasaulį į pragaištį gena nežabotas gobšumas, 
puikybę, kaip pirmąją ir lemtingiausiąją nuodėmę, žmonių galvose iš- 
stūmė iš jai deramos vietos. Senąjį teologinį superbia kėlimą į pirmąją 
vietą nustelbia vis garsėjantis choras balsų, kurie už visas laikų negan- 
das kaltina nuolat didėjantį gobšumą. Argi Dantė jo neprakeikė: La cie- 
ca cupidigia! |Aklas godumas!] 

Tačiau gobšumas neturi simbolinio ir teologinio puikybės pobūdžio; 
tai natūrali ir medžiaginė nuodėmė, grynai žemiškas potroškis. Tai 
nuodėmė to periodo, kai pinigų apyvarta pakeitė ir išlaisvino valdžios 
vystymosi salygas. Žmogaus vertės pasvėrimas tampa aritmetinė už- 

duotimi. Atsivėrė kur kas labiau neribota erdvė nežabotiems troški- 
mams tenkinti ir turtams kaupti. Ir turtai dar neturi to vaiduokliško 
neliečiamumo, kurį šiuolaikinė kredito sistema suteikė kapitalui; vaiz- 
duotėje dar pirmiausia iškyla patsai geltonasis auksas. O turto naudo- 
jimas dar nėra automatiškai ir mechaniškai susijęs su nuolatiniu inves- 
tavimu; pasitenkinimo dar ieškoma didžiuosiuose šykštumo ir švais- 
tymo kraštutinumuose. Švaistymu gobšumas sudaro santuoką su senąja 
puikybe. Pastaroji dar stipri ir gyva: hierarchinė feodalinė mintis dar 
nė kiek nepradėjusi vysti, prabangos ir prašmatnybės, puošmenų ir pa- 
žibų pomėgis dar tebežydi purpuro raudonumu. 

Kaip tik susiliejimas su primityvia puikybe suteikia vėlyvųjų vidu- 
ramžių gobšumui tą tiesioginį aistringumo, įžūlumo pobūdį, kuris vė- 
lesniais laikais, regis, pradingo. Protestantizmas ir Renesansas sutei- 
kė godumui etinį turinį: legalizavo jį kaip naudingą gerovės stimulą. 
Juo mažiau įtikinamai buvo raginama atsižadėti žemiškų turtų, juo la- 
biau nyko jo stigma. O vėlyvaisiais viduramžiais mintis dar susidur- 
davo su neišrišta nuodėmingo gobšumo ir geradarystės arba savano- 
riško skurdo priešprieša. 

Visoje tų laikų literatūroje ir kronikose, nuo priežodžio ligi dievo- 
baimingo traktato, skamba karti neapykanta turtingiesiems, skundai 
dėl didžiųjų gobšumo. Tai lyg ir miglota klasių kovos nuovoka, reiš- 
kiama moralinio pasipiktinimo priemonėmis. Šiuo požiūriu tų laikų 
gyvenimo toną mums vienodai gerai leidžia pajusti ir dokumentai. ir 
pasakojamieji šaltiniai, nes visuose pranešimuose apie procesus ma- 
tomas tiesiog begėdiškas gobšumas. 

1436 m. buvo įmanoma, kad vienoje iš labiausiai lankomų Pary- 
žiaus bažnyčių pamaldos nevyktų dvidešimt dvi dienas, nes vyskupas 
nenorėjo atšventinti bažnyčios, iki gaus tam tikrą pinigų sumą iš dviejų 
elgetų, kurie susipešę kraujo dėme bažnyčią buvo išniekinę; O tie varg- 
šai pinigų neturėjo. Tasai vyskupas, Jacgues'as du Chatelier ir apskri- 
tai garsėjo kaip „ung hAomme trės pompeux, convoicteux, plus mondain 
gue son estat ne regueroit“ |„labai mėgstantis pompą, godus ir pasau- 
lietiškesnis, nei dera jo luomui, žmogus“]|. Tačiau ir jo įpėdinio, De- 
nys de Moulins'o, valdymo metu vėlei tas pat: 1441 m. keturis mėne- 
sius Nekaltujų vaikelių kapinėse, pačiose įžymiausiose ir labiausiai 
geidžiamose, nebuvo galima nei laidoti, nei procesijų eiti, nes vysku- 
pas reikalavo už tai daugiau mokesčiu, nei bažnyčia galėjo surinkti. 

Tasai vyskupas vaizduojamas kaip „Aomme trės pou piteux d guelgue 
personne, s'il recevoit argent ou aucun don gui le vaulsist, et pour vray 
on disoit gu 'il avait plus de cinguante procės en Parlement, car de lui 
n'avoit on rien sans procės“ “ [„labai negailestingas kiekvienam žmo- 
gui, jeigu negaudavo pinigų arba kokios vertingos dovanos, ir buvo 
pasakojama kaip tikras dalykas, kad jis turėjęs daugiau nei penkiolika 
bylų aukščiausiajame teisme, nes be bylos iš jo buvo neįmanoma nie- 
ko išgauti“]. Reikia pereiti visą anų laikų nuvorišų, kad ir, sakysim, 
d'Orgemont'ų šeimos istoriją, pamatyti visą jų niekingą gobšumą ir 
bylinėjimosi pomėgį, kad suprastume baisią liaudies neapykantą, pa- 
mokslininkų ir poetų rūstybę, be paliovos liejamą ant turtuolių gal- 
vų"*, 

Liaudis savo likime ir istorijos įvykiuose neįstengia įžvelgti nieko 
daugiau, kaip tik nuolatinę netikusio valdymo ir išnaudojimo, karo ir 
plėšikavimų, brangymečių, vargo ir ligų antkryčių kaitą. Chroniškas 
pobūdis, kurį buvo įgiję karai, nuolatinis miestų ir kaimų niokojimas, 
per kraštą traukiant visokioms pavojingoms gaujoms, amžina grėsmė, 
kurią kėlė rūsti nepatikima teisėsauga, o paskui dar — pragaro, velnių 
ir raganų baimės našta palaikė visuotinio nesaugumo jausmą, labai tin- 
kamą gyvenimo fonui nudažyti juoda spalva. Ir ne vien menkųjų ir var- 
gingųjų gyvenimas buvo nejaukus ir nesaugus; ir didikai ar magistra- 
tų nariai beveik be išimties patiria didžiausias likimo permainas ir 
nuolatinius pavojus. Mathieu d'Escouchy, pikardietis, yra vienas iš tų 
metraštininkų, kurių tiek daug būta penkioliktajame šimtmetyje: jo 
kronika, paprasta, smulkmeniška, nešališka, kupina įprastinio riteriš- 
kųjų idealų garbinimo ir įprastinių moralizuojamų tendencijų, leidžia 
mums spėti josios autorių buvus garbingą vyrą, savo gabumus pasky- 
rusį kruopščiam istoriko darbui. Bet koks gi tasai rašytojo gyvenimas, 
kurį šio istorinio veikalo leidėjas nušvietė, remdamasis dokumentais “*! 
Mathieu d'Escouchy savąją magistrato valdininko karjerą pradeda tarp 
1440 m. ir 1450 m. kaip Pėronne miesto tarybos narys, seniūnas, pri- 
siekusysis ir prevo. Nuo pat pradžių matome jį įsivėlusį į savotiškas 
grumtynes su to miesto prokuratorium Jeanu Froment'u — į grumty- 
nes, kurios vyksta bylinėjimosi pavidalu. Čia prokuratorius kaltina 
d'Escouchy klastote ir žmogžudyste, čia vėlei už „excės et attemtaz“ 
[„piktnaudžiavimus ir pasikėsinimus“]. Prevo savo ruožtu ima perse- 
kioti priešo našlę dėl burtavimo, kuriuo ji įtariama; tačiau moteriškei 

pavyksta gauti mandatą, pagal kurį d'Escouchy savo tyrimą turi per- 
duoti į justicijos rankas. Byla patenka į Paryžiaus parlamentą, ir d'Es- 
couchy pirmą sykį suimamas. Paskui dar šešis kartus aptinkame jį, 
kaip kaltinamąjį, kalėjime ir vieną sykį — karo nelaisvėje. Kiekvieną- 
syk tai — rimti kriminaliniai nusikaltimai, ir dažną sykį jis sėdi sura- 
kintas grandinėmis. Froment'ų ir d'Escouchy šeimų varžybos, kuris 
kurį apkaltins, pasiekia viršūnę per smurtinį susidūrimą, kurio metu 
Froment'o sūnus sužeidžia d'Escouchy. Abu samdo žudikus, geisda- 
mi atimti vienas kitam gyvybę. Kai šitos ilgos grumtynės išnyksta iš 
mūsų akiračio, prasideda nauji užpuolimai; šįsyk prevo sužeidžia kaž- 
koks vienuolis; ir vėl kaltinimai, paskui d'Escouchy persikelia gyventi 
į Nesle'į — panašu, kad jis ir vėlei įtariamas padaręs nusikaltimą. Ta- 
tai nekliudo jam daryti karjerą: jis tampa Ribemont'o bailli, prevo *, 
paskui — procureur du roi [karaliaus prokuroru] Sen Kantene; pake- 
liamas į didikų luomą. Po naujų sužeidimų, įkalinimų, atgailų jis ap- 
tinkamas karo tarnyboje: 1465 m. karaliaus pusėje prie Montlhėry ko- 
voja prieš Karolį Narsųjį ir patenka nelaisvėn. Iš naujo karo žygio 
grįžta suluošintas. Paskui veda, tačiau tai nereiškia, kad pradeda ra- 
mų gyvenimą. Vėlei matome jį, apkaltintą antspaudo klastojimu ir at- 
gabentą Paryžiun „comme larron et murdrier“ [kaip piktadarį ir 
žmogžudį“], įsivėlusį į naujas grumtynes su Kompjeno magistrato na- 
riu, kurio darbus jam pavesta tirti, paskui — kankinimais priverstą pri- 
sipažinti ir nebegavusį paskyrimo, nuteistą, išteisintą, vėlei nuteistą — 
kol pagaliau šita neapykantos ir persekiojimų istorija dingsta iš doku- 
mentų. Kiekvienąsyk, kai mėginame sekti likimus asmenų, minimų to 
meto šaltiniuose, prieš akis iškyla toksai didžiai neramaus gyvenimo 
paveikslas. Paskaitykime, pavyzdžiui, detalius faktus, kuriuos Pier- 
re'as Chapionas surinko apie visus, kuriems skirtas koks nors paliki- 
mas arba kurie bent paminėti Villono testamente **, arba Tuetey pasta- 
bas apie Paryžiaus miestiečio dienoraštį. Matome vien begalinius pro- 
cesus, neteisybes, nesantarves ir persekiojimus. O juk tai gyvenimai 
atsitiktinių Žmonių, aptikti teisiniuose, bažnytiniuose ar kituose pra- 
nešimuose. Tokios kronikos kaip Jacgues'o du Clercgo — tikri pikta- 
darybių rinkiniai, arba kad ir Meco miestiečio Philippe'o de Vigneul- 
les'0 dienoraštis “' gali mums perteikti pernelyg juodą tų laikų paveiks- 


* Aukštų teisėjų rangai tuometinėje Prancūzijoje. (Vert. past.) 

lą; net lettres de rėmission, su tokiom gyvom smulkmenom iškelią prieš 
akis kasdienį gyvenimą, dėl savo kriminalinio pobūdžio gali pernelyg 
išimtinai nušviesti vien negerąsias gyvenimo puses. Tačiau kiekvienas 
mėginys, paimtas iš visai atsitiktinių Šaltinių, patvirtina pačias niūriau- 
sias nuojautas. 

Blogi tie laikai. Aukštai kyla neapykantos ir smurto liepsnos, ga- 
linga yra neteisybė, šėtonas savo juodais sparnais užklojęs aptemusią 
žemę. Ir žmonija laukia greitai ateisiančios pasaulio pabaigos. Tačiau 
žmonija neatsiverčia; veltui visa Bažnyčios kova, veltui visi pamoks- 
lininkų ir poetų skundai ir perspėjimai. 


GRAZESNIO GYVENIMO 

iekvieni laikai trokšta gražesnio pasaulio. Juo didesnę neviltį 
kelia, juo labiau slegia šios dienos neramumai, juo tasai troš- 
<ulys smarkesnis. Viduramžių pabaigoje pagrindinis gyveni- 
mo tonas yra karti melancholija. Balsų, skelbiančių drąsų gyvenimo 
džiaugsmą ir pasitikėjimą savo jėgomis imtis didžių darbų, kurie 
skamba per visą Renesanso ir Švietimo epochos istoriją, penkiolikto- 
jo šimtmečio Prancūzijos ir Burgundijos sferoje beveik negirdėti. Ar- 
gi ten bendrabūvis iš tikrųjų buvo nelaimingesnis nei kitur? Kartais esi 
linkęs tuo patikėti. Kad ir kokius tų laikų šaltinius tyrinėtum: metra- 
štininkus, poetus, pamokslus ir dievobaimingus traktatus ar net archy- 
vinius dokumentus, — visuose juose nusėdęs vien prisiminimas apie 
vaidus, neapykantą ir piktą valią, gobšumą, nuožmumą ir skurdą. Ir 
klausi save: negi tiems laikams nebuvo žinomi jokie kitokie džiaugs- 
mai, tik žiaurumas, puikybė ir nesaikingumas, negi ten niekur nebuvo 
tykios giedrumos ir ramaus gyvenimo laimės? Teisybė, kad kiekvieni 
laikai šaltiniuose palieka daugiau pėdsakų apie savo kančias negu apie 
savo laimę. Katastrofos virsta istorija. Niekuo nepagrįstas įsitikinimas 
mums sako, kad žmonėms skirtos gyvenimo laimės, giedro džiaugs- 
mo ir saldžios ramybės suma vienu periodu negali smarkiai skirtis nuo 
kito periodo. Be to, ir vėlyvųjų viduramžių laimės atšvaitai nėra visiš- 
kai išnykę: jie dar gyvi liaudies dainoje, muzikoje, tykioje peizažų per- 
spektyvoje ir rimtuose portretų veiduose. 
Tačiau penkioliktajame šimtmetyje dar nebuvo įprasta, sakytumei 
dar nebuvo geras tonas balsu garbinti gyvenimą ir pasaulį. Tas, kuris 

rimtai gilinosi į kasdieninę pasaulio tėkmę, o paskui tarė savo Žodį apie 
gyvenimą, dažniausiai mini tik kančią ir neviltį. Jo akimis, laikai ar- 
tėjo į pabaigą, o visi žemiški dalykai — į pragaištį. Optimizmas, atsi- 
radęs Renesanso metu ir šventęs triumfą aštuonioliktajame amžiuje, 
penkioliktojo šimtmečio prancūzų dvasiai dar buvo svetimas. Kas gi 
pirmieji su viltimi ir pasitenkinimu prabyla apie savo laikus? Ne poe- 
tai, juolab ne religiniai mąstytojai ir net ne valstybės veikėjai, o moks- 
lininkai, humanistai. Džiūgauti dėl dabarties juos skatina gėrėjimasis 
iš naujo atrasta antikos išmintimi: tai — intelektualinis triumfas. Gar- 
susis Ulricho von Hutteno džiaugsmo šūkis: O saeculum, o litterae! ju- 
vat vivere! — Koks amžius, kokia literatūra, kaip smagu gyventi! — 
dažniausiai suprantamas pernelyg plačiai. Čia džiūgauja veikiau susi- 
žavėjęs literatas, o ne visas žmogus. Šešioliktojo amžiaus pradžioje 
būtų galima rasti ir daugiau panašių džiūgavimų apie laikų puikumą, 
bet visuomet įsitikinsime, kad jie beveik be išimčių skirti atgautai dva- 
sinei kultūrai ir nieku gyvu nėra ditirambinė visuotinio gyvenimo 
džiaugsmo išraiška. Ir humanisto gyvenimo nuostata dar tebėra nu- 
spalvinta senojo pamaldaus nusigręžimo nuo pasaulio. Geriau nei iš 
pernelyg dažnai cituojamų Hutteno žodžių tai galime pamatyti iš Era- 
zmo laiškų, rašytų apie 1517 m. Bet ne iš vėlesnių, nes greitai jau pra- 
dingsta jo optimizmas, paskatinęs prabilti džiugiu balsu. 

„Tikrai, — rašo 1517 m. pradžioje Erazmas Wolfgangui Fabricijui 
Capito ', — ne per daug jau betrokštu gyventi, gal todėl, kad, mano 
galva, jau mažne pakankamai esu pragyvenęs, šiaip ar taip, įžengęs į 
penkiasdešimt pirmuosius metus, o gal ir todėl, jog šiame gyvenime 
neįžvelgiu tokių nuostabių dalykų, kurių būtų verta vaikytis Žmogui, 
krikščionių tikėjimo tikrai išmokytam tikėti, kad tų, kurie čia pagal sa- 
vo išgales stengėsi būti uolūs ir pamaldūs, laukia daug laimingesnis 
gyvenimas. Ir vis dėlto dabar mane kone ima noras dar valandžiukę 
vėlei pabūti jaunam, ir tik todėl, kad artimiausioje ateityje tikrai regiu 
nušvintant aukso amžių“. Toliau jis aprašo, kokie vieningi visi Euro- 
pos valdovai ir kaip jie siekia taikos (jam tokios geistinos), ir sako: 
„Tvirtai tikiuosi, kad iš dalies atgyja, iš dalies naujai suklesti ne vien 
dori papročiai ir krikščioniškas pamaldumas, bet ir rinktinė bei tikra* 
literatūra ir labai gražūs mokslai“. Be abejo, valdovų globojami. „Jų 


* Germanae — čia gali reikšti ir „vokiečių“. (Aut. past.) 

dievobaimingam nusiteikimui turėjome dėkoti už tai, kad regime, kaip 
visur, lyg gavę ženklą, puikūs protai bunda, skleidžiasi ir jungiasi iš- 
vien gerų veikalų kurti“ (ad restituendas optimas litteras). 

Štai kokia yra tikroji šešioliktojo šimtmečio optimizmo išraiška, 
pagrindinė Renesanso ir Humanizmo nuotaika, visai skirtinga nuo 
nevaržomo gyvenimo džiaugsmo, paprastai laikomo pagrindiniu Re- 
nesanso atspalviu. Erazmas gyvenimą teigia nedrąsiai ir trupučiuką 
negrabiai, o visų pirma — be galo intelektualiai. Ir vis dėlto tai bal- 
sas, penkioliktajame šimtmetyje dar negirdėtas už Italijos ribų. Apie 
1400 m. Prancūzijos ir Burgundijos kraštų protai dar tebėra linkę 
smarkiai peikti gyvenimą ir savo laikus. Ir keistas dalykas (tačiau jis 
turi ir paralelių: prisiminkime baironizmą): juo poetas arčiau pasau- 
lietinio gyvenimo, juo juodesnė jo nuotaika. Autoriai, smarkiausiai 
reiškią gilią savo amžiaus melancholiją, visų pirma nėra tie, kurie 
nusigręžė nuo pasaulio, pasitraukdami į vienuolyną ar atsidėdami 
studijoms. Dažniausiai kaip tik kronikininkai ir madingi rūmų poe- 
tai, neturintys aukštesnės kultūros ir nemoką iš dvasinių džiaugsmų 
semtis geresnės ateities vilčių, be paliovos vis sielojasi, kad pasau- 
lis nukaršęs, ir nebetiki taika ir teisingumu. Niekas taip be persto- 
gės nekartojo skundų, kad visi geri dalykai palikę šį pasaulį, kaip 
Eustache'as Deschamps'as. 


Temps de doleur et de temptacion, 

Aages de plour, d'envie et de tourment, 

Temps de langour et de dampnacion 

Aages meneur prės du definement, 

Temps plains d'orreur gui tout fait faussement, 
Aages menteur, plain d'orgueil et d'envie, 
Temps sanz honeur et sanz vray jugement, 
Aages en tristour gui abrege la vie *. 


[Skausmo ir pagundos laikai, / Verksmo, pavydo ir kančios amžius, / 
Nusiminimo ir pasmerkimo laikai, / Amžius, vedantis į pragaištį, / Bai- 
sūs, neteisingi laikai, / Melo amžius, kupinas pasipūtimo ir pavydo, / 
Laikai be garbės ir be sveiko proto, / Gyvenimą trumpinančio liūde- 
sio amžius.) 

Tokia intonacija jis dešimtimis rašė savo balades, monotoniškas. 
blankias vienos ir tos pačios temos variacijas. Matyt, aukštesniuose 
luomuose turėjo viešpatauti gana slogi melancholija, jeigu aukštuome- 
nė, kuriai poetas tarnavo už duonos kąsnį, taip dažnai vertė jį kartoti 


tą pačią gaidą. 


Toute lėesse deffaut, 
Tous cueurs ont prins par assaut 
Tristesse et merencolie 3. 


[Nėra jokios linksmybės, / Visas širdis apniko / Liūdesys ir melancho- 
lija.] 


Trim ketvirčiais amžiaus vėliau už Deschamps'ą Jeanas Meschinot 
dainuoja visai tuo pačiu balsu. 


O miserable et trės dolente vie!... 

La guerre avons, mortalitė, famine; 

Le froid, le chaud, le jour, la nuit nous mince; 
Puces, cirons et tant d'autre vermine 

Nous guerroyent. Bref, misere domine 

Noz mechans corps, dont le vivre est trės court. 


[O apgailėtinas ir sopulingas gyvenime!.. / Mus užpuolė karas, mirtis 
ir badas: / Šaltis, karštis dieną naktį mums gresia; / Blakės, erkės ir 
kitos bjaurastys / Mus puola. Žodžiu, pasigailėk, Viešpatie, / Mūsų vie- 
nadienių piktų kūnų.) 


Ir pastarasis nuolatos su kartėliu vis reiškia įsitikinimą, kad viskas 
pasaulyje klostosi blogai: teisingumo nebelikę, didieji plėšia mažuo- 
sius, o mažieji plėšia kits kitą. Hipochondrija, pasak jo paties, nuvaro 
jį mažne iki savižudybės ribos. Štai kaip jis save aprašo: 


Et je, le pouvre escrivain, 

Au cueur triste, faible et vain, 
Voyant de chascun le dueil, 
Soucy me tient en sa main; 

Toujours les larmes d V'oeil, 
Rien fors mourir je ne vueil *. 


[Ir aš, nelaimingas rašytojas, / Liūdnos, silpnos ir tuščios širdies, / Ma- 
tydamas visų sielvartą, / Atsiduriu rūpesčių glėbyje; / Su ašaromis aky- 
se visą laiką / Nieko daugiau netrokštu, tiktai mirties. ] 


Visi iškiliųjų asmenų pasisakymai apie gyvenimo nuotaiką liudija 
sentimentalų poreikį apvilkti sielą juodu drabužiu. Kone kiekvienas 
tuoj aiškina, kad regėjo tik vienus vargus ir kad ateityje būsią dar blo- 
giau, kad niekados nenorėtų pakartoti nueito gyvenimo kelio. „Moi 
douloreux homme, nė en eclipse de tėnėbres en espesses bruynes de 
lamentation“ [„Aš, nelaimingas žmogus, gimęs gūdžiose tamsybėse, 
tirštose aimanų miglose“], — taip prisistato Chastellainas ?. „Tant a 
souffert La Marche“ [„Tiek iškentėjęs La Marche'as“] — tokį devizą 
pasirinko Karolio Narsiojo rūmų poetas ir kronikininkas; gyvenimas 
jam regisi kartus, 0 jo portretas perteikia mums tuos gaižius bruožus, 
kurie kausto žvilgsnį tokioje daugybėje anų laikų paveikslų “. 

Regis, nebuvo tame amžiuje kito gyvenimo, tokio pilno žemiškos 
puikybės ir pagyrūniško malonumų ieškojimo, kaip Pilypo Gerojo gy- 
venimas. Bet ir po jojo šlove slypi anų laikų nusivylimas gyvenimu. 
Pranešus jam, kad mirė jo vienerių metų sūnelis, Pilypas Gerasis sa- 
ko: „Jei Dievas būtų panorėjęs, kad ir aš mirčiau toks jaunas, vadin- 
čiau save laimingu“ !. 

Įsidėmėtina, kad tais laikais žodyje „melancholija“ susilieja liūde- 
sio, rimto susimąstymo ir fantazijos reikšmės. Taip tvirtai manyta, kad 
kiekvienas rimtas dvasinis užsiėmimas turi baigtis niūrumu. Frois- 
sart'as sako apie Philipą van Arteveldę, susimąsčiusį apie ką tik gautą 
žinią: „guant il eut merancoliet une espasse, il s'avisa gue il rescrip- 
roit aus commissaires dou roi de France“ [valandėlę liūdnai parymo- 
jęs, nusprendė atsakyti Prancūzijos karaliaus komisarams“'| ir t. t. Des- 
champs'as apie neįsivaizduojamai bjaurų dalyką sako: nė vienas tapy- 
tojas nėra toks merencolieux, kad įstengtų tatai pavaizduoti *. 

Šitų persisotinusių, nusivylusių, nuilsusių vyrų pesimizmas turi tam 
tikrą religinį elementą, tačiau jis tėra menkas. Jųjų nusivylimas gyve- 
nimu, be abejo, atmieštas ir artėjančios pasaulio pabaigos laukimu, ku- 
rį Vis naujais grasinimais ir vaizduotės sutirštintomis spalvomis sielo- 


44 GRAŽESNIO GYVENIMO ILGESYS 


se sėjo suaktyvėję liaudies pamokslininkai, priklausą elgetaujantiems 
ordinams. Niaurūs ir sumaišties kupini laikai, chroniškos karo negan- 
dos tiktai padėjo tokioms mintims rastis. Panašu, kad keturioliktojo 
šimtmečio paskutiniais metais gyvavęs liaudies tikėjimas, jog po di- 
džiosios schizmos nė vienas daugiau nebuvęs priimtas į rojų ?. Nusi- 
gręžimas nuo tuščios rūmų gyvenimo regimybės savaime brandino 
mintį tarti pasauliui „sudie“. Ir vis dėlto depresijos nuotaikoje, kurią 
reiškia kone visi valdovų tarnai ir rūmininkai, beveik nejusti religinio 
turinio. Geriausiu atveju religiniai motyvai šiek tiek nuspalvinę pa- 
prasto nusivylimo gyvenimu foną. Tasai pomėgis niekinti gyvenimą ir 
pasaulį tolimas iš tikrųjų religinei nuostatai. Pasaulis, sako Des- 
champs'as, yra kaip suvaikėjęs senis: iš pradžių jis buvo nekaltas, pa- 
skui ilgą laiką — išmintingas, teisingas, dorybingas ir drąsus: 


Or est laches, chetis et molz, 
Vieulx, convoiteus et mal parlant: 
Je ne voy foles et folz... 

La fin s'approche, en veritė... 
Tout va mal... 


[Dabar — bailus, paliegęs ir bevalis, / Senas, gašlus ir piktaliežuvis: / 
Matau tik kvailius ir kvailes... / Išties, pabaiga jau artinas... / Viskas 
blogai...] 


Tai ne vien nusivylimas gyvenimu, bet ir gyvenimo baimė, nuo- 
gąstingas traukimasis atbulomis nuo gyvenimo, dėl jį neišvengiamai 
lydinčių skausmų, ta pati dvasios laikysena, kuri sudaro budizmo pa- 
saulėžiūros pamatą: baikštus nusigręžimas nuo kasdienio gyvenimo 
vargų, baimingas bjaurėjimasis rūpesčiais, ligomis ir senatve. Toji 
gyvenimo baimė būdinga ir pasipūtėliams, ir tiems, kurie niekados 
nesusiviliojo pasaulio pagundomis, nes visuomet vengė gyvenimo. 

Iš Deschamps'o eilėraščių trykšte trykšta silpnadvasiškas gyveni- 
mo menkinimas. Laimingas, kas neturi mažų vaikų, nes vaikai — tai 
vis riksmas, smarvė, vargas ir rūpestis; visą laiką gresia pavojus, kad 
jie pargrius ir susižeis. Jie suserga ir numiršta arba užauga nedori; pa- 
tenka į kalėjimą. Vien našta ir nusivylimas, jokios laimės, galinčios at- 
lyginti auginimo rūpesčius, vargus ir išlaidas. Nesą didesnės nelaimės 

kaip turėti luošų vaikų. Poetas jiems neranda nė vieno meilesnio Žo- 
džio: luošys esąs piktos širdies, cituoja jis Raštą. Laimingas tas, kuris 
nėra vedęs, nes su vaidinga žmona sunku gyventi, o geros visą laiką 
bijaisi netekti. Vengiant nelaimės, vengiama ir laimės. Senatvėje tasai 
poetas neįžiūri nieko daugiau, tik irzlumą ir bjaurumą, apgailėtiną kūno 
ir dvasios galių nuosmukį, juokingumą ir atgrasumą. Žmogus anksti 
senstąs, moteriškė — trisdešimties, vyras — penkiasdešimties metų, o 
šešiasdešimt jau esanti amžiaus riba '!. Kokios tolimos šitos mintys nuo 
giedro idealizmo, su kuriuo Dantė savajame Convivio aprašė taurios 
senatvės vertingumą !*. 

Dievobaimingi ketinimai, kurių Deschamps'o eilėraščiuose beveik 
neaptinkame, gali šiek tiek sutaurinti ką tik aprašytus gyvenimo bai- 
mės atspindžius, nors ir jų atveju jaučiame, kad pagrindinė nuotaika 
vis dėlto tebėra bailus traukimasis, o ne tikras dievobaimingumas. 
Šiaip ar taip, ir rimtuose paraginimuose šventai gyventi dažniau skam- 
ba šitas neigimas nei tikras šventumo siekimas. Kai nepriekaištinga- 
sis Paryžiaus kancleris ir mokytumo švyturys Jeanas Gersonas rašo sa- 
vo seserims traktatą apie mergautinio gyvenimo vertingumą, argumen- 
tais jam tarnauja ilgas sąrašas kančių ir nelaimių, susijusių su vedybiniu 
gyvenimu. Vyras gali juk būti girtuoklis arba švaistūnas, arba šykštuo- 
lis. O jeigu jis bus šaunus ir geras, tai juk gali užeiti nederlius, gyvu- 
lių myrius arba jo laivas gali sudužti, ir visas geras šitaip bus pradin- 
gęs. O koks vargas yra nėštumas, kiek moterų mirė gimdymo patale! 
Ar maitinanti motina gauna ramiai pamiegoti, ar yra jai giedrų ir džiu- 
gių valandų? O gal vaikai bus luoši ir neklusnūs; o gal vyras numirs ir 
motiną prislėgs našlės rūpesčiai ir skurdas !*. 

Kai tik vaikišką gyvenimo džiaugsmą ar aklą pomėgių tenkinimą 
pakeičia susimąstymas, pagrindinė nuotaika, su kuria kalbama apie 
kasdieninę tikrovę, yra gilus nusivylimas žemės vargais. Kurgi yra tas 
gražesnis pasaulis, kurio kiekvieni laikai juk turėtų ilgėtis? 


Gražesnio gyvenimo ilgesys visada prieš akis turėjo tris kelius, ve- 
dančius į tą tolimą gyvenimo tikslą. Pirmasis kelias vedė tiesiog iš pa- 
saulio: tai pasaulio išsižadėjimo kelias. Čia gražus gyvenimas regisi 
pasiekiamas tiktai anapus, jis įmanomas tik atsisakius visų žemiškų 
dalykų; bet koks dėmesys, skiriamas šiam pasauliui, tiktai nutolina pa- 
žadėtąjį išganymą. Visos aukštosios kultūros yra šituo keliu ėjusios; 

krikščionybė taip smarkiai buvo įspaudusi į žmonių protus šį siekimą 
kaip individualaus gyvenimo turinį ir kultūros pamatą, kad ilgą laika 
tai beveik visai neleido įkelti kojos į antrąjį kelią. 

Antrasis buvo paties pasaulio gerinimo ir tobulinimo kelias. Vidu- 
ramžiais šis siekis dar kone visai nebuvo žinomas. Jiems pasaulis bu- 
vo toks geras ir toks blogas, koks ir tegalėjo būti, o tai reiškė: visa, kas 
sukurta Dievo valia, yra gera; pasauliui nelaimę užtraukia Žmogaus 
nuodėmė. Sąmoningas siekimas taisyti arba reformuoti visuomene ar 
politinę sąrangą nežinomas tiems laikams kaip mąstymo ar veiklos sti- 
mulas. Pasauliui gali būti naudingas tik dorybių puoselėjimas savo sri- 
tyje, bet ir čia tikrasis tikslas vis dėlto yra anas pasaulis. Net ir ten, 
kur tikrai sukuriamos naujos visuomenės formos, iš principo jos lai- 
komos tiktai geros, senos tvarkos atkūrimu arba negerovių pašalinimu, 
kuris atliekamas sąmoningu globėjiškos valdžios pavedimu. Sąmonin- 
gas diegimas darinių, kurie iš tikrųjų būtų suvokiami kaip naujovės, — 
retas dalykas net ir toje intensyvioje įstatymdavystės veikloje, kuri 
prasidėjo Prancūzijoje nuo Liudviko Šventojo laikų ir kuria savo pa- 
veldėtuose kraštuose sekė Burgundijos kunigaikščiai. Jie visai ar be- 
veik nesuvokia, kad sykiu su šia veikla iš tikrųjų randasi tikslinges- 
nės valstybės valdymo formos. Ateities siekių jie prieš akis neturi, 
leisdami įsakus ir steigdami Žynybas, jie visų pirma tik tiesiogiai vyk- 
do savo valdžią ir atlieka savo pareigą rūpintis visuotine gerove. 

Niekas taip nestiprino gyvenimo baimės nuotaikų ir nusivylimo at- 
eitimi kaip ta aplinkybė. kad niekas neturėjo tvirto pasiryžimo taisyti 
tr daryti laimingesnį patį pasaulį. Pats pasaulis nežadėjo nieko geres- 
nio. Tas, kuris troško ko nors geresnio ir vis dėlto negalėjo atsižadėti 
pasaulio ir visų jo grožybių, galėjo tiktai neviltin pulti; jis niekur ne- 
bematė vilties ir džiaugsmo; pasauliui mažai tebuvo likę laiko, o ir tai, 
kas jo per tą laiką laukė, tebuvo vien vargas. 

Tuomet, kai bus pasukta paties pasaulio pozityvaus tobulinimo ke- 
liu, prasideda nauji laikai, kuriuose gyvenimo baimė užleidžia vieta 
ryžtui ir vilčiai. Tokia nuostata iš tikrųjų persiima tiktai aštuoniolik- 
tasis šimtmetis. Renesansas taip energingai teigia gyvenimą todėl, kad 
patenkinami kiti poreikiai. Tiktai aštuonioliktasis šimtmetis žmogaus 
ir visuomenės tobulinamumą paverčia savojo mokymo pagrindine te- 
ze, o ekonominiai ir socialiniai po jo ėjusio amžiaus siekiai nebetenka 
tik jo naivumo, 0 ne ryžto ir optimizmo. 

Trečiasis kelias į gražesnį gyvenimą yra svajonė. Tai visų patogiau- 
sias kelias, bet juo einant tikslas visą laiką pasilieka vienodai toli. Jei- 
gu jau žemiška tikrovė tokia beviltiškai skurdi, o pasaulio atsižadėti 
taip sunku, tuomet nuspalvinkime gyvenimą gražia regimybe, persi- 
kelkime į svajonių ir šviesesnių fantazijų šalį, mėginkime nustelbti tik- 
rovę idealo žavesiu. Užtenka paprastutės temos, vieno vienintelio 
akordo, kad suskambėtų širdį pakerinti fuga: užtenka užsižiūrėti į sva- 
Jonėse tokią žavią gražios praeities laimę, mesti akį į jos didvyrišku- 
mą ir dorybes, arba — į džiugiai saulėtą gyvenimą gamtoje ir pagal 
gamtos reikalavimus. Tomis keliomis temomis — herojiškų darbu te- 
ma, išminčiaus tema ir bukoline tema, — nuo pat senovės paremta vi- 
sa literatūrinė kultūra. Ir viduramžiai, ir Renesansas, ir aštuoniolikta- 
sis, ir devynioliktasis šimtmetis — visi drauge jie ne ką daugiau teat- 
randa, kaip naujas senos dainos variacijas. 

Bet argi tr tas trečias kelias į gražesnį gyvenimą, tas bėgimas iš rūs- 
čios tikrovės į gražią regimybę, tėra vien literatūrinės kultūros reika- 
las? Be abejo, tai kur kas daugiau. Jis paliečia paties visuomeninio gy- 
venimo formą ir turinį lygiai taip pat kaip ir kiti du siekiai, — ir juo 
smarkiau, juo kultūra yra primityvesnė. 

Trijų minėtų dvasinių nuostatų įtaka tikrajam gyvenimui yra labai 
nevienoda. Glaudžiausias ir pastoviausias ryšys tarp gyvenimo, darbo 
ir idealo randasi ten, kur idėja siekiama pataisyti ir patobulinti patį pa- 
saulį. Čia įkvėpimą teikianti galia ir ryžtas nukreipiami į patį materia- 
lųjį darbą, čia tikrovė tiesiogiai pripildoma energijos; atlikdamas sa- 
vo gyvenimo užduoti, žmogus drauge siekia realizuoti ir geresnio pa- 
saulio idealą. Galima pasakyti, kad ir čia įkvėpimą teikia svajų apie 
laimę motyvas. Tam tikra prasme kiekviena kultūra, keisdama visuo- 
menės formas, siekia perkelti į tikrovę svajonių pasaulį. Tačiau kitur 
tas keitimas tėra vien dvasinis aktas: įsivaizduojama tobulybė iškelia- 
ma virš šiurkščios tikrovės, geidžiant pamiršti pastarąją; O čia svajo- 
nės objektas yra pati tikrovė. Ją trokštama reformuoti, sutaurinti ir pa- 
taisyti, pasaulis regisi einąs teisingu keliu į idealą, jeigu tik Žmogus 
nesiliaus triūsęs. Ideali gyvenimo forma rodosi nelabai tenutolusi nuo 
dabartinio būvio; įtampa tarp tikrovės ir svajonės tėra menka. Kai pa- 
sitenkinama intensyviausios gamybos ir teisingiausio gėrybių paskir- 
stymo siekiu, Kai idealo turinys — gerovė, laisvė ir kultūra, gyvenimo 
menui keliami palyginti nedideli reikalavimai. Tuomet nebėra būtiny- 

bės akcentuoti žmogaus iškilnumą, didvyriškumą, išmintį ar aristokra- 
tinį rafinuotumą. 

Visai kitokią įtaką tikrajam gyvenimui daro pirmoji iš trijų dvasi- 
nių nuostatų: pasaulio išsižadėjimas. Amžinojo išganymo trokštančiam 
žmogui žemiškos būties eiga ir formos yra nesvarbios, jeigu tik joje 
puoselėjama ir palaikoma dorybė. Gyvenimo ir visuomenės formos 
paliekamos tokios, kokios jos yra, tačiau stengiamasi jas persunkti 
transcendentiniu dorybingumu. Todėl pasaulio išsižadėjimas žemišką 
visuomenę čia veikia ne vien negatyviai, ne vien kaip neigimas ir nu- 
sigręžimas — to išsižadėjimo atšvaitai krinta atgal į žemę vaisingo 
darbo ir praktinio gailestingumo pavidalu. 

O kaipgi gyvenimą veikia trečioji nuostata: gražesnio gyvenimo il- 
gesys, vejantis svajonių idealą? Jis perkuria gyvenimo formas, pavers- 
damas jas meno formomis. Tačiau šita graži svajonė išreiškiama ne 
vien grynais meno kūriniais, — ši nuostata stengiasi grožiu sutaurinti 
ir patį gyvenimą, diegdama į bendrabūvį žaismės ir formos elementus. 
Čia kaip tik asmeninio gyvenimo menui keliami aukščiausi reikalavi- 
mai, — reikalavimai, kuriuos išmoninga gyvenimo žaisme gali paten- 
kinti tiktai elitas. Pamėgdžioti didvyrį ir išminčių ne kiekvienas įsten- 
gia; gana brangi pramoga yra dažyti gyvenimą herojiškomis arba idi- 
liškomis spalvomis, be to, tokie mėginimai dar būna ir nevykę. 
Siekimui gražią svajonę realizuoti paties bendrabūvio formomis nelyg 
vitium originis [gimtoji nuodėmė] būdingas aristokratizmas. 

Čia mes priėjome aspektą, kuriuo tad ir turi būti nagrinėjama vi- 
duramžių pabaigos kultūra; aristokratiškas gyvenimo puošimas idealo 
formomis, gyvenimas dirbtinėje riteriškos romantikos šviesoje, pasau- 
lis, apvilktas Apskritojo stalo laikų drabužiu. Įtampa tarp gyvenimo 
formos ir pasaulio yra itin didelė; apšvietimas nenatūralus ir ryškus. 

Gražaus gyvenimo ilgesys laikomas esminiu Renesanso bruožu. 
Čia įžvelgiama darniausia harmonija tarp grožio troškulio patenkini- 
mo mene ir pačiame gyvenime, čia, kaip niekad anksčiau, menas tar- 
nauja gyvenimui, 0 gyvenimas — menui. Bet ir šiuo požiūriu riba tarp 
viduramžių ir Renesanso pernelyg griežtai brėžiama. Aistringas sieki- 
mas persmelkti grožiu patį gyvenimą, rafinuotas gyvenimo menas, 
margas gyvenimo idealo įkūnijimas, — visi tie dalykai daug senesni 
už italų kvatročentą. Patys gyvenimo puošimo motyvai, kuriuos per- 
ima florentiečiai, yra ne kas kita, kaip senos viduramžių formos. Lo- 

renzo de'Medicis dar lygiai taip pat kaip Karolis Narsusis tebegarbina 
senąjį riterystės idealą ir taurų gyvenimo būdą; Karolis Narsusis jam, 
nors ir linkęs į barbarišką prabangą, tam tikru požiūriu tebėra pavyz- 
dys. Italija atrado naujus gyvenimo grožio horizontus, suteikė gyve- 
nimui naują intonaciją, tačiau požiūris į gyvenimą, paprastai laikomas 
Renesanso bruožu, siekimas suteikti savo gyvenimui meninę formą, gal 
net jį iki tos formos pritempti, — tasai siekimas atsirado anaiptol ne 
kartu su Renesansu. 

Didžioji riba, skirianti požiūrius į gyvenimo grožį, veikiau eina tarp 
Renesanso ir naujųjų laikų. Posūkis įvyksta tuomet, kai meno ir gyve- 
nimo keliai išsiskiria, kai menu pradedama gėrėtis ne pačiame gyve- 
nime kaip tauria paties gyvenimo džiaugsmo dalimi, bet už gyvenimo 
ribų — kaip didžiai gerbtina vertybe, į kurią atsigręžiama ypatingo pa- 
kilimo ar atokvėpio akimirkomis. Senasis dualizmas, skyręs Dievą ir 
pasaulį, šitaip sugrįžta nauju pavidalu, kaip meno ir gyvenimo atsky- 
rimas. Gyvenimo malonumų sąraše nubrėžiamas brūkšnys. Jie padali- 
nami į dvi dalis: į žemesniuosius ir aukštesniuosius. Viduramžiais jie 
visi buvo nuodėmingi; dabar visi laikomi leistinais, tačiau vertinami 
labai skirtingai pagal jų didesnį ar menkesnį dvasingumą. 

Dalykai, galintys padaryti gyvenimą malonų, lieka tie patys. Ir da- 
bar, ir anksčiau jie yra: literatūra, muzika, vaizduojamoji dailė, kelio- 
nės, grožėjimasis gamta, sportas, mados, socialinės tuštybės (riterių 
ordinai, garbingi postai, susirinkimai) ir juslinis svaigulys. Riba tarp 
aukštesniųjų ir žemesniųjų malonumų šiandien, regis, daugeliui dar 
nubrėžta tarp grožėjimosi gamta ir sporto. Tačiau ši riba nepastovi. 
Veikiausiai sportas, bent jau tiek, kiek jis yra fizinės jėgos ir drąsos 
menas, netrukus vėl bus visuotinai priskirtas aukštesniesiems malonu- 
mams. Viduramžiais toji riba geriausiu atveju ėjo išsyk po literatūros; 
net ir skaitymo malonumą pašventinti galėjo tik dorybės ir išminties 
siekimas, o muzikoje ir vaizduojamojoje dailėje gėriu buvo pripažįs- 
tamas išimtinai tik jų tarnavimas tikėjimui; mėgautis jais kaip tokiais 
buvo nuodėmė. Renesansas pasiekė, kad gyvenimo džiaugsmas nebū- 
tų smerkiamas kaip savaime nuodėmingas, bet naujos ribos tarp auk- 
štesniųjų ir žemesniųjų gyvenimo malonumų dar nenubrėžė; jis norė- 
j0 nevaržomai mėgautis visu gyvenimu. Naujasis suskirstymas — tai 
padarinys kompromiso tarp Renesanso ir puritonizmo, kuriuo pagrįs- 
tos šiuolaikinės dvasinės nuostatos. Tai buvo abipusė kapituliacija, kur 

viena pusė išsiderėjo teisę gelbėti grožį, o kita — smerkti nuodėmę. 
Griežto puritonizmo akimis, lygiai kaip ir viduramžiais, visa gyveni- 
mo puošimo sfera buvo smerktina kaip nuodėminga ir pasaulietiš- 
ka, — išskyrus tuos atvejus, kai jos forma buvo grynai dievobaimin- 
ga, kai ją šventino tiesioginis naudojimas tikėjimo tikslams. Tik tuo- 
met, kai puritoniškoji pasaulėžiūra ėmė trauktis, renesansiškasis 
visokio gyvenimo džiaugsmo teigimas vėlei atsikovojo senąją terito- 
riją; ir net ją išplėtė, — mat nuo aštuonioliktojo šimtmečio pradeda 
reikštis tendencija pačiame natūralume įžvelgti etinio gėrio elementą. 
Kas dabar mėgintų nubrėžti ribą tarp aukštesniųjų ir žemesniųjų gyve- 
nimo džiaugsmų, vadovaudamasis tuo, ką diktuoja mūsų etinė samo- 
nė, jau turėtų skirti ne meną nuo juslinių malonumų, ne mėgavimasi 
gamta nuo kūno mankštinimo, ne pakilumą nuo natūralumo, bet tiktai 
egoizmą, melagingumą ir tuštybę nuo tyrumo. 

Vėlyvaisiais viduramžiais, atsiradus pirmiesiems naujos dvasios 
ženklams, iš pradžių tebuvo įmanomas vien senasis pasirinkimas tarp 
Dievo ir pasaulio: arba visiškas visos žemiško gyvenimo puikybės ir 
grožybės niekinimas, arba jų beatodairiškas priėmimas, rizikuojant sa- 
vąja siela. Kadangi pasaulio grožybė buvo laikoma nuodėminga, ji da- 
rėsi dvigubai viliojanti; tas, kuris jai atsiduodavo, mėgaudavosi ja be 
galo aistringai. Tačiau tie, kurie grožio negalėjo išsižadėti ir vis dėlto 
nenorėjo atsiduoti pasauliui, privalėjo grožį sutaurinti. Visa menų ir li- 
teratūros grupė, kur malonumo esmė buvo gėrėjimasis, galėjo pašven- 
tinti jį tarnavimu tikėjimo reikmėms. Nors tapybos ir miniatiūros ger- 
bėjus iš tikrųjų džiugino spalva ir linija, šventas vaizdavimo objektas 
naikino nuodėmingą mėgavimosi menu pobūdį. 

Bet kaipgi grožis, pasižymintis dideliu nuodėmingumo laipsniu: 
kūno garbinimas, būdingas riterių sportui ir rūmų madai, puikybė, pos- 
tų ir garbės vaikymasis, kerimai neperprantami meilės reikalai, — 
kaipgi visa tai, kas tikėjimo pasmerkta ir atmesta, gali būti sutaurinta 
ir pakylėta? Čia pravertė trečiasis kelias, vedęs į svajonių šalį: viskas 
buvo apgaubiama gražia senų, fantastiškų idealų regimybe. 

Šis bruožas nuo dvyliktojo šimtmečio sieja Prancūzijos riteriškają 
kultūrą su Renesansu: intensyvus gražaus gyvenimo kultivavimas he- 
rojiško idealo formomis. Gamtos garbinimas dar buvo per silpnas, kad 
būtų galima su tokiu visišku įsitikinimu tarnauti nuogam žemiškam 
grožiui, kaip jam tarnavo graikų dvasia; nuodėmės suvokimas čia dar 

buvo pernelyg intensyvus; grožis galėjo tapti kultūra, vien apvilktas 
dorybės drabužiu. 

Visas vėlyvųjų viduramžių aristokratų gyvenimas, ar turėsime gal- 
voje Prancūziją ir Burgundiją, ar Florenciją, buvo mėginimas žaisti 
svajonę. Visą laiką tą pačią svajonę: apie senų laikų herojus ir išmin- 
čius, apie riterį ir mergelę, apie paprastus ir gyvenimu patenkintus pie- 
menis. Prancūzija ir Burgundija vaidina šitą spektaklį vis dar senąja 
maniera; Florencija šita tema sukuria naują ir gražesnį spektaklį. 

Didikų ir valdovų gyvenimui suteikiamas maksimalus išraiškingu- 
mas; visos gyvenimo formos sakytumei pakylėjamos iki misterijų, iš- 
puošiamos spalvomis ir prabanga, apgaubiamos dorybės šydu. Gyve- 
nimo įvykiai ir jų keliami jausmai įspraudžiami į gražias ir pakilias 
formas. Žinau, kad visa tai nėra specifiniai vėlyvųjų viduramžių bruo- 
žai; visa tai brendo jau primityviose kultūros stadijose; tatai galima va- 
dinti ir mandarinizmu ar bizantizmu; tatai ir neatmirė kartu su vidu- 
ramžiais, kaip rodo karaliaus Saulės pavyzdys. 

Rūmai yra ta vieta, kur gyvenimo formų estetika gali visiškai atsi- 
skleisti. Žinoma, kokią reikšmę teikė Burgundijos kunigaikščiai vis- 
kam, kas buvo susiję su jų rūmų puošnumu ir iškilmingumu. Greta ka- 
ro šlovės, sako Chastellainas, rūmų gyvenimas yra pirmasis dalykas, 
kuriuo privalu rūpintis ir kurio sutvarkymas ir gera priežiūra yra di- 
džiai būtini '*. Olivier de la Marche'as, Karolio Narsiojo ceremon- 
meisteris, Anglijos karaliaus Eduardo IV paprašytas, parašė traktatą 
apie kunigaikščio rūmų tvarką, išdėstydamas karaliui sektiną ceremo- 
nijų ir etiketo pavyzdį '*. Iš Burgundijos Habsburgai paveldėjo dailiai 
išpuoselėtus rūmų gyvenimo papročius ir pernešė juos į Ispaniją ir 
Austriją, kurios ligi pat nesenų laikų buvo išlikusios kaip tų papročių 
bastionai. Burgundijos rūmus visi gyrė kaip pačius turtingiausius ir ge- 
riausiai sutvarkytus '*. Ypač Karolis Narsusis, vyras, įnirtingai siekęs 
tvarkos ir taisyklingumo, bet po savęs palikęs vien netvarką, aistrin- 
gai mėgo didžiai ceremoningą gyvenimą. Senai iliuzijai, kad valdovas 
pats klauso vargšų ir silpnųjų skundus ir čia pat sprendžia jų reikalus, 
jis suteikė dailią formą. Du arba tris kartus per savaitę jis rengdavo po 
pietų viešą audienciją, per kurią kiekvienas galėjo kreiptis i jį su raš- 
tiškais prašymais. Dalyvauti turėdavo visi jo namų didikai, niekas ne- 
drįsdavo neateiti. Rūpestingai suskirstyti pagal rangus, jie sėdėdavo 
abipus tako, vedančio prie kunigaikščio sosto. Jam prie kojų klūpoda- 

vo du maistres des reguestes — audiencier ir sekretorius, kurių parei- 
ga buvo balsiai skaityti prašymus ir viską sutvarkyti taip, kaip nurodė 
valdovas. Anapus menę juosiančios baliustrados stovėdavo žemesnie- 
ji rūmininkai. Tai buvęs, kaip sako Chastellainas, pažiūrėti „une cho- 
se magnifigue et de grand los“ [„„nuostabus ir labai pagirtinas daly- 
kas“], tačiau priverstiniai žiūrovai klaikiai nuobodžiaudavę, be to, jis 
abejojąs ir tuo, ar toks teismas duodavęs gerų vaisių; savo laikais jo- 
kio kito valdovo rūmuose tokių dalykų jis negirdėjęs !!. 

Ir poilsis Karoliui Narsiajam turėjo būti dailios formos. „Tournoit 
toutes ses maniėres et ses moeurs ū sens une part du jour, et avecgues 
Jeux et ris entremeslės, se dėlitoit en beau parler et en amonester ses 
nobles d vertu, comme un orateur. Et en cestuy regart, plusieurs fois, 
s'est trouvė assis en un hautdos parė, et ses nobles devant luy, lū ou il 
leur fit diverses remonstrances selon les divers temps et causes. Et tou- 
jours, comme prince et chef sur tous, fut richement et magnifiguement 
habituė sur tous les autres“ !5 [Tam tikru dienos metu savo manieras 
ir elgesį nukreipdavo į rimtus dalykus ir pakaitomis su pokštais ir juo- 
kais mėgo gražiai pakalbėti ir pamokyti savo didikus dorybių. Užtat 
dažnai sėdėdavo puošniame krėsle su aukšta atkalte, o jo didikai sto- 
vėdavo priešais, ir jis mokydavo juos įvairių dalykų, nelygu laikas ir 
aplinkybės. Ir visada, kaip valdovas ir visų galva, būdavo apsitaisęs 
prabangiau ir puošniau už kitus“]|. Tasai gyvenimo menas, nors jo for- 
mos negrabios ir naivios, iš tiesų yra visiškai renesansiškas. Tai, ką 
Chastellainas vadina jo „Aaute magnificence de coeur pour estre vu 
et regardė en singuliėres choses“ [„didžiu širdies prakilnumu, mato- 
mu ir stebimu įvairiomis aplinkybėmis“], yra, pasak Burckhardto, bū- 
dingiausia Renesanso Žmogaus savybė. 

Ten, kur hierarchinė rūmų gyvenimo tvarka buvo susijusi su val- 
gymu ir virtuve, ji atrodė tiesiog pantagriueliškai gausinga. Karolio 
Narsiojo pietūs su visa kone liturgiška patarnautojų — duonininkų, 
taurininkų, pjaustytojų, virėjų, — virtine buvo nelyg didingas ir rim- 
tas spektaklis. Visi rūmininkai grupelėmis po dešimtį valgė atskiruose 
kambariuose, visi rūpestingai surikiuoti pagal rangą ir luomą, aptar- 
naujami ir maitinami taip pat kaip ir valdovas. Viskas buvo taip pui- 
kiai sutvarkyta, kad visos tos grupės pavalgiusios dar suspėdavo nuei- 
ti pas kunigaikštį prie stalo ir pasveikinti jį „pour luy donner gloire“ !* 
[,„pareikšdamos jam pagarbą“). 

Nežinomas liudininkas, pranešęs apie pasninkišką vakarienę * 
Thanne 1469 m. birželio 21 d., kurią kunigaikštis Zigmantas surengė 
Burgundijos pasiuntiniams Pfirto grafystės perėmimo proga, labai iš 
aukšto vertina vokiečių užstalės papročius; „po to kepti gružliai, ku- 
riais mano minėtasis ponas iš Austrijos apteršė stalą“. „Be to, tebus pa- 
minėta, kad, valgiui atsidūrus ant stalo, visi išsyk prie jo puolė, ir kar- 
tais menkesnysis net pats pirmutinis“ ?*, 

Virtuvėje (prisiminkime didingą virtuvę, vienintelę išlikusią kuni- 
gaikščio rūmų Dižone dalį, su jos septyniais milžiniškais židiniais), — 
virtuvėje budintis virėjas sėdi krėsle tarp židinio ir indaujos, iš kur jis 
gali apžvelgti visą patalpą. Rankoje jis privalo laikyti didžiulį medinį 
samtį, „kuris turi dvi paskirtis: visų pirma sriubai ir padažui ragauti, 
be to, virtuvės parankiniams iš virtuvės vaikyti, kad eitų savo darbo 
dirbti, o jei reikia — tai ir jiems mušti“. Retomis progomis virėjas pats 
su deglu rankoje eina patarnauti prie stalo, — pavyzdžiui, kai patie- 
kiami pirmieji švieži triufeliai arba pirmoji šviežia silkė. 

Oriam rūmininkui, visa tai mums aprašiusiam, tatai yra šven- 
tos misterijos, apie kurias jis kalba su pagarba ir kone scholasti- 
niu mokslingumu. Kol buvau tiktai pažas, sako La Marche'as, bu- 
vau per jaunas nusimanyti apie prėsėance [pirmenybę] ir ceremo- 
nialą *!. Jis kelia skaitytojams reikšmingus klausimus apie 
pirmenybę ir rūmų tarnybą ir pats atsako į juos, remdamasis savo 
brandžia patirtimi. Kodėl valdovui valgant dalyvauja virėjas, o ne 
virtuvės junkeris? Kaip virėjas turi būti priimtas tarnybon? Kas 
jam nesant turi jį pavaduoti: kepsnių meistras (hateur) ar sriubų 
meistras (potagier)? Į tai aš, sako išmintingasis vyras, štai kaip at- 
sakysiu: kai valdovo rūmuose tarnybon priimamas virėjas, hof- 
meisteriai (maitres d'hėotel), virtuvės junkeriai (escuiers de cuisi- 
ne) ir visi tie, kurie tarnauja virtuvėje, turi sušaukti vieni kitus; ir 
garbingais rinkimais, kiekvienam duodant priesaiką, turi būti pa- 
skiriamas tarnybon virėjas. O į antrąjį klausimą: nei kepsnių, nei 
sriubų meistras; virėjo pavaduotojas taip pat turi būti paskirtas rin- 
kimais. Kodėl duonininkai ir taurininkai yra pirmojo ir antrojo 


* Matyt, Huizingos čia apsirikta (atkreiptinas dėmesys į datą!). Šaltinyje kalbama 
apie „kuklią vakarienę“, „un repas maigre“, kurią Huizinga veikiausiai pavadino „pa- 
sninkiška“ (apeliatyvine prasme). (Huizingos „Raštų“ redaktorių komentaras.) 

rango, aukštesni už pjaustytojus ir virėjus? Todėl, kad jų tarnyba 
susijusi su duona ir vynu, šventais dalykais, ant kurių krinta tauri 
sakramento šviesa “. 

Kaip matome, tikėjimo ir rūmų etiketo sferos čia iš tikrųjų jun- 
giasi autoriaus sąmonėje. Nebus perdėta pasakyti, kad gražių, taurių 
gyvenimo formų sistemoje slypi liturginis elementas, kad tų formų 
vertinimas lyg ir pakylėtas į pseudoreliginę sferą. Tik šitaip galima 
paaiškinti, kodėl (ir ne vien vėlyvaisiais viduramžiais) visiems pir- 
menybės ir mandagumo klausimams buvo teikiama tokia didelė 
reikšmė. 

Prieš Romanovų laikus senojoje Rusijos imperijoje ginčai dėl pir- 
menybės prie sosto buvo privertę sukurti nuolatinį valstybinės tarny- 
bos departamentą. Tokia forma Vakarų Europos kraštuose viduram- 
Žiais nebuvo žinoma, tačiau ir čia pavydas dėl pirmenybės vaidina 
svarbų vaidmenį. Nesunku būtų pažerti visą pluoštą tokių pavyzdžių. 
Bet mums čia rūpi parodyti gyvenimo formų išdailinimą iki gražios ir 
pakilios Žaismės ir tų formų išsigimimą ir virtimą tuščiais ženklais. 
Štai keletas pavyzdžių. Daili forma gali kartais visai užgožti tikslingą 
veiklą. Prieš pat Kresi mūšį keturi riteriai išžvalgė anglų kovinę ri- 
kiuotę. Karalius, nekantriai laukiąs jų pranešimo, iš lėto joja per lau- 
ką ir sustoja, pamatęs juos grįžtant. Pro karių spūstį jie prasibrauna 
prie karaliaus. ,, Kokios naujienos, ponai?“ — klausia karalius. „„Netar- 
dami nė žodžio jie ėmė žvalgytis į kits kitą, nes nė vienas nenorėjo 
prabilti pirma savo bendražygio. Ir kalbėjo vienas kitam: „Pone, jūs 
kalbėkit, atsakykit karaliui, aš nekalbėsiu pirma jūsų“. Taip jie kuri 
laiką ginčijosi, nes nė vienas „par honneur“ [„garbės sumetimais“] ne- 
norėjo prabilti“. Galiausiai karalius įsakė vienam iš jų kalbėti *. Dar 
labiau tikslingumas gavo užleisti vietą dailiai formai mesiro Gaultier 
Rallart'o, 1418 m. buvusio Paryžiaus chevalier du guet, atveju. Šis po- 
licijos viršininkas, leisdamasis apžiūrėti miesto, visados būtinai siųs- 
davo pirma savęs tris keturis smagiai dūdas pučiančius muzikantus, tad 
miestiečiai kalbėjo, kad jis, matyt, vaikąs nusikaltėlius: bėkit, nes aš 
ateinu ?*. Šis atvejis nėra vienintelis. 1465 m. vėlei skaitome, kaip Ev- 
reux vyskupas Jeanas Balue naktimis apeina Paryžių su klarnetais, tri- 
mitais ir kitais instrumentais, „gui n'estoit pas acoustumė de faire d 
gens faisans guet“ > |„kas buvo neįprasta sargybą einantiems žmo- 
nėms“ ]. Net prie ešafoto griežtai paisoma rango ir luomo: Saint Polio 

konetabliui jis gausiai papuoštas siuvinėtomis lelijomis, pagalvėlė at- 
siklaupti ir akių raištis — iš raudono aksomo, 0 budeliu parinktas as- 
muo, dar niekad nevykdęs egzekucijos, — pasmerktajam tai labai abe- 
jotina privilegija **. 

Mandagumo lenktynės, dabar įgijusios miesčionišką pobūdį, pen- 
kioliktojo šimtmečio rūmų gyvenime buvo nepaprastai išplitusios. Bu- 
vo manoma, kad pats užsitrauki nepakeliamą gėdą, neužleisdamas gar- 
bingesniam asmeniui jam deramos vietos. Burgundijos kunigaikščiai 
duoda pirmenybę savo karališkiesiems Prancūzijos giminaičiams. Jo- 
nas Bebaimis visuomet reiškė perdėtą pagarbą savo jaunai marčiai Mi- 
chelle de France; vadino ją ponia, visada klaupėsi prieš ją ant kelių ir 
vis stengėsi jai patarnauti, nors ji tam ir priešinosi *'. Sužinojęs, kad 
j0 sūnėnas dofinas, susivaidijęs su tėvu, pabėgo į Brabantą, Pilypas 
Gerasis nutraukia Deventerio apgultį, kuria turėjo prasidėti ekspedi- 
cija Fryzijai užimti, ir skuba atgalios į Briuselį aukštojo svečio pasvei- 
kinti. Artėjant jųdviejų susitikimui, prasideda lenktynės, kuris kuriam 
pirmas pareikš pagarbą. Pilypas, apimtas didžiulės baimės, kad doti- 
nas gali išjoti jo pasitikti, jojo nesustodamas ir vis siuntė vieną pasiun- 
tinį po kito prikalbinti dofino, kad tas jo lauktų ten, kur esąs. Girdi, 
jeigu karalaitis josiąs jo pasitikti, tai jis prisiekiąs, kad apsigręšiąs ir 
nujosiąs taip toli, jog tasai jo niekuomet nebesusirasiąs, nes jam, ku- 
nigaikščiui, tai būsianti tokia patyčia ir gėda, kad visas pasaulis am- 
žinai ją minėsiąs. Droviai, atsisakęs įprasto iškilmingumo, ijoja Pily- 
pas į Briuselį; skubiai nulipęs kieme nuo žirgo įeina į rūmus ir tuoj pat 
vėl išskuba laukan. Čia pamato dotfiną, išėjusį iš savo kambarių su ku- 
nigaikštiene ir išskėstomis rankomis žengiantį jo pasitikti per vidinį 
kiemą. Tą pat akimirką senasis kunigaikštis apnuogina galvą, parpuo- 
la ant kelių, paskui vėl skubiai žengia į priekį. Kunigaikštienė laiko 
dofiną, kad šis nė Žingsnio nežengtų, dofinas veltui mėgina sulaikyti 
kunigaikštį, kad šis nepultų ant kelių, o paskui tuščiai kalbina jį atsi- 
stoti. Abu verkė iš jaudulio, sako Chastellainas, o visi aplinkiniai drau- 
ge su juodviem. 

Per visą viešnagę to vyro, kuris netrukus, tapęs karaliumi, turėjo 
tapti pikčiausiu jo giminės priešu, kunigaikštis tupinėja apie jį su ki- 
nišku nuolankumu. Vadina save ir savo sūnų „de si meschans gens“ 
[„tokiais netikusiais žmonėmis“], laiko lietuje savo šešiasdešimtmetę 
galvą, siūlo dofinui visas savo žemes *. „Celuy gui se humilie devant 


56 GRAŽESNIO GYVENIMO ILGESYS 


son plus grand, celuy accroist et multiplie son honnėur envers soy-mes- 
me, et de guoy la bontė mesme luy resplend et redonde en face“ [„Tas, 
kuris nusilenkia aukštesniam už save, didina ir daugina pagarbą sau pa- 
čiam ir iš jo veido spindėte spindi gerumas“]. Tokiais žodžiais Chas- 
tellainas baigia pasakojimą, kaip Charolais grafas nieku gyvu nesuti- 
ko naudotis prieš pietus vienu praustuvu su Anglijos karaliene Marga- 
rita ir jos jaunuoju sūnumi. Didikai visą dieną apie tai šnekėję; 
nutikimas buvęs apsakytas senajam kunigaikščiui, ir tas paliepęs dviem 
didikams aptarti Karolio laikyseną, išnarstant visus „už“ ir „prieš“. Fe- 
odalinis garbės jausmas dar buvo toks gyvas, kad tie dalykai iš tikrų- 
jų, matyt, dar regėjosi reikšmingi, gražūs ir pakiliai nuteikiantys. 
Kaipgi kitaip suprasti, kad abipusis atsisakinėjimas pasinaudoti pirmu- 
mo teise paprastai trukdavo visą ketvirtį valandos ?? Juo ilgiau atsi- 
kalbinėjama, juo didesnė pramoga aplinkiniams. Asmuo, kurio ranką 
dera bučiuoti, slepia ją, vengdamas jam rodomos garbės. Šitaip Ispa- 
nijos karalienė slepia ranką nuo jaunojo erchercogo Pilypo Gražiojo; 
šis kurį laiką laukia, o paskui pamatęs, kad proga palanki, netikėtai 
stveria ranką ir ją pabučiuoja. Šįsyk rimti Ispanijos rūmai prapliumpa 
juoku, nes karalienė to jau nebesitikėjo *". 

Visos spontaniškos švelnaus bendravimo apraiškos yra kruopščiai 
formalizuotos. Esama tikslių instrukcijų, kurioms rūmų damoms dera 
vaikščioti susikibusioms už rankų. Ir to dar negana, — nurodoma net 
tai, ar vienai dera raginti kitą tokiam intymumui, ar nedera. Tasai ra- 
ginimas, kvietimas rankos mostu ar šūksniu (Ahucher) eiti drauge, se- 
nai rūmų damai, aprašinėjančiai Burgundijos ceremonialą, yra techni- 
nė sąvoka *!. Formalumo, kad iškeliaujančio svečio nenorima išleisti, 
laikomasi iki didžiausių kraštutinumų. Liudviko XI žmona kelias die- 
nas viešėjo pas Pilypą Burgundietį; karalius nurodė tam tikrą dieną, 
kada ji turi grįžti, bet kunigaikštis niekaip jos neišleidžia, nors jos pa- 
lyda meldžia, o ji pati dreba iš baimės dėl vyro rūstybės **. Goethė yra 
pasakęs: „es gibt kein ūusseres Zeichen der Hėflichkeit, das nicht ei- 
nen tiefen sittlichen Grund hūtte“ [„nėra nė vieno išorinio mandagu- 
mo ženklo, kuris neturėtų gilaus dorovinio pagrindo“]; „virtue gone 
to seed“ [„„dorybė, tapusi sėkla“] — taip mandagumą pavadino Emer- 
sonas. Gal ir nebūtų visiškai teisinga sakyti, kad tasai dorovinis pa- 
grindas penkioliktajame šimtmetyje dar tebėra jaučiamas, bet tikrai bu- 

vo jaučiama estetinė vertė, egzistuojanti tarp nuoširdaus prielankumo 
apraiškų ir sauso formalumo. 

Savaime suprantama, kad tokių plačių mastų gyvenimo puošyba vi- 
sų pirma paplitusi valdovų rūmuose, kur tokiems dalykams galima 
skirti laiko ir vietos. O kad ji buvo apėmusi ir žemesniąsias visuome- 
nės sferas, rodo jau vien tas faktas, jog šiandien tos formos labiausiai 
išlikusios miesčioniškuose sluoksniuose (jei nekalbėsim apie pačius 
rūmus). Nuolatinis raginimas dar šiek tiek suvalgyti kokio patiekalo, 
įkalbinėjimai dar trupučiuką paviešėti, atsisakinėjimas eiti pirmam per 
paskutinę pusę amžiaus didžiąja dalimi išnyko iš aukštesniosios bur- 
žuazijos bendravimo formų. Penkioliktajame šimtmetyje tos formos 
klestėte klesti. Ir nors jų baimingai paisoma, satyra iš jų vis dėlto gy- 
vai šaiposi. Labiau už kitas vietas dailių ir ilgai trunkančių mandagu- 
mo ceremonijų arena tenka tapti bažnyčiai. Pirmiausia — dėl offran- 
de [aukos]. Niekas nenori pirmas dėti ant altoriaus savo aukos. 


Passer. — Non feray. — Or avant! 
Certes si ferez, ma cousine. 

— Non feray. — Huchez no voisine, 
Ou'elle doit mieux devant offrir. 

— Vous ne le devriez souffrir, 

Dist la voisine: n'appartient 

A moj: offrez, gu'a vous ne tient 
Oue li prestres ne se delivre *?. 


[Prašom! — Ne, nieku gyvu. — Nagi, prašom! / Nesivaržykite, pus- 
sesere! / — Ne, nieku gyvu. — Tada paraginkite kaimynę, / Kad ji pir- 
ma turinti padėti auką. / — To niekados sau neleisiu, / — Sako kai- 
mynė: nepridera / Man; dėkite auką, kam priklauso, / Kad kunigas ga- 
lėtų toliau savo darbą dirbti.) 


Kai pagaliau pati garbingiausioji nueina pirma, nuolankiai paaiški- 
nusi daranti taip tik todėl, kad kaip nors viskas baigtųsi, tas pats gin- 
čas iš naujo prasideda bučiuojant pacifikalą, /a paix, medinę, sidabri- 
nę ar dramblio kaulo plokštelę, kurią vėlyvaisiais viduramžiais buvo 
priimta naudoti per mišias po Agnus Dei vietoj tiesioginio ramybės bu- 
činio **. Nuolatiniu ir ilgai trunkančiu pamaldų kliuviniu buvo pasida- 

ręs paprotys, kad pacifikalas keliauja iš rankų į rankas tarp garbingiau- 
siųjų piliečių, ir kiekvienas mandagiai kratosi pirmas jį pabučiuoti. 


Respondre doit la juene fame: 

— Prenez, je ne prendray pas, dame. 
— Si ferez, prenez, douce amie. 

— Certes, je ne le prendray mie; 
L'en me tendroit pour une sote. 

— Baillez, damoiselle Marote. 

— Non feray, Jhesucrist m'en gart! 
Portez a ma dame Ermagart. 

— Dame, prenez.— Saincte Marie, 
Portez la paix a la baillie. 

— Non, mais a la gouverneresse *. 


[Jauna moteris turi atsakyti: / — Ponia, imkite, aš neimsiu. / — Mie- 
loji drauge, i1mkite, nesivaržykite. / — Ne, nė už ką neimsiu. / Mane 
visi paikše apšauktų. / — Tada perduokite panelei Marotei. / — Ser- 
gėk Dieve, neimsiu! / Nuneškite poniai Ermagar. / — Ponia, imkite. — 
Švenčiausioji Marija, / Duokite pacifikalą dabar teisėjienei. / — Ne, 
verčiau komendantienei.] 


Toji pagaliau paima. — Net toks šventas ir nuo pasaulio nusigrę- 
žęs vyras kaip Pranciškus Paulietis savo pareiga laiko dalyvauti tose 
dailių manierų varžybose **, ir pamaldūs jo gerbėjai laiko tai nuolan- 
kumo ženklu, taigi matyti, kad tos formos dar nebuvo galutinai ir vi- 
siškai praradusios savo etinio turinio. Beje, tų formų reikšmė iš tikrų- 
jų atsiskleidžia tik turint galvoje faktą, kad jos buvo išvirkščioji pusė 
įnirtingų ir atkaklių varžybų dėl tos pačios pirmenybės bažnyčioje, ku- 
rią taip mandagiai mėginta vienas kitam įpiršti *'. Tai buvo dailus ir 
girtinas dar labai gyvai jaučiamos aristokratinės ir biurgeriškos puiky- 
bės neigimas. 

Visos pamaldos šitaip pavirsdavo į menuetą, nes einant iš bažny- 
čios ginčai vėlei kartojosi, visi varžėsi praleisti garbingesnius už save 
iš dešinės, duoti kelią jiems ant liepto ar gatvėje. Pasiekus namus de- 
rėjo, kaip dabar dar iprasta Ispanijoje, kviesti visą draugiją užsukti vi- 

dun ko nors atsigerti, o kiti privalėjo mandagiai atsisakinėti, tuomet 
reikėjo, visą laiką delikačiai priešinantis, palydėti kitus dar galiuką **. 

Visos tos dailios manieros darosi jaudinamos prisiminus, kad jos gi- 
mė iš rimtų nuožmios ir aistringos padermės grumtynių su savo pačių 
puikybe ir rūstybe. Dažnai nebeįstengiama taip manieringai sutram- 
dyti savo išdidumo. Smarkus įniršis vis įveikia dailias manieras. Jonas 
Bavarietis vieši Paryžiuje; aukštieji ponai kelia puotas, per kurias Lui- 
ko elektas išlošia visus jų pinigus. Vienas iš princų nebeištvėręs sušun- 
ka: „Kas čia, po velnių, per kunigas? Ką? Nejau jis išloš visus mūsų 
pinigus?“ O Jonas atsako: „Aš ne kunigas, ir jūsų pinigai man nereika- 
lingi“. Ir, pastvėręs pinigus, pažėrė juos aplink save. „Dont y pluseurs 
orent grant mervelle de sa grant liberaliteit“ ** [ „Ir daugelis stebėjosi 
jo dideliu dosnumu“]. Hue de Lannoy, klūpėdamas prieš karalių ir 
skųsdamasis kitu didiku, muša pastarąjį geležine pirštine; Baro kardi- 
nolas karaliaus akivaizdoje apšaukia vieną pamokslininką melagiu ir 
išvadina jį niekšingu šunim *", 

Formalus garbės jausmas toks smarkus, kad nusižengimas etike- 
tui, panašiai kaip ir šiandien dar daugelyje Rytų tautų, laikomas mir- 
tinu įžeidimu, nes sunaikina gražią aukšto ir tauraus savo paties gy- 
venimo iliuziją, niekados negalinčią įveikti nuogos tikrovės. Jonui 
Bebaimiui yra nenuplaunama gėda, kad jis Capeluche'ą, Paryžiaus 
budelį, su didžia prabanga jojantį jam priešpriešiais, pasveikino kaip 
didiką ir palytėjo jo ranką; tik budelio mirtis gali tokią gėdą atpirk- 
ti *. 1380 m. per iškilmingus pietus Karolio VI karūnavimo dieną 
Pilypas Burgundietis jėga įsispraudžia tarp karaliaus ir Anžu kuni- 
gaikščio į vietą, kuri jam pridera kaip doyen des pairs [vyriausiajam 
1š perų]; abiejų pusių palydos jau veržiasi su riksmais ir grasinimais 
jėga išspręsti ginčą, tik karalius jį nuslopina, patenkindamas Burgun- 
diečio reikalavimą “. Ir rimtame karo gyvenime formalumų nepai- 
symas nėra toleruojamas: Anglijos karalius didžiai pasipiktina, kad 
L'Isle-Adamas pasirodo prieš jį su „blanc gris“ |„paprastu pilkšvu 
apdaru“| ir drįsta pažvelgti jam į veidą “. Vienas anglų karo vadas 
parlamentarą, atvykusį iš apgulto Sanso, pirma siunčia nusiskusti **. 

Kokia iš tikrųjų reikšminga buvo puiki ir amžininkų išgarsinta Bur- 
gundijos rūmų tvarka **, matome tik tada, kai palyginame ją su suiru- 
te, paprastai viešpatavusia kur kas senesniuose Prancūzijos Karalių rū- 
muose. Deschamps'as ne vienoje baladėje skundžiasi, koks netikęs rū- 

mų gyvenimas, ir jo skundai — tai ne vien įprastinis apgailėjimas rū- 
mų dalios, apie kurią vėliau kalbėsim. Prastas maistas ir prasta pasto- 
gė, vien triukšmas ir sumaištis, keiksmai ir vaidai, pavydas ir paty- 
čios; tai — nuodėmių klampynė, pragaro prieangis **. Nepaisant šven- 
to karaliaus valdžios garbinimo ir didingai sumanytų ceremonijų, net 
pačiomis iškilmingiausiomis progomis visa puošyba ne sykį apgailėti- 
nai nueina perniek. 1422 m., per Karolio VI laidotuves Sen Deni tarp 
abatijos vienuolių ir druskos svėrėjų (henouars) gildijos kyla smarkūs 
ginčai dėl iškilmingos mantijos ir kitų apdarų, dengiančių velionio ka- 
raliaus palaikus; abi pusės tvirtina turinčios teisę į juos; abi pusės tam- 
po tuos apdarus ir vos nesusimuša, tačiau Bedfordo kunigaikštis ati- 
duoda bylą į teismo rankas, „et fut le corps enterrė“ *" [,„o kūnas buvo 
palaidotas“]. Ta pati istorija kartojasi 1461 m. per Karolio VII laido- 
tuves. Kelyje į Sen Deni, pasiekus Croix aux Fiens, henouars, pasiki- 
virčiję su abatijos vienuoliais, atsisako toliau nešti karaliaus palaikus, 
kol negausią, pasak jų, dar nesumokėtų dešimties Paryžiaus svarų. Jie 
palieka neštuvus stovėti vidur kelio, ir visa procesija ilgą laiką įstrin- 
ga. Sen Deni miestiečiai jau buvo besiimą to darbo, tačiau grand 
ėcuyer [didysis arklininkas] pažada druskos svėrėjams iš savo kišenės 
sumokėti reikalaujamą sumą, ir eisena, pagaliau vėl pajudėjusi, tiktai 
apie aštuntą valandą vakaro pasiekia bažnyčią. Vos karalių palaidojus, 
prasideda dar vienas kivirčas tarp paties grand ėcuyer ir vienuolių dėl 
iškilmingos mantijos **. Tokie vaidai dėl to, kam atiteks ceremonijos 
reikmenys, patys buvo kone privalomi; formos ardymas buvo pavirtęs 
forma *. 

Visuotinis viešumas, ligi pat septynioliktojo šimtmečio privalomas 
visiems svarbesniems karaliaus gyvenimo įvykiams, kaip tik per pa- 
čias didžiausias iškilmes sugriaudavo bet kokią tvarką. 1380 m. per 
karūnacijos puotą Žiūrovų, dalyvių ir patarnautojų spūstis buvo tokia 
didelė, kad šioms apeigoms paskirti karūnos tarnai, konetablis ir mar- 
šalas de Sancerre'as, gavo raiti tiekti valgius į stalą *?. 1431 m., kai 
Paryžiuje Prancūzijos karalium vainikuojamas Anglijos karalius Hen- 
rikas VI, į didžiąją rūmų menę, kurioje vyks karūnacijos puota, pasi- 
žiūrėti, pavagiliauti ir pasmaguriauti jau nuo ankstyvo ryto plūsta mi- 
nia. Parlamento ir Universiteto ponai, prėvot des marchands [pirklių 
seniūnas] ir teismo tarėjai per spūstį kone negali prasibrauti į menę, o 
pagaliau atsidūrę joje, pamato, kad jiems skirtus stalus jau užėmę vi- 

sokie amatininkai. Mėginama juos išvaikyti, „mais guant on en fai- 
soit lever ung ou deux, il s'en asseoit VI ou VIII d'autre costė“ >! [„bet 
vos tik pakeliamas vienas ar du, iš kitos pusės atsisėda septyni ar aš- 
tuoni“]. Per Liudviko XI vainikavimą 1461 m. buvo pasirūpinta laiku 
uždaryti ir saugoti visas Reimso katedros duris, kad bažnyčioje nebū- 
tų daugiau Žmonių, negu jų gali nesunkiai sutilpti chore, tačiau ir tie 
vėliau taip susispiečia aplink didįjį altorių, kur vyksta karūnavimas, 
kad net prelatai, padedantys arkivyskupui, mažne nebegali pajudėti, o 
kilmingi princai savo garbės krėsluose vos nesumaigomi ?2. 

Paryžius labai nenoromis taikstėsi su faktu, kad jis vis dar (iki 
1622 m.) tebėra Sanso arkivyskupijos sufraganas. Metropolitui viso- 
kiais būdais duodama suprasti, kad jo viršenybė nepripažįstama, ir re- 
miamasi popiežiaus padaryta išimtimi. 1492 m. vasario 2 d. Sanso ar- 
kivyskupas, dalyvaujant karaliui, aukojo mišias Dievo Motinos kated- 
roje. Karaliui dar neišėjus iš bažnyčios, arkivyskupas, laimindamas 
žmones, žengia zakristijon; pirma jo nešamas ganytojo kryžius. Du ka- 
nauninkai, lydimi didelio pulko bažnyčios patarnautojų, prasiveržia į 
priekį, stveria rankomis kryžių ir jį aplaužo, nešėjui išsuka ranką ir su- 
kelia peštynes, per kurias arkivyskupo tarnams nuraunami plaukai. Ar- 
kivyskupas mėgina numalšinti ginčą, tačiau „sans lui mot dire, vinrent 
prės de lui; Lhuillier (kapitulos dekanas) /ui baille du coude dans I'es- 
tomac, les autres rompirent le chapeau pontifical et les cordons d'icel- 
luy“ [„netarę nė žodžio, visi ima jį pulti; Lhuillier trenkia jam alkūne 
į paširdžius, kiti sudrasko vyskupo kepurę ir kaspinus“]. Kitas kanau- 
ninkas persekioja arkivyskupą „disant plusieurs injures en luy mectant 
le doigt au visage, et prenant son bras tant gue dessira son rochet; et 
n'eust estė gue n'eust mis sa main au devant, V'eust frappė au visage“ 
[„užgauliodamas jį piktais žodžiais, badydamas pirštu jam į veidą ir 
tampydamas už rankos taip smarkiai, kad sudrasko jam albą, ir jeigu 
tik jis nebūtų prisidengęs ranka, būtų jam trenkęs į veidą“). Taip pra- 
sidėjo trylika metų trukęs bylinėjimasis **. 

Aistringa ir smurtinga dvasia, rūsti ir sykiu ašaringa, nuolat besi- 
blaškanti tarp juodo nusivylimo pasauliu ir mėgavimosi jo grožybe, 
negalėjo tverti be griežtų gyvenimo formų. Būtinai reikėjo įsprausti 
jausmus į tvirtus įprastinių formų rėmus; šitaip bendrabūvis bent jau 
didžiuma atvejų darėsi tvarkingas. Todėl ir savojo, ir kitų gyvenimo 
įvykiai tampa gražiu ir sudvasintu reginiu; buvo grožimasi patetiška 

kančios ir laimės išraiška dirbtinėje šviesoje. Tyram jausmų reiškimui 
dar stigo priemonių; siela tik estetiniu pavidalu gali pasiekti tokį di- 
delį išraiškingumą, kokio reikalavo anie laikai. 

Be abejo, nenoriu pasakyti, kad visos tos gyvenimo formos, visų 
pirma tos, kurios susijusios su didžiosiomis senosiomis gimimo, vedy- 
bų ir mirties šventenybėmis, buvo įvestos tyčia siekiant šio tikslo. Pa- 
pročiai ir ceremonijos gimė iš primityvaus tikėjimo ir kulto. Tačiau 
pirmykštė prasmė, davusi pradžią visiems dalykams, jau seniai nebe- 
suvokiama, o naujos estetinės vertybės yra suteikusios turinį josios pa- 
gimdytoms formoms. 

Jausmų reiškimas sugestyviomis formomis ryškiausiai atsiskleidė 
gedulo iškilmėse. Čia atsivėrė neribota erdvė puošniam sielvarto hi- 
perbolizavimui, atveriančiam džiaugsmo hiperbolizavimą per įspūdin- 
gas rūmų šventes. Neimsiu čia išsamiai aprašinėti visos niaurios juo- 
dų apdarų prabangos, viso šermenų iškilmingumo, lydėjusio kiekvie- 
no valdovo mirtį. Jie nėra ypač būdingi vėlyviesiems viduramžiams; 
monarchijos išsaugojo juos ligi šios dienos, o ir biurgeriškasis kata- 
falkas tebėra jų atmaina. Sugestiją juodos spalvos, kurią valdovui mi- 
rus dėvėdavo ne vien rūmai, bet ir magistratai, gildijos ir paprasti 
žmonės, turėjo dar labiau didinti kontrastas su šiaip jau itin margu vi- 
duramžių miesto gyvenimu. Nužudytojo Jono Bebaimio gedulo iškil- 
mės sumanytos kuo aiškiausiai siekiant didelio (iš dalies ir politinio) 
efekto. Karių palyda, su kuria Pilypas leidžiasi pasitikti Prancūzijos 
tir Anglijos karalių, nusagstyta dviem tūkstančiais juodų vimpelų, juo- 
dom vėliavėlėm ir septynių uolekčių juodom vėliavom su juodo šilko 
kutais, tr ant visų jų išsiuvinėti arba ištapyti auksiniai herbai. Iškilmių 
krėslai ir kunigaikščio kelionės karieta ta proga nudažyti juodai **. Per 
iškilmingas sutiktuves prie Trua Pilypas lydi Prancūzijos ir Anglijos 
karalienes, apsivilkęs gedulo drabužiu, užklojusiu visą žirgo nugarą ir 
nukarusiu iki pat Žanės **. Dar geroką laika po to ne vien jis, bet ir 
visa palyda dėvi au E 

Kartais juodos spalvos atsisakymas net dar labiau didino įspūdi: 
nors visi rūmai, net karalienė, dėvi juodai, Prancūzijos karalius gedi, 
vilkėdamas raudonais drabužiais *'. O 1393 m. paryžiečiai nustebę iš- 
vydo visiškai balta gedulo iškilmę, tremtyje mirus Armėnijos karaliui 
Leonui iš Lusignan **. 

Nėra abejonės, kad tasai juodas gedulas dažnai gaubė tikrai nuo- 

širdų, aistringą ir didį sielvartą. Didi mirties baimė, stiprus giminys- 
tės jausmas, prisirišimas prie valdovo darė jo mirtį tikrai sukrečiančiu 
įvykiu. O jeigu dar, kaip 1419 m., nužudžius Burgundijos kunigaikštį, 
būdavo įžeidžiama išdidžios giminės garbė ir kerštas tapdavo šventa 
pareiga, iškilmingai reiškiamas perdėtas sielvartas galėjo ir atitikti tik- 
rąją sielos būseną. Chastellainas plačiai ir su gausybe estetinių puoš- 
menų aprašo, kaip buvo pranešta toji Žinia: svariu, itin lėtu savo orios 
retorikos stiliumi jis dėsto išgalvotą kalbą, kuria Doorniko [Turnė] 
vyskupas Gente pamažėle ruošia jaunąjį kunigaikštį baisiajai naujie- 
nai, paskui — tokias pat išgalvotas iškilmingas Pilypo ir jo Žmonos 
Michelle de France raudas. Tačiau jo pasakojimo branduolys: kaip ku- 
nigaikštį, išgirdus Žinią, apima nervų priepuolis, kaip jo Žmona irgi ap- 
alpsta, baisi sumaištis rūmuose, garsūs sielvarto riksmai mieste. Žo- 
džiu, visas tas klaikus ir nebetramdomas sielvartas, su kuriuo Žinia su- 
tinkama, — nekelia abejonių **. Ir Chastellaino pasakojimas, kaip 
reiškė sielvartą Karolis Narsusis mirštant Pilypui 1467 m., panašus į 
tikrovę. Šokas čia buvo kur kas mažesnis; senasis kunigaikštis, kone 
visai suvaikėjęs, jau seniai buvo galudienis; su sūnum jiedu paskuti- 
niaisiais metais tikrai nekaip sutarė, tad Chastellainas net pats tarsteli, 
kad žmonės stebėjosi, matydami Karolį prie mirties patalo verkiantį, 
aimanuojantį, rankas laužantį ir ant kelių puolantį, „et ne tenoit rėgle, 
ne mesure, et tellement gu il fit chacun s'esmerveiller de sa dėmesurėe 
douleur“ |„ir taip nė kiek nesitvardantį, kad visi stebėjosi dėl jo be- 
saikio sielvarto“). Ir Briugės mieste, kuriame kunigaikštis mirė, „es- 
toit pitiė de oyr toutes maniėres de gens crier et plorer et faire leurs 
diverses lamentations et regrets“ “" [„buvo graudu klausyti, kaip visų 
luomų Žmonės aimanuoja, ašaroja, graudžiai rauda ir dejuoja“). 

Sunku nusakyti, kiek šiame ir panašiuose pranešimuose viską Ie- 
mia rūmų stilius, kuriam triukšmingas liūdesio rodymas regisi tinka- 
mas ir gražus, o kiek — tikrai smarkus jaudulys, būdingas aniems lai- 
kams. Be abejo, čia esama ir primityvių formų priemaišos; garsios ai- 
manos dėl velionio, kurių formali išraiška buvo raudotojos, o meninė 
išraiška — plourants |raudotojų statulos], kaip tik tuo metu padariu- 
sios antkapių paminklus tokius jaudinamus, yra labai senas kultūros ele- 
mentas. 

Primityvizmo, smarkaus jaudulio ir gražios formos susiliejimą rodo 
didi baimė pranešti Žinią apie mirtį. Nuo Charolais grafienės, nešiojan- 

čios įsčiose Mariją Burgundietę, tėvo mirtis ilgą laiką slepiama; ligos 
patale gulinčiam Pilypui Gerajam nevalia buvo pranešti apie mirtį jo- 
kio bent kiek su juo susijusio asmens, todėl Adolfas van Cleefas negali 
dėvėti gedulo mirus jo Žmonai. Vis dėlto suuodęs (Chastellainas pats sa- 
ko: „avoit estė en vent un peu de ceste mort“ [„suuodė kažką apie šią 
mirtį“]) apie savo kanclerio Nicolas Rolino mirtį, kunigaikštis klausia 
Doorniko vyskupą, atėjusį aplankyti jo sergančio, ar teisybė, kad kanc- 
leris pasimiręs. ,,„Monsinjore, — sako vyskupas, — tiesą sakant, jis mi- 
ręs, juk yra senas, pasiligojęs ir nebegali ilgiau traukti“. — „„Dėa! — sa- 
ko kunigaikštis, — aš ne to klausiu, aš klausiu, ar jis yra „mort de mort 
et trespassė“ [„„mirte numiręs ir jau aname pasaulyje“]. „Had! monsinjo- 
re, — vėl sako vyskupas, — jis nenumiręs, bet vienas jo šonas paraly- 
Žiuotas, taigi jis kaip ir nebegyvas“. Kunigaikštis ima niršti: „Vechy mer- 
veilles! [Niekų pasakos!] Sakyk aiškiai, ar jis numirė“. Tik dabar vys- 
kupas atsako: „Taip, monsinjore, jis iš tikrųjų pasimirė“ €!. Argi toksai 
keistas būdas pranešti apie mirtį nekelia minties veikiau apie seną, prie- 
taringą formą nei apie tausojimą ligonio, kurį toks delsimas gali tik su- 
erzinti? Šis būdas atitinka minčių tėkmę, vertusią Liudviką XI nebedė- 
vėti drabužių, kuriais jis vilkėjo, ir nebesinaudoti žirgu, kuriuo jojo tą 
valandą, kai jam buvo pranešta kokia nors bloga žinia, ir net iškirsdinti 
visą plotą Loches girios, kur jam buvo pasakyta apie vos gimusio sūne- 
lio mirtį “?. „M. Ie chancellier, — rašo jis 1485 m. gegužės 25 d., — je 
vous mercye des lettres etc. mais je vous pry gue ne m'en envoyės plus 
par celluy gui les m'a aportėes, car je luy ay trouvė le visage terrible- 
ment changė depuls gue je ne le vitz, et vous prometz par ma foy gu'il 
m'a fait grant peur; et adieu“ “* [„„Ponas kancleri, dėkoju jums už laiš- 
kus ir t. t., bet prašau jus daugiau jų nesiųsti per juos atnešusį pasiunti- 
nį, nes per tą laiką, kol jo nemačiau, jo veidas taip baisiai pasikeitė, 
kad, garbės žodis, mane didžiai išgąsdino. Su-die“]. 

Kad ir kokie seni tabu vaizdiniai slypėtų gedulo papročiuose, jų gy- 
voji kultūrinė vertė ta, kad jie suteikia kančiai formą, atskleidžia ją 
kaip gražų ir iškilų dalyką. Jie suteikia ritmą skausmui. Jie perneša tik- 
rąjį gyvenimą į dramos sferą ir užkelia jį ant koturnų. Primityvioje kul- 
tūroje, — turiu galvoje, pavyzdžiui, airių, — gedulo papročiai ir poe- 
tinis velionio apraudojimas dar tebėra viena; ir Burgundijos rūmų ge- 
dulą suprasime tik tuomet, kai įžvelgsime jo giminingumą su elegija. 
Gedulo iškilmė gražia forma turi parodyti, koks visiškai skausmo par- 

blokštas turi būti gedulo ištiktas asmuo. Juo aukštesnis rangas, juo he- 
rojiškiau turi būti demonstruojama skausmo išraiška. Prancūzijos ka- 
ralienė visus metus privalo išbūti tame kambaryje, kur jai buvo prane- 
šta apie sutuoktinio mirtį. Princesės — šešias savaites. Kai poniai de 
Charolais, Izabelei Bourbon, pranešama apie josios tėvo mirtį, ji pir- 
miausia dar dalyvauja gedulo pamaldose, vykusiose Couwenbergo pi- 
lyje, o paskui šešias savaites praleidžia savo kambaryje ir visąlaik ap- 
kamšyta pagalvėmis guli savo lovoje, nors ir su barbette*, gobtuvu ir 
apsiaustu. Kambarys visas išmuštas juodai, ant grindų vietoj švelnaus 
kilimo patiesta didelė juoda drobulė, o didelis prieškambaris irgi iš- 
muštas juodai. Didikės tik mirus vyrui šešias savaites pasilieka lovoje, 
mirus tėvui ar motinai — vos devynias dienas, o visą likusį laiką, iki 
sueis šešios savaitės, sėdi šalia lovos ant didelio juodo tako. Mirus bro- 
liui šešias savaites pasiliekama kambaryje, bet ne lovoje “*. Galima su- 
prasti, kodėl tais laikais, kai buvo gerbiamos tokios iškilmingos cere- 
monijos, kaip viena iš sunkinančių 1419 m. žmogžudystės aplinkybių, 
visą laiką buvo prisimenama, kad Jonas Bebaimis buvo tiesiog palai- 
dotas su liemene, kelnėmis ir batais “. 

Kai jaudulys perdirbamas ir apgaubiamas dailia forma, jis nesun- 
kiai gali pradingti; siekimas dramatizuoti gyvenimą palieka vietos „už- 
kulisiams“, kur atsisakoma perdėto patoso. „Iškilmė“ ir tikrasis gyve- 
nimas naiviai atskiriami vienas nuo kito, ir šis skyrimas itin krinta į 
akis, skaitant raštus senosios rūmų damos Aliėnor de Poitiers, vis dėl- 
to garbinusios iškilmę nelyg taurią misteriją. Pavaizdavusi įspūdingą 
Izabelės Bourbon gedulą, ji toliau rašo: „Ouand Madame estoit en son 
particulier, elle n'estoit point toujours couchėe, ni en une chambre“ 
[„Būdama viena, ponia anaiptol ne visą laiką gulėdavo ir ne visą lai- 
ką praleisdavo pačiame kambaryje“]. „Zn une chambre“ čia nereikia 
suprasti kaip „tame pačiame kambaryje“. Chambre čia reiškia sude- 
rintą sienų ir lubų apmušalų, kilimų ir pan. visumą, naudojamą kam- 
bario papuošimui, taigi daugmaž „specialiai įrengtą iškilmių patal- 
pą“ “. Princesė priima toje patalpoje, tačiau tai — tik graži forma. Ta 
pati Aliėnor dar sako: mirus sutuoktiniui dera dvejus metus dėvėti ge- 
dulo drabužiais, „jeigu netrukus vėlei neištekama“. Kaip tik aukščiau- 
sių luomų atstovai, visų pirma valdovai, dažnai net labai greit vėlei 





* Ilgas, žemėn nukaręs gedulo šydas, surišamas pasmakrėje. (Aut. past.) 

vesdavo; jaunojo Prancūzijos karaliaus Henriko VI regentas, Bedfor- 
do kunigaikštis, iš naujo vedė praėjus vos penkiems mėnesiams nuo 
žmonos mirties. 

Greta gedulo, itin daug erdvės griežtam iškilmingumui ir hierar- 
chiškam skirtumų nustatymui teikė gimdyvės kambarys. Galiojo priež- 
tos spalvos. Žalia spalva, dar devynioliktajame šimtmetyje buvusi 
įprasta biurgeriškai gimdyvės lovai ir vystyklų šildyklei, penkiolikta- 
jame amžiuje buvo karalienių ir princesių privilegija. Prancūzijos ka- 
ralienės gimdyvės kambarys visas iš žalio šilko; anksčiau jis būduvo 
ištisai baltas. Net grafienėms nevalia turėti „/a chambre verde“ |..ža- 
liojo kambario“]. Antklodžių ir užtiesalų audiniai, kailių apkraščiai ir 
spalvos yra iš anksto nustatytos. Ant spintelės sidabriniuose kandelia- 
bruose nuolatos degė dvi didžiulės žvakės, nes gimdyvės kambario 
langinės būdavo atidaromos tiktai po keturiolikos dienų! Bet labiau- 
siai įsidėmėtinos yra iškilmingos lovos, kurios, kaip ir karietos per Is- 
panijos karaliaus laidotuves, lieka visai tuščios. Jaunoji motina guli 
ant kušetės priešais židinį, o kūdikis, Marija Burgundietė, — vaikų 
kambaryje, lopšyje, tačiau gimdyvės kambaryje dar stovi dvi didžiu- 
lės lovos, meniškai apdangstytos žaliomis užuolaidomis, paklotos ir at- 
verstos, tarytum jose būtų miegama, o vaikų kambaryje — dar dvi di- 
delės lovos, vien žalios ir violetinės spalvos, o paskui dar — didelė lo- 
va prieškambaryje, išmuštame ryškiai raudonu atlasu. Šitas „chambre 
de parement“ [„gimdyvės kambarys“] iš tikrųjų buvo Jonui Bebaimiui 
padovanotas Utrechto miesto, todėl ir vadinosi „/a chambre d'Ut- 
recht“ [„„Utrechto kambarys“]. Per krikštynų iškilmes tos lovos buvo 
naudojamos specialioms ceremonijoms *!, 

Gyvenimo formų estetika reiškėsi miesto ir kaimo kasdienybėje: 
griežta audinių, spalvų ir kailių hierarchija teikė skirtingiems luomams 
išorinį apvalkalą, didinantį ir palaikantį savosios vertės suvokimą. 
Jausmų reiškimo estetika nesitenkino vien iškilniu džiaugsmu ir skaus- 
mu, rodomu gimimo, jungtuvių ar mirties atvejais, kur paradiškumo 
reikalavo būtinos ceremonijos. Kiekvieną etinį nutikimą buvo mėgs- 
tama reikšti dailia forma. Tokio elemento esama ir tuomet, kai gėri- 
masi šventojo nusižeminimu ir kūno marinimu, nusidėjėlio atgailavi- 
mu, sakysim, Agnes Sorel „moult belle contrition de ses pėchės“ “* 
[„labai gražia atgaila už savo nuodėmes“]. Kiekvienas gyvenimo at- 
vejis buvo stilizuojamas; šiandien stengiamasi intymius reikalus ir stip- 

rius jausmus slėpti, o anuomet buvo siekiama juos formalizuoti ir pa- 
versti visiems matomu reginiu. Pavyzdžiui, ir draugystė penkiolikta- 
jame šimtmetyje turi savo išpuoselėtą dailią formą. Greta senosios 
kraujo ir ginklo brolystės, kuri buvo didžiai gerbiama tiek prastuome- 
nės, tiek diduomenės sluoksniuose *?, dar žinoma ir sentimentalios 
draugystės forma, išreiškiama žodžiu mignon. Valdovo mignon yra 
formalizuotas institutas, išsilaikęs per visą šešioliktąjį ir dalį septynio- 
liktojo šimtmečio. Tai Anglijos karaliaus Jokūbo I santykis su Rober- 
tu Carru ir George'u Villiersu; šiuo aspektu regėtinas ir Vilhelmas Ora- 
nietis per Karolio V atsistatydinimą; „Dvyliktoji naktis“ suprantama 
tik tuomet, kai kunigaikščio santykius su tariamuoju Cesario suvokia- 
me šitos įprastos draugystės formos šviesoje: tasai santykis buvo lai- 
komas riteriškos meilės paralele. „Sy n'as dame ne mignon“ [„Jei ne- 
turi nei damos, nei numylėtinio“], — sako Chastellainas *?. Tačiau nė- 
ra jokių užuominų, mėginančių tapatinti jį su graikiškąja draugyste. 
Viešumas, su kuriuo mignon institutas traktuojamas tokiais laikais, kai 
crimen nefandum [bjaurus nusikaltimas] buvo taip smerkiamas, užkerta 
kelią bet kokiems įtarinėjimams. Bernardinas Sienietis savo Žemie- 
čiams italams, tarp kurių sodomija buvo labai paplitusi, kaip pavyzdį 
rodo Prancūziją ir Vokietiją, kur ji, girdi, nežinoma *!. Tiktai labai ne- 
apkenčiamam valdovui Anglijos karaliui Ričardui II sykį, teisybė, pri- 
kišami nederami santykiai su oficialiu favoritu Robertu de Vere'u !*. 
Bet dažniausiai tai yra nekalti santykiai, kurie numylėtiniui teikia gar- 
bę ir kuriuos jis pats pripažįsta *. 

Commines'as pats pasakoja, kokia garbė jam buvusi, kai Liudvikas 
XI parodė išskirtinę karališką malonę, leisdamas jam vilkėti tokiais 
pačiais drabužiais kaip ir valdovas "*. Karalius turi mignon en titre 
[oficialų numylėtinį], kuris vilki tokiais pat apdarais kaip ir jis ir į ku- 
ri jis pasiremia per priėmimus '*. Dažnai ir du to paties amžiaus, bet 
skirtingo rango draugai vilki tais pačiais drabužiais ir miega viename 
kambaryje, kartais — net vienoje lovoje "?. Tokia neišskiriama drau- 
gystė jungia jaunąjį Gastoną de Foix ir jo pavainikį brolį (tik ji bai- 
giasi tragiškai), Liudviką Orleanietį (tuomet dar — Turenietį) ir Pier- 
re'ą de Craoną "“, jaunąjį Cleefo kunigaikštį ir Jacgues'ą de Lalaing'ą. 





* Prancūzijos karaliaus Henriko III atveju nuodėmingas mignon pobūdis neke- 
lia abejonių, tačiau tai — šešioliktojo šimtmečio pabaiga. (Aut. past.) 

Lygiai taip pat ir valdovės turi ištikimą draugužę, kuri vilki tokiais 
pat drabužiais ir vadinama mignonne V". 

Vis tos gražiai stilizuojamos gyvenimo formos, turėjusios pakylėti 
rūsčią tikrovę į taurios harmonijos sferą, buvo dalis aukšto gyvenimo 
meno, tačiau tiesiogiai neatsispindėjo mene siaurąja prasme. Bendra- 
vimo formos su jų malonia prielankaus altruizmo ir pagarbaus.kitų 
vertybės pripažinimo regimybe, su rūmų prabanga ir rūmų etiketu, su 
jų hieratiniu ceremoningumu ir rimtumu, su džiugiomis jungtuvių ir 
gimdyvės kambario puošmenomis, — jų grožis praėjo, nepalikęs tie- 
sioginių pėdsakų mene ir literatūroje. Jas jungianti išraiškos priemo- 
nė yra ne menas, bet mada. Tačiau mada apskritai daug artimesnė me- 
nui, nei norėtų pripažinti akademinė estetika. Kaip meniškas kūno gro- 
žio ir kūno judesių pabrėžimas, ji labai susijusi su vienu iš menų — su 
šokiu. Bet ir šiaip penkioliktajame šimtmenyje mados, arba, sakysim, 
apdarų, sritis yra daug artimesnė menams, negu mes linkę įsivaizduo- 
ti. Ne tik todėl, kad brangakmenių gausa ir metalo dirbinių naudoji- 
mas karo aprangoje tiesiogiai papildo kostiumą dailiųjų amatų elemen- 
tais. Mada ir menas turi net bendrų esminių savybių: stilius ir ritmas 
madai toks pat būtinas kaip ir menui. Vėlyvieji viduramžiai apdaruo- 
se nuolat demonstravo tokį gyvenimo stiliaus mastą, kad net šiandie- 
ninės vainikavimo iškilmės tegali būti vien blankus anų dienų atspin- 
dys. Kasdieniniame gyvenime kailių ir spalvų, kaspinų ir gobtuvų 
skirtumai perteikė griežtą luomų tvarką, prabangų orumą, džiaugsmo 
1r skausmo būsenas, švelnius draugų ir įsimylėjėlių santykius. 

Visų gyvenimo santykių estetika buvo reiškiama taip intensyviai, 
kaip tik įmanoma. Juo didesnį grožio ar dorovingumo turinį tokie san- 
tykiai turėjo, juo labiau jų išraiška galėjo tapti grynu menu. Manda- 
gumas, etiketas gražiai buvo reiškiamas tiktai pačiame gyvenime, dra- 
bužiais ir iškilmėm. Tuo tarpu gedulas buvo reiškiamas jau ir tvaria ir 
įspūdinga meno forma: antkapių paminklais. Kultūrinę gedulo vertę 
aukštino jo ryšys su religinėmis apeigomis. Bet estetiniu požiūriu dar 
gausiau iškeroję buvo šie trys gyvenimo elementai: narsumas, garbė 
ir meilė. 


HIERARCHINĖ VISUOMENĖS 
SAMPRATA 


štuonioliktojo šimtmečio pabaigoje pradėjus viduramžių kul- 

tūros formas perimti kaip savas naujas gyvenimo vertybes, ki- 

taip sakant, stojus Romantizmo epochai, viduramžiuose pir- 
miausia buvo įžvelgta riterystė. Ankstyvasis Romantizmas buvo linkęs 
tiesiog tapatinti viduramžius ir riterių laikus. Pirmiausia jis regėjo ple- 
vėsuojančius plunksnų kuodus. Kad ir kaip paradoksalu tatai būtų, jis 
tam tikru atžvilgiu buvo teisus. Žinoma, nuodugnesnės studijos mums 
parodė, kad riterystė tėra viena tų laikų kultūros dalis, kad politinė vi- 
suomenės raida didžiąja dalimi vyksta už šitos formos ribų. Tikrojo fe- 
odalizmo ir klestinčios riterystės laikai baigiasi jau tryliktajame šimt- 
metyje, po jų ateina miestiškasis ir valdoviškasis viduramžių periodas, 
kai valstybes ir visuomenes valdantys faktoriai yra prekybinė mies- 
tiečių jėga ir ja pagrįsta valdovų galia. Mes, vėlyvųjų laikų Žmonės, 
esame — ir pagrįstai — įpratę kur kas labiau dairytis į Gentą ir Augs- 
burgą, į kylantį kapitalizmą ir naujas valstybės formas, o ne į diduo- 
menę, kuri visur — vienur labiau, kitur mažiau — vis dėlto jau „pa- 
laužta“. Ir patys istorijos tyrinėjimai nuo Romantizmo laikų pasidarė 
demokratiškesni. O vis dėlto tam, kuris, kaip ir mes, įpratęs Žvelgti į 
vėlyvuosius viduramžius politiniu-ekonominiu aspektu, nuolatos turi 
kristi į akis, kad patys šaltiniai, visų pirma — pasakojamieji šaltiniai, 
diduomenei ir jos darbams skiria kur kas daugiau vietos, nei, mūsų su- 
pratimu, derėtų. Tatai pasakytina netgi ne vien apie vėlyvuosius vidu- 
ramžius, bet ir apie septynioliktąjį šimtmetį. 

Priežastis čia ta, kad diduomenės gyvenimo formos išliko viešpa- 
taujančios bendrabūvyje dar ilgą laiką po to, kai diduomenė kaip vi- 
suomeninė struktūra prarado savo lemiamą reikšmę. Penkioliktojo 
šimtmečio sąmonėje diduomenė kaip visuomeninis elementas dar ne- 
abejotinai užima pirmąją vietą; jos reikšmę anų laikų Žmonės smar- 
kiai perdeda, o miestiečių reikšmę — vertina toli gražu nepakanka- 
mai. Jie patys nemato, kad visuomeninės raidos varomosios jėgos 
slypi ne nuolat kariaujančios diduomenės gyvenime ir darbuose, o vi- 
sai kitur. Taigi reikia pasakyti, kad klaidą daro anų laikų Žmonės ir 
Romantizmas, nekritiškai perėmęs jų mąstyseną, ir kad šiuolaikiniai 
istorijos tyrinėtojai atskleidė tikruosius vėlyvųjų viduramžių gyve- 
nimo santykius. Tai tiesa, jei kalbėsime apie politinį ir ekonominį gy- 
venimą. Tačiau tam, kuris nori pažinti kultūros gyvenimą, ir patys 
amžininkų daromi paklydimai turi tiesos vertę. Net jeigu aristokra- 
tinė gyvenimo forma būtų buvęs vien gyvenimo paviršių dengiantis 
lakas, vis tiek reikėtų, kad istorija tą gyvenima regėtų su visu šito la- 
ko žibesiu. 

O ji, beje, buvo kur kas daugiau nei vien lakas. Visuomenės susi- 
skaidymo į luomus sąvoka kiaurai persmelkusi visas viduramžių teo- 
logines ir politines pažiūras. Čia nesitenkinama vien įprastais trimis 
luomais: dvasininkija, diduomene, trečiuoju luomu. Luomo sąvoka ne 
tik labiau vertinama, bet ir turi kur kas platesnę prasmę. Iš principo 
kiekviena grupuotė, kiekviena funkcija, kiekvienas amatas gali būti 
laikomas luomu, tad galime rasti ne vien visuomenės skirstymą į tris. 
bet ir į dvylika luomų '. Mat luomas yra būklė, estat, arba ordo [tvar- 
ka]; jame slypi mintis apie Dievo norėtą realybę. Žodžiais estat ir ord- 
re viduramžiais nusakoma daugybė žmonių grupuočių, kurios, mūsų 
akimis Žiūrint, labai nevienarūšės: tai ir luomai mūsų prasme, ir ama- 
tai, ir vedybinis ar mergautinis luomas, ir nuodėmingumo luomas (,„,es- 
tat de pėchiė“), ir keturi „estais de corps et de bouche“ [kūno ir bur- 
nos luomai“] rūmuose: duonininkai, taurininkai, pjaustytojai ir virė- 
jai, ir dvasiniai šventimai: kunigas, diakonas, subdiakonas ir t. t., ir 
vienuolijos, ir riterių ordinai. Viduramžių mąstysenoje sąvoka „luo- 
mas“ arba „ordinas“ visais šiais atvejais palaiko mintis, kad kiekvie- 
na šių grupių reprezentuoja Dievo sumanymą, kad jos yra pasaulio sta- 
tinio organai, tokie pat esminiai ir hierarchiškai garbingi kaip angelų 
hierarchijos sostai ir valdžios danguje. 

Gražiame paveiksle, kuris buvo susikurtas vaizduojantis valstybę ir 
visuomenę, kiekvienam iš tų luomų buvo priskiriamos funkcijos, ati- 
tinkančios ne jų išmėgintą naudingumą, bet jų šventumą ar Žėrintį švi- 
tesį. Buvo galima sielotis dėl dvasininkijos išsigimimo, dėl riteriškų 
dorybių nuosmukio, bet dėl to nė kiek nereikėjo atsižadėti idealaus pa- 
veikslo; Žmonių nuodėmės gali būti kliūtis idealui realizuoti, tačiau jis 
vis tiek lieka visuomeninės minties pagrindu ir kelrodžiu. Viduramžių 
turėtasis visuomenės paveikslas yra statinis, o ne dinaminis. 

Įstabioje šviesoje savo laikų visuomenę regi Chastellainas, Pilypo 
Gerojo ir Karolio Narsiojo rūmų istoriografas, kurio gausūs kūriniai 
ir Čia vėlei yra geriausias to meto mąstysenos atspindys. Tai vyras, au- 
gęs Flandrijos laukuose, savuosiuose Nyderlanduose regėjęs, kaip švy- 
ti išsiskleidusi biurgerių galybė, ir vis dėlto, apakintas išorinio praban- 
gaus Burgundijos rūmų gyvenimo žibesio, valstybinės galios šaltiniu 
laikas vien riterišką narsą ir riteriškąsias dorybes. 

Dievas sukūrė paprastus žmones, kad jie dirbtų, kad žemę artų, kad 
prekiaudami nuolatos kurtų gyvenimo pamatą, dvasininkiją — tikėji- 
mo reikmėms, o diduomenę — kad dorybes aukštintų ir teisingumo 
žiūrėtų. kad savo gražių asmenybių darbais ir papročiais būtų kitiems 
pavyzdys. Visus aukščiausius valstybės uždavinius — globoti Bažny- 
čią, skleisti tikėjimą, ginti paprastus Žmones nuo priespaudos, rūpin- 
tis visuotine gerove, kovoti su smurtu ir tironija, tvirtinti taiką, — vi- 
sus juos Chastellainas priskiria diduomenei. Teisingumas, narsa, dora 
ir atlaidumas esančios josios savybės. Ir Prancūzijos diduomenė, sa- 
ko tasai girti įsismarkavęs autorius, atitinkanti šį idealų paveikslą *. Vi- 
same Chastellaino veikale matyti, kad jis tikrai savo meto įvykius re- 
gėjo pro šitą spalvotą stiklą. 

Miestiečių menkinimas kyla dėl to, kad tipas, pagal kurį buvo vaiz- 
duojamasi tretčiąjį luomą, dar nė kiek nepasikeitęs, nepakoreguotas pa- 
gal tikrovę. Tasai tipas buvo paprastas ir lakoniškas kaip kalendoriaus 
miniatiūra ar bareljefas, vaizduojantis metų darbus: plušantis žemdir- 
bys, darbštus amatininkas arba verslus pirklys. Figūra galingo patrici- 
jaus, nurungusio ir pačią diduomenę, faktas, kad diduomenė nuolatos 
pasipildydavo miestiečių krauju ir galia, tame tipe visiškai neatsispin- 
dėjo, — lygiai kaip ir kovinis gildijos brolis ir jo laisvės idealas. Tre- 
čiojo luomo sampratoje net ligi pat Prancūzų revoliucijos biurgeriai ir 
darbininkai dar nebuvo skiriami; į pirmąjį planą pakaitomis iškeliama 

čia vargšo Žemdirbio, čia tingaus ir turtingo biurgerio figūra *, tačiau 
trečiojo luomo sąvoka dar neapibrėžiama pagal jos tikrąją ekonomi- 
nę-politinę funkciją. 1412 m. vieno augustinų vienuolio pateiktoje re- 
formos programoje dar rimtu balsu reikalaujama, kad visi nedidikai 
Prancūzijoje būtų verčiami dirbti rankų ar žemės darbus arba būtų iš- 
vyti iš šalies *. 

Todėl nesunku suprasti, kad toks autorius kaip Chastellainas, ku- 
rio polinkis į etines iliuzijas prilygsta jo politiniam naivumui, aukštin- 
damas diduomenės savybes, trečiajam luomui pripažįsta tik žemesnią- 
sias ir vergiškąsias dorybes. „Pour venir au tiers membre gui fait le 
royaume entier, c'est U'estat des bonnes villes, des marchans et des 
gens de labeur, desguels ils ne convient faire si longue exposition gue 
des autres, pour cause gue de soy il n'est gaires capable de hautes at- 
tributions, parce gu'il est au degrė servile“ [„Jei dabar pereisime prie 
trečiojo luomo, kuris yra visos valstybės pagrindas, tai šis yra garbin- 
gų miestų pirklių ir žemdirbių luomas, apie kurį nėra reikalo kalbėti 
taip ilgai kaip apie kitus dėl tos priežasties, kad jis pats savaime be- 
veik negabus aukštesniems dalykams, nes užima tarnybinę pakopą]. 
Jo dorybės — nuolankumas ir darbštumas, paklusnumas karaliui ir nu- 
siteikimas tenkinti ponų valią *. 

Ar šitas visiškas nesugebėjimas įžvelgti, jog artėja biurgeriškos lais- 
vės ir galybės laikai, bent iš dalies irgi nebuvo kaltas dėl to, kad Chas- 
tellainui ir jo bendraminčiams, vien diduomenę laikiusiems galimu gel- 
bėtoju, jų laikai atrodė tokie niūrūs? 

Turtingus miestiečius Chastellainas dar tebevadina tiesiog vilains “ 
[prastuoliais]. Jis nė truputėlio nenutuokia apie biurgerio garbę. Pily- 
pas Gerasis turėjo madą piktnaudžiauti valdžia, mėgindamas apvesdinti 
savo archers [lankininkus], dažniausiai žemesniojo rango didikus, ar- 
ba ir kitus savo rūmų tarnautojus su turtingų miestiečių našlėmis arba 
dukterimis. Vengdami tokių piršlybų, tėvai stengėsi kuo anksčiau ište- 
kinti dukteris; dėl tos pačios priežasties viena našlė antrąsyk ištekėjo 
praėjus vos dviem dienom nuo vyro laidotuvių '. Kartą kunigaikštis 
susidūrė su įnirtingu pasipriešinimu turtingo Rijselio miesto aludario, 
nenorėjusio, kad duktė šitaip nutekėtų. Kunigaikštis įsako įkalinti mer- 
giną; įžeistas tėvas su visu geru persikelia į Doorniką, nebepriklausan- 
tį kunigaikščio valdoms, kad iš ten galėtų nekliudomas pateikti skun- 

dą Paryžiaus parlamentui. Pešti nieko nepeša, tik turi galybę rūpesčių 
ir vargų, iš graužaties netgi suserga; ši istorija, labai ryškiai parodanti 
impulsyvų Pilypo Gerojo charakterį ir, mūsų akimis žiūrint, nedaranti 
jam garbės, baigiasi tuo, kad kunigaikštis sugrąžina dukterį motinai, 
atėjusiai maldauti pasigailėjimo, tačiau atleidimą apkartina patyčiomis 
ir pažeminimu. Chastellainas, šiaip anaiptol nevengiąs papeikti savo 
valdovo, šiuo atveju visiškai palaiko kunigaikščio pusę, apie įžeistą tė- 
vą jis kalba vien kaip apie „ce rebelle brasseur rustigue“, „et encore 
si meschant vilain“ * [„tą maištingą kaimo aludarį“, „ir dar tokį baisų 
nenaudėlį“]. 

Didįjį finansininką Jacgues'ą Coeurą Chastellainas tiktai atsipraši- 
nėdamas įsileidžia savojon Temple de Bocace, gaudžiai aidinčion di- 
duomenės šlovės ir negandų menėn. Užtat šlykštusis Gilles'is de Rais, 
nepaisant visų jo šiurpių piktadarybių, lyg niekur nieko patenka į ją 
dėl savo aukštos kilmės ?. Chastellainas nemato reikalo paminėti var- 
dais miestiečių, žuvusių per didžiąsias kautynes prie Gento !?. 

Nepaisant tokio trečiojo luomo menkinimo, pačiame riterystės ide- 
ale, dorybių puoselėjime ir diduomenei priskiriamose užduotyse slypi 
dvilypis ne tokio pasipūtėliškai aristokratiško prastuomenės niekini- 
mo elementas. Greta šaipymosi iš kaimiečių, neapykantos ir paniekos, 
skambančios flamiškojoje Kerelslied ir Proverbes del vilain, viduram- 
žiais girdime ir priešingą intonaciją — užuojautą vargingiems prastuo- 
liams, kuriems taip sunku gyyenti. 


Si fault de faim perir les innocens 

Dont les grans loups font chacun jour ventrėe, 
Oui amassent a milliers et a cens 

Les faulx tresors: c'est le grain, c'est la blėe, 
Le sanę, les os gui ont la terre arėe 

Des povres gens, dont leur esperit crie 
Vengence d Dieu, vė ū la seignourie... | 


[Tad turi badu mirti nekalti žmonės, / Kuriuos kasdien sudrasko vil- 
kai, / Tūkstančiais ir šimtais kaupiantys / Netikrus lobius; tai — grū- 
dai, tai — javai, / Kraujas, kaulai tų vargšų, kurie / Tą žemę arė ir ku- 
rių dvasia šaukiasi / Dievo keršto: vargas viešpačiams... ] 

Nuolat tos pačios aimanos. Vargšai prastuoliai, karų nualinti, val- 
dininkų čiulpte iščiulpti, gyvena skurde ir nepritekliuose; visi minta 
kaimiečių prakaitu. Jie kantriai kenčia: „/e prince n'en scait riens“ 
[kunigaikštis nieko apie tai nežino“], o jeigu kartais ima murmėti ir 
šiauštis prieš vyresnybę: „povres brebis, povre fol peuple“ [„vargšės 
avys, vargšė kvaila liaudis“], — tai valdovas vienu žodžiu atveda juos 
į protą ir atkuria rimtį. Dėl šiurpių siaubimų ir nesaugumo, per Šimta- 
metį karą pamažu apėmusį visą kraštą, Prancūzijoje itin išryškėja vie- 
nas aimanų aspektas: kaimietį plėšia, degina, kankina savųjų ir sveti- 
mųjų ginkluotos gaujos, jis nebeturi nė kuo žemės arti, išvarytas iš na- 
mų ir nuo savo žemės. Šituo pavidalu aimanoms jau nebėra galo. Jas 
girdime iš didžiųjų, į reformas linkusių dvasininkų apie 1400 m.: iš 
Nicolas de Clėmanges'o ir jo Liber de lapsu et reparatione justitiae !*, 
iš Gersono ir jo drąsaus ir jaudinamo pamokslo Vivat rex [Tegyvuoja 
karalius] tema, pasakyto regentui ir rūmininkams 1405 m. lapkričio 7 
d. Paryžiuje, karalienės rūmuose. „Le pauvre homme n'aura pain ū 
manger, sinon par advanture aucun peu de seigle ou d'orge; sa pauvre 
femme gerra, et auront guatre ou six petits enfants au fouyer, ou au 
four, gui par advanture sera chauld: demanderont du pain, crieront d 
la rage de faim. La pauvre mere si n'aura gue bouter es dens gue un 
peu de pain ou il y ait du sel. Or, devroit bien suffire cette misere: — 

viendront ces paillars gui chergeront tout... tout sera prins, et happė; 

et guerez gui paye“ “ [„„Vargšas žmogus neturės duonos, nebent sykiais 
truputį rugių ir miežių; jo vargšė Žmona tuojau ims gimdyti, ir jie tu- 
rės apie židinį arba vos vos drungną krosnį keturis ar šešis vaikus, ku- 
rie klyks iš bado, reikalaudami duonos. O vargšė motina turės tiktai 
trupinėlį duonos su druska jų burnoms. Jau turėtų būti gana šito var- 
go, bet ateis piktadariai, kurie viską atims... viską pagrobs ir pasi- 
glemš — ir gaudyk vėją laukuose“ ]|. Jeanas Jouvenelis, Bovė vysku- 
pas, karčiai skųsdamasis dėsto paprastų Žmonių vargus Luomų susi- 
rinkimams — 1433 m. Blua, 1439 m. — Orleane '*. Disputo pavidalu 
pateiktą prastuomenės vargų temą drauge su kitų luomų nusiskundi- 
mais, kaip sunku jiems gyventi, randame Alaino Chartier veikale Ou- 
adriloge invectif P ir šio kūrinio įkvėptame Robert'o Gaguino Debat 
du laboureur, du prestre et du gendarme ““. Kronikininkai nejučiomis 
prie šios temos grįžta; pati jų medžiaga to reikalauja ''. Molinet para- 
šo Resource du petit peuple "5, rimtasis Meschinot vis perspėjinėja, kad 
liaudis labai nualinta: 

O Dieu, voyez du common L'indigence, 
Pourvoyez-y d toute diligence: 

Las! par faim, froid, paour et misere tremble. 
S'il a pechė ou commis negligence, 

Encontre vous, il demande indulgence. 
N'est-ce pitiė des biens gue U'on lui emble? 
Il n'a plus bled pour porter au molin, 

On lui oste draps de laine et de lin, 

L'eaue, sans plus, lui demeure pour boire V. 


[O Dieve, pažvelk į varguolių skurdą / Ir kuo skubiau pagelbėk jiems: / 
Deja! Iš alkio, šalčio, baimės ir skurdo jie dreba. / Jei nusidėjo ar pra- 
sikalto / Tau, jie maldauja pasigailėti. / Argi negaila turto, kuris iš jo 
plėšiamas? / Jis neturi grūdų nuvežti į malūną, / Atėmė iš jo vilnonius 
ir lininius audinius, / Vien vanduo jam belieka atsigerti. ] 


Skundų sąraše, įteiktame karaliui per Luomų susirinkimą Tūre 
1484 m., tos aimanos tiesiog įgavusios politinio traktato pobūdį ?V. Ta- 
čiau jos taip ir lieka visiškai stereotipine ir negatyvia užuojautą, nė 
kiek nepanašia į programą. Gerai apmąstytos socialinių reformų idė- 
jos jose nėra nė ženklo, šią temą ir toliau ta pačia gaida gieda ir La 
Bruyėčre'as, ir Fėnelonas, ir net aštuonioliktasis šimtmetis — juk dar 
ir senojo Mirabeau, „I'ami des hommes“ [„žmonių bičiulio“ ], aima- 
nos mažai kuo tesiskiria, nors jose jau ir suskamba būsimo pasiprieši- 
nimo motyvas. 

Galima nujausti, kad vėlyvųjų viduramžių riterystės idealo garbin- 
tojai irgi reiškia tokią užuojautą paprastiems Žmonėms: to reikalauja 
puoselėjimas riteriškos dorybės globoti silpnesniuosius. Riterystės ide- 
alui toks pat būdingas — ir toks pat stereotipinis bei teorinis — suvo- 
kimas, kad tikrasis aristokratizmas remiasi tik dorybe, kad iš esmės vi- 
si Žmonės yra lygūs. Abiejų šitų jausmų reikšmė kultūros istorijai kar- 
tais perdedama. Mintis, kad tikrasis aristokratizmas slypi širdyje, 
laikoma Renesanso triumfu, nurodant, kad Poggio šią nuostatą išsako 
savo veikale De nobilitate. Senasis egalitarizmas paprastai išgirstamas 
tiktai revoliucinguose Johno Ballio žodžiuose: , When Adam delved and 
Eve span, where was then the gentleman?“ [,,„Kai Adomas kasė, o Ieva 
verpė, kur tuo metu buvo džentelmenas?“] Ir vaizduojamasi, kad di- 
duomenę tasai tekstas vertė drebėti. 

Abi šios mintys jau buvo tapusios pačioje rūmų literatūroje tokia 
pat banalybe, kokia ir vėliau jos buvo ancien rėgime [senosios santvar- 
kos] salonuose. Vaizdinys, „dat edelheit began uter reinre herten“ ?! 
[„kad kilnumas prasidėjo nuo tyros širdies“|, dvyliktajame šimtmety- 
je jau buvo lygiai paplitęs ir lotyniškojoje poezijoje, ir trubadūrų lyri- 
koje. Visais laikais jis liko moraline refleksija, neturinčia aktyvaus so- 
cialinio poveikio. 


Dont vient a tous souveraine noblesce? 
Du gentil cuer, parė de nobles mours. 
„„„Nulz n'est villains se du cuer ne lui muet *. 


[Iš kur randasi visų taurus kilnumas? / Iš taurios širdies, pasipuošu- 
sios kilniais papročiais. /...Prastuolis tik tas, kurio širdis bejausmė.] 


Lygybės idėją jau Bažnyčios Tėvai buvo perėmę iš Cicerono ir Se- 
nekos. Grigalius Didysis artėjantiems viduramžiams jau įdavė savuo- 
sius žodžius: „Omnes namgue homines natura aeguales sumus“ [„„Mat 
visi mes, žmonės, iš prigimties lygūs“]. Ši mintis įvairiais atspalviais 
ir įvairiu intensyvumu nuolatos buvo kartojama, visai nesiekiant ma- 
žinti tikrosios nelygybės. Mat viduramžių Žmogui ši mintis pirmiau- 
sia pabrėžė greitą lygybę po mirties, o ne beviltiškai tolimą lygybę šia- 
me gyvenime. Eustache'o Deschamps'o poezijoje randame ją aiškiai 
susietą su Mirties šokio vaizdiniu, vėlyvaisiais viduramžiais turėjusiu 
teikti paguodą pasaulio neteisybių akivaizdoje; pats Adomas šitaip 
kreipiasi į savo palikuonis: 


Enfans, enfans, de moy, Adam, venuz, 
Oui aprės Dieu suis peres premerain 
Crėė de lui, tous estes descenduz 
Naturelment de ma coste et d'Evain; 

Vo mere fut. Comment est U'un villain 

Et U'autre prant le nom de gentillesce 

De vous, freres? dont vient tele noblesce? 


* Deschamps, VI, no. 1140, p. 67. Lygybės idėjos ir minties apie širdies aristo- 
kratiją sąsaja taikliai išsakyta Gismondos žodžiuose tėvui Tankredui Boccaccio „„De- 
kamerono“ ketvirtosios dienos pirmojoje novelėje. (Aut. past.) 

Je ne le scay, se ce n'est des vertus, 
Et les villains de tout vice gui blesce: 
Vous estes tous d'une pel revestus. 


Ouant Dieu me fist la boe ou je fus, 

Homme mortel, faible, pesant et vain, 

Eve de moy, il nous crea tous nuz, 

Mais U'esperit nous inspira a plain 

Perpetuel, puis eusmes soif et faim, 

Labour, doleur;, et enfans et tristesce; 

Pour noz pechiez enfantent a destresce 

Toutes femmes; vilment estes concuz. 

Dont vient ce non: villain, gui les cuers blesce? 
Vous estes tous d'une pel revestuz. 


Les roys puissans, les contes et les dus, 

Li gouverneur du peuple et souverain, 
Ouant ilz naissent, de guoy sont ilz vestuz? 
D'un orde pel. 

„Prince, pensez, sanz avoir en desdain 

Les povres genz, gue la mort tient le frain *. 


[Vaikai, vaikai, atsiradę iš manęs, Adomo, / Kuris po Dievo esu pir- 
masis tėvas, / Kurį jis sukūrė, visi, žinoma, esate / Kilę iš mano šon- 
kaulio ir Ievos; / Ji buvo jūsų motina. Tad kodėl vienas — prastuo- 
lis, / O kitas iš jūsų tarpo, broliai, gauna / Kilmingojo titulą? Iš kur 
tas kilnumas? / Nežinau, nebent iš dorybių, / O prastuoliai iš visus Žei- 
džiančių ydų; / Juk visų jūsų oda vienoda. 

Kai Dievas sukūrė mane iš molio, kuriuo aš buvau, / Mirtingą, silpną, 
negrabų ir tuščiagarbį žmogų, / O Ievą iš manęs, jis mus abu sukūrė 
nuogus, / Bet dvasią mums įkvėpė tikrai amžiną, / Paskui pajutome 
troškulį ir alkį, / Pažinome vargą, skausmą ir liūdni gimdėme vaikus; / 
Už mūsų nuodėmes skausmuose gimdo / Visos moterys; niekingi esate 
pradėti. / Iš kur tas žodis — prastuolis, užgaunantis širdį? / Juk visų 
jūsų oda vienoda. 

Galingi karaliai, grafai ir kunigaikščiai, / Liaudies valdovai ir viešpa- 
čiai, / Kuo gi jie vilki gimdami? / Bjauria oda? /...Valdove, neniekin- 
damas prastuomenės, / Atmink, jog mirtis laiko vadžias.) 

Su šia mąstysena nesikerta ir tie atvejai, kai aistringi riterystės ide- 
alo garbintojai kartais tyčia vaizduoja kaimiečių didvyrių žygius, no- 
rėdami parodyti diduomenei, „jog retsykiais tie, kuriuos jie laiko kai- 
miečiais, būna įkvėpti nepaprastos narsos“ *. 

Mat visų šitų idėjų pagrindas yra mintis, kad diduomenė pašaukta 
įgyvendinti riterystės idealą ir šitaip stiprinti ir taurinti pasaulį. Ari- 
stokratų teisus gyvenimas ir tikros dorybės yra vaistas nuo blogų lai- 
kų; nuo to priklauso gerovė ir Bažnyčios bei valstybės ramybė, tei- 
singumo puoselėjimas **. Karas į šį pasaulį atėjo drauge su Kainu ir 
Abeliu, ir nuo to laiko įsismelkė tarp gerųjų ir blogujų. Pradėti jį nė- 
ra gera. Todėl didžiai taurus ir didžiai iškilnus riterystės luomas ir 
buvęs įsteigtas: kad liaudį, paprastai labiausiai kamuojamą karo ne- 
gandų, globotų, gintų ir leistų jai ramiai gyventi *. Du dalykus, — 
sakoma vieno iš pačių tauriausių vėlyvųjų viduramžių riterystės ide- 
alo atstovų Boucicaut gyvenimo aprašyme, — Dievas sukūrė pasau- 
lyje kaip du stulpus, remiančius dieviškų ir Žmogiškų įstatymų 
tvarką; be jų pasaulis būtų viena sumaištis; 0 tie du stulpai — tai ri- 
terystė ir mokslingumas, „chevalerie et science, gui moult bien con- 
viennent ensemble“ *“ [„puikiai tarp savęs derą riteriškumas ir moks- 
las“|. „Science, Foy et Chevalerie“ [„„Mokslas, Tikėjimas ir Riteri- 
škumas“] yra Philippe'o de Vitri Le Chapel des fleurs de lis trys 
lelijos; jos įkūnija tris luomus; riterija yra pašaukta kitus du luomus 
globoti ir ginti “". Riterystės ir mokslingumo lygybė, kurią byloja ir 
tendencija daktaro titului pripažinti tas pačias teises kaip ir riterio 
titului *, liudija aukštą riterystės idealo etinį turinį. Čia didesnės va- 
lios ir ryžto garbinimas gretinamas su didesnio žinojimo ir didesnių 
gebėjimų garbinimu; Žmogų siekiama regėti su jo didesnėmis poten- 
cijomis, 0 tatai išreikšti mėginama griežtomis dviejų skirtingų, bet 
lygiaverčių šventimų atlikti aukštesnę gyvenimo užduoti formomis. 
Tačiau iš tų dviejų formų riterystės idealo poveikis yra visuotines- 
nis ir smarkesnis, nes jame su etiniu elementu susijusi tokia daugy- 
bė estetinių aspektų, suvokiamų kiekvienam. 

pskritai visut visa viduramžių mąstysena buvo persiėmusi ir 

persisunkusi religiniais vaizdiniais. Panašiai ir mąstysena tos 

labiau apibrėžtos grupės, kuri gyveno rūmų ir diduomenės 
sferoje, persigėrusi riterystės idealu. Net ir patys religiniai vaizdiniai 
savo ruožtu įtraukiami į riterystės idėjos orbitą: arkangelo Mykolo gin- 
kluotas žygdarbis buvo „/a premiėre milicie et prouesse chevaleureuse 
gui oncgues fut mis en exploict“ |,„pirmasis kada nors parodyto didvy- 
riškumo ir narsos žygdarbis“]; jisai davė pradžią riterijai; toji, kaip 
„milicie terrienne et chevalerie humaine“ [,„žemiškoji kariauna ir žmo- 
giškoji riterystė“], yra žemiškas Dievo sostą supančių angelų pulkų at- 
spindys '. Glaudi riterio šventimų ir religinės mąstysenos sąsaja itin 
ryškiai matoma pasakojime apie riterio Rienzo maudynes *. Ispanų ra- 
šytojas Juanas Manuelis vadina jas savotišku sakramentu, lygintinu su 
krikštu ir santuoka *. 

Ar tie aukšti lūkesčiai, siejami su riterio pareigos atlikimu, leidžia 
bent kiek tiksliau apibrėžti politinius vaizdinius, į kuriuos diduomenė 
turėtų orientuotis? Taip, tai siekimas visuotinės taikos, paremtos ka- 
ralių santarve, Jeruzalės paėmimu ir turkų išvijimu. Nenuilstantis pla- 
nų kūrėjas Philippe'as de Mėziėres'as, svajojęs apie riterių ordiną, sa- 
vo galia pranoksiantį tamplierius ir hospitaljerus, savajame Songe du 
vieil pelerin išdėstė planą, kuris, regėjosi, artimiausioje ateityje turi 
garantuoti išsigelbėjimą pasauliui. Jaunasis Prancūzijos karalius, — ta- 
tai rašyta apie 1388 m., kai dar tiek vilčių buvo dedama į nelaimingąjį 
karalių Karolį VI, — nesunkiai galėsiąs sudaryti taiką su Anglijos Ri- 

čardu, tokiu pat jaunu ir taip pat nekaltu dėl senosios nesantaikos. Jie- 
du turį patys dėl taikos tartis, turį vienas kitam papasakoti apie įsta- 
bius apreiškimus, kuriuos yra gavę, atsisakyti smulkių savanaudiškų 
interesų, kurie taptų kliūtimi, jeigu derybos būtų pavestos dvasinin- 
kams, įstatymų Žinovams ar karo vadams. Tegu, girdi, Prancūzijos ka- 
ralius atsižadąs kelių pasienio miestų ir pilių. Sudarius taiką, išsyk tu- 
rįs būti ruošiamas kryžiaus Žygis. Visur turį būti nutraukti vaidai ir ne- 
santaikos, tironiškas kraštų valdymas turįs būti reformuotas; jeigu 
nepakaktų pamokslų, visuotinis Bažnyčios susirinkimas turįs paraginti 
krikščionių valdovus leistis į karą ir atversti totorius, turkus, žydus ir 
saracėnus *. Visai įmanoma, kad apie tokius toli siekiančius planus dar 
buvo kalbama ir per bičiuliškus Mėziėres'o pašnekesius su jaunuoju 
Liudviku Orleaniečiu Paryžiaus celestinų vienuolyne. Orleanietis irgi 
svajojo apie taiką ir kryžiaus Žygį, nors tose svajonėse būta daugiau 
praktinės ir savanaudiškos politikos priemaišų *. 

Tasai riterystės idealais pagrįstos visuomenės paveikslas nudažęs 
pasaulį keista spalva. Ta spalva nelabai nori laikytis. Kad ir kurį ketu- 
rioliktojo ir penkioliktojo šimtmečio įžymų prancūzų kronikininką im- 
tum — ar kandųjį Froissart'ą, ar sausuosius Monstrelet ir d'Escouchy, 
ar iškilmingąjį Chastellainą, ar rūmininką Olivier de la Marche'ą, ar 
pompastiškąjį Molinet, — visi, išskyrus Commines'ą ir Thomą Basi- 
ną, pradeda skambiais patikinimais, kad rašo trokšdami išgarsinti ri- 
teriškas dorybes ir didingus karo žygius “. Bet nė vienas neįstengia to 
tono išlaikyti, iš visų labiausiai jį išlaiko gal dar Chastellainas. Tuo 
metu, kai Froissart'o, kuris ir pats buvo perdėtai romantiškos riterių 
epo atmainos, Mėliador, autorius, — taigi kai jo dvasia skrajoja ide- 
alaus „prouesse“ [„narsumo“) ir „grans apertises d'armes“ [„didelių 
Žygdarbių“] padebesiuose, jo Žurnalistiška plunksna rašo apie išdavys- 
tes ir žiaurumą, apie klastą, savanaudiškumą ir pranašumą, apie karo 
amatą, tapusį vien naudos vaikymosi dalyku. Molinet vis pamiršta ri- 
teriškus ketinimus ir, jeigu nekalbėsime apie jo kalbą ir stilių, aiškiai 
ir paprastai dėsto įvykius, tik retsykiais prisimindamas savo tauriuosius 
siekius. Dar paviršutiniškesnės yra Monstrelet riteriškosios tendencijos. 

Atrodo, tarytum šitų autorių dvasia, — beje, reikia pasakyti, ne- 
gili dvasia, — naudotųsi riteriška fikcija kaip jiems nesuvokiamų lai- 
kų korektyva. Tai buvo vienintelė forma, kuria jie įstengė suvokti 
įvykius. Tikrovėje jų laikais ir karai, ir politika buvo be jokios 

formos, tarytum ir be jokio vidinio sąryšio. Karas — dažniausiai 
chroniškas, plačioje teritorijoje pasklidusių izoliuotų grobuoniškų 
Žygių procesas, o diplomatija — ceremoningas ir neparankus instru- 
mentas, iš dalies valdomas labai abstrakčių tradicinių idėjų, o iš da- 
lies — neišpainiojamo paskirų smulkių teisinių klausimų komplek- 
so. Negalėdama visuose dalykuose įžvelgti realios visuomeninės rai- 
dos, istorija griebėsi riteriškojo idealo fikcijos, šitaip viską 
pateikdama kaip gražų valdovų garbės ir riteriškos dorybės paveiks- 
lą, kaip dailią taurių taisyklių žaismę, leidžiančią rastis tvarkos iliu- 
zijai. Jeigu šį istorinį mastelį palyginsime su tokio istoriko kaip Tu- 
kididas įžvalgumu, tai pamatysime, jog požiūris čia labai lėkštas. Is- 
torija nuskursta ir pavirsta gražiu ar tariamai gražiu karo Žygių ir 
iškilmingų valstybinių aktų atpasakojimu. Ir kas gi, žvelgiant tokio- 
mis akimis, yra tikrieji istorijos liudininkai? Šaukliai ir herbinin- 
kai, — taip mano Froissart'as; jie yra šlovės ir garbės klausimų eks- 
pertai, o šlovė ir garbė yra istoriografijos motyvas 7. Aukso Vilnos 
ordino statutas reikalavo aprašyti riterių kovos žygius; Lefėvre'as de 
Saint Remy, pramintas Toison d'or [Aukso Vilna], arba heroldas Ber- 
ry gali būti paminėti kaip heroldų istorijos kūrimo pavyzdžiai. 


Riterystės idėja kaip gražaus gyvenimo idealas yra ypatingo pobū- 
džio. Tai iš esmės estetinis idealas, pagrįstas spalvinga fantazija ir pa- 
kiliais jausmais. Tačiau jis siekia būti etiniu idealu: viduramžių mąs- 
tysena gyvenimo idealą tik tuomet gali laikyti tauriu, kai susieja jį su 
pamaldumu ir dorybe. Tokios etinės funkcijos riterija niekaip negeba 
atlikti; ją traukia Žemyn nuodėminga kilmė. Mat idealo branduolį ir 
dabar sudaro iki grožio pakylėta puikybė, Chastellainas tatai puikiai 
suprato, sakydamas: „La gloire des princes pend en orguel et en haut 
peril emprendre; toutes principales puissances conviengnent en un 
point estroit gui se dit orgueil“ * [„Kunigaikščių šlovė priklauso nuo 
išdidumo ir didžiai pavojingų Žygių; visa kunigaikščių galybė slypi 
viename mažame taške, vadinamame išdidumu“]. Iš puikybės išskirta 
ir pakylėta radosi garbės sąvoka, sudaranti diduomenės gyvenimo 
traukos centrą. Viduriniuose ir žemesniuose visuomeninių santykių 
kloduose, sako Taine'as ?, pagrindinė varomoji jėga yra nauda, o di- 
džiausias aristokratijos veiklos stimulas — puikybė: „or, parmi les 
sentiments profonds de U'homme, il n'en est pas gui soit plus propre d 

se transformer en probitė, patriotisme et conscience, car U'homme fier 
a besoin de son propre respect, et, pour U'obtenir, il est tentė de le mė- 
riter“ [„tarp giliausių Žmonių jausmų nėra jokio kito, kurį labiau būtų 
galima paversti dorybe, tėvynės meile ir sąžiningumu, nes išdidus 
žmogus reikalauja pagarbos sau, o jos trokšdamas turi ją nusipelny- 
ti“]. Taine'as, be abejo, linkęs aristokratiją regėti pernelyg gražią. Tik- 
rojoje aristokratijų istorijoje visuomet regime, kad puikybė jungiasi su 
begėdiška savinauda. Ir vis dėlto — kaip aristokratiškojo gyvenimo 
1dealo apibūdinimas — Taine'o žodžiai teisingi. Jie panašūs į Burck- 
hardto pateiktą Renesanso garbės jausmo nusakymą: „Es ist die rėit- 
selhafte Mischung aus Gewissen und Selbstsucht, welche dem moder- 
nen Menschen noch ibrig bleibt, auch wenn er durch oder ohne seine 
Schuld alles ūbrige, Glauben, Liebe und Hoffnung eingebiisst hat. Die- 
ses Ehrgefūhl vertragt sich mit vielem Egoismus und grossen Lastern 
und ist ungeheurer Tūuschungen fūhig; aber auch alles Edle, das in 
einer Persėonlichkeit ibrig geblieben, kann sich daran anschliessen 
und aus diesem Ouell neue Krifte schopfen“ * [„Tasai mįslingas sąži- 
nės ir savanaudiškumo mišinys yra tai, kas šiuolaikiniam žmogui dar 
lieka, nors jis dėl savo ar ne dėl savo kaltės nebeteko viso kito — ti- 
kėjimo, meilės ir vilties. Tasai garbės jausmas derinasi su dideliu 
egoizmu ir didelėmis ydomis ir gali būti neapsakomai apgaulingas; ta- 
čiau ir visos kilnios savybės, dar likusios asmenybei, gali prie jo šlie- 
tis ir iš tos versmės pasisemti naujų jėgų]. 

Asmeninės garbės ir šlovės troškimą, kuris kartais atrodo kaip kil- 
naus garbės jausmo išraiška, o kartais vėlei regisi kyląs iš nė kiek ne- 
sutaurintos puikybės, Burckhardtas pavaizdavo kaip ypatingą Rene- 
sanso žmogaus savybę '!'. Kaip priešpriešą luomo garbei ir luomo šlo- 
vei, kurios už Italijos ribų dar tebeviešpatavo grynai viduramžiškoje 
visuomenėje, jis iškelia apskritai žmogiškos garbės ir šlovės jausmą, 
kurio, smarkiai veikiama antikos vaizdinių, nuo Dantės laikų siekia 
italų dvasia. Man regis, kad čia bus viena iš tų vietų, kur Burckhard- 
tas įžvelgia pernelyg didelį atstumą tarp viduramžių ir Renesanso, tarp 
Vakarų Europos ir Italijos. Renesansiškasis šlovės troškimas ir garbėt- 
roška iš esmės tebėra prancūziškos kilmės ankstesniųjų laikų riterio 
garbėtroška; platesnę sferą apėmusi luominė garbė, nebetekusi feoda- 
linių sentimentų ir apvaisinta antikos idėjų. Karštas troškimas būti gi- 
riamam būsimųjų kartų toks pat nesvetimas dvyliktojo šimtmečio rū- 

mų riteriui ar ne itin rafinuotam keturioliktojo šimtmečio prancūzų ir 
vokiečių samdomam kariui kaip ir dailiuosius menus pamėgusiam 
kvatročento atstovui. Froissart'as mesiro Robert'o de Beaumanoiro ir 
anglų kapitono Roberto Bamborough derybas prieš Combat des tren- 
te [Trisdešimties mūšį] (1351 m. kovo 27 d.) užbaigia tokiais pastaro- 
jo žodžiais: „ir padarysime taip, kad apie tai bus kalbama būsimaisiais 
laikais ir menėse, ir rūmuose, ir aikštėse, ir kitose pasaulio vietose“ *. 

Chastellainas, riterių idėją aukštinąs dar visai kaip viduramžių at- 
stovas, vis dėlto išreiškia jau grynai renesansišką dvasią, sakydamas: 


Honneur semont toute noble nature 
D'aimer tout ce gui noble est en son estre. 
Noblesse aussi y adjoint sa droiture V. 


[Garbė kiekvieną taurią prigimtį pasmerkia / Mylėti visa tai, kas iš es- 
mės kilnu. / Kilnumas čia irgi priduria savo teisę.) 


Kitoje vietoje jis kalba, kad žydams ir pagonims garbė buvo bran- 
gesnė ir jos buvo labiau žiūrima, nes ji buvo puoselėjama vien dėl pa- 
čios savęs ir tikintis žemiško pagyrimo, o krikščionys garbę gavę per 
tikėjimą ir šviesą, tikėdamiesi dangiškojo atpildo **. 

Jau Froissart'as ragina būti narsiems ne dėl religinių ar dorovinių 
motyvų, o vien dėl šlovės bei garbės ir — ne veltui jis buvo enfant ter- 
rible — dėl karjeros "*. 

Riterio šlovės ir garbės troškimas neatskiriamai susiję su didvy- 
rių garbinimu, kuriame viduramžių ir Renesanso elementai visai su- 
silieja. Riteriškas gyvenimas yra sekimas. Nedidelis skirtumas, ar se- 
kama Arturo aplinkos ar antikos didvyriais. Aleksandras jau riterių 
romano klestėjimo laikais buvo įtrauktas riterystės idėjų sferon. An- 
tikos fantazijų sritis dar nebuvo atsiskyrusi nuo Apskritojo stalo fan- 
tazijų srities. Karalius Renė vienoje poemoje pramaišiui regi Lanse- 
loto, Cezario, Dovydo, Heraklio, Pario, Troilo antkapius, visus pa- 
puoštus herbais '*. Pati riterystė buvo kildinama iš romėnų. „Er bien 
entretenoit, — sakoma apie Anglijos karalių Henriką V, — la dis- 


* Rroissart, ed. Luce, IV, p. 112, kur Bamborough, dar žinomas ir kaip Bembro, 
Brembo, per klaidą vadinamas Brandebourchu. (Aut. past.) 

cipline de chevalerie, comme jadis faisoient les Rommains“ '“ [„Ir 
labai rūpinosi riterių drausme, kaip kitados darė romėnai“]. Stiprė- 
jantis klasicizmas šiek tiek apvalo istorinį antikos paveikslą. Portu- 
galų didikas Vasco de Lucena, išvertęs Karoliui Narsiajam Kvintą 
Kurcijų, skelbiasi, panašiai kaip ir pusantro šimto metų anksčiau Ma- 
erlantas, šiuo vertimu perteikiąs valdovui autentišką Aleksandrą, ap- 
valytą nuo melo, kuriuo populiarios sakmės subjaurojusios jo istori- 
ją!''. Užtat juo labiau matomas jo siekimas pateikti valdovui sektiną 
pavyzdį, ir retas valdovas taip sąmoningai stengėsi didžiais ir žėrin- 
čiais Žygdarbiais prilygti antikos vyrams kaip Karolis Narsusis. Nuo 
jaunumės jis reikalavo, kad jam būtų skaitoma apie Gaveino ir Lan- 
seloto didvyriškus darbus; vėliau nugalėjo antikos karžygiai. Prieš 
"miegą reguliariai būdavo kelias valandas skaitomos „/es haultes his- 
toires de Romme“ 'š [„kilnios Romos istorijos“]. Ypač jis mėgo Ce- 
zarį, Hanibalą ir Aleksandrą, „/esguelz il vouloit ensuyre et contre- 
faire“ ? [„kurių pavyzdžiu norėjo sekti“]. Visi amžininkai smarkiai 
pabrėžė šį sąmoningą sekimą kaip jo darbų stimulą. „//! dėsiroit 
grand gloire, — sako Commines'as, — gui estoit ce gui plus le met- 
toit en ses guerres gue nulle autre chose; et eust bien voulu ressem- 
bler d ces anciens princes dont il a estė tant parlė aprės leur mort“ *? 
[Jis troško didelės garbės, kuri labiau nei kas kita jį skatino kariau- 
ti; ir labai norėjo būti panašus į tuos senovės valdovus, apie kuriuos 
taip daug kalbama po jų mirties“ |. Chastellainas regėjo, kaip Karolis 
Narsusis pirmą sykį praktiškai pademonstravo savo iškilnų didžių 
darbų ir gražių antikinių gestų pomėgį. Tatai nutiko per pirmąjį jo 
kaip kunigaikščio atvykimą į Mecheleną 1467 m. Karolis Narsusis tu- 
rėjo nubausti maištininkus; byla buvo ištirta ir išnagrinėta pagal vi- 
sus formalumus, vienas iš vadų nuteistas mirti, kiti — amžinai iš- 
tremti. Turgaus aikštėje įrengiamas ešafotas, kunigaikštis atsisėda 
priešais; nusikaltėlis jau parklupdytas, budelis apnuogina kirvį, stai- 
ga Karolis, iki tol slėpęs savo ketinimus, sušunka: „Palaukit! Nuriš- 
kit jam nuo akių skepetą ir pakelkite jį!“ 

„Et me parcus de lors, — sako Chastellainas, — gue le coeur luy 
estoit en haut singulier propos pour le temps a venir, et pour acguėrir 
gloire et renommėe en singuliėre oeuvre“ ?! [„„Ir tada pajutau, kad širdis 
jam suvirpėjo pagalvojus apie ateitį, apie šlovę ir pagarbą, pelnytą to- 
kiu žygdarbiu“). 

Karolio Narsiojo atvejis tinkamas parodyti, kad Renesanso dva- 
sia, troškimas gražiai gyventi pagal senovės pavyzdį, kyla tiesiai iš 
riteriškojo idealo. Jeigu ją lyginsime su italų virtuoso, pastarasis tė- 
ra labiau apsiskaitęs ir geresnio skonio. Savųjų klasikų Karolis dar 
skaitė tiktai vertimus, 0 jo gyvenimas dar tebėra vėlyvosios gotikos 
stiliaus. 

Tas pats riteriškųjų ir renesansinių elementų neišskiriamumas atsi- 
skleidžia ir devynių narsuolių, „/es neuf preux“, kulte. Devynių didvy- 
rių — trijų pagonių, trijų žydų, trijų krikščionių — grupė susiformuoja 
riterystės idealo sferoje; pirmą sykį ji aptinkama apie 1312 m. Jac- 
gues'o de Longuyono kūrinyje Voeux du paon *. Didvyrių pasirinki- 
mas liudija artimą ryšį su riterių romanu: Hektoras, Cezaris, Aleksan- 
dras — Jozuė, Dovydas, Judas Makabiejus — Arturas, Karolis Didy- 
sis ir Gotfridas iš Bouillono. Eustache'as Deschamps'as perima tą mintį 
iš savo mokytojo Guillaume'o de Machaut ir paskiria jai visą pluoštą 
eilėraščių 2. Tai jis veikiausiai, tenkindamas vėlyvųjų viduramžių dva- 
siai tokį būdingą simetrijos poreikį, prie devynių preux prideda ir de- 
vynias preuses. Iš Justino raštų ir kitos literatūros jis atrenka kelias, iš 
dalies gana keistas figūras, sakysim, Pentesilėją, Tomyris, Semirami- 
dę, o daugumą vardų šiurpiai iškraipo. Tatai nėra kliūtis vaizdiniui iš- 
plisti, todėl preux ir preuses vėlei aptinkami ir paskesniuose veikaluo- 
se, pavyzdžiui, Le Jouvencel. Jie vaizduojami kilimuose, jiems išgal- 
vojami herbai; Anglijos karaliui Henrikui VI 1431 m. įžengiant 
Paryžiun, visas aštuoniolikos pulkas eina pirma jo *. 

Koks gyvybingas tasai vaizdinys buvo per visą penkioliktąjį šimt- 
metį ir net dar vėliau, rodo faktas, kad jis buvo parodijuojamas: Mo- 
linet demonstruoja savo šmaikštumą aprašydamas devynetą „preux de 


* Journal d'un bourgeois, p. 274. Devynių strofų eilėraštis apie devynis narsuo- 
lius įvairiuose XV a. Harlemo rinkinių rankraščiuose; žr. mano Rechtsbronnen van 
Haarlem, p. xlvi ir toliau. Cervantesas juos vadina „todos los nueve de lą fama“ 
(„Don Kichotas“, I kn., 5 skyrius). Anglijoje jie kaip „the nine worthies“ liko žinomi 
ligi pat XVII a., plg. John Coke, The debate between the Heraldes, ed. L. Pannier et 
P. Meyer, Le dėbat des hėrauts d'armes, p. 108, $ 171; R. Burton, The Anatomy of 
Melancholy, III, p. 173 (ed. London, 1886). Thomas Heywoodas parašė The exem- 
plary lives and memorable acts of Nine the most worthy Women of the World, pasku- 
tinioji iš jų buvo karalienė Elžbieta. (Aut. past.) 

gourmandise“ * [„rajumo narsuolių“]. Dar ir Pranciškus I retkarčiais 
rengėsi „d V'antigue“ [„pagal antikos madą“]|, vaizduodamas vieną 
Iš preux “. 

Deschamps'as šį vaizdinį praplėtė ne vien pridėdamas moteriškuo- 
sius atitikmenis, bet dar ir kitu būdu. Senųjų didvyriškųjų dorybių gar- 
binimą jis sujungė su savo laikais, perkėlė jį į begimstančio prancūzų 
karinio patriotizmo sferą, prie senųjų devynių preux prijungdamas sa- 
vo amžininką ir tautietį Bertrand'ą du Guescliną **. Ir tas sumanymas 
buvo sėkmingas! Liudvikas Orleanietis didžiojoje Coucy menėje lie- 
pė pakabinti narsiojo konetablio portretą kaip dešimtojo preux atvaiz- 
dą *?. Orleanietis turėjo pagrindą ypatingai rūpintis du Guesclino at- 
minimu; konetablis jį patį nešė prie krikšto ir per apeigas įdavė jam į 
rankas kalaviją. Moterų rikiuotėje dešimtosios galima tikėtis Joanos 
Arkietės. Iš tikrųjų penkioliktajame šimtmetyje ketinta jai suteikti šį 
rangą. Louis de Lavalis, Du Guesclino proanūkis ir Joanos Arkietės 
bendražygio brolis, pavedė savo kapelionui Sėbastienui Mamerot pa- 
rašyti devynių didvyriškų vyrų ir moterų istoriją, kaip dešimtuosius 
pridedant Du Guescliną ir Joaną Arkietę. Tačiau rankraštyje išlikusia- 
me Mamerot veikale tų dviejų vardų nerandame ** ir nėra ženklų, kad 
idėja, susijusi su Joana Arkiete, būtų išplitusi. Tautinis karinis herojų 
garbinimas, kilęs penkioliktajame šimtmetyje Prancūzijoje, visų pir- 
ma remiasi narsaus ir viską apskaičiuojančio bretonų kario figūra. Vi- 
sokie karvedžiai, kovoję drauge su Joana arba prieš ją, amžininkų 
vaizduotėje užima kur kas reikšmingesnę ir garbingesnę vietą nei kai- 
mo mergaitė iš Domrėmy. Daugelis apie ją dar kalba be jaudulio ar 
garbinimo, veikiau kaip apie kuriozą. Chastellainas, kuris keistai ge- 
bėjo derama proga pamiršti savo burgundiškus jausmus ir pademon- 
struoti patetišką lojalumą Prancūzijai, mirus Karoliui VII sukuria mys- 
tėre [misteriją], kurioje visi vadai, tarnavę karaliui ir kovoję su ang- 
lais, lyg kokioje narsuolių garbės galerijoje pasako po posmą, bylojanti 
apie jų žygius: čia ir Dunois, ir Jeanas de Bueilis, ir Xaintrailles'is, ir 
La Hire'as, ir pulkas mažiau žinomų ?'. Atrodo, tarytum tai būtų Na- 
poleono generolų greta. Bet /a Pucelle [Mergelės] joje nėra. 

Burgundijos valdovai savo lobyne saugojo krūvą romantiško pobū- 
džio didvyrių relikvijų: šventojo Jurgio kalaviją, papuoštą jo herbu, 
kalaviją priklausiusį „„mesirui Bertranui de Claiguinui (Du Guesclinui), 

Gareno Lotaringiečio šerno dantį, psalmyną*, iš kurio vaikystėje mo- 
kėsi šventasis Liudvikas *". Kaip čia sueina draugėn riteriškosios ir re- 
liginės fantazijos sferos! Dar žingsnis, ir prieisime Livijaus raktikau- 
lį, kurį lyg kokią relikviją priėmė popiežius Leonas X *!. 

Vėlyvųjų viduramžių didvyrių garbinimo literatūrinė išraiška yra 
tobulo riterio biografija. Kartais tai jau legenda tapusios figūros, sa- 
kysim, Gilles'i0o de Trazegnies. Tačiau reikšmingiausios vis dėlto — 
tokių amžininkų kaip Boucicaut, Jeano de Bueilio, Jacgues'0 de La- 
laing'o. 

Jeanas Ie Meingre'as, paprastai vadinamas /e marėchal Bouci- 
caut, tarnavo savo kraštui sunkių negandų metais. Su Jonu Neverie- 
čiu 1396 m. jis buvo prie Nikopolio, kur Prancūzijos kariuomenę, 
lengvabūdiškai išsirengusią turkų iš Europos varyti, sutriuškino sul- 
tonas Bajazitas. 1415 m. prie Azincourt'o jis antrąsyk pateko į ne- 
laisvę, kurioje po šešerių metų mirė. Vienas garbintojas dar prie jo 
gyvos galvos 1409 m. jo žygius sudėjo į knygą, remdamasis labai pa- 
tikimais liudijimais ir dokumentais **, tačiau tai buvo ne istorijos at- 
karpa, o idealaus riterio paveikslas. Šito didžiai neramaus gyvenimo 
tikrovę paslepia graži riterio paveikslo regimybė. Šiurpi katastrofa 
prie Nikopolio toje Le Livre des faicts atvaizduota gana blankiomis 
spalvomis. Boucicaut pateikiamas kaip kuklaus, pamaldaus, bet sy- 
kiu rūmų manieras gerbiančio ir apsišvietusio riterio tipas. Turtų i1š- 
sižadėjimas, privalomas tikram riteriui, byloja iš Boucicaut tėvo žo- 
džių; nenorėdamas savo paveldo nei padidinti, nei sumažinti, jisai 
sako: jeigu mano vaikai bus dori ir drąsūs, jiems visko pakaks; o jei- 
gu jie būtų neverti, kaip skaudu būtų, jeigu jiems per didelis paliki- 
mas tektų **. Boucicaut pamaldumas tiesiog puritoniškas. Jis anksti 
keliasi ir tris valandas meldžiasi. Kad ir kaip skubėtų ar labai užsi- 
ėmęs būtų, kasdien klūpėdamas išklauso dvejas mišias. Penktadie- 
niais vilki juodai, sekmadieniais ir šventadieniais pėsčiomis daro 


* Psalmyną per Ispanijos dinastinius karus įsigijo Joanas van den Bergas, luomų 
komisaras Belgijoje, ir nuo to laiko jis yra Leideno universiteto bibliotekoje. Trista- 
no, Ožjė Dano ir Vylando Kalvio kalavijai aptinkami Prancūzijoje, Anglijoje ir Itali- 
joje; žr. H. Jenkinson, The jewels lost in the Wash, History, VIII, 1923, p. 161; J. 
Loth, L'ėpėe de Tristan, Comptes rendus de I' Acad. des inscr. et Belles lettres, 1923, 
p. 117; G. Rotondi, Archivio storico Lombardo XLIX, 1922. 

maldingus žygius arba klausosi skaitymų iš šventųjų gyvenimo ar is- 
torijų apie „des vaillans trespassez, soit Romains ou autres“ [„seno- 
vės karžygių, romėnų arba kitų, darbus“), arba kalbasi su kitais apie 
dievotus dalykus. Jis santūrus ir kuklus, kalba mažai ir dažniausiai 
apie Dievą, šventuosius, dorybę arba riteriškumą. Visus savo tarnus 
irgi įpratino būti dievotus ir padoriai elgtis, išmokė juos nebesikeik- 
ti **. Būdamas karštas tauraus, skaistaus tarnavimo moterims gynė- 
jas, jis gerbia visas dėl vienos ir moterims ginti įsteigia ordiną „de 
Uėcu verd d la dame blanche“ [„žaliojo skydo ordiną baltajai da- 
mai“], už tai nusipelnydamas Christine de Pisan pagyrimo“. Genu- 
joje, į kurią atvyko 1401 m. kaip Karolio VI karvedys, jis kartą man- 
dagiai atsakė į dviejų sutiktų damų nusilenkimą. „Monseigneur, — 
tarė jo ginklanešys, — gui sont ces deux femmes d gui vous avez si 
grans reverences faictes?“ — „Huguenin, dit-il, je ne scay“. Lors 
luy dist: „Monseigneur, elles sont filles communes“. — „Filles com- 
munes, dist-il, Huguenin, j'ayme trop mieulx faire reverence ū dix 
filles communes gue avoir failly d une femme de bien“ * [„Pone, kas 
tiedvi moterys, kurioms jūs parodėte tokią didelę pagarbą?“ — „Ne- 
žinau, Hugenenai“. Tada jisai sako: „Pone, tai paleistuvės“. — „Pa- 
leistuvės? — prataria jis. — Aš linkęs verčiau parodyti pagarbą de- 
šimčiai paleistuvių negu neparodyti pagarbos bent vienai dorai mo- 
teriai“]. Jo devizas yra: „Ce gue vous vouldrez“ [„Ko jūs 
pageidaujate“], — tyčia mįslingas, koks ir turi būti devizas. Ar čia 
turima galvoje dama, kuriai jis prisiekė ištikimybę, ar reikėtų čia 
įžiūrėti apskritai atsainų požiūrį į gyvenimą, kurio derėtų tikėtis tik 
daug vėlesniais laikais? 

Tokiomis pamaldumo ir santūrumo, kuklumo ir ištikimybės spal- 
vomis buvo piešiamas gražus idealaus riterio paveikslas. Kas gi galėtų 
stebėtis dėl to, kad tikrasis Boucicaut ne visais atžvilgiais jį atitiko? 
Smurtingumas ir gobšumas, toks įprastas jo luomui, šitai tauriai figū- 
rai irgi nebuvo svetimas *'. 

Tačiau pavyzdinis riteris dar regimas ir visai kitokiais atspalviais. 
Biografinis romanas apie Jeaną de Bueilį, vadinamas Le Jouvencel, 
buvo parašytas maždaug puse amžiaus vėliau už Boucicaut gyvenimą, 
ir tai iš dalies paaiškina požiūrių skirtumą. Jeanas de Bueilis buvo ka- 
pitonas, kovojęs po Joanos Arkietės vėliava, o paskui dalyvavęs Pra- 
guerie sukilime ir „du bien public“ [„,visuomenės gerovės“ ] kare. Jis 

mirė 1477 m. Patekęs karaliaus nemalonėn, apie 1465 m. jis paskatino 
tris savo tarnus parašyti pasakojimą, pavadintą Le Jouvencel **. Bouci- 
caut gyvenime po istorine forma slypi romantinė dvasia, o Le Jouven- 
cel fiktyvi forma, priešingai, pridengia labai realius bruožus, bent jau 
pirmojoje veikalo dalyje. Galbūt dėl to, kad autorių būta ne vieno, vė- 
liau kūrinys išskydo, pavirsdamas saldžia romantika. Kraupus ginkluo- 
tų prancūzų gaujų žygis į Šveicariją 1444 m. ir kautynės šalia Sankt 
Jacobo prie Birso, kur Bazelio žemės kaimiečius ištiko Termopilų li- 
kimas, — visa tai čia apvilkta paikai puošniu nuvalkiotos pasakos apie 
piemenaičių meilę drabužiu. 

Ryškus kontrastas užtat yra pirmoji Le Jouvencel dalis, kurioje pa- 
teikiamas toks santūrus ir tikroviškas anų laikų karo realybės paveiks- 
las, kokio kitur niekur neaptiksi. Beje, ir šitie autoriai nekalba apie Jo- 
aną Arkietę, kurios ginklo broliu juk buvo jų ponas; autoriai garbina 
paties Jeano de Bueilio žygdarbius. Bet kaip puikiai jis bus apsakęs 
jiems savuosius karo žygius! Čia jau matome pirmuosius ženklus tos 
prancūzų karinės dvasios, kuri vėliau pagimdys mousguetaire, grog- 
nard ir poilu [muškietininko, seno kario ir drąsuolio] figūras. Riteriš- 
koji paskirtis atsiskleidžia tiktai įžangoje, raginančioje jaunuomenę iš 
šio rašinio mokytis kario gyvenimo ir perspėjančio saugotis puikybės, 
pavydo ir godumo. Pirmojoje Le Jouvencel dalyje nėra nei pamaldžių, 
nei kurtuazinių elementų, būdingų Boucicaut gyvenimo aprašymui. Čia 
mes regime karo vargus, jo nepriteklius bei monotoniją ir guvų ryžtą 
pakelti sunkumus ir ištverti pavojus. Pilies komendantas surenka savo 
garnizoną ir pamato, kad teturi penkiolika arklių, perkarusių kuinų; 
daugumas jų nekaustyti. Jis sodina po du vyrus ant vieno arklio, bet ir 
tų vyrų daugumas vienakiai arba luošiai. Kapitono drabužiams sulo- 
pyti mėginama pagrobti priešo skalbinius. Pavogta karvė, priešų kapi- 
tonui paprašius, kuo mandagiausiai grąžinama. Naktinio Žygio per lau- 
kus aprašymas padvelkia į skaitytoją nakties kvapais ir tyla *?. Le Jou- 
vencel puslapiuose matome, kaip riterio tipas pamažėle virsta 
nacionalinio kario tipu: knygos herojus paleidžia vargšus belaisvius su 
sąlyga, kad jie būsią-geri prancūzai. Pasiekęs aukštos padėties, jis ilgi- 
si ankstesniojo, nuotykių kupino gyvenimo. 

Tokio realistiško riterio tipo (kurio, beje, kaip sakyta, pačiame vei- 
kale ne iki galo laikomasi) Burgundijos literatūra, daug senamadiškes- 
nė ir labiau nei grynai prancūziškoji saistoma feodalinių formų, sukur- 
ti dar neįstengė. Jacgues'as de Lalaing'as greta Le Jouvencel atrodo 

kaip antikvarinis kuriozas, parašytas pagal ankstesniųjų riterių klajū- 
nų, sakysim, Gillono de Trazegnies, klišę. Knyga apie šito burgundų 
išgarbinto didvyrio darbus byloja veikiau apie romantiškus turnyrus, 
o ne apie tikrą karą *". 

Karo narsos psichologijos turbūt niekas nei anksčiau, nei vėliau ne- 
išreiškė taip paprastai ir tiksliai kaip šie Le Jouvencel žodžiai *!: 
„C'est joyeuse chose gue la guerre... On s'entr'ayme tant d la guer- 
re. Ouant on voit sa guerelle bonne et son sang bien combatre, la lar- 
me en vient a U'ueil. II vient une doulceur au cueur de loyaultė et de 
pitiė de veoir son amy, gui si vaillamment expose son corps pour faire 
et acomplir le commandement de nostre createur. Et puis on se dispo- 
se d'aller mourir ou vivre avec luy, et pour amour ne Uabandonner 
point. En cela vient une dėlectation telle gue, gui ne I'a essaiiė, il n'est 
homme gui sceust dire guel bien c'est. Pensez-vous gue homme gui fa- 
ce cela craingne la mort? Nennil; car il est tant reconfortė, il est si 
ravi, gu'il ne scet oū il est. Vraiement il n'a paour de rien“ [„Karas — 
smagus dalykas... Kare mes taip mylime vienas kitą. Kai savo reikalą 
laikai teisingu ir matai, kaip puikiai kaunasi giminingas kraujas, net 
ašaros iš akių ištrykšta. Ištikimas ir maldingas širdis palaima užplūsta 
matant, kaip draugas be jokios atodairos stato į pavojų savo kūną, 
idant ištesėtų ir įvykdytų mūsų Kūrėjo įstatymus. Ir iš meilės norisi su 
juo kartu gyventi ir mirti, ir niekados jo nepalikti. Ir tai sužadina tokį 
jaudulį, kad niekas, tų dalykų nepatyręs, negalėtų pasakyti, koks tatai 
gėris. Ar manote, kad taip besielgiantis Žmogus bijo mirties? Nė kiek, 
nes jis toks įsiaudrinęs, toks pakerėtas, kad nė pats nebežino, kur šiuo 
metu yra. Jis tikrai nieko nebijo“']. 

Tuos žodžius lygiai taip pat galėtų pasakyti ir šiuolaikinis kareivis, 
ir penkioliktojo šimtmečio riteris. Su pačiu riterio idealu jie visai ne- 
susiję. Jie perteikia pačios karo narsos emocinį pamatą: šiurpu nukre- 
čiantį žingsnį iš ankšto egoizmo į mirtino pavojaus jaudulį, gilų žavė- 
jimąsi bendražygio drąsa, saldų ištikimybės ir pasiaukojimo svaigulį. 
Šie primityvūs asketiniai jausmai yra pagrindas, kuriuo remiantis ri- 
terio idealas kuriamas kaip taurus vyriškos tobulybės vaizdinys, labai 
giminingas graikų kalokagatijai, kaip karštas gražaus gyvenimo sieki- 
mas, teikęs energijos ir įkvėpimo visai amžių virtinei... o sykiu ir kaip 
kaukė, kuria galėjo dangstytis naudos vaikymosi ir smurto pasaulis. 


SVAJA APIE HEROJIŠKUS 
ŽYGIUS IR MEILĘ 


1sur, kur riterio idealas išpažįstamas gryniausiu pavidalu, ak- 

centuojamas jo asketinis aspektas. Savo klestėjimo pradžioje 

jis natūraliai, netgi neišvengiamai siejosi su vienuolio idealu: 
kryžiaus Žygių laikų riterių vienuolių ordinuose. Tačiau tikrovė šį ide- 
alą vis nuvainikuodavo, todėl jis vis labiau traukėsi į vaizduotės sfe- 
rą, nes joje galėjo išsaugoti tuos taurios askezės bruožus, kurie retai 
tebuvo matomi visuomeninėje realybėje. Riteris klajūnas kaip ir tamp- 
lierius nesaistomas žemiškų saitų ir neturtingas. Tauraus ir vargšo ko- 
votojo idealas, sako Williamas Jamesas, dar tebelemia „sentimentally 
if not practically, the military and aristocratic view of life. We glorify 
the soldier as the man absolutely unencumbered. Owning nothing but 
his bare life, and willing to toss that up at any moment when the case 
commands him, he is the representative of unhampered freedom in ideal 
directions“ ! [„jeigu ir ne praktikos, tai bent jausmų aspektu, kariškių 
ir aristokratų požiūrį į gyvenimą. Mes garbiname karį kaip žmogų, ku- 
rio nesaisto jokios kliūtys. Neturėdamas nieko daugiau, tiktai savo gy- 
vybę, ir pasiryžęs bet kada ją paaukoti, jeigu to pareikalaus aplinky- 
bės, jis įkūnija nevaržomą laisvę siekti idealo“ ]. 

Taigi riterio idealo siejimas su iškilniais religinės mąstysenos ele- 
mentais — su užuojauta, dorybingumu, ištikimybe — anaiptol nėra 
dirbtinis ar paviršutiniškas. Tačiau ne jis suteikė riterystei išimtinį gra- 
žios gyvenimo formos pobūdį. Ir riterystės tiesioginė kilmė iš vyriško 
kovingumo nebūtų galėjusi jos taip pakylėti, jeigu ne liepsnojantis mo- 

terų meilės žaizdras, suteikęs gyvos šilumos šitam jausmo ir idėjos 
kompleksui. 

Ryškus askezės, drąsaus aukojimosi bruožas, būdingas riterių ide- 
alui, yra kuo glaudžiausiai susijęs su erotiniu gyvensenos pamatu, gal 
jis net apskritai tėra tik etinė nepatenkinto geismo transformacija. 
Meilės geismas įgyja formą ir yra stilizuojamas toli gražu ne vien li- 
teratūroje ir vaizduojamojoje dailėje. Poreikiui suteikti meilei taurų 
stilių ir formą lygiai tiek pat erdvės atsiskleisti duoda ir paties gyve- 
nimo formos: kurtuazinės manieros, pramoginiai žaidimai, juokai ir 
sportas. Ir ten meilė nuolatos sublimuojama ir romantizuojama; čia gy- 
venimas mėgdžioja literatūrą, bet toji juk iš esmės viską semiasi iš gy- 
venimo. Riteriškasis meilės aspektas iš principo radosi ne literatūro- 
je, bet gyvenime. Riterio ir mylimosios motyvą pagimdė tikri gyveni- 
mo santykiai. 

Riteris ir mylimoji, didvyriškumas meilės vardan, — štai patsai pir- 
minis, nekintamas romantinis motyvas, nuolatos vis iš naujo kylantis 
ir kilsiantis. Tai labiausiai tiesioginis juslinio geismo pavertimas eti- 
niu arba kvazietiniu savęs neigimu. Jis tiesiogiai kyla iš troškimo mo- 
ters akivaizdoje parodyti drąsą, leistis į pavojų ir būti stipriam, ken- 
tėti ir plūsti kraujais, — iš impulso, gerai pažįstamo kiekvienam še- 
šiolikmečiui vaikinui. Geismo reiškimas ir patenkinimas rodosi 
nepasiekiamas, todėl jie pakeičiami ir nuslopinami meilės įkvėptu žyg- 
darbiu. Šitaip iškart kaip patenkinimo alternatyva iškeliama mirtis, iš- 
sipildymas, taip sakant, garantuojamas abiem kryptimis. 

Tačiau ilgesinga svaja apie žygdarbį iš meilės, kuri dabar pripildo 
ir svaigina širdį, auga ir kerojasi lyg vešlus augalas. Pirmoji paprasta 
tema greitai išsemiama; dvasia reikalauja naujų fantazijų ta pačia te- 
ma. Ir pati aistra vis ryškesnėmis spalvomis dažo kančią ir atsižadėji- 
mą. Žygdarbį reikia atlikti vaduojant arba gelbstint pačią moterį iš di- 
džiausių pavojų. Šitaip pirminis motyvas papildomas intensyvesniu 
dirgikliu. Iš pradžių pats subjektas geidžia kentėti dėl moters; bet ne- 
trukus prisideda troškimas pačią geidžiamąją iš kančių išgelbėti. Ar 
gelbėjimas iš principo visuomet kildintinas iš mergystės gelbėjimo, 
taigi iš kelio užkirtimo kitiems, iš moters pasilaikymo sau? Šiaip ar 
taip, čia mes jau turime išimtinai riterišką erotinį motyvą: jaunas di- 
dvyris, vaduojantis mergelę. Net jeigu grobikas būtų niekuo nekaltas 
slibinas, seksualinis elementas vis tiek čia tiesiogiai regimas. Kaip nai- 

viai ir nuoširdžiai tatai išreiškia, sakysim, įžymusis Burne'0-Joneso 
paveikslas, kuriame mergaitei suteikta šiuolaikinės moters figūra kaip 
tik vaizdavimo skaistumu taip aiškiai išduoda juslinę įkvėpimo kilmę. 

Mergelės vadavimas yra pats pirminis ir amžinai jaunas romanti- 
nis motyvas. Kaip galėjo būti, kad viena dabar jau pasenusi mitų aiš- 
kinimo teorija įžvelgė jame gamtos fenomeno perteikimą, nors kiek- 
vienas kasdien gali patikrinti tiesioginę šios minties prasmę! Litera- 
tūroje jos kartais dėl pernelyg dažno kartojimo kurį laiką vengiama, 
tačiau šis motyvas nuolat atgimsta naujomis formomis, pavyzdžiui, ki- 
ne paplitusioje kaubojų romantikoje. O asmeniniuose meilės vaizdi- 
niuose už literatūros ribų jis neabejotinai visą laiką vienodai ryškus. 

Sunku nustatyti, kiek herojiško įsimylėjėlio vaizdinyje atsiskleidžia 
vyriškasis, o kiek — moteriškasis meilės aspektas. Ar meilės kankinio 
paveikslas atspindi vyro norą tokį save regėti, ar moters pageidavimą, 
kad vyras toks pasirodytų? Teisingas veikiausiai yra pirmasis atsaky- 
mas. Meilės kaip kultūros formos vaizdavime, bent jau iki visai nese- 
nų laikų, apskritai reiškiasi bemaž išimtinai vyriškas požiūris. Moters 
nuomonė apie meilę visą laiką lieka paslėpta po šydu; tai švelni ir gili 
paslaptis. Ir jai visai nereikalinga herojinė sublimacija, nes savuoju at- 
sidavimo pobūdžiu ir nenutrūkstamu ryšiu su motinyste moters meilė 
ir be fantazijų apie drąsą ir aukojimąsi savaime yra pakilusi virš sava- 
naudiškos erotikos. Moters meilės išraiškos didžiąja dalimi neaptinka- 
me ne vien todėl, kad literatūrą kūrė vyrai, bet ir todėl, kad moteriai 
meilėje literatūra yra kur kas mažiau būtina. 

Figūra tauraus riterio, kenčiančio dėl mylimosios, visų pirma per- 
teikia vyro vaizdinį apie tai, kokį jis pats save geidžia regėti. Vaduo- 
tojo svajos įtampa dar padidinama tuo, kad jis pasirodo kaip nepažįs- 
tamasis ir atpažįstamas tik po herojiško darbo. Tame herojaus nepa- 
žįstamume aiškiai slypi ir romantinis motyvas, kyląs iš moters meilės 
vaizdinių. Visoje vyriškos jėgos ir drąsos apoteozėje, kurią išreiškia 
raito karžygio figūra, draugėn susilieja moteriai būdingas jėgos gar- 
binimo troškimas ir vyro fizinė puikybė. 

Viduramžių visuomenė tuos primityvius romantinius motyvus kul- 
tivavo lyg niekaip negalįs pasisotinti paauglys. Aukštesniosios litera- 
tūros formos tobulėdamos pakilo iki tyresnės ir paprastesnės arba 
šmaikštesnės ir dar labiau kurstančios geismo raiškos, o riterių roma- 
nas nuolat vis atsinaujina ir, begaliniais kartojimais apdorodamas vis 

tą patį romantinį atvejį, išlieka toks patrauklus, kad mums tai regisi 
tiesiog nesuvokiama. Mes esame linkę manyti, kad keturioliktasis 
šimtmetis jau praaugęs vaikiškas fantazijas, ir Froissart'o Mėliador ar 
Perceforest vadintini pavėluotais riteriškųjų avantiūrų literatūros Žie- 
dais, anachronizmais. Jie nėra anachronizmai, kaip nėra anachroniz- 
mas šiandieninis sensacijų romanas; tačiau tai yra ir ne rimta literatū- 
ra, 0 taip sakant, taikomasis menas. Erotinėms fantazijoms reikalingi 
modeliai, ir ši aplinkybė palaiko tokios literatūros gyvybę ir leidžia jai 
nuolat atsinaujinti. Per patį Renesanso klestėjimą tokia literatūra vė- 
lei atgyja Amadžio romanų* pavidalu. Jeigu dar net antrojoje šešio- 
liktojo šimtmečio pusėje De la Noue gali mums tvirtinti, kad Amadžio 
romanai sukeldavę „esprit de vertige“ |„„svaigulį“] kartai, vis dėlto jau 
užgrūdintai Renesanso 17 Humanizmo, kokia tad romantiškai imli tu- 
rėjo būti pusiausvyros visiškai neįgijusi 1400 metų karta! 

Juslinis meilės romantikos svaigulys visų pirma turėjo būti patiria- 
mas ne skaitant, o žaidžiant ir regint. Tas Žaidimas gali vykti dviem 
formom: draminio vaidinimo ir sporto. Viduramžiais pastaroji forma 
yra kur kas reikšmingesnė. Drama dar didžiaja dalimi buvo persiėmu- 
si kitomis, šventomis temomis; romantinis nutikimas joje vaizduoja- 
mas dar tik išimtinais atvejais. O viduramžių sportas, visų pirma — 
turnyras, pats buvo didžiai dramatiškas ir sykiu ryškiai erotinio turi- 
nio. Sporte visais laikais esama tokių draminių ir erotinių elementų: 
šiandieninės irklavimo ar futbolo varžybos savo emocine verte kur kas 
artimesnės viduramžių turnyrui, negu tatai galbūt suvokia patys spor- 
tininkai ir žiūrovai. Tačiau šiuolaikinis sportas sugrįžo prie natūralaus, 
kone graikiško paprastumo, o viduramžių, bent vėlyvųjų viduramžių 
turnyras yra puošmenomis perkrautas, sunkiom drapiruotėm apklosty- 
tas sportas, kuriame draminiai ir romantiniai elementai tyčia taip iš- 
ryškinti, kad jis tiesiog atlieka pačios dramos funkciją. 

Vėlyvieji viduramžiai yra vienas tų pabaigos periodų, kai aukštes- 
niųjų sluoksnių kultūrinis gyvenimas kone visai pavirtęs visuomeni- 
niu žaidimu. Tikrovė yra nelemta, rūsti ir nuožmi; ji perkeliama į gra- 
Žią svajonę apie riteriškąjį idealą, kurio pagrindu kuriamas gyvenimo 


* Turimi galvoje XIII a. pabaigoje Ispanijoje parašyti ir visoje Europoje ilgai bu- 
vę populiarūs galantiškų meilės nuotykių ir riteriškų Žygių romanai, kurių herojus 
yra Galijos riteris Amadis. (Vert. past.) 

vaidinimas. Vaidinama su Lanseloto kauke; tai baisus savęs apgaudi- 
nėjimas, tačiau netikroviškumo kartėlį padeda pakelti lengva pašaipa, 
nuneigianti nuosavą melą. Visoje penkioliktojo šimtmečio riterių kul- 
tūroje egzistuoja labai sentimentalaus rimtumo ir lengvos pašaipos pu- 
siausvyra. Visos riteriškos sąvokos — garbė, ištikimybė, tauri meilė — 
traktuojamos visiškai rimtai, tačiau retsykiais griežtą miną ima ir nu- 
šviečia šypsnys. Italija turėjo būti pirmasis kraštas, kuriame nuotaika 
pirmą sykį pavirsta sąmoninga parodija: Pulcio Morgante ir Boiardo 
Orlando innamorato. Ir net ten ir tuomet riteriški romantiniai senti- 
mentai vėl nugali, nes Ariosto veikaluose neslepiamas šaipymasis už- 
leidžia vietą įstabiam pasikėlimui virš pokšto ir rimtumo, suteikian- 
čiam klasikinę išraišką riteriškoms fantazijoms. 

Kaipgi tad galėtume abejoti, kad riteriški idealai buvo rimtai trak- 
tuojami prancūzų visuomenėje apie 1400 metus? Tauriojo Boucicaut, 
pavyzdinio riterio literatūrinės atmainos, atveju riteriškojo gyvenimo 
idealo romantinis pagrindas dar tebėra toks tvirtas, kiek tik tatai įma- 
noma. Meilė, sako jis, yra stipriausias akstinas, gimdąs jaunose širdy- 
se taurios, riteriškos kovos troškulį. Pats Boucicaut tarnauja savo da- 
mai senąja kurtuazine maniera: „routes servoit, toutes khonnoroit pour 
Uamour d'une. Son parler estoit gracieux, courtois et craintif devant 
sa dame“ * [„jis tarnavo visoms, gerbė visas iš meilės vienai. Jo kalba 
buvo maloni, mandagi ir dėmesinga jo damos akivaizdoje“]. 

Tokio vyro kaip Boucicaut literatūrinės gyvenimo nuostatos ir rūs- 
čios jo nueito kelio tikrovės kontrastas mums regisi kone nebesuvo- 
kiamas. Rūsčiausiuose savo meto politikos vingiuose jis nuolatos bu- 
vo veikianti ir vadovaujanti figūra. 1388 m. jis leidžiasi pirmojon po- 
litinėn kelionėn į Rytus. Kelionėje jis trumpina laiką, drauge su dviem 
ar trim ginklo draugais — su Philippe'u d' Artois, savo senešaliu ir dar 
kažkokiu Cresecgue'u, — imdamasis poezijos priemonėm ginti taurią, 
ištikimą meilę, deramą tobulam riteriui, ir sukurdamas Le livre des 
Cent ballades 3 [„Šimto baladžių knygą“]. Gerai, kodėl gi ne? Bet po 
septynerių metų, kai jis, kaip jaunojo Nevero grafo (vėliau praminto 
Jonu Bebaimiu) mentorius, dalyvavo nutrūktgalviškoje riteriškoje 
avantiūroje, leidęsis į karo Žygį prieš sultoną Bajazitą, kai patyrė šiur- 
pią Nikopolio katastrofą, kurioje visi trys jo ankstesnieji poetiniai ben- 
draautoriai padėjo galvas, kai savo akimis regėjo, kaip buvo išskersta 
nelaisvėn patekusi Prancūzijos didikų jaunuomenė, — argi nereikėtų 

manyti, kad rimtam kariui neberūpės kurtuaziniai žaidimai ir riteriš- 
kos kelionės? Visa tai, kaip mums regisi, turėjo atpratinti jį Žiūrėti į 
gyvenimą pro tokius spalvotus stiklus. Bet ne, ir toliau jo esybė lin- 
kusi kultivuoti senoviškąją riterystę, ir tai rodo jo įkurtasis ordinas „de 
Uescu verd d la dame blanche“, skriaudžiamoms moterims ginti, ku- 
riuo jis reagavo į dailią pramogą, nuo 1400 m. audrinusią Prancūzijos 
rūmų sluoksnius, — į literatūrinį griežto ir lengvabūdiško meilės ide- 
alo ginčą. 

Visas taurios meilės pateikimas literatūroje ir viešajame gyvenime 
mums regisi nepakenčiamai lėkštas ir be galo juokingas. Tokia lemtis 
ištinka kiekvieną romantinę formą: naudojama kaip aistros instrumen- 
tas, ji susidėvi. Daugybės autorių kūryboje, dirbtinai nukaltuose pos- 
meliuose, su didžia prabanga rengiamuose turnyruose aistros jau ne- 
begirdėti; ji suskamba jau tiktai labai retų, tikrų poetų balse. Tačiau 
suvokti, kokią reikšmę — kaip gyvenimo puošmena, kaip jausmų iš- 
raiška — turėjo visi tie kūriniai, tegu ir menkaverčiai literatūros ar 
dailės požiūriu, — tatai suvokti galima tiktai vėl įkvepiant jiems gyvą 
aistrą. Ką mums, skaitant minezingerių eiles ir turnyrų aprašymus, pa- 
dės visas istorinių detalių Žinojimas ir gyvas jų įsivaizdavimas, jei ne- 
matome šviesių ir tamsių akių, lyg žuvėdros skrydžio nubrėžtų anta- 
kių ir siaurų kaktų, jau keli šimtmečiai pavirtusių dulkėmis, o kitados 
buvusių svarbesnių už visą literatūrą, kuri išliko tarytum griuvėsių 
krūva? 

Šiandien tik pavieniai žybsniai gali mums aiškiai parodyti aistrin- 
gą tų kultūros formų reikšmę. Eilėraštyje Le voeu du hėron Jeanas de 
Beaumont'as, paragintas duoti riterio priesaiką prieš kautynes, šitaip 
kalba: 


Ouant sommes ės tavernes, des ces fors vins buvant, 
Et ces dames delės gui nous vont regardant, 

A ces gorgues polies, ces coliės tirant, 

Chil oeil vair resplendissent de biautė souriant, 
Nature nous semont d'avoir coeur dėsirant, 
„„Adonc conguerons-nous Yaumont et Agoulant * 


* Du pagonys iš Aspremont'o romano. (Aut. past.) 

Et li autre conguierrent Olivier et Rollant. 

Mais, guant sommes as camps sus nos destriers courans, 
Nos escus d no col et nos lansses bais(s)ans, 

Et le froidure grande nous va tout engelant, 

Li membres nous effondrent, et derriėre et devant, 

Et nos ennemis sont envers nous approchant, 

Adonc vorriėmes estre en un chėlier si grant 

Oue jamais ne fussions veu tant ne guant “. 


[Kai sėdime smuklėse, gerdami stiprius vynus, / O šalia mūsų — da- 
mos, žvilgčiojančios į mus, / Ir jų glotnią krūtinę puošia karoliai, / Jų 
žvilgančios akys spindi šypsnio grožiu, / Prigimtis uždega mūsų šir- 
dis geismu, /...Tada mes įveikiame Jomoną ir Agulaną, / O kiti nugali 
Olivjė ir Rolandą. / Bet kai esame kovos lauke ant eiklių žirgų, / Sky- 
dais krūtines prisidengę, o ietis laikydami nuleistas, / Ir smarkus šal- 
tis perdėm mus veria, / Visus mūsų sąnarius aliai vieno apima silpnu- 
mas, / O priešas vis labiau prie mūsų artėja, / Tada norėtume pasislėpti 
tokiame giliame rūsyje, / Kad niekas niekados mūsų neaptiktų.] 


„Hėlas, — rašo Philippe'as de Croy iš Karolio Narsiojo stovyklos 
prie Noiso, — oū sont dames pour nous entretenir, pour nous amone- 
ster de bien faire, ne pour nous enchargier emprinses, devises, volets 
ne guimpes!“ * [„„Deja! Kur pradingo damos, linksminančios mus, ska- 
tinančios daryti gera, apdovanojančios mus žymenimis, pagarbos žen- 
klais, nosinaitėmis ir skarelėmis!“] 

Erotinio riterių turnyrų elemento niekas nebegali atskleisti labiau 
tiesiogiai nei paprotys nešioti mylimos moters šydą ar drabužį, per- 
duodantį josios plaukų ar kūno kvapą. Kovos įkarštyje moterys dova- 
noja vieną puošmeną po kitos: pasibaigus žaidynėms jos sėdi vien- 
plaukės, be rankovių “. Itin jaudulingai šitas motyvas apdorotas eiliuo- 
toje tryliktojo šimtmečio antrosios pusės sakmėje „Apie tris riterius ir 
marškinius“ '. Dama, kurios vyras nemėgsta kautynių, bet šiaip yra 
taurus ir dosnus, siunčia trims riteriams, tarnaujantiems jai iš meilės, 
savo marškinius, reikalaudama, kad turnyre, kurį ketina surengti jos 
vyras, jie kautųsi vilkėdami vien tais marškiniais, o daugiau neturė- 
damf nei šarvų, nei kokios kitos aprangos, tik šalmus ir antblauzdžius. 
Pirmieji du riteriai išsigąsta ir atsisako. Trečiasis, visiškai neturtingas, 

nakčia ima tuos marškinius į rankas ir aistringai juos bučiuoja. Per tur- 
nyrą jis pasirodo su tais marškiniais, neapsivilkęs po jais šarvų; mar- 
škiniai sudraskomi ir permirksta jo krauju; jis sunkiai sužeidžiamas. 
Jo nepaprasta drąsa krinta į akis ir jam paskiriamas laimėjimas: dama 
dovanoja jam savo širdį. Dabar įsimylėjėlis reikalauja atsiteisti. Siun- 
čia atgal damai marškinius, prašydamas jais tokiais, kokie yra, vilkėti 
ant visų drabužių per puotą, kuria turnyras užbaigiamas. Dama švel- 
niai apglėbia marškinius ir pasirodo su tuo kruvinu apdaru; daugumas 
ją smerkia, vyras sutrinka, o pasakotojas klausia: kuris iš įsimylėjėlių 
daugiau vardan kito nuveikė? 

Aistros sfera, vienintelė, suteikianti tokią reikšmę turnyrui, pade- 
da mums suprasti, kodėl Bažnyčia nuo seno taip ryžtingai kovojo su 
šiuo papročiu. Kad jis iš tikrųjų būdavo plačiai nuskambančių sveti- 
moterystės atvejų dingstimi, liudija, pavyzdžiui, 1389 m. Sen Deni 
vienuolis ir jo autoritetu besiremiąs Jeanas Juvenalis des Ursins'as *. 
Bažnytinė teisė turnyrus jau seniai buvo uždraudusi; iš pradžių suma- 
nyti kaip kovos pratybos, jie, kaip buvo sakoma, dėl piktnaudžiavimo 
pasidarė nebepakenčiami * 

Įkandin Bažnyčios juos draudė karaliai. Moralistai juos smerkė ". 
Petrarca pedantiškai klausė: kur parašyta, kad Ciceronas ir Scipionas 
būtų rengę turnyrus? O biurgeris gūžčiojo pečiais: „prindrent par ne 
scay guelle folle entreprinse champ de bataille “ [„stojo į mūšį dėl ka- 
Žin kokio kvailo sumanymo“ ], — sako Paryžiaus miestietis '" apie vie- 
ną garsų turnyrą. 

Tuo tarpu diduomenės pasaulis viskam, kas susiję su turnyru ir ri- 
terių dvikovom, teikia tokią reikšmę, kokiai neprilygsta jokios šiuo- 
laikinės sporto varžybos. Būta labai seno papročio toje vietoje, kur vy- 
ko kokia nors garsi dvikova, pastatyti paminklinį akmenį. Adomas 
Bremenietis mini tokį akmenį Holšteino ir Vagrijos pasienyje, kur ki- 
tados vokiečių karys nužudė garsiausią venedų riterį ''. Dar ir penkio- 
liktajame šimtmetyje garsioms riterių dvikovoms įamžinti buvo stato- 


“ Tarp kitų atvejų 1215 m. uždrausti Laterano susirinkimo; paskui vėl — 1279 m. 
popiežiaus Mikalojaus III; žr. Raynaldus, Annales ecclestiastici III (= Baronius 
XXII), 1279, xvi—xx; Dionysii Cartusiani Opera, t. XXXVI, p. 206. Tiems, kurie 
mirtinai per turnyrą sužeidžiami, net visiškai draudžiama bažnytinė paguoda. Matyt, 
Bažnyčia dar įžvelgė pagonišką turnyrų kilmę. (Aut. past.) 

mi tokie atminimo ženklai. Prie Saint Omero Ia Croix Pėlerine [Pele- 
rinos kryžius] visiems priminė Hautbourdino, Saint Polio pavainikio, 
kovą su ispanų riteriu per įžymųjį Pas d'armes de la Pėlerine [Peleri- 
nos turnyrą]. Po pusės šimtmečio Bayardas prieš vieną turnyrą lyg pa- 
maldus piligrimas dar leidosi aplankyti to kryžiaus '2. Puošmenos ir 
apdarai, naudoti per Pas d'armes de la Fontaine des Pleurs [Raudų šal- 
tinio turnyrą], šventei pasibaigus iškilmingai buvo paaukoti Bulonės 
Dievo Motinai ir pakabinti bažnyčioje ". 

Viduramžių kovinis sportas, kaip jau buvo minėta, skyrėsi nuo grai- 
kų ir šiuolaikinės atletikos savo kur kas mažesniu natūralumu. Kovi- 
nės įtampos padidinimui jis naudojosi aristokratiško išdidumo ir gar- 
bės, romantinės erotikos ir meninės prabangos stimulais. Jis perkrau- 
tas iškilmėm ir puošmenom, persiėmęs spalvingom fantazijom. Tai ne 
vien žaidimas ir kūno lavinimas, bet dar ir taikomoji literatūra. Poeti- 
nės širdies troškimai ir svajos ieško draminės išraiškos, vaidybinio re- 
alizmo pačiame gyvenime. Tikrasis gyvenimas buvo nepakankamai 
gražus; jis buvo rūstus, Žiaurus ir nedoras; rūmų ir karo karjeroje ma- 
ža vietos tebuvo meilės vardan demonstruojamos narsos jausmams, ta- 
čiau siela yra jų kupina, juos trokštama išgyventi, todėl prabangiu Žai- 
dimu ir sukuriamas gražesnis gyvenimas. Tikros narsos elementas ri- 
terių turnyre tikrai ne mažesnis nei pentatlono varžybose. Kaip tik 
pabrėžtinai erotinis pobūdis reikalauja kruvino įkarščio. Savo moty- 
vais turnyras giminingiausias senojo Indijos epo kovoms; ir ,„Mahab- 
haratoje“ kova dėl moters yra centrinė idėja. 

Fantazijos, kuriomis turnyras apkaišomas, kyla iš romanų apie ka- 
ralių Artura, t. y. iš vaikiškų pasakos vaizdinių: iš svajų apie nuoty- 
kius iškreiptų matmenų milžinų ir nykštukų pasaulyje, susietų su kur- 
tuazinės meilės sentimentalizmu. 

Penkioliktojo šimtmečio Pas d'armes dirbtinai sukuriamas fikty- 
vus romantinis siužetas. Jo centre yra romano dekoracijos su vykusiai 
sugalvotu pavadinimu: /a Fontaine des pleurs, V'arbre Charlemagne 
[Raudų šaltinis, Karolio Didžiojo medis]. Šaltinis specialiai įrengia- 
mas !*. Ištisus metus kiekvieno mėnesio pirmają dieną nežinomas ri- 
teris prie to šaltinio išskleis palapinę; toje palapinėje sėdi dama (ten 
tik paveikslas). laikanti vienaragi su trimis skydais. Kiekvienas rite- 
ris, pats palietęs ar savo heroldui įsakęs paliesti kurį nors skydą. įsi- 

pareigoja stoti į tam tikros rūšies dvikovą, kurios sąlygos kruopščiai 
aprašytos išsamiuose chapitres, vienu metu esančiuose ir kvietimu į 
kovą, ir kovos reglamentu !. Skydai turi būti paliečiami raitomis, to- 
dėl riteriai visą laiką turi rasti parengtą žirgą. 

Arba vėlei: per Emprise du dragon [Kovą dėl vėliavos] keturi rite- 
riai stovi kryžkelėje; nė viena dama negali kryžkelės perkirsti, netu- 
rėdama riterio, sulaužančio vardan jos dvi ietis; arba ji turi duoti už- 
statą (fantą) '“. Iš tikrųjų — vaikų žaidimas su fantais yra tiktai žemes- 
nioji to paties senų seno kovos ir meilės žaidimo atmaina. Itin aiškiai 
šią giminystę liudija toks reikalavimas kaip šis Chapitres de la Fon- 
taine des pleurs [Raudų šaltinio lentelių] punktas: tas, kuris kovoje nu- 
bloškiamas žemėn, ištisus metus turi nešioti aukso apyrankę su spy- 
nute, iki suras damą, turinčią raktelį ir galinčią jį išvaduoti, jeigu jis 
pasižadės jai tarnauti. Kitą sykį vėl siužetas remiasi milžinu, kurį 
drauge su aukso medžiu ir „dame de IU'isle celėe“ [„dama iš nežino- 
mos salos“] nelaisvėn paima nykštukas, arba kokiu „noble chevalier 
esclave et serviteur d la belle gėande d la blonde perrugue, la plus 
grande du monde“ " [„kilniu riteriu belaisviu ir gražiosios milžinės 
su didžiausiu pasaulyje peruku tarnu“]. Nekintama fikcija, kad riteris 
yra nežinomas; jis vadinamas „/e blanc chevalier“, „Ie chevalier mes- 
connu“, „Ie chevalier a la pėlerine“ [baltuoju riteriu“, „nepažįsta- 
muoju riteriu“, „riteriu su skraiste“] arba pasirodo kaip romano hero- 
jus ir vadinasi gulbės riteris, arba jo skyde yra Lanseloto, Tristano ar 
Palamedo herbas !*. 

Dažnai siužetas apgaubiamas melancholijos šydu: la Fontaine des 
pleurs tatai nusako jau pačiu pavadinimu; skydai balti, violetiniai ir 
juodi, visi nusagstyti baltomis ašaromis; jie buvo paliečiami reiškiant 
užuojautą „Dame de pleurs“ [„Ašarų damai“). Per Emprise du dragon 
karalius Renė (visai pagrįstai) atvyksta vilkėdamas gedulingai juodu 
apdaru, mat skiriasi su savo dukterimi Margarita, tapusia Anglijos ka- 
raliene. Žirgas juodas, juodai apdengtas, ietis juoda, skydas irgi juo- 
das su sidabro ašaromis. Per Arbre Charlemagne skydai irgi juodi ir 
violetiniai su auksinėm ir juodom ašarom !?. Tačiau ne visuomet tonai 
būna tokie niūrūs; kitą sykį nepasotinamasis grožio gerbėjas karalius 
Renė surengia prie Saumuro Joyeuse garde [Linksmąjį dvarą]. Ketu- 
rias dešimtis dienų jis švenčia medinėje pilyje „de la joyeuse garde“ 

su savo žmona, dukterimi ir Joana de Laval, kuri vėliau taps jo antrąja 
žmona. Jai slapčiomis šita šventė ir surengta. Pilis specialiai pastatyta, 
išdažyta ir išklota kilimais; visur vien raudona ir balta spalva. Per jo 
surengtą Pas d'armes de la bergėre [Piemenaitės turnyrą] viskas išpuoš- 
ta piemenaičių stiliumi, riteriai ir damos rodosi kaip piemenaičiai ir 
piemenaitės, su lazdomis ir dūdmaišiais, visi vilki auksu ir sidabru pa- 
puoštais pilkais apdarais ?. 

idysis gražaus gyvenimo, kaip svajos apie taurią narsą ir išti- 

kimybę, žaidimas naudojasi ne vien turnyrų forma. Esama ir 

antros, tokios pat svarbios, formos: riterių ordino. Nors tiesio- 
ginį ryšį ir nėra paprasta įrodyti, niekam, kas bent kiek susipažinęs su 
primityvių tautų papročiais, nebus abejonių, kad pačios stipriausios ir 
riterių ordinų, ir turnyrų, ir riterio šventimų šaknys slypi šventuose 
tolimos praeities papročiuose. Pakėlimas į riterius yra etiniu ir socia- 
liniu atžvilgiu apdorotas paauglystės ritualas, ginklų įdavimas jaunam 
kariui. Taigi kovos žaidimas yra senų senas, kitados jis buvo kupinas 
šventos reikšmės. O riterių ordino neatskirsi nuo laukinių tautų vyrų 
sąjungų. Šį sąryšį galime pateikti tiktai kaip neįrodytą prielaidą: mums 
čia rūpi ne patvirtinti etnologinę hipotezę, o atskleisti visiškai išsivys- 
čiusios riterijos idėjines vertybes: o kad tose vertybėse dar tebėra išli- 
kę šiek tiek primityvių elementų, — kas tatai gali neigti? 

Teisybė, krikščioniškieji elementai riterių ordino vaizdinyje tokie 
stiprūs, kad ir aiškinimas, paremtas vien bažnytiniais ir politiniais, 
grynai viduramžiškais argumentais, pats savaime būtų įtikinamas, jei- 
gu nežinotume, kad už jo dar, kaip aiškinimo pamatas, slypi ir visuo- 
tinai paplitusios primityvios paralelės. 

Pirmieji riterių ordinai — trys-didieji Šventosios Žemės ir trys is- 
paniškieji — kaip gryniausias viduramžių dvasios įsikūnijimas gimė iš 
vienuolio ir riterio idealų sąjungos tuo metu, kai kova su islamu buvo 
tapusi keista realybe. Išaugę jie pavirto didžiais politiniais ir ekono- 
miniais institutais, pasiekė neapsakomą turtinę ir finansinę galybę. Jų 

politinis naudingumas buvo užgožęs ir jų religinį pobūdį, ir riteriško- 
jo Žaidimo elementą, o jų ekonominis persisotinimas savo ruožtu suri- 
j0 ir politinį naudingumą. Kol tamplieriai ir joanitai klestėjo ir tebe- 
veikė pačioje Šventojoje Žemėje, riterystė atliko realią politinę funk- 
ciją, O riterių ordinai buvo sakytumei labai reikšmingos luominės 
organizacijos. 

Tačiau keturioliktajame ir penkioliktajame šimtmetyje riterystė jau 
buvo vien aukštesnioji gyvenimo forma, todėl vėlesniuose riterių or- 
dinuose pačioje jų esybėje slypįs tauraus žaidimo elementas vėlei i1š- 
kilo paviršiun. Negalima teigti, kad jie buvo pavirtę vien žaidimu. 
Kaip idealas jie dar tebėra kupini aukštų etinių ir politinių siekių. Ta- 
čiau tai klejonės ir svajonės, tuščias planų kūrimas. Įstabusis idealis- 
tas Philippe'as de Mėziėres'as išganinga priemone laikams pagydyti 
laiko naują riterių ordiną, kurį jis pavadino Ordre de la passion ' [Kris- 
taus Kančios ordinu]. Į jį de Mėziėres'as ketina priimti visus luomus. 
Beje, jau ir didieji kryžiaus Žygių ordinai naudojosi žemakilmių narių 
dalyvavimu. Diduomenė turinti duoti didįjį magistrą ir riterius, dvasi- 
ninkija — patriarchą ir jo sufraganus, miestiečiai būsią broliai, o kai- 
miečiai ir amatininkai — tarnai. Šitaip ordinas tvirtai sulydysiąs Iuo- 
mus didžiajam turkų nugalėjimo tikslui pasiekti. Būsią ketveri įžadai. 
Dveji senieji, kuriuos ir anksčiau duodavę vienuoliai ir dvasiniai or- 
dinai: neturto ir klusnumo. Tačiau vietoje visiško celibato Philippe'as 
de Mėziėres'as siūlo santuokinę skaistybę: vedybas jis norėjo leisti 
praktiniais sumetimais — dėl to, kad to reikalavo Rytų klimatas, ir dėl 
to, kad ordinas būtų patrauklesnis. Ketvirtieji įžadai, ankstesniuose or- 
dinuose nežinomi, yra summa perfectio, didžiausias asmeninis tobu- 
lumas. Šitaip margame riterių ordino paveiksle susiliejo visi idealai — 
nuo politinių planavimų iki išganymo siekimo. 

Zodyje Ordre buvo neatpinamai susijungusi daugybė prasmių, pra- 
dedant didžiausiu šventumu ir baigiant blaiviausia grupine savimone. 
Jis reiškė ir visuomeninį luomą, ir kunigo šventimus, ir vienuolių, ir 
riterių ordinus. Kad žodis Ordre riterių ordino prasme dar iš tikrųjų te- 
beturėjo dvasinę vertę, rodo faktas, kad riterių ordinui apibūdinti bu- 
vo vartojamas ir žodis religion, lyg savaime taikytinas tiktai vienuolių 
ordinams. Chastellainas Aukso Vilnos ordiną, lygiai kaip ir vienuolių 
ordinus, vadina une religion ir visuomet kalba apie jį kaip apie kokią 
šventą misteriją *. Olivier de la Marche'as apie vieną portugalą sako, 

kad jis yra „chevalier de la religion de Avys“ * [„„Avyso ordino riteris“). 
Ir ne vien pagarbus pompastiškojo Polonijaus — Chastellaino virpu- 
lys liudija dievobaimingą Aukso Vilnos turinį; visuose ritualuose baž- 
nyčios lankymas ir mišios yra pirmoje vietoje: riteriai sėdi kanaunin- 
kų krėsluose, rimtas mirusių narių kultas tenkinasi vien bažnyčios sfe- 
ra. 

Tad ir nenuostabu, kad riterių ordino narystė jaučiama kaip stip- 
rus, šventas ryšys. Karaliaus Jono II įsteigto Žvaigždės ordino riteriai 
įpareigojami, jeigu tik įmanoma, pasitraukti iš kitų ordinų, kuriems 
galbūt priklauso *. Bedfordo kunigaikštis mėgina įpiršti jaunajam Pi- 
lypui Burgundiečiui Keliaraiščio ordiną, norėdamas šitaip stipriau jį 
pririšti prie Anglijos, tačiau Burgundietis supranta, kad tuomet jis vi- 
siems laikams bus pririštas prie Anglijos karaliaus ir geba mandagiai 
atsisakyti garbės *. O kai vėliau Karolis Narsusis vis dėlto priima ir 
netgi nešioja Keliaraiščio ordiną, Liudvikas XI mano, kad jis šitaip su- 
laužė Pėronne sutartį, draudusią kunigaikščiui be karaliaus sutikimo 
dėtis į sąjungą su Anglija *. Anglų paprotį nepriimti užsienio ordinų 
galima laikyti tradicinėm liekanom suvokimo, kad ordinas įpareigoja 
laikytis ištikimybės valdovui, kuris tave juo apdovanojo. 

Nepaisant šitokio reikšmingumo šydo, keturioliktojo ir penkiolikto- 
jo šimtmečio valdovų sluoksniuose vis dėlto aiškiai suvokiama, kad vi- 
sos tos dailios formos, gaubiančios naujuosius riterių ordinus, daugelio 
laikomos tuščia pramoga. Jei taip nebūtų, kam gi tuomet reikalingi nuo- 
latiniai ir primygtiniai įtikinėjimai, kad visa tai vyksta vardan taurių ir 
toli siekiančių tikslų? Pilypas Burgundietis, sako eiliuotojas Michault 
Taillevent'as, savąjį Toison d'or [Aukso Vilnos ordiną] įsteigęs: 


Non point pour jeu ne pour esbatement 
- Mais a la fin gue soit attribuėe 

Loenge d Dieu trestout premierement 

Et aux bons gloire et haulte renommėe !. 


[Ne žaidimui ir ne pasilinksminimui, / Bet tam, kad visų pirma būtų. 
Dievas pagarbintas / Ir išgarsinti bei pagerbti dori žmonės.) 


Ir Guillaume'as Fillastre'as savojo veikalo apie Aukso Vilną įžan- 
goje sakosi turįs išsiaiškinti josios reikšmę, idant būtų įsitikinta, jog 

šis ordinas nesąs tuštybė ar menkavertis dalykas. Jūsų tėvas, sako jis 
Karoliui Narsiajam, „n'a pas, comme dit est, en vain instituėe ycelle 
ordre“ * [„ne be reikalo, kaip sakoma, įkūrė šį ordiną“). 

Jeigu Aukso Vilna norėjo iškovoti pirmąją vietą, kurios troško Pi- 
lypo puikybė, aukštą šio ordino paskirtį buvo būtina pabrėžti. Mat nuo 
keturioliktojo šimtmečio vidurio riterių ordinų steigimas buvo tapęs 
tikra mada. Kiekvienas valdovas privalėjo turėti savąjį ordiną, neatsi- 
liko net įžymesnieji didikai. Buvo Boucicaut ir jo Ordre de la Dame 
blanche ū U'escu verd, skirtas kurtuazinei meilei ir engiamoms mote- 
rims ginti. Buvo karalius Jonas ir jo Chevaliers Nostre Dame de la 
Noble Maison [Kilniųjų namų Dievo Motinos riteriai] (1351), papra- 
stai pagal savo insigniją vadinamas Žvaigždės ordinu. Kilniuosiuose 
namuose Saint Ouene netoli Sen Deni šio ordino nariai rengdavo sa- 
vuosius „table d'oneur“ [„garbės stalus“], per kuriuos iškilmėse pri- 
valėdavo dalyvauti trys narsiausi princai, trys narsiausi vėliavininkai 
(bannerets) ir trys narsiausi riteriai. Buvo Petras iš Lusignano ir jo Ka- 
lavijo ordinas, reikalavęs iš savo narių tyro gyvenimo, o jiems ant kak- 
lo užkabinęs giliaprasmį simbolį — aukso grandinę, kurios grandys 
buvo „S“ raidės formos, o ta raidė reiškė silence [tyla]. Buvo Amedė- 
jus Savojietis ir jo Annonciade, Liudvikas de Bourbonas ir jo Aukso 
Skydas bei Dagys, Enguerrand'as de Coucy, tikėjęsis imperatoriaus ka- 
rūnos, ir jo apversta karūna, Liudvikas Orleanietis ir jojo Dygliakiau- 
lė, Bavarijos kunigaikščiai iš Henegouweno [Hennegau] ir jų Švento- 
jo Antano ordinas, „T“ pavidalo kryžius su varpeliu, krintąs į akis dau- 
gybėje portretų ?. Apie riterių ordinams būdingus aristokratiškų klubų 
bruožus byloja švabų riterio Jorgo von Ehingeno kelionės aprašymas. 
Visi valdovai ir ponai, kurių Žemėse jisai lankėsi, suteikdavo jam „ge- 
sellschaft, ritterliche gesellschaft, ordensgesellschaft“, kaip jis vadina 
ordinus !". 

Kartais ordinas būdavo steigiamas svarbiam įvykiui pažymėti, kaip, 
sakysim, Liudvikui de Bourbonui sugrįžus iš anglų nelaisvės, kartais 
vėl — politiniais sumetimais, kaip Orleaniečio Porc-epic [Dygliakiau- 
lė], savuosius šerius atstačiusi prieš Burgundiją; kartais pamaldus po- 
būdis, kurio visuomet paisoma, labai smarkiai paima viršų, pavyzdžiui, 
steigiant Šventojo Jurgio ordiną Franš Kontė, kai Philibert'as de Mio- 
lans'as su šventojo relikvijomis grįžo iš Rytų; kitą sykį ordinas ne kuo 

tesiskiria nuo paprastos savitarpio pagalbos brolijos, — kaip, sakysim, 
Skalikų ordinas, 1416 m. įsteigtas Baro kunigaikštystės didikų. 
Priežasties, kodėl Aukso Vilna iškilo virš jų visų, nereikia ilgai ieš- 
koti. Jos užnugaryje buvo Burgundijos turtai. Galbūt jam iškilti padė- 
j0 ir ypatinga prabanga, kuria šis ordinas buvo apipintas, o gal ir vy- 
kusiai parinktas simbolis. Iš pradžių, steigiant Aukso Vilną, buvo gal- 
vojama vien apie Kolchidę. Jasono istorija buvo visuotinai Žinoma: 
Froissart'as piemens lūpomis atpasakoja ją vienoje pastorelėje '!. Ta- 
čiau Jasonas, kaip legendinis herojus, nebuvo be dėmės: jis sulaužė iš- 
tikimybę, o ši tema siejosi su nemaloniomis užuominomis apie Bur- 
gundijos politiką Prancūzijos atžvilgiu. Alainas Chartier rašė: 


A Dieu et aux gens detestable, 
Est menterie et trahison, 

Pour ce n'est point mis d la table 
Des preux U'image de Jason, 

Oui pour emporter la toison 

De Colcos se veult parjurer. 
Larrecin ne se peult celer V“. 


[Dievui ir Žmonėms šlykštus / Yra melas ir išdavystė, / Todėl prie sta- 
lo nėra / Atvaizdų Jasono didvyrių, / Kurie, norėdami išvežti vilną / Iš 
Kolchidės, davė veidmainišką priesaiką. / Vagystės neįmanoma nu- 
slėpti. ] 


Ir šit Jeanas Germainas, mokytasis Šalono vyskupas ir ordino kanc- 
leris, atkreipė Pilypo dėmesį į kailį, kurį patiesė Gedeonas ir ant ku- 
rio nukrito dangaus rasos. Mintis buvo itin vykusi, nes tasai Gedeono 
kailis buvo vienas iš labiausiai tinkamų simbolių pradėjimui Marijos 
įsčiose. Šitaip biblinis didvyris kaip Aukso Vilnos globėjas išstūmė pa- 
gonį, tad Jacgues'as du Clercgas net galėjo tvirtinti, jog Pilypas tyčia 
nepanoro rinktis Jasono, nes šis sulaužęs ištikimybę “?. Gedeonis sig- 
na [Gedeono ženklais] vadino šį ordiną vienos Karoliui Narsiajam 
skirtos panegirikos autorius !*, bet kiti autoriai, pavyzdžiui, kroniki- 
ninkas Theodericus Pauli, ir toliau kalba apie Vellus Jasonis [Jasono 
vilną]. Jeano Germaino įpėdinis ordino kanclerio poste, vyskupas 
Guillaume'as Fillastre'as, pranoko savo pirmtaką, atradęs Šventajame 
Rašte dar keturis kailius: Jokūbo, Moabo karaliaus Mešos, Jobo ir 

Dovydo. Kiekvienas iš jų įkūnijąs tam tikrą dorybę, ir kiekvienam iš 
tų šešių jis paskirsiąs po knygą. Tai jau, be abejo, buvo overdoing it 
[per daug]; Fillastre'as teigia, kad keršosios Jokūbo avys esančios jus- 
titiae [teisingumo] simbolis '*; jis paprasčiausiai paėmė visas vietas, 
kur Vulgatos tekste aptinkamas žodis vellus, ir tai buvo keistokas ale- 
gorijų lankstumo pavyzdys. Nėra ženklų, kad jo simboliai būtų papli- 
tę ir ilgiau tvėrę. 

Vertas paminėjimo vienas ordinų bruožas, liudijantis primityvaus 
ir švento Žaidimo pobūdį. Greta riterių ordinas turi ir savus valdinin- 
kus: kanclerį, iždininką, raštininką, o toliau — herbininką su šaukliu 
ir poursuivants [palydovų] pulku. Ši pastaroji grupė, kurios paskirtis 
visų pirma ya aptarnauti taurų riterišką Žaidimą, turi simbolinius var- 
dus. Aukso Vilnos ordino atveju pats heroldas vadinasi Toison d'or, — 
sakysim, Jeanas Lefevre'as de Saint Remy arba ir Nicolas de Hames, 
žinomas iš 1565 m. Didikų sąjungos. Šaukliams iš principo duodami 
jų ponų atstovaujamų Žemių vardai: Charolais, Zelandijos, Berry, Si- 
cilijos, Austrijos. Pirmasis iš poursuivants vadinamas Fusil [Titnagu]) 
pagal titnagą ordino grandinėje, Pilypo Gerojo emblemą. Kitiems duo- 
dami romantiškai skambantys vardai, pavyzdžiui, Montrealis, arba do- 
rybių vardai, pavyzdžiui, Persėvėrance [Ištvermė], arba vardai, paim- 
ti iš Roman de la rose [„Rožės romano“] alegorijos, pavyzdžiui, Humb- 
le Regueste, Doulce Pensėe, Lėal Poursuite [Nuolankus Prašymas, 
Miela Mintis, Teisėtas Reikalavimas]. Anglija dar iki šios dienos turi 
savo heroldus Garter, Norroy, poursuivant Rouge dragon, Škotija — 
heroldą Lyon, poursuivant Unicorn ir t.t. Per didžiąsias šventes didy- 
sis ordino magistras tokius poursuivants, šlakstydamas vynu, šitais 
vardais krikštija arba, jiems pakilus į aukštesnį rangą, jų vardus keičia 
16 

Įžadai, kurių reikalaudavo ordinas, tėra vien tvirta, kolektyvinė at- 
maina asmeninių riterio įžadų atlikti vieną ar kitą didvyrišką darbą. 
Galbūt kaip tik čia galima geriausiai įžvelgti visą riterystės idealo pa- 
grindų kontekstą. Tas, kuris būtų linkęs pakėlimo į riterius, turnyro ir 
riterių ordino sąsają su primityviais papročiais laikyti vien išmonėe, iš 
riterio įžadų pamato, jog barbariškas jų pobūdis toks akivaizdus, kad 
nebelieka jokių abejonių. Tai tikros survivals [atgyvenos), ir paralelių 
joms reikia ieškoti senovės Indijos vratam, žydų Nazariečių brolijų, o 
itin tiesmukų — galbūt sagų laikų normanų papročiuose. 

Ir. vėlei čia mums rūpi ne etnologinės problemos, bet klausimas, ko- 
kią vertę įžadai turėjo pačiame vėlyvųjų viduramžių dvasios gyveni- 
me. Jų vertė gali būti trejopa. Riterio įžadas gali turėti religinę-etinę 
reikšmę, prilyginančią juos dvasiniams įžadams; jų turinys ir tikslas 
gali būti ir romantinio-erotinio pobūdžio, o galų gale — įžadai gali nu- 
blankti ir pavirsti aristokratišku žaidimu, teturinčiu vien pramogos 
reikšmę. Ir iš tikrųjų tos trejopo pobūdžio vertės dar esama, ir jos ele- 
mentai neišsiskyrę: įžadų vaizdinys svyruoja tarp aukščiausio pasiau- 
kojimo rimčiausių idealų tarnybai ir paikiausio tyčiojimosi iš praban- 
gaus visuomenės žaidimo, kur iš drąsos, meilės ir valstybės interesų 
pasidaroma tiktai šiokia tokia pramoga. Žaidybinis elementas ima vir- 
šų; įžadai nemenka dalimi pavirsta rūmų šventės puošmena. Tačiau jie 
vis dar siejami su rimtais karo žygiais: su Eduardo III įsiveržimu į 
Prancūziją, su Pilypo Gerojo planais leistis į kryžiaus žygį. 

Čia tas pat kaip ir turnyrų atveju: pompastiška pas d'armes roman- 
tika mums regisi prasto skonio ir nusidėvėjusi, o įžadai „prie fazano“, 
„prie povo“ ar „prie gervės“ — paiki ir melagingi. Nebent mes ir čia 
pajustume pasiją, kurios visa tai buvo kupina. Tai svaja apie gražų gy- 
venimą, — tokia pat kaip ir kokio Cosimo, kokio Lorenzo ir Giuliano 
laikų šventės ir Florencijos gyvenimo formos. Ten, Italijoje, toji svaja 
nuskaidrėjusi pavirto į amžiną grožį, o čia josios kerai išsisklaidę pra- 
gaišo drauge su svajojusiais žmonėmis. 

Askezės ir erotikos sąsaja, teikianti pagrindą fantazijoms apie di- 
dvyrį, išgelbstintį mergelę arba dėl jos praliejusį kraują, tasai centri- 
nis turnyrų romantikos motyvas, riterių įžaduose atsiskleidžia kita for- 
ma ir mažne dar tiesmukiškiau. Riteris De la Tour Landry pamoky- 
muose dukterims pasakoja apie keistą įsimylėjusių vyrų ir moterų 
ordiną, jo jaunystėje egzistavusį Puatu ir kitose vietose. Jie vadinosi 
Galois [galai] ir Galoises [galės] ir laikėsi „une ordonnance moult sau- 
vaige“ [„labai griežtos regulos“], kurios svarbiausias dalykas buvęs tas, 
kad vasarą jie privalėję rengtis šiltai, dėvėti kailinius ir kailiais muš- 
tus gobtuvus ir kūrenę ugnį židinyje, o žiemą jiems buvusi valia vil- 
kėti tik paprastą apdarą be kailio, ir nieko daugiau — nei apsiausto ar 
kokio kito drabužio, nei skrybėlės, nei pirštinių ar movos, kad ir kaip 
būtų buvę šalta. Žiemą jie apklėsdavę grindis žaliais lapais ir slėpdavę 
židinį po žaliomis šakomis, o jų lovose galėdavusios būti tik lengvos 
antklodės. Šiame keistame išklydime iš vėžių — tokiame neįprastame, 

kad autorius kažin ar galėjo jį išgalvoti, — sunku būtų įžvelgti ką kita, 
o ne asketišką meilės dirgiklio sustiprinimą. Nors čia viskas nelabai 
aišku ir veikiausiai smarkiai perdėta, tiktai visiškai jokių etnologinių 
žinių neturintis Žmogus visa tai palaikys vien plepaus senio kliedu !'. 
Primityvų Galois ir Galoises pobūdį dar labiau išryškina jų taisyklė, 
kad brolijos narys, atėjus pas jį į svečius kitam Galois, turėjo šiam pa- 
likti savo namus ir Žmoną, o pats eiti pas savąją Galoise; jeigu jis taip 
nepadarydavo, užsitraukdavo baisią gėdą. Daugelis to ordino narių, pa- 
sak riterio De la Tour Landry, numirė iš šalčio: „Si doubte moult gue 
ces Galois et Galoises gui mourrurent en cest estat et en cestes amou- 
retes furent martirs d'amours“ * [„„Labai bijau, kad galų ordino broliai 
ir seserys, numirę šitaip ir tokių Žaidimų metu, tapo meilės kanki- 
niais“]. 

Galima pateikti ir daugiau pavyzdžių, rodančių primityvų riterių 
įžadų pobūdį. Pavyzdžiui, poemą, aprašančią įžadus, kuriuos Ro- 
bert'as d' Artois prikalbino padaryti Anglijos karalių Eduardą III ir jo 
didikus, idant šie pradėtų karą prieš Prancūziją: Le Voeu du Hėron. Tai 
menkos istorinės vertės pasakojimas, tačiau iš jo dvelkianti barbariš- 
ko žiaurumo dvasia labai tinka riterio įžadų prigimčiai pažinti. 

Grafas Salisbury sėdi prie savo damos kojų. Atėjus jo eilei duoti 
įžadą, jis prašo mylimąją uždėti jam pirštą ant dešinės akies. Net du, 
atsako toji, ir dviem pirštais užspaudžia dešinę riterio akį. „Belle, est- 
il bien clos?“ — klausia tasai. „Oyl, certainement“ [„Gražuole, ar ji 
gerai užspausta?“ — „Taip, tikrai“]. „Tuomet, — sako Salisbury, — 
prisiekiu visagaliui Dievui ir jo saldžiajai Motinai: kad ir kaip skau- 
dėtų, kad ir kokia tai kančia būtų, tol neatmerksiu šitos akies, kol Pran- 
cūzijos, priešų Žemės, nepaleisiu pelenais ir nenugalėsiu karaliaus Pi- 
lypo vyrų“: 


Or aviegne gu 'aviegne, car il n'est autrement. 
— Adonc osta son doit la puchelle au cors gent, 
Et li iex clos demeure, si gue virent la gent !". 


[Tebūnie, kas bus, nes kitaip nebus. / — Atitraukia savo pirštą dailioji 
mergina. / Ir žmonės mato, kad jo akis liko užmerkta.] 





w 

Iš Froissart'o veikalų galime sužinoti, kaip šis literatūrinis moty- 
vas atsispindėjo tikrovėje; Froissart'as pasakoja iš tikrųjų matęs ang- 
lų didikų, kurie vieną aki buvo užsirišę skuduru, idant atliktų įžadą tol 
nematyti pasaulio viena akimi, kol atliks narsių Žygių Prancūzijoje *". 
Barbariškos praeities nuožmumas byloja poemoje Le Voeu du Hėron iš 
Jehano de Faukemont'o įžado; tarnaudamas karaliui Eduardui, jis ne- 
gailėsiąs nei vienuolyno, nei altoriaus, nei nėščios moters, nei vaiko, 
nei bičiulio, nei giminaičio. Galų gale karalienė. Pilypa iš Henegou- 
weno, prašo savo vyrą leisti ir jai duoti įžadą. 


Adonc, dist la roine, ja sai bien, gue piecha 

Oue sui grosse d'enfant, gue mon corps senti V'a. 
Encore n'a il gaires, gu'en mon corps se tourna. 

Et je voue et prometh a Dieu gui me crėa... 

Oue ja li fruis de moi de mon corps n'istera, 

Si m'en arės menėče ou pais par de-ld 

Pour avanchier le veu gue vo corps vouė a; 

Et s'il en voelh isir, guant besoins n'en sera, 

D'un grant coutel d'achier li miens corps s'ochira: 
Serai m'asme perdue et li fruis perira! 


[Taigi, prabilo karalienė, gerai žinau, / Kad esu nėščia, tai jaučia ma- 
no kūnas. / Ką tik mano įsčiose suspurdėjo kūdikis. / Duodu įžada ir 
pažadu Dievui, kuris mane sukūrė... / Kad vaisius mano kūno nepa- 
liks / Tol, kol manęs nenuvesi į tą kraštą, / Idant tesėčiau įžadą, kurį 
tu pats davei; / O jeigu panorėtų išeiti į pasauli ne laiku, / Dideliu plie- 
no peiliu perskrosiu savo kūną; / Žus mano siela, bet ir vaisius pražus!| 


Šiurpulingoje tyloje nuskamba tasai piktžodžiavimo kupinas įža- 
das. Poetas tik pasako: 


Et guant li rois Ventent, moult forment I'en pensa, 
Et dist: certainement, nuls plus ne vouera. 


Į Karalius, tai išgirdęs, smarkiai susimąstė / Ir tarė: tikrai, didesnio įža- 
do niekas duoti negali. | 

Vėlyvųjų viduramžių įžaduose plaukai ir barzda, visur ir visuomet 
siejami su magiškom galiom, dar tebėra ypač reikšmingi. Benediktas XIII, 
Avinjono popiežius, faktiškai įkalintas Avinjone, prisiekia, demon- 
struodamas savąjį sielvartą, tol nesikirpti barzdos, kol neatgausiąs lais- 
vės ?!. O kai Lumey daro tą patį įžadą, susiedamas jį su troškimu at- 
keršyti Egrmondui, mes girdime paskutinius atbalsius papročio, toli- 
moje senovėje turėjusio šventą reikšmę. Įžado prasmė paprastai yra ta, 
kad ryžtamasi ko nors atsižadėti, idant tai taptų akstinu pasižadėtam 
darbui paspartinti. Dažniausiai tas atsižadėjimas susijęs su valgiu. Pir- 
masis, kurį Philippe'as de Mėztėres'as priėmė riteriu į savąjį Chevale- 
rie de la Passion [Kristaus Kančios riterių ordiną], buvo lenkas, devy- 
nerius metus nei valgęs, nei gėręs sėdomis *?*: Bertrand'as du Guescli- 
nas labai greitas duoti tokius įžadus. Iškviestas dvikovon vieno anglų 
kario, Bertrand'as pareiškia Švenčiausiosios Trejybės vardan suvalgy- 
sias tik tris vyno sriubas, iki nugalėsiąs priešininką, kitą sykį jis sako- 
si nevalgysiąs mėsos ir nenusirengsiąs, iki paimsiąs Montcontourą. Ar- 
ba net tol nevalgysiąs, kol susitiksias su anglais ?*. 

Maseiškoji prasmė, sudaranti tokio pasninkavimo pagrindą, keturio- 
liktojo šimtmečio didikui, be abejo, jau nebebuvo suvokiama. O mums 
apie gilumoje slypinčią magišką reikšmę pirmiausia byloja ta aplinky- 
bė, kad dažnai kaip įžado ženklas naudojamos grandinės. 1415 m. sau- 
sio 1 d. kunigaikštis Jeanas de Bourbonas, „dėsirant eschiver oisivetė, 
pensant y acguėrir bonne renommėe et la grūce de la trėsbelle de gui 
nous sommes serviteurs“ [„„norėdamas išvengti tinginystės ir šitaip pel- 
nyti palankumą gražuolės, kurios tarnai mes esame“|, duoda įžadą su 
šešiolika kitų riterių ir ginklanešių dvejus metus kiekvieną sekmadie- 
nį ant kairės kojos nešioti kalinio grandinę (riteriai — auksinę, 0 gin- 
klanešiai — sidabrinę), iki surasias šešiolika riterių, kurie panorėsią 
su jo draugija susigrumti kautynėse pėsčiomis d outrance “ [žūtbūti- 
nai]. 

Jacgues'as de Lalaing'as 1445 m. Antverpene susitinka Sicilijos 
riterį Jeaną de Boniface'ą, kaip „chevalier aventureux“ |„riteris kla- 
joklis“] atkeliavusį iš Aragono rūmų. Jisai ant kairės kojos lyg ver- 
gas nešioja geležinį žiedą, pakabintą ant aukso grandinės, ir tai yra 
emprise — ženklas, bylojąs, kad jis nori kautis ?. Romane apie Pe- 
tit Jehan de Saintrė riteris Loiselenchas ant rankos ir kojos nešioja 
du aukso žiedus, pakabintus ant aukso grandinių, iki sutiksiąs riterį, 

kuris jį „išvaduosiąs“ nuo emprise **. Mat taip ir sakoma: dėlivrer [iš- 
vaduoti]; ženklas paliečiamas, jeigu ketinama kautis pour chevale- 
rie [riteriškumo vardan]; jis nuplėšiamas, jeigu kova turės būti Žžūt- 
būtinė. Jau La Curne de Sainte Palaye atkreipė dėmesį, kad, pasak 
Tacito, visai tokį pat paprotį turėję senovės chatai ?'. Ir grandinės, 
kurias per maldingus žygius dėvėjo atgailautojai arba kuriomis pa- 
tys save susirakindavo pamaldūs asketai, neatskiriamos nuo vėlyvų- 
jų viduramžių emprises. 

Tai, ką mes iš visų tų dalykų dar regime per garsiuosius iškilmin- 
gus penkioliktojo šimtmečio įžadus, pavyzdžiui, per Voeux du Faisan 
[Įžadus prie fazano], duotus Pilypo Gerojo surengtoje rūmų šventėje 
Rijselyje, kai buvo ruošiamasi kryžiaus Žygiui, tėra bemaž vien daili 
aristokratiška forma. Nėra taip, kad spontaniškas įprotis duoti įžadą 
nelaimės akimirką ar smarkaus jaudulio apimtam būtų praradęs savo 
galią. Psichologinės tokio įpročio šaknys tokios gilios, kad kultūra ir 
tikėjimas jo nesaisto. Tačiau riterio įžadas kaip kultūros forma, kaip 
paprotys, išaukštintas ir paverstas gyvenimo puošmena, nesaikingoje 
Burgundijos rūmų prabangoje pasiekia savo paskutinę fazę. 

Veiksmo tema dar tebėra nenuneigiamai senų sena. ĮŽžadai duoda- 
mi per iškilmingą puotą, ir prisiekiama padavus į stalą. paukštį, ku- 
ris vėliau suvalgomas. Ir normanai duodavo įžadus, leisdami ratu 
taurę per aukojimo, iškilmių ar šermenų puotą: vienas iš įžadų būdų 
yra paliesti šerną, kuris gyvas įnešamas menėn, o tik paskui patie- 
kiamas į stalą ?. Net ir ši forma dar buvo naudojama Burgundijos lai- 
kais: per įžymiąją puotą Rijselyje įnešamas gyvas fazanas *?. Įžadai 
duodami Dievo, Dievo Motinos, damų ir paukščio akivaizdoje. At- 
rodo, nebus pernelyg drąsu teigti, kad dievybė čia nėra pirmykštis 
įžado priėmėjas: iš tikrųjų dažnas prisiekia vien damoms ar paukš- 
čiui *". Prisiimamų įžadų įvairovė nėra didelė. Dažniausiai jie susiję 
su valgiu ir miegu. Vienas riteris, iki nugalėsiąs saracėną, šeštadie- 
niais nemiegosiąs lovoje ir niekados penkiolika dienų nepasiliksiąs 
viename mieste. Kitas penktadieniais nevalgysiąs jokio gyvulinio 
maisto, iki prisiliesiąs Didžiojo Turko vėliavos. Dar kitas beria as- 
kezę po askezės: iš viso niekados nedėvėsiąs šarvų, šeštadieniais ne- 
gersiąs vyno, nemiegosiąs lovoje, nevalgysiąs prie stalo ir vilkėsiąs 
ašutinį. Smulkmeniškai aprašomas būdas, kaip turės būti atliktas pa- 
sižadėtasis didvyriškas žygis *!. Kiek visa tai rimta? Kai Philippe'as 

Pot duoda įžadą Žygyje prieš turkus jokiais šarvais nedengti savo de- 
šinės rankos, kunigaikštis po šiuo (raštiškai užfiksuotu) įžadu įsako 
pridurti pastabą: „Ce n'est pas le plaisir de mon trės redoubtė seig- 
neur, gue messire Phelippe Pot voise en sa compaignie ou saint voya- 
ge gu'il a vouė le bras dėsarmė; mais il est content gu'il voist aveuc 
lui armė bien et soufisamment, ainsy gu'il appartient“ ** [„Nepatin- 
ka mano didžiai rūsčiam viešpačiui, kad mesiras Philippe'as Pot į 
šventąją kelionę, kurią davė ižadą atlikti, ketina drauge su juo leis- 
tis beginklis, tačiau jis bus patenkintas matydamas, kad mesiras Phi- 
lippe'as Pot yra gerai ir pakankamai ginkluotas, kaip ir pridera“]. 
Matyt, tai vis dėlto buvo laikoma rimtu ir pavojingu dalyku. Dėl pa- 
ties kunigaikščio įžadų kyla visuotinis jaudulys **. 

Kai kurie atsargiai duoda sąlyginius įžadus, bylojančius sykiu ir 
apie rimtus ketinimus, ir apie tenkinimąsi gražia regimybe **. Kartais 
įžadai jau darosi panašūs į lengvabūdiškas lažybas, pavirsdami vien 
blankiais likučiais **. Pašaipos elementų nestinga net per niauriuosius 
Voeu du Hėron [Įžadus prie gervės]: šiaip ar taip, Robert'as d' Artois 
karaliui, kuris čia vaizduojamas kaip ne itin karingas, siūlo gervę kaip 
patį baikščiausią paukštį. Eduardui davus įžadą, visi juokiasi. Jeanas 
de Beaumont'as, į kurio lūpas poemoje Voeu du Hėron įdėti anksčiau 
jau minėti žodžiai, su švelnia pašaipa bylojantys apie aistringą pobūdį 
įžadų, duodamų prie vyno ir moterų akivaizdoje, pasak kito pasakoji- 
mo, prie gervės duoda cinišką įžadą tarnausiąs tam ponui, iš kurio esą 
galima tikėtis daugiau pinigų ir turtų. Tatai išgirdę, anglų didikai juo- 
kiasi **. Kokia gi, nepaisant viso pompastiško iškilmingumo, su kuriuo 
buvo duodami Voeux du Faisan, turėjo būti nuotaika prie stalo, jeigu 
Jennet de Rebreviettes'as galėjo prisiekti: jeigu prieš karo Žygį nepel- 
nysiąs savo damos prielankumo, tai grįžęs iš Rytų vesiąs pirmą mote- 
riškę ar mergelę, turinčią dvidešimt tūkstančių kronų... „se elle 
veult“ * [jeigu ji panorės“]. Ir vis dėlto tas pats Rebreviettes'as lei- 
džiasi pasaulin kaip „povre escuier“ [„„vargšas skydnešys“] ieškoti nuo- 
tykių ir kovoja su maurais prie Seutos ir Granados. 

Taip pailsusi aristokratija juokiasi iš savo pačios idealų. Visomis 
fantazijos, išmonės ir turtų priemonėmis išpuošusi ir nuspalvinusi sa- 
vo aistringąją svajonę apie gražų gyvenimą, ji susivokė, kad gyveni- 
mas vis dėlto nėra toks gražus, ir pati ėmė juoktis. 

uščia paikystė, visas tasai riteriškas iškilnumas, vien mada ir 

ceremonijos, gražus ir veidmainingas žaidimas! Tikroji vėlyvų- 

jų viduramžių istorija, sako mokslininkas, pagal dokumentus 
mėginas apčiuopti valstybės ir verslų raidą, maža tesusijusi su tuo dirb- 
tiniu riteriškuoju Renesansu; tai buvo vien seni pažibučiai, jau gero- 
kai išblukę. Vyrai, kūrę istoriją, tikrai buvo ne svajotojai, o labai vis- 
ką apskaičiuojantys, blaivūs politikai ir pirkliai, — ar jie būtų buvę 
valdovai, ar didikai, ar prelatai, ar miestiečiai. 

Žinoma, jie buvo ir tokie. Tačiau kultūros istorijai svajos apie gro- 
Žį Ir tauraus gyvenimo paikystė rūpi lygiai tiek pat kiek skaičiai, iš- 
reiškią gyventojų gausumą ar mokesčių dydi. Tyrinėtojas, kuris šiu 
dienų visuomenę studijuotų vien remdamasis bankų ir susisiekimo 
priemonių augimu, vien politika ir kariniais konfliktais, savo studijos 
pabaigoje galėtų pasakyti: muzikos visai nedaug tepastebėjau, matyt, 
ji tuo laiku mažai tereiškė kultūrai. 

Maždaug taip išeina, kai mums viduramžių istorija aprašoma re- 
miantis politiniais ir ekonominiais dokumentais. Be to, juk galėtų bū- 
ti, kad riterystės idealas, nors ir koks jis būtų buvęs dirbtinis ir nusi- 
dėvėjęs, vis dėlto nuolatos dar labiau tebeveikė grynai politinę vėly- 
vųjų viduramžių istoriją, negu yra iprasta vaizduotis. 

Diduomenės gyvenimo formų kerai buvo tokie stiprūs, kad jiems, 
kur galėdami, pasiduodavo ir miestiečiai. Arteveldes mes vaizduoja- 
mės kaip tikrus trečiojo luomo atstovus, besididžiuojančius savo biur- 
geriškumu ir paprastumu. Tai netiesa: Philipas van Arteveldė gyveno 

tartum valdovas, kasdien, eidamas prie stalo, liepdavo muzikantams 
pūsti dūdas priešais jo hotel [namus], valgė iš sidabro indų, tarytum 
būtų buvęs Flandrijos grafas, vaikščiojo vilkėdamas brokatu ir „menu 
vair“ [„„voverės kailiais“] lyg Brabanto kunigaikštis ar Henegouweno 
grafas, iš namų jodavo lyg kunigaikštis, o prieš jį būdavo nešama iš- 
skleista vėliavėlė su jo herbu: trimis sidabro skrybėlėmis juodame lauke !. 
Kas gi mums regisi modernesnis už penkioliktojo šimtmečio pinigų 
magnatą Jacgues'ą Coeurą, šaunųji Karolio VII finansininką? Jeigu ga- 
lima pasikliauti Jacgues'o Lalaing'o biografija, didysis bankininkas 
aistringai domėjosi senamadiškųjų Henegouweno klajojančių riterių 
žygiais *. 

Visos aukštesniosios naujųjų laikų biurgeriško gyvenimo formos pa- 
remtos aristokratiškųjų gyvenimo formų sekimu. Duona servetėlėje ir 
pats žodis serviette [servetėlė] kilęs iš viduramžių rūmų ceremonijų *, 
o patys biurgeriškiausi vestuvių pokštai lygiai taip pat tėra didingųjų 
Rijselio entremets atmainos. Norėdami iki galo suvokti riterystės ide- 
alo reikšmę kultūros istorijai, turėtumėm eiti iki Shakespeare'o ir Mo- 
liėre'o laikų ir net ligi šiuolaikinio džentelmeno. 

O mums čia terūpi atskleisti šio idealo veikimą pačių vėlyvųjų vi- 
duramžių tikrovėje. Ar politiką ir karo meną iš tikrųjų šiek tiek valdė 
riteriški vaizdiniai? Be abejonės — jeigu ir ne gerąja, tai bent blogąja 
prasme. Kaip šių dienų tragiška sumaištis kyla iš nacionalizmo ir kul- 
tūrinės puikybės kvaitulio, taip viduramžiais sumaištys dažnasyk kilo 
iš riteriškosios mąstysenos. Argi motyvas įkurti naują Burgundijos val- 
stybę, padaryti klaidą, už kurią didesnės Prancūzijai negalėjo būti, nė- 
ra susijęs su riteriškais elementais? Karalius Jonas, riteriškasis pami- 
šėlis, dovanoja kunigaikštystę jaunėliui sūnui, nepasitraukusiam nuo 
jo prie Puatjė, nors vyresnysis sūnus iš ten paspruko. Lygiai taip pat 
to meto Žmonių galvose ir vėlesnį Burgundijos priešiškumą Prancūzi- 
jai turėjo pateisinti mintis, jog tai yra kerštas už Montereau, riteriškos 
garbės gynimas. Gerai suprantu, kad visa tai galima paaiškinti ir poli- 
tiniais, net įžvalgiais politiniais apskaičiavimais, tačiau tatai nenunei- 
gia aplinkybės. kad to meto žmonėms 1363 m. faktas turėjo tokią ver- 
tę, siejosi su tokiu vaizdiniu: riteriška narsa, karališkas atlygis. Spar- 
tus Burgundijos valstybės suklestėjimas yra politinio apdairumo ir 
tikslingo blaivaus apskaičiavimo kūrinys. Tačiau tai, ką būtų galima 
pavadinti Burgundijos idėja, nuolatos gaubia riterystės idealo formos. 

Kunigaikščių pravardes: Sans peur, le Hardi, Oui gu'en hongne |Be- 
baimis, Narsusis, Niurgzlys] (pastarąją Pilypo pravardę vėliau išstū- 
mė /e Bon [Gerasis]) — visas jas tyčia išgalvojo rūmų literatai, geis- 
dami apgaubti valdovą riterystės idealo spinduliais *. 

Būta didžio politinio siekio, neatskiriamai susijusio su riterystės 
idealu: kryžiaus žygio Jeruzalėn! Mat Jeruzalė dar vis tebereiškė idė- 
ją, kaip aukščiausias politinis tikslas stovėjusią prieš akis visiems Eu- 
ropos valdovams ir, kaip ir anksčiau, skatinusią juos veikti. Čia būta 
keisto realių politinių interesų ir politinės idėjos kontrasto. Keturiolik- 
tojo ir penkioliktojo šimtmečio krikščionija turėjo Rytuose be galo 
skubiai spręstiną problemą: atremti turkus, jau paėmusius Adrianopo- 
lį (1378) ir sunaikinusius Serbijos karalystę (1389). Pavojus grėsė Bal- 
kanuose. Tačiau pirmutinė ir būtiniausioji Europos politika vis dar ne- 
įstengė atsiplėšti nuo kryžiaus žygio idėjos. Į turkų problemą ji galėjo 
žvelgti tik kaip į dalį didžiojo šventojo reikalo, kurio nepavyko pasiek- 
ti protėviams: tik kaip į dalį Jeruzalės atvadavimo. 

O šioje idėjoje riterystės idealas buvo pirmoje vietoje; čia jo įtaka 
galėjo ir turėjo būti itin ryški. Juk dievotasis riterystės idealo turinys 
čia siejosi su aukščiausiais lūkesčiais, o Jeruzalės išvadavimas galėjo 
būti tiktai Šventas ir taurus riteriškas darbas. Kaip tik tuo, kad religi- 
nis-riteriškasis idealas taip smarkiai reiškėsi nustatinėjant Rytų poli- 
tiką, iš dalies galima paaiškinti, kodėl kovos su turkais buvo ne itin 
sėkmingos. Žygiai, kuriuos visų pirma derėjo kruopščiai apskaičiuoti, 
buvo sumanomi ir planuojami veikiant aukštesnei įtampai, skatinusiai 
ne blaiviai pasverti, kas yra pasiekiama, bet romantizuoti visą planą, 
kuris galėjo tapti ir pragaištingas. 1396 m. katastrofa prie Nikopolio 
parodė, kaip pavojinga buvo būtinon ekspedicijon prieš labai karingą 
priešą leistis taip, kaip anksčiau riteriai keliavo į Prūsiją ar Lietuvą, 
kur tereikėjo nužudyti saujelę vargšų pagonių. Kas gi yra tie kryžiaus 
Žygių planuotojai? Tokie svajotojai kaip Philippe'as de Mėziėres'as, 
paskyręs tam savo gyvenimą, tokie politiniai fantastai, koks, nepaisant 
visų savo gudrių apskaičiavimų, buvo Pilypas Gerasis. 

Visiems karaliams Jeruzalės išvadavimas dar tebebuvo privaloma 
gyvenimo užduotis. 1422 m. Anglijos karalius Henrikas V guli mirties 
patale. Jaunąjį Ruano ir Paryžiaus užkariautoją mirtis užklumpa pačia- 
me įkarštyje Žygio, kuriuo jis užtraukė negandą Prancūzijai. Gydyto- 
jas pranešė, kad gyventi jam nebeliko nė dviejų valandų; atėjo nuo- 

dėmklausys ir kiti dvasininkai, pradėtos skaityti septynios atgailos 
psalmės. Suskambus žodžiams: „Benigne fac, Domine, in bona volun- 
tate tua Sion, ut aedificentur muri Jerusalem“ [„Dėl savo gerumo būk 
maloningas Sionui, atkurki Jeruzalės sienas“] *, karalius paliepia nu- 
tilti ir balsiai sako, kad ketinęs atkūrus taiką Prancūzijoje leistis užka- 
riauti Jeruzalės, „se ce eust estė le plaisir de Dieu son crėateur de le 
laisser vivre son aage“ “ [„jei Dievas, jo Kūrėjas, leis jam nugyventi 
savo amžių“]. O tada leidžia baigti skaityti atgailos psalmes ir netru- 
kus numiršta. 

Kryžiaus Žygis jau nuo seno buvo ir dingstis papildomiems mokes- 
čiams rinkti; Pilypas Gerasis tokia proga irgi dažnai naudojosi. Tačiau, 
matyt, šis planas jam nebuvo vien gobšumo padiktuotas apsimetinėji- 
mas '. Panašu, kad čia būta drauge ir rimto siekio, ir ketinimo tokiu 
išimtinai naudingu ir sykiu išimtinai riterišku planu užsitikrinti sau 
krikščionijos gelbėtojo garbę ir šitaip pranokti rangu už jį aukštesnius 
Prancūzijos ir Anglijos karalius. Le voyage de Turguie [žygis į Turki- 
ją] liko niekada į Žaidimą nepaleistu koziriu. Chastellainas uoliai sten- 
giasi visų pirma pabrėžti, kad kunigaikščio ketinimai buvę tikrai rim- 
ti, tačiau... buvę svarbių kliuvinių: laikas žygiui dar nebuvęs pribren- 
dęs, įtakingi Žmonės kraipę galvas, kad valdovas tokio amžiaus dar 
ketinąs leistis į itin pavojingą žygį; girdi, ir jo žemėms, ir dinastijai tai 
esą pavojinga. Nors popiežius atsiuntė žygio vėliavą, kurią Pilypas pa- 
garbiai priėmė Hagoje ir išskleidė per iškilmingą procesiją, nors per 
puotą Rijselyje ir dar po jos renkami tam žygiui duodami įžadai, nors 
Joffroy de Toisy žvalgo Sirijos uostus, nors Jeanas Chevrot, Doorniko 
vyskupas, vadovauja rinkliavoms, o Guillaume'as Fillastre'as jau vi- 
siškai susirengęs ir jau konfiskuoti žygiui laivai, vis dėlto viešpatauja 
vangi nuojauta, kad žygis neįvyks *. Paties kunigaikščio įžadas Rijse- 
lyje irgi skambėjo labai sąlyginai: jis eisiąs, jeigu Dievo jam valdyti 
patikėtose žemėse būsianti taika ir joms niekas negrėsią *. 

Beje, atrodo, kad ir tuo atveju, jei nekalbėsime apie kryžiaus Žy- 
gio idealą, nuodugniai parengtos ir plačiai išgarsintos karinės ekspe- 
dicijos, iš kurių nieko neišėjo ar išėjo tik visai nedaug, tais laikais bu- 
vo mėgstamos kaip politinė renommage [reputacija]: toks buvo ir Ang- 
lijos kryžiaus žygis prieš Flandriją 1383 m, ir Pilypo Narsiojo Žygis 
prieš Angliją 1387 m., kai puikus laivynas, jau pasirengęs išplaukti, 
stovėjo Sluiso uoste, ir Karolio VI žygis prieš Italiją 1391 m. 

Itin savita politinės reklamos sumetimais naudojamos riteriškos fik- 
cijos forma buvo nuolatos vis skelbiamos ir niekados neįvykstančios 
valdovų dvikovos. Anksčiau dėsčiau, kaip politiniai konfliktai penkio- 
liktajame šimtmetyje dar buvo suvokiami kaip partijų vaidai, kaip 
asmeninis guerelle [vaidas] !". Tarnaujama reikalui, kuris vadinasi „/a 
guerelle des Bourguignons“ [„„burginjonų vaidas“). Kas galėjo būti 
natūraliau už mintį, kad valdovai patys tą vaidą išspręstų kovoje, kaip 
kartais dar ir dabar pasvajojama per politinius pašnekesius traukinyje? 
Ir tikrai šis sprendimas, tenkinęs ir primityvų teisingumo jausmą, ir 
riterišką fantaziją, nuolatos buvo svarstomas. Skaitydamas apie nuo- 
dugnius pasirengimus valdovų dvikovoms, abejoji ir klausi save, ar 
visa tai buvo tik graži sąmoningo apsimetinėjimo žaismė, taigi ir vė- 
lei — gražaus gyvenimo ilgesys, ar vainikuotieji dvikovininkai iš tik- 
rųjų tikėjosi susikauti. Tikra yra tai, kad ano meto kronikininkai į visa 
tai Žiūri taip pat rimtai kaip ir patys karingieji valdovai. 1283 m. Bordo 
viskas buvo paruošta Karolio Anžujiečio ir Petro Aragoniečio dviko- 
vai. 1383 m. Ričardas II paveda savo dėdei Jonui Lancasteriui derėtis 
dėl taikos su Prancūzijos karalium ir kaip deramiausią išeitį pasiūlyti 
arba abiejų karalių dvikovą, arba Ričardo ir jo trijų dėdžių kovą su 
Karoliu ir jo dėdėmis!!'. Monstrelet jau pačioje savo kronikos pradžioje 
daug vietos paskiria iššūkiui, kurį Liudvikas Orleanietis metėAnglijos 
karaliui Henrikui IV "". Humphrey Glosterietį 1425 m. dvikovon iš- 
kviečia Pilypas Gerasis, vyras, kuris itin moka šitą iškilmingą temą 
išpuošti, pasitelkdamas visas savo.turtų ir prabangos pomėgio priemo- 
nes. Iškvietime aiškiai nusakomas motyvas: „pour ėviter effusion de 
sang chrestien et la destruction du peuple, dont en mon cuer ay com- 
pacion“, „gue par mon corps sans plus ceste guerelle soit menėe a fin, 
sans y aler avant par voies de guerres, dont il convendroit mains gentilz 
hommes et aultres, tant de vostre ost comme du mien, finer leurs jours 
piteusement“ ** | „kad būtų išvengta krikščionių kraujo praliejimo ir 
sunaikinimo liaudies, kurios man gaila“, „kad tas ginčas iki galo būtu 
mano paties išspręstas ne karu, per kurį daug kilmingų vyrų ir kitų 
Žmonių, tiek iš mano paties, tiek iš jūsų pusės, turėtų apgailėtinai 
užbaigti savo dienas“]. Viskas buvo parengta kautynėms; pagaminti 
brangūs šarvai ir prabangūs drabužiai, kuriais kunigaikštis turėjo dė- 
vėti; buvo siuvamos palapinės, vėliavos ir vimpelai, kunigaikščių ir 
poursuivants švarkai, ištisai nusėti kunigaikščio žemių herbais — 

titnagais ir šventojo Andriejaus kryžiais. Pilypas treniravosi: „tant 
en abstinence de sa bouche comme en prenant painne pour luy mettre 
en alainne“ V“ [„ir saikingai maitindamasis, ir nuolat mankštindama- 
sis“]. Savajame Hesdino parke jis kasdien lavinosi vadovaujamas 
prityrusių fechtavimo mokytojų "*. Sąskaitose pateikiamos lėšos, iš- 
leistos visiems tiems reikalams, ir dar 1460 m. Rijselyje buvo galima 
pamatyti tai progai pasiūdintą palapinę '“. Bet iš dvikovos nieko 
neišėjo. 

Tatai nesukliudė jam vėliau, susivaidijus su Saksonijos kunigaikš- 
Čiu dėl Liuksemburgo, pastarajam vėlei pasiūlyti dvikovą, 0 per puota 
Rijselyje, — tuomet Pilypui buvo jau bemaž šešios dešimtys metų, — 
duoti kryžiaus žygio įžadą, girdi, jis mielai pasirengęs corps d corps 
[vyras prieš vyrą] susikauti su Didžiuoju Turku, jeigu šis panorėsiąs '!. 
Atbalsių, liudijančių įnirtingą Pilypo Gerojo polinkį kautis, randame 
dar ir Bandello pasakojime, kaip jį kartą tik vargais negalais pavykę 
atkalbėti, kad nesikautų suplūktoje aikštėje vyras prieš vyrą su didiku, 
atsiųstu jo nužudyti !š. 

Ši forma dar naudojama ir Italijoje per patį Renesanso suklestėji- 
mą. Francesco Gonzaga kviečia į dvikovą Cesarę Borgią: su kalaviju 
ir durklu jis ketina išvaduoti Italiją nuo bijomo ir nekenčiamo priešo. 
Prancūzijos karalius Liudvikas XII savo tarpininkavimu sukliudo dvi- 
kovą, ir viskas baigiasi jaudulingu susitaikymu ''. Net Karolis V dar 
du kartus su visais formalumais siūlė asmenine dvikova išspręsti vai- 
dą su Pranciškumi I, — pirmą sykį tuomet, kai Pranciškus, sugrįžęs iš 
karo nelaisvės, imperatoriaus nuomone, sulaužė duotą žodį, o antrą sy- 
kį — 1536 m.“ Kvietimas dvikovon, kurį 1674 m. Karolis Liudvikas 
Pfalcietis pasiuntė, tiesa, ne pačiam Liudvikui XIV, bet Turenne'ui, 
dar kuo gražiausiai dera į tą virtinę *!. 

Tikra dvikova, labai artima valdovų dvikovai, įvyko 1397 m. Bre- 
so Burge. Tenai nuo riterio Gėrard'o d'Estavayer rankos krito įžymus 
riteris ir poetas Othe'as de Grandsonas, savo meto *"*" si*"*vr [turtingas 
didikas], apkaltintas dalyvavimu nužudant „raudonąjį grafą“, Amedė- 
jų VII Savojietį. Estavayer kovojo kaip Pays de Vaud miestų įgalioti- 
nis. Tasai įvykis plačiai išgarsėjo **. 

Ir teisinė, ir spontaniška dvikova gyvavo kaip tik Burgundijos Že- 
mių ir vaidų alinamos Šiaurės Prancūzijos papročiuose ir mąstyseno- 
je. Nuo aukšto iki Žemo visi vertino ja kaip geriausią ginčų sprendimo 

būdą. Su riterystės idealu tos sąvokos maža tebuvo susijusios; jos kur 
kas senesnių laikų palikimas. Riteriškoji kultūra suteikė dvikovai tam 
tikrą pavidalą, tačiau ji garbinama ir diduomenei nepriklausančiuose 
sluoksniuose. Kai grumtynėse dalyvauja ne didikai, išsyk pasirodo vi- 
sas ano meto žiaurumas, o patiems riteriams toks spektaklis yra dvi- 
guba pramoga, nes jų garbės kodekso čia galima nepaisyti. 

Šiuo požiūriu nėra keistesnio dalyko už stebinamą domesį, kurį di- 
dikai ir kronikininkai parodė teisminei dviejų miestiečių dvikovai, 
1455 m. įvykusiai Valansjene ?. Tai buvo didžiai retas dalykas; jau vi- 
są šimtą metų nieko panašaus nebuvo nutikę. Valansjeno miestas Žžūt- 
būt siekė, kad dvikova įvyktų, nes tai reiškė senos privilegijos išsau- 
gojimą; tačiau Charolais grafas, valdęs kraštą, kol Pilypas buvo išvy- 
kęs į Vokietiją, dvikovos nenorėjo ir atidėliojo ją iš vieno mėnesio į 
kitą; o abu priešininkai, Jacotinas Plouvier ir Mahuot, lyg brangūs peš- 
tynių gaidžiai buvo laikomi kalėjime. Kai tik senasis kunigaikštis grį- 
žo iš kelionės pas imperatorių, buvo nuspręsta, kad dvikova įvyks. Pi- 
lypas būtinai panūdo pats ją pamatyti; vien todėl jis, vykdamas iš Briu- 
gės į Leveną, pasirinko kelią per Valansjeną. Tokios riteriškos dvasios 
vyrai kaip Chastellainas ir La Marche'as, kad ir kaip įtempdami savo 
vaizduotę, nė sykio neįstengia pavaizduoti tikrovės, kai aprašinėja iš- 
kilmingus riterių ir didikų Pas d'armes, o čia jie perteikia kuo ryškiau- 
sią paveikslą. Čia iš po prabangaus, auksu ir raudonų granatų orna- 
mentais išpuošto houppelande [plataus apsiausto] išlenda šiurkštus 
flamas, — mat toks Chastellainas ir buvo. Jis nepraleidžia nė vienos 
smulkmenos iš tos „moult belle serimonie“ [„labai gražios ceremoni- 
jos“]; nuodugniai aprašo kovos aikštę ir aplink ją surikiuotus suolus. 
Vargšės skerdynių aukos abi pasirodo su savo fechtavimo mokytojais. 
Jacotinas, kaip ieškovas, pirmas išeina aikštėn, — nepridengta galva, 
trumpai nukirptais plaukais, visas perbalęs. Jis aptemptas iš vieno kor- 
dobietiškos odos gabalo pasiūtu drabužiu ir nieko neturi po juo pasi- 
vilkęs. Keliskart pamaldžiai priklaupę ir pasveikinę kunigaikštį, kuris 
sėdi už pinučių pertvaros, dvikovininkai laukia savo valandos, sėdė- 
dami priešais kits kitą ant juodu audeklu užtiestų krėslų. Aplink susi- 
būrę didikai patyliukais svarsto jų šansus; pastebima viskas: Mahuot, 
bučiuodamas Evangeliją, nublyško kaip drobė! Tada pasirodo du tar- 
nai ir įtrina dvikovininkus nuo galvos iki kojų taukais. Jacotinui tau- 
kai išsyk susigeria į odą, o Mahuot — ne; kam gi palankus tasai žen- 

klas? Rankos įtrinamos pelenais; jiedu įsideda burnon po gabaliuką 
cukraus; tada jiems atnešamos kuokos ir skydai su juose pavaizduoto- 
mis šventųjų figūromis, kurias jiedu pabučiuoja. Skydus jie laiko smai- 
liuoju galu aukštyn, o rankose turi po „une bannerolle de devo- 
cion“ — po juostelę su maldingu įrašu. 

Mahuot, buvęs mažo ūgio, pradeda dvikovą, semdamas smėlį smai- 
liuoju skydo galu ir žerdamas juo Jacotinui į akis. Prasideda nuožmios 
kautynės kuokomis; jos baigiasi tuo, kad Mahuot pargriūva; priešinin- 
kas, užgriuvęs jį, grūda jam smėlį į burną ir akis, tačiau Mahuot pa- 
vyksta dantimis sugriebti priešo pirštą. Mėgindamas išsivaduoti, pa- 
starasis spaudžia nykščiu Mahuot į akiduobę; nors šis meldžia pasigai- 
lėti, Jacotinas užlaužia jam rankas ir šoka ant nugaros, siekdamas 
perlaužti stuburą. Veltui Mahuot, vaduodamasis mirtimi, balsiai pra- 
šo, kad jam būtų leista atlikti išpažintį, paskui jis sušunka: „O mon- 
seigneur de Bourgogne, je vous ay si bien servi en vostre guerre de 
Gand! O monseigneur, pour Dieu, je vous prie mercy, sauvez-moy, la 
vie!/..“ [„O Burgundijos valdove, aš jums ištikimai tarnavau Gento ka- 
re! O valdove, dėl Dievo, maldauju, išgelbėkit man gyvybę!..“] Čia 
Chastellaino pasakojimas nutrūksta; keli lapai išplėšti; iš kitų sužino- 
me, kaip pusgyvį Mahuot pakaria budelis. 

Ar Chastellainas, su tokiu įkarščiu atpasakojęs šitas šlykščias Žiau- 
rybes, užbaigė viską tauriais riteriškais apmąstymais? La Marche'as 
užbaigė: jis kalba apie gėdą, kurią vis dėlto paskui pajuto didikai, kad 
visa tai regėjo. Ir todėl, sako nepataisomasis rūmų poetas, Dievas lei- 
do, kad tuojau įvyktų riteriška dvikova, per kurią niekas nenukentėjo. 

Riteriškosios dvasios ir tikrovės konfliktas aiškiausiai išryškėja 
tuomet, kai riterystės idealas mėgina reikštis rimtame kare. Nors ri- 
terystės idealas teikė formą ir tvirtybę karo narsai, vis dėlto kariauti 
jis veikiau ne padėjo, bet kliudė, nes strategijos reikmes aukojo gy- 
venimo grožio reikalavimams. Ne sykį geriausi karvedžiai, net pa- 
tys karaliai, leidžiasi į romantiškų karo avantiūrų pavojus. Eduar- 
das II rizikuoja gyvybe per nutrūktgalvišką Ispanijos laivų konvojaus 
užpuolimą *. Karaliaus Jono įkurtojo Žvaigždės ordino riteriai turė- 
jo prisiekti, kad kautynėse nesitrauks toliau nei per keturis arpents *, 
kitu atveju jie privalą arba mirti, arba pasiduoti; tokia keista taisyk- 


* Senovinis prancūzų ilgio matas. (Vert. past.) 

lė, pasak Froissart'o, išsyk kainavo galvas bent devynioms dešimtims 
riterių >. 1415 m. Anglijoje karalius Henrikas V, prieš kautynes prie 
Azincourt'o traukdamas pasitikti prancūzų, vieną vakarą per apsiri- 
kimą pražygiuoja pro kaimą, kuri jo fouriers [kvartirmeisteriai] bu- 
vo jam numatę nakvynei. Tačiau karalius, „comme celuy gui gardoit 
le plus les cėrimonies d'honneur trės loable“ [„kaip labiausiai besi- 
laikąs itin garbingo ceremonialo“], ką tik buvo įsakęs, kad riteriai, 
einą Žvalgybon, privalo nusivilkti kovos drabužius, idant grįždami 
neužsitrauktų gėdos, jog traukiasi su kautynių apranga. Dabar, pats 
su kovos drabužiais per toli nužygiavęs į priekį, jis negalėjo grįžti; 
taigi nakvojo ten, kur buvo nužygiavęs, o ariergardą įsakė išsiųsti ati- 
tinkamai dar toliau *“. 

1382 m., per pasitarimą apie didįjį prancūzų įsiveržimą Flandrijon, 
riteriška dvasia visąlaik kertasi su karo meno reikmėmis. „Se nous gue- 
rons autres chemins gue le droit“, — atremiami Clissono ir Coucy pa- 
tarimai skverbtis aplinkiniais keliais, kur priešas nesitiki, — „nous ne 
monsterons pas gue nous soions droites gens d'armes“ *? („Jeigu ieš- 
kosime kito kelio, ne tiesaus, neįrodysime, kad esame teisingi karo vy- 
rai“]. Lygiai tas pats nutinka per prancūzų įsiveržimą Anglijos pakran- 
tėn prie Dartmoutho 1404 m. Vienas vadų, Guillaume'as du Chatelis, 
nori užpulti anglus iš flango, nes šie pakrantėje įsitvirtinę uŽ apsaugi- 
nių griovių. Tačiau seras de Jaille'is gynėjus pavadina kaimiečių bū- 
riu; girdi, gėda būsianti tokiems priešininkams trauktis iš kelio; jis ra- 
gina kitus nebijoti. Tas Žodis mirtinai užgauna Du Chatelį: „,Tauriai 
bretono širdžiai nežinoma, kas yra baimė; ką gi, nors ir manau, kad 
manęs laukia veikiau mirtis nei sėkmė, vis tiek eisiu mėginti permai- 
ningosios laimės“. Dar davęs įžadą, kad neprašys malonės, jis eina ata- 
kon ir pats žūsta, o jo būrys baisiausiai sutriuškinamas **. Per žygį į 
Flandriją nuolatos visi veržiasi patekti į avangardą; vienas riteris, ku- 
riam pavedama rūpintis ariergardu, įnirtingai spyriojasi *?. 

Visų būdingiausias riterystės idealo pritaikymas karui buvo iš ank- 
sto sutartos aristijos, — ir dviejų karių, ir lygiaverčių grupių. Toks pa- 
vyzdys yra garsusis Combat des Trente, 1351 m. įvykęs prie Plošrme- 
lio Bretanėje tarp trisdešimties Beaumanoiro vadovaujamų prancūzų 
ir anglų, vokiečių ir bretonų būrio. Froissart'ui mūšis pasirodė be ga- 
lo gražus, bet galų gale jis vis dėlto priduria: „Li aucun le tenoient ū 

proėčce, et li aucun d outrage et grant outrecuidance“ *? [Vieni laikė 
tai drąsa, kiti — akiplėšiškumu ir puikybe“]. Guy de la Trėmoille'io 
ir anglų didiko Pierre'o de Courtenay dvikovą 1386 m., turėjusią įro- 
dyti anglų arba prancūzų pranašumą, uždraudė ir pačią paskutinę aki- 
mirką dar spėjo sukliudyti Prancūzijos paskirtieji Burgundijos ir Ber- 
ry regentai *'. Nepritarimą tokiai beprasmiškai narsos demonstravimo 
formai reiškia ir Le Jouvencel, kuriame, kaip jau anksčiau parodėme, 
riteris užleidžia vietą kapitonui. Bedfordo kunigaikščiui pasiūlius, kad 
iš abiejų pusių susikautų po dvyliką vyrų, Le Jouvencel autorius į 
prancūzų karvedžių lūpas įdeda tokį atsakymą: girdi, esama žinomo 
posakio, kad nevalia daryti nieko, ką siūlo tavo priešas. Mes čia atėjom 
išstumti jų iš užimamų pozicijų, ir to darbo mums į valias. Šitaip iššū- 
kis atmetamas. Kitoje vietoje autorius kalba, kad Le Jouvencelis už- 
draudęs tokią dvikovą vienam savo karininkui pareikšdamas (beje, 
prie to paaiškinimo jis pabaigoje dar sykį grįžta), jog šito niekados ne- 
leisiąs. Tai esą draustini dalykai. Tas, kuris trokštąs tokios dvikovos, 
norįs iš kito kai ką atimti, — būtent jo garbę, — 0 sau prisiskirti tuš- 
čią garbę, kuri esanti menkavertė; iš tiesų šitaip jis apleidžiąs tarnybą 
savo karaliui ir viešam reikalui *?. 

Tatai skamba kaip naujų laikų balsas. Ir vis dėlto paprotys rengti 
dvikovas tarp frontų išliko dar ir viduramžiams pasibaigus. Iš Italijos 
karų žinoma Sfida di Barletta, 1501 m. įvykusi Bayard'o kova su So- 
tomayoru, iš Aštuoniasdešimties metų karo — Brėautė ir Lekkerbeet- 
jės grumtynės Vughto dykvietėje 1600 m. ir Lodewijko van de Ket- 
hullės dvikova su didžiuliu Albos riteriu prie Deventerio 1591 m. 

Karo reikmės ir taktika dažniausiai nustumdavo į šalį riteriškas pa- 
žiūras. Vaizdinys, kad ir lauko kautynės yra ne kas kita, kaip garbin- 
gai sutarta kova dėl teisybės, kartais dar prasikiša, tačiau būtinybė ap- 
dairiai kariauti retai jo tepaiso. Henrikas Trastamarietis žūtbūt geidžia 
susikauti su priešu atvirame lauke. Jis savo noru pasitraukia iš pato- 
gių pozicijų ir 1367 m. pralaimi mūšį prie Najeros (arba Navarette). 
Anglų kariuomenė 1333 m. siūlo škotams nusileisti iš savo patogių po- 
zicijų 1 slėnį, kad būtų galima susikauti. Nerasdamas būdo pralaužti 
Kalė apgultį, Prancūzijos karalius mandagiai siūlo anglams paskirti 
kur nors kautynių vietą. Karolis Anžujietis perduoda žinią Romos ka- 
raliui Vilhelmui Olandui, 

dat hi selve ende sine man 
recht tote Assche op der heiden 
sijns dre daghe wilde verbeiden *. 


[kad jis pats ir jo vyrai / prie pat Ašės plynėje / tris dienas jo lauks.) 


Vilhelmui iš Henegouweno ir to dar maža: jis siūlo Prancūzijos ka- 
raliui padaryti trijų dienų paliaubas ir per tą laiką pastatyti tiltą, ku- 
riuo kariuomenės galėtų sueiti daiktan ir susikauti **. Visais šiais at- 
vejais riteriškas pasiūlymas atmetamas; nugalėjo strateginiai intere- 
sai — ir Pilypo Gerojo atveju, kai jam teko smarkiai grumtis su savąja 
riterio garbe, per vieną dieną gavus tris kvietimus susikauti atvirame 
lauke ir visų tų kvietimų atsisakius **. 

Nors riterystės idealai ir turėjo nusileisti tikriems interesams, vis 
dėlto dar liko pakankamai progų apdaryti karą dailiu drabužiu. Kokiu 
svaigiu išdidumu turėjo dvelkti jau vien margos ir puošnios karo de- 
koracijos! Naktį prieš kautynes prie Azincourt'o abi kariuomenės, iš- 
sidėsčiusios viena prieš kitą tamsoje, kelia savo dvasią trimitų ir dūdų 
muzika, ir rimtai apgailestaujama, girdi, prancūzai turėję jos per ma- 
žai „pour eulx resjouyr“ [„savo pasilinksminimui“], todėl ir likę pra- 
stesnės nuotaikos *?. 

Penkioliktojo šimtmečio pabaigoje pasirodo landsknechtai su di- 
džiuliais būgnais *“, perimtais iš Rytų. Būgnas ir jo stačiai hipnotizuo- 
jamas, nemuzikalus poveikis tiksliai nusako perėjimą iš riteriškųjų į 
šiuolaikinių karų laikus; jis yra karo mechanizavimo elementas. Apie 
1400 m. graži ir pusiau žaisminga asmeninių varžybų dėl garbės ir šlo- 
vės sugestija dar nė kiek nesumenkusi: šalmų ženklai ir herbai, vėlia- 
vos ir karo šūkiai teikia kovai individualų pobūdį ir papildo ją sparto 
elementais. Kiaurą dieną girdėti į puikybės varžybas įsileidusių įvai- 
rių didikų šūkiai *. Prieš kautynes ir po jų visą spektaklį užbaigia pa- 
kėlimai į riterius ar aukštesnių rangų suteikimai: nukerpant kutus nuo 


* Stoke, III, vs. 1387 ir toliau. Apie kitus pavyzdžius, kai buvo tariamasi dėl 
kautynių laiko ir vietos žr. W. Erben, Kriegsgeschichte des Mittelalters (Beiheft 
16 der Hist. Zschr.), 1929, p. 92 ir toliau. Senojo Šiaurės tautų teisinio papročio 
kovos vietą pažymėti kuolais arba lazdyno šakomis atbalsį dar girdime anglų po- 
sakyje „a pitched battle“, nusakančiame taisyklingas kautynes atvirame lauke. 
(Aut. past.) 

riterių vėliavėlių, šie pakeliami į bannerets ** [vėliavnešius]. ĮŽymioji 
Karolio Narsiojo stovykla prie Noiso įrengiama su visa iškilminga rū- 
mų prabanga: kai kurie „par plaisance“ [„savo malonumui“] statosi 
pilių pavidalo palapines, su galerijomis ir sodais aplinkui *?. 

Aprašinėjant karo įvykius, juos privalu įsprausti į riteriškų sąvokų 
rėmus. Buvo siekiama techniniais motyvais pagrįsti, kuo skiriasi kau- 
tynės nuo mūšio, nes kiekviena kova garbės analuose privalėjo gauti 
savo tvirtą vietą. Todėl Monstrelet sako: „Si fut de ce jour en avant 
ceste besongne appellėe la rencontre de Mons en Vimeu. Et ne fu dėc- 
lairėe d estre bataille, pour ce gue les parties recontrėrent U'un U'aut- 
re aventureusement, et gui'il n'y avoit comme nulles banniėres de- 
sploičes“ *" [„O kautynės nuo tos dienos buvo vadinamos Mons en Vi- 
meu susirėmimu. Nebuvo jos pavadintos mūšiu todėl, kad šalys 
susidūrė atsitiktinai ir nebuvo tada išskleista nė viena vėliava“]. Ang- 
lijos karalius Henrikas V savo didžiąją pergalę iškilmingai pakrikštija 
Azincourt'o kautynėmis *!, „pour tant gue toutes batailles doivent 
porter le nom de la prochaine forteresse oū elles sont faictes“ |„,nes 
visi mūšiai turi vadintis vardu artimiausios tvirtovės, prie kurios jie 
įvyko“ ]. Nakvynė kautynių lauke yra pripažintas pergalės ženklas *?. 

Asmeninė valdovo narsa per kautynes kartais regisi įtartinai dirb- 
tinė. Froissart'as aprašinėja Eduardo III kovą su prancūzų didiku prie 
Kalė žodžiais, žadinančiais nuojautą, kad tai nebuvo žūtbūtinės grum- 
tynės: „Ld se combati li rois d monsigneur Ustasse moult longuement 
et messires Ustasse d lui, et tant gue il les faisoit moult plaisant veo- 
ir“ [„Ten labai ilgai kovėsi karalius su monsinjoru Ustasse'u, ir mon- 
sinjoras Ustasse'as — su juo, ir malonu buvo į juos pažiūrėti“]. Paga- 
liau prancūzas pasiduoda ir įvykis baigiamas vakariene, kurią karalius 
surengia savo belaisviui **. Per Saint Richier kautynes Pilypas Burgun- 
dietis, kad pavojus būtų mažesnis, savo puošnia kautynių apranga ap- 
taiso kitą karį, tačiau sakoma, jog taip padaryta todėl, kad jis galėtų 
geriau išmėginti savo jėgas kaip paprastas riteris “*. Jaunieji Berry ir 
Bretanės kunigaikščiai, lydėdami Karolį Narsųjį į jojo guerre du bien 
public [karą dėl visuomenės gerovės], kaip buvo pasakota Commi- 
nes'ui, vilkėjo netikrus šarvus iš satino, nusagstyto paauksuotomis vi- 
nutėmis *. 

Melas lenda pro visas iškilmingo riteriško rūbo skyles. Tikrovė nuo- 
latos nuneigia idealą. Štai kodėl jis vis labiau traukiasi literatūros, 

šventės ir Žaismės sferon; tik ten buvo galima puoselėti gražaus rite- 
riško gyvenimo iliuziją; ten esama tarp savo kastos narių, kuriems vie- 
niems tie sentimentai ir teturi vertę. 

Net stebėtina, kaip pristinga riteriškumo, kai jį derėtų parodyti ne 
lygaus rango asmeniui. Kai tik susiduriama su žemesnio luomo žmo- 
nėmis, pradingsta bet koks riteriško kilnumo poreikis. Taurusis Chas- 
tellainas nieko nenutuokia apie užsispyrėlišką miestiečio garbę, dėl ku- 
rios turtingas aludaris, nepanoręs leisti dukters už kunigaikščio karei:- 
vio, priešinasi kunigaikščiui, nors rizikuoja gyvybe ir turtu *“. 
Froissart'as be kruopelės pagarbos pasakoja, kaip Karolis VI panoro 
pamatyti Philipo van Arteveldės lavoną. „Ouand on Veust regardė une 
espasse on le osta de la et fu pendus d un arbre. Vela le darraine fin de 
che Philippe d'Artevelle“ * („Kurį laiką į jį buvo žiūrima, o paskui 
jis buvo paimtas iš ten ir pakartas medyje. Štai koks buvo Philipo van 
Arteveldės gyvenimo galas“|. Karalius netgi nepasidrovėjęs paspirti 
negyvėlį, „cn le traitant de vilain“ *5 [žiūrėdamas į ji kaip i prastuo- 
lį“]. Šiurpiai žiaurus didikų elgesys su Gento miestiečiais per 1382 m. 
karą, kai jie keturias dešimtis javus gabenusių laivininkų suluošintus 
ir išbadytomis akimis pasiuntė atgal į miesta, nė akimirkos neatvėsino 
Froissart'o įkarščio garbinti riterystę **. Chastellainas, kliedįs Jacgu- 
es'o de Lalaing'o ir į ji panašių herojiškais Žygiais, be jokios simpa- 
tijos pamini nežinomą Gento vaikiną, kuris vienas užpuolė Lalaing'ą 
*. La Marche'as, kalbėdamas apie vieno paprasto Gento gyventojo di- 
dvyriškus darbus, bent jau naiviai pasako, girdi, jie būtų buvę reikš- 
mingi, jeigu juos būtų padaręs „yn homme de bien“ *! | „kilmingas 
Žmogus“ |. 

O šiaip tikrovė visais būdais vertė Žmones neigti riteriškuosius idc- 
alus. Karvedžio menas jau seniai buvo atsisakęs turnyro laikysenos: 
keturioliktojo ir penkioliktojo šimtmečio karas buvo sėlinimo ir užklu- 
pimo iš netyčių, plėšikavimų ir klastingų antpuolių karas. Anglai pir- 
mieji įvedė riterių nusėdimą nuo žirgų per kautynes, tą tvarką perėmė 
ir prancūzai *“. Eustache'as Deschamps'as tyčiodamasis rašo, girdi, ši- 
taip sukliudoma riteriams pabėgti **. Jūroje, sako Froissart'as, kautis 
šiurpu, nes ten negalima nei atsitraukti, nei pabėgti?*. Mintis, kad ri- 
teriškos nuostatos nėra tinkamas karinis principas, neįprastai naiviai 
byloja iš Dėbar des hėrauts d'armes de France et d'Angleterre |,„Pran- 
cūzijos ir Anglijos heroldų ginčo“]|. apie 1455 m. atsiradusio traktato. 

kuriame ginčo forma įrodinėjamas Prancūzijos pranašumas prieš Ang- 
liją. Anglų heroldas paklausė prancūzą, kodėl jo karalius nelaiko to- 
kio didelio laivyno kaip Anglijos. Na, atsako prancūzų heroldas, jam 
tokio laivyno nereikia, be to, Prancūzijos didikai labiau mėgsta kariau- 
ti sausumoje, 0 ne jūroje, — ir dėl įvairių priežasčių: „car il y a dan- 
ger et perdicion de vie, et Dieu scet guelle pitiė guant il fait une tour- 
mente, et si est la malladie de la mer forte d endurer ū plusieurs gens. 
Item, et la dure vie dont il faut vivre, gui n'est pas bien consonante d 
noblesse“ ** [„kadangi jūroje gresia pavojus ir pražūtis, ir Dievas ži- 
no, kaip nemalonu būna, kai kyla audra, be to, daugelis žmonių sun- 
kiai pakelia jūros ligą. Be to, ir sunkus gyvenimas, kurį reikia gyven- 
ti, nelabai pritinka kilnuomenei“]. Nors patrankos poveikis dar ir men- 
kas, ji jau skelbia būsimas kariavimo permainas. Ironiškas simbolis 
buvo tai, kad Jacgues'as de Lalaing'as, riterių klajūnų „d /a mode de 
Bourgogne“ [„Burgundijos papročiu“] pažiba, žuvo nuo patrankos 
sviedinio *“. 

Aristokrato karinė karjera turėjo finansinį aspektą, kuris retsykiais 
labai atvirai pripažįstamas. Kiekvienas vėlyvųjų viduramžių karų is- 
torijos puslapis leidžia įžvelgti, kaip labai svarbu juose buvo paimti 
aukštakilmių belaisvių, už kuriuos mokama didelė išpirka. Froissart'as 
nepamiršta paminėti, kiek iš sėkmingo antpuolio pelnė jo sumanyto- 
jas *!. Tačiau greta tiesioginių pajamų iš karo riterio gyvenime svarbų 
vaidmenį vaidina ir pensijos, rentos ar vietininkų postai. Prasimušimas 
be dvejonių nurodomas kaip tikslas. ,,Je sui uns povres homs gui de- 
sire mon avancement“ |„Esu vargšas žmogus, trokštąs iškilti“|, — sa- 
ko Eustache'as de Ribeumont'as. Froissart'as savo begalinius faits dli- 
vers [įvairius dalykus] apie riterių karus pasakoja dar ir kaip pamoko- 
mus pavyzdžius narsuoliams, „gui se dėsirent d avanchier par armes“ * 
[„kurie nori iškilti ginklu“]. Deschamps'as yra parašęs baladę, kurioje 
Burgundijos rūmų riteriai, kariai ir seržantai laukia nesulaukia algų 
dienos ir kurioje yra toks refrenas: 


Et guant venra le tresorier **? 
[O kada ateis 1ždininkas?] 


Chastellainui regisi natūralu ir derama. kad tas, kuris siekia Žemiš- 
kos garbės, yra godus ir mokąs viską apskaičiuoti, „fort veillant et 

entendant d grand somme de deniers, soit en pensions, soit en rentes, 
soit en gouvernemens ou en pratigues“ “ [„labai akylus ir besigvie- 
šiantis didelės sumos pinigų — pensijos arba rentos, arba vietininko 
ar kitos tarnybos pavidalu“]. Ir tikrai — panašu, kad netgi taurusis 
Boucicaut, visiems riteriams rodomas pavyzdžiu, buvo itin godus pi- 
nigų “!. Blaivusis Commines'as vertina riterį pagal jo algą kaip „ung 
gentilhomme de vingt escuz“ ** [„dvidešimties ekiu vertės didiką“]. 
Visame garsiame riteriško gyvenimo ir riteriško karo garbinime ret- 
sykiais, žiūrėk, ir suskamba sąmoningas riterio idealo neigimas, — čia 
blaiviai, čia pašaipiai. Ir patys didikai kartkartėmis įžvelgdavo, koks 
skurdus ir apgaulingas yra toks puošmenomis dangstomas karo ir tur- 
nyrų gyvenimas “. Nenuostabu, kad dvi sarkastiškos sielos, į riterystę 
žvelgusios vien su pašaipa ir panieka, atrado viena kitą: Liudvikas XI 
ir Philippe'as de Commines'as. Commines'o pateiktas kautynių prie 
Montlhėry aprašymas savo blaiviu realizmu yra visiškai šiuolaikiškas. 
Čia nerasime jokių didvyriškų žygių, jokio fiktyvaus dramatizmo; tai 
tėra pranešimas apie nuolatinį veržimąsi ir traukimąsi, abejones ir 
būgštavimus, — ir vis dėstomas su lengvu sarkazmu. Atrodo, jis mė- 
gaujasi, galėdamas papasakoti apie gėdingą bėgimą ir apie narsą, su- 
grįžtančią tuomet, kai pavojus jau praėjęs. Jis retai tevartoja žodį hon- 
neur ir į garbę Žiūri beveik kaip į neišvengiamą blogį. „Mon advis est 
gue s'il eust voulu s'en aller ceste nuyt, il eust bien faict... Mais sans 
doubte, la oū il avoit de I'honneur, il n'eust point voulu estre reprins 
de couardise“ [„Mano nuomone, jis būtų gerai padaręs, jei būtų išžy- 
giavęs šiąnakt. Bet, savaime suprantama, ten, kur paliečiama garbė, jis 
nenorėjo būti apkaltintas bailumu“]. Netgi tuomet, kai jis pasakoja 
apie kruvinus susirėmimus, mes veltui ieškosime riteriškos termino- 
logijos: žodžiai „narsa“ arba „riteriškumas“ jam visai nežinomi “*. 
Gal tokį blaivų protą Commines'as paveldėjo iš savo zelandietės 
motinos Margarethos van Arnemuiden? Šiaip ar taip, regis, kad Olan- 
dijoje, nepaisant Henegouweno grafo Vilhelmo IV, tuščiagarbio avan- 
tiūristo, riterystės dvasia anksti pradėjo gesti, nors kaip tik Henegou- 
wenas, su kuriuo Olandija buvo susijungusi, visados garsėjo kaip tik- 
ras riteriškų didikų kraštas. Per Combat des Trente anglų pusėje 
geriausiai pasirodė toks Crokart'as, anksčiau buvęs Arkelio ponų tar- 
nas. Per karą jis smarkiai praturtėjo: pelnė apie 60 000 kronų ir arkli- 
des su trim dešimtim žirgų, be to, jis taip labai pagarsėjo narsumu, kad 

Prancūzijos karalius žadėjo jam riterio titulą ir aukštakilmę Žmoną, jei- 
gu tik jis panorėsiąs tapti prancūzu. Tasai Crokart'as su visa savo garbe 
ir turtais grįžo Olandijon ir ėmė gyventi kaip tikras didžiūnas; tačiau 
Olandijos didikai dar gerai atsiminė, kas jis per vienas, ir visai jį igno- 
ravo, tad jis grįžo į tą kraštą, kur riterio garbė buvo labiau vertinama “. 

Jonui Neveriečiui susiruošus žygiuoti į Turkiją, kur jam buvo lem- 
ta patirti Nikopolį, Albrechtas Bavarietis, Olandijos, Zelandijos ir He- 
negouweno grafas, pasak Froissart'o, taip kalbėjo savo sūnui Vilhel- 
mui: „Guillemme, puisgue tu as la voulentė de voyagier et aler en 
Honguerie et en Turguie et guėčrir les armes sur gens et pays gui onc- 
gues riens ne nous fourfirent, ne nul article de raison tu n'y as d'y aler 
fors gue pour la vayne gloire de ce monde, laisse Jean de Bourgoigne 
et nos cousins de France faire leurs emprises, et fay la tienne d par 
toy; et t'en va en Frise et conguiers nostre hėritage“ “* [„„Vilhelmai, 
kadangi nori keliauti, vykti į Vengriją ir Turkiją ir trokšti ginklu ko- 
voti su tautomis ir valstybėmis, kurios mums nepadarė nieko bloga, ir 
kadangi neturi jokios rimtos priežasties ten leistis, išskyrus tuščią šio 
pasaulio garbę, tai leiski Jonui Burgundiečiui ir mūsų pusbroliams 
prancūzams vykdyti savo užmačias, o pats vykdyk savąją; keliaukį 
Fryziją ir atkovoki mūsų paveldą“). 

Duodant kryžiaus Žygio įžadus per puotą Rijselyje, iš visų Burgun- 
dijos žemių Olandija buvo visų menkiausiai atstovaujama. Kai vėliau, 
jau po iškilmių, įvairiose žemėse buvo papildomai renkami raštiški 
įžadai, iš Artua jų atėjo dar 27, iš Flandrijos — 54, iš Henegouweno — 
27, o iš Olandijos — 4, ir tie patys dar buvo labai sąlyginiai ir atsar- 
gūs. Brederodės ir Montfoortai pasižadėjo atsiųsti bendrus atstovus *'. 


Riterystė nebūtų ištisus šimtmečius buvusi gyvenimo idealas, jeigu 
joje nebūtų slypėjusios aukštos vertybės, reikalingos visuomenės rai- 
dai, jeigu ji socialiniu, etiniu ir estetiniu atžvilgiu nebūtų buvusi būti- 
na. Kaip tik gražus perdėjimas kitados ir buvo šio idealo galybė. Atro- 
do, tarytum viduramžių dvasios ir josios krauju pulsuojančio aistrin- 
gumo nebuvo įmanoma suvaldyti kitaip, kaip tik iškeliant smarkiai per 
aukštus idealus: taip darė Bažnyčia, taip darė ir riteriškoji mintis. 
„Without this violence of direction, which men and women have, with- 
out a spice of bigot and fanatic, no excitement, no efficiency. We aim 
above the mark to hit the mark. Every act hath some falsehood of 

exaggeration in it“ “ [Be šito siautulingumo renkantis kryptį, kuris 
apima vyrus ir moteris, be keistenybės ir fanatizmo priemaišų nėra nei 
pakilimo, nei laimėjimų. Norėdami pataikyti, mes taikomės šiek tiek 
aukščiau taikinio. Kiekviename veiksme esama tam tikro nerealistiš- 
ko perdėjimo“ “]. 

Tačiau juo labiau kultūrinis idealas reikalauja aukščiausių dorybių, 
juo didesnė darosi gyvenimo formos ir tikrovės disharmonija. Riterys- 
tės idealą ir jojo dar pusiau religinį turinį išpažinti galėjo tiktai laikai, 
dar įstengę užmerkti akis ir nematyti labai aiškios tikrovės, gebantys 
įsijausti į visišką iliuziją. Kultūros atsinaujinimas verčia atsisakyti se- 
nosioms gyvenimo formoms būdingų pernelyg aukštų aspiracijų. Ri- 
teris pavirsta septynioliktojo šimtmečio prancūzų gentilhomme, kuris 
dar, tiesa, puoselėja luomo ir garbės sąvokas, bet jau nebesideda ko- 
votoju už tikėjimą, silpnųjų ir engiamųjų užtarėju. Prancūzų didiko ti- 
pą pakeičia gentleman, tiesiogiai kilęs iš senojo riterio, bet nuosaikes- 
nis ir subtilesnis. Randantis vis naujoms idealo transformacijoms, vi- 
sąlaik nuo jo nusilupdavo melu pavirtęs pats išorinis luobas. 


MEILĖS STILIZACIJA 


uo to laiko, kai dvyliktojo šimtmečio Provanso trubadūrai pir- 

mą sykį ėmė vingiuoti melodiją apie nepatenkintą geismą, 

meilės dainą smuikai giedojo vis aukštesne ir aukštesne nata, 
kol pagaliau vien Dantė teįstengė šiuo instrumentu išvedžioti švarią 
gaidą. 

Meilės idealo su negatyviu pagrindiniu tonu išvystymas buvo vie- 
nas iš reikšmingiausių viduramžių dvasios posūkių. Be abejo, antika 
irgi apdainavo meilės ilgesį ir kančias; bet argi čia ilgesys nebuvo trak- 
tuojamas vien kaip garantuoto patenkinimo atidėliojimas ir stimulas? 
O liūdnai pasibaigiančiose antikos meilės istorijose, — sakysim, Ke- 
falo ir Prokridės, Piramo ir Tisbės, — nuotaiką kūrė ne geismo apvy- 
limas, o mirtis, Žiauriai išskirianti jau susijungusius mylimuosius. Siel- 
varto jausmą kėlė ne erotinis nepasitenkinimas, bet liūdna lemtis. Tik- 
tai trubadūrų kurtuazinėje meilėje, nusakomoje žodžiu minne, pats 
geismo nepatenkinimas tapo svarbiausiu dalyku. Buvo sukurta eroti- 
nio mąstymo forma, pajėgi aprėpti perdėtai svarų etinį turinį ir vis dėl- 
to niekados visiškai neatsisakyti natūralios meilės moteriai. Iš pačios 
juslinės meilės radosi taurus tarnavimas moteriai, nepretenduojant į 
geismo patenkinimą. Taip meilė tapo sfera, kurioje buvo leista suve- 
šėti visokeriopai estetinei ir dorovinei tobulybei. Pagal kurtuazinės 
minne teoriją, taurų isimylėjėlį jo meilė padaro dorybingą ir tyrą. Ly- 
rikoje vis labiau įsiviešpatauja dvasinis elementas; galų gale meilės pa- 
darinys yra šventos įžvalgos ir pamaldumo būsena: /a vita nuova *. 


* Turimas galvoje Dantės veikalas „Naujas gyvenimas“, reiškęs svarbų po- 
sūkį Europos meilės lyrikoje. (Vert. past.) 


[3] 

Tada turėjo ateiti naujas posūkis. Dantės ir jo amžininkų dolce stil 
nuovo [saldus naujasis stilius] pasiekė kraštutinę ribą. Petrarca jau ir 
vėlei dvejodamas stovi tarp sudvasintos kurtuazinės meilės ir naujo an- 
tikos įkvėpimo. O nuo Petrarcos iki Lorenzo de'Medicio Italijoje mei- 
lės giesmė, minnelied, grįžta prie natūralaus juslingumo, kurio buvo 
kupini ir susižavėjimą keliantys antikiniai modeliai. Dirbtinai išpuo- 
selėta kurtuazinės minne sistema vėlei buvo atmesta. 

Prancūzijoje ir kraštuose, veikiamuose prancūzų dvasios įtakos, tas 
posūkis buvo kitoks. Erotinės minties raida nuo aukščiausios kurtuazi- 
nės lyrikos suklestėjimo buvo ne tokia paprasta. Sistemos formos lie- 
ka galioti, tačiau prisipildo kitokios dvasios. Ten dar pirmiau, negu Vi- 
ta nuova atrado amžiną sudvasintos pasijos harmoniją, naujo turinio į 
kurtuazinės meilės formas įliejo Roman de la rose [,„Rožės romanas“ ]. 
Maždaug du šimtmečius Guillaume'o de Lorris ir Jeano Clopinelio (ar- 
ba Chopinelio) ' de Meuno veikalas, pradėtas prieš 1240 m. ir baigtas 
prieš 1280 m., ne tik visiškai valdė aristokratinės meilės formas, bet 
ir dėl enciklopedinės nukrypimų į visas įmanomas sritis gausos buvo 
tikras lobynas, davęs gyvybingiausių žinių kultūringų pasauliečių dva- 
sinei raidai. Tiesiog neįmanoma pervertinti tos aplinkybės, kad ištisos 
epochos valdančioji klasė gyvenimo pažinimo ir erudicijos sėmėsi iš 
ars amandi [meilės meno]. Jokiais kitais laikais pasaulietinės kultūros 
idealas nebuvo taip susiliejęs su moterų meile kaip nuo dvyliktojo ligi 
penkioliktojo šimtmečio. Visas krikščioniškas ir visuomenines dory- 
bes, visą gyvenimo formų tobulybę minne sistema sutalpino ištikimos 
meilės rėmuose. Erotinę pasaulėžiūrą — ir jos senesniąją, grynai kur- 
tuazinę formą, ir jos įsikūnijimą Roman de la rose pavidalu — galima 
statyti į gretą su tuo pat metu klestėjusia scholastika. Abi išreiškia tą 
patį didį viduramžių dvasios mėginimą — visą gyvenimą suvokti vie- 
nu aspektu. 

Margoje meilės formų įvairovėje viskas buvo sukoncentruota į gy- 
venimo grožio siekimą. Tas, kuris grožio ieškojo garbėje ir tituluose, 
kuris troško išpuošti savo gyvenimą prabanga ir iškilmingumu, žodžiu, 
tas, kuris gyvenimo grožio ieškojo puikybėje, nuolatos vis gaudavo įsi- 
tikinti, kokie tušti tie dalykai. O meilės tikslai ir esmė, — jeigu tik ne- 
buvai visiškai atsižadėjęs bet kokios žemiškos laimės, — rodėsi esą 
gėrėjimasis pačiu grožiu. Čia gyvenimo grožio nereikėjo kurti iš tau- 
rių formų, prideramų aukštam luomui, čia jau ir taip buvo didžiausias 

grožis ir aukščiausia laimė, kurie tiktai prašėsi papuošiami spalvomis 
ir stiliumi. Kiekvienas gražus daiktas, kiekvienas žiedas ir kiekvienas 
garsas galėjo pasitarnauti kuriant meilės gyvenimo formą. 

Siekimas stilizuoti meilę nebuvo vien tuščia žaismė. Pačios aist- 
ros smarkumas vertė jaudulingą vėlyvųjų viduramžių visuomenę pa- 
kylėti meilės gyvenimą iki gražaus Žaidimo pagal taurias taisykles. 
Visų pirma, siekiant išvengti barbariškumo, reikėjo įsprausti jausmus 
į tvirtų formų rėmus. Žemesniuosiuose luomuose nežabotų potroškių 
sutramdymas buvo patikėtas Bažnyčiai, kuriai tatai sekėsi tiek, kiek 
apskritai Bažnyčiai gali tatai sektis. Aristokratijoje, kuri, turėdama 
šiek tiek nebažnytinės kultūros, jautėsi nuo Bažnyčios nepriklauso- 
ma, pati sutaurinta erotika suformavo barjerus nežabotiems geis- 
mams: literatūra, mada ir bendravimo menas darė norminamą įtaką 
meilės gyvenimui. 

Kitaip sakant, jie bent sukūrė gražią regimybę, pagal kurią buvo 
tariamasi gyvenant. Mat iš esmės ir aukštesniųjų luomų meilės gyve- 
nimas liko labai šiurkštus. Kasdieniniams papročiams tebebuvo būdin- 
ga atvira begėdystė, kurios nebeteko vėlesni laikai. Burgundijos kuni- 
gaikštis, laukdamas Valansjene anglų pasiuntinių, liepė paruošti mies- 
to pirtį: „pour eux et pour guicongue avoient de famille, voire bains 
estorės de tout ce gu'il faut au mestier de Vėnus, ą prendre par choix 
et par člection ce gue on dėsiroit mieux, et tout aux frais du duc“* 
[jiems ir visai palydai iškūrenti pirtį su viskuo, ko reikia Veneros ama- 
tui, be to, pasistengti, kad visi jų norai ir įgeidžiai būtų patenkinti, ir 
visa tai padaryti kunigaikščio lėšomis“]. Jo sūnaus Karolio Narsiojo 
drovumas daugelio buvo laikomas valdovui nederamu dalyku *. Tarp 
kitų Hesdino pramogų rūmų mechaninių įrenginių sąskaitose minima 
„ung engien pour moullier les dames en marchant par dessoubz“ * 
[įtaisas aplieti apačioje einančias damas“]. 

Tačiau šiurkštumas nėra vien idealo silpnumo ženklas. Ne tik su- 
taurinta meilė, bet ir nesivaržymas turi savą stilių, — ir net labai se- 
ną. Jį galima vadinti epitalaminiu stilium. Meilės vaizdinių srityje to- 
kia rafinuota visuomenė kaip pačių vėlyvųjų viduramžių yra pavel- 
dėjusi tiek be galo senų motyvų, kad erotiniai stiliai varžosi ir 
maišosi tarpusavyje. Kur kas gilesnes šaknis ir tokią pat vitalinę 
reikšmę kaip ir kurtuazinės meilės stilius turi primityvi erotikos for- 
ma, garbinanti patį lytinį bendravimą; krikščioniškoji kultūra atėmė 

iš tos formos šventos misterijos vertę, tačiau ji visais laikais yra ne 
mažiau gyvybinga. 

Visas epitalaminis aparatas, jo begėdiški juokai ir falinė simboli- 
ka kitados buvo dalis paties švento vestuvių iškilmės ritualo. San- 
tuokos ceremonija ir vestuvių šventė anuomet dar buvo neišsiskyru- 
sios: tai buvo viena didi misterija, visa sutelkta į poravimąsi. Paskui 
atėjo Bažnyčia, kuri pasisavino šventumą ir misteriją, perkeldama 
juos į iškilmingos santuokos sakramentą. Misteriją papildančius ele- 
mentus — eiseną, giesmę, džiūgavimo riksmus — ji paliko vestuvių 
šventei. Tačiau ten tie elementai, nebetekę sakralinio pobūdžio, tik 
dar begėdiškiau nevaržomi gyvavo toliau, ir Bažnyčia buvo bejėgė 
juos ten pakeisti. Joks bažnytinis dorovingumas neįstengė prislopin- 
ti smarkaus gyvenimo riksmo: Hymen, o Hymenaee! [O Himenėjau, 
Himenėjau!] Jokia puritoniška dvasia neišdildė iš papročių begėdiš- 
ko vestuvių nakties viešumo, net ir mūsų septynioliktajame šimtme- 
tyje jis vešėte veši. Tiktai šiuolaikiniai individualūs jausmai, panū- 
dę tyla ir tamsa apgaubti tai, kas yra vien dviejų Žmonių, sunaikino 
tuos papročius. 

Jeigu prisiminsime, kad dar 1641 m. per jaunojo Oranijos princo 
vestuves su Anglijos princese Marija nestigo practical jokes, sakytu- 
mei tyčia siekiant, kad jaunikis, dar tik berniukas, negalėtų pasinau- 
doti savo santuokine teise, tuomet mūsų nestebins begėdiškas nesivar- 
Žymas, įprastas švenčiant valdovų ir didikų vestuves apie 1400 m. Pa- 
kanka ir tokių pavyzdžių kaip obsceniška šypsena, su kuria Froissart' as 
pasakoja apie Karolio VI ir Izabelės Bavarietės vestuves, arba epitala- 
ma, kurią Deschamps'as dedikavo Antanui Burgundiečiui ?. Cent nou- 
velles nouvelles | „Šimtas naujų novelių“] lyg apie įprastą dalyką pasa- 
koja apie sutuoktinių porą, kuri, susituokusi per ankstyvąsias mišias, 
po lengvų pusryčių išsyk gula į patalą *. Visi pokštai, apskritai susiję 
su vestuvėmis ar meilės gyvenimu, buvo laikomi deramais ir damų ben- 
drijoje. Cent nouvelles nouvelles, nors ir šiek tiek ironiškai, skelbiasi 
esą „glorieuse et ėdifiant euvre“[„„šlovingas 1r pamokomas veikalas“), 
pasakojimai, „moult plaisants d raconter en toute bonne compagnie“ 
[labai malonūs draugams papasakoti“]. „Noble homme Jean Rėgnier“ 
[„„Didikas Jean Rėgnier“], rimtas poetas, ponios Burgundietės ir visų 
j0s rūmų damų ir freilinų paprašytas, parašo joms nepadoria baladę *. 


ss 
Ur 

Aišku, kad visi tie dalykai nėra jaučiami kaip nusižengimai aukš- 
tam ir sustabarėjusiam garbės ir padorumo idealui. Čia esama priešta- 
ravimo, kurio negalima paaiškinti, taurias formas ir didį drovumą, bū- 
dingą viduramžiams kitose srityse, laikant veidmainingumu. Lygiai 
taip pat begėdystė nėra saturnališkas jokių varžtų nepaisymas. Dar ne- 
tiksliau būtų epitalamiškas nešvankybes laikyti dekadanso, perdėtai ra- 
finuotos aristokratų kultūros ženklu, kaip kad nutiko mūsų septynio- 
liktojo šimtmečio atžvilgiu *. Dviprasmybės, nešvankus žodžių žais- 
mas, nepadorūs nutylėjimai yra senų seni epitalaminio stiliaus elementai. 
Jie darosi suprantami, jei atsižvelgsime į jų etnologinį foną, — supran- 
tami kaip primityvios kultūros falinio simbolizmo likučiai, numenkę 
ir pavirtę vien bendravimo formomis. Taigi kaip nuvertinta misterija. 
Tai, kas kitados, kai riba tarp žaismės ir rimtumo kultūroje dar nebu- 
vo nubrėžta, ritualo šventumą siejo su nežaboto gyvenimo džiaugsmo 
išraiška, krikščioniškoje visuomenėje gali būti priimtina tiktai kaip 
smagus ar pašaipus pasikutenimas. Nepaisydami dievotumo ir kurtu- 
azijos, vestuvių papročiuose seksualiniai vaizdiniai ir toliau išliko nė 
kiek nepraradę savo gyvybinių galių. 

Jei norime, galime visą komiškąjį erotinį žanrą — pasakojimą, 
pokštą, dainelę — laikyti laukinėmis epitalamos kamieno atžalomis. 
Tačiau ryšys su ta įtikima kilme jau seniai nutrūkęs; tatai jau tapę sa- 
vitu literatūros žanru; savarankišku tikslu yra tapęs komiškas povei- 
kis. Bet komizmo rūšis vis dar tebėra ta pati kaip ir epitalamos: jis iš- 
tisai paremtas simbolinėmis užuominomis į seksualinius dalykus arba 
travesti, kai lytinė meilė nusakoma kokios nors visuomeninės veiklos 
terminais. Beveik visi darbai ir amatai yra skolinę savo terminus ero- 
tinei alegorijai, — ir anuomet, ir visados. Akivaizdu, kad keturiolik- 
tajame ir penkioliktajame šimtmetyje peno jai pirmiausia teikė turny- 
ras, medžioklė ir muzika ?. Meilės nutikimų nagrinėjimas teismo 
proceso forma kaip, sakysim, Arrestz d'amour atveju. tiesą sakant, ne- 
priklauso travesti kategorijai. Tačiau būta kitos srities, itin pamėgtos 
erotikos perteikimui; tai buvo bažnytinė sritis. Seksualinių dalykų iš- 
raiška bažnytiniais terminais viduramžiais naudojama stebėtinai nesi- 
drovint. Rinkinyje Cent nouvelles nouvelles vien tik obsceniška pras- 
me vartojami žodžiai bėnir [laiminti] arba confesser [klausyti išpažin- 
ties arba atlikti išpažintį] arba tiesiog nepailstant kartojama žodžių 
saints [šventieji] ir seins Įkrūtys| žaismė. Tačiau rafinuotesniu pavi- 

dalu bažnytinė-erotinė alegorija pavirsta savita literatūrine forma. 
Jausmingojo Karolio Orleaniečio suburtoje poetų grupėje meilės siel- 
vartas apvelkamas vienuoliškos askezės, liturgijos ir kankinystės dra- 
bužiu. Sekdami reformuotu pranciškonų ordinu, šiek tiek anksčiau su- 
griežtinusiu savo regulą, jie pasivadina Les amoureux de I'observan- 
ce. Tai lyg 1r koks ironiškas papildymas sustingusio rimtumo, kurį 
praktikavo dolce stil nuovo. Šventvagišką tendenciją pusiau atperka 
„amūriškų“ jausmų nuoširdumas. 


Ce sont ici les dix commandemens, 
Vray Dieu d'amours... 


[Štai dešimt tikrojo meilės / Dievo įsakymų...) 


Taip išniekinami Dešimt Dievo Įsakymų. Ar net priesaika Evan- 
gelija: 
Lors m'appela, et me fist les mains mettre 
Sur ung livre, en me faisant promettre 
Oue feroye loyaument mon devoir 


Des points d'amour... V 


[Tada pakvietė mane ir liepė uždėti ranką / Ant knygos ir prisaikdi- 
no, / Kad sąžiningai vykdysiu savo pareigą / Meilės reikalams...] 


Apie mirusį įsimylėjėlį sakoma: 
Et j'ay espoir gue brief ou paradis 
Des amoureux sera moult hault assis, 


Comme martir et tres konnorė saint. 


[Ir tikiuosi, kad netrukus sėdės / Labai aukštai įsimylėjėlių rojuje / 
Kaip kankinys ir labai gerbiamas šventasis. ] 


O apie savo paties mirusią mylimąją: 


J'ai fait V'obsegue de ma dame 

Dedens le moustier amoureux, 
Et le service pour son ame 

A chantė Penser doloreux. 
Mains sierges de soupirs piteux 
Ont estė en son luminaire, 
Aussi j'ay fait la tombe faire 
De regrets... ! 


[Palaidojau savo damą / Meilės bažnyčios viduje, / Ir mišias už jos sie- 
lą / Giedojo sielvartinga Mintis. / Daug gailių atodūsių žvakių / Degė 
prie jos palaikų, / Ir kapą liepiau padaryti / Iš gėlos...] 


Tyrame eilėraštyje L'amant rendu cordelier de Vobservance d'amour, 
kuriame nuodugniai aprašomas nusivylusio įsimylėjėlio priėmimas į 
meilės kankinių vienuolyną, visas švelniai komiškas efektas, kurio ga- 
lima buvo tikėtis iš bažnytinės travesti, jau visiškai išnaudotas. Argi 
neatrodo, tarytum erotika, tegu nors perversišku būdu, nuolatos vis iš 
naujo buvo priversta ieškoti jau kadų kadės prarasto sąlyčio su šventu- 
mu? 

Kad būtų kultūra, erotika bet kokia kaina turėjo ieškoti stiliaus, ją 
susaistančios formos, ją pridengiančios išraiškos. Ir net tuomet, kai ji, 
paniekinusi formą ir atsisakiusi dviprasmiškos alegorijos, ėmėsi ties- 
mukai ir be jokio dangstymo kalbėti apie lytinį gyvenimą, ji prieš sa- 
vo pačios valią vis tiek regisi stilizuota. Visas žanras, kurį nešvanki 
dvasia lengvai gali palaikyti erotiniu natūralizmu ir kur vyrai vaizduo- 
jami niekados nepailstą, o moterys niekados neatsisakančios, yra to- 
kia pat romantinė fikcija kaip ir tauriausia kurtuazinė meilė. Kas gi 
daugiau, jei ne romantika, yra baikštus visų prigimtinių ir visuomeni- 
nių meilės komplikacijų vengimas, viso lyčių gyvenime esamo melo, 
savanaudiškumo ir tragizmo dangstymas gražia netrikdomo smagini- 
mosi regimybe? Ir čia — didysis kultūros stimulas: gražesnio gyveni- 
mo ilgesys, poreikis gyvenimą regėti gražesnį, nei leido tikrovė, dėl 
kurio meilės gyvenimas įspraudžiamas į fantastiško troškimo formą, 
nors šįsyk perdėjimas pasuktas į gyvuliškąją pusę. Ir čia — gyvenimo 
idealas: neskaistybės idealas. 

Tikrovė visais laikais buvo blogesnė ir šiurkštesnė, negu ji regėjosi 
rafinuotam literatūriniam meilės idealui, tačiau, kita vertus, — ir ty- 

resnė, dorybingesnė, negu ją vaizdavo lėkšta erotika, dažniausiai lai- 
koma natūralistine. Eustache'as Deschamps'as, už duonos kąsnį par- 
sidavinėjęs poetas, daugybėje komiškų baladžių, kuriose jis kalba sa- 
vo vardu, paprastai leidžiasi į didžiausias nešvankybes. Tačiau jis nė- 
ra tikrasis visų tų obsceniškų nutikimų herojus, ir pačioje jų tirštumoje 
mes aptinkame švelnų eilėraštuką, kuriame jis pasakoja savo dukrai, 
kokia puiki buvusi josios mirusi motina !*. 

Kaip literatūros ir kultūros šaltinis visas epitalaminis žanras, visi 
jo ūgliai ir atšakos, visuomet turėjo likti antroje vietoje. Jo tema — 
pats kraštutinis ir visiškas pasitenkinimas, jis yra tiesioginė erotika. O 
tai, kas gali tapti gyvenimo forma ir gyvenimo puošmena, yra netie- 
sioginė erotika, kurios tema — pasitenkinimo galimybė, pažadas, troš- 
kimas, netekimas, laimės artėjimas. Čia aukščiausias pasitenkinimas 
perkeliamas į nutylėjimo sferą, apgaubiamas visais lengvučiais lūkes- 
čio šydais. Jau vien todėl netiesioginė erotika yra kur kas gyvybinges- 
nė, aprėpia kur kas platesnę gyvenimo erdvę. Be to, ji meilę pažįsta ne 
vien kaip mažorą, ne vien su šypsančia kauke, ji geba paversti grožiu 
ir meilės sielvartus, dėl to įgydama kur kas didesnę gyvenimišką ver- 
tę. Ji pajėgia aprėpti etinius ištikimybės, narsos, tauraus švelnumo ide- 
alus ir šitaip susijungti su kitų idealų — ne vien meilės idealo — sie- 
kimu. 

Visiškai atrtikdamas bendrąją vėlyvųjų viduramžių dvasią, sieku- 
s1ą kuo išsamiausiai atvaizduoti ir susisteminti visą mąstyseną, Roman 
de la rose visai erotinei kultūrai ir suteikė tokią margą, tokia uždara 
ir tokią turtingą formą, kad tapo lyg kokiu pasaulietinės liturgijos, mo- 
kymo ir legendos lobynu. Ir kaip tik Roman de la rose dvilypumas, ta 
aplinkybė, kad ją kūrė du visai skirtingo būdo ir skirtingų pažiūrų po- 
etai, padarė ją dar tinkamesnę būti erotinės kultūros biblija; jame bu- 
vo randama įvairiai pritaikomų tekstų. 

Guillaume'as de Lorris, pirmasis autorius, dar garbino senąjį kur- 
tuazinį idealą. Jo plunksnai priklausė Žavusis sumanymas ir džiugus, 
meilus siužeto pavaizdavimas. Tai jau tiek kartų naudota sapno tema. 
Poetas sapnuoja išėjęs ankstų gegužės rytą pasiklausyti lakštingalų ir 
vyturių. Takelis palei upę atveda jį prie paslaptingo meilės miesto sic- 
nų. Ant sienos jis pamato atvaizduotus Neapykantą, Išdavystę, Stuob- 
rystę, Godumą, Šykštumą, Pavydą, Nusiminimą, Senatvę, Davatkystę 
(Papelardie) ir Skurda: taigi antikurtuazinius bruožus. Tačiau Dame 

Oiseuse (Dykaduonystė), Dėduit (Pramogos) draugužė, atveria jam 
vartus. Viduje Liesse (Linksmybė) pradeda šokį. Meilės dievas šoka 
su Grožybe ratelį, kuriame dar dalyvauja ir Turtingumas, Meilumas, 
Nuoširdumas (Franchise), Riteriškumas (Courtoisie) ir Jaunystė. Prie 
Narcizo fontano poetas ligi užsimiršimo susižavėjęs apžiūrinėja tenai 
išvystą rožės pumpurą, ir tuo metu Meilės dievas pašauna jį savo strė- 
lėmis: Beautė, Simplesse, Courtoisie, Compagnie, Beau-Semblant 
[Grožiu, Paprastumu, Riteriškumu, Draugiškumu, Gražia Išvaizda]. 
Poetas pasiskelbia Meilės tarnu (homme lige), Amour [Meilė, Amūras] 
užrakina rakteliu jam širdį ir išdėsto jam meilės priesakus, meilės ne- 
šamas blogybes (maux) ir josios gėrybes (biens). Pastarosios vadinasi 
Esperance, Doux-Penser, Doux-Parler, Doux-Regard [Viltis, Saldi 
Mintis, Saldi Kalba, Saldus Žvilgsnis]. 

Svetingumas (Bel-Accueil), Riteriškumo sūnus, kviečia jį prie ro- 
žių, bet čia pasirodę rožės sargai — Danger, Male-Bouche, Peur ir 
Honte [Pavojus, Liežuvavimas, Baimė ir Gėda| — nugena jį šalin. Da- 
bar prasideda keblumai. Protas (Raison) nulipa iš savo aukšto bokšto 
perkalbinėti įsimylėjėlio. Draugas (Ami) jį guodžia. Venera (Venus) 
naudoja visas savo gudrybes prieš Skaistybę (Chastetė); Nuoširdumas 
1r Gailestingumas (Pitiė) sugrąžina jį pas Svetingumą, kuris leidžia jam 
pabučiuoti rožę. Tačiau Liežuvavimas viską išplepa, atskuba Pavydas 
(Jalousie) ir rožė apjuosiama tvirta mūro siena. Svetingumas uždaro- 
mas bokšte. Pavojus su savo parankiniais saugo vartus. Įsimylėjėlio 
skundu baigiasi Guillaume'o de Lorris veikalas. 

Paskui, matyt, gerokai vėliau, Jeanas de Meunas veikalą papildė kur 
kas išsamesniu tęsiniu ir pabaiga. Tolesnė veiksmo raida, kurioje pa- 
sakojama, kaip Amour, padedamas sąjungininkų — kurtuazinių dory- 
bių, taip pat ir Bien Celer, Faux-Semblant [Slaptumo, Apgaulingu- 
mo], — užpuola ir paima.rožių tvirtovę, — toji raida kone paskęsta 
gausybėje nukrypimų, apmąstymų, pasakojimų, kuriais antrasis auto- 
rius veikalą pavertė tikra enciklopedija. Bet štai kas svarbiausia: čia 
prabilo dvasia — tokia laisva, tokia skeptiškai šalta ir ciniškai nuož- 
mi, kokia viduramžiais retai tėra atsiskleidusi; be to, ir tokių prancū- 
zų kalbos meistrų nedažnai pasitaiko. Naivią, lengvą Guillaume'o de 
Lorris idealybę užgožia viską netgianti Jeano de Meuno dvasia, neti- 
kinti nei vaiduokliais ir kerėtojais, nei ištikima meile ir moterų gar- 
bingumu, gebanti įžvelgti patologines problemas, o Venus, Nature ir 

Genius [Veneros, Gamtos ir Genijaus] lūpomis itin drąsiai gynusi jus- 
linius gyvenimo stimulus. 

Būgštaudamas, kad gali su savo kariuomene pralaimėti, Amūras 
siunčia Nuoširdumą ir Saldų Žvilgsnį pas savo motiną Venerą, kuri 
išklauso jo pagalbos šauksmą ir atskuba balandžių traukiamu veži- 
mu. Amūras apsako jai susiklosčiusią padėtį, 0 ji prisiekia daugiau 
niekados neleisianti nė vienai moteriai būti skaisčiai ir ragina Amū- 
rą duoti tokią pat priesaiką vyrų atžvilgiu; visa kariuomenė prisie- 
kia drauge su jais. 

Gamta tuo tarpu triūsia kalvėje užsiėmusi savo darbu — rūšių pa- 
laikymu, amžinomis grumtynėmis su Mirtimi. Ji karčiai skundžiasi, 
kad iš visos kūrinijos tik vienas žmogus nesilaiko jos įstatymų ir ven- 
gia pratęsti giminę. Josios paliepimu Genijus, jos kunigas, po ilgos iš- 
pažinties, kurioje Gamta išdėsto jam savo darbus, keliauja pas Meilės 
kariuomenę ir ten keikte prakeikia tuos, kurie niekina josios įsakymus. 
Amūras papuošia Genijų arnotu, žiedu, lazda ir mitra; Venera kvato- 
damasi įduoda jam į rankas degančią žvakę, „gui ne fu pas de cire 
vierge“ [„kuri padaryta ne iš skaistaus vaško“ ]. 

Ekskomunikavimas prasideda mergystės pasmerkimu, vartojant 
drastišką simboliką, pereinančią į keistą misticizmą. Pragaras tiems, 
kurie nepaiso gamtos ir meilės įsakymų, o kitiems gėlėta pieva, ku- 
rioje Mergelės sūnus gano savo baltas aveles — visąlaik patenkintos 
jos rupšnoja ten amžinai vešinčius žiedus ir žolynus. 

Genijus meta tvirtovėn žvakę, kurios liepsna uždega visą pasaulį, 
o tuomet prasideda galutinis mūšis dėl bokštų. Ir pati Venera sviedžia 
savąjį deglą; tuomet Gėda ir Baimė pasprunka, o Svetingumas leidžia 
įsimylėjėliui nuskinti rožę. 

Taigi čia visai sąmoningai centre vėlei įkurdinamas seksualinis mo- 
tyvas, kuris apgaubiamas tokia dirbtina misterija, net tokiu šventumu, 
kad didesnis iššūkis bažnytiniam gyvenimo idealui nė negalėjo būti 
sviestas. Dėl savo visiškai pagoniškų siekių Roman de la rose galima 
laikyti žingsniu Renesanso link. Išorine forma jis yra neva grynai vi- 
duramžiškas. Šiaip ar taip, kas gi yra labiau viduramžiška nei kraštu- 
tinė jausminių potyrių ir meilės aplinkybių personifikacija? Roman de 
la rose figūros — Bel-Accueil, Doux-Regard, Faux-Semblant, Male- 
Bouche, Danger, Honte, Peur — rikiuojasi į gretą šalia grynai vidu- 
ramžiško dorybių ir nuodėmių vaizdavimo Žmogaus pavidalu: tai ale- 


MEILĖS STILIZACIJA 141 


gorijos ar net kažkas dar daugiau — pusiau tikimos mitologemos. Bet 
kur yra riba tarp tų vaizdinių ir Renesanso laikais atgijusių nimfų, sa- 
tyrų ir dvasių? Jie paimti iš kitos sferos, tačiau jų, kaip vaizdinių, ver- 
tė yra ta pati, ir Roman de la rose veikėjų pavidalai dažnai primena 
fantastiškai gėlėtas Botticellio figūras. 

Taigi čia meilės svaja buvo pateikta sykiu ir dirbtina, ir aistringa 
forma. Nuodugni alegorija atitiko visus viduramžių vaizduotės rei- 
kalavimus. Be personifikacijos dvasia neįstengė nei reikšti emocinių 
potyrių, nei į juos įsijausti. Visos margos šito neprilygstamo lėlių 
spektaklio spalvos ir elegantiškos linijos buvo reikalingos suformuoti 
meilės sąvokų sistemai, leidžiančiai suprasti kits kitą. Danger, Nou- 
vel-Penser, Male-Bouche figūromis buvo operuojama nelyg įprastais 
mokslinės psichologijos terminais. Aistros gyvybę palaikė pagrindi- 
nė tema. Mat vietoj blankaus tarnavimo ištikimajai damai, kurią tru- 
badūrai buvo ligi debesų iškėlę kaip nepasiekiamą ilgesingo garbini- 
mo objektą, dabar vėl atsirado visų natūraliausias erotinis motyvas: 
nepaprasta trauka mergystės paslapties, kurią simbolizuoja rožė, lai- 
mima tik sumanumu ir ištverme. 

Teoriškai Roman de la rose vaizduojama meilė išliko kurtuazinė ir 
tauri. Gyvenimo džiaugsmų miestas prieinamas tik išrinktiesiems ir tik 
per meilę. Kas nori įžengti į jį, turi nebūti varžomas neapykantos, ne- 
ištikimybės, storžieviškumo, godumo, šykštumo, pavydo, senatvės, 
veidmainystės. Tačiau priešingos pozityvios dorybės, kurių privalu tu- 
rėti, rodo, kad idealas jau nebe etinis, kaip kad buvo kurtuazinėje mei- 
lėje, bet vien aristokratinis. Tos dorybės štai kokios: nerūpestingumas, 
mokėjimas pramogauti, būti linksmam, meilė, grožis, turtingumas, 
švelnumas, laisva dvasia (franchise) ir kurtuazija. Tai jau nebe myli- 
mosios spindulių apšviesto asmens sutaurinimai, o dorybingos priemo- 
nės mylimajai laimėti. Ir kūriniui įkvėpimo teikia jau nebe — tegu ir 
apsimestinis — moters garbinimas, o, bent jau antrojo autoriaus Jea- 
no Clopinelio atveju, nuožmus jos silpnumo niekinimas, — niekini- 
mas, kuris kyla dėl juslinio pačios meilės pobūdžio. 

Nors Roman de la rose ir labai valdė protus, jis vis dėlto neįstengė 
visai išstumti senesnės meilės sampratos. Greta flirto aukštinimo gy- 
vavo ir atsižadėjimo kupinos meilės vaizdinys, nes jis buvo esminė ri- 
teriškojo gyvenimo idealo dalis. Prancūzijos karalių ir jo dėdes, Ber- 
ry ir Burgundijos kunigaikščius, supusio prabangiai aristokratiško gy- 

venimo marguose sluoksniuose rūmų ginčų objektu tapo klausimas, ku- 
rią meilės sampratą derėtų rinktis tikram didikui, — ar tą, kuri būdin- 
ga grynajai kurtuazijai su jos ilgesinga ištikimybe ir pagarbiu tarnavi- 
mu vienai damai, ar aprašytąją Roman de la rose, kur ištikimybė buvo 
tik priemonė, padedanti medžioti moterį. Taurusis riteris Boucicaut, 
1388 m. keliaudamas su bendražygiais į Rytus, pasidarė riteriškos iš- 
tikimybės advokatu ir trumpino laiką, kurdamas Livre des cent balla- 
des. Tame veikale rūmų beaux-esprits [šmaikštuoliams] paliekama nu- 
spręsti flirto ir ištikimybės ginčą. 

Iš gilesnių ir rimtesnių versmių kilo žodis, kuriuo keleriais metais 
vėliau į ginčą įsijungė Christine de Pisan. Ši narsi moterų garbės ir 
moterų teisių gynėja leido meilės dievui prabilti poetiniame laiške, ku- 
piname moterų skundo dėl vyrų apgavysčių ir paniekinimo “. Ir pasi- 
piktinusi atmetė Roman de la rose pamokymus. Vienas kitas jai prita- 
rė, tačiau Jeano de Meuno veikalas vis dar tebeturėjo gausų pulką ais- 
tringų gerbėjų ir užtarėjų. Prasidėjo literatūrinis ginčas, kuriame 
dalyvavo visas būrys šalininkų ir priešininkų. Ir ne bet kokie šalinin- 
kai gynė Rose. Daug išmintingų, mokytų, išsilavinusių vyrų, — tvir- 
tino Rijselio katedros klebonas Jeanas de Montreuilis, — taip aukšti- 
no Roman de la rose, kad kone meldėsi jam (paene ut colerent) ir ver- 
čiau būtų atsižadėję marškinių nei šitos knygos "*. 

Mums nėra lengva perprasti tą dvasios ir sielos sferą, kuria rėmėsi 
toks užtarinėjimas. Mat ne kokie lengvabūdžiai rūmų didikai, o rimti 
ir aukšti pareigūnai, iš dalies net dvasininkai, kaip, sakysim, minėta- 
sis Rijselio katedros klebonas Jeanas de Montreuilis, dofino, vėliau — 
Burgundijos hercogo sekretorius, su savo bičiuliais Gontier ir Pierre'u 
Coliais rašė apie tai literatūrinius ir lotyniškus laiškus, ragindami ir ki- 
tus pagaliau užtarti Jeaną de Meuną. Įstabiausia yra tai, kad iš to bū- 
rio, kuris kovėsi už margą, švankų viduramžių veikalą, drauge išaugo 
ir pirmieji prancūzų humanizmo daigai. Jeanas de Montreuilis yra au- 
torius daugybės ciceroniškų laiškų, kupinų humanistinių posakių, hu- 
manistinės retorikos ir humanistinės tuštybės. Ir jis, ir jo bičiuliai Gon- 
tier ir Pierre'as Coliai susirašinėja su rimtu, į reformas linkusiu teolo- 
gu Nicolas de Clemanges'u !?. 

Jeanas de Montreuilis, be abejo, nuoširdžiai gynė savo literatūrinį 
požiūrį. „Juo ilgiau, — rašė jis vardu nepaminėtam juristui, pasisakiu- 
siam prieš Roman, — aš gilinuosi į meistro Jeano de Meuno gilaus ir 

įŽymaus veikalo misterijų svarumą ir jo svarumo misterijas, juo labiau 
stebiuosi, kad jūs jį peikiate“. Jis gins Roman de la rose ligi pat pa- 
skutinio atodūsio, ir bus dar daugelis tokių, kurie, kaip ir jis, raštais. 
žodžiu ir ranka stos tarnauti tam veikalui |“. 

Ir tarytum įrodydamas, kad ginčas dėl Roman de la rose vis dėlto 
yra ne vien didi rūmų gyvenimo pramoga ir žaismė, bet kur kas reikš- 
mingesnis dalykas, Žodį pagaliau tarė vyras, kuris, ka tik kalbėjo, vi- 
sados kalbėjo aukščiausio dorybingumo ir tyriausio rimtumo labui, — 
įŽymusis teologas ir Paryžiaus universiteto kancleris Jeanas Gersonas. 
Savo bibliotekoje 1402 m. gegužės 18 d. vakaro data jis pažymėjo 
traktatą prieš Roman de la rose ''. Tai atsakymas į Pierre'o Colio !* 
mėginimą nuneigti ankstesnį Gersono rašinį, bet ir šis jau buvo ne pir- 
mas Gersono veikalas apie Roman; toji knyga Gersonui regėjosi pavo- 
jingiausias maro užkratas, visokio nedorovingumo versmė; su ja jis ko- 
vojo kiekviena proga. Ne viena kartą jis traukia į kovą su pragaištinga 
įtaka, kurią daręs „vicieux romant de la rose“ !* [„ydingasis rožės ro- 
manas“]. Jeigu jis turėtų tos knygos egzempliorių, sako Gersonas, ir 
tai būtų vienintelis, net tūkstančio svarų vertas, jis, girdi, verčiau su- 
degintų ji, bet neparduotų, neišleistų dienos švieson. 

Iš paties priešininko Gersonas perėmė dėstymo formą: alegorinę 
viziją. Vieną rytą pabudęs, jis pajunta, kad širdis, jį palikusi, skren- 
da „moyennant les plumes et les eles de diverses pensees, d'un lieu 
en autre jusgues d la court saincte de crestientė“ [„1vairių Minčių 
plunksnomis ir sparnais iš vienos vietos į kitą, net iki šventųjų krikš- 
čionių rūmų“). Ten ji sutinka Justice, Conscience ir Sapience [Tei- 
singumą, Sąžinę ir Išmintį) ir girdi, kaip Chastetė [Skaistybė] kalti- 
na Fol amoureux [Įsimylėjusį beprotį], t. y. Jeaną de Meuną, kad šis 
ja su visais josios palydovais išgujęs iš žemės. Josios „bonnes gar- 
des“ [„gerieji sargai“] esą kaip tik piktosios romano figūros: „Hon- 
te, Paour ir Dangier le bon portier, gui ne oseroit ne daigneroit ott- 
royer neis un vilain baisier ou dissolu regart ou ris attraiant ou pa- 
role legiere“ | „Gėda, Baimė ir Pavojus, puikus sargas, kuris neleis 
sau ir nedrįs gvieštis stačiokiško bučinio ar palaido žvilgsnio, ar vi- 
liojamo juoko, ar lengvo žodžio“]. Skaistybė apiberia Įsimylėjusį be- 
proti visa šūsnimi priekaištų. „// gette partout feu plus ardant et plus 
puant gue feu gregeois ou de souffre“ [„Aplink jis svaido ugnį, kar- 
štesnę ir labiau dvokiančią nei graikų ar sieros ugnis“]. Prakeikto- 

sios senės lūpomis jis mokąs, „comment toutes jeunes filles doivent 
vendre leurs corps tost et chierement sans paour et sans vergoigne, 
et gu 'elles ne tiengnent compte de decevoir ou parjurer“ [„kaip vi- 
sos jaunos merginos turi anksti ir brangiai parduoti be baimės ir gė- 
dos savo kūną ir kaip jos neturi varžytis apgaudinėti ir netesėti Žo- 
džio“ ]. Jis tyčiojąsis iš santuokos ir vienuoliško gyvenimo; visą fan- 
taziją jis nukreipiąs į kūno geidulius, o visų blogiausia — Veneros ir 
net Dame Raison [Proto] lūpomis jis Rojaus ir krikščioniškų miste- 
rijų terminus maišąs su juslinių smagybių sąvokomis. 

Iš tikrųjų čia slypėjo pavojus. Didysis veikalas, daiktan sujungęs 
juslingumą, pašaipų cinizmą ir elegantišką simbolizmą, žadino protuo- 
se sensualų misticizmą, kuris rimtam teologui turėjo regėtis kaip nuo- 
dėmės bedugnė. Ir ko tik Gersono priešininkas, Pierre'as Colis, nedrį- 
so tvirtinti! * 

Tiktai pats Įsimylėjęs beprotis galįs spręsti apie pašėlusios aistros 
vertę; tas, kas josios nesąs pažinęs, įžvelgęs ją vien lyg veidrodyje, 
mįslingu pavidalu. Taigi žemiškai meilei jis pasisavinęs šventus Laiš- 
ko korintiečiams žodžius, kalbėdamas apie ją taip, kaip mistikas kal- 
ba apie savo ekstazę! Jis drįsęs aiškinti, kad Saliamono Giesmių gies- 
mė sukurta faraono dukters pagarbinimui. Tie, kurie niekinę knyga 
apie Rose, klaupę ant kelių prieš Baalą. Gamta nenorinti, kad vienas 
vyras tenkintųsi viena moterim, o Gamtos Genijus esąs Dievas. Jis net- 
gi drįsęs piktnaudžiauti Evangelijos pagal Luką žodžiais (2, 23), mė- 
gindamas pačia Evangelija įrodyti, jog kitados moters lyties organai, 
romano rožė, buvę šventi. Ir visiškai pasikliaudamas visa šia šventva- 
gyste, jis šaukiąsis veikalo gynėjų, viso pulko liudininkų, pagalbos ir 
gąsdinąs Gersoną, girdi, jis ir pats dar beprotiškai įsimylėsiąs, kaip jau 
ir anksčiau esą nutikę kitiems teologams. 

Gersono puolimas nepalaužė Roman de la rose galybės. 1444 m. 
Lisieux kanauninkas Estienne'as Legris, siūlo Paryžiaus iždo sekreto- 
riui savo parašytą Rėpertoire du roman de la rose **. Dar ir pačioje 
penkioliktojo šimtmečio pabaigoje Jeanas Molinet gali tvirtinti, kad 
Rose posakiai buvo paplitę kaip visuotinai žinomos patarlės *!. Jis jau- 
čiasi pašauktas pateikti visam romanui moralizuojamą komentarą, ku- 


* Pagal Gersoną. Pierre'o Colio laiškas saugomas rankraščių rinkinyje, esan- 
čiame Bibl. nationale, mss. francais, 1563, f. 183. (Aut. past.) 

riame pradžioje minimas šulinys tampa krikšto simboliu, lakštingala, 
kviečianti mylėti, — pamokslininkų ir teologų balsu, o rožė — pačiu 
Jėzumi. Clėment'as Marot dar pateikė veikalo modernizaciją, ir net 
Ronsard'as dar naudojasi alegorinėmis Belacuel [Gero Sutikimo], 
Fausdanger [Netikro Pavojaus] ir t. t. figūromis 22. 

Kol taurieji mokslo vyrai smaigstė kits kitą plunksna, aristokratijai 
šie ginčai davė malonią iškilmingų pašnekesių ir pompastiškų pramo- 
gų dingstį. Boucicaut, Christine de Pisan išgirtam už tai, kad neišsiža- 
dėjo senojo riteriškos ištikimybės idealo meilėje, galbūt josios žodžiai 
savo ruožtu davė akstiną įkurti Ordre de !'ėcu verd d la dame blanche 
[Žaliojo skydo ordiną baltajai damai] engiamoms moterims ginti. Ta- 
čiau jis neįstengė varžytis su Burgundijos kunigaikščiu, ir jo ordiną 
išsyk nustelbė su plačiu užmoju sumanytas Cour d'amours, 1401 m. 
vasario 14 d. įsteigtas Paryžiuje, Hėtel d' Artois. Tai buvo prabangiai 
išpuoštas literatūrinis salonas. Pilypas Narsusis, Burgundijos kuni- 
gaikštis, senas ir viską gerai apskaičiuojantis valstybės vyras, apie ku- 
rį nebūtum pamanęs, kad jam kils tokių minčių, kartu su Liudviku de 
Bourbonu kreipėsi į karalių, prašydami prasiblaškymui per maro epi- 
demiją, siautusią Paryžiuje, įkurti meilės rūmus, „pour passer partie 
du tempz plus gracieusement et affin de trouver esveil de nouvelle 
joye“ > [„kad būtų galima maloniau praleisti truputį laiko ir rasti aks- 
tiną naujam džiaugsmui“ ]. Meilės rūmai buvo grindžiami kuklumo ir 
ištikimybės dorybėmis, „d I'onneur, loenge et recommandacion servi- 
ce de toutes dames et damoiselles“ [„„visų moterų ir merginų garbei, 
pagyrimui, pagerbimui ir tarnybai“]. Gausūs nariai buvo apdalinti iš- 
kilmingiausiais titulais: abu įkūrėjai ir Karolis VI buvo Grands con- 
servateurs [Didieji sergėtojai]; tarp Conservateurs [Sergėtojų] buvo Jo- 
nas Bebaimis, jo brolis Antanas Brabantietis, jo jaunas sūnus Pilypas. 
Esama vieno Prince d'amour [Meilės kunigaikščio]: Pierre'o de Hau- 
teville'io, kilusio iš Henegouweno; esama Ministres, Auditeurs, Che- 
valiers d'honneur, Conseillers, Chevaliers trėsoriers, Grands Veneurs, 
Ecuyers d'amour, Maitres des reguėtes, Secretaires [Ministrų, Audi- 
torių, Garbės riterių, Patarėjų, Riterių iždininkų, Didžiųjų medžioklių, 
Meilės skydininkų, Skundų surinkėjų, Sekretorių]; žodžiu, pamėgdžio- 
jamas visas rūmų ir vyriausybės aparatas. Greta princų ir prelatų ap- 
tinkame ir miestiečių, ir žemesnio rango dvasiškių. Veikla ir ceremo- 
nialas buvo kuo nuodugniausiai sutvarkyti. Daug kuo čia viskas pana- 

šu į paprastą meisterzingerių gildiją. Nariai gauna užduotį apdoroti pa- 
diktuotą refreną, pritaikant visas nekintamas eiliavimo formas: „bal- 
lades couronnėes ou chapelėes“, chansons, sirventois, complaintes, 
rondeaux, lais, virelais ir t. t. Turėjo būti rengiami disputai „en forme 
d'amoureux procės, pour diffėrentes opinions soustenir“ |„„meilės bylų 
forma, kad atsiskleistų įvairios nuomonės“]. Damos turėjo dalinti pri- 
zus, ir buvo draudžiama kurti eiles, žeidžiančias moterų giminės gar- 
bę. 

Koks didžiai burgundiškas yra šis pompastiškas ir iškilmingas su- 
manymas, tos rimtos formos, pritaikytos gracingai pramogai. Įsidė- 
mėtina, bet ir suprantama, kad rūmai išpažino griežtą taurios ištiki- 
mybės idealą. Bet jeigu 1msim tikėtis, kad ir tie septyni šimtai nariu, 
žinomų iš maždaug penkiolikos metų, kuriuos, kiek galima aptikti, 
tvėrė draugija, visi buvo tokie kaip Boucicaut, nuoširdūs Christine 
de Pisan šalininkai, taigi ir Roman de la rose priešai, — faktai ims 
mums prieštarauti. Tai, kas Žinoma apie Antano Brabantiečio ir kitų 
aukštų ponų papročius, daro juos nelabai tinkamus būti moterų gar- 
bės gynėjais. Vienas iš narių, toks Regnault d'Azincourt'as, mėgino, 
nors ir nesėkmingai, pagrobti jauną pirklio našlę, — pagrobimas pla- 
nuotas su dideliu užmoju, turėta dvi dešimtis žirgų ir kunigą **. Ki- 
tas narys, grafas de Tonnerre'as, irgi panašiai prasikaltęs. Ir tarytum 
tyčia būtų siekta įrodyti, kad visa tai buvo vien graži pramoga ir Žais- 
mė: tarp narių randame ir pačios Christine de Pisan priešininkus li- 
teratūriniame ginče dėl Roman de la rose: Jeaną de Montreuilį, Gon- 
tier ir Pierre'ą Colius “. 

iteratūra mums padeda pažinti tų laikų meilės formas, tačiau 
įsivaizduoti jas turime pačiame gyvenime. Būta ištisos nekin- 
tamų formų sistemos, apėmusios aristokratiškos elgsenos jau- 
nuomenės gyvenimą. Kiek jau vien meilės ženklų ir įvaizdžių, kurių 
pamažėle atsisakė vėlesni amžiai! Vien vietoj Amūro būta ištisos per- 
sonifikuotos Roman de la rose mitologijos. Juk nėra abejonės, kad 
Bel-Accueil, Doux-Penser, Faux-Semblant ir visi kiti personažai gy- 
veno Žmonių vaizduotėje ir anapus grynai literatūrinių produktų ste- 
ros. Paskui dar ir drabužių, gėlių ir papuošalų spalvos turėjo savo sub- 
tilias reikšmes. Spalvų simbolika, ir šiandien dar nevisiškai pamiršta, 
viduramžių meilės gyvenime vaidino svarų vaidmenį. Kas jos tobulai 
nežinojo, galėjo pasinaudoti žinynu Le blason de couleurs, apie 
1458 m. parašytu heroldo Sicilijos ', šešioliktajame šimtmetyje suei- 
liuotu ir išjuoktu Rabelais — ne tiek todėl, kad Rabelais būtų niekinęs 
patį objektą, kiek galbūt todėl, kad ir jis pats apie tai ketino rašyti “. 
Guillaume'as de Machaut, pirmąsyk išvydęs savo nepažįstamą my- 
limąja, yra sužavėtas, kad ji prie baltos suknelės dėvi dangiškai žydro 
ir žaliomis papūgomis išmarginto audinio gobtuvą, nes žalia yra nau- 
jos meilės, o žydra — ištikimybės spalva. Vėliau, nuslūgus poetinės 
meilės potvyniui, jis susapnuoja, kad josios atvaizdas, kybąs viršum 
j0 lovos, nusuka šalin galvą ir visas apsirengęs žaliai, „gui nouvelletė 
signifie“ [„o tai reiškia naujovę“). Jis parašo priekaištingą baladę: 


En lieu de bleu, dame, vous vestez vert *. 


[Ponia, jūs vilkite žaliai, užuot vilkėjusi baltai.] 

Žiedai, šydai, meilės brangenybės ir dovanos atliko savo ypatingą 
funkciją drauge su mislingais devizais ir emblemomis, dažnai pavir- 
stančiomis įmantriausiais rebusais. Dofinas 1414 m. traukia į mūšį su 
vėliava, kurioje auksu buvo išvedžiota „K“, gulbė (cygne) ir „L“, o tai 
reiškė vienos jo motinai Izabelei tarnaujančios rūmų damos, vadina- 
mos La Cassinelle, vardą *. Rabelais dar šimtmečiu vėliau šaiposi iš 
„glorieux de court et transporteurs de noms“ [„„rūmų dabitų ir vardų 
kraipytojų“], kurie savo devizuose espoir [vilčiai] perteikti vartoja 
sphere [sferą], peine [kančiai] perteikti — pennes d'oiseaux [paukš- 
čių plunksnas], melancholie perteikti — sinavadą (ancholie)?. 

Būta dar ir meilės galvosūkių, tokių kaip Le Roi gui ne ment, Le 
chastel d'amours, Ventes d'amour, Jeux d vendre [Nemeluojantis kara- 
lius, Meilės pilis, Meilės vėjai, Parduotini žaidimai]. Mergaitė sugal- 
voja gėlės ar ko kito vardą; vaikinas privalo atsakyti komplimentu, ku- 
ris su tuo vardu rimuotųsi. 


Je vous vens la passerose. 

— Belle, dire ne vous 0se 

Comment Amours vers vous me tire. 
Si Vapercevez tout sanz dire “. 


[Aš parduosiu jums piliarožę. / — Gražuole, nedrįstu jums pasakyti, / 
Kaip meilė mane prie jūsų traukia. / Gal pastebėsite tai be Žodžių.) 


Chastel d'amours buvo toks klausimų ir atsakymų žaidimas, pa- 
remtas Roman de la rose personažais: 


Du chastel d'Amours vous demant: 
Dites le premier fondement! 
— Amer loyaument. 


Or me nommez le mestre mur 
Oui joli le font, fort et seur! 
— Celer sagement. 


Dites moy gui sont li crenel, 
Les fenestres et li carrel! 
— Regart atraiant. 

Amis, nommez moy le portier! 
— Dangier mauparlant. 


Oui est la clef gui le puet deffermer? 
— Prier courtoisement !. 


[Apie meilės pilies pamatą / Pirmiausia klausiu jūsų! / — Ištikima 
meilė. 

Dabar pasakykite, kokia pagrindinė siena, / Kuri padaro ją gražią, stip- 
rią ir saugią! / — Išmintinga paslaptis. 

Pasakykite man, koks jos kreneliažas, / Langai ir grindys! / — Kerin- 
tis Žvilgsnis. 

Drauge, pasakykite man, kas vartininkas! / — Šiurkščiakalbis pavojus. 
Koks raktas gali ją atrakinti? / — Mandagus prašymas.) 


Nuo trubadūrų laikų rūmų pašnekesiuose daug vietos užima meilės 
kazuistika. Tai buvo sakytumei smalsumo ir šmeižikiškų gandų sutau- 
rinimas ir pavertimas literatūrine forma. Greta „beaulx livres, dits, bal- 
lades“ [„gražių knygų, posakių, baladžių“] Liudviko Orleaniečio rū- 
muose pietus gražino „demandes gracieuses“ * [„„malonūs klausimai“ ]. 
Visų pirma jie pateikiami spręsti poetui. Damų ir ponų būrys ateina 
pas Machaut su pluoštu „partures d'amours et de ses aventures“ ? [„„mei- 
lės ir jos nuotykių ginčytinų klausimų“]. Savo kūriny Jugement 
d'amour jis gynė mintį, kad dama, iš kurios mirtis atėmė mylimąjį, 
yra mažiau apverktina nei įsimylėjėlis, kurio mylimoji neištikima. 
Kiekvienas meilės nutikimas šitaip apsvarstomas, laikantis griežtų nor- 
mų: ,„Beau sire, kas jums būtų mieliau: kad apie jūsų mylimąją sklistų 
prastos kalbos, o jūs įsitikintumėt jos dorumu, ar kad apie ją būtų gra- 
žiai kalbama, o jūs pamatytumėt, kad ji nedora?“ Į tokį klausimą, ne- 
nusižengiant aukštai formalios garbės sąvokai ir griežtai įsimylėjėlio 
pareigai saugoti mylimosios garbę viešumoje, dera taip atsakyti: ,Da- 
me, j'aroie plus chier gue j'en oisse bien dire et y trouvasse mal“ [„Po- 
nia, norėčiau verčiau girdėti apie ją gera ir įsitikinti, kad ji bloga“). 
Ar dama, kurios vienas mylimasis per mažai rodo jai dėmesio, nusi- 
žengia ištikimybei susirasdama kitą, nuoširdesnį? Ar riteris, praradęs 
bet kokią viltį pamatyti savąją damą, nes pavydus vyras laiko ją užra- 
kinęs, galų gale turi teisę atsidėti naujai meilei? Jeigu riteris nusigrę- 

žia nuo savo mylimosios dėl aukštakilmės moters, o paskui atstumtas 
vėlei prašo josios prielankumo, — ar ji nusižengs savo garbei atleis- 
dama jam '?? Nuo tokios kazuistikos jau tiktai žingsnis telikęs iki vi- 
siško meilės nutikimų nagrinėjimo teismo proceso forma, kurios Mar- 
tialis d' Auvergne'as imasi savo kūrinyje Arrestz d'amour. 

Visos šitos meilės bendravimo formos mums Žinomos tiktai iš jų 
atspindžio literatūroje. Jų vieta buvo tikrasis gyvenimas. Rūmų sąvo- 
kų, taisyklių ir normų kodeksas buvo ne vien naudojamas eilėraštu- 
kams kurti, bet ir taikomas aristokratų gyvenime ar bent pašnekesiuo- 
se. Ir vis tiek labai sunku pro poezijos šydus išvysti tų laikų gyveni- 
mą. Mat ir tuomet, kai tokia meilė aprašoma kuo nuodugniausiai, ji 
perteikiama laikantis nekintamo idealo, naudojantis techniniu visuoti- 
nai paplitusių meilės sąvokų aparatu, stilizuojant ją kaip literatūrinį 
nutikimą. Toks yra ir labai jau ištęstas pasakojimas apie literatūrinę 
seno poeto ir keturioliktojo šimtmečio Marianos meilę — Guillaume'o 
de Machaut Le livre du Voir-Dit !! (t. y. „Tikra istorija“) *. 

Autorius buvo maždaug šešių dešimčių metų, kai maždaug aštuo- 
niolikmetė Peronelle d' Armentičres **, garsios Šampanės provincijos 
giminės atžala, 1362 m. atsiuntė jam pirmą rondelį, kuriame pasiūlė 
nepažįstamam garsiam poetui savo širdį, drauge prašydama jį pradėti 
su ja poetinį meilės susirašinėjimą. Vargšas poetas, paliegęs, viena 
akim apakęs, kamuojamas podagros, išsyk užsidegė. Jis atsako į josios 
rondelį ir prasideda keitimasis laiškais ir eilėraščiais. Peronelle di- 
džiuojasi savo literatūriniu ryšiu; iš pradžių ji visai to ryšio neslepia. 
Ji pageidauja, kad poetas visą jų meilę tikroviškai sudėtų į knygą, 
įtraukdamas jon jųdviejų laiškus ir eilėraščius. Machaut tai padaro su 
džiaugsmu; „je feray, ū vostre gloire et loenge, chose dont il sera bon 
memoire“ “ [parašysiu jūsų garbei ir pagyrimui ką nors, kas išliks at- 
mintyje“]. ,, Et, mon trės-dour cuer, — rašo jis jai, — VOus estes cour- 
reciė de ce gue nous avons si tart commenciė? (kaipgi ji būtų galėjusi 
anksčiau?) par Dieu aussi suis-je (labiau pagrįstai); mais ves-cy Ie re- 
mede: menons si bonne vie gue nous porrons, en lieu et en temps, gue 
nous recompensons le temps gue nous avons perdu; et gu'on parle de 


* Hipotezė, kad Machaut kūrinio pagrindas nėra reali meilės istorija (plg. 
Hanf, Zeitschr. f. Rom. Phil. XXII, p. 145), yra visai nepagrįsta. (Aut. past.) 
** Pilis netoli Chūteau Thierry. (Aut. past.) 

nos amours jusgues d cent ans cy aprės, en tout bien et en toute hon- 
neur; car Ss'il y avoit mal, vous le celeriės d Dieu, se vous poviės“ V 
| „Ir jūs, širdele, pykstate dėl to, kad pradėjome taip vėlai? Dėl Dievo, 
aš taip pat, bet štai vaistas: sutvarkykime savo gyvenimą, kaip galima 
geriau atsižvelgdami į vietą ir laiką, kad atsigriebtumėm už prarastą 
laiką ir kad apie mūsų meilę būtų kalbama gerai ir garbingai net po 
šimto metų, nes jei atsitiktų kas nors bloga, jūs tai nuslėptumėt, jei tik 
galėtumėt, ir nuo Dievo“). 

Ką reiškė toji garbinga meilė, sužinome iš pasakojimo, kuriuo Ma- 
chaut sujungia laiškus vieną su kitu. Jis paprašęs gauna josios tapyti- 
nį portretą, kurį garbina lyg savo Dievą šioje žemėje. Didžiai būgštau- 
damas dėl savo paties trūkumų, jis leidžiasi į pirmąji susitikimą ir yra 
neapsakomai laimingas, kad jo išvaizda nenugąsdina jaunos mylimo- 
sios. Po vyšnia ji prigula jam ant kelių pamiegoti ar neva pamiegoti. 
Parodo jam ir daugiau prielankumo. Maldinga kelionė į Sen Deni ir 
Foire du Lendit duoda progą kelias dienas praleisti kartu. Vieną po- 
pietę visa draugija mirtinai nuvargusi nuo šurmulio ir vasaros karščio; 
buvo birželio vidurys. Žmonių užtvindytame mieste jie gauna priebė- 
gą pas žmogų, užleidusį jiems kambarį su dviem Ilovom. Vienon už- 
tamsintam kambary pokaičio atsigula Peronelle svainė, o kiton — ji 
pati su savo kambarine. Ji priverčia drovųjį poetą gultis tarp jų į vidu- 
ri; iš baimės pažadinti ją, jis guli lyg negyvas, o pabudusi Peronelle 
paliepia jam ją pabučiuoti. Priartėjus kelionės pabaigai, Peronelle, pa- 
jutusi, kad jis susikrimtęs, leidžia jam atsisveikinimo rytą ateiti josios 
pažadinti. Ir nors Machaut ir šia proga tebekalba apie onneur [garbę] 
ir onneste [padorumą|], iš jo atviro ir nedviprasmiško pasakojimo nėra 
aišku, ko ji dar jam būtų galėjusi neleisti. Peronelle atiduoda jam sa- 
vosios garbės, savojo turto, raktelį, liepdama rūpestingai jį saugoti, ta- 
čiau, matyt, reikia suprasti, kad saugoti belikę tiktai josios garbę Žmo- 
nių akyse !*. 

Daugiau laimės poetui nebuvo skirta, ir jis, stokodamas naujų nu- 
tikimų, antrąją savo knygos pusę pripildo begalinių istorijų iš mito- 
logijos. Galų gale Peronelle jam praneša, kad jųdviejų ryšys turi nu- 
trūkti, matyt, dėl jos vestuvių. Tačiau jis nusprendžia amžinai ją my- 
lėti ir garbinti, o jiedviem abiem numirus jo dvasia prašysianti Dievą, 
kad šis leistų josios spindulingąją sielą ir tada dar vadinti: Toute-bel- 
le “ [Gražuole]. 

Ir papročių, ir jausmų atžvilgiu Le Voir-Dit atskleidžia mums dau- 
giau nei didžioji dalis to meto meilės literatūros. Pirmiausia — ne- 
įprastą laisvumą, kurį, nepapiktindama Žmonių, gali sau leisti ši jauna 
mergina. Paskui — naivų nesivaržymą, kai viskas, net intymiausi da- 
lykai, vyksta kitų žmonių akivaizdoje — svainės, kambarinės ar sek- 
retoriaus. Per susitikimą po vyšnia pastarasis net sumano žavią klastą: 
Peronelle snūduriuojant, uždeda jai ant lūpų žalią lapą ir sako Machaut, 
kad šis turįs tą lapą pabučiuoti. Kai poetas pagaliau išdrįsta tai pada- 
ryti, sekretorius patraukia lapelį šalin ir poetas prisiliečia Peronelle lū- 
pų *. 

Įsidėmėtinas ir meilės bei religinių pareigų susiliejimas. Fakto, kad 
Machaut, kaip Reimso bažnyčios kanauninkas, priklausė dvasininkų 
luomui, nereikia perdėti. Žemesnieji šventimai, kurių pakako kanau- 
ninkui, tais laikais įsakmiai nereiškė privalomo celibato. Ir Petrarca 
buvo kanauninkas. Kad norint susitikti pasirenkama kelionė į šventas 
vietas, irgi nėra joks neįprastas dalykas. Maldingos kelionės buvo l1a- 
bai mėgstamos meilės nuotykiams. Ir vis tiek kelionė atliekama rim- 
tai, „trės devotement“ !* [„labai pamaldžiai“]. Per vieną ankstesnį su- 
sitikimą jiedu drauge klauso mišių, jis sėdi jai už nugaros: 


„.„Ouant on dist: Agnus dei, 

Foy gue je doy d Saint Crepais, 
Doucement me donna la pais, 
Entre deux pilers du moustier, 

Et j'en avoie bien mestier, 

Car mes cuers amoureus estoit 
Troublės, guant si tost se partoit V. 


[Kai buvo sukalbėta Agnus Dei, / Garbės žodis, prisiekiu šventu Kris- 
pinu, / Mane apėmė saldi ramybė / Tarp dviejų bažnyčios piliorių, / O 
man to labai reikėjo, / Nes mano įsimylėjusi širdis buvo / Susigraudi- 
nusi, kad ji taip anksti išėjo.] 


* Bučinys per skiriantį lapą ir dažniau aptinkamas; plg. Le grand garde der- 
riėre, str. 6, W. G. C. Bijvanck, Un poėte inconnu de la sociėtė de Francois Vil- 
lon, Paris, Champion, 1891, p. 27. Plg. ir mūsų posakį „Aij neemt geen blad voor 
de mond“ [„jis neprisidengia lapu burnos“, t. y. kalba nieko neslėpdamas]. (Aut. 
past.) 

Paix buvo lentelė, keliavusi iš rankų į rankas ir bučiuojama, šitaip 
pakeičiant ramybės bučinį iš lūpų į lūpas *. Čia, žinoma, turima gal- 
voje, kad Peronelle leidosi jo pabučiuojama į lūpas. Jis laukia josios 
sode, skaitydamas brevijorių. Pradėdamas noveną (devynias dienas 
trunkantį tam tikrų maldų kartojimą), jis įeina bažnyčion ir sumurma 
įžadą, kad kiekvieną iš tų dienų parašys mylimajai skirtą eilėraštį, ta- 
čiau tai jam nekliudo sakyti, kad meldėsi jis labai karštai !*. 

Visa tai skaitant nereikėtų galvoti apie lengvabūdiškus ar profaniš- 
kus ketinimus; Guillaume'as de Machaut juk galų gale yra rimtas ir 
tauriai nusiteikęs poetas. Mums tiesiog beveik nebesuvokiama, kaip 
laisvai ikitridentiniais laikais tikėjimo aktai buvo susipynę su kasdie- 
niniu gyvenimu. Netrukus apie tai dar plačiau kalbėsime. 

Emocijos, bylojančios iš tų laiškų ir istorinių meilės nutikimų ap- 
rašymo, yra glebios, salsvokos, šiek tiek liguistos. Jausmų išraiška lie- 
ka paskendusi ilguose rezonieriškuose samprotavimuose ir apvilkta 
alegorinių fantazijų ir svajų drabužiu. Kažkoks graudus seno poeto 
nuoširdumas, kai jis, aprašinėdamas savo nepaprastą laimę ir Toute- 
belle nuostabumą, nesuvokia, kad ji juk, tiesą sakant, tik Žaidė jo ir sa- 
vo pačios širdimi. 

Maždaug iš tų pačių laikų kaip Machaut Vvir-Dit kilęs kitas kūri- 
nys, kurį tam tikru atžvilgiu galima laikyti jo priešingybe: Le livre du 
chevalier de La Tour Landry pour U'enseignement de ses filles *? [„Ri- 
terio de La Tour Landry knyga savo dukterims auklėti“]. Kaip ir Ma- 
chaut ir Peronelle d' Armentiėres romanas, tai irgi rašinys 1š aukštuo- 
menės sluoksnių; pirmojo veiksmo vieta buvo Šampanė ir Paryžius bei 
jo apylinkės, o riteris de La Tour Landry perkelia mus į Anžu ir Pua- 
tu. Tačiau čia — ne senas poetas, pats įsimylėjęs, bet gana proziškas 
tėvas, dėstantis savo jaunystės prisiminimus, nutikimus ir istorijas, 
„pour mes filles aprandre d roumancier“ [„kad mano dukterys išmok- 
tų „romansuoti“]. Mes pasakytumėm: mokydamas jas deramų tormų 
meilės reikaluose. Tačiau pamokymas skamba visai ne romantiškai. 
Pavyzdžiais ir pagraudenimais rūpestingasis didikas veikiau stengiasi 
perspėti dukteris apie romantiško flirto pavojus. Saugokitės pašnekių 
žmonių, kurie visada prisistato su „faulx regars longs et pensifs et pe- 
tits soupirs et de merveilleuses contenances affectėes et ont plus de 


* Žr. p. 57. 

paroles a main gue autres gens“ * [„ilgais ir mąsliais vylingais Žvilg- 
sniais ir lengvais atodūsiais ir jausmingai, nuostabiai elgiasi, ir turi 
daugiau žodžių už kitus“]. Nebūkit pernelyg paslaugios. Sykį jį, dar 
jauną, tėvas nusivežė į vieną pilį vedybiniais ketinimais susipažinti su 
tų namų dukra. Mergina jį sutiko itin prielankiai. Norėdamas patirti, 
kas ji per viena, jis ėmė kalbinti ją apie šį bei tą. Užėjo šneka apie be- 
laisvius, ir jaunuolis pasakė mandagų komplimentą: „Ma demoiselle, 
il vaudroit mieulx cheoir d estre vostre prisonnier gue ū tout plain d'aut- 
res, et pense gue vostre prison ne seroit pas si dure comme celle des 
Angloys. — Si me respodit gu'elle avoyt vue nagaires cel gu'elle voul- 
droit bien gu'il feust son prisonnier. Et lors je luy demanday se elle luy 
feroit male prison, et elle me dit gue nennil et gu'elle le tandroit ainsi 
chier comme son propre corps, et je lui dis gue celui estoit bien eureux 
d'avoir si doulce et si noble prison. Oue vous dirai-je? Elle avoit as- 
sez de langaige et lui sambloit bien, selon ses parolles, gu 'elle savoit 
assez, et si avoit U'ueil bien vif et legier“ [„Panele, geriau būtų būti 
jūsų, o ne kitų belaisviu, ir manau, kad jūsų nelaisvė bus ne tokia sun- 
ki kaip anglų. Ji man į tai atsakė neseniai mačiusi tokį, kurį labai no- 
rėtų turėti savo belaisviu. Ir tada aš paklausiau, ar ji rengia jam sunkią 
nelaisvę, o ji atsakė, kad ne ir kad rūpinsis juo taip kaip savo nuosavu 
kūnu, ir aš jai pasakiau, kad jis yra labai laimingas, pakliuvęs į tokią 
švelnią ir kilnią nelaisvę. Ką galiu jums pasakyti? Ji turi kalbos dova- 
ną ir yra prityrusi, 0 jos akys Žvitrios ir šelmiškos“]. Atsisveikindama 
ji du ar triskart pakvietė jį greitai vėl apsilankyti, lyg jau seniai jį būtų 
pažinojusi. „Et guant nous fumes partis, mon seigneur de pėre me dist: 
„(Oue te samble de celle gue tu as veue. Dy m'en ton avis“ [„O mums 
išvykus mano ponas tėvas tarė: „Kaip tau atrodo matytoji? Pasakyk sa- 
vo nuomonę“]. Tačiau dėl to, kad ji taip iškalbingai jį drąsino, jam 
buvo praėjęs bet koks noras arčiau su ja susipažinti. ,, Mon seigneu;; 
elle me samble belle et bonne, maiz je ne luy seray jū plus de prės gue 
Je suis, si vous plaist“ [„„Pone tėve, man ji atrodo graži ir gera, bet jei 
galima, nenorėčiau jos artimiau pažinti“]. Iš sužadėtuvių nieko neiš- 
ėjo, ir riteris, be abejo, rado motyvų dėl to vėliau nesigailėti *!. To- 
kios tiesiog iš gyvenimo paimtų atsiminimų nuotrupos, leidžiančios 
mums pamatyti, kaip papročiai derinosi su idealu, deja, dar be galo 
retos laikais, apie kuriuos mes čia kalbame. Kad taip riteris de La Tour 
Landry būtų mums papasakojęs šį tą daugiau iš savo gyvenimo. Ir jo 

kūrinyje daugiausia vien bendro pobūdžio samprotavimų. Pirmiausia 
jis suka galvą dėl to, kad dukterys gerai nutekėtų. O vedybos su meile 
mažai tesusijusios. Jis pateikia ilgą savo paties ir žmonos „dėbat“ apie 
tai, kas leistina meilei, apie „/e fait d'ameor par amours“ [„kaip my- 
lėti iš tikrųjų]. Jis mano, kad mergina tam tikrais atvejais gali mylėti 
neprarasdama garbės, pavyzdžiui, „,„en esperance de mariage“ [„tikė- 
damasi ištekėti“]. Žmona prieštarauja. Merginai geriau išvis neįsimy- 
lėti — net ir savo sužadėtinio. Tai tik atitraukią ją nuo tikro pamaldu- 
mo. „Car j'ay ouy dire a plusieurs, gui avoient estė amoureuses en leur 
juenesce, gue, guant elles estoient d Uėglise, gue la pensėe et la me- 
rencolie * leur faisoit plus souvent penser ū ces estrois pensiers et deliz 
de leurs amours gue ou (au) service de Dieu **, et est Vart d'amours 
de telle nature gue guant V'en (on) est plus au divin office, c'est tant 
comimne le prestre tient nostre seigneur sur U'autel, lors leur venoit plus 
de menus pensiers“ * [„Nes man teko girdėti iš daugelio, mylėjusių 
jaunystėje, kad būdamos bažnyčioje, nuteikiančioje apmąstymams ir 
melancholijai, jos dažniau galvojusios apie jų širdžiai mielas būtybes 
nei apie Dievui aukojamas mišias, ir meilės menas yra tokios prigim- 
ties, kad tokios smulkios mintys ateina dažniausiai per pamaldas, ypač 
kai kunigas laiko mūsų Viešpatį ant altoriaus“ |. Tokiai giliai psicholo- 
ginei įžvalgai Machaut ir Peronelle būtų galėję pritarti. Bet šiaip jau — 
kaip skiriasi poeto ir riterio požiūriai! Ir kaip, kita vertus, šį griežtu- 
mą suderinti su tuo, kad tėvas dukterims pamokyti vis pasakoja nuti- 
kimus, kurie dėl savo ne itin švankaus turinio būtų tikę papildyti Cent 
nouvelles nouvelles"? | 
Kaip tik tasai menkas gražios kurtuazinio meilės idealo formos ry- 
Šys su santuokos ir vedybų realybe juo labiau nekliudomai leido žai- 
dimo, lengvo pašnekesio, literatūrinės pramogos elementams suvešėti 
visose srityse, susijusiose su rafinuotu meilės gyvenimu. Meilės ide- 
alui, gražiai ištikimybės ir aukojimosi fikcijai nebuvo vietos didžiai 
materialiuose svarstymuose apie vedybas, o jau ypač — apie didikų 
vedybas. Tatai buvo galima patirti tik kerimos arba širdį pakylėjančios 
žaismės pavidalu. Turnyras buvo romantinės meilės žaidimo herojinė 
forma. Pastoralinė idėja davė jam idilinę formą. 


* Zr. p. 43. 
** Prasmė visai nelogiška (pensėe... fait penser... d pensiers) ir nenuosekli; su- 
prask: niekur taip dažnai kaip bažnyčioje. (Aut. past.) 

iteriškoji gyvenimo forma buvo pernelyg perkrauta grožio, do- 
rybės ir naudingumo idealais. Pažvelgus į ją tokio blaivaus re- 
listo kaip Commines'as akimis, visa ta didžiai išgirta riterys- 
tė atrodė niekam nenaudinga ir netikra, — vien išpustytas spektaklis, 
juokingas anachronizmas; tikrieji motyvai, vertę Žmones veikti ir lė- 
mę valstybių ir bendruomenių gyvenimą, slypėjo visai kitur. Sociali- 
nis riterystės idealo tinkamumas pasidarė be galo menkas, bet dar pra- 
stesni popieriai buvo su dorybių įkūnijimu, su etiniu aspektu, į kurį 
riterystės idealas, šiaip ar taip, pretendavo. Tikrų dvasinių siekių po- 
žiūriu visas tasai didikų gyvenimas buvo vien nuodėmė ir tuštybė. Ta- 
čiau net ir grynai estetiniu atžvilgiu šis idealas nepateisino lūkesčių: ir 
šios gyvenimo formos grožis visais aspektais galėjo būti paneigiamas. 
Nors riteriškas gyvenimas miestiečiams kartais ir regėjosi geistinas, pa- 
čioje diduomenėje ėmė reikštis nuovargis ir nepasitenkinimas. Gražus 
rūmų gyvenimas buvo toks margas, toks melagingas, toks slegiantis. 
Radosi troškimas pabėgti nuo didelėmis pastangomis sukurto gyveni- 
mo meno į saugų paprastumą ir atilsį. 
Tolyn nuo riteriškojo idealo vedė du keliai: į tikrą, aktyvų gyveni- 
mą, valdomą modernios tyrinėjimo dvasios, arba į gyvenimo neigimą. 
Tačiau šis pastarasis kelias šakojosi lyg Pitagoro „,Y“ *: pagrindinė jo 


* Antikos rašytojų liudijimu Pitagoras tvirtinęs, kad gyvenimas esąs pana- 
šus į žaidynes, į kurias vieni ateiną dalyvauti varžybose, taigi siekti garbės, ant- 
ri — prekiauti ir siekti naudos, o treti — stebėti ir varžybas, ir žmonių tuštybę. 
Taigi gyvenime esama trijų kelių, kurie susikirsdami sudaro graikų abėcėlės rai- 
dę „Y“. (Vert. past.) 

atšaka ėjo į tikrai dvasinį gyvenimą, o šalutinė suko pasaulio ir jo ma- 
lonumų pakraščiu. 

Gražaus gyvenimo troškimas buvo toks stiprus, kad net ir įžvelgus, 
koks tuščias ir atmestinas yra rūmų ir karų gyvenimas, vis tiek dar re- 
gėjosi atviras takelis į žemišką gyvenimo grožį, į dar saldesnę ir švie- 
sesnę svajonę. Senoji piemenų gyvenimo iliuzija kaip laimingo gyve- 
nimo pažadas dar tebespinduliavo ta pačia šviesybe, kuria žibėjo nuo 
Teokrito laikų. Didysis pasitenkinimas rodėsi įmanomas be kovos, tie- 
siog pabėgant nuo neapykantos ir pavydo kupino varžymosi dėl tuš- 
čios garbės ir rangų, nuo slegiančios turtų ir prabangos naštos ir nuo 
nuožmaus, pavojingo karo. 

Paprasto gyvenimo garbinimas buvo tema, kurią viduramžių lite- 
ratūra paveldėjo dar iš antikos. Jis nėra tapatus pastoralei; čia regime 
ir pozityvią, ir negatyvią to paties jausmo raišką. Pastoralė įkūnija po- 
zityvią rūmų gyvenimo priešpriešą; negatyvioji raiška yra bėgimas iš 
rūmų, aurea mediocritas [aukso vidurio] garbinimas, aristokratinio gy- 
venimo idealo neigimas, — ir nesvarbu, kaip ir kur mėginama pabėg- 
ti į studijas, į vienišą ramybę, į darbą. Tačiau abu šie motyvai nuola- 
tos susilieja. Rūmų gyvenimo sunkumo tema jau dvyliktajame šimt- 
metyje Jonas Solsberietis ir Walteris Mapes'as parašė traktatą De nugis 
curialium. Keturioliktojo šimtmečio Prancūzijoje klasikinę išraišką šiai 
temai suteikė Philippe'o de Vitri, Meaux vyskupo, Petrarcos pagirto 
muziko ir poeto, eilėraštis: Le Dit de Franc Gontier '. Susiliejimas su 
pastorale čia yra visiškas. 


Soubz feuille vert, sur herbe delitable 

Lez ru bruiant et prez clere fontaine 

Trouvay fichee une borde portable, 

Ilec mengeoit Gontier o dame Helayne 

Fromage frais, laict, burre fromaigee, 

Craime, matton, pomme, nois, prune, poire, 
Aulx et oignons, escaillongne froyee 

Sur crouste bise, au gros sel, pour mieulx boire. 


[Po žalia lapija ant nuostabios žolės, / Prie čiurlenančio upeliuko ir 
skaidrios versmės / Mačiau stovint kilnojamą būdelę, / Ten valgė po- 
nas Gontier ir ponia Helayne / Sviežią sūrį, pieną ir sviestą su varške, / 

Grietinę, rūgpienį, obuolius, riešutus, slyvas, kriaušes, / Česnakus ir 
svogūnais įtrintą juodą duoną, / Storai pabarstytą druska, kad žadintų 
troškulį. ] 


Pavalgę jiedu bučiuoja kits kitam „et bouche et nez, polie et bien 
barbue“ |„lūpas ir nosį, lygų ir barzdotą veidą“*|; paskui Gontier eina 
į girią medžių kirsti, o ponia Helayne — skalbti. 


J'oy Gontier en abatant son arbre 

Dieu mercier de sa vie seiire: 

„Ne scay — dit-il — gue sont pilliers de marbre, 
Pommeaux luisans, murs vestus de paincture; 
Je n'ay paour de traison tissue 

Soubz beau semblant, ne gu'empoisonnė soye 
En vaisseau d'or. Je n'ay la teste nue 

Devant thirant, ne genoil gui s'i ploye. 

Verge d'ussier jamais ne me deboute, 

Car jusgues la ne m'esprent convoitise, 
Ambicion, ne lescherie gloute. 

Labour me paist en joieuse franchise; 

Moult j'ame Helayne et elle moy sans faille, 
Et c'est assez. De tombel n'avons cure“. 

Lors je dy: „Las! serf de court ne vault maille, 
Mais Franc Gontier vault en or jame pure“. 


[Girdėjau, kaip Gontier kirsdamas medį / Dievui dėkojo už ramų gy- 
venimą: / „Nežinau, — sako jis, — kas yra marmuro kolonos, / Bliz- 
gantys kapiteliai, ištapytos sienos; / Nebijau veidmainingai rezgamų 
išdavystės pinklių / Ir nuodų, paduotų aukso taurėje. / Neapnuoginu 
galvos / Prieš tironą ir nesiklaupiu prieš ji. / Ir antstolio rykštė man 
niekada negresia, / Nes lig šiol manęs nekankina godulys, / Garbėtro- 
ška ar nepasotinamas rajumas. / Mintu iš savo darbo smagioje laisvė- 
je; / Labai myliu Helayne, ir ji, be abejo, mane, / Ir to gana. Nesirūpi- 
name savo kapais“. / Tada aš tariau: „Deja! rūmų tarnas nieko never- 
tas, / O laisvasis Gontier yra lyg auksu aptaisytas brangakmenis“. 


Vėlesnėms kartoms tatai ir liko klasikine išraiška paprasto gyve- 
nimo — jo saugumo ir nepriklausomybės, jo malonumų, kuriuos tei- 

kia saikingumas, sveikata, darbas ir natūrali, nesudėtinga santuokinė 
meilė. 

Eustache'as Deschamps'as tokius pagyrimus paprastam gyvenimui 
ir nusigręžimui nuo rūmų giedojo visame pluošte baladžių. Beje, jis 
pateikia ir tikrą sekimą Francu Gontier: 


En retournant d'une court souveraine 
Ou j'avoie longuement sejournė, 

En un bosguet, dessus une fontaine 
Trouvay Robin le franc, enchapelė, 
Chapeauls de flours avoit cilz afublė 
Dessus son chief, et Marion sa drue... ? 


[Grįždamas iš kunigaikščio rūmų, / Kuriuose ilgai viešėjau, / Giraitė- 
je netoli versmės / Sutikau laisvąjį Robiną, pasipuošusį / Galvą gėlių 
vainiku, / O greta — jo bičiulę Marion...] 


Jis išplečia temą, šaipydamasis iš kario gyvenimo ir riterijos. Pa- 
prastai ir rimtai jis sielojasi dėl karo negandų ir Žiaurumų; nesą pra- 
stesnio luomo už kario luomą; septynios didžiosios nuodėmės — jo 
kasdienybė; godumas ir tuščios garbės vaikymasis — štai karo esmė. 


„Je vueil mener d'or en avant 

Estat moien, c'est mon oppinion, 
Guerre laissier et vivre en labourant: 
Guerre mener n'est gue dampnacion *. 

[...Nuo šiol ateityje / Esu tvirtai pasiryžęs gyventi nuosaikiai, / Mesti 
karą ir gyventi dirbdamas žemę: / Kariauti — tai tik prakeikimas.] 


Arba jis tyčiodamasis prakeikia tą, kuris mėgintų kviesti jį dviko- 
von, o kitą sykį lūpomis damos, dėl kurios yra verčiamas kautis, griež- 
tai tą dvikovą uždraudžia *. Bet dažniausiai aptinkame tiesiog aurea 
mediocritas temą: 


„Je ne reguier d Dieu fors gu'il me doint 
En ce monde lui servir et loer, 

Vivre pour moy, cote entiere ou pourpoint, 
Aucun cheval pour mon labour porter, 

Et gue je puisse mon estat gouverner 
Moiennement, en grace, sanz envie, 

Sanz trop avoir et sanz pain demander, 
Car au jour d'ui est la plus seure vie ?. 


[Prašau Dievo tiktai, kad man leistų / Šiame pasaulyje jam tarnauti ir 
jį garbinti, / Gyventi sau, kad duotų man drabužį, / Kokį nors arklį lau- 
ko darbams / Ir leistų tvarkyti man ūkį / Ramiai, kukliai, be pavydo, / 
Neturint pertekliaus, bet ir duonos neprašant, / Nes toks gyvenimas 
šiandien yra patikimiausias.) 


Garbėtroška ir pelno vaikymasis atnešą vien negandas, vargšas esąs 
patenkintas ir laimingas, gyvenąs netrikdomas ir ilgai: 


„Un ouvrier et uns povres chartons 

Va mauvestuz, deschirez et deschaulx, 

Mais en ouvrant prant en grė ses travaulx 

Et liement fait son euvre fenir. 

Par nuit dort bien; pour ce uns telz cueurs loiaulx 
Voit guatre roys et leur regne fenir “. 


[...Darbininkas ir varganas vežikas / Vaikšto apdriskę, apiplyšę ir ba- 
si, / Bet noriai dirba savo darbus / Ir su džiaugsmu užbaigia savo triū- 
są. / Naktį ramiai miega, todėl tokios ištikimos širdys / Mato keturių 
karalių valdžios galą.) 


Mintis, jog paprastas darbininkas pergyvena keturis karalius, poe- 
tui taip patiko, kad jis ją dar ne sykį kartoja !. 


Deschamps'o poezijos leidėjas Gastonas Raynaud spėja, kad visi 
šios rūšies eilėraščiai *, dažnai geriausi iš Deschamps'o sukurtųjų, pri- 
skirtini paskutiniesiems jo gyvenimo metams, kai jis, netekęs tarny- 
bos, visų apleistas ir nuviltas, matyt, bus supratęs, koks tuščias rūmų 
gyvenimas *. Taigi čia būsiąs susivokimas. O gal čia veikiau reakcija, 
nuovargio apraiškos? Man regis, kad diduomenė savo didžiai aistrin- 

go ir pertekliaus kupino gyvenimo įkarštyje pati tokių eilėraščių pa- 
geidavo, pati gėrėjosi tokiais produktais, kuriamais josios duonpel- 
niaujančio poeto, kitu atveju prievartavusio savo gabumus ir tenkinu- 
sio josios šiurkščiausio juoko pomėgį. 

Temą, kad rūmų gyvenimas yra peiktinas, apie 1400 m. kultivavo 
ankstyviausiojo prancūzų humanizmo sluoksniai, artimai susiję su di- 
džiųjų Bažnyčios susirinkimų reformų partija. Pats Pierre'as d'Ailly, 
didis teologas ir Bažnyčios politikas, sakytumei papildydamas Francą 
Gontier, sukuria paveikslą tirono, gyvenantčio vergišką, baimės kupi- 
ną gyvenimą !?. Jo bendraminčiai tam naudoja ką tik atgimusią loty- 
niškų laiškų formą kaip ir Nicolas de Clemanges'as !! ir jo korespon- 
dentas Jeanas de Montreuilis '2. Tam būriui priklausė ir milanietis 
Ambrozijus de Miliisas, Orleano hercogo sekretorius, parašęs litera- 
tūrinį laišką Gontier Coliui, kuriame jis perspėja bičiulį, kad nestotų 
rūmų tarnybon '!?. Tą laišką, patį nugrimzdusį užmarštin, išvertė ar 
bent jo vertimą Le Curial pavadinimu pasirašė Alainas Chartier, įžy- 
musis rūmų poetas '*. Savo ruožtu Le Curial atgal į lotynų kalbą iš- 
vertė humanistas Robert'as Gaguinas !. Alegorinės poemos, panašios 
į Roman de la rose, forma šios temos ėmėsi toks Charles'is de Roche- 
fort'as. Jo L'abuzė en court buvo priskirtas karaliui Renė !*. Jeanas 
Meschinot rašo kaip ir jo pirmtakai: 


La cour est une mer, dont sourt 
Vagues d'orgueil, d'envie orages... 
Ire esmeut debats et outrages, 

Oui les nefs jettent souvent bas; 
Traison y fait son perssonage. 
Nage aultre part pour tes ebats V. 


[Rūmai tai jūra, kurioje kyla / Puikybės bangos, pavydo audros... / 
Pyktis sukelia vaidus ir įžeidimus, / Kurie dažnai paskandina laivus; / 
Išdavystė čia rodo savo veidą. / Plauk kitur ieškoti pramogų.) 


Dar ir šešioliktajame šimtmetyje ši sena tema nepraradusi savo pa- 
trauklumo !*. 

Saugumas, ramybė ir nepriklausomybė — štai tos gėrybės, dėl ku- 
rių trokštama pabėgti. iš rūmų ir pradėti darbo kupiną saikingą gyve- 

nimą gamtos prieglobstyje. Tai negatyvusis idealo aspektas. Tačiau po- 
zityvusis aspektas yra ne tiek paties darbo ir paprastumo teikiamas 
džiaugsmas, kiek natūralios meilės teikiamas malonumas. 

Pastoralė savo esmingiausiąja reikšme yra ne vien literatūros Žan- 
ras. Čia svarbu ne aprašyti piemenų gyvenimą, jo paprastus ir natūra- 
lius smagumus, bet tą gyvenimą pakartoti. Tai — /mitatio. Būta fikci- 
jos, kad piemenų gyvenime įsikūnijusi netrikdomai natūrali meilė. Į tą 
gyvenimą geista pabėgti — jeigu ir ne iš tikrųjų, tai bent svajose. Pie- 
menaičių idealas vis turėjo tarnauti kaip vaistas, gydęs protus nuo per- 
dėtai įmantraus meilės dogmatizavimo ir formalizavimo. Buvo trokš- 
tama išsivaduoti nuo gniuždančių riteriškos ištikimybės ir tarnystės są- 
vokų, nuo margaspalvio alegorijos aparato. O drauge ir nuo tikrąjį 
meilės gyvenimą valdančio nuožmumo, gobšumo ir visuomeninių nuo- 
dėmių. Lengvai patenkinama, paprasta meilė tyrame gamtos prieglobs- 
tyje. Tokia regėjosi Robino ir Marion, Gontier ir Helayne dalia. Jie bu- 
vo pavydo verti laimingieji; tiek niekintas kaimietis savo ruožtu tapo 
idealu. 

Ir vis dėlto vėlyvieji viduramžiai dar tebėra tokie grynai aristokra- 
tiški, dar taip neįstengia atsispirti gražiai iliuzijai, kad dvasios verži- 
masis į gamtos gyvenimą negali nuvesti į tvirtą realizmą ir yra naudo- 
jamas tiktai kaip dirbtina rūmų papročių puošmena. Kai penkioliktojo 
šimtmečio diduomenė vaidina piemenaičius ir piemenaites, tikro gam- 
tos garbinimo, žavėjimosi paprastumu ir darbu čia dar labai maža. Kai 
Marija Antuanetė trimis amžiais vėliau melžia karves ir muša sviestą 
Trianone, idealas jau įgyvendinamas su fiziokrato rimtumu: gamta ir 
darbas jau tapę miegančiomis tų laikų dievybėmis; tačiau aristokrati- 
nė kultūra iš to dar darosi pramogą. Kai apie 1870 m. jauni Rusijos 
intelektualai leidžiasi į liaudį ir patys gyvena kaip kaimiečiai tarp kai- 
miečių, idealas jau tapęs rūsčiai rimtu dalyku. Bet netgi tada jo įsikū- 
nijimas pasirodė esąs iliuzija. 

Perėjimą iš tikrosios pastoralės į tikrovę perteikia apibrėžta poetinė 
forma — Pastourelle [pastorelė], trumpas eilėraštis, apdainuojantis 
lengvą riterio nuotykį su kaimo mergina. Čia tiesmuka erotika 1g1j0 
šviežią elegantišką formą, kuri, pakylėta viršum lėkštybės, vis dėlto 
neprarado natūralumo kerų. Su šia forma būtų galima lyginti kai ku- 
riuos Guy de Maupassant'o eskizus. 

Tačiau iš tikrųjų pastorališkas jausmas pasidaro tiktai tada, kai ir 

pats įsimylėjėlis vaizduojasi esąs piemuo. Šitaip pradingsta bet koks 
sąlytis su tikrove. Visi kurtuazinės meilės sampratos elementai primi- 
tyviai perkeliami į piemenų pasaulį; saulėta svajonių Žemė apgaubia 
geismą fleitų muzikos ir paukščių čiulbesio šydu. Tai džiugūs garsai; 
meilės liūdesiai — ilgesys ir skundas, palikto įsimylėjėlio kančia — 
irgi įsilieja į tą saldžią giesmę. Pastoralėje erotika vėl nuolatos susi- 
liečia su gėrėjimusi gamta, kuris jai tiesiog būtinas. Taip pastoralė ta- 
po sfera, kurioje vystėsi literatūrinė gamtos jausmo išraiška. Iš pradžių 
jai dar rūpi ne aprašyti gamtos grožį, o perteikti tiesioginį mėgavimą- 
si saule ir vasara, ūksme ir tyru vandeniu, žiedais ir paukščiais. Gam- 
tos stebėjimas ir vaizdavimas čia tik antraeilis dalykas; pagrindinis 
tikslas tebėra meilės svajos; kaip šalutinį produktą piemenaičių poe- 
Zija pateikia ir Šiek tiek Žavaus realizmo. Toks kaimo gyvenimo vaiz- 
davimas kaip Christine de Pisan eilėraštyje Le dit de la pastoure, duo- 
da pradžią visam žanrui. 

Sykį jau priimtas kaip kurtuazinis idealas, piemenavimas pavirsta 
į kaukę. Viską įmanoma pervilkti piemenų drabužiu. Pastoralės ir ri- 
teriškosios romantikos fantazijų sferos susimaišo. Turnyras rengiamas 
kaip piemenaičių žaidimas. Karalius Renė suruošia savąjį Pas d'armes 
de la bergėre [Piemenaitės turnyrą]. 

Amžininkai, regis, šį spektaklį vis dėlto priėmė už tikrą pinigą: 
Chastellainas karaliaus Renė piemeniškam gyvenimui paskiria vietą 
tarp Merveilles du monde [pasaulio stebuklų): 


J'ai un roi de Cėcille 

Vu devenir berger 

Et sa femme gentille 

De ce mesme mestier, 
Portant la pannetiėre, 

La houlette et chapeau, 
Logeans sur la bruyėre 
Auprės de leur trouppeau '“. 

[Mačiau, kaip Sicilijos karalius / Pavirto į piemenį, / O jo miela žmo- 
na / Pasirinko tą patį amatą, / Nešiojo duonos krepšį, / Piemens lazdą 
ir kepurę, / Įsitaisydami papartyne / Greta savo bandos.) 

Kitą sykį pastoralė yra verčiama suteikti poetinį drabužį be galo 
šmeižikiškai politinei satyrai. Nėra keistesnio kūrinio už ilgą pastora- 
linį eilėraštį Le Pastoralet *. Šitokia miela maniera burgundų šalinin- 
kas ėmėsi kalbėti apie Liudviko Orleaniečio nužudymą, mėgindamas 
pateisinti Jono Bebaimio nusikaltimą ir duoti progą burgundų partinei 
neapykantai išsilieti. Piemeniškasis Jono vardas yra Lėonet, Orleanie- 
čio — Trisiferas; fantazijos apie šokius ir gėlių girliandas čia įstabiai 
išlaikytos; netgi kautynės prie Azincourt'o aprašytos pastoraline ma- 
niera ?, 

Per rūmų šventes be pastoralinių elementų niekados neišsiverčia- 
ma. Jie labai tiko maskaradams, kaip entremets puošusiems iškilmių 
puotas, be to, juos buvo galima itin vykusiai naudoti kaip politinę ale- 
goriją. Valdovo kaip piemens ir tautos kaip jo kaimenės įvaizdis jau 
buvo įdiegtas į protus iš kitos pusės: Bažnyčios Tėvai mokė, kad val- 
stybė kilusi iš piemenystės. Kaip piemenys gyveno patriarchai; tikroji 
valdžia — ir pasaulietinė, ir dvasinė — buvo ne viešpatavimas, bet ga- 
nymas. 


Seigneur, tu es de Dieu bergier; 
Gardes ses bestes loyaument, 
Mets les en champ ou en vergier, 
Mais ne les perds aucunement, 
Pour ta peine auras bon paiement 
En bien le gardant, et se non, 

A male heure regus ce nom *!. 


[Valdove, tu Viešpaties piemuo; / Ištikimai sergėk jo kaimenę, / Varyk 
ją į laukus ar aptvarą, / Bet nepražudyk jos nė už ką, / Už vargą tau 


* Le Pastoralet, ed. Kervyn de Lettenhove (Chron. rel. d VU hist. de Belg. sous 
la dom. des ducs de Bourg.), II, p. 573. Šitokio pastoralinės formos ir politinių 
tikslų suplakimo daiktan požiūriu Le Pastoralet autorių galima lyginti ne su ko- 
kiu nors menkesniu poetu, bet su Ariosto, kuris savo vieninteliame pastoralinia- 
me kūrinyje ėmėsi ginti savo globėją kardinolą Ippolito d'Estę, kaltintą susijus su 
Albertino Boschettio sąmokslu (1506). Kardinolo reikalai buvo ne ką geresni už 
Jono Bebaimio, o Ariosto laikysena ne ką simpatiškesnė už nežinomojo burgin- 
jono. Žr. G. Bertoni, L'orlando furioso e la rinascenza a Ferrara, Modena, 1919, 
p. 42, 247. (Aut. past.) 


IDILINIS GYVENIMO PAVEIKSLAS 165 


bus gerai atsilyginta, / Jeigu gerai sergėsi, o jeigu blogai, / Vadinasi, 
blogą valandą būsi gavęs šį vardą.) 


Šiose eilėse, paimtose iš Jeano Meschinot Lunettes des princes, iš 
tiesų nekalbama apie pastoralinius vaizdinius. Tačiau, pamėginus to- 
kius dalykus regimai pavaizduoti, abu elementai savaime susiliedavo. 
Per vestuvių iškilmę, vykusią 1468 m. Briugėje, vienas entremets gar- 
bino ankstesniąsias valdoves kaip „nobles bergieres gui par cy devant 
ont estė pastoures et gardes des brebis de pardeca“ * [„kilniąsias pie- 
menaites, čia anksčiau ganiusias ir sergėjusias avis“). 


Vaidinimas Valansjene, 1493 m. surengtas Margaritai Austrei grįž- 
tant iš Prancūzijos, vaizdavo, kaip atsigauna nuniokotas kraštas, — „/e 
tout en bergerie“ *2 [„viską kaip pastoralę“]. Mums visiems žinoma 
politinė De Leeuwendalers ** pastoralė. Valdovo kaip piemens vaizdi- 
nys suskamba ir Wilhelmus *** eilėse: 


..„Oirlof mijn arme schapen 
Die sijt in grooter noot, 

Uw herder sal niet slapen, 
Al sijt gij nu verstroyt. 


[...Atsikvėpkit, mano vargšės avys, / Slegiamos didžių negandų, / Jū- 
sų piemuo nesudės bluosto, / Nors dabar jūs ir išsklidusios.] 


Net tikrame kare žaidžiama pastoraliniais vaizdiniais. Karolio Nar- 
siojo bombardos prie Gransono vadinasi „/e berger et la bergiėre“ 
[.;piemuo ir piemenė“]. Prancūzams pradėjus tyčiotis, kad flamai, gir- 
di, vien piemenys ir nesą tinkami karo amatui, Philipas van Ravestei- 


* La Marche, III, p. 135, 137; plg.: Molinet, Recollection des merveilles apie 
Maksimilijono nelaisvę Briugėje: „Les moutons detenterent En son parc le ber- 
gier“, Faictz et dictz, f. 208 vso. (Aut. past.) 

** Nyderlandų poeto Joosto van den Vondelo (1587— 1679) kūrinys, pastora- 
lės forma perteikiantis Vestfalijos taikos (1648) sudarymo aplinkybes. (Vert. 
past.) 

*** XVI a. poetui Marnixui van St. Aldegonde priskiriamas eilėraštis, sukurtas 
Vilhelmo I Oraniečio garbei ir tapęs Nyderlandų nacionaliniu himnu. (Vert. past.) 

nas su dvidešimt keturiais didikais žengia į mūšio lauką apsirengę kaip 
piemenys, su piemenų lazdomis ir duonos krepšeliais *. 

Vaizduojant Betliejaus piemenis per misterijų vaidinimus, pastora- 
liniai motyvai įsiliedavo visai natūraliai, tačiau čia objekto šventumas 
neleido pabrėžti meilės ir piemenims tekdavo rodytis be piemenaičių *. 

Kaip riteriškoji meilė teikė peno elegantiškam literatūriniam gin- 
čui su Roman de la rose sampratomis, taip lygiai ir piemenystės ide- 
alas tapo tokio ginčo objektu. Ir čia melas buvo pernelyg aiškiai jau- 
čiamas, tad iš jo reikėjo šaipytis. Kaip menkai tasai hiperboliškai dirb- 
tinis, perdėtai margas vėlyvųjų viduramžių aristokratijos gyvenimas 
tebuvo panašus į paprastumo, laisvės ir rūpesčių neslegiamos, ištiki- 
mos meilės gamtos prieglobstyje idealą! Philippe'o de Vitri sukurtoji 
Franco Gontier, aukso amžiaus paprasto žmogaus, tema buvo be galo 
varijuojama. Visi skelbėsi trokšte trokštą kaip Francas Gontier pietauti 
paunksmėje su ponia Helayne, geiste geidžią jo meniu — sūrio, svies- 
to, grietinės, obuolių, svogūnų ir juodos duonos, jo smagaus medkir- 
čio darbo, jo laisvės ir nerūpestingumo: 


Mon pain est bon; ne faut gue nulz me veste; 
L'eaue est saine gu'd boire sui enclin, 
Je ne doubte ne tirant ne venin ?. 


[Gardi mano duona; niekam nereikia manęs aprengti; / Sveikas yra 
vanduo, kurį mielai geriu, / Nebijau nei tirono, nei nuodų.) 


Retkarčiais šis vaidmuo vis dėlto pamirštamas. Tas pats Eusta- 
che'as Deschamps'as, apdainavęs Robino ir Marion gyvenimą ir nuo- 
lat garbstąs natūralų paprastumą ir veiklų gyvenimą, apgailestauja, kad 
rūmai šoka griežiant dūdmaišiui, „ce: instrument des hommes be- 
stiaulx“ *“ [„tam skerdžių instrumentui“ ]. Tačiau, idant būtų išvystas 
visas šitos gražios gyvenimo svajos netikrumas, turėjo ateiti Francois 
Villonas, kur kas giliau jaučiąs, kur kas skeptiškesnis poetas. Negai- 
lestingos pašaipos kupina jo baladė Les contrediz Franc Gontier. Ide- 
alaus kaimiečio nerūpestingumą, jo pietus su svogūnais, „gui causent 
fort alaine“ [„kurie skleidžia stiprų kvapą“], ir jo meilę po rožių krū- 
mu jis ciniškai sugretina su patogumais nutukusio kanauninko, kuris 
nerūpestingumu ir meile mėgaujasi, gurkšnodamas gerą vyną dailiai 

išmuštam kambary su Židiniu ir minkštu patalu. Juoda Franco Gontier 
duona ir vanduo? Girdi, „tous les oyseaulx d'ici en Babiloine“ [„visi 
paukščiai nuo čia ligi Babilono“] neišlaikytų Villono prie tokių valgių 
net vieną rytą *'. 

Kaip graži svaja apie riterišką narsą, taip ir kitos formos, kuriomis 
meilės gyvenimas siekė tapti kultūra, turėjo būti pajaustos kaip netik- 
ros ir melagingos. Nei svajingas taurios, tyros riterio ištikimybės ide- 
alas, nei nuožmiai rafinuotas Roman de la rose geidulingumas, nei sal- 
di, taikinga pastoralės fantazija neįstengė atsilaikyti prieš paties gy- 
venimo viesulus. Tie viesulai pūtė iš visų pusių. Iš dvasinio gyvenimo 
atskamba prakeiksmas visko, kas susiję su meile, kuri esanti pasaulį 
gadinanti nuodėmė. Žėrinčios Roman de la rose taurės dugne morali- 
stas įžvelgia karčias nuosėdas. „Iš kur, — sušunka Gersonas, — iš kur 
pavainikiai, iš kur kūdikių žudynės, abortai, iš kur sutuoktinių neapy- 
kanta ir nuodijimas?“ 2* 

Iš moterų pusės atskamba kitas kaltinimas. Visos tos konvenciona- 
lios meilės formos yra vyrų išmonė. Net ir įgijusi idealizuotą pavida- 
14, visa erotinė kultūra lieka perdėm vyriškai savanaudė. Kas gi dau- 
giau, jei ne vyrų savanaudiškumo priedanga yra nuolat kartojami 
šmeižtai apie santuoką ir moterų silpnybes — jų neištikimybę ir tuš- 
tybę? Į visus tuos šmeižtus, sako Christine de Pisan, aš tik tiek atsa- 
kysiu: ne moterys parašė šitas knygas ?. 

Ir tikrai nei erotinėje, nei maldingoje viduramžių literatūroje neap- 
tiksime daug pėdsakų, bylojančių apie užuojautą moteriai, jos silpnu- 
mui ir tiems pavojams ir sielvartams, kuriuos jai atneša meilė. Užuo- 
jauta buvo formalizuota ir paversta fiktyviu riterišku mergelės išgel- 
bėjimo idealu, tačiau, tiesą sakant, ir čia ji buvo tik juslinis dirgiklis 
ir pasitenkinimo savimi šaltinis. Ouinze joyes de mariage autorius, 
blankių ir subtilių spalvų satyroje išvardinęs visas moterų silpnybes, 
siūlosi aprašysiąs ir moterų pažeminimus **, tačiau to nepadaro. Jei no- 
rime rasti tyros moteriškos nuotaikos išraišką, turime kreiptis į pačią 
Christine, kad ir šitaip pradedančią savo eilėraštį: 


Doulce chose est gue mariage, 


Je le puis bien par moy prouver... *! 


[Malonus dalykas yra vedybos, / Galiu tai pasakyti iš savo patirties... ] 

Bet kaip silpnai skamba tas vienišas moters balsas, palyginti su pa- 
tyčiu choru, kuriame nieko nepaisanti lėkštybė gieda išvien su dory- 
bingais pamokslais. Mat tik nedidelis atstumas skiria homiletinę pa- 
nieką moteriai nuo šiurkštaus idealios meilės neigimo, kurį propaguoja 
proziškas juslingumas, aludės išmintis. 

Gražus meilės kaip gyvenimo formos vaidinimas ir toliau buvo vai- 
dinamas riteriškuoju ar piemenaičių stiliumi arba išmoninga rožių ale- 
gorijos maniera, ir nors iš visų pusių aidėjo balsai, neigiantys tokias 
konvencijas, šios formos išsaugojo savo gyvenimiškąją ir kultūrinę 
vertę dar ilgokai ir po viduramžių. Mat formų, kuriomis meilės ide- 
alas norom nenorom turi reikštis, visais laikais esama tiktai kelių. 


11 

okie kiti laikai taip primygtinai ir be paliovos nediegė kiekvienam 
Žmogui minties apie mirtį kaip penkioliktasis šimtmetis. Per visą 
gyvenimą be atvangos aidi šauksmas: memento mori. Savajame 
didiko gyvenimo vadove Dionyzas Kartūzas perspėja: „O kai jis į pa- 
talą gulasi, tegu atmena, kad lygiai taip pat, kaip dabar jis pats į pata- 
lą gulasi, greitai jo kūną kiti paguldys į kapą“ '. Religija ir anksčiau 
rimtai diegė nuolatines mintis apie mirtį, tačiau dievoti ankstesniųjų 
viduramžių traktatai pasiekdavo tik tuos, kurie juk jau buvo pasitrau- 
kę iš pasaulio. Tik tuomet, kai atsiradus elgetaujantiems ordinams la- 
bai išplito pamokslavimai liaudžiai, tie perspėjimai, vis garsėdami, pa- 
virto į grėsmingą chorą, su fugos smarkumu ėmusį aidinti pasaulį. Pa- 
čioje viduramžių pabaigoje pamokslininkų žodį dar papildė nauja 
vaizdavimo forma. Medžio raižinys rado kelią į visus sluoksnius. Abi 
tos Masinės išraiškos priemonės, pamokslas i ir graviūra, mintį apie mir- 
tį įstengė perteikti tik labai paprastais, tiesmukais ir gyvais, ryškiais 
ir raiškiais vaizdiniais. Visa, ką ankstesnių laikų vienuolynas buvo iš- 
mąstęs apie mirtį, dabar sutirštėjo ir pavirto į be galo primityvų, po- 
puliarų ir pabirą mirties paveikslą, ir tokiu pavidalu ši mintis žodžiu 
ir vaizdu buvo peršama miniai. Iš didžiulio minčių komplekso, susiju- 
sio su mirimu, tasai mirties paveikslas, tiesą sakant, įstengė perimti tik 
vieną elementą: laikinumo suvokirhą. Atrodo, lyg vėlyvųjų viduram- 
žių protas neįstengė pažvelgti į L mirtį jokiu kitu aspektu, išskyrus lai- 
kinumo aspektą. 
Trys temos diktavo melodiją niekados nenutylančiam skundui, kad 
visos žemiškos grožybės baigiasi. Pirmasis motyvas buvo toks: kur 


! 

pradingo visi tie, kurių didybės pilnas buvo pasaulis? Paskui skambė- 
j0 motyvas šiurpulingo reginio, kaip nyksta visas žmogiškas grožis. 
Pagaliau — Mirties šokio motyvas, motyvas mirties, įtraukiančios į sa- 
vo ratelį visų amatų, visokio amžiaus žmones. 

Palyginti su dviem paskutiniaisiais motyvais ir jų slogiu siaubu, 
motyvas „kur dingo visa ankstesnė puikybė?“ tebuvo vien lengvas, 
elegiškas atodūsis. Jis be galo senas ir paplitęs visame krikščioni- 
jos ir islamo pasaulyje. Tasai motyvas kilęs iš graikų pagonybės; 
jis Žinomas Bažnyčios Tėvams; aptinkamas Hafizo kūryboje; jį dar 
naudoja Byronas *. Tačiau vėlyvaisiais viduramžiais jis vienu metu 
buvo itin mėgstamas. Aptinkame jį suskambusį sunkiuose rimuotuo- 
se kluniatų vienuolio Bernardo iš Morlay hegzametruose, parašy- 
tuose apie 1140 m.: 


Est ubi gloria nunc Babylonia? nunc ubi dirus 
Nabugodonosor, et Darii vigor, illegue Cyrus? 
Oualiter orbita viribus incita * praeterierunt, 
Fama relinguitur, illague figitur, hi putruerunt. 
Nunc ubi curia, pompague Julia? Caesar abisti! 
Te truculentior, orbe potentior ipse fuisti. 


Nunc ubi Marius atgue Fabricius inscuis auri? 

Mors ubi nobilis et memorabilis actio Pauli ? 

Diva philippica vox ubi coelica nunc Ciceronis ? 

Pax ubi civibus atgue rebellibus ira Catonis ? 

Nunc ubi Regulus? aut ubi Romulus, aut ubi Remus ? 
Stat rosa pristina nomine, nomina nuda tenemus *. 


[Kur dabar Babilono šlovė? Kur dabar baisusis / Nabuchodonosaras ir 
Darijaus galybė, ir Kiras? / Kaip smarkiai įsuktas ratas jie pradingo, / 
Lieka garsas ir stiprėja, o jie virto dūlėsiais. / Kur dabar Julijaus kuri- 


* Leidinyje čia rašoma „orbita viribus inscita“, tačiau tai yra beprasmybė. 
Skaitant incita susitvarko ir metras, ir prasmė, ši frazė tuomet reiškia „kaip 
smarkiai įsuktas ratas“. Šį pataisymą gavau iš Berlyne gyvenančio dr. Hanso 
Pareto. (Aut. past.) 

ja ir procesija? Cezari, tavęs nebėra! / O buvai rūsčiausias, galingiau- 
sias iš visų. /.../ Kur dabar Marijus ir Fabricijus, nepažįstantis aukso? 
/ Kur Katono taikingumas piliečiams ir pyktis prieš maištininkus? / Kur 
Pauliaus kilni mirtis ir armintini darbai? / Kur dabar dieviškas filipikų 
balsas, kur dangiškasis Cicezono balsas? / Kur dabar Regulas? Arba kur 
Romulas, kur Remas? / Vakarykštės rožės tebėra tik vardas, mums te- 
liko tušti vardai.] 


Tas pats motyvas, jau ne taip mokykliškai, vėlei suskamba posmuo- 
se, kurie, nors ir trumpesnės eilutės, vis dėlto išsaugojo rimuoto heg- 
zametro gaudesį, — tryliktojo šimtmečio pranciškonų poezijoje. Iš 
visko sprendžiant, Giacopone da Todi, joculator Domini [Viešpaties 
juokdarys], buvo autorius eilėraščio, pavadinto Cur mundus militat sub 
vana gloria, kuriame buvo tokios eilutės: 


Dic ubi Salomon, olim tam nobilis 

Vel Sampson ubi est, dux invincibilis, 
Et pulcher Absalon, vultu mirabilis, 
Aut dulcis Jonathas, multum amabilis ? 
Ouo Cesar abiit, celsus imperio ? 

Ouo Dives splendidus totus in prandio? 
Dic ubi Tullius, clarus eloguio, 

Vel Aristoteles, summus ingenio? * 


[Sakyk, kur Saliamonas, kadaise toks garsus, / Arba kur Samsonas, ne- 
nugalimas karvedys, / Ir gražusis Absalomas nuostabaus veido / Arba 
žavusis, malonusis Jonatas? / Kur Cezaris, iškeltas valdžios? / Kur 
Turtuolis, spindintis per vaišes? / Sakyk, kur Tulijus, garsus iškalba, / 
Kur Aristotelis, didžiausias protu ?] 


Deschamps'as tą pačią temą daug sykių rimavo, Gersonas ją panau- 
doja pamoksle, Dionyzas Kartūzas — traktate apie „Keturis paskuti- 
niuosius dalykus“. Chastellainas ją varsto ilgame eilėraštyje Le Miroir 
de mort, apie kitus jau nė nekalbėsim *. Villonas suranda naują akcen- 
tą — švelnaus liūdesio motyvą savojoje Ballade Des dames du temps 
Jadis [„Baladėje apie praėjusių laikų damas“) ir jos refrene: 


Mais oū sont les neiges d'antan? * 


[Bet kurgi pernykštis sniegas?] 

O paskui, ponų baladėje, jis pagardina šią temą ironija, kai tarp ano 
meto karalių, popiežių, kunigaikščių ima ir įterpia: 


Helas! et le bon roy d'Espaigne 
Duguel je ne scay pas le nom? ! 


[Deja! ir gerasis Ispanijos karalius, / Kurio nė vardo nebežinau?] 


Šito sau nebus leidęs dorasis rūmininkas Olivier de la Marche'as, 
savajame Parement et triumphe des dames tradicine maniera apraudąs 
mirusias savo laikų valdoves. 

Kas lieka iš visos žmogiškos grožybės ir puikybės? Atminimas, 
vien vardas. Tačiau šios minties keliamas liūdesys per menkas paten- 
kinti smarkaus mirties šiurpo poreikį. Tad laikai iškelia prieš save re- 
gimiau gąsdinamą veidrodį, iškart į akis krintančias laikinumo apraiš- 
kas: kūno irimą. 

Pasaulį neigiančio viduramžių žmogaus dvasia ir anksčiau jau bu- 
vo pamėgusi dulkes ir kirmėles; bažnytiniuose traktatuose apie pasau- 
lio niekingumą jau buvo apsakyti visi nykimo siaubai. Tačiau tų vaiz- 
dinių detalus perteikimas atsiranda vėliau. Tik keturioliktojo šimtme- 
čio pabaigoje vaizduojamasis menas įsisavina šį motyvą *; norint jį 
perteikti skulptūroje ar tapyboje, buvo reikalingas tam tikras realisti- 
nio išraiškingumo laipsnis, ir šis laipsnis buvo pasiektas apie 1400 m. 
Tuo pat metu šis bažnytinės literatūros motyvas išplinta ir liaudies li- 
teratūroje. Ligi pat šešioliktojo šimtmečio vidurio antkapiuose šlykš- 
čiai varijuojamas paveikslas nuogo, pūvančio ar sudžiūvusio kūno su 
išsukiotom rankom ir kojom, atvėpusia burna ir kirmėlių knibždėlynu 
viduriuose. Mintis vis linkusi stabtelėti prie tų baisybių. Argi ne keis- 
ta, kad ji nedrįsta žengti dar žingsnio toliau' ir pamatyti, jog ir patys 
puvėsiai yra laikini, jog ir jie pavirsta žeme ir gėlėmis? 

Ar ši mintis, niekaip neatsiplėšianti nuo pasibjaurėjimo žemiškuo- 
ju mirties aspektu, iš tikrųjų yra kupina pamaldumo? O gal tai vien re- 
akcija itin smarkaus juslingumo, tik šitaip įstengiančio pabusti iš ap- 
svaigimo, kurį kelia gyvybės geismas? O gal gyvenimo baimė, kuria 
tie laikai taip persisunkę, nusivylimo nuotaika ir ryžto stoka, linkusi 
atsižadėti to, kuris kovojo ir nugalėjo, bet vis dėlto dar tokia artima 
visoms žemiškoms aistroms? Visi tie emociniai aspektai neatskiriamai 
susilieję šioje mirties idėjos išraiškoje. 

Gyvenimo baimė: grožio ir sėkmės neigimas, nes su jais susijusios 
kančios ir skausmai. Šio jausmo išraiškos požiūriu krikščioniškieji vi- 
duramžiai nepaprastai panašūs į senovės Indiją, ypač — į budizmą. Ir 
ten visąlaik bjaurimasi senatve, liga ir mirtimi, ir ten itin sutirštinto- 
mis spalvomis vaizduojamas kūno irimas. Vienuolis tarėsi taip taikliai 
pasakęs, kai kalbėjo apie tai, koks paviršutiniškas yra kūno grožis: 
„Kūną gražų daro tiktai oda“. Mat jeigu Žmonės, kaip kad kalbama 
apie Beotijos lūšį, matytų, kas slypi po oda, jiems koktu darytųsi vien 
pažiūrėjus į moteris. Visas žŽavumas susideda iš gleivių ir kraujo, skys- 
čių ir tulžies. Jeigu Žmogus pagalvotų, ko pilnos šnervės, ko pilna ger- 
klė ir pilvas, jam tai išsyk pasirodytų šlykštu. O jeigu mes nė pirštu 
neliečiam gleivių ar purvo, kaipgi galim geisti net apkabinti visą pur- 
vo kapšą?“" 

Silpnadvasiškas pasaulio niekinimo refrenas jau seniai skambėjo 
daugybėje traktatų, o visų pirma Inocento III veikale De contemptu 
mundi [,„Apie panieką pasauliui“], kuris, regisi, itin plačiai išplito tik- 
tai viduramžių pabaigoje. Keistas dalykas — tasai Petro soste sėdėjęs 
visų galingiausias ir didžiausios sėkmės lydėtas politikas, įsivėlęs į to- 
kią daugybę žemiškų reikalų ir per juos iškilęs, ankstyvaisiais metais 
sykiu buvo ir šito gyvenimą menkinančio kūrinio autorius. „Concipit 
mulier cum immunditia et fetore, parit cum tristitia et dolore, nutrit 
cum angustia et labore, custodit cum instantia et timore“'". — „Mo- 
teris pradeda kūdikį nešvarumuos ir smarvėje, gimdo, suspausta liū- 
desio ir skausmų, žindo, kamuojama nerimo ir per didį triūsą, augina, 
graužiama nuogąstavimų ir baimės“. Negi tad motinystės džiaugsmai 
jau visai buvo beverčiai? „Ouis unguam vel unicam diem totam duxit 
in sua delectatione jucundam... guem denigue visus vel auditus vel ali- 
guis ictus non offenderit?“ '' — „Kas gi bent vieną ištisą dieną nugy- 
veno tiktai džiaugdamasis... ir neužgautas nė vieno reginio, nė vieno 
garso ar kokio smūgio?“ Ar tai buvo krikščioniška išmintis, ar išpai- 
kinto vaiko niurnėjimas? 

Nėra abejonės, kad visuose tuose dalykuose reiškiasi neapsakomo 
materializmo dvasia, kuri nepakelia minties apie grožio galą, nenu- 
sivildama pačiu grožiu. Ir atkreipkime dėmesį, kad čia (bent jau li- 
teratūroje, ne taip ryškiai — vaizduojamajame mene) visų pirma ap- 
raudamas moters grožis. Čia beveik nėra ribos tarp dievobaimingo 
raginimo galvoti apie mirtį bei žemiškų dalykų laikinumą ir senos 

kurtizanės apgailestavimo dėl nykstančio grožio, kuriuo ji nieko ne- 
begali apdovanoti. 

Iš pradžių pažvelkim į pavyzdį, kur dievotas raginimas dar tebėra 
pirmoje vietoje. Avinjono celestinų vienuolyne prieš Revoliuciją bu- 
vo paveikslas, kurį tradicija priskyrė pačiam į menus linkusiam fun- 
datoriui karaliui Renė. Paveiksle buvo pavaizduotas stačias moters 1a- 
vonas su dailia šukuosena, apvilktas įkapėmis; kirmėlės graužė kūną. 
Pirmosios parašo eilutės buvo tokios: 


Une fois sur toute femme belle 

Mais par la mort suis devenue telle. 

Ma chair estoit trės belle, fraische et tendre, 
Or est-elle toute tournėe en cendre. 

Mon corps estoit trės plaisant et trės gent, 
Je me souloye souvent vestir de soye, 

Or en droict fault gue toute nue je soye. 
Fourrėe estois de gris et de menu vair, 

En grand palais me logeois d mon vueil, 
Or suis logiėe en ce petit cercueil. 

Ma chambre estoit de beaux tapis ornėe, 
Or est d'aragnes ma fosse evironnėe*. 


[Kadaise buvau gražesnė už visas moteris, / Mirtis padarė mane tokią. / 
Mano kūnas buvo labai gražus, skaistus ir švelnus, / Bet viskas dabar 
pavirto pelenais. / Mano kūnas buvo žavus ir mielas, / Dažnai įpratusi 
buvau vilkėti šilkais, / Dabar turiu būti visai nuoga. / Dėvėjau bran- 
gius voverės kailinius, / Gyvenau savo malonumui didžiuliuose rūmuo- 
se, / Dabar gyvenu šitame ankštame karste. / Mano kambarį puošė gra- 
žūs kilimai, / Dabar mano kapo duobę raizgo voratinkliai.) 


Kad šie raginimai darė poveikį, įrodo vėliau visa tai papildžiusi le- 
genda, kaip patsai karališkasis dailininkas, ypatingas gyvenimo ir gro- 
Žio garbintojas, praėjus trims dienoms po laidotuvių, išvydęs savo my- 
limąją kape ir tada ją nutapęs. 

* Oeuvres du roi Renė, ed. Ouatrebarbes, I, p. cl. Po penktos ir aštuntos eilutės 


posmas, regisi, nutrūksta; galbūt „menu vair“ buvo rimuojama su „mange des vers“ 
ar kaip nors panašiai. (Aut. past.) 


MIRTIES PAVEIKSLAI 175 


Nuotaika truputėlį keičiasi ir pakrypsta pasaulietinio juslingumo 
pusėn, kai perspėjimas apie laikinumą ne demonstruojamas šiurpiu ki- 
to Žmogaus lavonu, o patiems gyviesiems primenamas jų kūnas, da- 
bar dar gražus, bet greitai atiteksiąs kirmėlėms. Olivier de la Mar- 
che'as užbaigia savo dievobaimingą alegorinį eilėraštį apie moterų ap- 
darus Le parement et triumphe des dames paveikslu Mirties, laikančios 
veidrodį, atkištą visokiam grožiui ir tuštybei: 


Ces doulx regards, ces yeulx faiz pour plaisance, 
Pensez y bien, ils perdront leur clartė, 

Nez et sourcilz, la bouche d'eloguence 

Se pourriront... V 


[Švelnūs žvilgsniai, akys, sukurtos patikti, — / Pagalvokite apie tai ge- 
rai! — praras savo žavesį, / Nosis ir antakiai, iškalbinga burna / Su- 
dūlės... ] 


Ir vis dėlto čia dar garbingas memento mori. Tačiau jis nejučiomis 
pavirsta į verksmingas, pasaulietiškas ir savanaudiškas aimanas dėl 
blogųjų senatvės pusių: 


Se vous vivez le droit cours de nature 

Dont XL ans est pour ung bien grant nombre, 
Vostre beaultė changera en laydure, 

Vostre santė en maladie obscure, 

Et ne ferez en ce monde gue encombre. 

Se fille avez, vous luy serez ung umbre, 

Celle sera reguise et demandėe, 

Et de chascun la mėre habandonnėe “. 

[Jei gyvenate pagal dėsnius gamtos, / Kuriai šešiasdešimt metų yra 
labai daug, / Jūsų grožis pavirs į bjaurumą, / Jūsų sveikata — į nega- 
lią, / Ir būsite šiame pasaulyje tik kliuvinys. / Jei turite dukterį, tap- 
site jos šešėliu, / Jos bus geidžiama ir siekiama, / O motina bus visų 
apleista.) 

Bet kokia dievobaiminga, dorybinga mintis jau pamiršta, kai Vil- 
lonas kuria balades, kuriose „Ia belle heaulmiėre“ [„„gražuolė šalma- 
dirbio žmona“], kitados garsi Paryžiaus kurtizanė, lygina savo buvusį 
neatremiamą Žžavumą su graudulį keliančiu savo senatviško kūno su- 
nykimu. 


Ou'est devenu ce front poly, 

Ces cheveulx blons, sourcils voultiz, 
Grant entroeil, le regart joly, 

Dont prenoie les plus soubtilz; 

Ce beau nez droit, grant ne petiz, 
Ces petites joinctes oreilles, 
Menton fourchu, cler vis traictiz 

Et ces belles levres vermeilles ? 


Le front ride, les cheveux gris, 

Les sourcilz cheuz, les yeuls estains... V 

[Kas pasidarė lygiai kaktai, / Šviesiems plaukams, lenktiems anta- 
kiams, / Dailiam tarpuakiui, žaviam Žvilgsniui, / Kuris priveikdavo ir 
pačius mitriausius; / Tai gražiai tiesiai nosiai, nei per didelei, nei per 
mažai, / Mažoms grakščioms ausytėms, / Tam smakrui su duobute, 
skaisčiam veidui / Ir toms skaisčiai raudonoms lūpoms? /... / Kakta 
raukšlėta, plaukai žili, / Antakiai nusišėrę, akys užgesusios...] 


Smarkaus šlykštėjimosi žemiškojo kūno irimu priešingybė yra didi 
vertė, pripažįstama tai aplinkybei, jog kai kurių šventųjų — sakysim, 
Šventosios Viterbo Rožės — kūnai negenda. Viena iš brangiausių do- 
vanų, tekusių Marijai, yra ta, kad jos kūnas buvo paimtas į dangų ir 
šitaip apsaugotas nuo suirimo šioje žemėje *?. Čia iš esmės byloja ma- 
terialistinė dvasia, negalinti atsiplėšti nuo minčių apie kūną. Ta pati 
dvasia reiškiasi ir ypatingu rūpesčiu, kuriuo apgaubiami kai kurie nu- 
mirėliai. Būta papročio po mirties iš karto padažyti įžymių asmenų 
veido bruožus, idant ligi laidotuvių neišryškėtų gedimo požymiai !“. 
Dar prieš nuosprendį Paryžiaus kalėjime numirusio eretikų tiurliupe- 
nų sektos pamokslininko lavonas dvi savaites laikomas kalkių statinė- 
je, kad jį būtų galima sudeginti drauge su gyva eretike ''. Visuotinai 

buvo paplitęs paprotys toli nuo savo gyvenamos vietos pasimirusių įžy- 
mių asmenų lavonus supjaustyti gabalais ir tol virti, kol mėsa atsiskirs 
nuo kaulų, kurie paskui buvo nuvalomi ir skrynelėje siunčiami iškil- 
mingai palaidoti, o viduriai ir nuoviros pakasami čia pat. Dvyliktaja- 
me ir tryliktajame šimtmetyje ta mada itin išplitusi, taip laidojami ir 
vyskupai, ir ne vienas karalius '*. 1299 m., o paskui vėl 1300 m. po- 
piežius Bonifacas VIII tatai kuo griežčiausiai uždraudžia, nes tai esąs 
„detestandae feritatis abusus, guem ex guodem more horribili nonnulli 
fideles improvide proseguuntur“ [„„pasibjaurėtinas laukiniškumas, ku- 
riuo piktnaudžiauja kai kurie tikintieji, laikydamiesi baisaus papro- 
čio“']. Tačiau dar ir keturioliktajame šimtmetyje popiežiai kartais duo- 
da leidimą šio draudimo nepaisyti, o penkioliktajame šimtmetyje šį pa- 
protį dar puoselėja anglai Prancūzijoje. Šitaip buvo padaryta su 
įžymiausių prie Azincourt'o kritusių anglų — Eduardo Jorkiečio ir 
Michaelo de la Pole'io, Suffolko grafo, lavonais !?. 

Tas pat padaroma ir su pačiu Henriku V, su Williamu Glasdale'iu, 
nuskendusiu Joanai Arkietei vaduojant Orleaną, su sero Johno Fastol- 
fe'0 sūnėnu, žuvusiu per Sen Deni apgultį 2. 


Pačios Mirties figūra nuo amžių buvo vaizduojamajame mene ir li- 
teratūroje vaizduojama visokiais pavidalais: kaip Apokalipsės raitelis, 
lekiantis viršum pulko ant žemės parpuolusių žmonių, kaip megera, 
šikšnosparnio sparnais sklendžianti žemyn (tokią ją regime Pizos 
Campo santo), kaip giltinė su dalgiu arba su lanku ir strėlėm, kartais 
važiuojanti jaučių traukiamu vežimu ar net raitomis ant jaučio ar kar- 
vės *. Tačiau personifikuoto Mirties pavidalo fantazijai dar negana. 

Keturioliktajame šimtmetyje atsiranda keistas Žodis macabre, arba, 
kaip iš pradžių jis buvo tariamas, Macabrė. „Je fis de Macabrė la dan- 
ce“ [„Parašiau Macabrė šokį], sako 1376 m. poetas Jeanas le Fėvre'as. 
Tai tikrinis vardas, kad ir kokia būtų daug ginčų kelianti šio žodžio 


* Žr. šiuo klausimu Konrad Burdach, Der Ackermann aus Bėhmen, p. 243— 
249 (Vom Mittelalter zur Reformation, III, 1, 1917). Visai nepagrįstai A. de La- 
borde, Origine de la reprėsentation de la Mort chevauchant un boeuf (Comptes 
rendus de I' Acad. des inscr. et belles lettres, 1923, p. 100— 113) šį vaizdinį kil- 
dina iš Pierre'o Michault eilėraščio, nes jis aptinkamas jau 1323 m. Amjeno mi- 
šiole (Hagos karališkoji biblioteka) ir minėtame Ackermann apie 1400 m. (Aut. 
past.) 


178 MIRTIES PAVEIKSLAI 


etimologija *!. Tik vėliau iš junginio /a Danse macabre buvo išskirtas 
būdvardis, mums įgijęs tokį raiškų ir savitą prasmės niuansą, kad žo- 
džiu macabre galime nusakyti visą vėlyvųjų viduramžių mirties vizi- 
ją. Makabriška mirties samprata mūsų laikais dar dažniausiai aptinka- 
ma kaimo kapinėse, kur josios atbalsiai skamba ir eilėse, ir pavidaluo- 
se. Viduramžių pabaigoje tai buvo didi kultūrinė idėja. Į mirties 
vaizdinį čia įsimaišė nauji, jaudulingai fantastiški elementai, virpulys, 
kyląs iš tų sąmonės sričių, kur viešpatauja šiurpu krečianti vaiduoklių 
baimė ir stingdantis siaubas. Viską valdanti religinė mintis tą virpulį 
iškart pavertė moralės dalimi, transformavo jį į memento mori, tačiau 
mielai naudojosi visu drebulį keliančiu įtaigumu, kuriuo šie vaizdiniai 
pasižymėjo dėl savo vaiduokliško pobūdžio. 

Aplink Mirties šokį telkiasi keletas giminingų vaizdinių, irgi tinka- 
mų pagąsdinimui ir perspėjimui. Padavimas apie „Tris numirėlius ir 
tris gyvuosius“ yra ankstesnis už Mirties šokį 22. Jau tryliktajame šimt- 
metyje jis aptinkamas prancūzų literatūroje; trys jauni didikai staiga 
sutinka tris šlykščius numirėlius, kurie papasakoja apie savo buvusią 
žemišką didybę ir apie greitą galą, laukiantį jų, gyvųjų. Jaudinamos fi- 
gūros, išlikusios Pizos Campo santo, yra seniausias šios temos pavaiz- 
davimas didžiajame mene; skulptūros iš Paryžiaus Nekaltųjų vaikelių 
bažnyčios portalo, kuriame kunigaikštis de Berry kunigaikštis buvo pa- 
liepęs atvaizduoti šį siužetą, deja, pradingusios. Tačiau miniatiūra ir 
medžio raižinys penkioliktajame šimtmetyje šį paveikslą padaro vi- 
siems prieinamą, jis labai paplitęs ir freskose. 

Trijų numirėlių ir trijų gyvųjų vaizdinys yra jungiamoji grandis 
tarp atkaraus nykimo paveikslo ir Mirties šokio įkūnijamos minties, 
kad mirties atžvilgiu visi yra lygūs. Šios temos raida meno istorijoje 
tebus čia tik prabėgomis paminėta. Panašu, kad ir Mirties šokio gim- 
tasis kraštas buvo Prancūzija. Bet kaip jis atsirado? Ar kaip iš tikrųjų 
suvaidintas spektaklis, ar kaip atvaizdas? Yra žinoma, kad Emile'io 
Male'io tezė, pasak kurios penkioliktojo šimtmečio vaizduojamosios 
dailės motyvai paprastai apdorojami sekant dramos spektaklių pavyz- 
džiu, apskritai neatlaikė kritikos. Tačiau, atmetant šią tezę, Mirties šo- 
kio atveju gal ir reikia padaryti išimtį; galimas dalykas, kad čia iš tie- 
sų vaidinimas buvo pirmesnis už atvaizdą. Šiaip ar taip, ar vienas, ar 
kitas būtų pirmesnis, — Mirties šokis buvo ir vaidinamas, ir tapomas 
ar vaizduojamas graviūrose. Burgundijos hercogas 1449 m. paliepia jį 

suvaidinti Briugėje, savajame hotel **. Kad mes bent įstengtumėm įsi- 
vaizduoti, kaip toks vaidinimas buvo išpuoštas, kad galėtumėm išvys- 
ti spalvas, judesius, šviesą ir šešėlius, slenkančius per šokėjus, — tuo- 
met tą tikrą šiurpą, kurį Mirties šokis kėlė Žmonių sielose, suvoktu- 
mėm dar geriau nei žvelgdami į Guyot Marchant'o ir Holbeino medžio 
raižinius. | 

Medžio raižiniai, kuriais Paryžiaus spaustuvininkas Guyot Mar- 
chant'as 1485 m. papuošė pirmąjį Dance macabre leidinį, beveik nea- 
bejotinai sekė pačiu garsiausiu iš visų Mirties šokių, — freska, 1424 m. 
nutapyta Paryžiaus Nekaltųjų vaikelių kapinių galerijoje, o eilės po 
freskomis, išspausdintos 1485 m. leidinyje, galbūt irgi rėmėsi pradin- 
gusiu Jeano Le Fėvre'o kūriniu, savo ruožtu greičiausiai turėjusiu 10- 
tynišką pirmtaką. Kad ir kaip ten būtų buvę, Nekaltųjų vaikelių kapi- 
nių Mirties šokis, pradingęs septynioliktajame šimtmetyje nugriovus 
galeriją, buvo pats populiariausias iš visų viduramžiais žinotų mirties 
pavaizdavimų. Keistoje ir makabriškoje susitikimų vietoje, kokia tuo 
metu buvo Nekaltųjų vaikelių kapinės, tūkstančiai žmonių diena iš die- 
nos žvelgė į paprastas figūras, skaitė lengvai suvokiamas eiles, kurių 
kiekvienas posmas baigėsi gerai Žinoma patarle, ir, šiurpdami nuo 
minties apie galą, guodėsi, kad visi yra lygūs mirties akivaizdoje. Kaip 
niekur kitur čia derėjo toji į beždžionę panaši mirtis, kuri, žengdama 
mediniu susenusio šokių mokytojo žingsniu, išsišiepusi kviečia ir ve- 
da paskui save popiežių, imperatorių, didiką, vargetą juodadarbį, vie- 
nuolį, vaikutį, kvailį ir visų kitų amatų ir luomų atstovus. 1485 m. rai- 
žiniai veikiausiai tik labai menkai teperteikia įžymiųjų freskų darytą 
įspūdį: jau vien figūrų drabužiai rodo, kad tai nebuvo tikros 1424 m. 
kūrinio kopijos. Norint bent šiek tiek įsivaizduoti, kokį efektą darė Ne- 
kaltųjų vaikelių kapinių Mirties šokis, veikiau reikėtų pamatyti Vieš- 
paties Sosto bažnyčios Mirties šokį **, kur pamėklišką įspūdį dar su- 
stiprina ta aplinkybė, kad freskos tik pusiau baigtos. 

Lavonas, keturiasdešimt kartų grįžtąs pasiimti gyvojo, tiesą sakant, 
dar yra ne Mirtis, bet numirėlis. Eilėse figūra ir vadinama Le mort 
(moterų Mirties šokyje — La morte); tai dance des morts, o ne de la 
Mort *. Čia dar ir ne griaučiai, o ne visai suiręs kūnas su žiojinčia tuš- 

*“* Huet (cituotame veikale) tyrinėjimai parodė, kad pirmykštis motyvas grei- 
čiausiai bus buvęs mirusiųjų ratelis, prie kurio nejučiomis grįžo Goethė savaja- 
me TZotentanz. (Aut. past.) 

čia pilvo ertme. Tik apie 1500 m. didžiojo šokėjo figūra pavirsta į gil- 
tinę, pažįstamą mums iš Holbeino graviūros. Drauge neaiškaus miru- 
sio antrininko vaizdinys palengva susiformavo į Mirties kaip aktyvios, 
personifikuotos gyvenimo užbaigėjos paveikslą. „Yo so la Muerte cier- 
ta d todas criaturas“ [„Esu Mirtis, neaplenkianti nė vieno kūri- 
nio“], — taip prasideda įspūdingas ispanų Mirties šokis iš pačios pen- 
kioliktojo šimtmečio pabaigos *. Ankstyvajame Mirties šokyje nenu- 
ilstantis šokėjas dar tebėra pats gyvasis — tuo pavidalu, koks jis bus 
artimoje ateityje, baimę keliantis jo asmens pakartojimas, paveikslas, 
kurį jis regi veidrodyje; tai nėra, kaip kai kam norėtųsi, anksčiau mi- 
ręs to paties luomo ar kilmės žmogus. Kaip tik tasai priminimas „čia 
jūs patys“ teikė Mirties šokiui tokį didį šiurpą keliančią galią. 

Ir freskoje, puošusioje karaliaus Renė ir jo Žmonos Izabelės antka- 
pio arkos skliautą Angers'o katedroje, pavaizduotas iš tikrųjų buvo dar 
pats karalius. Buvo matyti griaučiai (o gal ir čia veikiau bus buvęs la- 
vonas?) ilgu apsiaustu, sėdintys aukso soste ir kojomis stumiantys nuo 
savęs mitras, karūnas, žemės rutulį ir knygas. Galva buvo parimusi ant 
sudžiūvusios rankos, mėginančios prilaikyti bekrintančią karūną “". 

Pirmykščiame Mirties šokyje buvo pavaizduoti vieni vyrai. Sieki- 
mas susieti perspėjimą, kad žemiški dalykai laikini ir kupini tuštybės, 
su mokymu apie socialinę lygybę, vyrus, kaip visuomenėje esamų pro- 
fesijų ir rangų atstovus, savaime iškėlė į pirmąją vietą. Mirties šokis 
buvo ne vien dievobaimingas perspėjimas, bet ir socialinė satyra, 0 jį 
lydinčiose eilėse esama lengvos ironijos. Bet paskui tas pats Guyot 
Marchant'as kaip savojo leidinio tęsinį dar pateikė ir moterų Mirties 
šokį, kuriam eiles parašė Martialis d' Auvergne'as. Nežinomas medžio 
raižinių autorius neįstengė prilygti pirmtakui, ankstesniojo leidimo 
dailininkui; jis pats išrado tiktai atkarią figūrą giltinės, kuriai aplink 
kaukolę dar plevena išskydę moters plaukai. O moterų Mirties šokio 
tekste išsyk vėlei suskambo tas pats juslinis motyvas, kurio buvo ku- 
pina ir skundo dėl dūlėsiais virstančio grožio tema. Ir kaipgi galėjo bū- 
ti kitaip? Keturiasdešimties moterų profesijų ir rangų tiesiog nebuvo; 
sulig iškilniausiais karalienės, didikės ir t. t. luomais, sulig keliais dva- 
siniais abatės ar vienuolės rangais ir titulais, sulig paskiromis prekei- 
vės, pribuvėjos ir pan. profesijomis visos atsargos ir išsibaigusios. Trū- 
kumą galima užpildyti tik Žiūrint į moterį įvairiose paties jos moteriško 
gyvenimo atkarpose: kaip į merginą, mylimąją, nuotaką, jaunamartę, 

nėščiąją. O šitaip ir čia vėlei pasigirsta skundas dėl pradingusio ar ne- 
patirto džiaugsmo ir grožio, nuo kurio memento mori balsas ima skam- 
bėti dar šaižiau. 

Šiurpulingam mirimo vaizdavimui dar trūko vieno paveikslo: pa- 
čios mirties valandos. Tos valandos siaubo nebuvo galima gyviau 
įteigti Žmogui nei primenant Lozorių: tasai, buvo pasakojama, pri- 
keltas iš numirėlių, jautęs vien pasigailėjimo vertą šiurpą dėl kartą 
jau patirtos mirties. O jeigu jau teisuolį tokia baimė ėmė, kaipgi ta- 
da nebijos nusidėjėlis! 2" Grumtynių su mirtimi vaizdinys buvo pir- 
masis iš Keturių paskutiniųjų dalykų, Ouatuor hominum novissima, 
apie kuriuos Žmogui nuolatos išganinga buvo mąstyti; tie keturi da- 
lykai — tai mirtis, Paskutinis teismas, pragaras ir dangus. Taigi 
grumtynės su mirtimi priklausė anapusinio pasaulio vaizdinių sričiai. 
Čia kol kas kalbame tik apie paties kūniško mirimo vaizdinį. Arti- 
mai giminingas Keturių paskutiniųjų dalykų temai yra Ars moriendi 
[Mirties menas], penkioliktojo šimtmečio kūrinys, kuris, kaip ir Mir- 
ties šokis, spausdintos knygos ir medžio raižinių pavidalu darė pla- 
tesnį poveikį nei bet kuri ankstesnė dievobaiminga mintis. Tame kū- 
rinyje aptariamos pagundos, iš viso penkios, kuriomis velnias kamuo- 
ja mirštantįjį: abejonės dėl tikėjimo, neviltis dėl nuodėmių, 
prisirišimas prie žemiškų turtų, nebegalėjimas ištverti kančių ir pa- 
galiau puikybė dėl savo dorybių. Kiekvienąsyk paguodos angelas at- 
eina sugriauti Šėtono pinklių. Pats grumtynių su mirtimi aprašymas 
buvo sena dvasinės literatūros tema; jame nuolatos atpažįstamas vis 
tas pat modelis 2. 

Chastellainas savajame Miroir de Mort * sutraukė krūvon visus čia 
aptartus motyvus. Jis pradeda jaudinamu pasakojimu, kuris nepraran- 
da savo įspūdingumo, nors ir yra, kaip šiam autoriui įprasta, nepapra- 
stai ištęstas, — čia skaitome, kaip mirštanti mylimoji pasišaukė jį pas 
save ir tarė silpstančiu balsu: | 


Mon amy, regardez ma face. 
Voyez gue fait dolante mort 
Et ne U'oubliez dėsormais; 
C'est celle gu'aimiez si fort; 


* Oeuvres, VI, p. 49, žr. šios knygos p. 171. 

Et ce corps vostre, vil et ort, 
Vous perderez pour un jamais; 
Ce sera puant entremais 

A la terre et d la vermine: 
Dure mort toute beautė fine. 


[Bičiuli, pažvelk į mano veidą, / Pažiūrėk, ką padarė žiauri mirtis, / Ir 
to nuo šiolei nebeužmirški; / Štai ta, kurią taip karštai mylėjai; / Ir šį 
jūsų kūną, bjaurų ir niekingą, / Prarasite visiems laikams; / Jis taps 
dvokiančiu maistu / Žemei ir kirminams: / Negailestinga mirtis bet ko- 
kį grožį pražudo.) 


Tada poetas pateikia Mirties veidrodį. Pirmiausia narsto temą: „Kur 
pradingo pasaulio didžiūnai?“; narsto pernelyg ilgai, šiek tiek pamo- 
komai, be krislelio lengvos Villono melancholijos. Paskui prasideda 
lyg ir pirmoji Mirties šokio užuomazga, tačiau be užmojo, be fantazi- 
jos. Galiausiai autorius imasi rimuoto Ars moriendi. Štai jo pateikia- 
mas grumtynių su mirtimi aprašymas: 


II n'a membre ne facture 

Oui ne sente sa pourreture, 

Avant gue I'esperit soit hors, 

Le coeur gui veult crevier au corps 
Haulce et souliėve la poitrine 

Oui se veult joindre ė son eschine. 
— La face est tainte et apalie, 

Et les yeux treilliės en la teste. 

La parole luy est faillie, 

Car la langue au palais se lie. 

Le poulx tressault et sy halette. 


Les os desjoindent d tous lez; 
Il n'a nerf gu'au rompre ne tende ?. 


[Visi sąnariai ir griaučiai / Skleidžia dvoką. / Prieš kūną dvasiai palie- 
kant / Sirdis, jau mirštanti kūne, / Taip audringai kilnoja krūtinę, / Kad 

vos neprilimpa prie stuburo. / — Veidas persimainęs ir išblyškęs, / 
O akys pastėrusios, / Žadas jau užkąstas, / Nes liežuvis prilipęs prie 
gomurio. / Pulsas trūkčioja ir slopsta. /.../ Kaulai išsišauna pro šonus; / 
Nervai įsitempę vos netrūksta.) 


Villonas visa tai sudeda į pusę kupleto, kur kas įtaigiau *?. Bet ga- 
lima atpažinti abiem bendrą pirmvaizdį. 


La mort le fait fremir, pallir, 

Le nez courber, les vaines tendre, 
Le col enfler, la chair mollir,; 
Joinctes et nerfs croistre et estendre. 


[Mirtis jį sukrečia, verčia išblykšti, / Nosis subliūkšta, venos iššoka, / 
Kaklas išsipučia, kūnas suglemba, / Gyslos ir nervai išsprogsta ir įsi- 
tempia.) 


Ir čia pat — vėlei toji juslinė idėja, vis persmelkianti visus tuos 
bauginamus vaizdinius: 


Corps femenin, gui tant est tendre, 
Poly, souef, si precieux, 

Te fauldra il ces maulx attendre? 
Oy, ou tout vif aller es cieulx. 


[Moters kūne, toks švelnus, / Glotnus, aksominis, toks brangus, / Ar- 
gi ir tu turėsi patirti tas baisybes? / Taip — arba turėtum gyvas eiti į 
dausas.] 


Niekur kitur visa, kas iškelia prieš akis mirties paveikslą, nebuvo 
taip įtaigiai surinkta krūvon kaip Paryžiaus Nekaltųjų vaikelių kapi- 
nėse. Ten dvasia galėjo patirti visą makabriško siaubo mastą. Visos ap- 
linkybės padėjo suteikti tai vietai niaurų šventumą ir įvairialypį šiur- 
pumą, kurio taip troško vėlyvieji viduramžiai. Jau patys šventieji, ku- 
riems buvo paskirta bažnyčia ir kapinės, nekalti vaikeliai, išžudyti 
vietoj Kristaus, savo gailia kankinyste žadino nuožmų graudulį ir kru- 
viną jausmingumą, kuriuo buvo itin persiėmę anie laikai. Kaip tik ta- 

me amžiuje Nekaltųjų vaikelių garbinimas itin išpopuliarėjo. Buvo tu- 
rima ne viena Betliejaus bernelių relikvija: Liudvikas XI jiems paskir- 
tai Paryžiaus bažnyčiai padovanojo „un Innocent entier“ [„visą Ne- 
kaltąjį vaikelį] didelėje krištolo skrynelėje *!. Nekaltųjų vaikelių ka- 
pinės buvo toji vieta, kur labiau nei bet kur buvo geidžiama atgulti 
atilsio. Vienas Paryžiaus vyskupas prašė įberti jam į kapą Žiupsnelį 
Nekaltųjų vaikelių kapinių žemės, nes negalėjo ten būti palaidotas **. 
Vargšai ir turčiai gulėjo ten pramaišiui, — ir net neilgai, nes kapiny- 
nas, kuriame teisę laidoti turėjo dvidešimt parapijų, buvo taip smar- 
kiai naudojamas, kad praėjus tam tikram laikui kaulai buvo vėlei iš- 
kasami, o antkapių akmenys parduodami. Buvo kalbama, kad kūnas 
ten per devynias dienas suyra ligi kaulų **. Kaukolės ir kaulai paskui 
būdavo sukraunami į nišas viršum kolonados, iš trijų pusių juosusios 
kapines; tūkstančiai jų gulėjo atviram ore ir visų matomi, šitaip skelb- 
dami mokymą apie visuotinę lygybę*. Po arkadomis tą patį mokymą 
galėjai išvysti ir perskaityti Mirties šokio vaizduose ir eilėse. , Beaux 
charniers“ [„gražių palaikinių“] įrengimui pinigų, beje, davė ir tau- 
rusis Boucicaut **. Bažnyčios portale kunigaikštis de Berry kunigaikš- 
tis, norėjęs ten atgulti amžino atilsio, liepė iš akmens iškalti trijų nu- 
mirėlių ir trijų gyvųjų paveikslą. Vėliau, šešioliktajame šimtmetyje, 
kapinėse dar išdygo didžioji Mirtis, vienintelė išlikusi iš visko, kas ki- 
tados ten buvo vienam daikte, ir dabar vieniša stovinti Luvre. 

Toji vieta penkioliktojo šimtmečio paryžiečiams buvo nelyg krau- 
pūs 1789 m. Karališkieji rūmai. Vienus vis laidojant, o kitus kasant 
laukan, ten sykiu buvo pasivaikščiojimų ir susitikimų vieta. Greta kau- 
lų rietuvių būta mažų krautuvėlių, o po arkadomis galėjai sutikti len- 
gvo elgesio moterų. Nestigo ir atsiskyrėlės, užmūrytos bažnyčios pa- 
šonėje. Kartais ton vieton, kuri pati buvo nelyg viduramžių stiliaus pa- 
mokslas, koks nors elgetaujantis vienuolis atklysdavo pamokslauti. 
Kartais susiburdavo vaikų procesija: 12 500 vaikų, sako Paryžiaus 
miestietis, kurie, visi su žvakėmis, nunešė Nekaltąjį. vaikelį ligi Dievo 
Motinos katedros ir grįžo atgal. Net šventės ten buvo rengiamos **./To- 
kie, kita vertus, kasdieniškį buvo tapę tie šiurpą keliantys vaizdai. 


*"Tokią kaukolių ir šlaunikaulių galeriją dar galima pamatyti Bretanėje, Trė- 
gastelio bažnyčios priestate, išlikusiame iš: XVII a. (Aut. *past.) 

Siekiant tiesiogiai pavaizduoti mirtį ir dėl to atsisakant visko, kas 
nepavaizduojama, sąmonėn buvo diegiami vien šiurkštesnieji mirties 
aspektai. Makabriškoje mirties vizijoje beveik nėra jokių švelnių, jo- 
kių eleginių motyvų. Ir iš esmės tai labai žemiškas, savanaudiškas po- 
žiūris į mirtį. Tai ne sielvartas, išsiskyrus su mylimais žmonėmis, o 
gailesys dėl artėjančios savos mirties, laikomos vien neganda ir siau- 
bu. Čia nesama minties apie mirtį kaip paguodos nešėją, apie kančių 
pabaigą, apie išsiilgtą atilsį, apie atliktą ar nutrūkusį gyvenimo darbą, 
nesama jokio švelnaus prisiminimo, jokio susitaikymo su lemtimi. 
Nieko panašaus į „divine depth of sorrow“ [„dievišką liūdesio gel- 
mę“]. Tik vieną vienintelį kartą pasigirsta švelnesnė gaida. Mirties šo- 
kyje numirėlis sako padieniui darbininkui: 


Laboureur gui en soing et painne 
Avez vescu tout vostre temps, 
Morir fault, c'est chose certainne, 
Reculler n'y vault ne contens. 

De mort devez estre contens 

Car de grant soussy vous delivre... 


[Žemdirby, visą gyvenimą / Nugyvenęs rūpesčiuos ir varguos, / Turi 
mirti — tai tikras dalykas, / Neverta atatupstam trauktis ir spyriotis. / 
Turi būti patenkintas mirtimi, / Nes ji išvaduoja tave nuo didelių rū- 


pesčių...] 


Tačiau padienis darbininkas vis tiek skundžiasi, kad baigiasi jo gy- 
venimas, kurio galo jis tiek sykių troško. 

Martialis d' Auvergne'as savajame moterų Mirties šokyje leidžia 
mažai mergytei šitaip šūktelti motinai: tik gerai prižiūrėk mano lėlę, 
mano žaislus ir gražiąją suknytę. Žavūs vaikų gyvenimo akcentai vė- 
lyvųjų viduramžių literatūroje be galo reti; sunkus ir sustabarėjęs auk- 
štasis stilius jiems nesurado vietos. Tiesą sakant, nei bažnytinėje, nei 
pasaulietinėje literatūroje vaiko nėra. Norėdamas paguosti sūnelio ne- 
tekusią didikę, Antoine'as de la Salle'is savojoje Le Reconfort ** [,„Pa- 
guodoje“] nieko daugiau neįstengia sugalvoti, tik papasakoja apie ki- 
tą berniuką, kuris buvo nužudytas kaip įkaitas, taigi dar Žiauriau atsi- 
sveikino su savo jaunu gyvenimu. Sielvartui įveikti jis nieko daugiau 

negali jai patarti, tik ragina nebūti prisirišusiai prie jokių žemiškų da- 
lykų. Bet čia pat jis papasakoja tai, kas mums žinoma kaip pasaka apie 
įkapėles: numiręs vaikelis atėjęs prašo motiną daugiau nebeverkti, kad 
jo įkapėlės galėtų išdžiūti. Ir čia išsyk pasigirsta kur kas nuoširdesnis 
tonas nei tūkstančiais balsų giedamame memento mori. Ar tik anais 
amžiais liaudies pasakojimai ir liaudies daina nebus išsaugoję visų tų 
jausmų, kurie literatūrai bemaž nežinomi? 

Bažnytinė vėlyvųjų viduramžių mintis pripažįsta tik du kraštutinu- 
mus: skundą, kad viskas laikina, kad praeina galybė, garbė ir malonu- 
mai, kad pranyksta grožis, ir džiūgavimą dėl palaimos, kurią patiria iš- 
gelbėta siela. Viskas, kas esti tarp tų kraštutinumų, lieka neišsakyta. 
Be galo nuodugniame Mirties šokio ir šiurpios Giltinės paveiksle gy- 
vas jausmas pavirsta į akmenį. 

irties vaizdavimas gali būti laikomas visos vėlyvųjų vidu- 
M ramžių mąstysenos pavyzdžiu: tai minties išsiliejimas, susi- 

gėrimas į vaizdą. Visą minčių gyvenimo turinį siekiama 
išreikšti vaizdiniais: visas auksas suštampuojamas ir paverčiamas ma- 
žytėmis, plonytėmis plokštelėmis. Esama nežaboto poreikio pavaiz- 
duoti visus šventus dalykus, kiekvienam religinio pobūdžio vaizdiniui 
suteikti užbaigtą formą, idant ji įsidėtų galvon nelyg ryškus spausdin- 
tas paveiksliukas. Dėl to polinkio kurti vaizdus visiems šventiems da- 
lykams nuolatos gresia pavojus sustabarėti arba pasidaryti pernelyg 
paviršutiniškiems. 

Visą išorinio liaudies pamaldumo raidos procesą negalima nusaky- 
ti glausčiau nei šiais Jacobo Burckhardto veikalo Weltgeschichtliche 
Betrachtungen [Pasaulio istorijos apmąstymai“] žodžiais: „Eine mūch- 
tige Religion entfaltet sich in alle Dinge des Lebens hinein und fūrbt 
auf jede Regung des Geistes, auf jedes Element der Kultur ab. Frei- 
lich reagieren dann diese Dinge mit der Zeit wieder auf die Religion; 
ja deren eigentlicher Kern kann erstickt werden von den Vorstellungs- 
und Bilderkreisen, die sie einst in ihren Bereich gezogen hat. Das „Hei- 
ligen aller Lebensbeziehungen“ hat seine schicksalsvolle Seite“ [,„(Ga- 
linga religija skleisdamasi įsismelkia į visas gyvenimo sritis ir savaip 
nuspalvina kiekvieną dvasios virptelėjimą, kiekvieną kultūros elemen- 
tą. Tiesa, laikui bėgant visi tie dalykai irgi reaguoja į religiją; jos tik- 
rasis turinys netgi gali būti užgniaužtas tų vaizdinių ir paveikslų sluoks- 
nių, kuriuos ji kitados įtraukė į savo sferą. „Visų gyvenimo santykių 

pašventinimas“ turi savo lemtingąją pusę“]. O toliau: „Nun ist aber 
keine Religion jemals ganz unabhūngig von der Kultur der betreffen- 
den Vėlker und Zeiten gewesen. Gerade, wenn sie sehr souverčūn mit 
Hilfe buchstūblich gefasster heiliger Urkunden herrscht und scheinbar 
Alles sich nach ihr richtet, wenn sie sich „mit dem ganzen Leben ver- 
flicht“, wird dieses Leben am unfehlbarsten auch auf sie einwirken, sich 
auch mit ihr verflechten. Sie hat dann spčiter an solchen innigen Ver- 
flechtungen mit der Kultur keinen Nutzen mehr, sondern lauter Gefah- 
ren; aber gleichwohl wird eine Religion immer so handeln, so lange 
sie wirklich lebenskrūftig ist“ ' [„Tačiau nė viena religija niekados ne- 
buvo visai nepriklausoma nuo tam tikrų tautų ir laikų kultūros. Kaip 
tik tada, kai ji, padedama paraidžiui suprantamų šventų dokumentų, 
įsiviešpatauja itin tvirtai ir iš pažiūros viskas vyksta pagal jos valią, 
kai ji „susipina su visu gyvenimu“, tasai gyvenimas ims ir ją kuo kryp- 
tingiausiai veikti, pats irgi su ja susipindamas. Vėliau iš tokio glau- 
daus susipynimo su kultūra jai nebebus jokios naudos, jai grės vien pa- 
vojai; ir vis tiek kiekviena religija, kol tik ji iš tikrųjų gyvybinga, vi- 
sados taip darys“]. 

Viduramžių krikščionijos gyvenimas visais savo aspektais persmelk- 
tas, visapusiškai prisotintas religinių vaizdinių. Nėra nė vieno daikto, 
nė vieno veiksmo, kuris nebūtų nuolatos siejamas su Kristumi ir tikė- 
jimu. Viešpatauja visuotinė nuostata viską suvokti religiniu aspektu, 
nuoširdus tikėjimas neapsakomai suklestėjęs. Tačiau tokioje persotin- 
toje atmosferoje religinė įtampa, tikroji transcendencija, pasitraukimas 
iš „čia ir dabar“ negali nuolatos tverti. Įtampai pradingus, visa, kas 
turėjo Žžadinti Dievo suvokimą, išblunka ir pavirsta siaubingu kasdie- 
niniu nešventumu, stebinančia šiapusybe, išreikšta ano pasaulio for- 
momis. Netgi prisiminus tokį įstabų šventąjį kaip Heinrichas Suso 
(Seuse), kuriam galbūt ir niekados nepristigo religinės įtampos, mums, 
jau nebeturintiems viduramžių pajautos, atstumas tarp iškilnumo ir 
juokingumo regisi visai menkas. Įstabu, kai jis, kaip ir riteris Bouci- 
caut, tą patį daręs dėl žemiškos mylimosios, rodo pagarbą visoms mo- 
terims dėl Marijos ir traukiasi į purvyną, užleisdamas kelią vargšei. 
Laikydamasis žemiškos kurtuazijos papročių, per Naujuosius metus ir 
Gegužines jis, pasipuošęs vainiku, dainele reiškia meilę Išminčiai, sa- 
vo sužadėtinei. Išgirdęs kur meilės dainelę, čia pat ją savajai Išminčiai 
pritaiko. Bet kas gi toliau? Per pietus valgydamas obuolį, Suso supjau- 

sto jį į keturias skilteles: tris suvalgo vardan Trejybės, o ketvirtąją — 

„tn der minne, als diu himelsch muter irem zarten kindlein Jesus ein 
epfelli gab zu essen“ [„su tąja meile, su kuria dangiškoji Motina davė 
valgyti obuoliuko savo kūdikėliui Jėzui“); todėl ketvirtąją skiltelę jis 
valgė su žievele, nes maži vaikai obuolius valgą neluptus. O kelias die- 
nas po Kalėdų, — atseit kol kūdikėlis Jėzus dar buvo per mažas val- 
gyti obuolius, — ketvirtosios skiltelės jis nevalgydavo, bet paaukoda- 
vo ją Marijai, kad ši atiduotų savajam sūnui. Gerdavo jis visados pen- 
kiais gurkšniais — vardan penkių Viešpaties žaizdų; o kad iš Kristaus 
šono ištekėjo kraujas ir vanduo, tai penktąjį gurkšnį gerdavo dvigu- 
bą*. Tai iki kraštutinumo įgyvendintas „das Heiligen aller Lebensbe- 
ziehungen“ [„visų gyvenimo santykių pašventinimas“). 

Kol kas nekreipiant dėmesio į pamaldumo apraiškų nuoširdumo 
laipsnį ir Žiūrint į jas vien kaip į religines formas, vėlyvųjų viduram- 
Žių pamaldume esama didžiulės daugybės dalykų, kurie, — jeigu tik 
šios sąvokos netraktuosime protestantiškų dogmatiniu požiūriu, — 
reiškiasi kaip religinio gyvenimo išvešėjimas. Bažnyčioje radosi kie- 
kybinis papročių ir sąvokų gausėjimas, kuris, net jeigu nepaisysime jo 
nešamų kokybinių pakitimų, kėlė siaubą rimtiems teologams. Penkio- 
liktojo šimtmečio reformų dvasia gręžiasi ne tiek prieš visų tų naujo- 
vių nešventumą ar giminystę su prietarais, kiek prieš patį tikėjimo per- 
krovimą tomis naujovėmis. Visados pasirengusios Dievo malonės žen- 
klų radosi kaskart vis daugiau; greta sakramentų visuose pašaliuose 
suvešėjo benedikcijos; nuo relikvijų pereita prie amuletų; maldos ga- 
lia buvo formalizuota rožinių pavidalu, marga šventųjų galerija darėsi 
vis spalvingesnė ir gyvybingesnė. Ir nors teologai uoliai rūpinosi, kad 
sakramentai būtų aiškiai skiriami nuo sakramentalijų, kokių gi priemo- 
nių buvo galima griebtis, kad Žmonės savo vilčių ir tikėjimo negrįstų 
visa ta margaspalve magija? Gersonas sutiko Auxerre'e žmogų, tiki- 
nusį, kad Kvailių diena, kuria bažnyčiose ir vienuolynuose buvo mi- 
nima gruodžio pradžia, esanti tokia pat šventa kaip ir Marijos Nekal- 
tojo Prasidėjimo šventė *. Nicolas de Clemanges'as parašė traktatą 


* Heinrich Seuse, Leben, cd. Bihlmeyer, Deutsche Schriften, 1907, p. 24, 
25. — Plg. tai su Johnu Tiptoftu, Vusterio grafu, kruvinuoju Eduardo IV paran- 
kiniu, o sykiu ir vienu iš ankstyvųjų humanistų, prašiusiu budelį, kad šis Švč. 
Trejybės garbei galvą jam nukirstų trimis kirčiais. C. Scotield, Edward IV, I, 
p. 547. (Aut. past.) 

prieš naujų švenčių įvedimą ir šventimą: tarp tų naujųjų, pareiškė jis, 
esama tokių, kurių kone visa liturgija esanti apokrifinės kilmės; su pri- 
tarimu jis kalba apie Auxerre'o vyskupą, panaikinusį daugumą šven- 
tadienių *. Pierre'as d' Ailly savo veikale De reformatione * pasisako 
prieš nepaliaujamą bažnyčių, švenčių, šventųjų, poilsio dienų gausė- 
jimą, prieš atvaizdų ir paveikslų tvaną, perdėtą pamaldų smulkmeni- 
škumą, apokrifinių raštų įtraukimą į švenčių liturgiją, prieš naujų him- 
nų, maldų ar kitų savavališkų naujovių įvedimą, prieš pernelyg griež- 
tą vigilijų, maldų, pasninkų, susilaikymų gausinimą. Būta polinkio su 
kiekvienu Dievo Motinos garbinimo punktu susieti specialias pamal- 
das. Būta vėliau Bažnyčios panaikintų ypatingų mišių — Marijos pa- 
maldumo, jos Septynių Skausmų, visų Marijos švenčių drauge, josios 
seserų Jokūbo motinos Marijos ir Marijos Salomės, angelo Gabrie- 
liaus, visų šventųjų, sudarančių Viešpaties genealoginį medį *. Kry- 
žiaus Kelio, Penkių Žaizdų garbinimas, „Viešpaties Angelo“ skambi- 
nimas rytais ir vakarais — visa tai atsiradę pačioje viduramžių pabai- 
goje. Be to, sako d'Ailly, esama per daug vienuolių ordinų, ir dėl to 
randąsis papročių skirtingumas, atsiribojimas ir puikybė, tuščiagarbis 
vienų dvasinių luomų kėlimasis virš kitų. Visų pirma jis siekia apri- 
boti elgetaujančius ordinus. Jų buvimas kenkiąs raupsuotųjų prieglau- 
doms bei ligoninėms ir kitiems tikriems skurdžiams ir pagalbos reika- 
lingiems vargšams, kuriems ir deranti teisė vadintis ir būti elgetomis *. 
Jis nori išvyti iš Bažnyčios pamokslaujančius atlaidų pardavinėtojus, 
teršiančius ją savo melais ir darančius ją juokingą '. O kuo gi baigsis 
nepaliaujamas naujų moterų vienuolijų steigimas, kai nesama pakan- 
kamų lėšų? 

Kaip matome, Pierre'as d'Ailly traukia į kovą veikiau su kiekybi- 
niu nei su kokybiniu blogiu. Išskyrus piktus žodžius apie atlaidų pa- 
mokslus, jis nereiškia aiškių abejonių, ar visos tos praktikos yra tikrai 
pamaldžios ir šventos, jam kelia rūpestį jų nevaržomas išvešėjimas; jis 
regi Bažnyčią bedūstančią po šita paskirybių našta. Kada Alanas Uolinis 
ima propaguoti savo naująją rožinio broliją, jo sutiktas pasipriešini- 
mas irgi yra nukreiptas daugiau prieš pačią naujovę nei prieš josios tu- 
rinį. Priešininkai teigė, girdi, pasikliaudami veiksmingumu tokios gau- 
sios maldų bendrijos, kokią vaizdavosi Alanas, paprasti Žmonės aplei- 
sią paskirtąsias atgailas, o dvasininkai — brevijorių. Parapijų bažnyčios 
ištuštėsiančios, jeigu brolija pradėsianti rinktis vien pranciškonų ir do- 

minikonų bažnyčiose. Iš tokių sambūrių greitai galį kilti partijų vai- 
dai ir suokalbiai. O galų gale jam dar prikišama: tai, ką brolija patei- 
kianti kaip didžius ir stebuklingus apreiškimus, esą vien sapnai, fanta- 
zijos ir bobelių paistalai *. 

Būdingas pavyzdys, kaip mažne mechaniškai buvo linkę daugintis 
šventi papročiai, jeigu tik atžalų nemėgino apkarpyti griežtas autori- 
tetas, yra savaitinis Nekaltųjų vaikelių garbinimas. Su gruodžio 28 die- 
ną minimomis Betliejaus kūdikių žudynėmis siejosi ir visokie pusiau 
pagoniški viduržiemio prietarai, ir sentimentalus jaudulys dėl šios kan- 
kinystės šiurpumo,; toji diena buvo laikoma nelaiminga. Ir šit daugelis 
ėmė puoselėti paprotį ištisus metus laikyti nelaiminga tą savaitės die- 
ną, kurią paskutinįsyk buvo minimi Nekaltieji vaikeliai. Tą dieną ne- 
norėta pradėti jokio darbo, leistis į jokį žygį. Diena, kaip ir pati šven- 
tė, vadinosi tiesiog les Innocents [Nekaltieji]. Liudvikas XI uoliai lai- 
kėsi to papročio. Eduardo IV karūnacija buvo darsyk pakartota, nes iš 
pradžių ji buvo atlikta tą nelaimingiausiąją savaitės dieną. Renė Lota- 
ringietis turėjo atsisakyti kautynių, nes jo landsknechtai nesutiko kau- 
tis, mat buvo savaitinė Nekaltųjų vaikelių diena ?. 

Jeanas Gersonas šiuo papročiu pasinaudojo kaip akstinu parašyti 
traktatą ir apskritai prieš prietarus, ir prieš šį konkretųjį !?. Jis buvo 
vienas tų vyrų, kurie aiškiai įžvelgė, koks pavojingas Bažnyčios gy- 
venimui yra šis religinių idėjų išvešėjimas. Savo skvarbiu, šiek tiek 
sausoku protu jis įžvelgia ir kai kurias psichologines priežastis visoms 
toms idėjoms rastis. Jos kylančios „ex sola hominum phantasiatione 
et melacholica imaginatione“ [„tik iš žmonių fantazijos ir melancho- 
liškos vaizduotės“]; esančios sutrikusios vaizduotės padarinys; vaiz- 
duotė sutrinkanti dėl vidinio smegenų pakenkimo, o jį sukeliančios 
velnio apgaulės. Taip velnias vis dėlto dar gauna savąją dalį. 

Tai nuolatinio begalybės vertimo baigtybėmis procesas, stebuklo 
skilimas į atomus. Kiekviena, net pati švenčiausia, misterija nelyg lai- 
vas kiaukutų sluoksniu apkimba ją sumenkinančių išorinių tikėjimo 
elementų atvašynu. Neapsakomas persiėmimas Eucharistijos stebuklu 
paviršiuje išvirsta į blaiviausią ir materialiausią prietarą: pavyzdžiui, 
kad tą dieną, kai išklausei mišių, negali apakti arba būti ištiktas apo- 
pleksijos, kad tuo laiku, kol klausaisi mišių, nesensti ''. Bažnyčiai ten- 
ka be paliovos rūpintis, kad Dievas nebūtų per daug perkeltas žemėn. 
Ji skelbia, kad erezija yra tvirtinti, jog Petras, Jonas ir Jokūbas per 

Kristaus atsimainymą lygiai taip pat aiškiai įžvelgė Dievo esybę, kaip 
kad dabar ją įžvelgia danguje !*. Šventvagystė buvo, kad viena iš Joa- 
nos Arkietės sekėjų tvirtino regėjusi Dievą su ilgu baltu drabužiu ir 
raudonu apsiaustu '?. Bet kuo gi buvo dėti paprasti žmonės, neįstengę 
suvokti teologijos reikalaujamų subtilių skirtumų, jeigu Bažnyčia tei- 
kė vaizduotei tiek įvairiausio peno? 

Ir pats Gersonas pasidavė ydai, su kuria kovojo. Jis kelia balsą 
prieš tuščią smalsumą !*, turėdamas galvoje tyrinėjimų dvasią, trokš- 
tančią pažinti didžiausius gamtos slėpinius. Tačiau pats nesantūriai 
smalsaudamas gilinasi į menkiausias išorines šventų dalykų smulkme- 
nas. Itin garbindamas šventąjį Juozapą, kurio švente kaip įmanydamas 
rūpinasi, jis geiste geidžia viską apie Juozapą sužinoti. Jis gilinasi į vi- 
sas Juozapo ir Marijos santuokos smulkmenas, į jų bendrą gyvenimą, 
į jo susilaikymą, į tai, kaip jis sužinojo, kad Marija laukiasi kūdikio, į 
tai, kokio jis buvo amžiaus. Gersonas nė girdėti nieko nenori apie tą 
karikatūrą, kurią iš Juozapo buvo linkęs daryti menas: apie tą negalių 
kamuojamą senį, kokį apdainavo Deschamps'as ir nutapė Broederla- 
mas; Juozapui nebuvę nė penkių dešimčių metų, sako Gersonas !*. Ki- 
toje vietoje jis įsileidžia samprotauti apie Jono Krikštytojo kūno san- 
darą: „semen igitur materiale ex gua corpus compaginandum erat, nec 
durum nimis nec rursus fluidum abundantius fuit“ !'“ [„tad materiali 
sėkla, iš kurios turėjo būti sukurtas kūnas, nebuvo nei pernelyg kieta, 
nei per daug tekanti“]. Garsusis liaudies pamokslininkas Olivier Mai!- 
lard'as mėgo po įžangos pateikti savo klausytojams „une belle gues- 
tion thėologale“ [„dailų teologinį klausimą“ |, pavyzdžiui, ar Merge- 
lė, priimdama į įsčias Kristų, buvo tokia aktyvi, kad ją tikrai būtų ga- 
lima vadinti Dievo Motina; arba: ar Kristaus kūnas būtų pavirtęs 
dulkėmis, jeigu tam nebūtų sukliudęs prisikėlimas ''. Ginčas dėl Ma- 
rijos nekalto prasidėjimo, kuriame dominikonai, nepaisydami vis di- 
dėjančio liaudies troškimo regėti Mergelę nuo pat pradžių be gimto- 
sios nuodėmės, užėmė neigėjų poziciją, — sukėlė tikrą teologinių ir 
embriologinių samprotavimų painiavą, kuri mums atrodo ne itin die- 
vota. Ir rimti teologai buvo taip tvirtai įsitikinę savo argumentų sva- 
rumu, kad nedvejodami leisdavosi į disputą plačiajai publikai skirtuo- 
se pamoksluose !*. Jeigu tokia linkme krypo pačių rimčiausiųjų dva- 
sia, kaipgi tuomet galėjo būti įmanoma, kad plačiose gyvenimo 
sferose, nuolatos gilinantis į detales, visi šventi dalykai neišskystų ir 

nepavirstų kasdienybe, iš kurios tik retkarčiais pakylėja stebuklo su- 
keltas šiurpas? 

Familiarumą, su kuriuo kasdieniniame gyvenime buvo žiūrima į 
Dievą, turime vertinti dviem aspektais. Viena vertus, toks familiaru- 
mas byloja apie visišką tikėjimo tvirtumą ir nuoširdumą. Tačiau kai 
šis familiarumas įsišaknija papročiuose, kyla pavojus, kad bedieviai 
(kurių visuomet esama) ar net ir pamaldūs žmonės tomis akimirko- 
mis, kai religinė įtampa susilpnėja, familiariais įpročiais daugiau ar 
mažiau sąmoningai tikėjimą nuolatos profanuos. Ir kaip tik giliau- 
siam slėpiniui — Eucharistijai — toks pavojus itin gresia. Katalikų 
tikėjime tikrai nėra stipresnio ir gilesnio jausmo už suvokimą, kad 
Dievas tiesiogiai ir realiai esti pašventintoje ostijoje. Ir viduramžiais, 
ir dabar tai — centrinis religinis potyris. Tačiau viduramžiais, įpra- 
tusiais naiviai atvirai ir familiariai kalbėti apie švenčiausius dalykus, 
tai tampa akstinu posakiams, kurie gali pasirodyti šventvagiški. Ke- 
liauninkas valandžiukę nusėda nuo žirgo ir eina kaimo bažnyčion 
„pour veoir Dieu en passant“ [„pakeliui pasimatyti su Dievu“]. Apie 
kunigą, kuris su ostija joja savo keliais ant asilo, sakoma: „un Dieu 
sur un asne“ "* [„Dievas ant asilo“]. Apie moterį ligos patale kalba- 
ma: „Sy cuidoit transir de la mort, et se fist apporter beau sire 
Dieux“ ** [„Manydama, kad artinasi mirtis, paprašė atnešti gražųjį 
Viešpatį Dievą“]. „Veoir Dieu“ [„,„pamatyti Dievą“ ] buvo įprasta sa- 
kyti, regint pakylėtą ostiją *!'. Visais šiais atvejais patys posakiai nėra 
šventvagiški, tačiau jie pasidaro tokie, jeigu ketinimai nėra pamal- 
dūs arba jeigu tie posakiai vartojami šiaip sau, nieko negalvojant, ki- 
taip tariant, jeigu pradingsta stebuklo prieskonis. Kokių piktžodžia- 
vimų pagimdė tokie posakiai! Nuo jų jau tik menko žingsnelio tetrū- 
ko ligi tokio atsainaus familiarumo kaip posakyje: „Laissez faire ū 
Dieu, gui est homme d'aage“ ** [„Duokit Dievui valią, jis — senas 
žmogus“] arba Froissart'o: „et li prie d mains jointes, pour si hault 
homme gue Diex est“ ** [„maldauja jį rankas sudėjęs, nes Dievas — 
toks aukštas asmuo“]. Būta nutikimo, aiškiai rodančio, kaip žodžio 
„Dievas“ vartojimas ostijai apibūdinti galėjo sumenkinti patį tikėji- 
mą į Dievą. Coutances'o vyskupas Sen Deni bažnyčioje aukoja mi- 
šias. Kada jis susirengia pakylėti Viešpaties kūną, Hugues'as Aubriot, 
Paryžiaus prevo, vaikštinėjantis po koplyčią, kurioje aukojamos mi- 
šios, paraginamas pagarbinti Švenčiausiąjį. Tačiau Hugues'as, pagar- 

sėjęs esprit fort [laisvamanis], plūsdamasis atrėžia netikįs į rūmuose 
gyvenančio vyskupo Dievą *. 

Familiarus elgesys su šventais dalykais ir siekimas juos pavaizduo- 
ti, — net ir tuo atveju, kai neturima nė menkiausių ketinimų tyčio- 
tis, — gali duoti akstiną formoms, kurios mums galėtų atrodyti begė- 
diškos. Turėta Marijos paveikslėlių, lyg ir kokios atmainos senovės 
olandų gertuvių, vadinamų „Hlansje in de kelder“ [„Joniukas rūsy“]. 
Tai būta mažo auksuoto paveikslėlio, gausiai aptaisyto brangakme- 
niais, kurio pilvas atsidarydavo, o viduje galėjai pamatyti Trejybę. To- 
kio paveikslėlio būta Burgundijos kunigaikščių lobyne *; Gersonas to- 
kį matė pas karmelitus Paryžiuje. Jis tokius paveikslėlius smerkė, bet 
ne todėl, kad toks tiesmukas stebuklo vaizdavimas jam būtų rodęsis 
nepagarbus, o dėl eretiško visos Trejybės vaizdavimo kaip Marijos įs- 
čių vaisiaus**. 

Visas gyvenimas buvo taip persisunkęs tikėjimu, kad atstumas, 
skiriantis žemiškus dalykus nuo dvasinių, kiekvieną akimirksnį grė- 
sė pradingti. Viena vertus, šventomis akimirkomis visas įprastinis gy- 
venimas pakylėjamas ir pašventinamas, tačiau, kita vertus, dėl nebe- 
atskiriamo susimaišymo su kasdieniniu gyvenimu šventenybė nuola- 
tos laikoma kasdienybės sferoje. Neseniai kalbėjomė apie Paryžiaus 
Nekaltųjų vaikelių kapines, apie šlykščią mirties mugę su akių pa- 
ganymui aplink sukrautais numirėlių kaulais. Ar galima įsivaizduoti 
ką nors baisesnio už gyvenimą atsiskyrėlių, užmūrytų šalia bažny- 
čios sienos toje šiurpo vietoje? Tačiau tik paskaitykim, kaip apie tai 


* Laborde, II, p. 264, no. 4238, 1420 m. sąvadas; ibid., II, p. 10, no. 77, Ka- 
rolio Narsiojo sąvadas, kur, matyt, kalbama apie tą patį egzempliorių. Amjeno 
miesto bibliotekoje yra medinis Marijos paveikslėlis, XVI a. pabaigos ispanų 
meistrų darbas, su keturkampe niša, kurioje įtaisytas Kūdikėlis Jėzus iš dramblio 
kaulo. Žr. G. H. Luguet, Reprėsentation par transparence de la grossese dans 
U'art chrėtien, Revue archėologigue, t. XIX, 1924, p. 143. (Aut. past.) 

** Gerson. Opera, III, p. 947. Jo smerkiamą žodį prancūziškame vieno 
Kalėdų pamokslo tekste randame Didrono veikale Iconographie chrėtienne, 
1843, p. 582, kur taip pat paliudijama, kad tokia erezija iš tikrųjų smelkėsi. 
Vienoje ten pateikiamoje maldoje apie Mariją taip sakoma: „guant pour les 
pėcheurs se voust en vous herbergier le Pėre, le Filz et le Seint-Esprit... par 
guoy vous estes la chambre de toute la Trinitė“ [„kai Tėvas, Sūnus ir Šventoji 
Dvasia gyveno Jumyse dėl nusidėjėlių... todėl Jūs tapote visos Trejybės bu- 
veine“]. (Aut. past.) 

kalba ano meto žmonės: recluses [atsiskyrėlės] gyvenančios dailiame 
naujame namelyje, buvusios užmūrytos su gražiu pamokslu, gaunan- 
čios iš karaliaus po aštuonis svarus per metus, išmokamus per aštuo- 
nis kartus *. Tarytum čia būtų kalbama apie paprastas rūmų tarnai- 
tes. Kurgi pradingęs religinis patosas? Kurgi jis pradingęs, kai atlai- 
dai siejami su paprasčiausiais namų darbais: užkurti krosnį, pamelžti 
karvę, iššveisti puodą **. 1518 m. per loteriją Bergen-op-Zoome greta 
„brangių dovanų“ buvo galima laimėti ir atlaidus *'. Per valdovų įžen- 
gimus į miestus ties gatvių kampais pramaišiui su pamokomais vai- 
dinimais, dažnai nestokojančiais pagoniškos nuogybės, ant altorių 
puikavosi brangios miesto relikvijų skrynios, prižiūrimos prelatų ir 
pagarbiai siūlomos valdovui pabučiuoti ?*. 

Akivaizdų religinės ir pasaulietinės sferos neskyrimą itin ryškiai at- 
skleidžia gerai žinomas faktas, kad pasaulietinė melodija, nė kiek ne- 
pakeista, gali būti naudojama bažnytinei giesmei ir atvirkščiai. Guil- 
laume'as Dufay kuria mišias, panaudodamos joms kad ir tokių pasau- 
lietinių dainų temas: „Zunt je me dėduis“, „Se la face ay pale“, 
„L'omme armė“ [„Kaip man smagu“, „Jeigu mano skruostai išblyš- 
kę“, „„Ginkluotas karys“]. 

Nuolatos vyksta religinės ir pasaulietinės terminologijos mainai. 
Nė kiek nesidrovint žemiškiems dalykams nusakyti pasiskolinami re- 
liginiai posakiai ir atvirkščiai. Rijselyje viršum Iždo rūmų durų pui- 
kavosi posmas, primenąs kiekvienam, kaip jis vieną kartą turėsiąs duo- 
ti ataskaitą Dievui apie iš dangaus gautas dovanas: 


Lors ouvrira, au son de buysine 

Sa gėnėrale et grant chambre des comptes *?. 

[Ir tada jis atidarys, aidint trimitui, / Savo visuotinius ir didžiuosius 
iždo rūmus. | 


Ir atvirkščiai — iškilmingas kvietimas į turnyrą skambėjo taip, lyg 
čia būtų atlaidų iškilmė: 


Oez, oez, Uoneur et la louenge, 
Et des armes grantdisime pardon *". 

[Klausykit, klausykit — štai šlovė ir garbė, / Ir didžiausias ginklų at- 
leidimas.) 


Žodyje mistėre [paslaptis] atsitiktinai susiliejo mysterium [paslap- 
tis] ir ministerium [tarnyba], tačiau ši homonimija kasdieninėje varto- 
senoje misterijos sąvoką būtinai turėjo susilpninti: viskas buvo vadi- 
nama mistėre, pavyzdžiui, per Pas d'armes de la fontaine des pleurs 
naudotas vienaragis, skydai ir lėlė *!. 

Religinės simbolikos: visų žemiškų dalykų ir žemiškos istorijos trak- 
tavimo kaip dieviškumo simbolio ir atspindžio, — atvirkštinė paralelė 
buvo valdovo garbinimas religinėmis metaforomis. Pagauti pagarbos že- 
miškai didybei, viduramžiai savo jausmams reikšti griebiasi švento gar- 
binimo kalbos. Čia penkioliktojo šimtmečio valdovų tarnai nesidrovi jo- 
kios profanacijos. Skunde dėl Liudviko Orleaniečio nužudymo jo užta- 
rėjas nužudytojo valdovo vėlės lūpomis taip kreipiasi į jo sūnų: pažvelk 
į mano žaizdas, iš kurių penkios buvo itin baisios ir mirtinos **. Taigi jis 
apie auką kalba kaip apie Kristų. Savo ruožtu Šalono vyskupas nesivar- 
žydamas lygina Joną Bebaimį, kritusį per Orleano kerštą, su Dievo Avi- 
nėliu **. Molinet imperatorių Frydrichą, siunčiantį savo sūnų Maksimi- 
lijoną susituokti su Marija Burgundiete, lygina su Dievu Tėvu, atsiun- 
tusiu žemėn Sūnų, ir negaili jokių dievotų posakių šitai kelionei aprašyti. 
Kada vėliau Frydrichas ir Maksimilijonas įžengia su jaunuoju Pilypu 
Gražiuoju į Briuselį, Molinet į ašarojančių Briuselio gyventojų lūpas de- 
da tokius žodžius: „Vėez-ci figure de la Trinitė, le Pėre, Ie Fils et Saincte 
Esprit“ [„Štai Trejybės atvaizdas: Tėvas, Sūnus ir Šventoji Dvasia“]. Ar- 
ba jis siūlo savo Žiedų vainiką Marijai Burgundietei kaip atvaizdui tik- 
ros Dievo Motinos, „išskyrus mergystę“ **. 

„Ne dėl to, kad mėginčiau dievinti valdovus“, — sako šitas rūmi- 
ninkų rūmininkas **. Gal ir tikrai čia veikiau tuščia frazė, o ne tikrai 
išgyventas garbinimas, tačiau tatai vis tiek yra ne menkesnis įrodymas, 
kaip, kasdien juos naudojant, nuvertėja šventi vaizdiniai. Beje, kaipgi 
priekaištauti rūmų eiliakaliui, jeigu ir pats Gersonas pripažįsta, kad 
karališkuosius jo pamokslų klausytojus globoja ypatingi angelai sar- 
gai, aukštesnio rango ir aukštesnės padėties nei kitų žmonių *? 


* Gerson, Oratio ad regem Franciae, Opera, IV, p. 662. Beje, čia Gersonas 
seka šventojo Tomo mokymu apie angelus; kiekvienas angelas sudaro tai, kas že- 
mėje būtų vadinama rūšimi; plg. E. Gilson, Le Thomisme, p. 158. (Aut. past.) 

Religinių terminų taikymas meilei, apie kurį jau anksčiau kalbėjo- 
me, yra, Žinoma, visai kas kita. Čia esama tikro nepamaldumo ir pa- 
šaipos elemento, kurio nebuvo ką tik aptartoje kalbinėje vartosenoje; 
abu tie reiškiniai tiek tėra susiję, kad kyla iš itin familiaraus elgesio 
su šventenybe. Les guinze joyes de mariage [„„Penkių vedybinių 
džiaugsmų“] autorius tokį pavadinimą pasirenka, sekdamas Marijos 
džiaugsmais **. Kad meilė buvo vaizduojama kaip pamaldus griežtos 
regulos laikymasis, kalbėjome jau šiek tiek anksčiau. Dar reikšmin- 
gesnis dalykas, kai Roman de la rose gynėjas šventais terminais nusa- 
ko „partes corporis inhonestas et peccata immunda atgue turpia“ * 
[„negarbingas kūno dalis ir netyras bei šlykščias nuodėmes“]. Čia jau 
iš esmės esama pavojingo religinių ir erotinių jausmų suartėjimo, ku- 
rio Bažnyčia tokiu pavidalu itin bijojo. Galbūt niekas taip gyvai ne- 
parodo to suartėjimo kaip Antverpeno Madona, priskiriama Fouguet 
teptukui, iš pradžių Meluno Dievo Motinos bažnyčios chore sudariusi 
diptichą su dabar Berlyne esančiu antruoju sparnu, vaizduojančiu fun- 
datorių Etienne'4ą Chevalier, karaliaus iždininką, su šventuoju Stepo- 
nu. Sena tradicija, septynioliktajame šimtmetyje užfiksuota senovės 
žinovo Denis Godefroy, byloja, kad Madona perteikia bruožus Agnes 
Sorel, karaliaus meilužės, kuriai Chevalier jautė neslepiamą aistrą. Ir 
iš tikrųjų, nors tapybinė vertė čia tikrai didi, mes regime madingą lėlę 
su išgaubta plikai nuskusta kakta, su toli vienas nuo kito pūpsančiais 
krūtų rutuliais ir aukšta laiba talija. Keistai hermetiška veido išraiška, 
figūrą supantys nejudrūs raudoni ir mėlyni angelai, — visa tai teikia 
paveikslui dekadentiškos bedievybės prieskonį, nuo kurio taip įstabiai 
skiriasi kitame sparne sodriai ir paprastai pavaizduotas fundatorius ir 
jo šventasis globėjas. Godefroy žydrame plataus rėmo aksome matė iš 
perlų išdėstytas didžiąsias raides „E“, sujungtas viena su kita meilės 
juostomis (lacs d'amour) iš aukso ir sidabro gijų **. Argi čia nesama 
tokio šventvagiškai laisvo elgesio su šventenybe, kurio neįstengtų pra- 
nokti jokia Renesanso dvasia? 

Kasdieninio bažnytinio gyvenimo nepagarbumas buvo stačiai beri- 
bis. Muzikinė moteto forma, paremta principu, kad įvairūs tekstai gie- 
dami vienu metu, taip išsigimė, jog nebuvo vengiama net keisčiausių 
kombinacijų ir per mišias temos vietoje naudojamų pasaulietinių dai- 
nų žodžiai, sakysim, baisez-moi, rouges nez [pabučiuokit mane, rau- 
donos nosys], buvo giedami pramaišiui su liturginiais tekstais *?. 

Dovydas Burgundietis, Pilypo Gerojo pavainikis, įžengia į Utrechtą 
kaip to miesto vyskupas, lydimas ginkluotos vienų didikų palydos, su 
kuria jo brolis, Burgundijos pavainikis, atvyko jo pasiimti iš Amers- 
forto. Naujasis vyskupas ir pats nuo galvos iki kojų apsikaustęs šar- 
vais, „Comme seroit un conguėreur de pais, prince sėculier“ [„lyg bū- 
tų koks Žemių užkariautojas, pasaulietis kunigaikštis“], — aiškiai ne- 
pritardamas sako Chastellainas; šitaip jis joja į katedrą ir žengia vidun 
pasimelsti prie didžiojo altoriaus, lydimas procesijos su vėliavom ir 
kryžiais *?. O greta šitos Burgundijos puikybės — jauki begėdystė Ru- 
dolfo Agricolos tėvo, Baflo klebono, kuris tą dieną, kai buvo išrinktas 
Selwerto abatu, gavo žinią, kad sugulovė pagimdė jam sūnų, ir šitaip 
pasakė: „Šiandien tapau dvigubu tėvu; tegu Dievas tatai laimina“ *!. 

Amžininkai į vis didėjantį nepagarbumą Bažnyčiai žiūri kaip į do- 
rovinį paskutiniųjų laikų nuosmukį. 


On souloit estre ou temps passė, 
En U'ėglise benignement 

A genoux en humilitė 

Delez Uautel moult closement, 
Tou me le chief piteusement, 
Maiz au jour d'uy, si come beste, 
On vient da V'autel bien souvent 
Chaperon et chapel en teste ““. 


[Senais laikais Žmonės paprastai / Gera valia lankė bažnyčią, / Nuo- 
lankiai klūpojo / Prieš altorių labai susikaupę, / Su apnuoginta galva 
atgailai, / O šiandien kaip galvijai / Eina labai dažnai prie altoriaus / 
Su kepure ar gobtuvu ant galvos.) 


Per šventes, skundžiasi Nicolas de Clemanges'as, tik vienas kitas 
einąs mišių. Ir neišklausąs jų iki galo, pasitenkinąs tuo, kad kyštelįs 
pirštus prie švęsto vandens, priklaupimu pasveikinąs Dievo Motiną ar 
pabučiuojąs šventojo paveikslą. Jeigu pamatas pakylėtą ostiją, tai gi- 
riąsis, lyg būtų Kristui kažin kokį gerą darbą nuveikęs. Rytines ir va- 
karines mišias kunigas dažniausiai aukojąs vienas su savo pagalbinin- 
kais **. Kaimo ponas ir bažnyčios globėjas ramiausiai verčiąs kunigą 
laukti nepradėjus mišių, kol jiedu su žmona atsikelią ir apsirengią **. 

Šventos dienos, net pati Kalėdų naktis, praleidžiama siaučiant, lo- 
šiant kortomis, keikiantis ir nepadoriai šnekant; jei pamėgini sudraus- 
ti paprastus Žmones, tie saką, kad didieji ponai, kunigai ir prelatai ne- 
baudžiami darą tą patį *. Švenčių vigilijose net pačiose bažnyčiose šo- 
kama pagal nešvankias dainas; kunigai rodą pavyzdį, per budynes 
Iošdami kauliukais ir plūsdamiesi **. Visa tai — liudijimai moralistų, 
gal ir linkusių viską vaizduoti pernelyg juodomis spalvomis. Tačiau 
dokumentai ne sykį patvirtina tokį niūrų požiūrį. Strasbūro taryba kas- 
met skyrė po 1100 litrų vyno tiems, kurie „budėdami ir melsdamiesi“ 
leido katedroje Šventojo Adolfo naktį *. 

Vienas miesto magistrato narys skundžiasi Dionyzui Kartūzui, kad 
metinė procesija, einanti per jo miestą su šventa relikvija, davusi aks- 
tiną daugeliui begėdysčių ir girtuoklysčių. Kaipgi tam padarysi galą? 
Patį magistratą nelengva esą įtikinti, nes procesija duodanti miestui 
pelno; dėl jos miestan atvykstą daug Žmonių, kurie čia nakvoją, valgą 
ir gerią. Be to, tai jau tapę įpročiu. Dionyzui ta blogybė buvo Žinoma; 
jis žinojo, kaip nepadoriai buvo elgiamasi per procesijas, plepama, 
juokiamasi, begėdiškai dairomasi, ieškoma progos išgerti ir šiurkščių 
pramogų **. Jo atodūsis kuo puikiausiai dera ir prie Gento gyventojų 
Žygio į Houthemo mugę su šventojo Livino relikvijų skrynia. Anks- 
čiau, sako Chastellainas, šventuosius palaikus visada nešdavę didžiū- 
nai „en grande et haute solemnitė et rėvėrence“ [„labai iškilmingai ir 
pagarbiai“], o dabar jų vietą užėmusi „une multitude de respaille et 
de garconnaille mauvaise“ [„didžiulė nenaudėlių ir piktadarių mi- 
nia“]; tie, nešdami skrynią, rėkaują ir leliuoją, dainuoją ir šoką, kre- 
čią šimtus išdaigų-ir visi esą girti. Be to, jie esą ginkluoti ir, kur tik 
einą, leidžią sau daryti ką tinkami ir ničnieko nepaisą; atrodą, lyg visi 
tą dieną būtų atiduoti jų malonėn neva dėl jų šventosios naštos *'. 

Vaikščiojimas bažnyčion yra svarbus visuomenės gyvenimo elemen- 
tas. Čia ateinama pasipuikuoti gražiausiais drabužiais, čia vyksta ran- 
gų ir titulų, kurtuazinių manierų ir mandagumo varžybos. Anksčiau 
jau minėta*, kaip „ramybės lentelės“, la paix, bučiavimas nuolatos su- 
keldavo pamaldoms labai trukdančias mandagumo rungtynes. Įžengus 
vidun kokiam didikui, ponia atsistoja ir bučiuoja jį į lūpas, nors kuni- 
gas tuo metu konsekruoja ostiją, o visi žmonės suklupę meldžiasi *". 


* Šios knygos p. 57. 

Matyt, kad pašnekesiai ir vaikštinėjimas per mišias buvo labai dažni 
?1. Naudotis bažnyčia kaip susibūrimo vieta, kur jaunuoliai ateina pa- 
sidairyti į merginas, yra taip visuotinai įprasta, kad tuo dar piktinasi 
nebent vieni moralistai. Jaunuomenė retai tevaikšto bažnyčion, sušun- 
ka Nicolas de Clemanges'as *, o jei ir ateina, tai pasižvalgyti į mote- 
ris, kurios čia demonstruoja savo pūpsinčias šukuosenas ir dekoltė. 
Garbingoji Christine de Pisan nesivaržydama eiliuoja: 


Se souvent vais ou moustier, 
C'est tout pour veoir la belle 
Fresche com rose nouvelle *3 *. 


[Jeigu dažnai vaikštau bažnyčion, / Tai tik tam, kad pamatyčiau savo 
mieląją, / Gaivią kaip ką tik pražydusi rožė.) 


Nebuvo tenkinamasi smulkiais meilės patarnavimais, kuriems progų 
įsimylėjėliui teikė pamaldos, — švęsto vandens ir paix padavimu myli- 
majai, žvakelės uždegimu vietoj jos ir klūpėjimu šalimais; nebuvo ten- 
kinamasi nė slaptais ženklais ir žvilgčiojimais **. Net prostitutės ateina į 
bažnyčią ieškoti klientų **. Pačiose bažnyčiose net švenčių dienomis ga- 
lima nusipirkti nepadorių paveikslėlių, gadinančių jaunuomenę; ir jokie 
pamokslai nepadeda išsigelbėti nuo tos negandos **. Ne vieną sykį baž- 
nyčia ir altorius suteršiami nedorais darbais ?!. 

Lygiai kaip ir įprastinis bažnyčios lankymas, dingstį visokioms pra- 
mogoms, 0 ypač meilės pasimatymams, davė ir maldingos kelionės. 
Literatūroje jos dažnai aptariamos kaip paprastos smagios iškylos. Ri- 
teris de La Tour Landry, rimtai pasiryžęs išmokyti savo dukras gerų ir 
dorybingų manierų, kalba apie pramogas pamėgusias damas, mielai 
vykstančias į turnyrus ir piligrimų žygius, ir perspėjamai pasakoja pa- 
vyzdžius apie moteris, kurios leidosi į maldingą kelionę, pasinaudo- 
damos ja kaip dingstimi susitikti su mylimuoju. „Et pour ce d cy bon 
exemple comment U'on ne doit pas aler aux sains voiaiges pour nulle 
folle plaisance“ ** [„Tad šitai yra geras pavyzdys, kad negalima leistis 
į Šventas keliones dėl kvailo malonumo“ |. Lygiai taip pat į maldingas 
keliones žiūri Nicolas de Clemanges'as: švenčių dienomis į tolimas, 


* Plg. šios knygos p. 152. 

su tam tikrais šventaisiais siejamas bažnyčias keliaujama ne tiek gei- 
džiant įvykdyti duotą įžadą, kiek tam, kad būtų lengviau nuklysti į šun- 
kelius. Tos kelionės esančios visokių nedorybių šaltinis; prie šventųjų 
vietų nuolatos esama šlykščių sąvadautojų, viliojančių merginas **. Štai 
įprasta Ouinze joyes de mariage istorija: jauna moteris įsigeidžia pra- 
siblaškyti ir įtikinėja savo vyrą, jog kūdikis todėl sergąs, kad ji dar 
neatlikusi maldingos kelionės, kurios įžadą davusi gimdyvės patale *". 
Pasirengimai Karolio VI ir Izabelės Bavarietės vestuvėms pradedami 
maldingu žygiu *!. Tad ir nenuostabu, kad rimti vyrai, devotio moder- 
na [naujojo pamaldumo] atstovai, menkai tevertina maldingas kelio- 
nes. Kas dažnai leidžiasi į maldingas keliones, retai pasidaro šventas, 
sako Tomas Kempietis, o Frederikas van Heilo tuo klausimu parašo at- 
skirą traktatą Contra peregrinantes ** [„Prieš maldininkus“]. 

Visi tokie atvejai, kai tikėjimas išniekinamas, begėdiškai plakant jį 
į vieną daiktą su nuodėmingu gyvenimu, byloja veikiau apie naiviai fa- 
miliarų elgesį su religija nei apie tikrą bedievystę. Tiktai visuomenei, 
visiškai persiėmusiai religijos dvasia ir tikėjimą laikančiai savaime su- 
prantamu dalyku, būdingi visi šie ekscesai ir išsigimimas. Tie patys 
žmonės, kurie, kone visai ištežę, vangiai atlikinėjo kasdienines religi- 
nes apeigas, staiga, paveikti liepsningų elgetaujančio vienuolio pa- 
mokslo žodžių, galėjo užsidegti nepaprastu religiniu jauduliu. 

Net ir tokia kvaila nuodėmė kaip plūdimasis kyla vien iš karšto 
tikėjimo. Juk savo pirmykšte prasme, kaip sąmoninga priesaika, 
keiksmažodis yra ženklas, kad net pačiuose menkiausiuose dalykuo- 
se Žmogus nuolatos suvokia esąs dievybės akivaizdoje. Vien suvoki- 
mas, kad iš tiesų meti iššūkį dangui, teikia keiksmui nuodėmės ke- 
rų. Tik tuomet, kai priesaikos suvokimas ir baimė, kad prakeiksmas 
gali išsipildyti, visiškai pradingę, keikimasis išblunka ir pavirsta 
nuobodžiu vėlesniųjų laikų šiurkštumu. Vėlyvaisiais viduramžiais 
keikimuisi dar būdingas kutenantis įžūlumo ir puikybės prieskonis, 
darantis jį diduomenės sportu. „Kas gi čia dabar? — sako didikas 
kaimiečiui. — Tu atiduodi savo sielą velniui ir atsižadi Dievo, nors 
nesi didikas? “** Deschamps'as pažymi, kad keikimasis jau baigia nu- 
sileisti iki paprastų Žmonių: 


Si chetif n'y a gui ne die: 
Je renie Dieu et sė mere ““. 

Varžomasi, kas sugalvos kuo šmaikštesnį ir naujesnį keiksmą; tas, 
kuris geba bjauriausiai keiktis, gerbiamas kaip tikras meistras “. Anks- 
čiau, sako Deschamps'as, visoj Prancūzijoje keiktasi gaskoniškai ir 
angliškai, paskui — bretoniškai, o dabar — burgundiškai. Iš paplitu- 
sių keiksmažodžių jis surimuoja dvi balades, kurioms pabaigoje sutei- 
kia dorybingą prasmę. O burgundų keiksmažodis: „Je renie Dieu“ [„,At- 
sižadu Dievo“) yra už visus baisiausias ““; jis sušvelninamas sakant: ,,Je 
renie de bottes“ [„„Atsižadu batų“]. Burgundai garsėjo kaip didžiausi 
keikūnai; beje, ir apskritai Prancūziją, skundžiasi Gersonas, kad ir ko- 
kią krikščionišką, daugiau už visus kraštus kamuojanti šita šlykšti nuo- 
dėmė, kuri esanti maro, karo ir bado priežastis “'. Net vienuoliai kei- 
kiąsi, kad ir švelnesne forma “*. Gersonas reikalauja, kad visi autorite- 
tai ir visi luomai griežtais potvarkiais ir lengvomis bausmėmis, kurias 
tačiau iš tikrųjų galima būtų įvykdyti, padėtų išnaikinti tą ydą. Ir tik- 
rai, 1397 m. pasirodė karaliaus įsakymas, atnaujinantis senesnius 1269 
m. ir 1347 m. potvarkius prieš keikūnus; tačiau jame buvo kalbama ne 
apie lengvas ir įvykdomas bausmes, bet kaip ir seniau grasinama per- 
skelti lūpą ir nupjauti liežuvį; čia dar reiškėsi šventas piktinimasis pikt- 
žodžiavimu. Paraštėje sąvado, kuriame yra šis įsakymas, šitaip para- 
šyta: „Visi tie keiksmažodžiai šiandien, 1411 m., visoje karalystėje la- 
bai paplitę, ir niekas už juos nebaudžiamas“ “. Per Konstancos 
susirinkimą Pierre'as d' Ailly *? iš naujo primygtinai reikalauja kovoti 
su šita yda. 

Gersonas gerai žino abu kraštutinumus, tarp kurių plyti keikimosi 
nuodėmės sritis. Iš nuodėmklausio patirties jis žino, kad esama nesu- 
gadintų, nuoširdžių ir tyrų jaunuolių, kuriuos kamuoja baisi pagunda 
neigti Dievą ir piktžodžiauti. Tokiems jis pataria neatsidėti vien ap- 
mąstymams apie Dievą ir jo šventuosius; tam jie esą per silpni *!. Jam 
žinomi ir keikūnai iš įpročio, tokie kaip burgundai, kurių plūdimasis, 
nors irgi koktus, vis dėlto neužtraukiantis melagingos priesaikos kal- 
tės, nes toks keikūnas visai nė neketinąs prisiekti 7. 

Neįmanoma nustatyti, kur įprotis lengvabūdiškai Žiūrėti į tikėjimo 
dalykus pereina į sąmoningą bedievystę. Pačioje viduramžių pabaigo- 
je, be jokios abejonės, esama smarkaus polinkio šaipytis iš pamaldu- 

mo ir pamaldžių žmonių. Mėgstama dėtis esprit fort [laisvamaniu| ir 
juoktis 1š tikėjimo *. 

Novelistai dedasi esą įžūlūs ir abejingi, kaip kad, sakysim, tame 
Cent nouvelles nouvelles pasakojime, kur kunigas laidoja savo šunį pa- 
šventintoje žemėje, vis kalbėdamas: „mon bon chien, d gui Dieu par- 
doint“ [„gerasis mano šunie, tegu Dievas tau atleidžia“]. O šuva pa- 
skui dar eina ir „tout droit au paradis des chiens“ "> [„tiesiai į šunų 
rojų“]. Apsimestinis ar perdėtas pamaldumas didžiai nemėgstamas; 
žodis papelard [šventeiva] nenueina nuo lūpų. Dažnai vartojama pa- 
tarlė: „De jeune angelot vieux diable“ [Jaunystėje — angelas, sena- 
tvėje — velnias“], arba gražia mokykline lotynų kalba: „Angelicus ju- 
venis senibus sathanizat in annis“, — Gersonui yra lyg krislas akyje. 
Šitaip, sako jis, gadinama jaunuomenė: vaikai giriami už begėdišką 
miną, nešvankias kalbas ir keiksmus, neskaisčius žvilgsnius ir gestus. 
Tačiau, sako Gersonas, aš nežinau, ko galima tikėtis iš seno žmogaus, 
kuris jaunystėje žaisdamas vaidino velnią ". 

Net ir tarp dvasininkų ir teologų Gersonas įžvelgia grupę nieko ne- 
išmanančių plepių ir vaidininkų, kuriems kiekvienas pokalbis apie re- 
ligiją esąs našta ir pasakos; visa, kas jiems esą pranešama apie regėji- 
mus ir apreiškimus, jie atmetą su garsiu juoku ir pasipiktinimu. Kiti 
puolą į kitą kraštutinumą ir visas sujaukto proto Žmonių fantazijas, 
sapnus ir neįprastas ligonių ir pamišėlių mintis priimą kaip apreiški- 
mus 7. Žmonės nemoką išlaikyti aukso vidurio tarp tokių kraštutinu- 
mų; jie tikį viskuo, ką jiems pasakoja regėtojai ir pranašautojai, tačiau 
jeigu tik rimtas dvasininkas, dažnai turėjęs tikrų apreiškimų, sykį ap- 
sirinkąs, tuomet pasauliečiai plūstą visus dvasinio luomo atstovus, va- 
diną jį apgaviku ir papelard ir daugiau nebenorį klausytis jokio dva- 
sininko, nes visus juos laiką piktavaliais ir sukčiais /*. 

Daugeliu taip garsiai apgailimo netikėjimo atvejų reikia kalbėti apie 
staigų religinės įtampos pradingimą tikėjimo turiniu ir formomis perne- 
lyg persunktoje mąstysenoje. Per visus viduramžius aptinkame daugy- 
bę spontaniško netikėjimo atvejų *', kai turime galvoti ne apie nukrypi- 
mą nuo Bažnyčios mokymo, paremtą teologiniais samprotavimais, bet 
vien apie tiesioginę reakciją. Nedaug tereiškia, kad poetai ir metrašti- 

* Gerson, Contra foedam tentationem blasphemiae, Opera, III, p. 246: hi gui 


audacter contra fidem loguuntur in forma joci etc. [tie, kurie įžūliai piktžodžiau- 
ja prieš tikėjimą juoko forma ir t. t.]. (Aut..past.) 

ninkai, regėdami baisingas savo laikų nuodėmes, šaukė: Žmonės nebeti- 
ki nei dangum, nei pragaru **; tačiau ne vieno latentinis netikėjimas bu- 
vo pasidaręs sąmoningas ir tvirtas, — toks tvirtas, kad tatai buvo net vi- 
suotinai žinoma ir jie patys tatai viešai pripažino. „Beaux seigneurs, — 
sako kapitonas Bėtisacas savo bendražygiams P, — je ay regardė d mes 
besonges et en ma conscience je tiens grandement Dieu avoir courrou- 
chiė, car jū de long temps j'ay errė contre la foy, et ne puis croire gu'il 
soit riens de la Trinitė, ne gue le Fils de Dieu se daignast tant abaissier 
gue il venist des chieulx descendre en corps humain de femme, et croy 
et dy gue, guant nous morons, gue il n'est riens de ūme... J'ay tenu cel- 
le oppinion depuis gue j'eus congnoissance, et la tenray jusgues ū la 
fin“ [Mielieji ponai, perkračiau savo darbus, ir mano sąžinė byloja, kad 
smarkiai užrūstinau Dievą, nes jau labai seniai esu nusižengęs tikėjimui 
ir neįstengiu patikėti, kad apskritai esama Trejybės ir kad Dievo Sūnus 
teikėsi tiek nusižeminti, jog nužengė iš dangaus į žmogišką moteriškės 
kūną; aš tikiu ir sakau, kad mums mirus iš sielos nieko nelieka... Tuo aš 
tikėjau nuo tada, kai pradėjau protauti, ir tuo tikėsiu iki pat savo galo“). 
Hugues'as Aubriot, Paryžiaus prevo, liepsningai nekenčia Popiežiaus; 
jis netiki altoriaus sakramentu, šaiposi iš jo, nešvenčia Velykų ir neina 
išpažinties *". Jacgues'as du Clercgas pasakoja visokių istorijų apie didi- 
kus, kurie demonstravo savo netikėjimą ir, būdami visai šviesaus proto, 
atsisakė priimti paskutinius sakramentus *!. Jeanas de Montreuilis, Rij- 
selio klebonas, rašo vienam mokytam bičiuliui veikiau lengvu apsišvie- 
tusio humanisto, o ne tikrai maldingo Žmogaus stilium: „Jūs pažįstat mū- 
sų bičiulį Ambrozijų de Miliisą; jūs esat dažnokai girdėjęs, kokios jis 
buvo nuomonės apie religiją, tikėjimą, Šventąjį Raštą ir visus Bažny- 
čios nurodymus; 0 toji jo nuomonė buvo tokia, kad Epikūrą, palyginus 
su juo, reikėtų vadinti kataliku. Taigi šitas vyras šiandien visiškai atsi- 
vertęs“. Tačiau tasai didžiai pamaldžių ankstyvųjų humanistų ratelis juk 
ir anksčiau jį pakentė **. 

Viename šitų spontaniškų netikėjimo atvejų pakraštyje yra literatū- 
rinė Renesanso pagonybė ir kultūringas, atsargus epikūrizmas, kuris 
averoizmo vardu taip plačiai vešėjo jau nuo pat tryliktojo šimtmečio. 
Kitame pakraštyje — aistringas neigimas vargšų nemokytų eretikų, ku- 
rie visi, kad ir kaip vadinami — ar tiurliupenais, ar Laisvosios dva- 
sios broliais, — peržengė Dievo garbinimo ribą panteizmo pusėn. Ta- 
čiau apie tuos reiškinius turėsime kalbėti vėliau, nagrinėdami kitus 

klausimus. Kol kas dar turime pasilikti išorinės tikėjimo raiškos ir išo- 
rinių formų bei papročių sferoje. 


Kasdieninėje plačiųjų masių sąmonėje, turint regimą atvaizdą, in- 
telektualinis vaizduojamo dalyko teisingumo įrodymas buvo visiškai 
nereikalingas. Tarp to, kas spalvomis ir formomis buvo pavaizduota 
prieš akis, — Trejybės asmenys, liepsnojantis pragaras, nesuskaitoma 
daugybė šventųjų, — ir tikėjimo tais dalykais nebuvo vietos klausi- 
mui: ar tai tikrai gali būti? Visi tie vaizdiniai tiesiogiai kaip paveiks- 
lai tapdavo tikėjimu; aiškiai apibrėžti ir spalvingi, jie įgydavo Žmonių 
protuose tokį realumą, kokio tik Bažnyčia galėjo reikalauti iš tikėji- 
mo, — ir net dar didesnį. 

Tačiau tikėjimas, tiesiogiai paremtas atvaizdais, vargiai teįstengia 
įžvelgti kokybinius įvairių tikėjimo elementų šventumo rūšių ir laips- 
nių skirtumus. Vienas paveikslas toks pat realus ir pagarbos vertas kaip 
1r kitas, ir jeigu tik Bažnyčia savo mokymu nuolatos to neprimena, pats 
atvaizdas nemoko, kad Dievą reikia melsti, o šventuosius — tik gar- 
binti. Pavojus, kad margi atvaizdai gali užgožti maldingą mintį, nie- 
kur nebuvo toks didis kaip šventųjų garbinimo srityje. 

Griežtas Bažnyčios požiūris buvo pakankamai tyras ir taurus. Lai- 
kantis asmeninio gyvenimo po mirties vaizdinio, šventųjų garbinimas 
buvo natūralus ir nekėlė abejonių. Leistina reikšti jiems garbę ir šlo- 
vę „per imitationem et reductionem ad Deum“ [sekant jais ir einant 
prie Dievo“). Lygiai taip pat galima reikšti pagarbą paveikslams, re- 
likvijoms, šventoms vietoms ir Dievui skirtiems daiktams, nes visa 
tai galų gale veda prie paties Dievo garbinimo *. Techninis šventojo 
atskyrimas nuo paprasto palaimintojo ir šventumo instituto sunormi- 
nimas, įvedant oficialią kanonizaciją, buvo tegu ir abejotinas forma- 
lizavimas, tačiau neprieštaravo krikščionybės dvasiai. Bažnyčia aiš- 
kiai suvokė pirminę šventojo ir palaimintojo lygybę, suvokė ir tai, 
kad paskelbimas šventuoju nėra pakankamai tobulas veiksmas. „Rei- 
kia manyti, — sako Gersonas, — kad kur kas daugiau šventųjų jau 
yra mirę ir kasdien miršta negu jų kanonizuota“ **. Leistinumas pa- 
čių paveikslų, prieštaraujančių primygtiniems antrojo įsakymo žo- 
džiams, buvo grindžiamas argumentu, kad šis įsakymas buvęs būti- 
nas iki Kristaus tapimo žmogumi, nes anuomet Dievas buvęs vien 
dvasia, tačiau savo atėjimu žemėn Kristus panaikinęs senąjį įstaty- 

mą. O likusios antrojo įsakymo dalies: „Non adorabis ea negue co- 
les“ [„Nesilenksi jiems ir negarbinsi“], — Bažnyčia reikalavo žūt- 
būt laikytis. „Mes ne paveikslams meldžiamės, bet reiškiame pagar- 
bą ir aukštiname pavaizduotąjį asmenį, tai yra Dievą arba jo šventą- 
jį, kurio tas paveikslas yra“ **. Paveikslai reikalingi vien tam, kad 
prastuomenei, nepažįstančiai Rašto, būtų parodyta, ką ji turi tikėti *“. 
Paveikslai esą nemokytų žmonių knygos*?; ši mintis Žinoma iš mal- 
dos Marijai, kurią Villonas sukūrė savo motinai: 


Femme je suis pourette et ancienne, 

Oui riens ne scai; oncgues lettre ne leuz; 
Au moustier voy dont suis paroissienne 
Paradis paint, ot sont harpes et luz, 

Et ung enfer oū dampnez sont boulluz: 
L'ung me fait paour, U'autre joye et liesse... 58 

[Esu vargšė sena moteris, / Kuri visai nemokyta; nemokanti net skai- 
tyti; / Savo parapijos bažnyčioje matau / Pavaizduotą rojų su arfomis 
ir fleitomis, / Ir pragarą, kuriame verda prakeiktieji: / Vienas mane gąs- 
dina, kitas džiugina ir linksmina...) 


Kad atversta spalvotų paveikslų knyga nepastoviai dvasiai teikia 
tiek pat progų nukrypti nuo mokymo, kiek jų gali duoti savarankiškas 
Rašto aiškinimasis, — dėl to Bažnyčia niekados nejautė nerimo. Ji vi- 
suomet atlaidžiai vertino nuodėmę tų, kurie iš neišmanymo ir tamsu- 
mo imdavo garbinti paveikslus. Gana jau ir to, sako Gersonas, kad jie 
bent geidžia daryti taip pat, kaip daro Bažnyčia, reikšdama pagarba 
paveikslams *". 

Čia galime nenagrinėti'grynai dogmų istorijos klausimo, kiek nuo- 
sekliai Bažnyčia visuomet gebėjo laikytis draudimo tiesiogiai garbin- 
ti šventuosius ar net melstis jiems ne kaip užtarėjams, o kaip prašomų 
dalykų teikėjams. Kultūros istorijos požiūriu kyla tik klausimas, kiek 
Bažnyčiai pavyko sulaikyti nuo tokio garbinimo žmones, kitaip sakant, 
kokį realumą, kokią vaizdinių vertę šventieji turėjo vėlyvųjų viduram- 
Žių liaudies sąmonėje. Tr čia atsakymas gali būti tik vienas: kasdieni- 
niame tikėjimo gyvenime šventieji buvo tokios tikros, tokios materia- 
lios ir tokios įprastos figūros, kad su jais siejosi visi paviršutiniškieji 

ir juslingesnieji religiniai impulsai. Patys giliausieji sielos virpesiai 
krypo į Kristų ir Mariją, o šventųjų garbinime kristalizavosi ištisas jau- 
kaus, naivaus ir kasdienio religinio gyvenimo lobynas. Viskas padėjo 
žmonių sąmonėje suteikti populiariems šventiesiems tokį realumą, kad 
jie nuolatos buvo pačiame gyvenimo centre. Jie tvirtai įaugę liaudies 
vaizduotėn: žinoma jų išvaizda, žinomi jų atributai, jų šiurpios kančios 
ir stulbinantys stebuklai. Jie vilki tuos pačius drabužius, turi tuos pa- 
čius įnagius kaip ir pati liaudis. Kasdien galėjai sutikti šventąjį Roką 
ar šventąjį Jokūbą gyvų raupsuotųjų ar piligrimų pavidalu. Įdomu bū- 
tų patyrinėti, iki kurio laiko šventųjų apdarai sutapo su kasdienine ma- 
da. Taip tikrai buvo visą penkioliktąjį šimtmetį. Bet kur tasai taškas, 
kai bažnytinis menas atplėšia šventuosius nuo gyvos liaudies vaizduo- 
tės, apsiausdamas juos retoriškomis draperijomis? Čia ne vien Rene- 
sanso domesio istoriniu kostiumu klausimas; ir pati liaudies vaizduo- 
tė pradeda tos tradicijos atsisakyti ar bent nebeįstengia išsaugoti jos 
bažnytiniame mene. Kontrreformacijos metais šventieji Bažnyčios va- 
lia pasilypėjo daugeliu laiptelių aukštyn, nebetekdami sąlyčio su liau- 
dies gyvenimu. 

Apčiuopiamumą, kurį šventiesiems teikė jau patys atvaizdai, be 
galo didino dar ir ta aplinkybė, kad Bažnyčia nuo seno leido ir ska- 
tino garbinti jų žemiškus palaikus. Toks prisirišimas prie medžiagos 
neišvengiamai turėjo daryti tikėjimui materializuojamą poveikį, kar- 
tais nuvedantį į stulbinamus kraštutinumus. Relikvijų sferoje karštas 
viduramžių tikėjimas nesibijo jokios profanacijos ar išniekinimo. 
Apie 1000 m. Umbrijos gyventojai, kad neprarastų šventojo atsisky- 
rėlio Romualdo palaikų, taikėsi jį net užmušti. Fossanuovoje, kur mi- 
rė šventasis Tomas Akvinietis, vienuoliai bijodami, kad brangioji re- 
likvija Jiems gali pragaišti, tiesiogine prasme užkonservavo tauriojo 
mokytojo kūną: atskyrė jį nuo galvos, išvirė, preparavo *". Kol šven- 
toji Elzbieta Tiuringietė dar nebuvo spėta palaidoti, pulkas pamal- 
džių garbintojų ne tik puolė karpyti ar plėšti skiauteles skarų, kurio- 
mis buvo apdengtas jos veidas; jai buvo nukarpyti plaukai, nupjau- 
styti nagai ir net ausų gabalėliai ir krūtų speneliai ?!. Iškilmingos 
šventės proga Karolis VI dalina savo protėvio, šventojo Liudviko, 
šonkaulius Pierre'ui d' Ailly ir savo dėdėms — Berry ir Burgundijos 
kunigaikščiams; o prelatams duoda pasidalinti vieną koja, ir šie po 
puotos imasi tų dalybų **. 

Bet kad ir kokie gyvi ir apčiuopiami buvo šventųjų vaizdiniai, jie 
vis dėlto palyginti retai pasirodo antgamtinių išgyvenimų sferoje. Vi- 
sa dvasių regėjimo, ženklų, pasirodymų ir vaiduoklių sritis didžiąja da- 
limi atsiskyrusi nuo vaizdinės šventųjų garbinimo sferos. Be abejo, 
esama išimčių. Geriausiai paliudyto šventųjų regėjimo atveju, kai ar- 
kangelas Mykolas, šventoji Kotryna ir šventoji Margarita pasirodę 
duodą patarimų Joanai Arkietei, atrodo, kad Joanos patirtų dvasinių iš- 
gyvenimų interpretacija susiklostė tiktai palaipsniui, galbūt net tiktai 
per josios proceso apklausas. Iš pradžių ji kalba vien apie savo „Con- 
seil“ [„tarybą“], neminėdama vardų; tik vėliau ji sutapatina tą „Con- 
seil“ su tam tikrų šventųjų figūromis ?*. Kur šventieji patys apsireiš- 
kia, dažniausiai susiduriame su literatūriškai apdorotais ar interpretuo- 
tais regėjimais. Kai jaunam piemeniui Frankenthalyje netoli Bambergo 
1446 m. pasirodo keturiolika šventųjų Gelbėtojų, piemuo šias ikono- 
grafijoje tokias ryškias figūras regi ne su jų iškalbingais atributais, bet 
kaip keturiolika vienas į kitą visai panašių angeliukų; jie pasisako esą 
keturiolika šventųjų Gelbėtojų. Tikrojo liaudies tikėjimo fantasmago- 
rija kupina angelų ir velnių, numirėlių dvasių ir baltų moteriškių, bet 
ne šventųjų. Tik išimtinais atvejais tikruose, literatūriniu ar teologiniu 
požiūriu neapdorotuose prietaruose tenka vaidmuo šventajam. Pavyz- 
džiui, šventajam Bertulfui Gente. Jeigu turi nutikti kokia rimta bėda, 
jis šventojo Petro abatijoje ima „moult dru et moult fort“ [labai smar- 
kiai ir labai garsiai] belsti į savo karsto dangtį. Kartais tatai sutampa 
su nesmarkiu žemės drebėjimu ir taip miestą išgąsdina, kad jis didžiu- 
lėmis procesijomis mėgina atitolinti nežinomą nelaimę **. Bet apskri- 
tai stingdanti baimė veikiau susijusi su miglotai įsivaizduojamais pa- 
vidalais, kurių negalėjai pamatyti bažnyčioje iškaltų ar nutapytų su 
pastoviais atributais, pažįstamais bruožais ir jaukiai margais apda- 
rais, — neregėtai šiurpiais veidais jie klaidžiojo aplinkui, apsigaubę 
miglų šydais, arba rodėsi tyrame dangiškame spindesyje, arba lyg blyš- 
kios pamišimo pamėklės niro iš smegenų užkaborių. 

Dėl viso šito nėra ko stebėtis. Kaip tik todėl, kad šventasis buvo 
tgijęs tokį aiškų pavidalą, sutraukęs ir kristalizavęs aplinkui save tiek 
vaizduotės medžiagos, jis stokojo šiurpulį keliančio slėpiningumo. 
Antgamtinių dalykų baimė kyla iš vaizdinio neapibrėžtumo, iš baugaus 
lūkesčio, kad kažkas gali pasireikšti naujai, ligi tol neregėtai, šiurpiai. 
Kai tik vaizdinys apibrėžiamas ir įgyja kontūrą, jis darosi žmogui ne- 

begrėsmingas ir pažįstamas. Gerai žinomos šventųjų figūros žadino ra- 
mybę nelyginant policininkai didžiuliame svetimame mieste. Šventų- 
jų garbinimas ir, svarbiausia, šventųjų atvaizdai sakytumei buvo sukū- 
rę neutralią jaukaus ir ramaus tikėjimo zoną, kurios vienoje pusėje bu- 
vo Dievo įžvalgos transas ir saldus Kristaus meilės šiurpulys, o 
kitoje — kraupūs velnių baimės ir raganų kliedo fantazmai. Galima 
būtų išdrįsti tvirtinti, kad šventųjų garbinimas, sukondensuodamas ir 
įprastais vaizdiniais paversdamas daugybę palaimingų jausmų ir dau- 
gybę baimių, buvo didžiai higieniška priemonė, padėjusi tramdyti pa- 
šėlusiai išvešėti linkusią viduramžių dvasią. 

Dėl visiško pavirtimo vaizdais šventųjų garbinimui teko vieta reli- 
ginio gyvenimo paviršiuje. Šventųjų garbinimas įsilieja į kasdieninio 
mąstymo srovę ir dažnai nebetenka savo orumo. Šiuo požiūriu tipiš- 
kas yra šventojo Juozapo garbinimas vėlyvaisiais viduramžiais. Jį ga- 
lima traktuoti kaip karšto Marijos garbinimo padarinį ir išvirkštinį 
vaizdą. Nepagarbus domėjimasis įtėviu yra tarytumei priešingybė vi- 
sos meilės ir begalinio šlovinimo, tekusio Mergelei ir Motinai. Juo 
aukščiau kilo Marija, juo labiau karikatūriškas darėsi Juozapas. Jau 
vaizduojamasis menas suteikė jam pavidalą, įtartinai darantį jį pana- 
šų į nevėkšlą ir pašaipos vertą kaimietį. Tokį jį regime Melchioro Broe- 
derlamo diptike Dižono katedroje. Tačiau didžiausia profanacija vaiz- 
duojamajame mene neatsispindėjo. Kokį naivų blaivumą perteikia Eus- 
tache'o Deschamps'o aprašomas Juozapas, nors autorius čia anaiptol 
nelaikytinas bedieviu šaipūnu. Galima būtų manyti, kad jokiam mir- 
tingajam neteko didesnės malonės nei Juozapui, kuriam buvo skirta tar- 
nauti Dievo Motinai ir auginti josios Sūnų. O Deschamps'as sumanęs 
pavaizduoti jį kaip nusiplūkusią, apgailėtiną šeimos galvą: 


Vous gui servez a femme et a enfans 
Aiez Joseph toudis en remembrance; 
Femme servit toujours tristes, dolans, 
Et Jhesu Crist garda en son enfance; 

A piė trotoit, son fardel sur sa lance; 
En plusieurs lieux est figurė ainsi, 

Lez un mulet, pour leur faire plaisance, 
Et si n'ot oncą-feste en ce monde ci **, 

[Jūs, kurie tarnaujate moterims ir vaikams, / Visada atsiminkite Juoza- 
pą; / Jis tarnavo Žmonai visados liūdnas, susirūpinęs, / Ir Jėzų vaikys- 
tėje saugojo; / Jis vaikščiojo pėsčias su ryšuliu ant lazdos; / Toks jis 
daug kur pavaizduotas / Šalia mulo jų patogumui, / Ir niekad neturėjo 
atvangos šiame pasaulyje.) 


Jeigu čia būtų tiktai siekiama pavyzdžiu paguosti rūpesčių slegia- 
mas šeimos galvas, tai dar gal būtų derama, nors paveikslas ir ne itin 
orus. Tačiau Deschamps'ui Juozapas reikalingas tiesiog kaip pavyz- 
dys, turintis atbaidyti nuo šeimyninės naštos: 


Ou'ot Joseph de povretė 
De durtė, 

De maleurtė, 

Ouant Dieux nasgui? 
Maintefois I'a comportė 
Et montė 

Par bontė 

Avec sa mėre autressi, 
Sur sa mule les ravi: 

Je le vi 

Paint ainsi; 

En Egipte en est alė. 

Le bonhomme est painturė 
Tout lassė, 

Et troussė, 

D'une cote et d'un barry: 
Un baston au coul posė, 
Vieil, usė 

Et rusė. 

Feste n'a en ce monde cy, 
Mais de lui 

Va le cri: 

C'est Joseph le rassotė **. 


[Kiek Juozapas patyrė vargo, / Skurdo, / Nedalios, / Kai gimė Dievas? / 
Dažnai ji nešiojo / Ir iš gerumo jį kartu / Su motina / Ant mulo sodino: / 

Tokį mačiau jį / Pavaizduotą; / Į Egiptą keliavo. / Vaizduojamas jis ge- 
raširdis, / Išvargęs ir nešinas / Apsiaustu ir statinaite, / Su lazda ant pe- 
ties, / Senas, suvargęs / Ir gudrus. / Neturi atvangos jis šiame pasaulyje, 
/ Bet apie jį / Liežuviai tauškia: / Štai paikšis Juozapas.) 


Čia akivaizdžiai regime, kaip iš įprastinio atvaizdo randasi įprasti- 
nis įvaizdis, griaunantis bet kokį šventumą. Liaudies vaizduotėje Juo- 
zapas taip ir liko pusiau komiška figūra; dar ir dr. Johannesui Eckui 
teko primygtinai reikalauti, kad per Kalėdų vaidinimus Juozapas arba 
apskritai nebūtų vaizduojamas, arba būtų vaizduojamas bent pagarbiau 
ir jam nereikėtų virti košės, „me ecclesia Dei irrideatur“ ?' [„idant ne- 
būtų pajuokta Dievo Bažnyčia“]. Prieš tuos nederamus iškrypimus bu- 
vo nukreiptas Gersono sąjūdis už tinkamą Juozapo garbinimą, kuris 
pasiekė, kad Juozapas būtų priimtas į liturgiją ir gautų pirmenybę prieš 
visus kitus šventuosius **. Tačiau jau anksčiau matėme, kad ir rimti 
Gersono siekiai buvo susimaišę su nekukliu curiositas [smalsumu|), 
kuris rodėsi tiesiog neatskiriamas nuo Juozapo šeimos gyvenimo te- 
mos. Blaiviam protui (o Gersonas, nors ir mėgo mistiką, daugeliu at- 
žvilgių buvo blaivus protas) į apmąstymus apie Marijos santuoką nuo- 
latos vis įsiterpdavo didžiai žemiško pobūdžio samprotavimai. Riteris 
de La Tour Landry, irgi blaivaus, geravališko tikėjimo pavyzdys, visą 
istoriją regi tokioje šviesoje: „Dieux voulst gue elle epousast le saint 
homme Joseph gui estoit vieulx et preudomme; car Dieu voulst naist- 
re soubz umbre de mariage pour obėir d la loy gui lors couroit, pour 
eschever les paroles du monde“ ** [„Dievas panoro, kad ji ištekėtų už 
švento vyro Juozapo, kuris buvo senas ir apdairus, nes Dievas norėjo 
gimti santuokos prieglobstyje, paklusdamas įstatymui, kuris anuomet 
galiojo, idant išvengtų žmonių apkalbų“). 

Vienas neišleistas penkioliktojo šimtmečio veikalas vaizduoja mis- 
tinę sielos santuoką su dangiškuoju sužieduotiniu biurgeriškų piršly- 
bų terminais. Jėzus, sužieduotinis, sako Dievui Tėvui: „S'i! te plaist, 
Je me mariray et auray grant foueson d'enfans et de famille“ |,Jei tu 
norėtum, aš vesiu ir turėsiu daugybę vaikų ir šeimą“]. Tėvas priešta- 
rauja, nes Sūnus pasirinkęs tamsiaodę etiopę; čia esama užuominos į 
Giesmių giesmės eilutę: ,,Nigra sum sed formosa“ [„„Esu tamsiaodė, bet 
graži“]. Girdi, tai būsiąs mezaliansas ir negarbė šeimai. Angelas, at- 
liekąs piršlio rolę, užtaria nuotaką. ,Combien gue ceste fille soit noi- 

re, neanmoins elle est gracieuse, et a belle composicion de corps et de 
membres, et est bien habile pour porter fouezon d'enfans“ [„„Nors ši 
mergina ir tamsiaodė, vis dėlto ji grakšti ir gražaus sudėjimo, ir dailių 
sąnarių, ir pajėgi išnešioti daugybę vaikų“]|. Tėvas atsako: ,„Mon cher 
fils m'a dit gu'elle est noire et brunete. Certes je vueil gue son espouse 
soit jeune, courtoise, jolye, gracieuse et belle et gu'elle ait beaux mem- 
bres“ [„„Mano brangusis sūnus man sakė, kad ji tamsiaodė ir tamsia- 
plaukė. Iš tikrųjų, aš noriu, kad jo Žmona būtų jauna, išauklėta, miela, 
grakšti ir graži ir kad jos sąnariai būtų dailūs“]. Dabar angelas ima girti 
jos veido ir visų sąnarių grožį, t. y. sielos dorybes. Tėvas nusileidžia 
1r sako Sūnui: 


Prens la, car elle est plaisant 
Pour bien amer son doulx amant; 
Or prens de nos biens largement, 
Et luy en donne habondamment |, 


[Vesk ją, nes ji miela / Ir mylės savo mylimąjį; / Tad imki, kiek tinka- 
mas, iš mūsų išteklių / Ir gausiai ją apdovanoki.) 


Šio veikalo rimtumu ir dorybingais siekiais nė akimirką nedera su- 
abejoti. Tai tik pavyzdys, iki kokių trivialių vaizdinių gali nuvesti ne- 
žabota fantazija. 

Kiekvieno šventojo figūra dėl aiškiai apibrėžto, tiesiogiai bylojan- 
čio atvaizdo pasižymi individualiu charakteriu '?' ir tuo itin skiriasi 
nuo angelų, kurie, išskyrus tris arkangelus, liko be apibrėžtos vaizdi- 
nės išraiškos. Šventųjų individualumą dar labiau sustiprina specialios 
funkcijos, kurias daugumas jų turėjo: vieno buvo šaukiamasi ištikus 
tam tikrai bėdai, kito prašant išgydyti nuo tam tikros ligos. Dažnai aks- 
tiną tokiai specializacijai davė legendos elementas ar atvaizdo atribu- 
tas, — sakysim, šventosios Apolonijos buvo šaukiamasi skaudant dan- 
tims, nes jai pačiai per kankinimus buvo išlupti dantys. Kadangi gera- 
dariška užduotis buvo taip išskirtinai susieta su konkrečiu šventuoju, 
jo garbinime neišvengiamai radosi pusiau mechaniškų elementų. Ka- 
dangi gydymas nuo maro, sakysim, buvo šventojo Roko žinioje, jo vei- 
kimas šioje srityje bemaž neišvengiamai buvo suvokiamas pernelyg 
tiesmukai, ir kilo pavojus, kad pradings visa Bažnyčios reikalaujama 

minčių grandinės grandis, jog šventasis savo užtarimu pagijimą išpra- 
šo iš Dievo. Ypač tai pasakytina apie keturiolikos (kartais ir penkių, 
aštuonių, dešimties ar penkiolikos) Gelbėtojų bėdoje garbinimą, taip 
smarkiai išplitusį viduramžių pabaigoje. Šventoji Barbora ir šventasis 
Kristoforas, dažniau už visus vaizduoti, irgi jiems priklauso. Pasak 
liaudies tikėjimo, Dievas taip patvarkęs, kad kiekvienas, kuris šauksis 
tų keturiolikos, galįs būti išgelbėtas iš tiesiogiai gresiančio pavojaus. 


Ilz sont ciną sains, en la genealogie, 

Et ciną sainctes, a gui Dieux octria 
Benignement a la fin de leur vie, 

Oue guicongues de cuer les reguerra 

En tous perilz, gue Dieux essaucera 

Leurs prieres, pour guelcongue mesaise. 
Saiges est donc gui ces cing servira, 
Jorges, Denis, Christofle, Gille et Blaise '**. 


[Genealogijoje esama penketo šventų vyrų / Ir penketo šventų mote- 
rų, kuriems Dievas / Jų gyvenimo pabaigoje suteikė malonę, / Kad Jis 
išklausys maldas tų, kurie / Nuoširdžiai į juos kreipsis pavojuose, / 
Kad ir kokia būtų nelaimė. / Išminčius tas, kuris šauksis tų penkių: / 
Jurgio, Dionyzo, Kristoforo, Egidijaus ir Blažiejaus.)] 


Dėl tokio visagalybės delegavimo ir akimirksniu žadamos pagalbos 
liaudies sąmonėje norom nenorom turėjo visiškai išnykti mintis, kad 
šventojo funkcija yra grynai užtariamoji; Gelbėtojai bėdoje tapo die- 
viškumo įgaliotiniais. Įvairūs viduramžių pabaigos mišiolai, kuriuose 
esama keturiolikos Gelbėtojų bėdoje mišių, aiškiai išreiškia privalo- 
mą jų įsikišimo pobūdį: „Deus gui electos sanctos tuos Georgium etc. 
etc. specialibus privilegiis prae cunctis aliis decorasti, ut omnes, gui 
in necessitatibus suis eorum implorant auxilium, secundum promissio- 
nem tuae gratiae petitionis suae salutarem conseguantur effectum“ 3 
[„Dieve, išrinktuosius savo šventuosius Jurgį ir t. t., ir t. t. apdovano- 
jęs įvairiais pranašumais prieš visus kitus, idant visi, kurie savo ne- 
gandose mels jų pagalbos, Tavo maloningo pažado dėka sulauktų, kad 
jų prašymai būtų palankiai išklausyti“]. Štai kodėl Bažnyčia po Tri- 
dento susirinkimo uždraudė atskirąsias keturiolikos Gelbėtojų bėdoje 

mišias, motyvuodama pavojumi, kad tikėjimas jais gali pavirsti į tikė- 
jimą talismanu. Iš tikrųjų, jau vien kasdieninis pasižiūrėjimas į tapytą 
ar skulptūrinį Kristoforo atvaizdą buvo laikomas pakankama apsauga 
nuo pragaišties !**. 

Pradėjus svarstyti, kodėl gi kaip tik šitie keturiolika susibūrė į išga- 
ningąjį pulką, krinta į akis, kad visų jų atvaizduose būta tam tikro vaiz- 
duotę dirginančio juslingumo. Achatijus buvo regimas su erškėčių 
vainiku, Egidijus — su elnio patele, šventasis Jurgis — su slibinu, Bla- 
žiejus — laukinių žvėrių urve, Kristoforas — kaip milžinas, Kirija- 
kas — su velniu, prirakintu prie grandinės, Dionyzas — su savo galva 
rankoje, Erazmas — kankinamas šulinio ritiniu, plėšiančiu jam vidurius, 
Eustachijus — su kryžių nešančiu briedžiu, Pantaleonas — kaip gydy- 
tojas su liūtu, Vitas — katile, šventoji Barbora — su savuoju bokštu, 
Kotryna — su ratu ir kalaviju, Margarita — su slibinu *. Nėra neįma- 
noma, kad ypatingą dėmesį šitiems keturiolikai pirmiausia pelnė būdin- 
gieji jų atvaizdų atributai. 

Visas būrys šventųjų buvo susietas su tam tikromis ligomis, pavyz- 
džiui, šventasis Antanas — su įvairiais perštinčiais odos susirgimais, 
šventasis Mauricijus — su podagra, šventasis Sebastijonas, šventasis 
Rokas, šventasis Egidijus, šventasis Kristoforas, šventasis Valentinas 
ir šventasis Adrijonas — su maru. Čia grėsė dar vienas pavojus, kad 
liaudies tikėjimas gali išsigimti. Negandą imta vadinti pagal šventąjį: 
šventojo Antano opa, „mal de Saint Maur“ [šventojo Mauricijaus li- 
ga“] ir daugybė kitų. Taigi mąstant apie ligą, mintis apie šventąjį nuo 
pat pradžių pirmiausia ateidavo į galvą. Tasai mąstymas buvo slegia- 
mas smarkių emocijų, baimės ir pasišlykštėjimo, ypač jeigu kalbėsi- 
me apie marą. Maro šventieji penkioliktajame šimtmetyje buvo uoliau- 
siai garbinami: pamaldomis bažnyčioje, procesijomis, brolijomis; tai 
buvo tiesiog tikras dvasinis sveikatos draudimas. Kaip greitai galėjo 
intensyvus Dievo rūstybės suvokimas, kurį sužadindavo kiekviena epi- 
demija, persimesti šventajam, atstovaujančiam šį vaizdinį! Ne Dievo 
neperprantamas teisingumas sukelia ligą, bet rūstybė šventojo, siun- 
čiančio ją ir reikalaujančio išpirkos. Jeigu jis nuo ligos gydo, kodėl gi 
negalėtų jos ir sukelti? Šitaip radosi sąlygos tikėjimui perkelti iš reli- 


* Ką tik cituotoje Deschamps'o baladėje — ir Morta, sunaikinusi Tarascono 
Tarasgue'ą. (Aut. past.) 

ginės-etinės į maginę sferą, ir Bažnyčiai dėl to tik tiek galima prie- 
kaištauti, jog ji nepakankamai atsižvelgė į tą aplinkybę, kad tyras mo- 
kymas greitai susidrumsčia neišlavintuose protuose. 

Liudijimų, jog tokių vaizdinių būta liaudyje, yra pakankamai, kad 
neliktų jokių abejonių, ar neišsilavinusiuose sluoksniuose iš tikrųjų 
šventieji kartais laikyti ligų sukėlėjais. ,(0ue Saint Antoine me arde“ 
[,„Tesudegina mane šventasis Antanas“] — yra labai paplitęs keiksma- 
žodis; „Saint Antoine arde le tripot, Saint Antoine arde la monture!“ W 
[„Šventasis Antanai, sudegink landynę, šventasis Antanai, sudegink 
žirgą!“| — tai prakeiksmai, kuriuose šventasis reiškiasi visai kaip pik- 
tas ugnies demonas. 


Saint Anthoine me vent trop chier 
Son mal, le feu ou corps me boute 


[Šventasis Antanas per brangiai man parduoda / Savo ligą, jis siunčia 
man ugnį į kūną], — tokius žodžius Deschamps'as įdeda į odos susir- 
gimo kamuojamo elgetos lūpas, o podagros varstomam dar priduria: 
jeigu negali vaikščioti, nereiks nė už kelią mokėti: 


Saint Mor ne te fera fremir 96, 


[Šventasis Mauricijus nevers tavęs drebėti.) 


Robert'as Gaguinas, iš esmės tikrai nebuvęs šventųjų garbinimo 
priešininkas, eiliuotoje satyroje De validorum per Franciam mendi- 
cantium varia astucia šitaip aprašo elgetas: „Vienas krinta ant že- 
mės, taškydamasis dvokiančiomis seilėmis, ir veblena, girdi, tai esąs 
šventojo Jono stebuklas. Kitus šventasis Fiakrijus, atsiskyrėlis, ka- 
muojąs votimis; tu, o Damijonai, neleidi nusišlapinti. Šventasis An- 
tanas neištveriama ugnimi deginąs jų sąnarius, šventasis Pijus darąs 
juos luošus ir raišus“ *. 

Iš to paties liaudies tikėjimo šaiposi Erazmas, leisdamas Teotimui į 
Filekojo klausimą, ar šventieji danguje esą blogesni nei Žemėje, šitaip 
atsakyti: „Taip, šventieji, viešpataujantys danguje, nemėgsta būti įžei- 








* Rob. Gaguini Epistole et Orationes, ed. Thuasne, II, p. 176. Šiaurės Bra- 
banto kaime apie 1900 m. vienas luošys, norint atskirti jį nuo bendravardžių, bu- 
vo vadinamas „tasai, kur su Pijaus koja“. (Aut. past.) 

dinėjami. Kas buvo švelnesnis už Kornelijų, kas geresnės širdies už An- 
taną, kas pakantesnis už Joną Krikštytoją, kol jie gyveno žemėje? O 
dabar — kokias šiurpias ligas jie siunčia, jeigu tik jų deramai negar- 
binsi! '9"“ Rabelais tvirtina, kad net liaudies pamokslininkai skelbė 
bendruomenei šventąjį Sebastijoną esant maro, o šventąjį Eutropijų 
(dėl sąskambio su žodžiu ydropigue) — vandenligės sukėlėju '*. Ir 
Henri Estienne'as mini buvus tokį tikėjimą !*. 

Šventųjų garbinimo jausminis ir idėjinis turinys daugybei žmonių 
buvo taip neatskiriamai susiliejęs su atvaizdų spalvomis ir formomis, 
jog nuolatos grėsė pavojus, kad tiesioginis estetinis suvokimas išstums 
religinę idėją. Tarp įspūdžio, kurį darė aukso spindesys, kruopščiai ir 
tiksliai perteiktas drabužių audinys, romios akys, ir gyvo šventojo 
vaizdinio sąmonėje nebeliko vietos apmąstymams, kiek Bažnyčia lei- 
džia ir kiek draudžia reikšti pagarbos ir jausmų toms įstabioms būty- 
bėms. Šventieji liaudies galvose gyveno lyg dievai. Mūsų neturėtų ste- 
binti, kad tikėjimo teisingumu baimingai susirūpinę Windesheimo 
sluoksniai būgštavo, jog čia iškilęs pavojus liaudies pamaldumui. Ta- 
čiau daug daugiau byloja ta aplinkybė, kad ta mintis staiga ateina į to- 
kią galvą kaip Eustache'o Deschamps'o, paviršutiniško, banalaus rū- 
mų poeto, kaip tik dėl savo proto ribotumo taip puikiai atspindinčio 
įprastą savojo meto dvasios gyvenimą. 


Ne faictes pas les dieux d'argent, 
D'or, de fust, de pierre ou d'arain, 
Oui font ydolatrer la gent... 

Car I'ouvrage est forme plaisant; 
Leur painture dont je me plain, 

La beautė de I'or reluisant, 

Font croire d maint peuple incertain 
Oue ce soient dieu pour certain, 
Et servent par pensėes foles 

Telz ymages gui font caroles 

Es moustiers oū trop en mettons; 
C'est tresmal fait: a brief paroles, 
Telz simulacres n'aourons. 

Prince, un Dieu croions seulement 

Et aourons parfaictement 

Aux champs, partout, car c'est raisons, 
Non pas faulz dieux, fer n'ayment, 
Pierres gui n'ont entendement: 

Telz simulacres n'aourons !*, 


[Nedarykite sau dievų iš sidabro, / Iš aukso, medžio, akmens ar žalva- 
rio, / Kurie paverčia žmones stabmeldžiais... / Nes tie kūriniai gražios 
formos; / Paveikslai, kuriuos taip peikiu, / Spindintis aukso grožis / 
Priverčia daugelį netvirtų Žmonių tikėti, / Jog tai yra tikri dievai, / Ir 
klaidingoms mintims pasitarnaus / Tokie stabai, supantys ratu altorių / 
Bažnyčiose, kur jų per daug; / Tai labai blogai: trumpai tariant, / Ne- 
turėkime tokių stabų. / ... / Kunigaikšti, tikėkime tik vieną Dievą / Ir 
garbinkime Jį nuoširdžiai / Laukuos, visur, nes tai teisinga, / O ne ne- 
tikrus dievus, geležį ir magnetą, / Akmenis, neturinčius proto: / Netu- 
rėkime tokių stabų.) 


Ar nebūtų galima manyti, kad vėlyvaisiais viduramžiais kilęs toks 
smarkus sąjūdis garbinti angelą sargą buvo nesąmoninga reakcija prieš 
šventųjų garbinimą? Šventųjų garbinime gyvasis tikėjimas pernelyg 
kristalizavosi; atsirado poreikis, kad garbinimo jausmai ir globos su- 
vokimas nebūtų taip griežtai suvaržyti. Galima buvo griebtis apibrėž- 
to atvaizdo bemaž neturinčios angelo figūros, grįžti prie tiesioginio 
antgamtinių dalykų patyrimo. Ir vėlei kaip tik Gersonas, uolusis ko- 
votojas už tikėjimo tyrumą, keliskart ragina garbinti angelą sargą !!!. 
Tačiau ir čia gresia pavojus, kad smulkmeniškas siekimas įsigilinti į 
detales tiktai pakenks pamaldžiam garbinimo turiniui. „Studiositas the- 
ologorum“ [„,„Teologų polinkis tyrinėti''|, sako Gersonas, kelia visokius 
klausimus apie angelus: ar jie mus kada nors palieka, ar jie iš anksto 
žino, kad mes būsim išganyti arba pasmerkti, ar Kristus turėjo angelą 
sargą, ar turėjo jį Marija, ar turės jį Antikristas? Ar mūsų gerieji ange- 
lai gali prabilti į mūsų sielas nesinaudodami fantazmais, ar jie skatina 
mus daryti gera, kaip kad velniai kursto daryti bloga? Ar jie skaito mū- 
sų mintis? Kiek jų iš viso yra? Studiositas, baigia Gersonas, palikime 

teologams, bet visokio curiositas |Įsmalsumo] tegu vengia tie, kuriems 
dera uoliau imtis pamaldumo, o ne subtilių samprotavimų !!*, 

Šimtmečiu vėliau Reformacija šventųjų garbinimą užklupo mažne 
bejėgį gintis, tačiau tikėjimo raganomis ir velniais pulti nė nemėgino. 
net nenorėjo pamėginti, nes pati dar nebuvo išsivadavusi iš jo nelais- 
vės. Ar nebuvo taip todėl, kad šventųjų garbinimas didele dalimi buvo 
tapęs caput mortuum [mirusia galva], nes bemaž viskas, kas siejosi su 
šventųjų garbinimo idėjų sfera, taip visiškai buvo išreikšta atvaizdu, 
legenda, malda, kad jau niekas nebekėlė pagarbaus šiurpulio? Šven- 
tųjų garbinimas nebeteko savo šaknų nepavaizduojamų ir nenusakomų 
dalykų sferoje, — tų šaknų, kurios net pernelyg tvirtai buvo įkibusios 
į demonologinių idėjų sferą '?. Ir Kontrreformacijai, kuri ėmėsi atgai- 
vinti tyresnį šventųjų garbinimą, reikia griebtis griežtesnės tvarkos, 
sodininko peiliu apkarpyti dvasią ir pašalinti pernelyg išvešėjusius 
liaudies fantazijos ūglius. 

iaudis sau gyveno vangų, visai paviršutinišku tapusį religinį gy- 

venimą, nors ir turėjo labai tvirtą tikėjimą, kuris, tiesa, žadfho 

daug baimių ir ekstazių, tačiau nemokyto žmogaus nevertė 
klausinėti ir leistis į dvasinius disputus, kaip kad vėliau vertė protes- 
tantizmas. Ramų kasdieninį nepagarbumą ir blaivumą keitė nuošir- 
džiausias be galo karšto pamaldumo jaudulys, kartkartėmis spazmiš- 
kai supurtąs liaudį. Norint suprasti nuolatinę smarkios ir menkos reli- 
ginės įtampos priešpriešą, nereikia skaidyti kaimenės į dievotuosius ir 
pasauliečius, tarytum viena liaudies dalis nuolatos būtų gyvenusi di- 
džiai religingą gyvenimą, o kita buvusi tik išoriškai pamaldi. Mūsiš- 
kis vėlyvųjų viduramžių Šiaurės Nyderlandų ir Žemutinės Vokietijos 
pietizmo supratimas lengvai gali mus nuvesti klaidingu keliu. Brolių 
namų * ir Windesheimo kongregacijos devotio moderna sąjūdyje pie- 
tistiniai sluoksniai iš tikrųjų atsiskyrė nuo pasaulietinio gyvenimo; tuo- 
se sluoksniuose religinė įtampa buvo stabilizuota; kaip išskirtinai die- 
vota grupė jie buvo daugumos priešprieša. Tačiau Prancūzijoje ir pie- 
tiniuose Nyderlanduose šis reiškinys organizuoto sąjūdžio pavidalu 
beveik nebuvo Žinomas. Ir vis dėlto nuotaikos, sudariusios devotio mo- 
derna pamatą, ten darė tokią pat įtaką kaip ir tykiame krašte palei Ij- 
selį. Tiktai ten, pietuose, neįvyko atsiskyrimas; taurus pamaldumas li- 


* Brolių namai — nuo XIV a. pabaigos Nyderlanduose pradėjusios kur- 
tis bendrijos, kurių nariai, nors ir neduodami įžadų, gyveno vienuolišką gyveni- 
mą, daugiausia užsiimdami knygų perrašinėjimu ir jaunuomenės auklėjimu. 
(Vert. past.) 

ko bendrojo religinio gyvenimo dalimi; jis reiškėsi tam tikromis aki- 
mirkomis, ūmiau ir trumpiau. Šiuo atžvilgiu romanų tautos ir ligi šios 
dienos skiriasi nuo šiaurės tautų: pietiečiai ne taip gilinasi į prieštara- 
vimus, ne taip jaučia būtinybę padaryti galutines išvadas, ramiausiai 
geba suderinti pašaipią kasdieninio gyvenimo laikyseną su tauria pa- 
laimingos akimirkos egzaltacija. 

„Dvasininkų niekinimą, lyg povandeninė srovė einantį per visą vidu- 
ramžių kultūrą, iš dalies galima paaiškinti aukštesniosios dvasininki- 
jos supasaulėjimu ir vis didesne žemesniosios dvasininkijos deklasa- 
Cija, o iš dalies — senais pagoniškais instinktais. Nepakankamai su- 
krikščioninta liaudies“ pasaulėjauta niekados iki galo..neatsikratė 
pasibjaurėjimo vyru, kuris negali .kariauti ir-privale-skaisčiai- gyventi. 
Riteriška puikybė, pagrįsta narsumu ir meile, lygiai taip pat kaip ir 
šiurkšti prastuomenės mąstysena, dvasinį idealą stūmė šalin nuo savęs. 
Pačios dvasininkijos išsigimimas pridėjo paskutinį lašą, tad ir aukštie- 
Ji, ir žemieji luomai ištisus šimtmečius linksminosi, šaipydamiesi iš 
neskaistaus vienuolio ir apsirijėlio, nutukusio juodaskvernio figūrų. 
Užslėptos neapykantos dvasininkijai visuomet būta. Juo įnirtingiau pa- 
mokslininkas taršė savojo luomo nuodėmes, juo mieliau jo klausėsi 
liaudis '. Vos tik pamokslininkas, sako Bernardinas Sienietis, pakyla į 
mūšį su dvasininkija, klausytojai viską pamiršta; nėra geresnės prie- 
monės palaikyti dėmesiui, kai klausytojus suima snaudulys arba kai 
juos pernelyg nukamuoja karštis ar šaltis. Tąsyk visi išsyk pasidarą 
Žvalūs ir kuo geriausios nuotaikos ?. Viena vertus, keturioliktajame ir 
penkioliktajame šimtmetyje smarkų keliaujančių pamokslininkų žadi- 
namą religinį jaudulį skatina elgetaujančių ordinų atgijimas, kita ver- 
tus, kaip tik elgetaujančių vienuolių išsigimimas daro juos įprastiniu 
patyčių ir paniekos objektu. Netikęs kunigas, novelių personažas, ku- 
ris lyg nuskurėlis padienis už tris grašius atlaiko mišias arba kurį gali 
nusisamdyti nuodėmklausiu „pour absoudre du tout“ [„kad viską at- 
leistų“], paprastai būna elgetaujantis vienuolis *. Apskritai labai jau 
pamaldus Molinet išplitusią panieką elgetaujantiems ordinams šitaip 
išreiškia naujametiniame palinkėjime; 


Prions Dieu gue les Jacobins 
Puissent manger les Augustins, 
Et les Carmes soient pendus 
Des cordes des Frėres Menus *. 

[Melskime Dievą, kad jakobinai / Įstengtų praryti augustinus, / O kar- 
melitai būtų pakarti / Ant minoritų virvių.) 


Dogmatiška neturto samprata, įkūnyta elgetaujančių ordinų pavida- 
lu, jau nebetenkino dvasios. Greta simboliško formalaus Neturto kaip 
dvasinės idėjos buvo pradėta įžvelgti ir jo priešpriešą — realų socia- 
linį skurdą. Toji nauja pažiūra, kurios užuomazgų būta jau gerokai se- 
niau, keturioliktojo šimtmečio pabaigoje aiškiai pasigirsta Anglijoje, 
anksčiau už kitus kraštus atkreipusioje dėmesį į ekonominę pasaulio 
pusę. Keistai svajingos ir miglotos poemos The Vision concerning 
Piers the Plowman autorius pirmasis išvydo sunkiai triūsiančias, nu- 
siplūkusias minias ir, kupinas neapykantos elgetaujantiems vienuo- 
liams, tinginiams, išlaidautojams ir apsimetėliams paliegėliams, vali- 
di mendicantes, savotiškam skėrių antplūdžiui, kamavusiam viduram- 
Žius, ėmėsi garbinti darbo šventumą. Tačiau ir aukštosios teologijos 
sluoksniuose toks vyras kaip Pierre'as d'Ailly nevengia tiems mendi- 
cantes kaip priešpriešą iškelti „,„vere pauperes“, tikruosius vargšus, ir 
neatsitiktinai devotio moderna, ėmusi rimčiau Žiūrėti į tikėjimą, tam 
tikra prasme tapo elgetaujančių ordinų priešingybe. 

Viskas, ką patiriame apie tų laikų kasdieninį religinį gyvenimą, 
byloja apie nuolatinę radikaliai priešingų kraštutinumų kaitą. Juk šai- 
pymasis iš kunigų ir vienuolių ir neapykanta jiems tėra tiktai visuo- 
tinio ir gilaus prielankumo ir garbinimo priešingybė. Lygiai taip pat 
naiviai paviršutiniškas religinių pareigų suvokimas kaitaliojasi su be- 
saikiu užsidegimu. 1437 m., Prancūzijos karaliui sugrįžus į savo sos- 
tinę, surengiamos didžiai iškilmingos gedulingos pamaldos už sielą 
grafo d' Armagnaco, aukos, kurios nužudymu prasidėjo ką tik pasi- 
baigę negandų metai. Minios plūsta į pamaldas, tačiau labai nusivi- 
lia, kai paaiškėja, kad pinigai nebus dalinami. Mat atėjo kokie ketu- 
ri tūkstančiai Žmonių, ramiausiai sako Paryžiaus miestietis, kurie ne- 
būtų ėję, jeigu nebūtų tikėjęsi, kad šis tas bus dalinama. „Et Ie 
maudirent gui avant priėrent pour lui“ ? [„Ir prakeikė jį tie, kurie pir- 
ma už jį meldėsi“]. Tačiau tai tie patys Paryžiaus gyventojai, kurie 
apsipylę ašaromis stebi nesuskaitomas procesijas ir gūžiasi nuo ke- 
liaujančio pamokslininko žodžių. Ghillebert'as de Lannoy Roterda- 
me matė, kaip kunigas, iškėlęs Corpus Domini [Viešpaties Kūną], su- 
stabdė beprasidedantį maištą “. 

Didžiosios priešingybės ir smarkūs įtampos kitimai vienodai reiš- 
kiasi ir šviesuomenės, ir neišprususių masių religiniame gyvenime. 
Religinis nušvitimas visados ateina ūmai, ir tai visados — blankesnis 
atkartojimas to, ką patyrė Pranciškus, kai jis Evangelijos žodžius stai- 
ga išgirdo kaip tiesioginį įsakymą. Riteris girdi skaitant krikšto formu- 
lę, kurią jau gal dvi dešimtis kartų yra girdėjęs; tačiau netikėtai jį pa- 
siekia visas tų žodžių šventumas ir stebuklingas veiksmingumas, tad 
jis pasiryžta ateityje vyti šalin velnią ne persižegnojimu, 0 vien prisi- 
minimu apie krikštą '. Le Jouvencelis ruošiasi stebėti dvikovą; abu 
priešininkai stovi pasirengę prisiekti ostija, kad yra teisūs. Staiga ri- 
terį nusmelkia mintis apie šiurpią būtinybę, kad vienas iš jų turės duoti 
melagingą priesaiką, kad vienas iš jų Žengią į amžiną pražūtį, ir jis sa- 
ko: neprisiekite, kaukitės vien dėl penkių šimtų skydų užstato, neduo- 
dami priesaikos *. 

Pamaldumas didžiūnų, slegiamų sunkaus gyvenimo balasto, kuri 
sudaro ištaiginga prabanga ir pramogų margumynas, kaip tik todėl la- 
bai dažnai yra toks pat spazmiškas kaip ir liaudies pamaldumas. Pran- 
cūzijos karalius Karolis V dažnai pačiu jaudulingiausiu akimirksniu 
palieka medžioklę ir eina klausyti mišių ?. Jaunoji Ona Burgundietė, 
Bedtordo, anglų regento užkariautoje Prancūzijoje, žmona, sykį užrūs- 
tina paryžiečius, nes, pašėlusiai lėkdama raitomis, aptaško purvais 
procesiją. Tačiau kitą kartą ji vidurnaktį palieka margą rūmų šventės 
šurmulį, kad celestinų vienuolyne galėtų dalyvauti ankstyvosiose mi- 
šiose. O jos ankstyvą niūrią mirtį sukelia liga, kuria ji apsikrėtė lan- 
kydama vargšus H6tel Dieu ligoninėje !". 

Mįislingiausių kraštutinumų pasiekia pamaldumo ir nuodėmės 
priešprieša, jei kalbėsime apie tokią figūrą kaip Liudvikas Orleanie- 
tis, 1$ visų prabangos ir malonumų garbintojų pats tikriausias pasau- 
lietis. Jis net įsileidęs į raganavimą ir atsisako jo atsižadėti '!. Ir vis 
dėlto tasai pats Orleanietis yra toks pamaldus, kad turi celę bendrame 
celestinų vienuolyno dormitorijuje; gyvena drauge su vienuoliais, 
klausosi mišių vidurnaktį, o kartais — net penkerių ar šešerių mišių 
per dieną !?. Šiurpią religingumo ir nusikaltimo samplaiką regime Gil- 
les'io de Rais atveju; per pačias vaikų žudynes Machecoulyje jis, 
melsdamas sielos išganymo, užsako mišias Nekaltųjų vaikelių garbei 
ir stebisi, kai teisėjai jam prikiša, kad jis esąs eretikas. Nors kitais at- 
vejais pamaldumas reiškiasi greta ne tokių kraupių nuodėmių, vis dėlto 

esama daugybės dievotų pasaulio garbintojų; toks yra ir barbariškasis 
Gastonas Phėbus, Foix grafas, ir lengvapėdis karalius Renė, ir rafinuo- 
tasis Karolis Orleanietis. Jonas Bavarietis, kietaširdis ir valdingas, per- 
sirengęs eina pas Lidwiną iš Schiedamo pasikalbėti apie savo sielos 
reikalus !*. Jeanas Coustainas, neištikimasis Pilypo Gerojo tarnas, be- 
dievis, beveik niekados neklausęs mišių ir niekados nedavęs išmaldos, 
budelio rankose savo šiurkščia burgundiška tarme ima karštai šauktis 
Dievo !*. 

Pilypas Gerasis ir pats yra puikiausias pamaldumo ir pasaulietinių 
nuostatų samplaikos pavyzdys. Švaistūniškų švenčių rengėjas ir dau- 
gybės nesantuokinių vaikų tėvas, gudrus, apskaičiuojantis politikas, 
kupinas užsispyrimo ir rūstybės, yra rimtai pamaldus. Po mišių dar il- 
gai lieka savo klaupte. Pasninkauja misdamas vien duona ir vandeniu 
keturias dienas per savaitę, be to, dar ir visų Dievo Motinos ir apašta- 
lų švenčių išvakarėse. Kartais ir ketvirtą valandą po pietų dar būna 
nieko nevalgęs. Dalina daug išmaldų ir daro tai slapčiomis. Taip pat 
slapčiomis ir pagal griežtą tarifą jis skiria auką gedulinėms mišioms, 
mirus kiekvienam iš jo valdinių: 400 arba 500 baronui, 300 — riteriui, 
200 — didikui, 100 — varlet “ [tarnui]. Netikėtai užpuolęs Liuksem- 
burgą, jis po mišių taip ilgai atsidėjęs skaito savo brevijorių, o paskui 
dar ir ypatingas padėkos maldas, kad palyda, laukianti jo raitomis, nes 
kautynės dar nepasibaigusios, pradeda nekantrauti: girdi, kunigaikš- 
tis galįs kada kitą sykį sukalbėti savuosius Pater noster. Pilypas per- 
spėjamas, kad ilgiau delsiant jam gresiąs pavojus. Tačiau Pilypas at- 
sako tik tiek: „Si Dieu m'a donnė victoire, il la me gardera“ !* [Jei 
Dievas dovanojo man pergalę, jis man ją ir išsaugos“ ]. 

Visuose šiuose dalykuose nereikia ieškoti šventeiviškumo ar paikos 
tuštybės; jie atspindi įtampą tarp dviejų dvasios polių, kurios šių lai- 
kų dvasia beveik negali patirti. Šią galimybę teikia visiškas nuodėmin- 
go pasaulio ir Dievo karalystės sampratų dualizmas. Viduramžių dva- 
sioje visus aukštesnius ir tyresnius jausmus absorbavusi religija, 0 pri- 
gimtiniai, jusliniai potraukiai, sąmoningai atmetami, turėjo nusmukti 
iki nuodėmingu laikomo pasaulietiškumo lygmens. Viduramžių sąmo- 
nėje tiesiog susiformuoja dvi greta viena kitos gyvuojančios gyveni- 
mo sampratos; dievotoji, asketiškoji samprata laiko pritraukusi visus 
dorovinius jausmus, todėl pasaulietiškoji, visiškai palikta velnio val- 
džioje, keršija juo labiau nežabotu siautuliu. Kai viena iš jų visiškai 

įsiviešpatauja, regime arba šventąjį, arba beatodairišką nusidėjėlį; ta- 
čiau dažniausiai tarp jų išsilaiko nepastovi pusiausvyra su smarkiais 
nukrypimais į abi puses, ir mes regime aistringus žmones, kurių rau- 
donos kaip purpuras nuodėmės kartais tik juo labiau atskleidžia per 
kraštus besiliejantį pamaldumą. 

Regėdami, kaip daugybė viduramžių poetų — kad ir Deschamps'as, 
Antoine'as de la Salle'is, Jeanas Molinet — kuria pamaldžiausius gar- 
binimo himnus greta visokiausios profanacijos ir obsceniškų eilių, net 
mažiau nei šiuolaikinių poetų atveju turime pagrindo jų kūrybos pro- 
duktus skirstyti į hipotetinius pasinėrimo pasaulin ir vidinio susikau- 
pimo periodus. Esame priversti priimti prieštaravimus, kurie mums re- 
gisi bemaž nesuvokiami. 

Tais laikais esama keisčiausių atvejų, kai perdėta prabanga susipi- 
na su griežčiausiu pamaldumu. Nežabotas troškimas išpuošti ir atvaiz- 
duoti visą tikrąjį ir visą minčių gyvenimą reiškiasi ne vien religijos 
perkrovimu tapybos, kalybos ir skulptūros kūriniais. Ir į paties dvasi- 
nio gyvenimo apdarą kartais įsiskverbia spalvos ir švitesio troškulys. 
Brolis Tomas smarkiai puola visokią prabangą ir perteklių, tačiau me- 
dinė pakyla, nuo kurios jis sako pamokslus, minios apdangstyta pačiais 
puošniausiais kilimais, kokius tik pavyko gauti ''. Philippe'as de Mė- 
ziėres'as yra tikras tokio prabangą pamėgusio pamaldumo įsikūniji- 
mas. Jis iki smulkmenų nusakė, kokie turėtų būti jo sumanytojo Kris- 
taus Kančios ordino drabužiai. Tai, apie ką jis svajoja, yra tikra spal- 
vų šventė. Riteriai, kiekvienas pagal savo rangą, turi dėvėti raudonais, 
žaliais, purpuriniais arba žydrais apdarais; didysis magistras — bal- 
tais; balti turi būti ir iškilmių drabužiai. Kryžius privalo būti raudonas, 
diržai — odiniai arba šilkiniai, su rago sagtimis, papuoštomis paauk- 
suotu variu. Batai — juodi, o gobtuvai — raudoni. Smulkmeniškai ap- 
rašoma ir ordino brolių, tarnų, dvasininkų ir moterų apranga '*. Iš to 
ordino nieko neišėjo; Philippe'as de Mėziėres'as visą gyvenimą liko 
didžiuoju kryžiaus Žygių fantazuotoju ir planų kūrėju. Tačiau Pary- 
Žiaus celestinų vienuolyne jis aptiko jį patenkinusią vietą; ordinas bu- 
vo didžiai griežtas, tačiau kaip švitėjo auksu ir brangakmeniais baž- 
nyčia ir vienuolynas, valdovų ir valdovių mauzoliejus '?*. Christine de 
Pisan laikė šią bažnyčią tobulo grožio įsikūnijimu. Mėziėres'as glau- 
dėsi ten kaip pasaulietis, gyveno drauge su vienuoliais jų griežtą gy- 
venimą, bet vis dėlto ir toliau palaikė ryšius su savo laikų valdovais ir 

meno žmonėmis, būdamas lyg ir kokia pasaulietiškai artistiška Geer- 
to Grootės priešingybė. Į šį vienuolyną jis atsiviliojo ir savo kilmin- 
gąjį bičiulį Orleanietį, ir šis rado čia priebėgą po savo patrakusio gy- 
venimo, — rado ir savo ankstyvo atilsio vietą. Tikrai neatsitiktinai abu 
prabangos mėgėjai, Liudvikas Orleanietis ir Burgundijos kunigaikštis 
Pilypas Narsusis, vietos, kur galėtų atsiskleisti jų meilė menams, ieš- 
kojo griežčiausių ordinų vienuolynuose, kur dėl kontrasto su vienuo- 
lių gyvenimu prabanga dar ryškiau žibėjo: Orleanietis celestinų vie- 
nuolyne, o Burgundietis — pas Champmolio kartūzus netoli Dižono. 

Senasis karalius Renė medžiodamas Angers'o apylinkėse aptiko at- 
siskyrėlį: kunigą, kuris, atsisakęs savo rentos, mito vien juoda duona 
ir laukų vaisiais. Karalių sujaudino jo griežtas dorybingumas, ir jis lie- 
pė pastatyti atsiskyrėliui būstą ir koplytėlę. Sau pačiam šalia dar liepė 
užveisti parką ir pastatyti kuklų sodo namuką, kurį įsakė išpuošti pa- 
veikslais ir alegorijomis. Dažnai vykdavo ten, norėdamas toje „son 
cher ermitage de Reculėe“ [„„savo brangioje atsiskyrėlio buveinėje“] 
pasišnekučiuoti su savo menininkais ir mokslininkais *. Kas tai — vi- 
duramžiai, Renesansas, o gal aštuonioliktasis šimtmetis? 

Vienas Savojos kunigaikštis drauge su šešiais savo įsteigto Šven- 
tojo Mauricijaus ordino riteriais tapo atsiskyrėliais — su paauksuotais 
diržais, raudonais gobtuvais, auksiniu kryžium ir geru vynu *. 

Nuo tokio prabangaus pamaldumo tik Žingsnis telieka iki hiperbo- 
liškų nusižeminimo apraiškų, kurios ir pačios didžiai ceremoningos. 
Olivier de la Marche'as iš savo jaunystės laikų atsiminė, kaip miestan 
įžengė Neapolio karalius Jokūbas de Bourbonas, kuris, paragintas 
šventosios Koletės, atsižadėjo pasaulio. Karalius, apsivilkęs skurdžiais 
apdarais, buvo nešamas mėšlo neštuvuose, „telle sans aultre differen- 
ce gue les civieres en guoy U'on porte les fiens et les ordures commu- 
nement“ [„visai tokiuose pat kaip neštuvai, kuriais nešamas mėšlas 


* Karališkoji atsiskyrėlių buveinė Ripaille'io pilyje (netoli Thonono, prie Že- 
nevos ežero) savo metu pati buvo labai išgarsėjusi ir davusi dingstį perdėtiems 
gandams, pamažėle išvešėjusiems ir pavirtusiems gryniausiu šmeižtu. Amedė- 
jus VIII, vėliau tapęs antipopiežium Feliksu V, tikrai nuoširdžiai pasitraukė iš 
pasaulio. Max Bruchet, Le chūtėau Ripaille, Paris, 1907, įrodo, kad „faire ripail- 
le“ [„lėbauti“] neturi nieko bendra su pilies pavadinimu, bet greičiausiai šiek tiek 
persistengia, kai ir tokį blaivų pranešimą kaip Monstrelet, V, p. 112, atmeta kaip 
šmeižtą. (Aut. past.) 

kartu su visokiomis atmatomis“]. Iš paskos žengė kuo dailiausiai ap- 
sidariusių rūmininkų pulkas. „Er ouys racompter et dire, — sako su- 
sižavėjęs La Marche'as, — gue en toutes les villes oū il venoit, il fai- 
soit semblables entrėes par humilite“ *! [„Ir girdėjau pasakojant, kad 
jis taip nusižeminęs įžengdavo į visus miestus, į kuriuos tik atvykdavo“ ]. 

Jau ne tokio vaizdingo nusižeminimo kupini yra daugybės šventų 
pavyzdžių padiktuoti nurodymai laidotuvėms, turį tinkamai perteik- 
ti velionio niekingumą. Šventasis Petras Tomas, Philippe'o de Mė- 
ziėres'o artimas bičiulis ir dvasinis vadovas, pajutęs besiartinančią 
mirtį, liepia įkišti jį maišan, užnerti jam ant kaklo virvę ir paguldyti 
jį ant žemės. Čia jis seka pavyzdžiu šventojo Pranciškaus, kuris juk 
irgi mirties valandą pasiprašė paguldomas ant žemės. Palaidokit ma- 
ne, sako Petras Tomas, prie įėjimo į chorą, kad visi žmonės turėtų 
trypti mano palaikus, o jei bus tik įmanoma, — tai ir ožkos, ir šunys *?. 
Mėziėres'as, susižavėjęs mokinys, savo ruožtu nuolankumu nori pra- 
nokti mokytoją. Jam, girdi, paskutinę valandą reikią užnerti ant kaklo 
sunkią geležinę grandinę. Kai tik jis išleisiąs dvasią, tegu būsiąs nuo- 
gas už kojų nuvilktas į bažnyčios chorą; ten jis tegu gulįs, iki būsiąs 
palaidotas, kryžium ištiestomis rankomis, trim virvėm pririštas prie 
lentos, atstosiančios brangiai išpuoštą karstą, ant kurio, ko gera, dar 
ir jo tuščiagarbis pasaulietinis herbas būtų buvęs nutapytas, „se Dieu 
Ueust tant hay gu'il fust mors ės cours des princes de ce monde“ 
[jei Dievas jo būtų taip neapkentęs, kad jis būtų miręs šio pasaulio 
viešpačių rūmuose“]. Lenta, apklota dviem uolektim kanvos ar 
šiurkščios juodos drobės, tegu būsianti tuo pačiu būdu nuvilkta prie 
duobės, kurion, nuoga kaip ir buvusi, turinti būti įmesta „vargšo pi- 
ligrimo maita““. Ir tik nedidelis akmuo turįs būti pastatytas ant kapo. 
Ir niekam daugiau nereikią duoti Žinios, tik Martynui, jo geram bi- 
čiuliui Viešpatyje, ir jo paskutiniosios valios vykdytojams. 

Mažne savaime suprantama, kad tasai protokolo ir ceremonijų ger- 
bėjas, planų kūrėjas, nepamirštąs nė menkiausios smulkmenos, buvo 
1r daugybės testamentų autorius. Vėliausiame iš jų jau nebekalbama 
apie tą 1392 m. surašytą paskutiniąją valią, o kai Mėziėres'as 1405 m. 
pasimirė, jam buvo surengtos įprastinės laidotuvės; palaidotas jis bu- 
vo su numylėtojo celestinų ordino apdaru, o antkapyje iškalti du įra- 
šai, greičiausiai jo paties kūrybos **. 

Šventumo idealui — beveik galėtum sakyti: šventumo romantiz- 
mui — penkioliktasis šimtmetis dar nesuteikė nieko, kas būtų naujų 
laikų ženklas. Net ir pats Renesansas šventumo idealo nepakeitė. Gre- 
ta didžiųjų srovių, nukreipusių kultūrą naujomis vagomis, šventumo 
idealas ir prieš didžiąją krizę ir po jos pasilieka toks pat, koks visados 
buvo. Šventasis toks pat atsietas nuo laiko kaip ir mistikas. Kontrre- 
formacijos šventųjų tipai yra tie patys kaip ir vėlyvųjų viduramžių, o 
pastarieji jokiu esminiu bruožu nesiskiria nuo ankstyvųjų viduramžių. 
Ir vienais, ir kitais laikais tai vis — didieji liepsningo žodžio ir Žžaizd- 
re nukaltų darbų šventieji: čia — Ignacas Loyola, Pranciškus Ksave- 
rietis, Karolis Borromeus, ten — Bernardinas Sienietis, Vincentas Fer- 
reras, Jonas Capistrano. Greta jų — tylieji Dievo meilės pamišėliai, 
truputėlį giminingi musulmonų ir budistų šventųjų tipams, — Aloyzas 
Gonzaga šešioliktajame, Pranciškus Paulietis, Koletė, Petras Liuksem- 
burgietis — penkioliktajame ir keturioliktajame šimtmetyje. Tarp tų 
dviejų tipų — figūros, turinčios abiejų kraštutinumų bruožų, o kartais 
net ir didžiausiu mastu jungiančios abiejų savybes. 

Šventumo romantizmą galima būtų statyti į gretą su riterystės ro- 
mantizmu, nes abu jie siekia tam tikrus idealius apibrėžtos gyvenimo 
formos vaizdinius arba išvysti įkūnytus kurio nors Žmogaus, arba su- 
kurti literatūros pavidalu. Įsidėmėtina, kad šis šventumo romantizmas 
visais laikais kur kas labiau žavisi fantastiškai gundančiais nusižemi- 
nimo ir susilaikymo kraštutinumais, o ne didžiais religinės kultūros 
taurinimo darbais. Šventuoju tampama ne dėl bažnytinių socialinių 
nuopelnų, kad ir kokie jie būtų didžiuliai, o tik dėl nuostabaus pamal- 
dumo. Didieji energetai tik tada pelno šventųjų garsą, kai jų darbus nu- 
spalvina antgamtiško gyvenimo švitesys; taigi — ne Mikalojus Kuzie- 
tis, bet jo bendražygis Dionyzas Kartūzas*. 

Čia mums pirmiausia svarbu atkreipti dėmesį į tai, kaip į šventumo 
idealą žiūrėjo rafinuotieji prabangos kultūros sluoksniai, tie patys, ku- 
rie riterystės idealą toliau garbino ir puoselėjo viduramžiams pasibai- 
gus. Net ir tais laikais valdovų sluoksniuose dar kelis kartus radosi 
šventųjų. Vienas iš jų yra Karolis de Blois, mums jau žinomo Jono iš 
Blois, Goudos ir Schoonhoveno dėdė. Iš motinos pusės jis buvo Valois 


* Siuo atžvilgiu mums neturi reikšmės, ar Bažnyčia aptariamus asmenis pa- 
skelbė šventaisiais, ar tik palaimintaisiais. (Aut. past.) 

giminės atžala, o dėl vedybų su Bretanės kunigaikštystės paveldėtoja 
Joana de Penthičvre jo daliai teko vaidai dėl sosto, kuriems jis gavo 
paaukoti geriausiąją savo gyvenimo dalį. Jam buvo iškelta vedybų są- 
lyga priimti kunigaikščio herbą ir šūkį. Jis susiduria su kitu pretenden- 
tu, Jonu de Montfort'u, ir kovos dėl Bretanės sutampa su Šimtamečio 
karo pradžia; Montfort'o pretenzijų gynimas buvo vienas iš painių rei- 
kalų, atvedusių Eduardą III Prancūzijon. Grafas de Blois stoja į kovą 
riteriškai ir grumiasi kaip vienas iš geriausių ano meto karvedžių. 1347 
m., prieš pat Kalė apgultį, paimtas į nelaisvę, jis lieka Anglijoje iki 
1356 m. Tik 1362 m. jis gali vėlei stoti į kovą dėl kunigaikštystės ir 
žūsta toje kovoje 1364 m. prie Aurai, narsiai kaudamasis greta Bert- 
rand'o du Guesclino ir Beaumanoiro. 

Tasai karžygys, kurio išorinė biografija niekuo nesiskiria nuo dau- 
gybės pretendentų į valdovus ir karo vadų biografijų, nuo jaunumės 
gyveno griežto asketo gyvenimą. Dar vaiką tėvas stengėsi jį atitraukti 
nuo pamokomų knygų, kurios rodėsi nederamos Žmogui su tokia atei- 
timi. Jis miega pasiklojęs šiaudų ant aslos šalia savo Žmonos guolio. 
Jam kritus mūšio lauke po šarvais aptinkama ašutinė. Išpažinties jis ei- 
na kas vakarą prieš miegą, sakydamas, kad krikščioniui nedera užmigti 
su nuodėmėm. Nelaisvės metais Londone jis dažnai eina į kapines ir 
ten atsiklaupęs kalba De profundis. Bretonas ginklanešys, jo ragina- 
mas kalbėti atliepiamąsias psalmės eilutes, atsisako; ne, sako jis, čia 
guli tie, kurie išžudė mano tėvus ir draugus ir sudegino jų namus. 

Atgavęs laisvę Karolis de Blois susirengia per apsnigtus La Ro- 
che-Derrieno laukus, kur kitados buvo paimtas nelaisvėn, basomis ei- 
ti į Trėguier aplankyti relikvijų šventojo Ivo, išgarbinto Bretanės glo- 
bėjo, kurio gyvenimą buvo aprašęs nelaisvės metais. Žmonės, tatai pa- 
tyrę, nukloja jo kelią šiaudais ir užtiesalais, tačiau grafas de Blois 
pasirenka kitą kelią ir eidamas taip susižaloja kojas, kad paskui pen- 
kiolika savaičių negali vaikščioti ?*. Jam mirus karališkieji giminaičiai, 
tarp jų — žentas Liudvikas Anžujietis, mėgina pasiekti, kad jis būtų 
paskelbtas šventuoju. 1371 m. Angers'e įvyksta procesas, kuris baigia- 
si jo paskelbimu palaimintuoju. 

Jeigu galima tikėti Froissart'u, tasai Karolis de Blois turėjo pavaini- 
kį sūnų. „La fu occis en bon couvenant li dis messires Charles de Blois, 
le viaire sus ses ennemis, et uns siens filz bastars gui s'appeloit messi- 
res Jehans de Blois, et pluiseur aultre chevalier et escuier de Bretag- 

ne“ > [„Ten garbingai, veidu į priešus, žuvo minėtasis Karolis de Blois, 
vienas jo nesantuokinis sūnus Jonas de Blois ir daugelis kitų Bretanės 
riterių ir ginklanešių“]. Keista, nes Karolis de Blois buvo ne koks atsi- 
vertėlis, 0 savęs marinimo entuziastas nuo jaunumės. Galima spėti, kad 
Froissart'as apsiriko arba kad keturioliktasis šimtmetis įstengė suderin- 
ti prieštaravimus, kurie mums atrodytų visai nesuderinami. 

Tokių klausimų mums nekelia kito anų laikų didžiai kilmingo šven- 
tojo, Petro Liuksemburgiečio, gyvenimas. Toji atžala Liuksemburgo 
grafų giminės, keturioliktajame šimtmetyje vaidinusios reikšmingą 
vaidmenį ir vokiečių imperijoje, ir Prancūzijos bei Burgundijos rū- 
muose, yra tinkamas pavyzdys to, ką Williamas James'as vadina „the 
under-witted saint“ ** [„nedidelio proto šventuoju“]: ribotos dvasios 
žmogus, galįs gyventi tiktai baimingai atsitvėręs pamaldžių minčių pa- 
saulėlyje. Jis gimė 1369 m., taigi prieš pat Brabanto ir Gelrės [Gelder- 
no] kautynes prie Baesweilerio, kuriose žuvo jo tėvas Guy. Jo dvasi- 
nės raidos kelias nuolatos veda mus į Paryžiaus celestinų vienuolyną, 
kur jis, vos aštuonerių metų berniukas, bendrauja su Philippe'u de Mė- 
ziėres'u. Dar vaikas jis jau užverčiamas bažnytinių titulų gausybe: iš 
pradžių keliagubas kanauninkas, paskui, sulaukęs penkiolikos metų, 
Meco vyskupas, dar vėliau — kardinolas. Nesulaukęs nė aštuoniolikos 
metų, jis miršta 1387 m., ir išsyk Avinjone dedamos pastangos jį ka- 
nonizuoti. Pasitelkiami patys svariausi autoritetai: Prancūzijos karalius 
pateikia prašymą, jį paremia Paryžiaus katedros kapitula ir Universi- 
tetas. Procese, vykusiame 1389 m., kaip liudininkai dalyvauja aukščiau- 
sio rango Prancūzijos didikai: Petro brolis Andriejus Liuksemburgie- 
tis, Liudvikas de Bourbonas, Enguerrand'as de Coucy. Tiesa, per Avin- 
jono popiežiaus aplaidumą paskelbimas šventuoju neįvyko (1527 m. 
Petras Liuksemburgietis buvo paskelbtas palaimintuoju), tačiau garbi- 
nimas, galėjęs pateisinti karaliaus prašymą, jau seniai buvo leistas ir 
toliau nekliudomai vyko. Toje Avinjono vietoje, kurioje buvo palaidoti 
Petro Liuksemburgiečio palaikai ir iš kurios kasdien buvo pranešama 
apie akivaizdžiausius stebuklus, karalius įsteigė celestinų vienuoly- 
ną, — sekdamas Paryžiaus vienuolynu, kuris anomis dienomis buvo 
labiausiai mėgstama karališkųjų sluoksnių šventovė. Orleano, Berry ir 
Burgundijos kunigaikščiai, pavaduodami karalių, atvyko padėti kerti- 
nio akmens *?. Pierre'as Salmonas pasakoja, kaip jis keleriais metais 
vėliau klausėsi mišių šventojo koplyčioje 25. 

Šito anksti mirusio.karališko asketo paveikslas, kurį pateikia liudi- 
ninkai. per kanonizacijos procesą, yra kažkoks apgailėtinas. Petras 
Liuksemburgietis yra pernelyg išstypęs, džiova sergąs jaunuolis, ku- 
ris dar vaikas nieko daugiau nepripažino, išskyrus baimingai griežto 
tikėjimo tvirtybę. Jis sudraudžia besijuokiantį broliuką, nes tikrai esą 
parašyta, kad mūsų Viešpats verkė, bet niekur nesą parašyta, kad jis 
kada būtų juokęsis. „„Douls, courtois et debonnaire, — taip apie jį sa- 
ko Froissart'as, — vierge de son corps, moult large aumosnier. Le plus 
du jour et de la nuit il estoit en oroisons. En toute sa vye il n'y Ot fors 
humilitė“ > [„Švelnus, mandagus ir geros širdies, skaistaus kūno ir ne- 
paprastai dosniai dalinąs išmaldą. Didesnę dienos ir nakties dalį pra- 
leisdavo melsdamasis. Visas jo gyvenimas buvo vienas nuolanku- 
mas“). Iš pradžių aristokratiška aplinka mėgina atkalbėti jį nuo planų 
išsižadėti pasaulio. Prašnekęs apie tai, kad eisiąs klajoti ir pamokslau- 
ti, jis susilaukia atsakymo: jūs pernelyg aukšto ūgio; visi jus iškart at- 
pažins. Be to, jūs neištversite šalčio. Ir kaipgi jūs galėsite pamoksluo- 
se šaukti į kryžiaus žygį? Akimirką atrodo, kad mums pavyko pažvelg- 
ti į pačią tos menkos, kietos dvasios gelmę. „Je vois bien, — sako 
Petras,— gu'on me veut faire venir de bonne voye d la malvaise: cer- 
tes, certes, si je m'y mets, je feray tant gue tout le monde parlera de 
moy“ [„Gerai matau, kad norima mane iš gero kelio išvesti į blogą: Ži- 
noma, žinoma, jeigu juo pasukčiau, pasiekčiau, kad visas pasaulis apie 
mane kalbėtų“]|. Pone, atsako mokytojas Jeanas de Marche'as, jo nuo- 
dėmklausys, nėra nė vieno, kuris trokštų, kad darytumėt pikta, visi no- 
ri, kad darytumėt vien gera. 

Aišku, kad aukštieji giminaičiai, pamatę, jog asketiškieji berniuko 
polinkiai neišnaikinami, pradėjo tuo žavėtis ir didžiuotis. Šventasis, ir 
dar toks jaunas šventasis — tiesiai iš jųjų tarpo! Regime vargšą palie- 
gusį jaunuolį, slegiamą bažnytinių titulų svorio, atsidūrusį pačiame 
Berry ir Burgundijos rūmų gyvenimo prabangos ir puikybės centre, 
nors patį suskretusį ir gyvių apniktą, vis be paliovos perkratinėjantį sa- 
vo skurdžias ir menkas nuodėmes. Pati išpažintis jam buvo kone tapusi 
žalingu įpročiu. Kasdien jis rašėsi savo nuodėmes lapelyje, o jeigu ke- 
lionėje ar žygyje kartais negalėdavo to padaryti, tai paskui valandų va- 
landas rašydavo, iki pasivydavo ką sugaišęs. Žmonės matė jį rašantį 
naktimis arba skaitinėjantį savo lapelius žvakės šviesoje. Paskui jis 
keldavosi vidur nakties ir eidavo išpažinties pas kurį nors iš savo ka- 

pelionų. Kartais jis veltui belsdavosi prie jų miegamųjų durų; jie apsi- 
mesdavo kurti. Suradęs, kas jį išklausys, imdavo skaityti nuodėmes iš 
savųjų lapelių. Pradėjo nuo dviejų ar trijų kartų per savaitę, o paskuti- 
nėmis dienomis ėjo išpažinties jau dukart per dieną; nuodėmklausiui 
nevalia buvo pasitraukti nuo jo šono. O kai jis pagaliau nuo džiovos 
pasimirė, paprašęs, kad būtų palaidotas kaip vargšas, buvo aptikta vi- 
sa skrynelė, pilna tų lapukų, kuriuose diena dienon buvo rašomos šito 
smulkmeniško gyvenimo nuodėmės *. 

Troškimas pačioje karaliaus giminėje tarp tiesioginių prosenių tu- 
rėti šventąjį 1518 m. paskatino Liudviką Savojietę, Pranciškaus I mo- 
tiną, kreiptis į Angulemo vyskupą, prašant pradėti tyrimą dėl Jono An- 
gulemiečio paskelbimo palaimintuoju. Jonas Orleanietis, arba Angu- 
lemietis, buvo jaunesnysis Karolio Orleaniečio, poeto, brolis ir 
Pranciškaus I senelis. Nuo dvyliktųjų iki keturiasdešimt penktųjų sa- 
vo gyvenimo metų jis buvo anglų nelaisvėje, o paskui iki pat mirties 
pamaldžiai ir užsidaręs gyveno savojoje Cognaco pilyje. Nuo kitų val- 
dovų jis skyrėsi tuo, kad knygas ne tik kaupė, bet ir skaitė; pats sau 
pasidarė Chaucerio Canterbury Tales rodyklę, kūrė maldingas eiles, 
perrašinėjo receptus ir, regisi, buvo gana blaiviai maldingas. Apie jį vi- 
siškai tikrai Žinoma, kad turėjo pavainikį Angulemietį, nes išliko įvai- 
kinimo raštas. Mėginimai paskelbti jį palaimintuoju truko ligi pat sep- 
tynioliktojo šimtmečio, bet geidžiamo tikslo nepasiekė *", 

Dar vienas atvejis leidžia mums šiek tiek perprasti rūmų sluoksnių 
ir šventumo santykį: šventojo Pranciškaus Pauliečio buvimas Liudvi- 
ko XI rūmuose. Keistas karaliaus maldingumo tipas yra taip gerai Ži- 
nomas, kad nėra reikalo jį čia išsamiai aprašinėti. Liudvikas, „gui 
achetois la grace de Dieu et de la Vierge Marie da plus grans deniers 
gue oncgues ne fist roy“ >! [„kuris pirko Dievo ir Mergelės.Marijos ma- 
lonę už daugiau pinigų, nei kada nors tai yra daręs kitas karalius“|, pa- 
sižymėjo visomis tiesmukiausio ir blaiviausio fetišizmo savybėmis. Jo 
relikvijų garbinime, jo maldingų kelionių ir procesijų aistroje, regisi, 


* Acta Sanctorum Julii, t. 1, p. 486—628. Prof. Wensinckas atkreipė mano 
dėmesį į tai, kad paprotys kasdien užsirašinėti nuodėmes buvo palaimintas labai 
senos tradicijos; kad jis jau buvęs aprašytas Jono Klimako (Johannes Climacus, 
apie 600 m.) veikale Scala Paradisi, ed. Raderus, Paris, 1633, p. 65, kad jis ži- 
nomas ir islamo religijoje, Ghazali mokyme, ir kad jo dar liepia laikytis Ignacas 
Loyola savo Exercitia spiritualia. (Aut. past.) 

nėra nė trupinėlio švento taurumo, nė ženklo pagarbaus santūrumo. Su 
šventais daiktais jis elgiasi taip, lyg jie būtų vien brangūs naminiai 
vaistai. Saint Laudo kryžius būtinai turėjo būti atgabentas iš Angers'0 
į Nantą, idant juo būtų prisiekta ??, nes priesaika Saint Laudo kryžium 
Liudvikui buvo reikšmingesnė už bet kurią kitą. Kai Saint Polio ko- 
netablis, pašauktas karaliaus akivaizdon, prašo valdovą prisiekti Saint 
Laudo kryžiumi, kad garantuoja jo saugumą, Liudvikas atsako: duo- 
du bet kurią kitą priesaiką, tik ne šitą ?*. Artinantis mirčiai, kurios 
Liudvikas taip be galo bijojo, iš visų pusių jam siunčiamos brangiau- 
sios relikvijos: popiežius tarp kitų dalykų atsiunčia jam net paties 
šventojo Petro korporalą *; net pats Didysis Turkas pasiūlo jam reli- 
kvijų rinkinį, dar tebebuvusį Konstantinopolyje. Greta karaliaus ligos 
patalo ant bufeto stovi pati Sainte Ampoule [indas su šventuoju alie- 
jum], atgabentas iš Reimso, iš kur jis ligi tol nė sykio nebuvo išvež- 
tas; kai kas tvirtino, kad karalius norįs pats išmėginti stebuklingą šven- 
tojo aliejaus veikimą, išsitepdamas juo visą kūną **. Tai bruožai tokio 
tikėjimo, kokį regime turėjus Merovingų laikų karalius. 

Beveik neįmanoma nustatyti ribos tarp Liudviko aistros kolekcio- 
nuoti neregėtus gyvūnus, sakysim, Šiaurės elnius ar briedžius, ir kaup- 
ti brangias relikvijas. Jis susirašinėja su Lorenzo de'Mediciu apie 
šventojo Ženobijaus, vietinio Florencijos šventojo, žiedą ir apie „ag- 
nus Dei“ , tai yra augalų atmainą, kitaip dar vadinamą ir agnus scythi- 
cus, kuri laikyta stebuklingos galios retenybe *. Keistame Plessis lės 
Tours pilies ūkyje paskutinėmis Liudviko gyvenimo dienomis aptinka- 
me margą pamaldžių užtarėjų ir muzikantų mišinį. „Oudit temps le roy 
Jist venir grant nombre et grant guantitė de joueurs de bas et doulx in- 
strumens, gu il fist loger d Saint-Cosme prės Tours, ou illec ilz se as- 
semblerent jusgues au nombre de six vingtz, entre lesguelz y vint plu- 
seurs bergiers du pays de Poictou. Oui souvent jouerent devant le Io- 
gis du roy, mais ilz ne le veoyent pas, affin gue ausdiz instrumens le 
roy y prensist plaisir et passetemps et pour le garder de dormir. Et 
d'un autre costė y fist aussy venir grant nombre de bigotz, bigottes et 
gens de devocion comme hermites et sainctes creatures, pour sans ces- 


* Korporalas per šv. Mišias ant altoriaus kunigo patiesiama pašventinta 
lininė staltiesėlė, ant kurios laikoma ostija ir taurė. (Vert. past.) 

ser prier d Dieu gu'il permist gu'il ne mourust point et gu'il le lais- 
sast encores vivre“ ** [„„Tuo metu karalius sukvietė didelį skaičių mu- 
zikantų su įvairiais instrumentais ir apgyvendino juos Saint-Cosme'e 
prie Tūro, kur jų susirinko šešios dvidešimtys, tarp jų buvo daug pie- 
menų iš Poictou. Jie dažnai grojo priešais karaliaus kambarius, bet ne- 
matydami jo, kad karalius girdėtų jų instrumentus ir smagiai leistų lai- 
ką ir neužmigtų budėdamas. Kita vertus, jis sukvietė taip pat daug 
šventuolių, vyrų ir moterų, ir dievotų Žmonių, kaip antai atsiskyrėlių 
ir šventųjų, kad tie be paliovos melstų Dievą, kad karalius nenumirtų 
ir kad jis leistų karaliui dar pagyventi“). 

Ir šventasis Pranciškus Paulietis, Kalabrijos atsiskyrėlis, viršijęs 
net Mažesniųjų brolių nusižeminimą, įkurdamas minimų [mažiausių- 
jų] broliją, tikrąja to Žodžio prasme yra Liudviko kolekcionavimo 
aistros objektas. Savo paskutiniosios ligos dienomis karalius vien to- 
dėl troško turėti šalia savęs tą šventąjį, kad šis savo užtarimu prail- 
gintų karaliaus gyvenimą *?. Kelios misijos pas Neapolio karalių ne- 
davė vaisių, tuomet Liudvikas įstengė diplomatiniais keliais per po- 
piežių užsitikrinti, kad stebuklingasis vyras, nors ir labai prieš savo 
valią, vis dėlto jį aplankys. Didikų palyda pargabena šventąjį iš Ita- 
lijos **. Jam atkakus Liudvikas vis dar nėra tikras, „nes jau ne vie- 
nas, apsimetęs šventuoju, buvo jį apgavęs“, todėl įsako savo asme- 
niniam gydytojui šnipinėti Dievo vyrą ir visokiais būdais ištirti jo do- 
rybingumą *. 

Šventasis kuo puikiausiai tuos išmėginimus ištveria. Jojo askezė 
yra itin barbariška, verčianti prisiminti jo kraštiečius iš dešimtojo am- 
žiaus, šventąjį Nilą ir šventąjį Romualdą. Jis bėga išvydęs moteris. 
Nuo jaunumės nėra lytėjęs pinigo. Jis miega dažniausiai stačiomis ar 
kur nors atsišliejęs; nesikerpa nei plaukų, nei barzdos. Niekados ne- 
valgo gyvulinio maisto, tenkinasi šaknelėmis *?. Dar net paskutiniai- 
siais savo gyvenimo mėnesiais pats karalius rašo, rūpindamasis tinka- 
mu savojo šventojo maistu: „Monsieur de Genas, je vous prie de m'en- 
voyer des citrons et des oranges douces et des poires muscadelles et 
des pastenargues, et c'est pour le saint homme gui ne mange ny chair 


* „sed volens caute atgue astute agere, propterea guod a pluribus fuisset sub 
umbra sanctitatis deceptus, decrevit variis modis experiri virtutem servi Dei“. — 
Acta Sanctorum, |. c. (Aut. past.) 

ny poisson; et vous me ferės ung fort grant plaisir“ * [,„Pone de Ge- 
nas, prašom atsiųsti citrinų ir saldžių apelsinų, ir muškatų, ir paster- 
nokų, ir visa tai šventajam vyrui, nevalgančiam nei mėsos, nei žuvies; 
ir jūs man padarysite didžiulį malonumą“). 

Karalius jo nevadina niekaip kitaip, tiktai /e saint homme [šventuo- 
ju vyru], tad panašu, kad net Commines'as, keliskart regėjęs šventąjį, 
jo vardo nežinojo *?. Tačiau saint homme vadino jį ir tie, kurie šaipėsi 
iš to keistojo svečio atvykimo arba kurie nepasitikėjo jo šventumu, sa- 
kysim, kad ir karaliaus asmeninis gydytojas Jacgues'as Coitier. Com- 
mines'o pranešimai blaiviai santūrūs. ,/! est encores vif, — užbaigia 
jis, — par guoy se.pourroit bien changer ou en myeulx ou en pis, par 
guoy me tays, pour ce gue plusieurs se mocguoient de la venue de ce 
hermite, gu'ilz appelloient, „sainct homme“ *! [Jis dar gyvas, tad vis- 
kas gali pasikeisti į gera arba į bloga, todėl aš tyliu, nes daugelis šai- 
pėsi iš atvykimo šito atsiskyrėlio, kurį jie vadino „šventuoju vyru“]. 
Vis dėlto pats Commines'as liudija niekados neregėjęs „de si saincte 
vie, ne oū il semblast myeulx gue le Sainct Esprit parlast par sa bou- 
che“ [„tokio švento gyvenimo ir tokio Žmogaus, kuris atrodo taip, lyg 
jo lūpomis kalbėtų Šventoji Dvasia“]. O mokyti Paryžiaus teologai, 
Jeanas Standonckas ir Jeanas Ouentinas, atsiųsti pasikalbėti su šven- 
tuoju vyru apie prašymą įkurti Paryžiuje minimų konventą, grįžta di- 
džiai sukrėsti jo asmens padaryto įspūdžio ir atsikratę turėtos priešiš- 
kos nuostatos **. 

Burgundijos kunigaikščių domėjimasis to meto šventaisiais yra ne 
toks savanaudiškas kaip Liudviko XI domėjimasis šventuoju Pranciš- 
kum Pauliečiu. Įsidėmėtina, kad ne kartą didieji regėtojai ir nepapras- 
ti asketai vis reiškiasi kaip tarpininkai ir patarėjai politikos klausimais. 
Taip buvo su šventąja Kolete ir su palaimintuoju Dionyzu iš Rycke- 
lio, kitaip vadinamo Kartūzu. Koletę Burgundijos giminė itin išskyrė; 
Pilypas Gerasis ir jo motina Margarita Bavarietė ją pačią pažinojo ir 
klausdavo jos patarimų. Ji buvo tarpininkė, kai kildavo nesutarimų tarp 
Prancūzijos, Savojos ir Burgundijos valdovų giminių. Karolis Narsu- 
sis, Marija ir Maksimilijonas, Margarita Austrė be paliovos reikalauja 


* Lettres, X, p. 124, 1483 m. birželio 29 d. Turint galvoje, kad pasternokai 
labai įprasta daržovė, galima spėti, kad karalius veikiau turėjo galvoje pastėgues, 
t. y. arbūzus. (Aut. past.) 

paskelbti ją šventąja **. Dar reikšmingesnis yra Dionyzo Kartūzo vaid- 
muo viešajame jo laikų gyvenime. Ir jis ne kartą buvo susijęs su Bur- 
gundijos valdovų gimine, reiškiasi kaip Pilypo Gerojo patarėjas. Kar- 
tu su kardinolu Mikalojum Kuziečiu, kurį kaip pagalbininkas lydėjo 
įžymiojoje kelionėje per vokiečių imperiją, jis 1451 m. kunigaikščio 
buvo priimtas Briuselyje. Dionyzas, nuolatos slegiamas nuojautos, kad 
Bažnyčiai ir krikščionijai blogai klojasi ir kad artinasi didžios negan- 
dos, klausia viename regėjime: Viešpatie, negi turkai ateis į Romą? Jis 
ragina kunigaikštį leistis į kryžiaus žygį “. Tasai „inclytus devotus ac 
optimus princeps et dux“ [„įžymusis maldingas ir geriausias kuni- 
gaikštis ir valdovas“], kuriam skirtas Dionyzo traktatas apie valdovo 
gyvenimą ir elgesį, vargu ar galėjo būti kas kitas, o ne Pilypas. Karo- 
lis Narsusis padėjo Dionyzui Hertogenbosche įkurti kartūzų vienuo- 
lyną Konstantinopolio šventosios Sofijos garbei, — kunigaikštis ją dėl 
suprantamų priežasčių manė buvus šventa moterimi, nors iš tikrųjų čia 
turėta galvoje Amžinoji Išmintis **. Kunigaikštis Arnoldas van Gelrė 
prašo Dionyzo patarimo, susivaidijęs su savo sūnumi Adolfu *“, 

e vien valdovai, bet ir dažnas didikas, dvasininkas ir miestietis be 
perstogės šturmuoja jo celę Rurmonde, prašydamas patarimo; jam 
nuolatos tenka spręsti gausybę sudėtingų klausimų, padėti abejonių ar 
sąžinės problemų kamuojamiems žmonėms. 

Dionyzas Kartūzas yra visų ryškiausias viduramžių pabaigos įta- 
kingo religinio entuziasto tipas. Tai neįtikėtinai energingas gyveni- 
mas; didžiųjų mistikų ekstazė, be galo griežta askezė, nuolatiniai re- 
gėjimai ir pranešimai apie vizijas šiame gyvenime susiliejo draugėn 
su tiesiog neaprėpiama teologinių tekstų autoriaus ir praktinio dva- 
sinio patarėjo veikla. Jis vienodai artimas ir didiesiems mistikams, 
ir praktiškiesiems Windesheimo kongregacijos nariams, sakysim, 
Brugmanui, kuriam parašo įžymųjį krikščioniško gyvenimo vadovą *!, 
ir Mikalojui Kuziečiui, ir raganų medžiotojams “*, ir aistringiems 
Bažnyčios apsivalymo šalininkams. Jo darbingumas turėjo būti tie- 
si0g neprilygstamas. Jo raštai sudaro 45 tomus in guarto. Atrodo, ta- 
rytum visa viduramžių teologija dar sykį būtų pasruvusi iš po jo 
plunksnos. „Oui Dionysium legit, nihil non legit“ [„„Kas skaito Dio- 
nyzą, tam nebėra neskaitytų dalykų“], — toks buvo šešioliktojo šimt- 
mečio teologų posakis. Jis vienodai gerai ir nagrinėja giliausius fi- 
losofinius klausimus, ir, paprašytas seno pasauliečio, brolio Vilhelmo, 

rašo apie tai, kaip sielos atpažins viena kitą aname pasaulyje. Išdės- 
tysiąs viską, tikina Dionyzas, kiek galima paprasčiau, o brolis Vvil- 
helmas galėsiąs duoti išversti į nyderlandų kalbą *. Nenutrūkstamu 
paprastai išreikštų minčių srautu jis perteikia viską, ką mąstė didieji 
pirmtakai. Tai vėlyvų laikų veikalas: santraukos, išvadų darymas, o 
ne nauja kūryba. Bernardo Klerviečio ar Hugono Senviktoriečio ci- 
tatos lyg deimantai žiba ant monotoniško Dionyzo prozos drabužio. 
Visus savo kūrinius jis pats rašo, peržiūri, taiso, rubrikuoja ir iliu- 
minuoja, kol pagaliau gyvenimo pabaigoje apdairiai liaujasi rašęs: 
„Ad securae taciturnitatis portum me transferre intendo“, — dabar 
jau pasitraukiu į saugios tylos uostą **. 

Ramybė jam nepatirtas daiktas. Kasdien jis sukalba mažne visą 
psalmyną; sukalbėti bent pusę yra būtina, tvirtina jis. Kad ir ką dirb- 
damas, apsirenginėdamas ir nusirenginėdamas, jis vis meldžiasi. Po 
ankstyvųjų mišių, kai visi vėl eina poilsio, jis nebesigula. Dionyzas 
stiprus ir aukštas, jis gali nė kiek netausoti savo kūno. Mano galva 
geležies, o kūnas — vario, sako jis. Nė kiek nesibjaurėdamas, net su 
pasigardžiavimu valgo jis sugedusį maistą: sukirmijusį sviestą, srai- 
gių apgraužtas vyšnias; šios rūšies gyviai neturi mirtinų nuodų, sa- 
ko Dionyzas, juos galima ramiai valgyti. Pernelyg sūrią silkę jis tol 
laiko pakabinęs, kol ši supūva: pašvinkę valgiai man skanesni už sū- 
rius?! 

Visą minties triūsą, reikalingą giliausioms teologinėms tiesoms ap- 
mąstyti ir išreikšti, jis nuveikia ne gyvendamas netrikdomą ir vienodą 
mokslininko gyvenimą, bet patirdamas nepaliaujamus sukrėtimus dva- 
sios, jautrios kiekvienam smarkesniam antgamtinės būties prisilieti- 
mui. Dar vaikas jis keliasi mėnuliui šviečiant, manydamas, kad jau lai- 
kas eiti mokyklon **. Jis kalba užsikirsdamas; „Mikniau“, — plūstasi 
vienas jo varomas velnias. Jis regi mirštančios moters van Vlodrop 
kambarį pilną velnių; jie išmuša jam lazdą iš rankų. Niekas už jį smar- 
kiau nėra patyręs šiurpaus „keturių paskutiniųjų dalykų“ slogučio; bai- 
sus velnių antpuolis mirštant yra vis kartojama jo pamokslų tema. Dio- 
nyzas nuolatos bendrauja su mirusiaisiais. Vienas brolis paklausia, ar 
dažnai jį lankančios mirusiųjų dvasios. O, šimtų šimtus kartų, atsako 
Dionyzas. Jis atpažįsta savo tėvą skaistykloje ir išmeldžia jam atleidi- 
mą. Regėjimų, apreiškimų ir vizijų jis be perstogės kupinas, bet kalba 
apie juos tiktai nenoromis. Jis gėdisi ekstazių, kurias jam sukelia vi- 

sokios išorinės dingstys: visų pirma — muzika, kartais net didikų 
draugijoje, susirinkusioje pasiklausyti jo išminties ir pamokymų. Tarp 
didžiųjų teologų jis tituluojamas Doctor ecstaticus. 

Nemanykime, kad tokia didi figūra kaip Dionyzo Kartūzo išvengė 
įtarinėjimų ir patyčių, tekusių Liudviko XI parsikviesto keistojo ste- 
bukladario daliai; ir Dionyzas turi be atvangos grumtis su pasaulio pa- 
nieka ir pažeminimu. Penkioliktojo šimtmečio dvasia vargiai teišlai- 
ko pusiausvyrą, atsidūrusi akis į akį su aukščiausiomis viduramžių ti- 
kėjimo apraiškomis. 


14 

uo to laiko, kai dvyliktajame šimtmetyje saldžiai lyrinė Ber- 
nardo Klerviečio mistika pradėjo jausmingo graudulio dėl 
Kristaus kančių fugą, dvasia kaskart vis smarkiau persiėmė 
jaudulingu atsidavimu pasijai; ji buvo persisunkusi ir prisisotinusi 
Kristaus ir kryžiaus. Jau kūdikystėje Nukryžiuotojo paveikslas buvo 
diegiamas švelnioms sieloms, — toks didžiulis ir toks tamsus, kad jo 
šešėlis savo rimtumu gulė ant visų kitų jausminių išgyvenimų. Kai 
Jeanas Gersonas dar buvo vaikas, jo tėvas kartą atsistojo prie sienos 
išskėtęs rankas ir tarė: „Žiūrėk, sūnau, šitaip buvo nukryžiuotas ir nu- 
mirė tave sukūręs ir tave atpirkęs Dievas“. Tasai paveikslas, vis ryš- 
kėjantis bėgant metams, išliko berniuko atmintyje ligi žilos senatvės, 
ir vaikas už tai buvo dėkingas savo maldingajam tėvui dar ir tada, kai 
šis pasimirė kaip tik Kryžiaus Išaukštinimo dieną '. Koletė, būdama 
ketverių metų, kasdien girdėjo, kaip motina melsdamasi verkia ir dū- 
sauja dėl Kristaus Kančios, prisimindama, kaip jis buvo paniekintas, 
muštas ir kankintas. Tie prisiminimai taip giliai įstrigo jos itin jautrion 
sielon, kad jai visą gyvenimą nukryžiavimo valandą spausdavo ir gel- 
davo širdį, o skaitydama Kančios istoriją ji kęsdavo didesnes kančias 
nei kai kurios moterys gimdydamos *. Pamokslininkas, būdavo, kartais 
visą ketvirtį valandos nukryžiuotojo poza tylėdamas stovi prieš savo 
klausytojus *. 
Dvasia buvo taip perpildyta Kristaus, kad, atsiradus bent menkiau- 
siam išoriniam kokio veiksmo ar idėjos panašumui su Viešpaties gy- 
venimu ar kančia, Kristaus motyvas išsyk suskambėdavo. Vargšė vie- 

nuolė, nešanti malkas virtuvėn, vaizduojasi, kad ji šitaip neša kryžių: 
paties medžio nešimo vaizdinio pakanka, kad veiksmas būtų išvystas 
didžiausiojo meilės žygdarbio šviesoje. Akla moteriškutė, pradėjusi 
skalbti, skalbyklą ir kubilą laiko kūte ir prakartėle *. Tačiau lygiai to- 
kia pat persisotinimo religiniu turiniu apraiška yra ir profanacija, kai 
religiniais vaizdiniais persunkiamas valdovų garbinimas; kai Liudvi- 
kas XI lyginamas su Kristumi, o imperatorius, jo sūnus ir anūkas — 
su Trejybe *. 

Penkioliktojo šimtmečio religinis jausmingumas reiškiasi dvejopa 
forma. Viena vertus, jis atsiskleidžia didžiu jauduliu, kartkartėmis vis 
pagaunančiu liaudį, kai koks nors keliaujantis pamokslininkas savo žo- 
džiu uždega visą dvasinį kurą it sausą žabų ryšelį. Tai spazminės ap- 
raiškos, aistringos, smarkios, bet greit vėlei išblėstančios. O greta jų 
kai kurių Žmonių jausmingumas nukreipiamas nuolatos tekėti ramia 
vaga, normalizuojamas ir paverčiamas nauja gyvenimo forma — vidi- 
nio išgyvenimo forma. Tai pietistiniai sluoksniai tų, kurie, suvokdami 
save kaip atnaujintojus, pavadino savo sąjūdį devotio moderna, t. y. 
naujuoju maldingumu. Kaip reglamentuotas judėjimas devotio moder- 
na žinomas tik Šiaurės Nyderlandų ir Žemutinės Vokietijos srityse, ta- 
čiau dvasia, davusi jam gyvybę, aptinkama ir Prancūzijoje. 

Iš smarkaus pamokslų poveikio nedaug pastovių elementų teperė- 
10 į dvasinę kultūrą. Žinome, kokį neapsakomą įspūdį darė pamoksli- 
ninkai **, tačiau jaudulio, kurį jie žadino, mums nebeskirta patirti. Ra- 
šytinis pamokslų palikimas mums jo neperteikia; ir kaipgi galėtų per- 
teikti? Rašytas pamokslas nebeveikė jau nė ano meto Žmonių. 
Daugelis tų, kurie girdėjo Vincentą Ferrerą kalbant, o dabar skaito jo 
pamokslus, — sako šio vyro biografas, — tvirtina, kad vargiai pajun- 
ta net ir šešėlį to, kas juos pasiekdavo iš jo lūpų ***. 

Ir nenuostabu. Tai, ką mes aptinkame spausdintuose Vincento Fer- 
rero ar Olivier Maillard'o pamoksluose ?, yra ne kas daugiau, kaip 
vien jų iškalbingumo medžiaga, netekusi viso oratoriško įkarščio ir dėl 


* Žr. šios knygos p. 196. 

** Žr. šios knygos p. 13. 

*** Acta Sanctorum Aprilis, t. I, p. 195. Vaizdas, kurį pateikia Hefelė mini- 
mame veikale, daugeliu atžvilgių gali būti laikoinas tinkamu ir prancūziškai kal- 
bantiems kraštams. (Aut. past.) 

skirstymo į visus tuos „pirma“, „septinta“ ir t. t. atrodanti tiesiog sau- 
sa. Žinome, kad tai, kas kiekvienąsyk sujudindavo žmones, buvo įtai- 
gus pragaro baisenybių vaizdavimas, griausmingi grasinimai bausme 
už nuodėmes, lyriniai protrūkiai apie Kristaus Kančią ir Dievo meilę. 
Žinome, kokiomis priemonėmis pamokslininkai to siekė; jokie efek- 
tai jiems nebuvo per šiurkštūs, joks perėjimas nuo juoko prie ašarų — 
per staigus, joks besaikis balso įtempimas — per didelis *. Tačiau šo- 
ką, kurį jie šitaip sukeldavo, mes iš esmės galime suvokti tiktai iš vis 
tokių pačių pranešimų, kaip miestai varžėsi tarpusavyje, kuris pirmas 
gaus pamokslininko pažadą atvykti, kaip magistratas ir gyventojai pa- 
mokslininkus sutikdavo su tokiom iškilmėm, kokios buvo rengiamos 
valdovams, kaip pamokslininkai kartais turėdavo nutilti ir palaukti, ko! 
pasibaigs garsus minios raudojimas. Kartą, Vincentui Ferrerui sakant 
pamokslą, pro šalį į bausmės vykdymo vietą buvo vežami du mirti pa- 
smerkti nusikaltėliai, vyras ir moteris. Vincentas paprašė atidėti egze- 
kuciją; tam laikui jis paslėpė aukas po savo sakykla, o pats ėmė kal- 
bėti apie jų nuodėmes. Po pamokslo jų ten nebebuvo, rasti pavyko tik 
keletą kaulų, ir žmonės buvo įsitikinę, kad tai šventojo vyro žodis juo- 
du sudegino, o sykiu ir išgelbėjo ?. 

Pamokslininko žodžių sukeltas spazmiškas minios jaudulys kiek- 
vienąsyk išsisklaido, nepajėgdamas įsitvirtinti rašytinėje tradicijoje. 
Užtat juo geriau mums pažįstamas devotio moderna puoselėtas inni- 
cheit [širdingumas]. Kaip ir kiekvienoje pietistų bendruomenėje, reli- 
gija čia buvo ne vien gyvenimo, bet ir bendrabūvio forma: tai buvo 
jaukus, tykiai intymus dvasinis bendravimas paprastų vyručių ir mo- 
terėlių; didžiulis jųjų dangus gaubė mažutėlaitį pasaulėlį, kurį lenkė 
bet koks garsesnis gyvenamojo laiko šniokštimas. Bičiuliai žavėjosi, 
kad Tomas Kempietis nieko nenusimanė apie paprastus šio pasaulio 
reikalus; vienas Windesheimo kongregacijos prioras turėjo garbingą 
pravardę Jonas Nežinau. Jiems reikalingas pasaulis turi būti supapras- 
tintas; tą pasaulį jie ištyrina, neįsileisdami blogio į savąją sferą *. 


* James, |. c., p. 348: „For sensitiveness and narrowness, when fhey occur 
together, as they often do, reguire above all things a simplified world to dwell 
in“ [„Mat jautrumas ir dvasinis ribotumas, kai jie, kaip kad dažnai būna, reiš- 
kiasi drauge, visų pirma reikalauja supaprastinto pasaulio, kuriame galėtų gy- 
vuoti“]; plg. p. 353. (Aut. past.) 

Toje ankštoje sferoje jie gyvena mėgaudamiesi sentimentaliu prie- 
lankumu vienas kitam; vieno žvilgsnis be perstogės nukreiptas į kitą, 
idant būtų pastebėtas kiekvienas malonės ženklas; lankyti vieniems ki- 
tus yra jų pramoga *. Dėl to radosi jų ypatingas pomėgis kurti gyveni- 
mo aprašymus, kuriems mes turime būti dėkingi, kad galime taip nuo- 
dugniai pažinti šį dvasinį būvį. 

Savo nyderlandiškąja reglamentuota forma devotio moderna sukū- 
rė tvirtą maldingo gyvenimo tradiciją. Maldingieji buvo atpažįstami 
iš nuosaikių ir tykių judesių, iš palinkusios eigasties, kai kurie — 
iš veiduose nutaisytos šypsenos ar tyčia sulopytų naujų drabužių *. 
Ir nė kiek ne menkiau — iš gausiai liejamų ašarų. „„Devotio est guae- 
dam cordis teneritudo, gua guis in pias faciliter resolvitur lacri- 
mas“ — maldingumas yra tam tikras širdies švelnumas, dėl kurio žmo- 
gus lengvai paplūsta dievotomis ašaromis. Reikią melsti Dievą „kas- 
dienio ašarų krikšto“, ašaros esančios maldos sparnai arba, pasak 
šventojo Bernardo, angelų vynas. Reikią atsiduoti girtinųjų ašarų ma- 
lonei, būti joms pasirengus ir skatinti jas ištisus metus, o ypač — Ga- 
vėnios metą, idant drauge su psalmininku galėtum sakyti: „Fuerunt 
mihi lacrimae meae panes die ac nocte“ [„Ir dieną, ir naktį man ašarų 
duona“]. Kartais jos byrančios taip lengvai, kad mes meldžiamės kūk- 
čiodami ir balsu raudodami („ita ut suspiriose ac cum rugitu oremus“), 
bet jeigu jos pačios nesrūvančios, nereikią jų pernelyg spauste iš sa- 
vęs spausti, gana esą ir širdies ašarų. O kitiems regint reikią kiek įma- 
nu vengti išorinių dvasinio maldingumo ženklų demonstravimo *. 

Vincentas Ferreras, šventindamas ostiją, kiekvienąsyk taip plūsda- 
vęs ašaromis, kad mažne visi drauge verkdavę ir dažnai kildavęs ai- 
manavimas lyg apraudant numirėlį. Verkti jam būdavę taip saldu, kad 
jis nenorėdavęs tramdyti ašarų '?. 

Prancūzijoje naujasis maldingumas nėra kaip nors ypatingai regla- 
mentuotas ir įgijęs tokią apibrėžtą naują formą kaip Nyderlandų Bro- 
lių namai ir Windesheimo kongregacija. Giminingos sielos Prancūzi- 
joje arba apskritai pasilieka pasaulyje, arba stoja į esamus ordinus, kur 
naujasis maldingumas skatina juos laikytis griežtesnės regulos. Kaip 
visuotinė plačių miestiečių sluoksnių laikysena šis reiškinys ten nėra 


* Pastarąjį paprotį, kaip man pranešė ponas W. P. A. Smitas, dar tebepuose- 
lėja Giethoorno kaimiečiai menonitai. (Aut. past.) 


242 RELIGINIS JAUDULYS IR RELIGINĖ VAIZDUOTĖ 


žinomas. Galbūt priežastis čia buvo ir ta, kad prancūzų maldingumas 
yra aistringesnio, spazmiškesnio pobūdžio nei nyderlandų, greičiau 
įgyjąs perdėtas formas, bet greičiau ir atslūgstąs. Viduramžių pabai- 
goje svečiams iš pietinių kraštų Šiaurės Nyderlanduose ne sykį krinta 
į akis rimtas ir visuotinis maldingumas, kurį jie mini kaip ypatingą 
liaudies bruožą !!. 

Nyderlandų maldingųjų sąjūdžio nariai apskritai atsisakė sąlyčio su 
intensyviąja mistika, iš kurios, kaip iš parengiamosios stadijos, kilo jų 
gyvenimo forma. Drauge jie didžiąja dalimi įveikė ir pavojų nukrypti 
į fantastiškas erezijas. Naujasis Nyderlandų maldingumas buvo klus- 
nus ir nenukrypstąs nuo tikėjimo normų, praktiškai dorybingas, o kar- 
tais — netgi blaivus. O prancūzų maldingumo tipas, atrodo, bus buvęs 
kur kas platesnių užmojų; jis vis užgriebia ekstravagantiškas tikėjimo 
apraiškas. 

Kai Groningeno dominikonas Mattheus Grabowas atkeliavo į Kon- 
stancą elgetaujančiųujų ordinų vardu apskųsti naujųjų bendro gyvenimo 
brolių ir, jei pavyks, pasiekti, kad jie būtų pasmerkti 'Ž, persekiojamujų 
Geerto Grootės sekėjų ginti stoja ne bet kas, o pats didysis bendrosios 
bažnytinės politikos vadovas Jeanas Gersonas. Gersonas visais požiū- 
riais buvo tinkamas nuspręsti, ar čia esama tikro maldingumo išraiškos 
ir leistinos jo organizacinės formos. Mat tikro maldingumo skyrimas 
nuo perdėtų tikėjimo apraiškų buvo vienas iš nuolatinių jo dvasios triū- 
so objektų. Gersono protas buvo atsargus, nuodugniai akademiškas, gar- 
bingas, tyras ir geravalis, pasižymįs truputėlį baimingu rūpinimusi, kad 
nebūtų nusižengta geroms manieroms; tasai rūpestis kartais dar išduo- 
da iš neturtingų sluoksnių išėjusio ir tikrai aristokratišką laikyseną pa- 
siekusio subtilaus žmogaus kilmę. Drauge jis buvo psichologas ir gerai 
nusi manė, kas yra stilinga. O stilingumas ir tikėjimo normų laikymasis 
yra itin giminingi dalykai. Tad ir nenuostabu, kad ano meto religinio gy- 
venimo apraiškos ne sykį kėlė Gersonui įtarimą ir rūpestį. Tačiau keis- 
ta, kad maldingumo tipai, kuriuos jis peikia kaip perdėtus ir pavojingus, 
yra tokie panašūs į jo imtą ginti naujojo maldingumo sąjūdį. Bet tatai 
nesunku paaiškinti. Jo avys Prancūzijoje nebuvo saugomos patikimų už- 
tvarų — disciplinos ir organizacijos, — savaime verčiančių pernelyg 
ugningas sielas laikytis tose ribose, kurias Bažnyčia galėjo toleruoti. 

Gersonui visur regisi populiaraus maldingumo pavojai. Jam atrodo 
nederama mistiką nešti gatvėn '*. Pasaulis, sako jis, šį trumpą metą 

prieš savo pabaigą yra kaip silpnaprotis senis, pasiduodąs visokioms 
fantazijoms, sapnams ir iliuzijoms, kurios ne vieną nukreipia į šalį nuo 
tiesos '*. Daugelis be deramo vadovavimo pradeda pernelyg griežtai 
pasninkauti, pernelyg ilgai budėti naktimis, perdėtai lieti smegenis 
temdančias ašaras: Jie neklauso jokių perspėjimų susiturėti. Tegu jie 
pasisaugą, nes galį greit pakliūti į velnio žabangus. Dar visai neseniai 
jis lankęs Atrechte moteriškę ir motiną, kuri, prieštaraudama savo vy- 
ro valiai, visišku pasninkavimu nuo dviejų iki keturių dienų iš eilės 
daugeliui sukėlė susižavėjimą. Jis su moteriške pasikalbėjęs, rimtai pa- 
tikrinęs ir nustatęs, kad josios susilaikymas esąs vien puikybė ir tuš- 
čias užsispyrimas. Mat po tokio pasninkavimo ji valgė lyg nepasoti- 
nama apsirijėlė; aiškindama, kam ji taip save marinanti, ji negalėjo pa- 
sakyti nieko daugiau, tik tiek, kad esanti neverta valgyti duoną. Vien 
josios išvaizda rodė, kad artėja pamišimas '*. Kita serganti epilepsija 
moteriškutė, kurios nuospaudos vis dilgtelėdavusios, kai tik kokia sie- 
la eidavusi į pragarą, kuri iš kaktų skaitydavusi nuodėmes ir tikinusi 
kasdien išgelbstinti tris sielas, pagrasinus, jog bus kankinama, prisi- 
pažino šitaip elgusis tik todėl, kad galėtų duoną pelnytis !*. 

Gersonas menkai tevertino visur skaitomas naujausiųjų laikų vizi- 
jas ir apreiškimus. Neigė juos net tokių įžymių šventųjų kaip Švedijos 
Brigita ir Kotryna Sienietė ''. Per daug buvo visko prisiklausęs, kad 
galėtų pasitikėti. Daugybė tvirtino, girdi, jiems buvę apreikšta, kad jie 
tapsią popiežiais; vienas mokytas vyras net pats viską aprašė ir pagrin- 
dė įrodymais. Kitas iš pradžių buvo įsitikinęs, kad turįs tapti popie- 
žium, bet paskui įtikėjo, kad būsiąs Antikristas ar bent jo pirmtakas, 
tad brandino mintį atimti sau gyvybę, idant neužtrauktų krikščionijai 
tokios negandos !*. Nėra pavojingesnio dalyko, sako Gersonas, už mal- 
dingumą be išmanymo. Girdėdami, kad Marijos dvasia džiūgavo Vieš- 
patyje, vargšai dievoti žmoneliai irgi trokšta džiūgauti ir mėgina tatai 
įsivaizduoti, čia su meile, čia. su baime; ir tada regi visokius vaizdus, 
kurių neįstengia atskirti nuo tiesos ir kuriuos visus laiko stebuklais ir 
savo nepaprasto maldingumo įrodymais !*. Tačiau kaip tik tai ir skati- 
no devotio moderna. „Taigi kas šiuo atžvilgiu savo širdimi ir visomis 
savo jėgomis nori nuoširdžiai pakartoti ir išgyventi mūsų Viešpaties 
kančias, tas turi stengtis jaustis prislėgtas ir nusiminęs. O jeigu jį sle- 
gia koks dabartinis sielvartas, tegu toksai jungia jį su Kristaus sielvartu 
ir trokšta juo su Kristum dalintis“ ?*, 

Kontempliaciniame gyvenime esama daug pavojų, sako Gersonas; 
nuo jo daugelis pasidarė melancholikais arba išprotėjo ?!. Jis žino, kaip 
greit pernelyg ilgas pasninkavimas sukelia pamišimą arba haliucina- 
cijas; jis taip pat Žino, kokį vaidmenį pasninkavimas vaidina kerėtojų 
praktikoje **. Kurgi vyras, turėjęs tokį skvarbų žvilgsnį ir taip puikiai 
gebėjęs pastebėti psichologinius tikėjimo apraiškų aspektus, turėjo 
brėžti ribą tarp šventų bei leistinų ir atmestinų dalykų? Gersonas pats 
jautė, kad vien teisumo jam čia nepakanka; nesunku buvo kaip moky- 
tam teologui skelbti nuosprendžius visais tais kartais, kai būdavo aki- 
vaizdžiai nukrypstama nuo dogmos. Bet greta dar liko tie atvejai, kai 
orientyru turėjo būti dorovinis maldingumo apraiškų vertinimas, kai 
sprendimą jam turėjo padiktuoti saiko ir gero skonio jausmas. Jokia ki- 
ta dorybė, sako Gersonas, šiais nelemtais schizmos laikais nėra taip 
paleidžiama iš akių kaip Discretio [mokėjimas atskirti] 2. 

Jeigu jau ir Jeanui Gersonui dogminis kriterijus nebebuvo vie- 
nintelis lemiamas, skiriant tikrą maldingumą nuo apsimestinio, juo 1a- 
biau mums dera ribą tarp religinio jaudulio tipų brėžti ne pagal jų or- 
todoksiškumą ar eretiškumą, o pagal psichologinį pobūdį. Ir ano meto 
žmonės neįžvelgė dogminių skirtumų ribos. Su tokiu pat pagarbumu 
jie klausėsi ir eretiko brolio Tomo, ir šventojo Vincento Ferrero; jie 
vadino šventąją Koletę ir josios pasekėjus begardais ir apsimetėliais 
2: Koletė pasižymi visais tais bruožais, kuriuos Jamesas vadina te- 
opatine būsena ?, kylančia dėl be galo skausmingo per didelio jaut- 
rumo. Išskyrus žvakes, Koletė negali Žiūrėti į jokią kitą ugnį ir ne- 
pakelia nuo ugnies sklindančios kaitros. Ji kraupiai bijo musių, srai- 
gių, skruzdžių, smarvės ir nešvarumo. Ji taip pat smarkiai bjaurisi 
seksualumu, kaip vėliau bjaurėsis ir šventasis Aloyzas Gonzaga, tad 
savo kongregacijon linkusi priimti tiktai mergeles, nevertina vedusių 
šventųjų ir apgailestauja, kad jos motina, būdama našlė, ištekėjo už 
jos tėvo 6. Šį aistringą tyriausios mergystės garbinimą Bažnyčia vis 
dar giria kaip naudingą ir sektiną. Jis buvo nepavojingas, kol reiškė- 
si vien kaip asmeninis koktėjimasis bet kokiu seksualumu. Tačiau tie 
patys jausmai kitu pavidalu darėsi pavojingi Bažnyčiai, o drauge ir 
juos reiškiančiam asmeniui: tuomet, kai tasai jau nebe vien lyg ra- 
gelius įtraukusi sraigė troško užsisklęsti savoje tyrumo sferoje, bet 
geidė, kad šis skaistybės siekis būtų taikomas ir kitų Žmonių religi- 
niam ir socialiniam gyvenimui. Kiekvieną sykį, kai tik tokie tyrumo 

siekiai įgydavo revoliucinį pobūdį ir i1mdavo reikštis kaltinimais, kad 
kunigai neskaistūs ir vienuoliai ištvirkauja, viduramžių Bažnyčia bu- 
vo priversta tuos siekus neigti, nes žinojo, kad neįstengs išnaikinti 
blogybės. Jeanas de Varennes'as už savo nuoseklumą pelnė vargus 
kalėjimo, į kurį buvo uždarytas Reimso arkivyskupo. Tasai Jeanas de 
Varennes'as buvo mokytas teologas ir garsus pamokslininkas; būda- 
mas Avinjono popiežiaus rūmuose jaunojo Liuksemburgo kardinolo 
kapelionu, jis ir pats regėjosi galįs tikėtis mitros ar kardinolo skry- 
bėlės, bet staiga atsisakė visų beneficijų, išskyrus Reimso Dievo Mo- 
tinos katedros kanauninko vietą, išsižadėjo titulų ir grįžo iš Avinjo- 
no į savo gimtinę, kur pradėjo šventą gyvenimą ir ėmė sakyti pa- 
mokslus Saint Liė miestelyje. „Et avoit moult grant hantise de 
poeuple gui le venoient veir de tous pays pour la simple vie trės-nob- 
le et moult honneste gue il menoit“ [„Ir susibūrė daugybė Žmonių, 
atkakusių iš visų kraštų jo pamatyti dėl labai kilnaus ir labai doro jo 
gyvenimo“]. Buvo manoma, kad jis galėtų tapti popiežium; jis buvo 
vadinamas „|/e saint homme de S. Liė“ [šventuoju Saint Liė vyru“]; 
daugelis, tikėdami stebuklinga jo asmens galia, stengėsi palytėti jo 
ranką ar drabužį; kai kurie laikė jį Dievo pasiuntiniu ar net dieviš- 
ka būtybe. Visa Prancūzija kurį laiką apie nieką daugiau nė nešne- 
kėjo *'. 

Tačiau ne visi tikėjo, kad jo ketinimai tikrai nuoširdūs; buvo ir to- 
kių, kurie kalbėjo apie „/e fou de Saint Liė“ [„Saint Liė kvailį“] ar- 
ba įtarinėjo, kad jis, keldamas tokį šurmulį, mėgina pasiekti tų auk- 
štų dvasinių rangų, kurių šiaip jam pasiekti nepasisekė. Šito Jeano de 
Varennes'0 — kaip ir daugelio ankstesnių žmonių — atveju regime, 
kaip aistringas lytinio tyrumo siekimas darosi revoliucingas. Visus 
skundus dėl Bažnyčios išsigimimo jis stačiai suveda į tą vieną ne- 
skaistumo blogybę ir, pagautas to vieno karšto pasipiktinimo, pa- 
moksluose ragina priešintis ir sukilti prieš Bažnyčios autoritetus, vi- 
sų pirma — prieš Reimso arkivyskupą. „Au loup, au loup“ [„Mušk 
vilką, mušk vilką“],— šaukia jis miniai, o ši, kuo puikiausiai supras- 
dama, kas tasai vilkas yra, su džiaugsmu jam atitaria: „Hahay, aus 
leus, mes bones genz, aus leus“ [„Ei, ei, muškit vilkus, gerieji žmo- 
nės, muškit vilkus“]. Iki galo ginti savo įsitikinimus Jeanas de Va- 
rennes'as, kaip regisi, nedrįso: jis niekados nesakęs, kad turi galvo- 
je arkivyskupą, teisinasi jis iš kalėjimo; mėgęs tik kartoti patarlę: 

„gui est tigneus, il ne doit pas oster son chaperon“ — kam galva su- 
su nuėjus, tas tegu nenusiima kepurės **. Ar daugiau, ar mažiau drą- 
siai jis būtų kalbėjęs savo pamoksluose, klausytojai juose girdėjo se- 
nąjį mokymą, tiek kartų kėlusį grėsmę visam Bažnyčios gyvenimui: 
kad neskaisčiai gyvenančio kunigo sakramentai esą netikri, kad jo 
pašventinta ostija tesanti vien duona, kad jo teikiamas krikštas ir 
nuodėmių atleidimas esą beverčiai. Tai buvo tik dalis Jeano de Va- 
rennes'o skelbtos ekstremistinės visuotinio skaistumo programos: 
kunigams esą nevalia gyventi net su seseria ar sena moterimi; su san- 
tuoka susijusios 22 ar 23 nuodėmės; svetimautojus reikią bausti pa- 
gal Senojo Įstatymo mokymą; ir pats Kristus, jeigu tik būtų buvęs vi- 
sai tikras, kad svetimautoja nusidėjusi, būtų liepęs užmušti ją akme- 
nimis; Prancūzijoje nesą skaisčios moters; nesantuokinis vaikas 
negalįs nieko gera padaryti arba tapti šventuoju ??. 

Tokiai ryžtingai bjaurėjimosi neskaistumu formai Bažnyčia nuo- 
latos turėjo priešintis savisaugos sumetimais; jeigu sykį būtų buvę 
pradėta abejoti, ar nevertų kunigų sakramentai yra galiojantys, visas 
Bažnyčios gyvenimo pamatas būtų pradėjęs siūbuoti. Gersonas sta- 
to Jeaną de Varennes'ą į vieną gretą su Janu Husu, sakydamas, kad 
jis, iš pradžių siekdamas gerų tikslų, dėl per didelio uolumo išklydo 
iš kelio *". 

Antra vertus, Bažnyčia apskritai buvo be galo atlaidi kitoje srityje: 
ji pakentė itin juslinius Dievo meilės vaizdinius. Tačiau nuodugnusis 
Paryžiaus universiteto kancleris perspėjo ir čia jaučiąs pavojų. 

Jam, turinčiam didžiulę sielovados patirtį, tatai buvo pažįstama, 
pažistama įvairiais aspektais — ir kaip dogminis, ir kaip dorovinis 
pavojus. „Dienos man nepakaktų, — sako jis, — jei mėginčiau išvar- 
dinti nesuskaičiuojamas beprotybes pakvaišėlių įsimylėjėlių: aman- 
tium, immo et amentium“ *!. Taip, jis tatai žino iš patirties: „Amor 
spiritualis facile labitur in nudum carnalem amorem“ * — dvasinė 
meilė lengvai išvirsta į grynai kūnišką meilę. Kas gi, jei ne pats Ger- 
sonas buvo tasai jo pažįstamas vyras, kuris iš girtino maldingumo bu- 
vo pradėjęs puoselėti abipusę draugystę Viešpatyje su seseria vie- 
nuole: „iš pradžių tas įkarštis nebuvo nė truputėlio kūniškas, bet pa- 
mažėle iš nuolatinio bendravimo kilo meilė, kuri jau krypo nebe vien 
Dievop, tad jis nebeįstengė atsispirti troškimui ją aplankyti arba mąs- 

tyti apie ją, kai jos nebūdavo šalia. Jis vis dar neįtarė jokios nuodė- 
mės, jokių velnio Žžabangų, ir tik ilgesnis išsiskyrimas leido jam 
įžvelgti pavojų, kurį Dievas dar pačiu laiku nuo jo nukreipė“ **. Nuo 
to meto jis buvo „un homme averti“ [patyręs vyras“] ir turėjo iš to 
naudos. Visas jo traktatas De diversis diaboli tentationibus ** [ „Apie 
įvairias velnio pagundas“] yra nuodugni analizė tos dvasinės būklės, 
kurioje gyveno ir Nyderlandų naujojo maldingumo atstovai. Visų pir- 
ma Gersonui įtartina yra „dulcedo Dei“, Windesheimo kongregaci- 
jos „saldybė“. Šėtonas, sako jis, kartais įkvepia žmogui nepaprastą 
ir įstabią saldybę (dulcedo), panašią į maldingumą ir vargiai nuo jos 
atskiriamą, idant Žmogaus vienintelis troškimas būtų mėgautis ta sal- 
dybe (suavitas), o Dievą idant jis mylėtų ir Dievu sektų, vien geis- 
damas tą malonumą patirti **. O kitoje vietoje ** apie tą pačią dulce- 
do Dei jis kalba: perdėtas tokių jausmų puoselėjimas daugelį suklai- 
dino; savo širdies šėlą jie palaikė Dievo jutimu ir skaudžiai apsiriko. 
Tatai gimdo visokių troškimų: kai kurie geidžią pasiekti visiško ne- 
jautrumo arba pasyvumo būklę, kurioje per juos vien Dievas teveik- 
tų, arba mistinio pažinimo ir susijungimo su Dievu būseną, kada Jis 
jau nesutelpa vien į tikrosios ir gerosios būties sąvoka. Todėl Ger- 
sonas abejoja ir Ruusbroecu, kurio paprastumu jisai netiki, ir priki- 
ša jam veikale ChAierheit der gheesteliker brulocht [„„Dvasinių ves- 
tuvių puošmena“] reiškiamą nuomonę, kad tobula siela, įžvelgdama 
Dievą, ne vien regi Jį dėl šviesos, kuri yra dieviškoji esencija, bet ir 
pati tampa dieviškąja šviesa *'. 

Visiško individualybės sunaikinimo jausmas, kuriuo mėgavosi vi- 
sų laikų mistinės tėkmės, tokiam nuosaikios, senamadiškos, šventuo- 
ju Bernardu sekančios mistikos šalininkui kaip Gersonas negalėjo bū- 
ti toleruotinas. Viena regėtoja papasakojo jam, kad, jai stengiantis 
įžvelgti Dievą, josios siela buvusi tikrų tikriausiai sunaikinta, o paskui 
vėlei sukurta. Iš kur ji tatai žinanti? — paklausęs ją Gersonas. Ji pati 
tatai patyrusi, atsakiusi regėtoja. Loginis tokio paaiškinimo absurdi- 
škumas intelektualiajam kancleriui buvo pergalingas įrodymas, kokie 
peiktini yra tokie jausmai **. Pavojinga buvo tokius jutimus reikšti 
mintimis; Bažnyčia galėjo juos toleruoti tik vaizdų pavidalu: Kotrynos 
Sienietės širdis buvo paversta į Kristaus širdį. Tačiau Marguerite Po- 
rete iš Henegouweno, priklausiusi Laisvosios dvasios brolijai ir taip 

pat tvirtinusi, kad jos siela išnyko, susijungusi su Dievu, 1310 m. bu- 
vo Paryžiuje sudeginta *. 

Didysis savo asmenybės išnykimo pojūčio pavojus buvo išvada, 
kurią darė ir Indijos, ir kai kurie krikščionių mistikai: kad tobula, 
dievybę reginti ir mylinti siela nebegali nusidėti. Mat susiliejusi su 
Dievu ji nebeturi savo valios; lieka tiktai Dievo valia, ir net jeigu to- 
kia siela pasiduoda kūno potroškiams, tai jau nebėra nuodėmė *?. Ne 
vienas vargšas neišmanėlis tokio mokymo buvo paskatintas leistis į 
šiurpiausią nesivaldymą, kurio pavyzdžių regime begardų sektos, 
Laisvosios dvasios brolijos, tiurliupenų atvejais. Kiekvieną sykį, kai 
Gersonas kalba apie nežabotos Dievo meilės pavojus, kaip perspėji- 
mas jam ateina į galvą šitų sektų pavyzdžiai *?. Tačiau čia atsiduria- 
me visai šalia naujojo maldingumo sluoksnių. Windesheimo brolijos 
narys Hendrikas van Herpas kaltina savo paties dvasinius giminai- 
čius dvasiniu svetimavimu *!. Šioje sferoje būta šėtoniškų itin iškry- 
pėliškos bedievystės pinklių. Gersonas mini įžymų vyrą, kuris vie- 
nam kartūzui prisipažinęs, kad mirtina nuodėmė, — jis dar pasakė, 
jog tai neskaistybė, — jam ne tik nekliudanti mylėti Dievo, bet prie- 
šingai, įkvepianti jį dieviškąją saldybę dar karščiau garbinti ir dar 
karščiau josios trokšti **. 

Bažnyčia budriai sekė, kad perdėtas mistikos jaudulingumas nevir- 
stų formuluotais įsitikinimais arba nebūtų pradėtas taikyti visuomenės 
gyvenimui. Kol visa tai būdavo vien aistringi simbolinio pobūdžio 
vaizdiniai, Bažnyčia pakentė net didžiausius kraštutinumus. Johanne- 
sas Brugmanas nebaudžiamas galėjo taikyti Jėzaus Žmogystei visas sa- 
vybes girtuoklio, kuris užmiršta pats save, niekur neįžvelgia pavojaus, 
nepyksta, kai iš jo šaipomasi, viską išdalina: „O en was hi niet wael 
droncken, doe hem die mynne dwanck, dat hi guam van den oversten 
hemel in dit nederste dal der eerden?“ [„,O, ir ar nebuvo jis pasigėręs, 
kai meilė privertė jį iš pačių dangaus aukštybių nusileisti į šitą Žemiau- 
sią žemės slėnį?“ ]. Danguje jisai vaikštinėja „schyncken ende tappen 
mit vollen toyten“ [„„pildamas po pilną taurę“] pranašams, „ende sij 


* Toks pat šiuolaikinio Žmogaus jausmas: „/ commited myself to Him in the 
profoundest belief that my individuality was going to be destroyed, that he would 
take all from me, and I was willing“ [„Atsidaviau Jam, kuo giliausiai tikėdamas, 
kad mano asmuo tuoj išnyks, kad Jis pasiims mane visą, — ir geidžiau to“].— 
James, I. c., p. 223. 


RELIGINIS JAUDULYS IR RELIGINĖ VAIZDUOTĖ 249 


droncken, dat sij borsten, ende daer spranck David mit sijnre herpen 
voer der tafelen, recht of hij mijns heren dwaes waer“ “ [ir jie gėrė 
kone sprogdami, o paskui Dovydas ėmė šokti priešais stalą su savo ar- 
fa, tarytum būtų mano valdovo juokdarys“). 

Ne tik groteskiškasis Brugmanas, bet ir tyrasis Ruusbroecas apra- 
šo Dievo meilę, naudodamasis girto svaigulio vaizdiniu. Greta girto 
svaigulio dar vartojamas ir alkio vaizdinys. Galbūt abu juos paskatino 
Biblijos žodžiai: „gui edunt me, adhuc esurient, et gui bibunt me, ad- 
huc sitient“ [„„kurie manęs valgo, dar alksta, ir kurie manęs geria, dar 
trokšta“]“*, — jie, įdėti į Sapientiae [Išminties] lūpas, buvo suprasti 
kaip Viešpaties žodis. Taigi vaizdinys, kad žmogaus dvasią kamuoja 
amžinas Dievo alkis, buvo sakytumei padiktuotas. „Hier beghint een 
ewich honger, die nemmermeer vervult en wert, dat es een inwendich 
ghieren ende crighen der minnender cracht ende dies ghescapens ge- 
estes in een ongescapen goet... Dit sijn die armste liede die leven; 
want si sijn ghierich ende gulsich ende si hebben den mengherael (pa- 
aiškinimas: „dat is die vraet of den ghier of den heeten onversadeli- 
ken hongher“). Wat si eten ende drinken, si en werde nemmermeer sat 
in deser wijs, want dese honger es ewich... Al gave God desen mens- 
che alle die gaven die alle heylighen hebben... sonder hem selven, 
nochtan bleve die gapende ghier des gheests hongherich ende onghe- 
saedt“ [„Čia prasideda amžinas alkis, kuris niekados nepasotinamas, 
tai yra vidinis meilės galių ir sukurtosios dvasios troškimas ir geismas 
pasiekti nesukurtųjų gėrybių... Tai didžiausi vargšai gyvenime; mat jie 
alksta ir geidžia, ir jų gerklės besotės (paaiškinimas: jie rajūs ir go- 
dūs, ir jų alkis niekados nepasotinamas). Kad ir ką jie valgytų ir ger- 
tų, jie niekados nepasisotins, nes tasai alkis amžinas... Jeigu Dievas to- 
kius Žmones apdovanotų visomis dovanomis, kurias gavo šventieji... 
bet neduotų jiems savęs, jųjų dvasios alkis vis tiek liks niekaip nepa- 
sotinamas“]. Tačiau, kaip ir girto svaigulio vaizdinys, alkio įvaizdis 
gali būti apverčiamas: „Sijn (Christus') hongher is sonder mate gro- 
et; hi verteert ons al uut te gronde; want hi is een ghierich slockaert 
ende heeft den mengerael: hi verteert dat merch uut onsen benen. 
Nochtan gonnen wijs hem wale, ende soe wijs hem meer ghonnen, soe 
wij hem bat smaken. Ende wat hi op ons teert, hi en mach niet vervult 
werden, want hi heeft den mengerael ende sijn honger is sonder ma- 
te: ende al dijn wi arm, hi en achtes niet, want hi en wilt ons niet la- 


250 RELIGINIS JAUDULYS IR RELIGINĖ VAIZDUOTĖ 


ten. Ierstwerf bereyt hi sine spise, ende verbernt in minnen al onse 
sonden ende ghebreken. Ende alse wi dan ghesuvert sijn ende in min- 
nen ghebraden, soe gaept hi alse die ghier diet al verslocken wilt... 
Mochten wi sien die ghierighe ghelost (Iust) die Christus heeft tote on- 
ser salicheit, wi en mochten ons niet onthouden wi en souden hem in 
die kele vlieghen. Al verteert ons Jhesus te male in hem, daer vore ghe- 
eft hi ons hem selven, ende hi gheeft ons gheesteliken hongher ende 
dorst sijns te ghesmaken met ewigher lost. Hi gheeft ons gheesteliken 
honger, ende onser herteliker liefde sijn lichame in spisen. Ende alse 
wi dien in ons eten ende teren met ynnigher devocien, soe vloyet uut 
sinen lichame sijn gloriose heete bloet in onse nature ende in alle on- 
se aderen... Siet, aldus selen wi altoes eten ende werden gheten, ende 
met minnen op ende nedergaen, ende dit is onse leven in der ewi- 
cheit“ *> [„Jo (Kristaus) alkis yra be galo didis; jis suvalgo mus visut 
visutėlius; mat jis godus valgovas ir jo gerklė besotė: jis čiulpia mums 
syvus iš kaulų. Ir vis dėlto mes jam to negailim, ir juo labiau negailė- 
sim, juo gardesni jam būsim. Kad ir kiek jis mūsų suvalgytų, jis vis 
nepasisotina, nes jo gerklė besotė ir alkis besaikis: ir nors esam skur- 
džiai, jam tatai nesvarbu, nes jis nieko nenori mums palikti. Pirmiau- 
sia jis gaminasi savo valgį ir sudegina meilėje visas mūsų nuodėmes 
ir ydas. O kai jau esam apvalyti ir meilėje ištroškinti, jis godžiai puo- 
la visa tai ryti... Jeigu galėtumėm regėti, kaip godžiai Kristus geidžia 
mūsų palaimos, negalėtumėm liautis skridę jam gerklėn. Ir nors Jėzus 
mus visiškai praryja, užtat duoda mums pats save ir duoda mums dva- 
sinį alkį ir troškulį amžinai juo gardžiuotis. Jis duoda mums dvasinį 
alkį, o mūsų nuoširdžiai meilei leidžia misti savo kūnu. O kai mes jį 
valgom ir maitinamės juo su tikru maldingumu, iš jo kūno į mūsų pri- 
gimtį ir į visas mūsų gyslas plūsta jo karštas garbingas kraujas... Štai- 
gi, mes visuomet valgysim ir būsim valgomi, ir meilėje gimsim, ir mei- 
lėje nyksim, ir tai yra mūsų gyvenimas per amžius“). 

Ir vėlei — tik mažas Žingsnelis skiria tokį aukščiausia mistinį įkar- 
štį nuo lėkšto simbolizmo. „Vous le mangerės, — sakoma apie Eucha- 
ristiją Jeano Berthelemy veikale Le livre de crainte amoureuse [,„Mei- 
lės baimės knyga“ |], — roti au feu, bien cuit, non points ars ou brulė. 
Car ainsi V'aigneau de Pasgues entre deux feux de bois ou de charbon 
estoit cuit convenablement et roty, ainsi le doulx Jėsus, le jour du Ven- 
dredi sacrė, fut en la broche de la digne croix mis, attachiė, et liė ent- 

re les deux feux de tres angoisseuse mort et passion, et de tres arden- 
tes charitė et amour gu il avoit d nos ames et d nostre salut, il fut com- 
me roty et langoureusement cuit pour nous saulver“ ** [„Jūs jį valgy- 
site gerai iškeptą ugnyje, o ne perkeptą ar pridegintą. Mat kaip Vely- 
kų avinėlis buvo deramai paruoštas ir iškeptas tarp dviejų ugnių, 
kūrenamų malkomis ir anglimis, taip ir mielasis Jėzus Didijį penkta- 
dienį buvo pakabintas, pritvirtintas ir pririštas ant garbingo kryžiaus 
iešmo tarp dviejų ugnių — baisios mirties ir kančios, taip pat labai 
karšto gailestingumo ir meilės, kurių jis buvo kupinas mūsų sieloms 
dėl mūsų išganymo, ir buvo tarsi iš lėto spirginamas ir kepamas, kad 
mus išgelbėtų]. 

Girto svaigulio ir alkio vaizdiniai jau patys savaime paneigia nuo- 
monę, kad kiekvienas religinis palaimos jausmas turi būti interpretuo- 
jamas erotiškai *'. Dieviškos įtakos pajutimas lygiai taip pat gali būti 
suvokiamas kaip gėrimas ar pasotinimas. Viena Diepenveeno maldin- 
gųjų sambūrio narė pasijunta visa apipilta Kristaus krauju ir apalps- 
ta “*. Kraujo fantazija, nuolatos palaikoma ir skatinama tikėjimo trans- 
substanciacija, reiškiasi svaigulingiausiais Žaižaruojančiais kraštutinu- 
mais. Jėzaus žaizdos, sako Bonaventūras, yra kraujo raudonumo žiedai 
mūsų saldžiajame ir žydinčiame rojuje, o siela turinti lyg drugelis ple- 
venti virš jų, gerdama čia iš vienos, čia iš kitos. Per žaizdą šone ji tu- 
rinti įsiskverbti ligi pačios širdies. Kraujas plūsta ir rojaus upeliais. 
Raudonas ir karštas visų Žaizdų kraujas suplūdo pro Suso burną jam į 
širdį ir sielą *?. Kotryna Sienietė yra viena tų šventųjų, kurie gėrė iš 
žaizdos Kristaus šone, lygiai kaip kitiems — šventajam Bernardui, Su- 
so, Alainui de la Roche — teko paragauti pieno iš Marijos krūtų. 

Alainas de la Roche, lotyniškai vadintas Alanus de Rupe [Alanu 
Uoliniu], o jo draugų Nyderlanduose — Van der Klip, gali būti laiko- 
mas vienu ryškiausių 4 fantazijas labiau..linkusio prancūzų maldingu- 
mo ir perdėm konkrečios vėlyvųjų viduramžių religinės vaizduotės ti- 
pų. Gimęs Bretanėje apie 1428 m., šis dominikonų vienuolis daugiau- 
sia darbavosi Šiaurės Prancūzijoje ir Nyderlanduose. Mirė jis 1475 m. 
Zvolėje pas Brolius, su kuriais palaikė gyvus ryšius. ĮŽymiausias jo 
darbas buvo uoliai rūpintis, kad būtų naudojamasi rožiniu; šiam tiks- 
lui jis įsteigė visą pasaulį aprėpiančią maldos broliją, kuriai prisakė 
pakaitomis su Pater noster kalbėti tam tikrą nustatytą skaičių Ave Ma- 
ria. Šio regėtojo raštuose, daugiausia pamoksluose ir regėjimų apra- 

šymuose *", pastebimas itin seksualinis jo vaizdinių pobūdis, tačiau 
drauge tiems vaizdiniams stinga karštos ir aistringos intonacijos, ga- 
linčios pateisinti seksualinius šventojo vaizdinius. Juslinė alpios Die- 
vo meilės išraiška čia pavirtusi grynu formalumu. Čia nerasime nė la- 
šo to per kraštus išsiliejusio nuoširdumo, kuris taurino didžiųjų misti- 
kų alkio, troškulio, kraujo ir meilės fantazijas. Meditacijose apie 
kiekvieną Marijos kūno dalį, kurioms jis visus ragina, nuodugniuose 
aprašymuose, kaip jis kelissyk sotinosi Marijos pienu, simbolinėje sis- 
tematikoje, kai jis kiekvieną „Tėve mūsų“ Žodį vadina kurios nors do- 
rybės vestuvių guoliu, byloja itin vėlyva dvasia, didžiai spalvingo vė- 
lyvųjų viduramžių pamaldumo nuosmukis iki peržydėjusios formos. 

Seksualinių elementų esama ir velnio fantazijose: Alainas de la Ro- 
che regi nuodėmės pabaisas su šlykščiomis kūno dalimis, iš kurių plūs- 
ta ugnies ir sieros tvanas, dūmais aptemdantis žemę; jis regi meretrix 
apostasiae [atsimetimo paleistuvę], kuri čia atsimetėlius ryja, čia juos 
išvemia ir išskiria, čia vėlei ryja, lyg motina bučiuoja ir myluoja, vis 
iš naujo gimdydama juos iš savo įsčių *!. 

Tatai buvo maldingųjų „saldybės“ išvirkščioji pusė. Kaip neišven- 
giamas saldžios dangiškos fantazijos papildymas ir jos priešingybė 
dvasioje slypėjo juoda pragaro vaizdinių klampynė, kuri irgi buvo reiš- 
kiama karšta žemiško juslingumo kalba. Nėra taip labai keista, kad ga- 
lima aptikti ryšių tarp tykiųjų Windesheimo būrelių ir paties niūriau- 
sio dalyko, kurį atnešė į pasaulį besibaigiantys viduramžiai: raganų 
medžioklės, tuo metu išsivysčiusios į lemtingai uždarą sistemą, susie- 
jusią teologinį uolumą ir teismų griežtumą. Alanas Uolinis yra viena 
tokių jungiamųjų grandžių. Jis, mielas Zvolės brolių svečias, drauge 
buvo ir mokytojas savo vienuolijos brolio Jakobo Sprengerio, kuris ne 
vien su Heinrichu Institorisu parašė „Raganų kūjį“ *, bet buvo Vokie- 
tijoje ir uolus Alano įsteigtosios rožinio brolijos rėmėjas. 


* „Raganų kūjis“ — 1487 m. H. Institoriso ir J. Sprengerio lotynų kal- 
ba paskelbtas veikalas (Malleus maleficarum), iki pat XVII a. buvęs pagrindi- 
niu raganų procesų kodeksu. (Vert. past.) 

gais ir žėrinčiais vaizdiniais. Išvydusi stebuklą prieš akis, dvasia 

jau tarėsi jį ir suvokusi. Poreikis garbinti nenusakomybę, pasitel- 
kiant į pagalbą regimus ženklus, be paliovos kūrė vis naujas figūras. Ke- 
turioliktajame šimtmetyje per kraštus besiliejančiai Jėzaus meilei iš- 
reikšti kryžiaus ir avinėlio, kaip regimų objektų, jau nebepakanka: pri- 
sideda Jėzaus vardo garbinimas, kai kur besitaikąs net užgožti kryžiaus 
garbinimą. Heinrichas Suso išsitatuiruoja Jėzaus vardą širdies plote ir 
lygina jį su mylimosios atvaizdu, kurį meilužis nešiojasi įsisiuvęs į dra- 
bužį. Savo dvasios vaikams jis siuntinėja skepetaites su išsiuvinėtu sal- 
džiuoju vardu '. Bernardinas Sienietis, užbaigęs įspūdingą pamokslą, 
uždega dvi žvakes ir rodo uolekties didumo lentelę, kurioje aukso rai- 
dėmis žydrame fone išrašytas spindulių apsuptas Jėzaus vardas; „pilna 
bažnyčia Žmonių parpuola ant kelių, visi rauda ir kūkčioja iš saldaus 
jaudulio ir švelnios Jėzaus meilės“ Ž. Daug kitų pranciškonų, taip pat ir 
kitų ordinų pamokslininkų, seka tuo pavyzdžiu: Dionyzas Kartūzas vaiz- 
duojamas su tokia vardo lentele aukštai iškeltose rankose. Saulės spindu- 
liai, puošiantys šalmą Ženevos herbe, kildinami iš šito garbinimo *. Baž- 
nyčios autoritetams jis regėjosi abejotinas; imta kalbėti apie prietarą ir 
stabmeldystę, kilo sambrūzdžiai už ir prieš šitą paprotį. Bernardinas bu- 
vo iškviestas į kuriją, ir popiežius Martynas V šią praktiką uždraudė *. 
Tačiau kitu pavidalu poreikis regimai garbinti Viešpatį vis dėlto buvo 
teisėtai patenkintas; monstrancijoje prieš garbintojų akis buvo iškelta 
pati pašventinta ostija. Vietoje bokšto formos, kurią monstrancija, ką tik 

pasirodžiusi, turėjo keturioliktajame šimtmetyje, ji netrukus įgijo spin- 
dulingos saulės, dieviškosios meilės simbolio, pavidalą. Ir čia Bažnyčia 
iš pradžių dar turėjo dvejonių; naudoti monstranciją buvo leidžiama tik 
Kristaus Kūno šventės savaitę. 

Vaizdų gausybė, kurioje benužydinti viduramžių mintis buvo pa- 
skandinusi kone viską, būtų pavirtusi į tikrą pašėlusią fantasmagoriją, 
Jeigu kiekviena figūra, kiekvienas paveikslas nebūtų turėjęs savo vie- 
tos didžiulėje, viską aprėpiančioje simbolizmo idėjų sistemoje. 

Jokios kitos didžios tiesos viduramžių dvasia nežinojo taip tvirtai 
kaip žodžių iš Laiško korintiečiams: „Videmus nunc per speculum in 
aenigmate, tunc autem facie ad faciem“ — „Dabar mes regime lyg 
veidrodyje, mįslingu pavidalu, o tuomet regėsime akis į akį“. Toji dva- 
sia niekados nepamiršo, kad bet kuris daiktas būtų absurdiškas, jeigu 
jo reikšmė baigtųsi tiesiogine funkcija ir išoriniu pavidalu, kad visi 
daiktai nemenka dalimi siekia ir aną pasaulį. Šis supratimas ir mums 
visiems pažįstamas kaip neapibrėžtas jausmas, patiriamas, kai lietaus 
šnaresys lapuose ar lempos šviesa ant stalo ūmai nusmelkia mus gi- 
lesniu suvokimu nei tas, kuris įprastas praktinėje mąstysenoje ir veik- 
loje. Tatai gali reikštis liguistu įkyrumu, kai atrodo, lyg daiktuose sly- 
pėtų kokia grėsmė mūsų asmeniui ar mįslė, kurią turėtum, bet niekaip 
negali įminti. Tačiau — ir taip dažniausiai būna — tatai gali mus ir 
pripildyti ramaus ir sielą stiprinančio tikrumo, kad ir mūsų pačių gy- 
venimas yra slaptosios pasaulio prasmės dalis. Ir juo labiau šis jaus- 
mas kristalizuojasi ir virsta šiurpuliu akivaizdoje Vienatinio, kuriame 
yra visų daiktų ištakos, juo lengviau tasai paskirų nušvitimo akimirkų 
tikrumas pasidarys nuolatiniu ir nebepranykstančiu gyvenimo jausmu 
ar net suformuluotu įsitikinimu. „By cultivating the continuous sense 
Of our connection with the power that made things as they are, we are 
tempered more towardly for their reception. The outward face of na- 
ture need not alter, but the expressions of meaning in it alter. It was 
dead and is alive again. It is like the difference between looking on a 
person without love, or upon the same person with love... When we see 
all things in God, and refer all things to him, we read in common mat- 
ters superior expressions of meaning“ * [„Puoselėdami nuolatinį juti- 
mą savojo ryšio su galybe, padariusia daiktus tokius, kokie jie yra, mes 
labiau nusiteikiame juos priimti. Išorinis gamtos atvaizdas gali nesi- 
keisti, bet prasmės apraiškos joje pakinta. Ji buvo mirusi, o dabar — 


PERŽYDĖJĘS SIMBOLIZMAS 255 


vėl gyva. Skirtumas čia tas pat, lyg žvelgtume į kokį nors asmenį be 
meilės arba į tą patį asmenį — su meile... Visus daiktus regėdami Vieš- 
patyje ir visus daiktus su Juo siedami, mes įprastuose dalykuose įžvel- 
giame aukštesnės prasmės apraiškas“]. 

Ant šio emocinio pamato suveši simbolizmas. Dievui nėra nieko, 
kas būtų tuščia ar be ženklo: „nihil vacuum negue sine signo apud 
Deum“ *. Ėmus vaizduoti Dievą, visa, kas iš Jo kilo ir Jame turėjo 
prasmę, turėjo sutirštėti, kristalizuotis ir virsti suformuluotomis min- 
timis. Taip randasi didingas ir taurus pasaulio kaip didžiulės vienin- 
gos simbolinės sistemos vaizdinys, idėjų katedra, turtingiausia ritmi- 
nė ir polifoninė visų mąstyti įmanomų dalykų išraiška. 

Simbolinė mąstysena, kaip savarankiška ir iš prigimties lygiateisė, 
egzistuoja greta genetinės mąstysenos. Pastaroji — pasaulio kaip rai- 
dos suvokimas — viduramžiams nebuvo tokia svetima, kaip kartais 
vaizduojamasi. Tačiau vieno daikto radimasis iš kito dar buvo suvo- 
kiamas tiktai naiviu tiesioginio dauginimosi ar šakojimosi pavidalu, o 
dvasios sferai raidos idėja taikoma tiktai naudojantis logine dedukci- 
ja. Dvasios dalykus mėgstama suprasti kaip genealogijų grandinės 
grandis ar šakotus medžius: „arbor de origine juris et legum“ [„tei- 
sės ir įstatymų kilmės medis“], — tai visų teisės reikalų sudėstymas į 
plataus šakoto medžio paveikslą. Vien deduktyviai taikoma, raidos 
idėja liko šiek tiek schematiška, dirbtinoka ir nevaisinga. 

Žvelgiant kauzalinės mąstysenos akimis, simbolizmas yra lyg dva- 
sios trumpasis sujungimas. Mintis ne ieško dviejų dalykų ryšio slap- 
tuose jų priežastinių sąsajų vingiuose, bet atranda tą ryšį staigiu šuo- 
liu, — ir ne kaip priežasties ir padarinio, bet kaip prasmės ir tikslo ry- 
šį. Įsitikinimas, kad tokio ryšio esama, gali rastis, kai dviem daiktams 
yra būdinga bendra esminė savybė, sietina su kokia nors visuotine ver- 
tybe. Kitaip tariant: bet kuri kokio nors panašumo pagrindu kilusi aso- 
ciacija gali tiesiogiai pavirsti esminio ir mistinio ryšio suvokimu. Psi- 
chologijos požiūriu ši dvasios funkcija gali atrodyti kaip labai skurdi. 
O etnologijos požiūriu ją galima pavadinti ir labai primityvia. Primi- 
tyviai mąstysenai būdingas itin silpnas daiktų tapatumo ribų suvoki- 
mas; į kurio nors apibrėžto daikto vaizdinį ji įjungia viską, kas dėl pa- 
našumo ar priklausomybės bent kiek su tuo daiktu susiję. Simbolizuo- 
jamoji funkcija labai artima tokiai mastysenai. 

Tačiau simbolizmas netenka dirbtinumo ir nebrandumo regimybės, 
kai prisimename, kad jis neatskiriamai susijęs su tikrovės samprata, 
kurią viduramžiai vadino realizmu, o mes, beje, ne taip tiksliai, vadi- 
name platoniškuoju idealizmu. 

Simbolinis gretinimas bendrų požymių pagrindu turi prasmę tik ta- 
da, kai savybės, bendros simboliui ir simbolizuojamam dalykui, iš tik- 
rųjų laikomos esminėmis. Baltos ir raudonos rožės žydi tarp dyglių. 
Viduramžių dvasia čia iškart įžvelgia simbolinę reikšmę: mergelės ir 
kankiniai spindi grožybe tarp savo persekiotojų. Kaipgi daromas toks 
sugretinimas? Mat savybės yra tos pačios: ir rožės, ir mergelės su kan- 
kiniais yra vienodai gražūs, švelnūs, tyri, skaisčiai raudoni kaip krau- 
jas. Tačiau tokia sąsaja tik tuomet yra iš tikrųjų prasminga ir kupina 
mistinės reikšmės, kai jungiamasis narys, taigi pati savybė, išreiškia 
abiejų kraštutinių simbolinio sugretinimo narių esmę, kitaip sakant, 
kai raudonumas ir baltumas laikomi ne vien kiekybiniu pagrindu eg- 
zistuojančio fizinio skirtumo nusakymu, bet suvokiami kaip realijos, 
kaip esybės. Ir mūsų mąstymas bet kada pajėgus šitaip į juos pažvelg- 
ti 7, jeigu tik bent valandėlę persiims išmintimi laukinio, vaiko, poeto 
ar mistiko, kuriems natūrali daiktų prigimtis slypi jų visuotinėse sa- 
vybėse. Savybė yra jų esmė, jų būties branduolys. Grožis, švelnumas, 
baltumas, būdamos esmybėmis, yra vienybės: visa, kas gražu, švelnu, 
balta turi būti iš esmės susiję, remiasi tuo pačiu būties pagrindu, tą patį 
reiškia Dievo akyse. 

Todėl simbolizmas ir realizmas (viduramžių prasme) yra neatski- 
riamai susiję. 

Nereikia čia per daug kreipti dėmesio į ginčą dėl universalijų. Be 
abejo, realizmas, skelbęs, kad „universalia ante res“ [„universalijos 
pirmesnės už daiktus“], pripažinęs visuotinių sąvokų būtį ir preeg- 
zistenciją, nebuvo vienatinis viduramžių mąstysenos viešpats. Būta 
ir nominalistų: ir teiginys „universalia post rem“ [„universalijos pa- 
skesnės už daiktą] turėjo šalininkų. Bet nebus pernelyg drąsu tvir- 
tinti, kad radikalusis nominalizmas niekados nebuvo kas kita, kaip 
vien priešinga srovė, reakcija, opozicija, ir kad vėlesnysis nuosaiku- 
sis nominalizmas reiškė tiktai tam tikras filosofines abejones kraš- 
tutiniu realizmu, tačiau niekados nestojo skersai kelio realistinei 
mąstymo krypčiai, kuri buvo iš prigimties būdinga visai viduramžių 
dvasinei kultūrai. 

Iš prigimties būdinga visai kultūrai. Mat pirmiausia viską lemia ne 
įžvalgių teologų ginčai, bet tie vaizdiniai, kurie diktuoja visą vaizduo- 
tės ir minčių gyvenimą, atsispindintį mene, moralėje, kasdieniniame 
gyvenime. O tie vaizdiniai yra grynai realistiniai — ir ne todėl, kad 
aukštąją teologiją subrandino ilga neoplatonizmo mokykla, o todėl, 
kad realizmas, atmetant bet kokią filosofiją, yra primityvi mąstysena. 
Primityviam protui visa, kas tik nusakoma, iškart tampa esybe, — ar 
tai būtų savybė, ar sąvoka, ar dar kas kita. Visa tai iškart automatiškai 
perkeliama dangaus skliautan. Tokia būtis beveik visados (nebūtinai 
visados) gali būti suvokiama kaip personifikuota būtis; bet kurią aki- 
mirką gali įsisukti antropomorfinių sąvokų ratelis. 

Bet kuris realizmas, viduramžių prasme, galų gale yra antropomor- 
fizmas. Jeigu mintis, pripažinusi savarankišką būtį idėjai, panūsta bū- 
ti regima, ji tatai gali pasiekti tik personifikacijos keliu. 

Šitaip simbolizmas ir realizmas pasuka alegorijos pusėn. Alegori- 
ja — tai vaizduotės paviršiun perkeltas simbolizmas, tyčinis simbolio 
išreiškimas, o drauge ir išsėmimas, aistringo riksmo -pavertimas gra- 
matikos požiūriu taisyklingu sakiniu. Goethė šią priešybę taip aprašo: 
„Die Allegorie verwandelt die Erscheinung in einen Begriff, den Be- 
griff in ein Bild, doch so, dass der Begriff im Bilde immer noch be- 
grenzt und vollstūndig:zu halten und zu heben und an demselben aus- 
zusprechen sei. Die Symbolik verwandelt die Erscheinung in Idee, die 
Idee in ein Bild, und so, dass die Idee im Bild immer unendlich wirk- 
sam und unerreichbar bleibt und. selbst in allen Sprachen ausgespro- 
chen doch unaussprechlich bleibe“ * [„Alegorija paverčia reiškinį į 5ą- 
voką, sąvoką — į paveikslą, tačiau taip, kad sąvoka, visuomet apibrėž- 
ta, visa savo apimtimi būtų išlaikoma paveiksle ir juo nusakoma. 
Simbolika paverčia reiškinį į idėją, idėją — į.paveikslą, ir būtent taip, 
kad idėja paveiksle visuomet lieka be galo veiksminga ir nepasiekia- 
ma ir kad ji net visomis kalbomis išsakyta vis tiek liktų nenusakoma“']. 

Taigi alegorija jau pati savaime turi mokyklinio sunorminimo,; o 
sykiu ir išsėmimo, minties ištirpimo paveiksle pobūdį. Kelias, kuriuo 
ji įsibrovė į viduramžių mąstyseną — kaip literatūrinė vėlyvosios an- 
tikos atšaka drauge su Marciano Kapelos ir Prudencijaus alegoriniais 
kūriniais, — dar labiau sustiprino šį mokyklinį ir senatvišką pobūdį. 
Ir vis dėlto nereikia manyti, kad viduramžių alegorijai 1r personifi- 
kacijai stigo tikroviškumo ir gyvumo. Beje, jeigu joms tų bruožų bū- 


258 PERŽYDĖJES SIMBOLIZMAS 


tų stigę, kaipgi viduramžių kultūra būtų taip ilgai ir su tokiu pomė- 
giu jas kultivavusi? 

Visos trys drauge šios mąstysenos — realizmas, simbolizmas ir 
personifikacija — lyg šviesos pluoštas peršvietė viduramžių dvasią. 
Psichologijai galbūt norėtųsi visą simbolizmą nusakyti tiesiog kaip 
idėjų asociaciją. Tačiau dvasinės kultūros istorija privalo pagarbiau 
žvelgti į šią mąstymo formą. Simbolinio tikrovės aiškinimo vertė gy- 
venimui yra tiesiog neįkainojama. Simbolizmas sukūrė dar vienin- 
gesnį ir glaudžiau susaistytą pasaulėvaizdį, nei tai įstengė padaryti 
kauzalinė gamtamokslinė mąstysena. Savo tvirtomis rankomis jis ap- 
glėbė visą gamtą ir visą istoriją. Jis sukuria jose nesugriaunamą ran- 
gų eilę, suskaido jas architektoniškai, sutvarko hierarchinę subordi- 
naciją. Mat kiekviename sąryšyje turi būti žemesnysis ir aukštesny- 
sis narys: lygiaverčiai dalykai negali būti vienas kito simboliu, jie tik 
abu drauge gali būti nuoroda į trečiąjį dalyką, kuris už juos aukštes- 
nis. Simbolinėje mąstysenoje esama erdvės neaprėpiamai daiktų ry- 
šių įvairovei. Mat kiekvienas daiktas skirtingomis savo savybėmis 
gali būti daugelio kitų daiktų simbolis, be to, ir ta pačia savybe jis 
gali ženklinti skirtingus daiktus; 0 visų aukščiausieji daiktai turi 
tūkstančius simbolių. Nėra daikto, kuris būtų per menkas pačiam 
aukščiausiam dalykui reikšti ir jo garbinimui tarnauti. Graikiškasis 
riešutas reiškia Kristų: saldus branduolys — tai jo dieviškoji prigim- 
tis, mėsingas išorinis luobas — Žmogiškoji, o sumedėjęs lukštas tarp 
jų yra kryžius. Visi daiktai duoda atramą ir paspirtį minčiai kilti am- 
žinybės linkui; visi kelia kits kitą pakopa po pakopos aukštyn. Sim- 
bolinė mąstysena į visus suvokiamus ir mąstyti įmanomus dalykus 
nuolatos įlieja Dievo didybės ir amžinybės jausmo. Ji nuolatos kurs- 
to mistinę gyvenimo jauseną. Kiekvieno daikto vaizdinį ji persmel- 
kia didesne estetine ir etine verte. Įsivaizduokime, kaip žavu, kai 
kiekvienas brangakmenis Žėri visomis savo simbolinių verčių spal- 
vomis, kai rožės ir mergystės sutapatinimas yra ne vien poetinis 
šventinis apdaras, bet perteikia abiejų esmę. Tai tikra idėjų polifoni- 
ja. Kai simbolizmas gerai apmąstytas, kiekvienas vaizdinys priver- 
čia suskambėti harmoningą simbolių akordą. Simbolinė mąstysena 
suteikia tą minčių svaigulį, tą preintelektualinį daiktų tapatumo ribų 
susiliejimą, tą vien protu paremtos mąstysenos sušvelninimą, kuris 
gyvenimo jausmą pakylėja iki aukščiausio taško. 

Harmoningi saitai nuolatos sieja visas mąstymo sritis. Senojo Te- 
stamento faktai reiškia, pranašingai vaizduoja Naujojo Testamento 
faktus, o pasaulietinės istorijos įvykiai juos irgi atspindi. Kiekviena- 
me mąstymo akte lyg kaleidoskope iš netvarkingos dalelių gausybės 
susidėsto daili ir simetriška figūra. Kiekvieno simbolio vertė dar pa- 
didėja, jo būtis darosi kur kas aukštesnio laipsnio dėl to, kad visi jie 
galų gale susitelkę apie centrinį Eucharistijos stebuklą, ir čia jau ne- 
be simbolinis panašumas, o tapatybė: ostija yra Kristus. O ją pri- 
imantis kunigas šitaip tampa Viešpaties kapu; išvestinis simbolis įsi- 
jungia į didžiausios misterijos tikrovę, kiekviena reikšmė pavirsta 
mistine vienybe *. 

Simbolizmas leido pasaulį, kuris pats savaime buvo atmestinas, vis 
dėlto vertinti ir juo mėgautis, jis leido ir sutaurinti žemiškus darbus. 
Mat kiekviena profesija simboliškai siejosi su aukščiausiais ir šven- 
čiausiais dalykais. Amatininko darbas yra amžinas Žodžio gimimas ir 
įkūnijimas, jis — Dievo ir sielos sandora '". Netgi žemišką ir dievišką 
meilę jungė simbolinio ryšio gijos. Išganinga smarkaus religinio indi- 
vidualizmo, t. y. rūpinimosi savo sielos dorybėmis ir išganymu, atsva- 
ra buvo realizmas ir simbolizmas, savą kančią, savą dorybę atskyrę 
nuo asmeninio ypatingumo ir pakylėję ją į universalybės sferą. 

Dorovinė simbolinės mąstysenos vertė neatskiriama nuo jos vaiZ- 
duojamosios vertės. Simboliniai vaizdiniai yra nelyg muzika logiškai 
išdėstytų teiginių tekstui, kuris be tos muzikos skambėtų pernelyg 
šiurkščiai, pernelyg šaižiai. „En ce temps oū la spėculation est enco- 
re toute scolaire, les concepts dėfinis sont facilement en dėsaccord 
avec les intuitions profondes“ "! [„„Tokiu metu, kai protavimas perdėm 
scholastinis, apibrėžtos sąvokos lengvai gali susikirsti su giliomis nuo- 
jautomis“]. Simbolizmas visą religinių vaizdinių gausybę atvėrė me- 
nui, leisdamas ją vaizduoti skambiai ir spalvingai, o sykiu taip neapi- 
brėžtai ir miglotai, kad giliausios nuojautos nuo pavaizduotųjų daly- 
kų galėtų nuskrieti iki nenusakomybės suvokimo. 


Viduramžių pabaigoje išvystame paskutinį viso šio idėjų pasaulio 
sužydėjimą. Pasaulis buvo galutinai aprėptas įprasminimais, o simbo- 
liai pavirto suakmenėjusiais žiedais. Beje, simbolizmas nuo senų se- 
novės buvo linkęs pasidaryti grynai mechaniniu. Sykį priimtas kaip 
principas, jis kyla jau nebe vien iš poetinės vaizduotės ir užsidegimo, 

bet lyg piktžolė suveši mąstyme, išsigimsta, pavirsdamas grynu įpro- 
Čiu ir minties negalia. Ypač tuomet, kai simbolinė. sąsaja paprasčiau- 
siai kildinama iš to paties skaičiaus, randasi ištisos. priklausomybių 
virtinės. Jos pavirsta aritmetikos pratimais. Dvylika mėnesių turi reikš- 
ti dvyliką apaštalų, keturi metų laikai — evangelistus; o visi metai tu- 
ri būti Kristus '2. Viena prie kitos limpa ištisos septynetų sistemos. 
Septynios pagrindinės dorybės atitinka septynis „Tėve mūsų“ prašy- 
mus, septynias Šventosios Dvasios dovanas, septynis palaiminimus ir 
septynias atgailos psalmes. Jos taip pat susijusios su septyniais Kris- 
taus Kančios momentais ir septyniais sakramentais. Kiekvienas sep- 
tyneto narys savo ruožtu kaip priešprieša ar apsaugos priemonė sieja- 
si su septyniomis didžiosiomis nuodėmėmis, kurios vėlei vaizduoja- 
mos septynetu žvėrių ir yra lydimos septyneto ligų "*. Kai kalbame 
apie tokį sielų gydytoją ir moralistą kaip Gersonas, iš kurio paimti šie 
pavyzdžiai, viską nusveria simbolinės sąsajos praktinė dorovinė ver- 
tė. O regėtojo Alaino de la Roche' atveju persvarą turi estetika '*. Jam 
reikalinga sistema, kurios pagrindiniai skaičiai būtų dešimt ir penkio- 
lika, mat rožinio brolijos, kuria jis taip rūpinosi, maldų ciklas suside- 
da iš 150 „Sveika, Marija“ ir tarp jų įsiterpiančių 15 „Tėve mūsų“. 
Penkiolika „Tėve mūsų“ atitinka penkiolika Kristaus Kančios akimir- 
kų, o 150 „Sveika, Marija“ — 150 psalmių. Bet jos reiškia dar daug 
daugiau. Pridėję keturis elementus prie vienuolikos dangaus sferų ir 
viską padauginę iš dešimties kategorijų — substantia, gualitas, guan- 
titas Įsubstancijos, kokybės, kiekybės) ir t. t. — turėsime 150 Aabitu- 
dines naturales [prigimtinių savybių]; o 150 Aabitudines morales 
[dorovinių savybių] gausime dešimtį Dievo įsakymų padauginę iš 
penkiolikos dorybių; trys teologinės, keturios pagrindinės, septynios 
didžiosios dorybės — išeina keturiolika; „restant duae: religio et poe- 
nitentia“ [„lieka dvi: pamaldumas ir atgailavimas“], tad dabar jau vie- 
na per daug, tačiau pagrindinė dorybė /emperantia [susivaldymas] yra 
tapati didžiajai dorybei abstinentia * [saikingumu), tad pasilieka pen- 
kiolika. Kiekviena iš tų penkiolikos dorybių yra karalienė, kurios ves- 
tuvių guolis — viena iš „Tėve mūsų“ dalių. Kiekvienas „Sveika, Ma- 


* P. 12 su abstinentia tapatinama fortitudo [tvirtumas], tačiau p. 201 tarp iš- 
vardintųjų nėra temperantia; matyt, toks buvęs sumanymas. Esama dar ir kitų 
skirtingumų. (Aut. past.) 

rija“ Žodis reiškia vieną iš penkiolikos Marijos tobulybių, o sykiu — 
ir vieną iš brangakmenių, kuriais spindi rupis angelica [angeliškoji ų0- 
la], t. y. ji pati; kiekvienas žodis nugena šalin kurią nors nuodėmę ar- 
ba ją įkūnijantį žvėrį. Be to, tie žodžiai — tai šakos vaisiais apkibusio 
medžio, kuriame sėdi visi palaimintieji, ir dar laiptų pakopos..Pavyz- 
džiui, žodis „Sveika“ reiškia Marijos nekaltybę ir deimantą, jis nuge- 
na šalin puikybę ir pastarosios žvėrį — liūtą. Žodis „Marija“ yra jo- 
sios išmintis ir granatas, jis nugena šalin pavydą, juodą kaip degutas 
šunį. Savo vizijose Alanas regi kraupias nuodėmžvėrių figūras ir Žė- 
rinčias spalvas brangakmenių, kurių nuo seno garsi stebuklinga galia 
žadina vis naujas simbolines asociacijas. Sardoniksas yra juodas, rau- 
donas ir baltas, lygiai kaip ir Marijos širdis buvo juoda josios nuolan- 
kume, raudona — skausmuose, o balta — išaukštinime ir malanėje. 
Naudojant šį akmenį kaip antspaudą, prie jo nekimba vaškas, todėl sar- 
doniksas reiškia garbingumo dorybę, nugena šalin neskaistumą ir da- 
ro Žmogų garbingą ir drovų. Perlas — tai žodis gratia ir pačios Mari- 
jos malonė; jis randasi jūrų kriauklėje iš dangaus rasos „sine admix- 
tione cuiuscungue seminis propagationis“ [„,„neįsimaišant jokiai 
pradėjimo sėklai“]. Pati Marija yra toji kriauklė; čia simbolizmas da- 
ro nedidelį šuolį, nes, turint galvoje visą ankstesnę virtinę, būtumėm 
linkę tikėtis, kad Marija yra perlas. Čia aiškiai atsiskleidžia ir kalei- 
doskopiškas simbolizmo pobūdis: žodžiais „iš dangaus rasos išaugin- 
ta“ sąmonėje iškart, nors tiesiogiai neišreikšta, pažadinama kita gimi- 
mo iš mergelės metafora: avies vilna, ant kurios Gedeonas meldė dan- 
gų parodyti Ženklą. 
Simbolizuojamoji ESEEiS jau buvo bemaž susidėvėjusi. Simbo- 
lių ir alegorijų ieškojimas pavirto tuščia žaisme, paviršutinišku fanta: 
zavimu, paremtu vien minčių sąsajom. Simbolio emocinę vertę palai- 
ko:tiktai jo vaizduojamų daiktų šventumas; kai tik simbolizavimas iš 
grynai religinės srities nusileidžia į vien moralinę sferą, jis beviltiš- 
kai išsigimsta. Froissart'as geba eilėraštyje Li orloge amoureus [„My- 
limųjų laikrodžiai“ ] nuodugniai palyginti visas meilės savybes su laik- 
rodžio dalimis '?. Chastellainas ir Molinet eina politinio simbolizmo 
rungčių::trys luomai įkūnija Marijos savybes; septyni kurfiurstai — 
trys bažnytiniai ir keturi pasauliečiai — reiškia tris teologines ir ke- 
turias pagrindines dorybes; penki miestai — Saint-Omeras, Aire'as, 
Rijselis, Douai ir Valansjenas, 1477 m. likę ištikimi Burgundijai, — pa- 

virsta penkiom išmintingom mergelėm !*. Čia, tiesą sakant, prieš mus 
jau atvirkščias simbolizmas, nes ne žemesnis dalykas simbolizuoja 
aukštesnį, bet aukštesnis — žemesnį. Mat rašytojo sąmonėje žemiški 
reikalai, kuriuos jis tiktai mėgina išaukštinti viena kita dangiška puoš- 
mena, yra pirmaeiliai. Donatus moralisatus seu per allegoriam traduc- 
tus [,„Donatas su moralais arba išdėstytas alegorijom“], kartais buvęs 
priskiriamas Gersono plunksnai, perteikė lotynų kalbos gramatiką pra- 
maišiui su teologine simbolika; vardininkas yra Žmogus, įvardis reiš- 
kia, kad jis nuodėmingas. Žemiausioje simbolizavimo pakopoje esa- 
ma tokių eilėraščių kaip Olivier de la Marche'o Le parement et trium- 
phe des dames, kuriame visas moterų tualetas lyginamas su dorybėmis 
1r tobulybėmis, — tiesiog moralizuojamas pamokslas seno rūmininko, 
retsykiais vis dėlto šelmiškai mirktelinčio akį. Batelis reiškia nuolan- 
kumą: 


De la pantouffle ne nous vient gue santė 
Et tout prouffit sans griefve maladie, 
Pour luy donner tiltre d'auctoritė 

Je luy donne le nom d'humilitė. 


[Bateliai mums tik sveikatą teikia / Ir visokeriopą naudą, o ne sunkią 
ligą, / Tad norėdamas duoti jiems garbingą vardą, / Pavadinsiu juos 
nuolankumu.| 


Šitaip batai tapo rūpestingumu ir darbštumu, kojinės — ištverme, 
kojinės raištis — ryžtingumu, marškiniai — garbingumu, o korse- 
tas — skaistumu !'. 

Tačiau, Žinoma, net ir savo prėskiausiomis apraiškomis simbolika 
ir alegorija viduramžių dvasiai turėjo kur kas gyvesnę emocinę vertę, 
nei mes linkę vaizduotis. Simbolinių lyginimų ir personikacijos funk- 
cija buvo tokia išlavinta, kad tiesiog savaime kiekviena mintis galėjo 
pavirsti į „personažą“, į vaidinimą. Mat kiekviena idėja buvo suvokia- 
ma kaip esybė, kiekviena savybė — kaip substancija, o vaizduotės aki- 
mis jos kaip esybės išsyk įgydavo personifikuotas formas. Dionyzas 
Kartūzas savo regėjimuose mato Bažnyčią irgi kaip asmenį, teatrališ- 
kai, — Šitaip ji buvo vaizduojama per rūmų šventę Rijselyje. Viename 
savo apreiškime jis regi būsimąją reformatio, kurios siekė Bažnyčios 

sinodo tėvai ir Dionyzo dvasinis giminaitis Mikalojus Kuzietis: taigi 
tyrą ateities Bažnyčią. Dvasinį šitos ištyrintos Bažnyčios grožį jis re- 
gi kaip nepaprastai gražų ir be galo brangų, neaprašomai dailaus dar- 
bo drabužį, itin išmoningai išpuoštą spalvomis ir raštais. Kitą sykį jis 
regi priespaudos slegiamą Bažnyčią: bjaurią, susivėlusią ir nublyšku- 
sią, vargšę, silpną ir atstumtą. Viešpats kalba: klausyk savo Motinos, 
mano sužieduotinės, šventosios Bažnyčios, ir tada Dionyzas išgirsta 
vidinį balsą, einantį tarytum iš Bažnyčios figūros: „Ouasi ex persona 
Ecclesiae“ “. Mintis čia taip tiesiogiai pereina į vaizdinę formą, kad, 
vos pateikus minties temą, beveik nejaučiama reikalo ieškoti paveiks- 
lo ir minties sąsajų, aiškinti alegorijos detalių. Spalvingas drabužis vi- 
siškai adekvatus dvasinės tobulybės vaizdiniui; čia mintis pavirsta 
vaizdu taip, kaip mes esame įpratę, kad mintis pavirstų muzika. 

Ir vėlei prisiminkime alegorines Roman de la rose figūras. Mes tik 
labai stengdamiesi galime įsivaizduoti, kas yra Bel-Accueil, Doulce- 
Mercy, Humble-Reguest [Svetingumas, Atjauta, Nuolankus Prašy- 
mas]. Tačiau ano meto žmonėms tai buvo gyva forma apgaubtos ir ais- 
tros nuspalvintos esybės, — visiškai to paties rango esybės, kaip ir iš 
abstrakcijų radęsi romėnų dievai, sakysim, Pavor ir Pallor, Concordia 
[Siaubas ir Baimė, Santarvė) ir t. t. Tai, ką Useneris sako apie tas die- 
vybes, mažne visiškai tinka ir alegoriniams viduramžių personažams. 
„Die Vorstellung trat mit sinnlicher Kraft vor die Seele und iibte eine 
solche Macht aus, dass das Wort, das sie sich schuf, trotz der adjecti- 
vischen Beweglichkeit, die ihm verblieb, dennoch ein gėottliches Ein- 
zelwesen bezeichnen konnte“ '? [„„Vaizdinys stojosi prieš sielą, kupi- 
nas juslinės galybės, ir taip ją užvaldė, kad josios susikurtasis žodis, 
nepaisant išlikusio būdvardinio paslankumo, vis dėlto galėjo reikšti 
paskirą dievišką esybę“]. Juk kitaip Roman de la rose būtų buvęs ne- 
paskaitomas. Doux-Penser, Honte, Souvenirs [Saldi Mintis, Gėda, Pri- 
siminimas] ir visi kiti personažai vėlyvųjų viduramžių galvose buvo 
įgiję lyg ir dievišką būtį. Vienas iš „Rožės romano“ veikėjų tapo netgi 
labiau konkretizuotu vaizdiniu: Danger, iš pradžių reiškęs pavojų, gre- 
siantį mėginančiam prisigerinti meilužiui, arba ir damos santūrumą, 
meilės žargone pradėjo būti vartojimas nusakyti pačiam damos vyrui, 
kurį reikia apgauti. 

Nuolatos matome, kad ten, kur itin svarbu išreikšti mintį, vis grie- 
biamasi alegorijos. Norėdamas labai griežtai perspėti Pilypą Gerąjį dėl 

jo veiklos, Šalono vyskupas savo remonstrancijai, pasakytai kuni- 
gaikščiui, kunigaikštienei ir jų palydai 1437 m. Šventojo Andriejaus 
dieną, suteikia alegorijos pavidalą. Jis matąs Haultesse de Signourie 
[Valdžios Didybę], anksčiau gyvenusią Imperijoje, vėliau — Prancū- 
zijoje, o galiausiai — Burgundijos kunigaikščių rūmuose, dabar liūd-. 
nai besėdinčią ir besiskundžiančią, kad ir čia jai gresiąs:Valdovo Ne- 
rūpestingumas, Tarybos Silpnumas, 'Tarnų Pavydas ir. Valdinių Prie- 
spauda. Kaip priešingos pusės. atstovus jis mini; „kitus personažus, 
sakysim, Valdovo Budrumą ir t. t., turinčius išguiti neištikimus rūmi- 
ninkus *. Kiekviena savybė čia tapusi savarankiška ir pavaizduota 
kaip asmuo; matyt, toks būdas buvo laikomas tinkamu padaryti įspū- 
dį, o tai galima suprasti tik tuomet, jeigu sūvoksime, kad ano meto 
mąstysenoje alegorijos funkcija dar buvo itin gyva.: 

:Paryžiaus miestietis yra blaivaus: proto vyras, retai tesimėgaująs 
stilistinėm. puošmenom ar minčių žaismu. Tačiau, priėjęs baisiausius 
dalykus, kuriuos turi aprašyti: burginjonų žudynes, nuo kurių Pary- 
žius 1418 m. birželį taip pat dvokė krauju kaip ir 1792 m. rugsėjį, 
jis griebiasi alegorijos ?!'. „Lors se leva la deesse de Discorde, gui 
estoit en la tour de Mau-conseil, et esveilla Tre la forcenėe et Con- 
voitise et Enragerie et Vengence, et prindrent armes de toutes ma- 
niėres et bouterent hors d'avec eulx Raison, Justice, Memoire de 
Dieu et Atrempance moult honteusement“ [„„Tada pakilo Nesantaikos 
deivė, gyvenusi Blogo Patarimo bokšte, ir pažadino Beprotišką Pyk- 
tį ir Godulį, ir Pasiutimą, ir Kerštą, ir jie griebėsi visokių ginklų ir 
gėdingai išvijo iš šavo tarpo Protą; Teisingumą, Dievobaimingumą ir 
Saiką“]. Taip pat dėstoma ir toliau, pakaitomis su tiesioginiais bai- 
sybių aprašymais: „Et en mains gue.on yroit cent pas de terre depuis 
gue mors estoient, ne leur demouroit gue leurs brayes, et estoient en 
tas comme porcs ou millieu-de. la boe...“ [„Ir, vos numirę, greičiau, 
nei mums reikia laiko nueiti šimtui žingsnių, liko su. vienomis kel- 
nėmis ir. gulėjo krūvoje.kaip paršai purve...“); liūtys švariai nuplau- 
na.jų žaizdas. Kodėl gi kaip tik čia. randasi alegorija? Todėl, kad au- 
torius.stengiasi pakilti į aukštesnį mąstymo lygį nei tie kasdieniniai 
įvykiai, kuriuos paprastai apsako jo dienoraštis. Jis trokšta šiurpiuo- 
sius įvykius regėti taip, lyg jie būtų kilę 1š didingesnių versmių nei 
vien piktos Žmonių -užmačios, ir aLcojas) S kaip tragiško 
jausmo išraiškos priemone. 2 

Kokia -gyva dar ir pačiais vėlyviausiais. viduramžiais buvo perso- 
nifikacijos ir alegorizavimo funkcija, matyti kaip tik ten, kur ji mus 
itin trikdo. Mes dar įstengiame šiek tiek gėrėtis alegorija gyvuosiuose 
paveiksluose, kur populiarios figūros apkarstytos netikroviškomis dra- 
piruotėmis, visiems bylojančiomis, kad čia tik žaismė.: Tačiau penkio- 
liktasis šimtmetis dar. gali leisti alegorinėms figūroms lygiai kaip ir 
šventiesiems vaikštinėti kasdieniniais- drabužiais. Be to, jis bet kada 
gali sukurti ir naujų personifikacijų norifnai minčiai išreikšti. Char- 
les'is de Rochefort'as, kūrinyje /'Abuzė en court norėdamas papasa- 
koti pamokomą istoriją apie lengvabūdį jaunikaitį, kurį rūmų gyveni- 
mas nuvedė netikusiais keliais, pažeria kaip, iš rankovės visą pulką 
naujų alegorijų Rožės romano maniera; ir visos tos.mums tokios nu- 
blankusios esybės — Foll cuidier [Kvailas įsitikinimas], Folle bom- 
bance [Kvailas-lėbavimas], ligi pat pabaigos, Kur Pauvretė [Vargas] ir 
Maladie [Liga] nusitempia jaunikaitį ligoninėn, — eilėraštį iliustruo- 
jančiose miniatiūrose pasirodo kaip ano meto didikai; netgi le Temps 
[Laikas] neturi nei barzdos, nei dalgio, jis apsirengęs liemene ir kel- 
nėmis. Mums šitos :naiviai sustingusios iliustracijos -regisi pernelyg 
primityvios: mat mes nebejaučiame visų. tų subtilių niuansų. ir judesio, 
kurį šiuose siužetuose įžvelgė anie laikai. Kaip tik kasdieniškumas yra 
jų gyvybės požymis. Olivier de la Marche'o -visai netrikdė tai, kad 
dvylika dorybių, kurios. 1454 m..vaidina entremets per rūmų šventę 
Rijselyje, padeklamavusios savo eilėraštukus, leidžiasi.šokti „en gui- 
se de mommerie et ū faire bonne Chiere, pour la feste plus joyeusement 
parfournier“ ** („kaip per maskaradą, kad visus palinksmintų ir pada- 
rytų šventę smagesnę“]. Su dorybėmis ir jausmais dar. lyg ir nejučia 
dera žŽmogiški pavidalai, tačiau ir tais atvejais, kai, mūsų supratimu, 
neturėtų būti jokių antropomorfinių sąsajų, viduramžių dvasia nedve- 
jodama sukuria asmenį. Gavėnas kaip žmogiška figūra, traukianti prieš 
Užgavėnių vakaro kariuomenę, nėra nesveikų. Breughelio smegenų ga- 
minys; eilėraštis Bataille de karesme et de. charnage, kuriame sūris ko- 
voja su rugiu, o dešra —-su unguriu,-atsiradęs jau tryliktojo šimtme- 
čio pabaigoje, ir jau apie 1330 m. juo sekė ispanų poetas Juanas Rui- 
zas *. Tuo pavidalu Gavėnas minimas ir patarlėje: „Ouaresme fait ses 
flans la nuit de Pasgues'“' — „Velykų naktį Gavėnas sklindžius kepa“. 
Kai kur vaizdavimo procesas dar toliau: siekia: ,ne vieno Šiaurės Vo- 
kietijos miesto bažnyčios chore būdavo pakabinama lėlė, vadinama 

Gavėnu; Didįjį trečiadienį tasai hungerdock būdavo per mišias nupjau- 
namas * 

Kuo gi vaizduotėje skyrėsi šventųjų ir grynai simbolinių figūrų tik- 
roviškumo laipsnis? Pirmieji buvo Bažnyčios patvirtinti, turėjo istori- 
nius bruožus, atvaizdus iš medžio ir akmens. Tačiau antrieji siejosi su 
paties žmogaus sielos gyvenimu ir laisva fantazija. Galima rimtai abe- 
joti, ar Fortune ir Faux-Semblant [Fortūna ir Apgaulingumas] nebuvo 
tokie pat gyvi kaip šventoji Barbora ir šventasis Kristoforas. Nepamir- 
škime, kad viena figūra, gimusi iš laisvos vaizduotės be jokios dog- 
minės sankcijos, įgijo daugiau realumo už kai kuriuos šventuosius ir 
visus juos pergyveno: Giltinė. 

Esminio skirtumo tarp viduramžių alegorijos ir Renesanso mitolo- 
gijos, tiesą sakant, nėra. Visų pirma mitologinės figūros jau gerą vi- 
duramžių atkarpą lydi laisvas alegorijas: net ir labiausiai viduramžiš- 
kose eilėse Venerai skiriamas vaidmuo. Kita vertus, laisva alegorija 
dar ilgai nesiliauja klestėjusi ir šešioliktajame šimtmetyje, ir net vė- 
liau. Keturioliktajame šimtmetyje sakytumei prasideda alegorijos ir 
mitologijos varžybos. Froissart'o poezijoje greta Doux-Semblant, Jo- 
nece, Plaisance, Refus, Dangier, Escondit, Franchise [Apsimestinio 
Švelnumo, Jaunystės, Malonumo, Atstūmimo, Pavojaus, Išvarymo, At- 
virumo] išnyra savotiškas pulkas kartais nebeatpažįstamai iškraipytų 
mitologemų: Atropė, Klotė, Lachesė, Telefas, Vandenis, Neptisforas! 
Dievų ir deivių paveikslai gyvumu dar nusileidžia „Rožės romano“ 
personažams; jie tebėra blankūs ir schematiški. Arba, išėję scenon vie- 
ni, atrodo be galo barokiški ir neklasikiniai — kaip Christine de Pisan 
kūrinyje Epistre d'Othėa d Hector. Prasidedąs Renesansas apverčia šį 
santykį aukštyn kojomis. Olimpiečiai ir nimfos palengva paveržia pir- 
menybę iš „Rožės romano“ ir simbolių. Iš antikos lobynų jie semiasi 
stiliaus ir emocijų pilnatvės, poetinio grožio, 0 visų pirma — vienybės 
su gamta jausmo; kitados tokia gyva alegorija vis blanksta ir nyksta. 

Simbolizmas ir jo tarnaitė alegorija pavirto vien proto žaisme; gili 
prasmė pasidarė beprasmybe. Simbolinė mąstysena kliudė vystytis 
kauzaliniam genetiniam mąstymui. Nevalia tvirtinti, kad simbolizmas 
darė šį mąstymą neįmanomą; natūralioms genetinėms daiktų sąsajoms 
būta vietos greta simbolinių, tačiau jos buvo nesvarbios, kol domesys 
nuo simbolizmo nenukrypo į natūralią raidą. Kad būtų aiškiau, pateik- 
siu pavyzdį. Dvasinės ir pasaulietinės valdžios santykiui nusakyti vi- 

duramžiais būta dviejų nekintamų simbolinių palyginimų: tai du dan- 
gaus šviesuliai, kuriuos Dievas, kurdamas pasaulį, iškėlė vieną virš ki- 
to, ir du kalavijai, kuriuos turėjo mokiniai tuo metu, kai Kristus buvo 
suimtas. Tie du simboliai viduramžių mąstysenai anaiptol nėra vien in- 
telektualiniai palyginimai; jie pagrindžia valdžių santykį, kuriam ne- 
valia nukrypti nuo šios mistinės sąsajos. Šitų vaizdinių vertė tokia pat 
kaip minties, kad Petras yra Bažnyčios uola. Simbolio galybė kliudo 
tyrinėti abiejų valdžių istorinę raidą. Įžvelgęs, kad toks tyrinėjimas bū- 
tinas ir lemiamas, Dantė savo veikale Monarchia pirma turi palaužti 
simbolio galią abejonėmis, ar jis taikytinas; tik tada atsiveria kelias is- 
toriniam tyrinėjimui. 

Lutheris vienoje vietoje pasisako apie ydą griebtis išsigalvotų, pai- 
kų alegorijų teologijoje. Jis kalba apie didžiuosius viduramžių teolo- 
gijos vyrus, apie Dionyzą Kartūzą, Vilhelmą Durandą, veikalo Ratio- 
nale divinorum officiorum autorių, apie Bonaventūrą ir Gersoną, kai 
šūkteli: „Alegorinės studijos yra išmonė Žmonių, neturinčių kas veik- 
ti. O gal manot, kad man būtų sunku žaisti alegorijomis, prašnekus 
apie bet kurį Viešpaties sukurtą daiktą? Kur rasi tokį menkaprotį, kad 
negalėtų leistis į alegorijas? >“ 

Simbolizmas buvo netobula priemonė išreikšti tokioms mažne tik 
nujaučiamoms sąsajoms, kokias mes kartais pajuntame klausydamiesi 
muzikos. ,, Videmus nunc per speculum in aenigmate“ [„Dabar mes re- 
gime lyg veidrodyje, mįslingu pavidalu“]. Žinota, kad žvelgiama į slė- 
pinį, ir vis dėlto mėginta atskirti veidrodyje regimus vaizdus, vienas 
vaizdas aiškintas kitu, veidrodis statytas priešais veidrodį. Visas pa- 
saulis įsivaizduotas kaip savarankiškos figūros: tai buvo pernokimo ir 
nužydėjimo metas. Mintis pasidarė pernelyg priklausoma nuo vaiz- 
duotės; vizualinis pradas, toks be galo būdingas vėlyviesiems vidu- 
ramžiams, pernelyg įsiviešpatavo. Visa, ką tik įmanu mąstyti, įgijo 
plastinį ir vaizdinį pavidalą. Pasaulėvaizdis pasidarė ramus lyg kated- 
ra mėnesienoje, ir mintis toje katedroje galėjo eiti miego. 

mas. Įprotis visus daiktus regėti susijusius vienas su kitu ir su 
amžinybe palaikė vaizdinių pasaulyje blėstančių spalvų švitesį 
ir paslankių ribų kaitą. Simbolizavimo funkcijai nunykus arba pasida- 
rius grynai mechaniška, didysis Dievo valios nulerūtų priklausomybių 
statinys pavirto į nekropolį. Sistemingas idealizmas, visur nustatąs są- 
sajas tarp daiktų, pagrįstas jų befidriausiomis savybėmis, kurios trak- 
tuojamos kaip esminės, greitai išvirsta į sąstingį ir nevaisingą klasifi- 
kavimą. Sąvokų skirstymas ir perskirstymas, kiekvienas dedukcijos 
veiksmas yra juk toks patogus; idėjas taip lengva įtaisyti pasaulio są- 
rangos skliautuose. Išskyrus abstrakčiosios logikos taisykles, nėra 
daugiau jokių koregavimo priemonių, galinčių Kada nors atskleisti kla- 
sifikacijos klaidą, todėl protas nepajėgia teisingai pasverti savo darbo 
vertės ir sistemos apibrėžtumui suteikiama pernelyg didelė reikšmė. 
Kiekvienas vaizdinys, kiekviena sąvoka tartum žvaigždė kybo dangu- 
je. Norint pažinti kokio nors daikto esmę, nėra aiškinamasi jo vidinė 
sandara, nėra dairornasi į jam įkandin šliaužiantį ilgą istorijos šėšė- 
lį, — tiesiog žvelgiama į dangų, kur tas daiktas spindi kaip idėja. 
Įprotis pagalbine linija nuolatos prailginti daiktus idėjos pusėn vi- 
sąlaik reiškiasi viduramžių požiūryje į kiekvieną ginčytiną politikos, 
visuomenės gyvėnimo ar dorovės klausimą. Net menkiausių, visai 
kasdieniškų dalykų nemokama nagrinėti kitaip, kaip tik siejant juos 
su universaliu kontekstu. Sakysim, Paryžiaus universitete vyksta gin- 
čas, ar dera reikalauti mokesčio už licenciato laipsnio suteikimą. 


S imbolizmas buvo tarytumei viduramžių minties gyvybės alsavi- 

Pierre'as d' Ailly pats stojasi kalbėti, tvirtindamas, kad kanclerio rei- 
kalavimas yra neteisingas. Tačiau, užuot ėmus tyrinėti istorinį tokio 
reikalavimo pagrindą ar aiškintis, kiek jis suderinamas su pozityviąja 
teise, įrodinėjama grynai scholastiniais argumentais: remdamasis tei- 
giniu „radix omnium malorum cupiditas“ [visų blogybių šaknis yra 
godulystė“], d' Ailly pateikia trigubą įrodymą: kad toks reikalavimas 
yra simonija, kad jis prieštarauja natūraliajai ir dieviškajai teisei ir 
kad tai yra erezija '. Norėdamas sudrausti dėl ekscesų, subjauroju- 
sių tam tikrą procesiją, Dionyzas Kartūzas ima dėstyti viską, kas tik 
apskritai susiję su procesijomis: kaip tatai buvę pagal Senaji Įstaty- 
mą ir t. t. 2, tačiau apie patį reikalą taip ir neprabyla. Štai kuo taip 
vargina ir nuvilia bemaž kiekvienas viduramžių įrodinėjimas: jis iš- 
syk nukrypsta dangun ir nuo pat pradžių pasiklysta Šventojo Rašto 
atvejuose ir moralinėse bendrybėse. 

Visiškai įsiviešpatavęs idealizmas reiškiasi visose sferose. Kiekvie- 
nai gyvenimo formai, kiekvienam visuomenės luomui ar amatui yra 
nustatytas rėliginis-dorovmis idealas, kurio, paisydamas savo ypatin- 
go amato reikalavimų, kiekvienas privalo siekti, idant deramai tarnau- 
tų Dievui *. Primygtines Dionyzo Kartūzo pastangas pabrėžti žemiško 
„amato“ šventumą mėginta laikyti lyg ir pirmaisiais naujųjų laikų, Re- 
formacijos ženklais. Savo traktatuose De vita et regimine nobilium ir 
t. t., kuriuos galų pagalėj savo bičiuliui Brugmanui sutraukė į dvi kny- 
gas De doctrina et regulis vitae christianorum, jis iškėlė išganymą ne- 
šantį pareigų idealą kiekvienam amatui: vyskupui, prelatui, arkidiako- 
nui, kanauninkui, ganytojui, studentui, valdovui, didikui, riteriams, 
pirkliams, sutuoktiniams, našlėms, mergelėms, vienuoliams *. Tačiau 
kaip tik tasai griežtas kiekvieno luomo išryškinimas kaip visai sava- 
rankiško yra grynai viduramžiškas, o pareigų doktrina dėstoma ab- 
strakčiomis bendrybėmis, niekados nenusileidžiant į tikrąją aptariamo 
amato sferą. 

Visų dalykų vedimas iki bendrybės yra savybė, kurią Lamprechtas 
tipizmo vardu apibūdino kaip išskirtinį viduramžių dvasios bruožą. Bet 
veikiau šis bruožas yra padarinys subordinacinio dvasios poreikio, ky- 
lančio iš giliai šaknis įleidusio Idealizmo. Tai ne tiek negebėjimas 
įžvelgti ypatingus daiktų savitumus, kiek sąmoningas siekimas visur 
atskleisti daiktų prasmę, susiejant juos su aukščiausiais dalykais, su jų 
doroviniu idealumu, jų visuotine reikšme. Visur kaip tik ieškoma to, 

kas nėra individualu, kas galiotų kaip modelis, kaip standartinis atve- 
jis. Individualaus suvokimo stoka iki tam tikro laipsnio yra tyčinė, tai 
greičiau viską aprėpusio universalistinio mąstymo įpročių apraiška, o 
ne menko protinio išsivystymo ženklas. 

Grynai viduramžių dvasios darbas buvo išnarstyti visą pasaulį ir vi- 
są gyvenimą į savarankiškas idėjas ir surikiuoti tas idėjas į gausybę di- 
džiulių lenų sąjungų arba sąvokų hierarchijų. Štai iš kur radosi tasai 
viduramžių dvasios gebėjimas kiekvieną kokybę kaip esminę ir sava- 
rankišką išplėšti iš paskiro atvejo kokybių komplekso. Įtartas davęs iš- 
maldą moteriškei, priklausančiai albigiečių sektai, Tulūzos vyskupas 
Fulco atsako: „Daviau ne eretikei, bet vargšei“ >. O Prancūzijos kara- 
lienė Margarita Škotė, pabučiavusi į lūpas miegantį poetą Alainą Char- 
tier, šitaip teisinasi: „Je n'ay pas baisė U'homme mais la prėcieuse 
bouche de laguelle sont yssuz et sortis tant de bons mots et vertueu- 
ses paroles“ * [„Aš pabučiavau ne vyrą, bet brangią burną, iš kurios 
išėjo ir išplaukė tiek gerų ir vertingų žodžių“]. Būta patarlės: „Hae- 
reticare potero, sed haereticus non ero“ * [„Galiu pasiduoti erezijai, 
bet eretikas nebūsiu“]. Ar visa tai kasdieninio mąstymo sferoje nėra 
tas pat, kas aukščiausiose teologinėse spekuliacijose buvo įžvelgimas 
skirtumo tarp Dievo voluntas antecedens, dėl kurios Jis visus nori iš- 
ganyti, ir voluntas conseguens, skirtos tiktai išrinktiesiems '? 

Tatai pavirsta į nepailstamą permąstymą visų daiktų, neapsibrėžiant 
iš tikrųjų suvokiamais priežastiniais ryšiais, į grynai automatišką ana- 
lizę, kuri galų gale baigiasi begaliniais skaičiavimais. Nebuvo srities, 
labiau viliojančios imtis tokio apdorojimo, kaip dorybių ir nuodėmių 
sritis. Kiekviena nuodėmė turi savo tvirtą skaičių priežasčių, savo rū- 
šis, dukteris, žalingus padarinius. Dvylika paikysčių, sako Dionyzas, 
suklaidina nusidėjėlį: jis pats save apgaudinėja, jis patenka į velnio ža- 
bangus, jis kelia prieš save ranką, jis paniekina savo turtus (dorybę), 
jis parsiduoda už dyką (nors pats yra išpirktas už Kristaus kraują), jis 
nusigręžia nuo ištikimiausio mylimojo, jis tariasi pasipriešinsiąs Visa- 
galiui, jis tarnauja šėtonui, jis prisidaro sau nerimo, jis atveria sau pra- 


* Alain Chartier, Oeuvres, p. xi. Ši istorija vertinga tiktai kaip anų laikų mąs- 
tysenos ženklas; Alainas Chartier mirė 1429 m., o Margarita tiktai 1435 m., bū- 
dama vienuolikos metų, atkako Prancūzijon; žr. P. Champion, Hist. poėtigue du 
XVe siėcle, I, p. 131. (Aut. past.) 

garo vartus, užsikerta sau kelią į dangų ir žengia keliu į pragarą. Kiek- 
viena tų paikysčių iliustruota, pavaizduota ir nusakyta Šventojo Rašto 
citatomis, paveikslais ir smulkmenomis, tad darosi tvirtai apibrėžta ir 
savarankiška nelyg bažnyčios portalo figūra. Paskui ta pati.eilė išsyk 
grindžiama gilesniąja prasme. Septyniais požiūriais reikią vertinti nuo- 
dėmės sunkumą: Dievo požiūriu, nusidėjėlio požiūriu, medžiagos, ap- 
linkybių, tikslo, pačios nuodėmės esmės ir jos padarinių požiūriu. Kai 
kurie tų punktų vėlei skirstomi į aštuonis, keturiolika papunkčių, pa- 
vyzdžiui, antrasis: nuodėmė sunkėja nuo patirtų malonių, nuo žinių, 
ankstesnių dorybių, nuo užimamų pareigų, šventimų, gebėjimo prie- 
šintis, nuo įžadų, nugyvento amžiaus. Esama šešių dvasios silpnybių, 
darančių žmogų linkusį nusidėti *. Viskas čia lygiai kaip budizme: ten 
irgi esama tos pačios moralinės sistematikos, turinčios duoti atramos 
tašką dorybės ugdymui. 

Ši nuodėmės anatomija, turinti sustiprinti nuodėmingumo suvoki- 
mą, lengvai galėtų jį susilpninti, paversdama ji vien klasifikacijos nar- 
stymu, jeigu drauge nebūtų iki kraštutinumo skatinamos nuodėmės 
fantazijos ir bausmės vaizdiniai. Šiandieniniame gyvenime niekas ne- 
įstengs iki galo suvokti ar aiškiai suprasti nuodėmės baisumo *. Visi 
moraliniai vaizdiniai, nuolatos juos tiesiogiai siejant su Dievo didybe, 
įgyja nepakeliamą viršsvorį. Kiekviena nuodėmė, net pati menkiausia, 
paliečia visą visatą. Lygiai kaip budizmo literatūroje kalbama apie gė- 
lių lietų, šviesos blyksnius ir silpną Žemės drebėjimą, kuriuos sukelia 
dangaus gyventojų plojimai kuriam nors bodisatvai nuveikus didį dar- 
bą, taip ir Dionyzas, niūriau nusiteikęs, girdi, kaip visi Šventieji ir tei- 
sieji, dangaus sferos, visi elementai, netgi neprotingos būtybės ir ne- 
gyvi daiktai, šaukiasi keršto nedorėliams !*. Jo pastangos smulkmeni- 
škais aprašymais ir tyčia kuo kraupesniais vaizdais ligi skausmo įteigti 
nuodėmės, mirties, pasmerkimo ir pragaro baimę, daro šiurpų povei- 
kį, — galbūt kaip tik todėl, kad jos tokios nepoetiškos. Dantė pragaro 
tamsybėms ir kraupybėms suteikė grožio: Farinata ir Ugolinas savo at- 
stumtumu yra herojiški, o sparnais plasnojantis Liuciferis guodžia mus 
savo didybe. Tačiau toks tegu ir mistinio įkarščio kaupinas, bet visiš- 
kai nepoetiškas vienuolis kaip Dionyzas Kartūzas perteikia pragarą 
kaip gryną baimės ir nevilties paveikslą. Kūno kančios ir sopuliai pie- 
šiami rėksmingiausiomis spalvomis. Nusidėjėlis turi tyčia stengtis kuo 
gyviau viską įsivaizduoti. „Tegu prieš mūsų akis, — sako Diony- 


272 REALIZMAS IR VAIZDŲ IŠBLĖSIMAS MISTIKOJE 


zas, — iškyla visų karščiausią, visų balčiausiai įkaitusi krosnis, 0 jo- 
jė — gulintis nuogas žmogus, kuris jau niekados nebebus 'iš.tokių kan- 
čių išvaduotas. Negi mums ta kankynė, netgi vien jos reginys neatro- 
dys neištveriamas? Koks nelaimingas:/mums turėtų dingotis tasai žmo- 
gus! Tik pamąstykim, kaip tas žmogus blaškytųsi krosnyje nuo vieno 
šono ant kito, kaip jis rėktų, verktų ir vis būtų gyvas; kokia baimė jį 
spaustų, kokie skausmai jį varstytų, ypač kai. jis suprastų, kad tokia ne- 
pakeliama bausmė niekados nesibaigs“ !!. 7 

Nejučiomis pagalvoji: kaipgi Žmonės, turėję priešais aks tokius 
pragaro.kančių paveikslus, galėjo žemėje deginti gyvą žmogų? Ug- 
nies karštybė, kraupus šaltis, kirmėlių -šlykštybė, smarvė, alkis ir 
troškulys, surakinimas grandinėmis ir tamsybės, neapsakomas praga- 
ro purvas, begalinis verksmų ir riksmų aidas ausyse, velnių paveiks- 
lai, — visa tai lyg dusinanti košmaro drobulė užgula skaitytojo sielą 
ir jusles. Bet dar didesnį siaubą įvaro dvasinės kančios: gailestis, bai- 
mė, sielą čiulpiąs netekties ir atstumtumo jausmas, neapsakoma ne- 
apykanta Dievui ir pavydas visiems jo išrinktiesiems, kad tie yra iš- 
ganyti; galvoje.vien sumaištis ir slogutis, sąmonė kupina klaidų ir ne- 
teisingų vaizdinių, apakimo ir pamišimo. Ir žinojimas, kad visa tai 
jau truks amžinybę, įmantriais palyginimais kalte įkalamas iki svai- 
gulį keliančio šiurpo !*. 

Nėra reikalo nei įrodinėti, nei .-argumentuoti, kad amžinų ia 
baimė — ar staiga užgriūnanti kaip ūmus „dieviškas šiurpulys“, 
graužianti kaip užsitęsusi liga ir slogutis, — nuolatos vis K 
kaip atsivertimo ir maldingumo akstinas "*. Viskas buvo nukreipta ton 
pusėn. Traktatas apie „Keturis paskutiniuosius dalykus“ — mirtį, nuo- 
sprendį, pragarą ir amžinąjį gyvenimą, — galbūt išverstas sekant Dio- 
nyzu, buvo įprastinė Windesheimo vienuolyno užstalės lektūra !*. Tik- 
rai kartus pietų pagardinimas. Tačiau-dorovinis tobulėjimas nuolatos 
skatinamas tokiomis negailestingomis priemonėmis. Viduramžių žmo- 
gus yra nelyg ligonis, jau pernelyg ilgai gydytas stipriais vaistais. Jis 
reaguoja tiktai į smarkiausius dirgiklius. Kad dorybės girtinumas su- 
švistų visu savo ryškumu, viduramžių dvasiai reikalingi patys kraštu- 
tiniai pavyzdžiai, kuriuos ne tokia pertempta dorovinė sąmonė jau lai- 
kytų dorybės išvirtimu į savo pačios karikatūrą. Kantrybės pavyz- 
dys — šventasis Egidijus, kuris, sužeistas strėlės, meldė Dievą, kad 
žaizda neužgytų iki pat jo.gyvenimo .pabaigos. Saikingumo pavyz- 

dys — šventieji, maišę valgį su pelenais, skaistybės — tie, kurie, no- 
rėdami išmėginti savo tvirtybę, ėmėsi patalan moterį, arba apgailėti- 
nos fantazijos apie mergeles, kurioms, trokštančioms išsigelbėti nuo 
pasikėsinimų į jų skaistybę, užaugdavo barzdos ar visas kūnas apžel- 
davo šiurkščiais plaukais. Kartais dirgiklio buvo-ieškoma, pavyzdžio 
nepaprastumą siejant su pavyzdžiu keliamo asmensi1mžiumi: šventa- 
sis Mikalojus per didžiąsias šventes atsisakydavęs Žįsti motinos pie- 
ną; kaip tvirtybės pavyzdį Gersonas siūlo šventąjį Kviriką, trejų me- 
tukų ar net devynių mėnesių kankinėlį, kuris nesidavė suraminamas 
prefekto ir buvo numestas prarajon *. 

Troškimas dorybės gražumą patirti tokiomis didžiulėmis dozėmis 
irgi buvo susijęs su viską užvaldžiusiu Idealizmu. Požiūris į dorybę 
kaip į idėją sakytumei išplėšė jos vertinimui iš po kojų tikrojo gyve- 
nimo pagrindą; dorybės grožis buvo įžvelgiamas tik jos kaip savaran- 
kiškos būties aukščiausiame tobulume, o ne jos sunkiame kasdieninia- 
me puoselėjime, nuolatos vis klumpant ir keliantis. 

Viduramžių Realizmą (taigi drauge ir hiperidealizmą), nepaisant 
visų sukrikščioninto neoplatonizmo priemaišų, reikia laikyti primi- 
tyvia dvasine nuostata. Nors filosofija realizmą kaip dvasios nuostatą 
ir sublimavo, nuskaidrino ir išvalė, kaip gyvenimo nuostata jis-vis 
tiek liko laikysena primityvaus Žmogaus, visiems abstraktiems daly- 
kams priskiriančio savarankišką būtį ir substancialumą. Jeigu perdė- 
tą dorybės garbinimą pačia idealiausia josios forma ir galima laikyti 
didžiai religine mintimi, tai jos priešingybėje, pasaulio niekinime, 
aiškiai įžvelgiama jungtis, tebesiejanti viduramžių mąstymą su toli- 
mos praeities mąstysenos formomis. Turiu galvoje tą aplinkybę, kad 
traktatai De contemptu mundi [„„Apie panieką pasauliui“] vis nesi- 
liauja teikę perdėtą reikšmę kūniškumo blogumui. Nėra jiems svares- 
nio motyvo. niekinti pasaulį už kūno funkcijų — visų pirma šalinimo 
ir giminės pratęsimo — šlykštumą. Skurdžiausia viduramžių etikos 
dalis yra bjaurėjimasis žmogumi, kuris „formatus de spurcissimo 
spermate, conceptus in pryritu carnis“ '“ [„padarytas iš nešvariau- 
sios sėklos, pradėtas kūno niežuly'']. Gal tai ir galėtų būti į savo pa- 
ties priešybę pavirtęs juslingumas; tačiau-sykiu tai ir neabejotina lie- 
kana primityvios realizmo formos; verčiančios laukinį bijoti ekskre- 
mentuose ir visuose su pradėjimu ir gimdymu susijusiuose dalykuose 
slypinčių magiškų substancijų ir potencijų. Tiesi ir ne itin ilga gija 

sieja magišką baimę, su kuria primityvios tautos nusigręžia nuo mo- 
ters, atliekančios savo moteriškiausias funkcijas, ir tą asketišką mo- 
ters niekinimą ir plūdimą, kuris bjauroja krikščioniškąją literatūrą 
pradedant Tertulianu ir Jeronimu. 

Visa mąstoma kaip medžiaga. Niekur kitur tatai nėra matyti taip 
aiškiai kaip mokyme apie thesaurus ecclesiae, lobį, susidedantį iš 
Kristaus ir šventųjų nuopelnų perviršiaus (operum supererogatio- 
num). Nors tokio lobio sąvoka ir mintis, kad kiekvienas tikintis žmo- 
gus kaip corpus mysticum Christi Įmistinio Kristaus kūno] — Baž- 
nyčios — narys, turi teisę į to lobio dalį, yra jau labai sena, moky- 
mas, kad tie geri darbai sudaro neišsemiamas atsargas, kurias 
Bažnyčia, ir visų pirma popiežius, gali dalinti po truputį, atsiranda 
tiktai tryliktajame šimtmetyje. Aleksandras iš Haleso pirmasis pavar- 
toja thesaurus tokia technine prasme, kuri nuo to laiko ir prigijusi 
šiam žodžiui !'. Įsitvirtindamas šis mokymas turėjo įveikti pasiprie- 
šinimą, kol 1343 m. buvo galutinai išdėstytas ir aprašytas Klemenso 
VI bulėje Unigenitus. Ten tasai lobis jau visai suvokiamas kaip ka- 
pitalas, kurį Kristus patikėjo Petrui ir jo įpėdiniams ir kuris dar kas- 
dien didėja, — mat juo daugiau Žmonių, naudojantis tomis priemo- 
nėmis, patraukiami į doros kelią, juo daugiau sukaupiama ir tokių 
nuopelnų !*. 

Jeigu geri darbai buvo suprantami taip substancialiai, vadinasi, 
lygiai taip pat, o gal ir dar labiau šis suvokimas turėjo galioti ir nuo- 
dėmės atveju. Tiesa, Bažnyčia primygtinai mokė, kad nuodėmė nėra 
nei esybė, nei daiktas !?, tačiau jos pačios nuodėmių atleidimo tech- 
nika drauge su vaizduotės margumu ir smulkmeniška nuodėmės sis- 
tematika neišlavintose galvose norom nenorom turėjo stiprinti įsiti- 
kinimą, neva nuodėmė esanti substancija (kaip ji ir suvokiama 
Atarvavedoje). Kiek peno, — nors Dionyzas čia siekė tiktai palygi- 
nimo, — turėjo gauti substancinė nuodėmės samprata, kai jis kalba, 
kad nuodėmė prilygstanti karščiavimui, šaltam, pagedusiam, niekam 
nenaudingam kūno skysčiui *". Teisė, neprivalanti taip baikščiai ser- 
gėti dogminį tyrumą, atspindi šią sampratą, kai anglų juristai vado- 
vaujasi vaizdiniu, kad felonijos atveju kraujas būnąs pagedęs *!. Stip- 
riausia ir giliausia šios hipersubstancinės sampratos išraiška aptin- 
kama tuomet, kai kalbama apie Išganytojo kraują: tai reali medžiaga, 
vieno josios lašo būtų pakakę pasauliui atpirkti, 0 mums buvo duo- 

tas perteklius, sako šventasis Bernardas *. Šventasis Tomas tą patį 
vaizdinį perteikė vienu savo himnų: 


Pie Pelicane, Jesu domine, 

Me immundum munda tuo sanguine, 
Cuius una stilla salvum facere 
Totum mundum guit ab omni scelere. 


[Šventasis Pelikane, Viešpatie Jėzau, / Apvalyk mane nešvarų savo 
krauju, / Kurio vienas lašas gali išganyti / Visą pasaulį nuo bet kokios 
nuodėmės.) 


Ir to pakanka priversti mus susimąstyti apie tai, kad mūsų įsitikini- 
mas primityviu šios minties pobūdžiu negali būti laikomas paskutiniu 
išminties žodžiu. 


Dionyzo Kartūzo veikaluose regime įnirtingas pastangas išreikšti 
amžinojo gyvenimo vaizdinius erdvinės plėtros terminais. Amžinasis 
gyvenimas yra neišmatuojamai didingas; gėrėtis Dievu pačiame savy- 
je yra begalinė tobulybė; Išganytojui reikėjo begalinės didybės ir ga- 
lios (efficacia); nuodėmė yra begalinė kvailystė, nes tai yra nusižen- 
gimas neišmatuojamam šventumui; todėl reikalingas neišmatuojamai 
didis atpirkimo darbas *. Neigiamos reikšmės erdvinis būdvardis čia 
vis turi perteikti šventumo svarumą, jo potenciją. Mėgindamas įteigti 
skaitytojui amžinybės vaizdinį, Dionyzas piešia tokį paveikslą: įsivaiz- 
duokit smėlio kalną didumo sulig visata; kas dešimtį ar šimtą tūkstan- 
čių metų iš to kalno paimama viena smiltelė. Kalnas kada nors pra- 
dings. Tačiau ir praėjus tokiai neįsivaizduojamai laiko daugybei pra- 
garo bausmė dar nebus sumažėjusi ir jos pabaiga nebus priartėjusi 
labiau nei tuomet, kai nuo kalno buvo paimta pirmoji smiltelė. Ir vis 
dėlto, jeigu pasmerktieji žinotų, kad bus išvaduoti, kai kalnas pra- 
dings, — jiems tatai, girdi, būtų didi paguoda *. 


* Ta pati mintis reiškiama ir ką tik minėtoje bulėje Unigenitus. Plg. Marlo- 
we „Faustą“: „See, where Christ's blood streams in the firmament! One drop of 
blood will save me“ [,„Pažvelk-ten, kur Kristaus kraujas plūsta dangun! Vienas 
kraujo lašas mane išgelbės“]. (Aut. past.) 

O jeigu norima perteikti dangaus džiaugsmus ar Dievo didybę, vis- 
kas baigiasi vien minties persitempimu. Dangaus džiaugsmų išraiška 
visados lieka be galo primityvi. Žmonių kalba neįstengia sukurti to- 
kios ryškios laimės vizijos kaip kad šiurpo. Norint dar ryškiau pavaiz- 
duoti bjaurasties ir nevilties pragarmes, užteko vien giliau nusileisti į 
žmogaus esybės dugną, tačiau mėgindamas perteikti didžiausią palai- 
mą, būtum turėjęs nusisukti sprandą besižvalgydamas į dangų. Diony- 
zo pastangos baigiasi desperatiškais superliatyvais, t. y. vien matema- 
tiniu vaizdinio sustiprinimu, nesuteikiančiu jam nei skaidrumo, nei gi- 
lumo *. „Trinitas supersubstantialis, superadoranda et superbona... 
dirige nos ad superlucidam tui ipsius contemplationem“ [Visų es- 
mingoji, visų gerbiamiausioji ir visų geriausioji Trejybe... vesk mus 
į visų šviesiausią tavęs pačios apmąstymą“]. Viešpats yra „supermi- 
sericordissimus, superdignissimus, superamabilissimus, supersplendi- 
dissimus, superomnipotens et supersapiens, supergloriosissimus“ * 
[„visų gailestingiausiasis, visų garbingiausiasis, visų maloniausiasis, 
visų spindulingiausiasis, visų visagaliausiasis ir visų išmintingiausia- 
sis, visų didingiausiasis“]. 

Bet kas iš to, kad krausi vieną ant kitos aukštumo, erdvumo, neap- 
rėpiamumo ir neišsemiamumo sąvokas, vis pridėdamas prie jų žodelį 
„visų“? Vis tiek tatai lieka tik vaizdai, begalybės transformavimas į 
baigtinius vaizdinius, kuriais begalybės sąvoka sumenkinama ir pada- 
roma išoriška. Amžinybė juk nėra neišmatuojamas laikas. Kiekvienas 
jutimas, pamėginus jį išreikšti, darosi nebe toks tiesioginis; kiekviena 
Dievui priskirta savybė mažina jo nenusakomumą. 

Dabar prasideda įnirtingos dvasios pastangos pasikylėti iki aukštu- 
mų, kur Dievybės nebemėginama sieti su kokiu nors paveikslu. Tos pa- 
stangos nėra susijusios su jokia kultūra ar epocha, jos visur ir visados 
tokios pat. „There is about mystical utterances an eternal unanimity 
which ought to make a critic stop and think, and which brings it about 
that the mystical classics have, as has been said, neither birthday nor 
native land“ * [„„Mistikų pasisakymuose esama amžino sutapimo, ver- 
čiančio kritiką stabtelėti ir susimąstyti, o sykiu ir įrodančio, kad, kaip 
jau sakyta, mistikos klasikai neturi nei gimimo dienos, nei gimtojo 


* Superliatyvų vartojimą jis jau ir pats perėmė iš Dionisijo Areopagito. (Aut. 
past.) 

krašto“]. Tačiau vaizdumo paspirties neįmanoma vienu sykiu atsisa- 
kyti. Išraiškos netobulumas įžvelgiamas žingsnis po žingsnio. Pirmiau- 
sia atkrinta konkretus idėjos įkūnijimas ir margaspalviai simbolikos 
padarai: tuomet jau nebekalbama apie kraują ir atsiteisimą, apie Eu- 
charistiją, apie Tėvą,: Sūnų ir Šventąją Dvasią. Eckharto mistikoje 
Kristus beveik nebeminimas — kaip ir Bažnyčia ir sakramentai. Ta- 
čiau mistinio Būties, Tiesos, Dievybės įžvelgimo išraiška ir čia dar te- 
besiejama su gamtiniais vaizdiniais: su šviesa, su erdve. Paskui šie iš- 
virsta į savo priešybę: tylą, tuštumą, tamsą. Tada įžvelgiama, kad ir 
šios nei formos, nei turinio neturinčios sąvokos yra netobulos, o jų trū- 
kumus stengiamasi atsverti, nuolatos jas siejant su jų priešingybėmis. 
Galų gale nebelieka nieko daugiau, kaip tik gryniausias neigimas; Die- 
vybė, kuri neįžvelgiama jokiuose-esamuose daiktuose, nes yra viršum 
visko, mistiko pradedama vadinti Nieku. Taip elgiasi Škotas Eriuge- 
na **, taip ir Angelas Silezietis, šitaip eiliuojantis: 


Gott ist ein lauter Nichts, ihn riūhrt kein Nun noch Hier; 
Je mehr du nach ihm greifst, je mehr entwird er dir ". 


[Dievas yra grynas Niekas, jo nepaliečia nei joks „dabar“, nei joks 
„čia“; / Juo labiau stengiesi jį pastverti, juo labiau jis sprūsta tau iš 
rankų.] 


Įžvelgiančiosios dvasios Žingsniai atsisakant bet kokio vaizdumo 
tikrovėje, žinoma, nebuvo tokie griežtai nuoseklūs. Daugumoje misti- 
nių išsisakymų įvairios fazės aptinkamos vienu metu ir pramaišiui. Jų 
esama indų mistikoje, jos visiškai išsiskleidusios jau Pseudodionisijo 
Areopagito veikaluose, toje visos krikščioniškosios mistikos versmė- 
je, jos atgijusios-keturioliktojo šimtmečio vokiečių mistikoje *. 

Paimkime pavyzdį iš Dionyzo Kartūzo raštų **. Jis kalbasi su Die- 
vu, kuris užsirūstinęs. „Sulig tuo atsakymu brolis, atsigręžęs savo vi- 
dun, pasijuto tarytum perkeltas į neišmatuojamai ryškios šviesos sfe- 


* M. d' Asbeck, kaip rodo ir pats jos knygos pavadinimas (žr. 14 skyriaus 45 
komentarą), neoplatonizmo elementus vokiečių mistikoje ir Ruusbroėčko veika- 
Iuose vėlei laiko daug svarbesniais, negu buvo įprasta manyti nuo to meto, kai 
buvo atrasti tomistiniai šios mistikos pamatai. (Aut. past.) 

rą ir be galo meiliai, apimtas neapsakomos ramybės, slaptomis, iš- 
orėje negirdimu balsu sušuko visų slapčiausiajam, tikrai paslėptam 
ir nesuvokiamam Dievui: o visų mieliausiasis Dieve, Tu pats esi švie- 
sa ir šviesos sfera, kurioje Tavo išrinktieji eina saldaus poilsio, gau- 
na jį, apsnūsta ir užmiega. Tu esi nelyg visų plačiausia ir neišmatuo- 
jama plynė, kurioje tikrai maldinga dvasia, visiškai apsivaliusi nuo 
bet kokios konkrečios meilės, iš viršaus apšviesta ir smarkiai įsi- 
liepsnojusi, klydinėja nepasiklysdama ir pasiklysta beklydinėdama, 
palaimingai ištirpsta ir neištirpdomai pasveiksta“. Čia pirmiausia 
matome šviesos vaizdinį, dar pozityvų, paskui — miego, dar vė- 
liau — plynės (dvimatės erdvės) vaizdinį, o galų gale — viena kitą 
panaikinančias priešybes. 

Plynės paveikslas — taigi horizontalios erdvės vaizdinys, kaita- 
liojasi su prarajos paveikslu — taigi vertikalios erdvės vaizdiniu. Pa- 
starasis buvo didis mistinės vaizduotės atradimas. Juk savybių netu- 
rinčios dievybės išraiška Eckharto žodžiuose apie „berūšę ir befor- 
mę tylios, dykos dievybės prarają“ begalybės sąvoką papildė drauge 
ir svaigulio jausmu. Apie Pascalį sakoma, kad jis nuolatos regėjęs 
prarają šalia savęs; toksai jutimas čia sakytumei paverstas nekinta- 
ma mistine sąvoka. Šitais prarajos ir tylos paveikslais pasiekiama gy- 
viausia neaprašomo mistinio patyrimo išraiška. „Wo! uf dar, herz und 
sin und muot, — džiūgauja Suso, — in daz grundlos abgriind aller 
lieplichen dingen!“ * [„„Drąsiau tad, širdie, prote ir siela, į bedugnę 
visų mieliausiųjų dalykų prarają!“] Meistras Eckhartas sako, apim- 
tas kvapą gniaužiančio sustingimo: „Šitai kibirkščiai (sielos kibirkš- 
čiai, mistiniam paskiros būtybės branduoliui) nepakanka nei Tėvo, 
nei Sūnaus, nei Šventosios Dvasios, nei trijų asmenų, kiek kiekvie- 
no jų esama su savomis savybėmis. Tiesą sakau, kad šitai šviesai ne- 
pakanka dieviškosios prigimties vaisingo įsismelkimo. Pasakysiu dar 
daugiau, kas dar įstabiau skamba: iš tikrųjų sakau, kad šitai šviesai 
nepakanka paprastos, tykios dieviškosios esybės, nieko nei duodan- 
čios, nei imančios; ir dar daugiau: ji trokšta patirti, iš kur toji esybė 
kyla, ji ieško paprastos gelmės, tykios plynės, kur niekados neįžvel- 
giamas joks skirtingumas, nei Tėvas, nei Sūnus, nei Šventoji Dvasia; 
pačiam vidury, kur niekieno buveinė, — ten toji šviesa pasitenkina, 
su ta gelme susilieja labiau nei su pačia savimi, nes gelmė toji — tai 
paprasta, pati savaime nejudri tykuma“. Visišką palaimą siela pasie- 

kia tiktai „puldama į dyką dievybę, kur nėra nei kūrinio, nei atvaiz- 
do, idant pasiklystų ir nugrimztų toje plynėje“ *". 

Tauleris sako: „Tuomet nuskaidrėjusi, nušvitusi dvasia nugrimz- 
ta į dievišką tamsą, į tykią tylą ir į nesuvokiamą ir nenusakomą susi- 
liejimą; ir šitaip nugrimzdus pradingsta visi panašumai ir skirtingu- 
mai, ir toje prarajoje dvasia palieka pati save ir nieko nežino nei apie 
Dievą, nei apie save, nei apie panašumus, nei apie skirtingumus, nei 
apie nieką, nes yra nugrimzdusi Dievo vienovėn ir nebetekusi jokios 
galios skirti“ *!. 

Ruusbroecas visas šias priemones mistiniam išgyvenimui išreikšti 
vartoja dar plastiškiau nei vokiečiai. 


Roept dan alle met openre herten: 
O gheweldich slont! 

Al sonder mont, 

Voere ons in dinen afgront; 

Ende make ons dien minne cont. 


[Tad šaukit visi atvertom širdim: / O didingoji pragarme! / Nors ir be- 
burnė, / Vesk mus savon prarajon; / Ir apreikšk mums savo meilę.) 


Susivienijimo su Dievu palaimos teikiamas malonumas yra „patra- 
kęs ir pašėlęs nelyg pasiklydimas; mat ten nėra nei būdo, nei kelio, nei 
tako, nei taisyklių, nei saiko“. „Ten patys savyje mes nebežinom nei 
aukščio, nei gylio, nei pločio, nei ilgio (visų erdvinių vaizdinių atme- 
timas) ir esame amžinai pasiklydę ten, iš kur nebegrįžtama“ *. Palai- 
mos teikiamas malonumas toks didis, „kad Dievas ir visi šventieji, ir 
visi tie iškilnūs Žmonės (kurie tatai išgyvena) čia yra susilieję be jo- 
kių skirtenybių, taigi nieko nebežino ir yra amžini pasiklydėliai“ *. 
Dievas duoda visiems vienodą gausybę palaimos, „tačiau tie, kurie ją 
patiria, yra nevienodi: ir vis dėlto jos vis tiek visiems lieka pakanka- 
mai, pagal jų poreikį vienijantis“, t. y., kalbant apie susivienijimo su 
Dievu palaimos teikiamą malonumą, ne visi išgali priimti tą gausybę, 
kuri jiems dovanota. „Tačiau, pasiklydus tyrų tamsoje, jau nieko ne- 
bepalieka: mat ten nebėra nei davimo, nei gavimo, tik grynas papra- 
stas buvimas. Jame Dievas ir visi su juo susivienijusieji yra nugrimzdę 
ir pradingę, ir jau niekados nebegali jo rasti toje bevardėje būtyje“ **. 

Visi neiginiai sudėti daiktan šioje vietoje: „Po to eina septintoji 
(meilės) pakopa, tauriausia ir aukščiausia iš visko, ką galima patirti 
šioje Žemėje ir amžinybėje. Tai yra, kai mes viršum viso išmanymo ir 
žinojimo atrandam savyje nežinojimo bedugnę; kai mes numirštame 
visiems vardams, kuriuos duodame Dievui ar kūriniams, ir iškeliauja- 
me amžinon bevardystėn, kurioje pasiklystame,; ir kai mes viršum vi- 
so dorybių ugdymo išvystame ir atrandame savyje amžiną tuštumą, ku- 
rioje niekas nebegali veikti; o viršum visų palaimintų dvasių — bedug- 
nę palaimą, kurioje visi mes esame viena, ir tasai buvimas viena yra 
pati palaima ir josios savastis: ir kai mes pamatome visas palaimintą- 
sias dvasias, palikusias savo būtį, nugrimzdusias ir pasiklydusias sa- 
vojoje viršbūtyje, neperžvelgiamoje tamsoje, kur nėra jokių skirteny- 
bių“ **. Toje paprastoje, skirtenybių nebeturinčioje palaimoje prading- 
sta visi kūrinių skirtingumai. „Ten jie palieka patys save ir pasiklysta, 
ir krinta į bedugnį nežinojimą; ten visas aiškumas sugrįžta atgalios į 
tamsybes, kuriose trys asmenys užleidžia vietą esminei vienovei“ **, 

Čia vis tos bevaisės pastangos atsisakyti visų vaizdų ir išreikšti 
„mūsų tuščią būvį, gryną bevaizdybę“, kurią gali suteikti tiktai Die- 
vas. „Jis atima iš mūsų visus vaizdus ir nuveda mus į mūsų pradžią: o 
ten, mes nieko daugiau nerandame, tik dyką, laukinę; bevaizdę pliky- 
bę, kuri visados tolygi amžinybei“ *. 

Šitose Ruusbroeco pastraipose jau iki galo išnaudotos ir dvi pasku- 
tinės aprašomosios priemonės: šviesa, išvirstanti į tamsą, ir grynas nei- 
gimas, bet kokio žinojimo atsisakymas. Jau Pseudoareopagitas giliau- 
sią.ir slapčiausią Dievo esmę vadino Jo tamsybėmis.. O jo bendravar- 
dis, gerbėjas ir komentatorius Kartūzas šią sąvoką toliau plėtoja. „O 
pati ta visų puikiausioji, neišmatuojama ir neregima Tavo amžinosios 
šviesos pilnatvė vadinama Dievo tamsybėmis, kuriose, kaip sakoma, 
Tu gyveni, tamsybes padaręs savo prieglobsčiu“ *. „O tos dieviškosios 
tamsybės yra neprieinamos jokiai šviesai ir paslėptos nuo bet kokio 
veido vardan neaprašomo ir neperžvelgiamo jų pačių vaiskybės švite- 
sio“. Tamsybės — tai nežinojimas, visų-sąvokų išnykimas. „Juo labiau 
dvasia artinasi prie Tavo spindulingosios dieviškos šviesos, juo aiškiau 


1 l 


*2 Krn 6, 1: Dominus pollicitus esi, ut habitūret in caligine [Viešpats vyra 
pažadėjęs gyventi tamsume]. Ps 17,12: Et posuit tenebras "2 AE suum [Jis 
apsivilko tamsybėmis kaip apsiauštu]. (Aut: past.). : 

ji regi, kad Tu neprieinamas ir nesuvokiamas, o kai ji įžengia į tamsy- 
bes, visi vardai ir bet koks pažinimas veikiai išvis pranyksta (omne 
INOX nomen Omnisgue cognitio prorsus deficient). Bet Tave išvysti dva- 
siai reiškia: išvysti, kad Tu visiškai neįžvelgiamas; ir juo aiškiau ji ta- 
tai įžvelgia, juo ryškiau Tave mato. Meldžiame Tave, o palaimintoji 
Trejybe, kad galėtume tapti tomis be galo šviesiomis tamsybėmis ir 
kad per savo neregimumą ir nežinojimą išvystume ir pažintume Tave, 
kuris esi aukščiau visokio regėjimo ir pažinimo. Tu pasirodai tik tiems, 
kurie, pranokę ir aplenkę visus patiriamus ir suvokiamus dalykųs, tai- 
gi ir visą kūriniją draug su pačiais savimi, įžengia į tamsybes, kuriose 
Tu iš tikrųjų esi“ **. 

Kaip šviesa pavirsta į tamsybes, taip ir aukščiausias gyvenimas pa- 
virsta į mirtį. Supratusi, sako Eckhartas, kad Dievo karalystėn negali 
įžengti joks kūrinys, siela eina savo keliais ir liaujasi ieškojusi Dievo. 
„Und allhie.so stirbet si iren hohsten tot. In disem tot verleust di sele 
alle begerung und alle bild und alle verstentniitzz und alle form und 
wirt beraubt aller wesen. Und daz seit sicher als got lebt: als wenik 
als ein tot mensch der leiblich tot ist, sich selber bewegen mąg, als we- 
nik mak di sele, di also geistliech tot ist, einik weis oder einik bild vor- 
getragen einigen menschen. Wann diser geist ist tot und ist begraben 
in der gotheit“ [„Ir šičia ji miršta savo aukščiausia mirtimi. Šitaip nu- 
mirus, sielai nebelieka jokių geismų, jokių paveikslų, jokio supratimo 
ir jokios formos, ji atskiriama nuo visokios būties. Ir būkite tuo taip 
pat tikri kaip tuo, kad Dievas gyvuoja: lygiai taip pat, kaip kad žmo- 
gus, kuris miręs kūnu, negali pats pasijudinti, taip ir siela, šitaip dva- 
siškai mirusi, negali jokiam žmogui apreikšti nei savo būties būdo, nėi 
jokio paveikslo. Mat toji dvasia mirusi ir palaidota dievybėje“]. Siela, 
jeigu tu pati nepasiskandinsi toje bedugnėje dievybės į jūroje, tai nega- 
lėsi pažinti šitos dieviškos mirties *?. 

* Dievo įžvalga per neigimus, sako kitoje vietoje Dionyzas, yra to- 
bulesnė nei per teigimus. „Mat kai sakau: Dievas yra gėris, būtis (es- 
sentia), gyvenimas, aš tartum mėginu nusakyti, kas Jis yra, lyg tai, kas 
Jis yra, būtų bent kiek susiję ar kaip nors panašu į kūriniją, nors yra 
neabejotina, kad Jis nesuvokiamas ir nepažįstamas, neperžvelgiamas 
ir nenusakomas, kad nuo visų savo kūrinių Jis skiriasi neišmatuojamu 
ir visiškai nepalyginaamu kitėniškumu ir skirtingumu“ **. Vienijančioji 
išmintis (sapientia unitiva) vadinama neprotinga, beprasme ir paika *!: 


282 REALIZMAS IR VAIZDŲ IŠBLĖSIMAS MISTIKOJE 


Ar buvo vaizdumas įveiktas? Be vaizdų ir metaforų neįmanoma iš- 
reikšti nė vienos minties, o ten, kur kalbama apie nepažįstamą daiktų 
esmę, kiekvienas žodis yra vaizdus. Sielai nepakanka apie aukščiau- 
sią ir karščiausiai trokštamą esybę kalbėti vien neiginiais, tad išmin- 
čiui išsisakius vėl turi grįžti poetas. Švelni lyriška Suso siela iš snie- 
guotų įžvalgos viršūnių vis parkeliaudavo atgalios į žiedais nusėtus 
ankstesniosios bernardiškosios mistikos paveikslus. Per pačią aukš- 
čiausios kontempliacijos ekstazę grįžta visos alegorinės spalvos ir for- 
mos. Suso regi amžinąją Išmintį, savo numylėtinę: „Si swepte hoh ob 
ime in einem gewiilkten throne (hemel): sie luhte als der morgenster- 
ne, und schein als diu spilndiu sunne; ire krone waz ewikeit, ire wat 
waz selikeit, ire wort siizzekeit, ire umbfang alles lustes gnuhsamkeit: 
si waz verr und nahe, hoh und nider; si waz gegenwiirtig und doch ver- 
borgen; si liess mit ir umbgan, und moht si doch nieman begriffen“ ** 
[,Ji sklandė aukštai viršum jo debesų apgaubtam soste: ji švietė kaip 
ryto žvaigždė ir spindėjo lyg Žėrinti saulė; jos vainikas buvo amžiny- 
bė, jos drabužis — šventumas, jos žodis — saldybė, jos glėbys — vi- 
sų troškimų patenkinimas; ji buvo toli ir arti, aukštai ir žemai; buvo 
čia pat ir vis dėlto paslėpta; leido prie savęs prisiartinti, ir vis tiek nie- 
kas negalėjo jos pastverti“). 

Būta ir kitų kelių grįžti iš vienišų individualios, beformės ir bevaiz- 
dės mistikos aukštumų. Tos aukštumos buvo pasiekiamos tiktai para- 
gavus liturginės-sakramentinės misterijos: tiktai visiškai įsijautus į 
simbolinį-estetinį dogmų ir sakramentų stebuklą, buvo įmanoma atsi- 
kratyti visų vaizdinių formų ir pakilti ligi nesąvokinės Vienatinio 
įžvalgos. Tačiau dvasia negalėjo mėgautis tokiu nušvitimu kada tik ir 
kiek tik panorėjusi; tai visados buvo tik trumpi retos malonės momen- 
tai; o paskui apačioje visuomet vėlei budėjo Bažnyčia su savo išmin- 
tinga ir taupia misterijų sistema. Bažnyčia savo liturgijoje dvasios są- 
lytį su dievybe visados koncentruodavo į tam tikras itin intensyviai iš- 
gyvenamas akimirkas, ji visados teikė misterijai formą ir spalvą. Todėl 
ji visados pergyvendavo nežabotą mistiką: ji taupė energiją. Bažnyčia 
ramiai pakentė kad ir patį smarkiausią estetinės mistikos sužydėjimą, 
tačiau bijojo tikrosios, nevaldomos mistikos, kurios liepsnos praryda- 
vo viską, kas sudarė Bažnyčios statinio pagrindą: jos harmoningą sim- 
bolizmą, jos dogmas ir sakramentus. 

„Vienijančioji išmintis yra neprotinga, beprasmė ir paika“. Misti- 
ko takas veda į begalybę ir sąmonės netekimą. Ėmus neigti bet kokį 
dievybės ir visų paskirų ir įvardijamų dalykų esminį panašumą, tikro- 
sios transcendencijos nebelieka; tiltas atgalios į gyvenimą sugriauna- 
mas. „A!le crėatūre sint ein lūter niht. Ich spriche niht, daz sie kleine 
sin: sie sind ein lūter niht. Swaz niht wesens hat, daz ist niht. Alle crė- 
atūre hant kein wesen, wan ir wezen swebet an der gegenwertikeit g0- 
tes“ *? [Visa kūrinija yra grynas niekas. Nesakau, kad ji menka: ji yra 
grynas niekas. Kas neturi būties, yra niekas. Visa kūrinija neturi bū- 
ties, nes jos būtis priklausoma nuo Dievo buvimo“). 

Intensyvi mistika reiškia grįžimą į preintelektualinį sielos gyveni- 
mą. Visa kultūra joje prarandama, įveikiama ir darosi nereikalinga. Ir 
jeigu mistika vis dėlto neša kultūrai gausių vaisių, tai todėl, kad ji vi- 
sados kopia aukštyn per parengiamąsias stadijas ir tik pamažėle atsi- 
sako bet kokios gyvenimo formos ir kultūros. Kultūrai vaisių ji duoda 
savo pradinėse pakopose, žemiau miškų ribos. Ten žydi kiekvienam 
mistikui kaip pasirengimas privalomos dorovinės tobulybės sodas: 
rimtis ir švelnumas, geismų slopinimas, paprastumas, saikingumas, 
darbštumas, rimtumas ir nuoširdumas. Taip būta Indijoje, taip ir čia: 
pradinis mistikos poveikis yra moralinio ir praktinio pobūdžio. Visų 
pirma — tai veiklios artimo meilės puoselėjimas. Visi didieji mistikai 
kuo smarkiausiai gyrė praktinį veiklumą: argi meistras Eckhartas ne- 
iškėlė Mortos aukščiau už Mariją * ir nesakė, kad privalu pamiršti net 
Pauliaus ekstazę, jeigu gali pagelbėti vargšui nors lėkštele sriubos? 
Nuo Eckharto per jo mokinį Taulerį mistikos linija vis labiau suka 
praktinių elementų vertinimo kryptimi: ir Ruusbroecas aukština tykų 
kuklų darbą, o Dionyzas Kartūzas yra tobulas pavyzdys, kaip prakti- 
nis nusimanymas apie kasdienį dievobaimingą gyvenimą ir karščiau- 
sias individualus misticizmas gali susijungti viename asmenyje. Ny- 
derlanduose šalutinės mistikos apraiškos — moralizmas, pietizmas, 
gailestingumas ir darbštumas — tapo pagrindiniais dalykais, intensy- 
vi paskirų asmenų ekstatinių akimirkų mistika išaugo į ekstensyvią 
daugumos kasdieninio gyvenimo mistiką: tvarus visuotinis naujojo 
maldingumo nuoširdumas užėmė vienišos ir retos ekstazės vietą. Ra- 
dosi blaivi mistika, jeigu tik toks žodžių junginys apskritai įmanomas. 

Brolių namuose ir Windesheimo kongregacijos vienuolynuose ty- 
kų kasdienį darbą auksino nuolatinis ir sąmoningas religinio jausmin- 

gumo puoselėjimas. Atsisakyta nevaldomos lyrikos ir nežaboto verži- 
mosi aukštyn, bet sykiu išvengta pavojaus nuklysti nuo tikrojo tikėji- 
mo; broliai ir seserys griežtai laikosi tikėjimo ir yra konservatyvūs. Tai 
buvo mistika en dėtail [po truputį]: kas „patirdavo postūmį“, kas „pa- 
gaudavo kibirkštėlę“, ekstazė buvo išgyvenama ankštame, tykiame, 
kukliame pulkelyje, dalinantis ja su artimais dvasios bičiuliais, rašant 
laiškus ir apmąstant savo gyvenimą. Jausmų ir sielos gyvenimas buvo 
puoselėjamas lyg šiltadaržio augalas; čia .viešpatauta gausybės smulk- 
meniško puritonizmo, dvasinės dresūros, juoko ir sveikų potroškių 
tramdymo, gausybės pietistinio naivumo. 

Tačiau iš tų sluoksnių kilo ir labiausiai sielą stiprinantis tų laikų 
veikalas — /mitatio Christi [„Kristaus sekimas“]. Žmogus, nebuvęs 
nei teologas, nei humanistas, nei filosofas, nei poetas, iš tikrųjų — net- 
gi nei. mistikas, parašė knygą, kuriai buvo skirta guosti ištisus šimtme-+ 
čius. Tomas Kempietis, tykus, užsidaręs vyras, kupinas švelnios pagar- 
bos mišių stebuklui, itin siaurai supratęs Dievo viešpatavimą pasauly- 
je, nieko nenutuokė apie įnirtingą piktinimąsi Bažnyčios tvarka ar 
pasauliečių gyvenimu, teikusį įkvėpimo pamokslininkams, neturėjo to- 
kių. visapusiškų siekių kaip Gersonas, Dionyzas ar Mikalojus Kuzie- 
tis, nepasižymėjo nei tokia breugheliška fantazija kaip, sakysim,.Jo- 
hannesas Brugmanas, nei ryškiaspalviu Alaino de la Roche simboliz- 
mu. Jis tiesiog visur ieškojo ramybės ir rado ją „in angello cum 
libello“ [„kamputyje su knygele“]|. „O guam salubre guam iucundum 
et suave est sedere in solitudine et tacere et logui cum Deo!“ * — „O, 
kaip išganinga, kaip gera ir saldu sėdėti vienumoje ir tylėti, ir kalbė- 
tis su Dievu!“ O nusivylusiai sielai: skirta išmintinga jo knyga apie gy- 
venimą ir mirtį tapo visų.amžių veikalu. Čia vėlei buvo atsisakyta vi- 
sos neoplatoniškosios mistikos, Irko tik bendroji nuotaika, paveldėta 
iš numylėto mokytojo Bernardo Klerviečio. Tai ne filosofinis dėsty- 
mas; tai tik Žiupsnis be galo paprastų minčių, pateiktų kaip pamoky- 
mai ir sugrupuotų apie kurį nors centrinį tašką; kiekviena užbaigiama 
trumpu teiginėliu; nėra. minčių subordinacijos, jos beveik nė nederi- 
namos viena prie kitos. Nieko panašaus į lyrinį Heinricho Suso virpu- 
lį ar į griežtą Ruusbroeco žibesį. Dėl savo. monotoniškai vienas po ki- 
to einančių sakinių ir blankių asonansų skambesio /mitatio būtų kone 
prozų proza, jeigu kaip tik tas monotoniškas ritmas nedarytų jos pa- 
našios į jūros teliūskavimą švelnų lietingą vakarą ar vėjo atodūsius ru- 

denį. Kažkoks įstabus yra /mitatio poveikis: šis autorius nepastveria 
tavęs savo galybe ar polėkiu kaip, sakysim, Augustinas, savo žodžių 
puošnumu kaip šventasis Bernardas, minčių gilumu ar gausumu; čia 
viskas lygu ir liūdna, viskas — minorinė tonacija; tai tik tykuma, ra- 
mybė, tylus alsus lūkuriavimas ir paguoda. „Taedet me vitae tempo- 
ralis“ ** — „Slegia mane laikinasis gyvenimas“, — sako Tomas kaž- 
kurioje vietoje. Ir vis dėlto šito užsidarėlio žodis kaip joks kitas teikia 
stiprybės gyventi. 

Vienu požiūriu ši visų amžių nuvargėliams skirtoji knyga artima 
tikrosios mistikos veikalams. Ir čia, kiek tik buvo įmanoma, vengta 
vaizdumo, nusimestas spalvotas žėrinčių simbolių apdaras. Todėl ir 
Imitatio nėra susijusi su kuriuo nors vienu kultūros periodu; kaip ir 
ekstatinė Vienatinio įžvalga ši knyga veda tolyn nuo visos kultūros. Ji 
nepriklauso jokiam apibrėžtam kultūros amžiui. Dėl to radosi du tūks- 
tančiai josios leidimų, dėl to buvo įmanoma, kad nesutarimai dėl jos 
autoriaus įr parašymo laiko aprėptų ištisus tris šimtmečius. Ne veltui 
Tomas sakė: „Ama nesciri“ — „mėk būti nežinomas“. 


17 


MĄSTYMO FORMOS 
PRAKTINIAME GYVENIME 


ei norime suprasti viduramžių dvasią kaip vieningą visumą, pa- 

matines viduramžių mąstymo formas turime studijuoti remdamie- 

si ne vien tikėjimo ar aukštų apmąstymų vaizdiniais, bet lygiai 
taip pat ir kasdiene gyvenimo išmintimi ir blaivia praktika. Mat tos pa- 
čios didžiosios mąstymo kryptys viešpatauja ir tos dvasios aukštesnio- 
siose, ir Žemesniosiose apraiškose. Ir jeigu religijos ir spekuliacijos 
sterose visados lieka klausimas, kiek mąstymo formos yra rezultatas 
ir atbalsis ilgos rašytinės tradicijos, siekiančios graikų ir žydų, net 
Egipto ir Babilono šaltinius, tai kasdieniame gyvenime regime jas vei- 
kiančias naiviai ir spontaniškai, neslegiamas neoplatonizmo ir kitų sro- 
vių Svorio. 

Kasdienos gyvenime viduramžių Žmogus mąsto tomis pat formo- 
mis kaip ir savo teologijoje. Ir čia, ir ten pamatas yra tasai architekto- 
ninis idealizmas, kurį scholastika vadino realizmu: poreikis kiekvie- 
ną idėją imti skyrium ir suteikti jai formą lyg esybei, o paskui telkti iš 
jų hierarchines grupuotes ir vis statyti šventoves ir katedras, kaip da- 
ro vaikas, dėstydamas kaladėles. 

Visa, kas gyvenime išsikovoja tvirtą vietą, kas tampa gyvenimo for- 
ma, yra laikoma šventa tvarka, — ir patys paprasčiausi papročiai ir 
įpročiai, ir aukščiausi pasaulinio Dievo plano dalykai. Tatai, sakysim, 
itin aiškiai atsiskleidžia požiūryje į rūmų etiketo taisykles, kurį savo 
veikaluose dėsto tokie rūmų tvarkos aprašinėtojai kaip Olivier de la 
Marche'as ir Aliėnor de Poitiers. Senoji dama į šias taisykles žiūri kaip 
į iIšmintingus įstatymus, kurie priimti senovės karalių rūmuose, gerai 

viską apgalvojus ir pasvėrus, ir kurių privalo paisyti visi būsimieji lai- 
kai. Ji kalba apie tas taisykles lyg apie amžių išmintį: „et alors j'ouy 
dire aux anciens gui scavoient...“ [„ir aš išgirdau bylojant senolius, 
kurie Žinojo...“]. Senajai damai regisi, kad laikai išsigimsta: šit jau gal 
dešimtį metų kai kurios Flandrijos damos gimdyvės patalą stato prie 
ugnies, „de guoy I'on s'est bien mocguė“ [iš ko buvo labai šaipoma- 
si“]; anksčiau taip nebuvo niekados daroma; kuo gi tatai baigsis? 
„Mais un chacun fait d cette heure d sa guise: par guoy est ū doubter 
gue tout ira mal“ ' [Tačiau šią valandą kiekvienas daro taip, kaip jam 
patinka; todėl reikia būgštauti, kad tai nesibaigs geruoju“). 

La Marche'as sau ir skaitytojui kelia svarius klausimus, kuo gi esą 
pagrįsti visi tie iškilnūs dalykai: kodėl fruitier [už vaisius atsakingo as- 
mens] pareigoms priklauso ir apšvietimas, „/e mestier de la cire“ 
[„„vaško reikalai“)? Atsakymas toks: todėl, kad bitės neša vašką iš tų 
pačių žiedų, iš kurių ir vaisiai randasi, „pourguoy on a ordonnė trės 
bien ceste chose“ * [„taigi čia viskas labai gerai sutvarkyta“]. Ryškus 
viduramžių polinkis kiekvienai funkcijai sukurti ir organą yra ne kas 
kita, kaip apraiška mąstysenos, kiekvieną savybę laikiusios savaran- 
kiška, Žiūrėjusios į ją kaip į idėją. Anglijos karalius savojoje magna 
sergenteria turėjo tarnybą „prilaikyti karaliaus galvą, kai jis, plaukda- 
mas per kanalą, suserga jūros liga“; šią tarnybą 1442 m. ėjo kažkoks 
Johnas Bakeris, iš kurio ją paveldėjo dvi jo dukterys *. 

Taip pat dera vertinti ir įprotį duoti vardus visiems daiktams — kar- 
tu ir negyviems. Tegu ir labai nublankęs, bet vis dėlto primityvaus ant- 
ropomorfizmo požymis yra tai, kad dar ir šiandien karo gyvenime, — 
kuris daugeliu atžvilgių reiškia grįžimą į primityvią būklę, — patran- 
koms suteikiami vardai. Viduramžiais šis požymis kur kas ryškesnis: 
kaip ir kalavijai riterių romanuose, keturioliktojo ir penkioliktojo šimt- 
mečio karų bombardos turi vardus: Le Chien d'Orlėans, la Gringade, 
la Bourgeoise, de Dulle Griete [Orleano šuva, Stipena, Šeimininkė, 
Kvaiša Greta]. Tų laikų liekana yra, kad šiandien vardus dar turi kai 
kurie garsūs deimantai. Tarp Karolio Narsiojo brangakmenių dauge- 
lis turėjo vardus: Le Sancy, les Trois Frėres, la Hote, la Balle de Flan- 
dres * [Gyduolis, Trys broliai, Kraitelė, Flandrijos rutulys]. Kad mūsų 


* Olivier de la Marche, !/'Estat de la maison etc., t. IV, p. 56; panašių klau- 
simų pateikta šios knygos p. 53. (Aut. past.) 

laikais laivai vardus išsaugojo visi, bet namai — tiktai kai kurie, o var- 
pai jų išvis neišsaugojo, viena vertus, yra todėl, jog laivas nuolatos 
keičia savo buvimo vietą ir visą laiką turi būti identifikuojamas, tačiau 
drauge ir todėl, kad laivas išliko kažkoks asmeniškesnis už namą, ir 
tai išreiškia anglų kalboje jam nusakyti vartojamas įvardis she *: Vi- 
duramžiais personifikuotą negyvų daiktų suvokimą reikia vaizduotis 
buvus kur kas intensyvesnį: viduramžiais vardą gaudavo visi daik- 
tai — ir kalėjimo kameros, ir kiekvienas namas ar varpas. 

Kaip paties esmingiausio dalyko, visur, viduramžių Žmogaus lū- 
pomis tariant, buvo ieškoma „moralo“, t. y. kiekviename daikte 
slypinčio pamokymo, dorovinės jo reikšmės. Kiekvienas istorinis ar 
literatūrinis nutikimas linkęs kristalizuotis ir pavirsti parabole, mo- 
raliniu pavyzdžiu, įrodinėjimo argumentu; kiekvienas pasisaky- 
mas — sentencija, tekstu, patarle. Esamų šventų simbolinių Naujojo 
ir Senojo Testamento sąsajų pavyzdžiu randasi moralinės sąsajos, tad 
kiekvienam gyvenimo įvykiui galima išsyk lyg. veidrodį pakišti pa- 
vyzdį, tipišką atvejį iš Šventojo Rašto, istorijos ar literatūros. Mė- 
ginant ką nors įtikinti, kad būtų atlaidus, išvardijami bibliniai at- 
laidumo atvejai. Perspėjant apie vedybų pavojus, pasitelkiamos vi- 
sos nelaimingos vedybos, apie kurias byloja antika. Jonas Bebaimis, 
teisindamasis dėl Orleaniečio nužudymo, lygina save patį su Joa- 
bu, o savo auką — su Absalomu, ir sakosi esąs geresnis už Joaba, 
nes karalius primygtinai nedraudęs žudyti. „Ainssy avoit le bon duc 
Jehan attrait ce fait d-moralitė“ * [„šitaip gėrasis kunigaikštis Jonas 
tą nutikimą pavertė moraliniu pamokymu“]. Čia sakytumei pernelyg 
plačiai ir naiviai taikoma ta teisės sąvoka, kuri juk net šiandienia- 
me teisės gyvenime pradeda darytis: pasenusios mąstysenos lieka- 
na. : 
Kiekvieną rimtą įrodinėjimą mėgstama lyg atspirties ir išeities taš- 
ku grįsti kokiu nors tekstu: visi dvylika pasiūlymų už ir prieš atsisa- 
kymą klausyti Avinjono popiežiaus, kuriais.1406 m. per nacionalinį si- 
nodą Paryžiuje stojama ginti schizmos, paremti Šventojo Rašto žo- 
džiais ?. Pasaulietis oratorius, kalbėdamas šventės proga, savo tekstą 
renkasi taip pat kaip ir pamokslininkas “. 








* Kuris, kad ir kaip būtų keista, buvo perimtas ir lokomotyvui, automobiliui 
1r (bent Amerikoje) liftui nusakyti. (Aut. past.) 

Nėra geresnio pavyzdžio, iliustruojančio visus suminėtus bruožus, 
už liūdnai išgarsėjusią ginamąją kalbą, kuria meistras Jeanas Petit mė- 
gino pateisinti Burgundijos kunigaikštį dėl Liudviko Orleaniečio nu- 
žudymo. 

Buvo praėję geri trys mėnesiai nuo to vakaro, kai karaliaus brolį 
nudūrė samdyti žudikai, kuriuos Jonas Bebaimis iš anksto priglaudė 
vienuose Rue vieille du Temple namuose. Burgundietis iš pradžių, per 
šermenis, rodėsi didžiai gedįs, bet paskui pamatęs, kad bylos tyrimas 
pasieks ir jojo Hėtel d' Artois, kur jis slėpė žudikus, per tarybos posė- 
dį pasivedėjo į šalį savo dėdę Berry ir prisipažino, kad, velnio su- 
kurstytas, liepęs padaryti šią žmogžudystę. Tada Jonas iš Paryžiaus 
paspruko Flandrijon. Jau Gente jis liepė viešai paskelbti pirmąją gi- 
namąją kalbą; dabar jis grįžo Paryžiun, kliaudamasis visuotine neapy- 
kanta Orleaniečiams ir savo populiarumu tarp Paryžiaus gyventojų, 
kurie iš tikrųjų ir dabar jį džiugiai sutiko. Amjene kunigaikštis tarėsi 
su dviem vyrais, išsiskyrusiais iš kitų kalbėtojų per 1406 m. bažnytinį 
susirinkimą Paryžiuje: su meistrais Jeanu Petit ir Pierre'u aux Boeuts. 
Jiedviem buvo pavesta išdailinti Gente paskelbtą Simono de Saulx gi- 
namąją kalbą ir pateikti ją kaip įspūdingą pasiteisinimą princams ir di- 
dikams. 

Su tuo pasiteisinimu meistras Jeanas Petit, teologas, pamokslinin- 
kas ir poetas, 1408 m. kovo aštuntąją ir pasirodė Paryžiaus H6tel de 
Saint Pol rūmuose prieš aukštakilmius klausytojus, tarp kurių pirmie- 
ji buvo dofinas, Neapolio karalius, Berry ir Bretanės kunigaikščiai. 
Kaip ir dera, Jeanas Petit prabilo iš pradžių nusižeminęs: jis, vargšas, 
nesąs nei teologas, nei juristas, „une trės grande paour me fiert au cu- 
er, voire si grande, gue mon engin et ma mėmoire s'en fuit, et ce peu 
de sens gue je cuidoie avoir, m'a jū du tout laissė“ [„tokia didi baimė 
suspaudė man širdį, tikrai tokia didi, kad mane apleido ir protas, ir at- 
mintis, ir tas truputėlis nuovokos, kurią dar tariausi turįs“']. Tuomet jis 
pradeda dėstyti juodos politinės nedorybės šedevrą, kurį jo protas 
griežtu stiliumi sumeistravo, remdamasis Šventojo Rašto citata: Radix 
omnium malorum cupiditas [Visų blogybių šaknis yra godulystė]. Ta- 
sai veikalas labai išmoningai sudėstytas iš scholastinių klasifikacijų ir 
šalutinių tekstų, iliustruotas pavyzdžiais iš Šventojo Rašto ir istorijos; 
jis įgyja šėtoniško gyvumo ir romantinės įtampos, nes kalbėtojas spal- 
vingai ir nuodugniai aprašinėja nužudytojo piktadarybes. Viskas pra- 

dedama išvardijant dvylika įsipareigojimų, kuriais Burgundijos ku- 
nigaikštis privalo karalių gerbti, mylėti ir už karalių keršyti. Paskui 
Jeanas Petit atsiduoda Dievo, Mergelės Marijos ir šventojo Jono Evan- 
gelisto globai ir pradeda tikrąjį įrodinėjimą, suskirstytą į major [dides- 
nijį], minor [mažesniįjį] ir išvadas. Dabar jis pateikia savo citatą: Ra- 
dix omnium malorum cupiditas. Iš jos daromos dvi taikomosios išva- 
dos: godumas gimdo atskalūnus, jis gimdo išdavikus. Šios dvi 
nedorybės, apostazė ir išdavystė, skirstomos ir perskirstomos, o paskui 
iliustruojamos trim pavyzdžiais. Kaip išdaviko archetipai klausytojų 
vaizduotėje iškeliami Liuciferis, Absalomas ir Atalija. Tuomet išvar- 
dijamos aštuonios tiesos, pateisinančios tirono nužudymą; kas rezga 
suokalbius prieš karalių, nusipelno mirties ir amžino pasmerkimo; ir 
tai juo labiau, juo aukščiau jisai stovi; kiekvienam valia jį nužudyti. 
„Je prouve ceste veritė par douze raisons en V honneur des douze apo- 
stres“ [„Įrodysiu, kad tai tiesa, dvylikos apaštalų garbei pateikdamas 
dvylika argumentų“): tris daktarų, tris filosofų, tris juristų ir tris Šven- 
tojo Rašto teiginius. Ir taip toliau — iki išdėstomos visos aštuonios tie- 
sos: citata iš „/e philosophe moral Boccace“ [„„moralės filosofo Boc- 
caccio“| veikalo De casibus virorum illustrium [„Apie įžymiųjų vyrų 
nelaimes] pateikiama įrodyti, kad tironą valia užpulti iš pasalų. Iš tų 
aštuonių tiesų išvedamos aštuonios corollaria [išvados] — ir dar pri- 
dedama devintoji, užuominomis primenanti visokius mįslingus nutiki- 
mus, kuriuose Orleaniečiui šmeižtai ir įtarinėjimai skyrė šiurpulingą 
vaidmenį. Iš naujo iki baltumo įkaitinami visi gandai, nuo jaunumės 
persekioję princą; neva jis 1392 m. tyčia surengęs tą „bal des ardents“ 
| „degančiųjų balių“], per kurį jo brolis, jaunasis karalius, tik vos vos 
išvengė baisios mirties, pasiglemžusios jo bičiulius, kuriuos, persiren- 
gusius laukiniais, užkliudė neatsargiai laikomas deglas. Orleaniečio 
pašnekesiai celestinų vienuolyne su „burtininku“ Philippe'u de 
Mėziėres'u suteikė peno visokioms užuominoms apie planuojamas žu- 
dynes ir nuodijimus. Visuotinai Žinomas jo pomėgis burtininkauti 
duoda akstiną tikrų tikriausioms siaubo istorijoms: kaip Orleanietis 
vieną sekmadienio rytą su atskalūnu vienuoliu, riteriu ir ginklanešiu 
jojo į La Tour Montjay prie Marnos; kaip vienuolis tenai iššaukė du 
rudai ir žaliai apsidariusius velnius, kurių vardai buvo Heremas ir 
Estramain ir kurie pragaro ritualu pašventino špagą ir žiedą, kaip pa- 
skui visa draugė leidosi nukabinti pakaruoklio nuo Montfaucono kar- 

tuvių ir t. t. Net beprasmiškose pamišėlio karaliaus šnekose meist- 
ras Jeanas sugebėjo įžvelgti niaurią prasmę. 

Po to, kai vertinimai buvo pakylėti į visuotinių dorovinių principų 
aukštybes, viską pateikiant Šventojo Rašto pavyzdžių ir moralinių sen- 
tencijų šviesoje, po to, kai dirbtinai buvo pakurstyta pasibjaurėjimo ir 
šiurpulio atmosfera, „„mažesniajame“ įrodinėjime, kuo nuosekliausiai 
kartojančiame „didesniojo“ sandarą, pasipila tikrų kaltinimų srautas. 
Aistringa partinė neapykanta su visu nežabotos dvasios įniršiu puola 
trypti nužudytojo atminimą. 

Keturias valandas kalbėjo Jeanas Petit, o jam baigus jo užsakovas, 
Burgundijos kunigaikštis, tarė: „Je vous avoue“ [Aš jums pritariu“). 
Kunigaikščiui ir jo artimiausiems giminaičiams padaromos keturios 
ginamosios kalbos knygos — įrištos spaustine oda, iliuminuotos auk- 
su ir miniatiūromis. Viena tų knygų tebesaugoma Vienoje. Kalbą bu- 
vo galima ir nusipirkti 7. 

Poreikis kiekvieną gyvenimo nutikimą pateikti kaip moralinį pa- 
vyzdį, kiekvieną sprendimą išskirti kaip sentenciją, šitaip suteikiant 
jiems substancialumo ir neliečiamumo, trumpai tariant, minties kris- 
talizacijos procesas pasiekė savo bendriausią ir natūraliausią išraišką 
patarlėse. Patarlė viduramžių mąstysenoje atliko labai gyvą funkciją. 
Šimtai jų aptinkami kasdienos vartosenoje, daugumas jų — šmaikščios 
ir taiklios. Išmintis, bylojanti patarlėse, kartais yra blaivi, kartais — 
glostanti širdį ir gili; patarlių intonacija dažnai ironiška, nuotaika daž- 
niausiai geraširdiška ir visuomet kupina rezignacijos. Patarlė niekados 
neragina priešintis, visada skatina nusileisti. Su šypsena ar atodūsiu ji 
leidžia savanaudžiams triumfuoti, o sukčiams — ištrūkti laisvėn. „Les 
grans poissons mangent les plus petis“. „Les mal vestus assiet on dos 
ou vent“. „Nul n'est chaste si ne besogne“ [,„Didelės žuvys ryja ma- 
žas“. „Blogai apsirengęs sėdasi nugara į vėją“. „Kol bėda neprispiria, 
niekas nesigėdija“]. Kartais patarlė skamba ciniškai: „L'Aomme est 
bon tant gu'il craint sa peau“. „Au besoing on s'aide du diable“ 
[„Žmogus geras, kol bijo dėl savo kailio“. „Kai bėda, šaukiamasi ir 
velnio pagalbos“]. Tačiau jose viešpatauja atlaidumas, nelinkęs kitų 
smerkti. „/! n'est si ferrė gui ne glice“ [„lr kaustytas paslysta“]. Mo- 
ralistai aimanuoja ir dejuoja dėl žmonių nuodėmingumo ir sugedimo, 
o liaudies išmintis su šypsena reiškia supratimą. Patarlėje į vieną vie- 
nintelį vaizdą sutelkiama visų laikų ir visų sferų išmintis ir moralė. 

Kartais patarlės tendencija kone evangelinė, o kartais — naiviai pago- 
niška. Tauta, gyvoje kalboje turinti daug patarlių, visus samprotavi- 
mus, motyvų ir argumentų dėstymus palieka teologams ir filosofams; 
kiekvienu atveju ji paskelbia skambų kaip varpas nuosprendį. Ji ven- 
gia ilgų šnekų ir saugosi didelių neaiškumų. Patarlė be paliovos kapo- 
ja mazgus; radus tinkamą patarlę — visas reikalas baigtas. Polinkis 
substancializuoti mintis yra labai naudingas kultūrai. 

Net nuostabu, kiek daug patarlių buvo paplitę vėlyvaisiais viduram- 
žiais *. Savo kasdieniu aktualumu jos tokios artimos literatūros idėjų 
sferai, kad ano meto poetai dažnai jomis naudojasi. Itin pamėgtas, pa- 
vyzdžiui, eilėraštis, kurio kiekviena strofa baigiasi patarle. Anonimi- 
nis autorius pašaipų tokios formos eilėraštį dedikuoja nekenčiamam 
Paryžiaus prevo Hugues'ui Aubriot, kai šis gėdingai sužlunga ?. Dar 
galime paminėti Alainą Chartier ir jo Ballade de Fougėres '", Jeaną 
Rėgnier ir jo skundus iš nelaisvės '', kelis fragmentus iš Molinet Faictz 
et Dictz, Coguillart'0 Complaincte de Eco, Villono baladę, visą vien 
iš patarlių. Čia priklauso ir Robert'o Gaguino Le passe temps d'oysi- 
vetė !*: išskyrus keletą, visos 171 strofa baigiasi derama patarle. O gal 
tos į patarles panašios dorovinės sentencijos (kurių aš tik vieną kitą 
randu man žinomuose patarlių rinkiniuose) yra paties poeto mintys? 
Tuo atveju, jeigu čia matytumėm, kaip patarlė, tiesiogiai susijusi su ei- 
lėraščiu, gimsta individualaus poeto galvoje, tatai būtų dar svaresnis 
įrodymas, kokią gyvą funkciją patarlė, t. y. aptakus, glaustas, visiems 
suprantamas sprendimas, atliko vėlyvųjų viduramžių mąstysenoje. 

Net pamoksluose greta šventųjų tekstų neniekinama ir patarlė, ja 
dažnai naudojamasi ir per rimtus disputus valstybės ar bažnyčios su- 
sirinkimuose. Gersonas, Jeanas de Varennes'as, Jeanas Petit, Guillau- 
me'as Fillastre'as, Olivier Maillard'as savo pamokslų ar kalbų įtaigu- 
mui sustiprinti vis įterpia patarlių: „Oui de tout se tait, de tout a paix, 
Chef bien peignė porte mal bacinet, D'aultrui cuir large courroye, Se- 
lon seigneur mesnie duite, De tel juge tel jugement, Oui commun sert, 
nul ne Ven paye, Oui est tigneux, il ne doit pas oster son chaperon“ V 
[„Kas apie viską tyli, dėl visko yra ramus. Ant dailiai sušukuotos gal- 
vos prastai laikosi šalmas. Iš artimo odos platus diržas. Koks ponas, 
toks ir tarnas. Koks teisėjas, toks ir nuosprendis. Kas visiems tarnau- 
ja, iš nieko algos negauna. Nususėlis tegu nenusiima kepurės“]. Esa- 
ma netgi grandies, jungiančios patarlę ir /mitatio; šis veikalas, bent 

formos požiūriu, giminingas posakių rinkiniams, vadinamiems rapia- 
ria, — tokiuose rinkiniuose būdavo sukaupta visokios rūšies ir kilmės 
išmintis. 

Vėlyvaisiais viduramžiais esama ne vieno tokio rašytojo, kurio su- 
gebėjimas spręsti, tiesą sakant, nė nepakyla aukščiau nei jo nuolatos 
vartojamos patarlės. Keturioliktojo šimtmečio pradžios kronikininkas 
Geffroi Paryžietis savo rimuotą kroniką prikaišiojęs patarlių, išreiš- 
kiančių įvykių moralą '“, — ir čia jis elgiasi išmintingiau nei Frois- 
sart'as savajame Le Jouvencel, kur savo kūrybos sentencijos dažnai at- 
rodo kaip pusžalės patarlės: „Enssi aviennent li fait d'armes: on piert 
(perd) une fois et U'autre fois gaagn'on“. „Or n'est-il riens dont on ne 
se tanne“. „On dit, et vray est, gue il n'est chose plus certaine gue la 
mort“ “ [„Taip būna karo žygiuose: kartais laimi, kartais pralaimi“. 
„Nėra nieko, kas nenusibostų“. „Sakoma, ir visai teisingai, kad nėra 
tikresnio dalyko už mirtį“]. 

Į patarlę panaši minties kristalizacijos forma yra devizas, vidu- 
ramžių pabaigoje itin mėgtas ir kultivuotas. Patarlė išreiškia visuo- 
tinės pakraipos išmintį, 0 čia regime veikiau asmeninį paskatinimą 
ar gyvenimo principą, kurį jo savininkas pakylėjęs iki ženklo, auk- 
sinėmis raidėmis įrašyto pačiame gyvenime, — principą, kuris stili- 
zuotu kartojimu ant visų garderobo dalių ir ginklų turi vesti ir stip- 
rinti ir patį savininką, ir kitus. Devizų, kaip ir patarlių, nuotaika yra 
dažniausiai nuolaidi, kupina lūkesčio, kartais esama nutylėtų ele- 
mentų, turinčių daryti devizą paslaptingą: „Ouand sera ce? Tost ou 
tard vienne, Va oultre, Autre fois mieulx, Plus dueil oue joye“ [,,Ka- 
da tai bus? Anksčiau ar vėliau. Eik toliau. Kitą kartą geriau. Daugiau 
kančių nei džiaugsmo“ |. Didžioji dauguma susijusi su meile: „Ault- 
re naray, Vostre plaisir, Souvienne vous, Plus gue toutes“ [„Kitos ne- 
turėsiu. Jūsų džiaugsmas. Prisiminkite tai. Labiau už visas“ |. Tokie 
riterių šūkiai išrašyti gūniose, ant šarvų ir ginklų. Žiedų įrašai skam- 
ba intymiau: „Mon cuer avez, Je le desire, Pour tousjours, Tout pour 
vous“ [,„Mano širdis jums priklauso. To trokštu. Visiems laikams. 
Viskas jums“ |. 

Su devizais susijusios emblemos, arba akivaizdžiai juos ilriustruo- 
jančios, arba sujungtos su jais laisvesniu prasmės ryšiu, sakvs1mn, Liud- 
viko Orleaniečio gumbuota lazda su „Je /'envie“ ir dygliakiaulė su 
„Cominus et eminus“, j0 priešo Jono Bebaimio oblius su „/c.houd“, 


294 MASTYMO FORMOS PRAKTINIAME GYVENIME 


Pilypo Gerojo titnagas *. Devizas ir emblema priklauso heraldinių idė- 
jų sferai. Herbas viduramžių Žmogui yra daugiau nei vien genealogi- 
nis pomėgis. Herbo figūra jo akyse įgyja vertę, artėjančią prie totemo 
vertės '*. Liūtai, lelijos, kryžiai tampa simboliais, kuriais išreiškiamas 
ir kaip savarankiškas, nedalomas dalykas pabrėžiamas ištisas išdidu- 
mo ir siekių, prisirišimo ir bendrumo jausmų kompleksas. 

Poreikis izoliuoti kiekvieną atvejį kaip egzistuojantį savarankiškai, 
traktuoti jį kaip idėją, viduramžiais reiškiasi smarkiu kazuistikos po- 
mėgiu. O pastarasis savo ruožtu kyla iš viską aprėpusio idealizmo. 
Kiekvienam iškylančiam klausimui turi būti idealus atsakymas; atsa- 
kymas atrandamas nustačius teisingą esamo atvejo ir amžinųjų tiesų 
ryšį, o tas ryšys nustatomas formalias taisykles taikant faktams. Šitaip 
sprendžiami ne vien dorovės ir teisės klausimai, kazuistinis požiūris 
viešpatauja ir daugelyje kitų gyvenimo sričių. Kazuistika triumfuoja 
visur, kur svarbiausias dalykas — stilius ir formos, kur kultūros for- 
moje pirmenybė teikiama žaidimo elementui. Visų pirma tai taikytina 
ceremonialo ir etiketo klausimams. Čia kazuistinis požiūris yra visai 
deramas; čia jis, kaip mąstymo forma, atitinka keliamus klausimus, — 
juk čia esama tiktai atvejų virtinės, kurią lemia garbingi precedentai 
ir formalios taisyklės. Tą patį galima pasakyti apie turnyrus ir me- 
džioklę. Kaip jau anksčiau esame kalbėję **, požiūris į meilę kaip į 
gražų, stilingų formų ir taisyklių saistomą visuomeninį žaidimą irgi 
gimdo išsamios kazuistikos poreikį. 

Galų gale visokia kazuistika apkibę ir karo papročiai. Smarkiai 
veikdama karo sampratą, riterystės idėja ir jam suteikia žaidimo ele- 
mentų. Teisės į grobį, teisės pulti, ištikimybės duotam žodžiui atvejai 
buvo traktuojami atsižvelgiant į žaidimo taisykles, panašiai, kaip jų 
buvo laikomasi per turnyrus ir medžioklėje. Siekimas suvaržyti smur- 
tą teisės normomis ir taisyklėmis kyla ne tiek iš tautų teisinio instink- 
to, kiek iš riteriško požiūrio į garbę ir gyvenimo stilių. Tiktai nuodug- 
ni kazuistika ir griežtų formalių taisyklių nustatymas leido karo papro- 
čius bent šiek tiek suderinti su riteriška luomo garbės samprata. 


* Je V'envie yra Žaidimų terminas, reiškiąs: kviečiu, metu iššūkį; ic houd yra 
atsakas: sutinku, iššūkį priimu; cominus et eminus [iš arti ir iš toli] yra užuomi- 
na į tikėjimą, kad dygliakiaulė savo dygliais gali ir šaudyti. (Aut. past.) 

** Šios knygos p. 149. 

Todėl tautų teisės užuomazgas mes aptinkame pramaišiui su kovos 
žaidimų taisyklėmis. Geoffroy de Charny Prancūzijos karaliui Jonui II, 
kaip ką tik jo paties įsteigto Žvaigždės ordino didžiajam magistrui, 
1352 m. pateikia išspręsti visą krūvą kazuistinių klausimų: dvidešimt 
jų susiję su jouste [dvikova], dvidešimt vienas — su turnyru, o devy- 
niasdešimt trys — su karu !'. Ketvirtį amžiaus vėliau Honorė Bonet, 
Selonnet prioras Provanse ir kanonų teisės daktaras, dedikuoja jauna- 
jam Karoliui VI savo Arbre des batailles, traktatą apie karo teisę, ku- 
ris, sprendžiant iš vis naujų leidimų, dar ir šešioliktajame šimtmetyje 
buvo laikomas nepraradusiu praktinės vertės 'š. Čia greta kits kito ir 
pramaišiui aptinkame klausimus, be galo svarbius tautų teisei, ir smul- 
kias problemėles, ne ką reikšmingesnes už žaidimo taisykles. Ar valia 
be reikalo pradėti karą su netikėliais? Bonet pabrėžtinai sako: nevalia 
net norint juos atversti. Ar gali vienas valdovas neleisti kitam su ka- 
riuomene pereiti per savo žemes? Ar privilegija (beje, ne kartą sulau- 
žyta), garantuojanti artojo ir jaučio saugumą per karą, turi būti taiko- 
ma ir asilui bei tarnui? '* Ar dvasininkas turi padėti savo tėvui, ar sa- 
vo vyskupui? Ar privalu grąžinti pasiskolintus šarvus ir ginklus, jeigu 
jų netenki per mūšį? Ar valia rengti kautynes šventadieniais? Ar ge- 
riau stoti į kautynes tuščiu pilvu, ar pavalgius? *" Į visus tuos klausi- 
mus prioras atsako, remdamasis Šventojo Rašto vietomis, kanonų tei- 
se ir glosatoriais *. 

Viena iš svarbiausių to meto karo papročių dalis buvo visa, kas su- 
siję su belaisvių ėmimu. Išpirka už įžymų belaisvį ir didikui, ir sam- 
diniui buvo viena didžiausių karo vilionių. Čia plytėjo tiesiog beribiai 
kazuistinių taisyklių plotai. Ir čia tautų teisė persipynusi su riterių 
point d'honneur [garbės reikalu]. Ar turi teisę prancūzai per karą su 
Anglija imti anglų Žemėje į nelaisvę vargšus prekeivius, ūkininkus ir 
piemenis ir atimti jų turtą? Kokiais atvejais valia pabėgti iš nelaisvės? 
Ką reiškia neliečiamybės pažadas? *! Biografiniame romane Le Jou- 
vencel nagrinėjami tokie praktiniai atvejai. Vadui pateikiamas spręsti 
dviejų kapitonų ginčas dėl belaisvio. ,Aš,— sako vienas, — pirmas pa- 
stvėriau jį už peties ir dešinės rankos ir numoviau jam pirštinę“.— 
„Bet man,— sako antrasis, — jis pirmam padavė dešinę ranką ir davė 


* Ispanų riterių romane Tirante el Blanco atsiskyrėlis įduoda ginklanešiui 
L'arbre des batailles kaip riterystės vadovą. (Aut. past.) 

žodį“. Abu turėjo teisę į brangų turtą, tačiau pripažįstama, kad antruo- 
ju atveju ši teisė didesnė. Kam priklauso belaisvis, jeigu jis pabėga ir 
vėl paimamas nelaisvėn? Sprendimas: jeigu taip atsitinka karo veiks- 
mų teritorijoje, tai belaisvis priklauso naujajam nugalėtojui, o jeigu ne 
karo veiksmų teritorijoje — pirmajam savininkui. Ar belaisvis, davęs 
žodį, turi teisę pabėgti, jeigu jo savininkas vis tiek jį sukausto grandi- 
nėmis? Arba jeigu pamirštama pareikalauti, kad jis duotų žodį? ?? 

Viduramžių polinkis perdėti savarankišką daiktų ir nutikimų vertę 
turi dar ir kitokių padarinių. Plačiai žinomas Francois Villono Le 7e- 
stament, didysis satyrinės poezijos veikalas, kuriame autorius visą sa- 
vo gerą išdalina draugams ir priešams. Esama ir daugiau poetinių te- 
stamentų, sakysim, Henri Baude'o parašytasis Barbeau mulo testa- 
mentas Ž. Tai jau įsitvirtinusi forma. Tačiau ši forma tik tuomet 
suprantama, kai prisimename, kad viduramžių Žmogus iš tiesų buvo 
įpratęs testamente skyrium ir nuodugniai apibrėžti, kam teks net pa- 
čios menkiausios jo turtų dalys. Neturtinga moteriškė palieka savo pa- 
rapijai išeiginę suknelę ir gobtuvą; lovą — krikštavaikiui, kailinius — 
savo slaugytojai, kasdieninį sijoną — kitai vargšei, o keturis Tūro sva- 
rus, taigi visas savo santaupas, drauge su dar viena suknele ir dar 
vienu gobtuvu — broliams minoritams **. Argi neturime pagrindo ma- 
nyti, kad ir čia labai kasdieniškai reiškiasi ta pati mąstysena, kuriai 
kiekvienas dorybingumo atvejis jau yra amžinas pavyzdys, o kiekvie- 
nas paprotys — Dievo nustatyta tvarka? Dvasia įsitikinusi kiekvieno 
daikto ypatingumu ir vertingumu, taip pat kaip liguistos aistros pagau- 
tas kolekcionierius ir gobšuolis. 

Visus čia suminėtus bruožus galima sujungti į formalizmo sąvoką. 
Dėl įgimto transcendentinės daiktų esmės suvokimo kiekvienas vaiz- 
dinys yra apibrėžtas griežtomis ribomis, izoliuotas tam tikroje plasti- 
nėje formoje, ir forma viešpatauja. Mirtinas nuodėmes pagal tvirtas 
taisykles dera skirti nuo kasdienių. Teisingumo jausmas nepajudina- 
mas kaip mūras, nė akimirkos nėra reikalo abejoti: nusikaltimas pa- 
smerkia nusikaltėlį, sako sena teisinė ištarmė. Nagrinėjant nusikalti- 
mą jo formalus turinys vis dar tebėra svarbiausias dalykas. Kitados, 
primityvioje senųjų germanų laikų teisėje, tasai formalizmas buvo toks 
didelis, kad nuosprendyje nebūdavo atsižvelgiama, ar piktadarystė pa- 
daryta tyčia, ar netyčia: nusikaltimas buvo nusikaltimas, taigi savai- 
me suponavo ir bausmę, o nepadarytas nusikaltimas, nepavykęs mė- 

ginimas padaryti pikta, buvo nebaudžiamas *. Dar ir gerokai vėliau 
buvo įprasta, kad netyčia suklydęs per priesaiką netekdavai savo tei- 
sių: priesaika yra priesaika ir didžiai šventas dalykas. Ūkiniai intere- 
sai padaro galą formalizmui: taikant šį įstatymą svetimšaliui pirkliui, 
tik šiek tiek pramokusiam krašto kalbos, kentėjo prekyba, todėl mies- 
tų teisėje Vare — pavojus šitaip netekti savo teisių, — iš pradžių pri- 
vilegijos pavidalu, buvo pašalintas. Griežto formalizmo pėdsakų tei- 
siniuose reikaluose dar apstu ir vėlyvesniaisiais viduramžiais. 

Formalistine mąstysena paremtas ir toks reiškinys kaip nepaprastas 
jautrumas išviršinės garbės klausimais. 1445 m. Midelburge ponas Ja- 
nas van Domburgas, padaręs žmogžudystę, pasislėpė bažnyčioje, no- 
rėdamas pasinaudoti prieglobsčio teise. Kaip ir įprasta, jis buvo apsup- 
tas savojoje priebėgoje. Žmonės matė, kaip jo sesuo, vienuolė, kelis 
kartus ėjo įkalbinėti brolio, kad šis verčiau pasitiktų mirtį kaudama- 
sis, 0 ne užtrauktų gėdą giminei, patekdamas į budelio rankas. O kai 
taip galų gale ir nutinka, panelė van Domburg bent išperka brolio la- 
voną, kad galėtų jį garbingai palaidoti *.— Per turnyrą vieno didiko 
žirgo gūnia papuošta jo herbu. Olivier de la Marche'ui tai regisi labai 
nederama, nes jeigu žirgas, „une beste irraisonnable“ [„neprotingas 
padaras“], bent sykį kluptelėtų ir herbu brūkšteltų per smėlį, būtų su- 
teršta visos giminės garbė *“. Netrukus po Burgundijos kunigaikščio 
viešnagės Chastel en Porcieno pilyje vienas didikas, apimtas pamiši- 
mo priepuolio, mėgina joje nusižudyti. Dėl to imta nepaprastai baisė- 
tis „et n'en savoit-on comment porter la honte aprės si grant joye de- 
menėe“ [ir nežinota, kaip pakelti tą gėdą, parodžius tokį netramdo- 
mą džiaugsmą]. Nors buvo žinoma, kad taip atsitiko dėl pamišimo 
priepuolio, pasveikęs nelaimėlis buvo iš pilies išvytas „et ehonty d 
tousjours“ "" [„ir užsitraukė gėdą visiems laikams“). 

Gerą pavyzdį, kaip buvo tenkinamas poreikis atstatyti suterštą gar- 
bę, pateikia toks nutikimas. 1478 m. Paryžiuje per klaidą buvo pakar- 
tas kažkoks Laurent'as Guernier. Kaltė buvo dovanota, bet nebespėta 
jam tos žinios pranešti. Po metų tatai paaiškėjo, ir tada brolio prašy- 
mu jo kūnas buvo garbingai palaidotas. Pirma neštuvų ėjo keturi mies- 


* Dar didesnis šis formalizmas Pietų Amerikos gentyse, kur asmuo, nety- 
čia susižeidęs, turi mokėti savo klanui kraujo išpirką, nes praliejo klano kraują. 
L. Farrand, Basis of American history, p. 198 (The American nation, A history, 
t. II). (Aut. past.) 

to šaukliai su savo barškalais, ant krūtinių pasikabinę velionio herbą; 
neštuvus supo keturi žvakių ir aštuoni deglų nešėjai gedulo drabužiais 
ir su tais pačiais herbais. Ši procesija ėjo per visą Paryžių nuo Šven- 
tojo Dionyzo vartų iki Šventojo Antano vartų, o paskui palaikai buvo 
gabenami į velionio gimtąjį Provins'ą. Vienas šauklys be perstogės 
šaukė: „Bonnes gens, dictes voz patenostres pour U'ūme de feu Lau- 
rent Guernier, en son vivant demourant d Provins, gu'on a nouvelle- 
ment trouvė mort soubz ung chesne“ ? [„„Gerieji žmonės, sukalbėkite 
„Tėve mūsų“ už sielą velionio Laurent'o Guernter, kuris gyvas būda- 
mas gyveno Provins'e ir neseniai buvo rastas numiręs po ąžuolu“). 

Nepaprastas kraujo keršto principo gyvybingumas, taip išvešėjęs 
kaip tik tokiose klestinčiose ir didžiai civilizuotose srityse kaip Šiau- 
rės Prancūzija ir Pietų Nyderlandai ??, irgi susijęs su formalistine dva- 
sios nuostata. Ir keršto troškimas yra kažkoks formalus. Dažnu atveju 
kerštą skatina ne nuožmus pyktis ar nežabota neapykanta: kraujas lie- 
jamas įžeistos giminės garbei atstatyti; kartais apdairiai planuojama 
aukos nežudyti, todėl tyčia duriama į šlaunį, ranką ar veidą; imamasi 
priemonių neužsitraukti atsakomybės už tai, kad auka mirtų nuodėmės 
būvyje: du Clercgas pasakoja nutikimą, kai Žmonės, sumanę nužudyti 
svainę, tyčia atsiveda drauge ir kunigą *". 

Formalus atpildo ir keršto pobūdis savo ruožtu leidžia atitaisyti 
skriaudą simbolinėmis bausmėmis ir atgailos veiksmais. Per visus di- 
džiuosius penkioliktojo šimtmečio politinius susitaikymus ypatinga 
reikšmė-teikiama simboliniams elementams: nugriovimui namų, pri- 
menančių apie padarytą nusikaltimą, atminimo kryžių statymui, vartų 
užmūrijimui, — ką jau kalbėti apie viešas atgailos ceremonijas, mišių 
už vėles užsakymą ir koplyčių fundavimą. Taip būta per Orleaniečių 
skundą prieš Joną Bebaimį, taip per Atrechto taiką 1435 m., per maiš- 
tingosios Briugės atgailą 1437 m. ir per dar sunkesnę sukilusio Gento 
atgailą 1453 m., kai ilga eisena, visa juodai apsidariusi, be diržų, vien- 
plaukė ir basa, su vienmarškiniais pagrindiniais kaltininkais priešakyje 
per liūtį žengia visu pulku melsti kunigaikštį atleidimo *!'. 1469 m. per 
susitaikymą su savo broliu Liudvikas XI pirmiausia reikalauja žiedo, 
kuriuo Lisieux vyskupas princą kaip kunigaikštį sujungė su Norman- 
dija, ir didžiūnų akivaizdoje liepia jį Ruane sulaužyti ant priekalo *“. 

Visuotiniu formalizmu paremtas ir tikėjimas ištarto žodžio galia, 
visu mastu atsiskleidžiąs primityvioje kultūroje, o vėlyvaisiais vidu- 

ramžiais dar išlikęs laiminimuose, užkalbėjimuose ir juridinėse formu- 
lėse. Oficialus prašymas dar tebėra iškilmingas, didžiai primygtinis 
lyg pasakos pageidavimas. Kai jau visi meldimai nebepadeda išprašy- 
ti, kad Pilypas Gerasis pasigailėtų kažkokio pasmerktojo, prašyti pa- 
vedama Izabelei de Bourbon, numylėtai jo marčiai, viliantis, kad jai 
kunigaikštis negalės atsakyti, — mat, kaip ji pati sako, „nieko svarbaus 
dar nesu jūsų prašiusi“ **. Ir tikslas pasiekiamas. Tokiu pat aspektu de- 
ra Žiūrėti ir į Gersono stebėjimąsi, kad, nepaisant visų pamokslų, pa- 
pročiai vis dar nesitaiso: „nebežinau nė ką sakyti: be paliovos pamoks- 
laujama, ir vis veltui“ **. 

Iš visuotinio formalizmo tiesiogiai randasi ir savybės, taip dažnai 
teikiančios vėlyvųjų viduramžių dvasiai lėkštumo ir paviršutiniškumo 
bruožų. Visų pirma — nepaprastas motyvų supaprastinimas. Sąvokų 
sistemoje viešpatauja hierarchinė struktūra, kiekvienam vaizdiniui su- 
teikiamas plastinis savarankiškumas, o kiekvieną sąryšį trokštama pa- 
aiškinti viena visuotinai galiojančia tiesa, todėl kauzalinė mąstymo 
funkcija veikia kaip telefono stotis: nuolatos gali būti užmegzti viso- 
kie ryšiai, bet vienu metu visados sujungiami tik du numeriai. ĮŽvel- 
giami tiktai paskiri kiekvienos būklės, kiekvieno sąryšio aspektai, ku- 
rie smarkiai pabrėžiami ir ryškiai nuspalvinami; kiekvieno įvykio pa- 
veikslas nelyg primityviame medžio raižinyje išvedžiotas tiktai 
keliomis sunkiomis linijomis. Paaiškinimui visados gana vieno moty- 
vo, ir ypač paties bendriausio, tiesmukiausio arba šiurkščiausio. Bur- 
gundams Orleano kunigaikščio nužudymas gali būti pagrįstas tiktai 
viena priežastimi: karalius prašė Burgundijos kunigaikštį atkeršyti už 
karalienės svetimavimą su Orleaniečiu **. Didžiojo Gento sukilimo 
priežastį, amŽininkų nuomone, visai pakankamai nušviečia ginčas dėl 
laiško formulavimo *“. 

Viduramžių dvasia nedvejodama daro visuotines išvadas iš vieno 
atvejo. Olivier de la Marche'as iš vieno ankstesnių laikų atvejo, kai 
anglai buvo bešališki. daro išvadą, kad jie tomis dienomis buvę dory- 
bingi ir kad tai buvusi priežastis, kodėl jiems pavykę užkariauti Pran- 
cūziją *'. Nepaprastam perdėjimui, kylančiam dėl pernelyg ryškiai ir 
pernelyg skyrium traktuojamų atvejų, dar talkina ta aplinkybė, kad 
kiekvienam atvejui išsyk esama gatavų šventosios istorijos paralelių, 
pakylėjančių jį į aukštesnės galios sferas. Sakysim, kai 1404 m. iš- 
sklaidoma Paryžiaus studentų procesija, du studentai sužeidžiami, o 

vienam perplėšiamas drabužis, pasipiktinusiam Universiteto kancleriui 
užteko išgirsti švelnų skambesį žodžių „/es enfants, les jolis escoliers 
comme agneaux innocens“ [„vaikai, mieli studentai kaip nekalti avi- 
nėliai“], ir jis ėmė lyginti šį nutikimą su Betliejaus kūdikėlių žudynė- 
mis *, 

Kur kiekvienam atvejui taip paprastai randamas paaiškinimas ir 
kur, tokį paaiškinimą radus, juo taip tvirtai tikima, ten neapsakomai 
lengvai daromi klaidingi sprendimai. Jeigu sutiktumėm su Nietzs- 
chės nuomone, kad „der Verzicht auf falsche Urteile das Leben un- 
mūoglich machen wūrde“ [„klaidingų sprendimų atsisakymas padary- 
tų gyvenimą neįmanomą“), kaip tik jais galėtume iš dalies aiškinti 
gyvenimo intensyvumą, mūsų aptinkamą ankstesniais laikais. Visais 
laikais, reikalaujančiais nepaprastos visų jėgų įtampos, klaidingi 
sprendimai dažniau nei paprastai turi ateiti nervams į pagalbą. Vidu- 
ramžių Žmonės, tiesą sakant, nuolatos gyveno tokioje dvasinėje kri- 
zėje; jie nė akimirkos negalėjo ištverti be šiurkščiausių klaidingų 
sprendimų, kurie, partinių jausmų veikiami, pasiekdavo neprilygsta- 
mą piktybės laipsnį. Tatai liudija visa burgundų laikysena per didžią- 
ją nesantaiką su Orleaniečiais. Žuvusiųjų skaičiaus santykį nugalė- 
tojas iškreipia iki juokingumo: pasak Chastellaino, per kautynes prie 
Gaverės valdovo pusėje kritę penki didikai, o Gento sukilėlių — dvi 
ar trys dešimtys tūkstančių **. Vienas modernių Commines'o bruožų 
yra tas, kad jis nesileidžia į tokius perdėjimus *". 

Kaipgi galų gale reikia suprasti tą savotišką vėlesniųjų viduramžių 
lengvabūdiškumą, kuris nuolatos reiškiasi žmonių paviršutiniškumu, 
netikslumu ir lengvatikyste? Dažnai regisi, tarytum jiems nė truputė- 
lio nerūpėtų tikrosios mintys, tarytum jų dvasiai pakankamo peno teik- 
tų vien pro šalį slystą migloti sapnų vaizdiniai: paviršutiniškas išori- 
nių faktų aprašymas — štai tokių rašytojų kaip Froissart'o ir Monstre- 
let braižas. Kaip jų dėmesį galėjo traukti visi tie nesuskaitomi 
nereikšmingi mūšiai ir apgultys, kuriems savo talentą iššvaistė Frois- 
sart'as? Greta aršių kurios nors partijos šalininkų, kronikininkų gre- 
tose esama tokių, kurių politinių simpatijų apskritai neįmanoma nusta- 
tyti: kaip, sakysim, Froissart'o ir Pierre'o de Fenino; taip smarkiai jų 
dvasia išsisemia, apsakinėdama išorinius įvykius. Jie neskiria svarbių 
dalykų nuo nesvarbių. Monstrelet pats dalyvavo per Burgundijos ku- 
nigaikščio pašnekesį su nelaisvėn patekusia Joana Arkiete, tačiau ne- 

prisimena, kas buvo kalbama *!. Netikslumui tiesiog nėra ribų kalbant 
net apie reikšmingus įvykius, kurių dalyviai kronikininkai patys bu- 
vo. Thomas Basinas, pats vadovavęs Joanos. Arkietės reabilitacijos 
procesui, savo kronikoje rašo, neva ji gimusi Vaucouleurs'e, neva pats 
Baudricourt'as, beje, autoriaus vadinamas ne miesto kapitonu, bet val- 
dovu, atgabenęs ją į Tūrą; kronikininkas trimis mėnesiais apsirinka, 
pasakodamas apie jos pirmąjį susitikimą su dofinu *?. Olivier de la 
Marche'as, rūmininkų puošmena, nuolatos klysta, kalbėdamas apie 
kunigaikščio šeimos genealogiją ir giminystės laipsnius, ir net Karo- 
lio Narsiojo jungtuves su Margarita Jorkiete, kurių iškilmes, vykusias 
1468 m., pats regėjo ir aprašė, nukelia po Noiso apgulties, buvusios 
1475 m. * Net Commines'as neišvengia tokios painiavos: praėjusių 
metų skaičių jis keliskart padvigubina; bent tris kartus pasakoja apie 
Adolfo van Gelrės mirtį *“. 

Kritinio įžvalgumo stoka ir lengvatikystė taip aiškiai byloja iš kiek- 
vieno viduramžių literatūros puslapio, kad nėra nė reikalo pateikinėti 
pavyzdžių. Be abejo, čia esama didelių laipsnio skirtumų, priklausan- 
čių nuo asmens išsilavinimo. Tarp Burgundijos kraštų gyventojų Ka- 
rolio Narsiojo atveju dar tebeviešpatavo ta savita barbariškos lengva- 
tikystės forma, kai iki galo netikima įspūdingos valdovo figūros mir- 
timi, tad net praėjus dešimčiai metų nuo kautynių prie Nansi buvo 
skolinami pinigai su sąlyga, kad grąžinti juos reikės kunigaikščiui grį- 
žus. Basinas tatai laiko gryna paikyste, Molinet — irgi; pastarasis ta- 
tai pamini tarp savųjų Merveilles du monde [pasaulio stebuklų]: 


J'ay veu chose incongneue: 
Ung mort ressusciter, 

Et sur sa revenue 

Par milliers achapter. 


L'ung dit: il est en vie, 
L'autre: ce n'est gue vent. 
Tous bons cueurs sans envie 
Le regrettent souvent “. 


[Mačiau nebūtą dalyką: / Numirėlis prisikėlė, / O prisikėlęs / Už tūks- 
tančius pirko. / Vienas sakė: jis gyvas, / Kitas: tik tuščios kalbos. / 
Kiekviena gera nepavydi širdis / Jį dažnai apgaili.] 

Tačiau visais atvejais smarkios aistros ir gyvos vaizduotės sustiprin- 
tas tikėjimas įsivaizduojamų dalykų tikrumu labai lengvai įsitvirtina. 
Esant tokiai dvasinei nuostatai, kai intensyviai mąstoma savarankiškais 
vaizdiniais, jau pats vaizdinio buvimas dvasioje leidžia manyti jį esant 
labai įtikimą. Vos tik kokia nors idėja, igijusi vardą ir formą, ima sukio- 
tis smegenyse, ji sakytumei priimama į moralinių ir religinių vaizdinių 
sistemą, nejučiomis persiimdama ir jų dideliu įtikinamumu. 

Kai, viena vertus, sąvokos dėl savo ryškių kontūrų, hierarchinių są- 
sajų ir dažnai antropomorfinio pobūdžio yra itin tvirtos ir nejudrios, 
kita vertus, kyla pavojus, kad kaip tik dėl tokios gyvos sąvokos for- 
mos pradings jos turinys. Eustache'as Deschamps'as paskiria ilga, ale- 
gorinį ir satyrinį pamokomą eilėraštį Le Miroir de Mariage “ [„„Vedy- 
bų veidrodis“| blogosioms vedybinio gyvenimo pusėms; pagrindinis jo 
veikėjas yra Franc Vouloir [Laisvas Noras], kurį Folie [Kvailystė] ir 
Dėsir [Geismas] ragina vesti, o Repertoire de Science [Žinių Šaltinis] 
atkalbinėja. 

Ką gi abstrakcija Franc Vouloir reiškia poetui? Visų pirma smagią 
nevedusio vyro laisvę, tačiau kitose vietose — laisvą valią filosofine 
prasme. Poeto vaizduotę taip smarkiai pasiglemžusi pati jo figūros 
Franc Vouloir personifikacija, kad jis nejaučia būtinybės tiksliau api- 
brėžti šios sąvokos ir leidžia jai svyruoti tarp abiejų kraštutinumų. 

Tas pats eilėraštis dar ir kitu požiūriu parodo, kaip mintis, kai vaiz- 
dinys taip išpuoselėtas, lengvai darosi neapibrėžta arba išvis išnyksta. 
Pagrindinė eilėraščio intonacija yra gerai Žinoma filisteriška panieka 
moteriai: šaipymasis iš jos silpnumo, abejonės jos garbingumu, žodžiu, 
tai, kuo smaginosi visi viduramžiai. Mūsų ausiai su šia intonacija tie- 
siog baisiai disonuoja maldingas dvasinės santuokos ir kontempliaty- 
vaus gyvenimo garbinimas, — šią temą vėlesnėje eilėraščio dalyje sa- 
vo bičiuliui Franc Vouloir dėsto Repertoire de Science *". Lygiai taip 
pat mums regisi keista, kad poetas kartais Folie ir Dėsir lūpomis įro- 
dinėja aukštas tiesas, nors to veikiau derėtų tikėtis iš priešingos sto- 
vyklos **. 

Ir čia, kaip ir dažnais kitų viduramžių apraiškų atvejais, kyla klau- 
simas: ar poetas girdamas iš tikrųjų manė tai, ką kalbėjo? Lygiai taip 
pat būtų galima paklausti: ar Jeanas Petit ir jo burgundiškieji globėjai 
tikėjo visais tais siaubais, kuriais teršė Orleaniečio atminimą? Arba: 
ar valdovai ir didikai iš tikrųjų rimtai Žiūrėjo į visas tas keistas išmo- 

nes ir spektaklius, kuriais gražino savo riteriškus karo planus ir prie- 
saikas? Viduramžių mąstysenoje be galo sunku aiškiai atskirti rimtu- 
mą ir žaismę, tikrą įsitikinimą ir tą dvasios nusiteikimą, kurį anglai va- 
dina pretending, — žaidžiančio vaiko laikyseną, tokią reikšmingą ir 
primityviose kultūrose *?, kurios aiškiai nenusakysi nei žodžiu „apsi- 
metinėjimas“, nei Žodžiu „,„maivymasis“. 

Rimtumo ir žaismės junginys būdingas įvairių sričių papročiams. 
Visų pirma mėgstama komiškais elementais atmiešti karą: apgultieji 
tyčiojasi iš savo priešų, nors dažnai turi už tai savo krauju atsakyti. 
Meaux gynėjai, norėdami pasišaipyti iš Anglijos karaliaus Henriko V, 
ant miesto sienos užveda asilą; Condė miestiečiai pareiškia dar negalį 
pasiduoti, nes turį svarbesnį darbą — kepą Velykų sklindžius; Monte- 
reau piliečiai, pradėjus šaudyti apgulėjų patrankai, sulipę ant miesto 
sienos krato dulkes iš savo gobtuvų *". Tą patį regime ir tuomet, kai 
Karolio Narsiojo stovykla prie Noiso įrengiama kaip didžiulė mugė: 
didikai „par plaisance“ [„dėl malonumo“] statosi pilių pavidalo pa- 
lapines, su galerijom ir sodais; nestinga visokių pramogų *!. 

Esama vienos srities, kurioje pašaipos maišymas su rimtais daly- 
kais nuteikia itin kraupiai: tai niauri tikėjimo velniais ir raganomis sri- 
tis. Nors fantazijos apie velnius tiesiogiai kilo iš didžiulės ir gilios bai- 
mės, nuolatos teikusios toms fantazijoms peno, bet ir čia naivi vaiz- 
duotė figūras nudažo tokiomis vaikiškai margomis spalvomis, padaro 
jas tokias įprastas, kad jos kartais visai nebekelia baimės. Ne vien Ii- 
teratūroje velnias rodosi kaip komiška figūra: ir šiurpiai rimtuose ra- 
ganų procesuose Šėtono palyda dažnai pateikiama ieronymo Boscho 
maniera, o pragariškas sieros kvapas maišosi su švanko pirdalais. Vel- 
niai, kurie, vadovaujami savo kapitonų Tahu ir Gorgiaso, sukelia su- 
maištį moterų vienuolyne, turi vardus, „4ssez Cconsonnans aux noms 
de mondains habits, instruments et jeux du temps prėsent, comme Pan- 
toufle, Courtaulx et Mornifle“ * [„visiškai tokius kaip dabartinių pa- 
saulietinių drabužių, instrumentų ir žaidimų pavadinimai, sakysim, 
Šlepetė, Kurto ir Mornitlis“]. 

Penkioliktasis šimtmetis — itin smarkaus raganų persekiojimo lai- 
kas. Tuo metu, kuriuo mes įpratę užbaigti viduramžius ir džiugiai kel- 


* Molinet, IV, p. 417; Courtaulx — muzikos instrumentas, Mornifle 
tų Žaidimas. (Aut. past.) 


kor- 

ti akis į suklestėjusį Humanizmą, raganų kliedo, šito kraupaus vidu- 
ramžių minties ūglio, sisteminis apdorojimas apvainikuojamas veika- 
lu Malleus maleficarum [„„Raganų kūjis“] ir bule Summis desideran- 
tes (1487 ir 1484 m.). Ir joks Humanizmas ar Reformacija to kliedo 
neįveikia: argi ne humanistas Jeanas Bodinas dar ir antrojoje šešiolik- 
tojo šimtmečio pusėje savo veikalu Dėmonomanie suteikė gausiausio 
ir mokslingiausio peno persekiojimų manijai? Naujieji laikai ir nauja- 
sis pažinimas ne iškart atmetė raganų persekiojimo baisybes. Kita ver- 
tus, nuosaikesnio požiūrio į raganavimą, kurį šešioliktojo šimtmečio 
pabaigoje ėmė skelbti Gelderno gydytojas Johannesas Wieras, gausiai 
būta jau ir penkioliktajame šimtmetyje. 

Ir vis dėlto vėlyvųjų viduramžių dvasios nuostata prietarų, ypač 
raganų ir kerų, atžvilgiu labai svyruoja ir nėra tvirta. Tie laikai nėra 
taip beviltiškai priklausomi nuo visokių vaidulų ir kliedų, kaip būtų 
galima manyti turint galvoje visuotinę lengvatikystę ir kritikos sty- 
gių. Esama nemažai abejonių ar racionalaus požiūrio apraiškų. Bet 
vis randasi demonomanijos židinių, kur prasiveržęs blogis kartais 
tveria ilgą laiką. Būta kraštų, laikytų ypatingomis kerų ir burtų šali- 
mis; dažniausiai tai kalnų sritys: Savoja, Šveicarija, Lotaringija, Ško- 
tija. Bet ir kitur pasitaiko tokių epidemijų. Apie 1400 m. patys Pran- 
cūzijos rūmai tampa tokiu kerų židiniu. Vienas pamokslininkas per- 
spėjo rūmų didikus, kad tie saugotųsi, nes posakis „vieilles 
sorciėres“ [„senos raganos“] galįs išvirsti į „nobles sorciers“ >? 
[„aukštakilmiai raganiai“]. Ypač Liudviką Orleanietį gaubė šėtoniš- 
kų burtų atmosfera; Jeano Petit kaltinimai ir įtarinėjimai šiuo atžvil- 
giu nebuvo visai nepagrįsti. Orleaniečio bičiulis ir patarėjas, sena- 
sis Philippe'as de Mėziėres'as, burgundų laikytas slaptu visų tų pik- 
tadarybių įkvėpėju, pats pasakojasi, kaip jis iš tikrųjų mokęsis 
kerėtojo amato pas vieną ispaną ir kiek vargo jam kainavę vėl pamir- 
šti tas pragaištingas žinias. Net ir praėjus dešimčiai ar dvylikai me- 
tų po to, kai grįžo iš Ispanijos, jis „4 sa volentė ne povoit pas bien 
extirper de son cuer les dessusdits signes et Ueffect d'iceulx contre 
Dieu“ [„savo valia nepajėgė išrauti iš savo širdies tų ženklų ir jų 
veiklos prieš Dievą“], kol pagaliau, eidamas išpažinties ir priešinda- 
masis, jis Dievo malone buvo išvaduotas „de ceste grand folie, gui 
est d V'ūme crestienne anemie“ >* [„nuo tos didžios beprotybės, kuri 
yra krikščionio sielos priešas“]. Kerėjimo meistrų ieškota dažniau- 

siai tyrų vietovėse: asmuo, norįs pasikalbėti su velniu, bet nerandas, 
kas jį to meno išmokytų, siunčiamas į „Ecosse la sauvage“ ** [„lau- 
kinę Škotiją“. 

Orleanietis turėjo savų raganių ir nigromantų. Vieną jų, neįtikusį 
savo menais, net liepė sudeginti ?*. Paragintas atsiklausti teologų nuo- 
monės, ar jo prietarų praktikavimas yra leistinas, jis atsakė: „Kam man 
jų klausti? Juk Žinau, kad jie mėgins mane atkalbėti, bet esu visiškai 
pasiryžęs taip daryti ir taip tikėti, nė neketindamas liautis“ **. Su tuo 
nuodėmingu užsispyrimu Gersonas sieja staigią Orleaniečio mirtį; jis 
peikia ir mėginimus kerais išgydyti pamišėlį karalių, už kuriuos jau ne 
vienas, patyręs nesėkmę, sumokėjo mirtim ant laužo *!. 

Viena kerų praktika itin dažnai minima valdovų rūmuose: toji, ku- 
ri lotyniškai vadinama invultare, o prancūziškai — envoūtement, t. y. 
visame pasaulyje Žinomas mėginimas pražudyti priešą, ištirpdant ar- 
ba perveriant pakrikštytą vaškinę statulėlę ar kokią kitokią priešo var- 
du užkeiktą figūrą. Prancūzijos karalius Pilypas VI neva pats tokią sta- 
tulėlę, patekusią jam į rankas, įmetęs ugnin sakydamas: „Pažiūrėsim, 
kas galingesnis — ar velnias mane pragaišinti, ar Dievas mane išgel- 
bėti“ **. Burgundijos kunigaikščiai irgi buvo šitaip persekiojami. 
„N'ay-je devers moy, — karčiai skundžiasi Charolais, — les bouts de 
cire baptisės dyaboliguement et pleins d'abominables mystėres cont- 
re moy et autres?“ * [Argi prieš mane nėra vaško stabų, pakrikštytų 
velnišku būdu ir pilnų šlykščių paslapčių, nukreiptų prieš mane ir ki- 
tus?“] Pilypas Gerasis, tokia daugybe atžvilgių įkūnijąs konservaty- 
vesnį požiūrį į gyvenimą nei jo karališkasis pusbrolis — savuoju rite- 
rystės garbinimu ir prabangos pomėgiu, kryžiaus Žygio planais, prie- 
lankumu senoviškesnėms literatūros formoms, — į prietarus, regis, 
bus žiūrėjęs blaiviau nei Prancūzijos valdovų rūmai, ypač nei Liudvi- 
kas XI. Pilypas nepaiso kas savaitę pasikartojančios nelaimingos Ne- 
kaltųjų vaikelių dienos; neprašo astrologų ir aiškiaregių išpranašauti 
jam ateities, „car en toutes choses se monstra homme de lėalle entiėre 
foy envers Dieu, sans enguėrir riens de ses secrets“ [„nes visais atve- 
jais pasirodė esąs kupinas visiškos ištikimybės Dievui ir nemėginąs iš- 
siaiškinti nė vienos Jo paslapties“], sako Chastellainas, pritardamas to- 
kiam požiūriui “". Kaip tik kunigaikštis savo įsikišimu padaro galą šiur- 
piam raganų ir burtininkų persekiojimui Atrechte 1461 m., vienai iš 
didžiujų raganavimo kliedo epidemijų. 

Neįtikėtinas apakimas, su kuriuo buvo varomos raganų kampanijos, 
iš dalies kilo dėl tos aplinkybės, kad susiliejo raganavimo ir erezijos 
sąvokos. Iš esmės visas koktėjimasis, baimė ir neapykanta dėl negir- 
dėtų nusižengimų, net ir tiesiogiai nesusijusių su tikėjimo klausimais, 
buvo reiškiami erezijos sąvoka. Monstrelet, pavyzdžiui, ir Gilles'io de 
Rais sadistines piktadarybes paprasčiausiai vadina žodžiu Ačrėsie *!. 
Įprastas žodis kerėjimui nusakyti penkioliktojo šimtmečio Prancūzijo- 
je buvo vauderie, jau nebetekęs ankstesnio prasminio ryšio su valdie- 
čių sektos pavadinimu. O per didžiąją Vauderie d'Arras regime ir klai- 
kų liguistą kliedą, iš kurio netrukus buvo lemta rastis veikalui Malleus 
maleficarum, ir visuotines tiek paprastų Žmonių, tiek aukštuomenės 
abejones atskleistųjų nedorybių tikrumu. Vienas inkvizitorius tvirtina, 
kad vauderie suteršusi trečdalį visų krikščionių. Jis taip pasikliauja 
Dievu, kad daro šiurpą keliančią išvadą, jog kiekvienas, kas kaltina- 
mas raganavimu, turįs būti ir kaltas. Juk Dievas neleidžiąs, kad raga- 
niumi būtų apšauktas ne raganius. „Et guand on arguoit contre lui, 
Juissent clercgs ou aultres, disoit gu'on debvroit prendre iceulx com- 
me suspects d'estre vauldois“ [„O jeigu kas jam prieštaraudavo, ne- 
svarbu, ar tai būtų dvasininkas, ar kas kitas, jis tvirtindavo, kad toks 
yra įtartinas, kad jis valdietis“]. Tą, kuris manė, jog kai kurie reiški- 
niai yra vaizduotės padarinys, jis irgi vadino įtartinu. Tasai inkvizito- 
rius netgi tarėsi galįs vien pažvelgęs į Žmogų nuspręsti, ar jis raganius, 
ar ne. Vėliau jis išėjo iš proto, tačiau raganos ir burtininkai buvo jau 
sudeginti. 

Dėl tų persekiojimų kalbos apie Atrechto miestą taip išplito, kad 
niekas nebenorėjo duoti nei pastogės, nei kreditų to miesto pirkliams, 
būgštaudami, kad galbūt jau kitą dieną šie bus apkaltinti burtininkavi- 
mu, 0 jų turtas bus konfiskuotas. Ir vis dėlto, sako Jacgues'as du Clerc- 
gas, anapus Atrechto sienų net vienas iš tūkstančio netikėjo, kad visa 
tai teisybė: „oncgues on n'avoit veu es marches de par decha tels cas 
advenu“ [„niekada nebuvo matyta, kad tokie dalykai dėtųsi šios pu- 
sės kraštuose“|. Kai aukos prieš bausmę verčiamos išsižadėti savo pik- 
tadarybių, net ir paties Atrechto gyventojai ima abejoti. Vienas neapy- 
kantos kupinas eilėraštis kaltina persekiotojus, kad šie viską pradėję 
iš gobšumo; pats vyskupas sako, kad tai išpūstas reikalas, „une chose 
controuvėe par aulcunes mauvaises personnes“ ** („kelių piktų Žmo- 
nių pramanytas dalykas“]. Burgundijos kunigaikštis pareikalauja, kad 

savo nuomonę išdėstytų Leuveno fakultetas, ir daugumas jo narių pa- 
reiškia, kad vauderie nėra tikras dalykas, kad tai — tik iliuzijos. Tuo- 
met Pilypas atsiunčia į miestą Toison d'or ordino herbininką, ir nuo 
to momento aukos daugiau nebegaudomos, o su tais, kurie jau buvo 
apkaltinti, elgiamasi švelniau. 

Galų gale visi Atrechto raganų procesai paskelbiami niekiniais. O 
miestas tą faktą paminėjo linksma švente ir pamokomais alegoriniais 
vaidinimais “. 

Pačių raganų kliedesiai apie savo skraidymus oru ir šabo orgijas yra 
ne kas kita, kaip jų vaizduotės pramanas, — tokios pažiūros jau pen- 
kioliktajame šimtmetyje daug kas laikėsi. Tačiau velnio vaidmuo ši- 
taip dar neatmetamas, nes kaip tik jis ir įkvepiąs pragaištingasias iliu- 
Zijas; tai klaida, bet ją sukeliąs velnias. Tokios pažiūros dar tebesilai- 
ko ir Johannesas Wieras šešioliktajame šimtmetyje. Štai kokių šviesią 
nuomonę apie raganų kliedą skelbia Martinas Lefrancas, Lozanos baž- 
nyčios klebonas, 1440 m. Pilypui Gerajam dedikuoto didelio kūrinio 
Lc Champion des Dames [„Damų užtarėjas“] autorius: 

II n'est vieille tant estou(r)dye, 

Oui fist de ces choses la mendre, 
Mais pour la faire ou ardre ou pendre, 
L'ennemy de nature humaine, 

Oui trop de faulx engins scet tendre, 
Les sens faussement lui demaine. 

Il n'est ne baston ne bastonne 

Sur guoy puist personne voler, 

Mais guant le diable leur estonne 
La teste, elles cuident aler 

En guelgue place pour galer 

Et accomplir leur volontė. 

De Romme on les orra parler, 

Et sy n'y auront ja estė. 


Les dyables sont tous en abisme, 
— Dist Franc-Vouloir — enchaienniez 
Et n'auront turguoise ni lime 

Dont soient jū desprisonez. 
Comment dont aux cristiennez 
Viennent ilz faire tant de ruzes 
Et tant de cas dėsordonnez? 
Entendre ne scay tes babuzes. 


[Neatsiras tokios paikos senės, / Kuri padarytų bent menkiausią iš tų 
dalykų, / Bet, norėdamas ją sudeginti ar pakarti, / Žmonių giminės 
priešas, / Mokantis paspęsti daugybę žabangų, / Pajėgia sudrumsti jos 
jausmus. / Nėra tokios lazdos ar karties, / Kuria galėtų skraidyti žmo- 
gus, / Bet kai velnias jį apsėda, / Jam atrodo, kad jis skrenda / Kažkur 
puotauti / Ir savo užgaidų tenkinti. / Galima išgirsti juos kalbant apie 
Romą, / Nors jie niekados nėra tenai buvę. /... / Visi velniai pragare, / 
— sako Laisvas Noras, — yra sukaustyti grandinėmis / Ir negaus nei 
žnyplių, nei dildės, / Kuriomis galėtų išsilaisvinti. / Tad kaipgi jie gali 
krikščionims / Prikrėsti tiek pokštų / Ir tiek nedorybių? / Negaliu klau- 
sytis tokių nesąmonių.) 


O kitoje to paties kūrinio vietoje: 


Je ne croiray tant gue je vive 

Oue femme corporellement 

Voit par Vair comme merle ou grive, 
— Dit le Champion prestement. — 
Saint Augustin dit plainement 
C'est illusion et fantosme; 

Et ne le croient aultrement 
Gregoire, Ambroise ne Jherosme. 
Ouant la pourelle est en sa couche, 
Pour y dormir et reposer, 

L'ennemi gui point ne se couche 
Se vient encoste alle poser. 

Lors illusions composer 

Lui scet sy tres soubtillement, 
Ou'elle croit faire ou proposer 

Ce gu'elle songe seulement. 

Force la vielle songera 

Oue sur un chat ou sur un chien . 
A V'assemblėe s'en ira; Ž 
Mais certes il n'en sera rien: 

Et sy n'est baston ne mesrien 
Oui le peut ung pas enlever ** 


[Nepatikėsiu, kol gyvas, / Kad moteris savo kūnu / Skristų oru kaip 
juodasis strazdas ar strazdas giesmininkas, / — Iš karto sako Užtarė- 
jas. — / Šventasis Augustinas aiškiai sako: / Tai iliuzija ir miražas. / 
Lygiai taip pat mano / Grigalius, Ambraziejus ir Jeronimas. / Kai varg- 
šelė atsigula į lovą / Pamiegoti ir pailsėti, / Niekados nesnaudžiantis 
priešas / Prie jos pristoja. / Tada iliuzijas pakišti / Jis moka jai labai 
sumaniai, / Tad jai atrodo, kad ji ketina ir daro / Tai, ką tiktai sapnuo- 
ja. / Galbūt senė sapnuoja, / Kad raita ant katino ar šuns / Joja į puotą, / 
Bet iš tikrųjų nieko panašaus nėra, / Ir nėra tokios lazdos ar kokio ki- 
to daikto, / Kuriuo ji galėtų bent kiek pakilti nuo žemės. /...] 


Ir Froissart'as gaskonų bajoro ir jo palydovo, dvasios Hortono, is- 
toriją, kurią taip meistriškai aprašo, vadina erreur “ [paklydimu]. Ger- 
sonas, kalbėdamas apie šėtoniškas iliuzijas, linkęs Žengti dar žingsnį 
toliau ir ieškoti natūralaus visokių prietarus gimdančių reiškinių aiš- 
kinimo. Daugelis jų, sako jis, kyla vien iš žmogaus fantazijų ir melan- 
choliškų kliedesių, o tie tūkstančiais atvejų randasi dėl sutrikusios 
vaizduotės, pavyzdžiui, dėl vidinio smegenų pakenkimo. Šis požiūris, 
kuriam pritaria ir kardinolas Mikalojus Kuzietis “, regisi, pakankamai 
šviesuoliškas, — lygiai kaip ir mintis, kad prietarai didele dalimi pa- 
grįsti pagoniškom atgyvenom ir poetiniais pramanais. Tačiau, nors ir 
pripažindamas, kad daugelis tariamų velnio darbų aiškintini natūralio- 
mis priežastimis, Gersonas galų pagalėj atiduoda ir velniui duoklę: 
mat tą vidinį smegenų pakenkimą sukeliančios šėtoniškos iliuzijos *'. 

Anapus kraupios raganų persekiojimo sferos Bažnyčia su prietarais 
kovojo išganingomis ir deramomis priemonėmis. Pamokslininkas bro- 
lis Ričardas liepia sunešti jam madagoires (mandragoros šaknis) ir de- 
gina jas, „gue maintes sotes gens gardoient en lieux repos, et avoient 
si grant foy en celle ordure, gue pour vray ilz creoient fermement gue 
tant comme ilz L'avoient, mais gu'il fust bien nettement en beaux dra- 

peaulx de soie ou de lin enveloppė, gue jamais jour de leur vie ne se- 
roient pouvres“ “» [„nes kai kurie kvaili žmonės saugo ją slaptavietė- 
se ir taip tiki šia bjaurastimi, kad tvirtai yra įsitikinę, jog tol, kol ją turi 
ir laiko labai švariai suvyniotą į šilko ar lino atraižą, niekada gyveni- 
me nebus vargšai“]. Miestiečiai, leidę čigonų būriui skaityti jiems iš 
rankos, ekskomunikuojami, ir surengiama procesija nuginti šalin ne- 
laimei, kuri dėl tokios bedievystės galėtų rastis “. 

Vienas Dionyzo Kartūzo traktatas aiškiau parodo, kuriose vietose bu- 
vo brėžiama skiriamoji riba tarp tikėjimo ir prietaro, kokiu pagrindu 
Bažnyčios mokymas iš dalies smerkė, o iš dalies mėgino persunkti 
vaizdinius tikrai religiniu turiniu. Amuletai, užkalbėjimai, palaimini- 
mai ir t. t., sako Dionyzas, patys savaime neturi galios daryti kokį nors 
poveikį. Taigi tuo jie skiriasi nuo sakramentinių žodžių, kurie, tariami 
su teisingais ketinimais, poveikį neabejotinai ir būtinai daro, nes Die- 
vas su tais žodžiais sakytumei susiejo savąją galią. O benedikcijos lai- 
kytinos tiktai menkesnėmis prašymų maldomis, kalbėtinomis deramais 
maldingais žodžiais ir vien viliantis Dievo pagalbos. O kad jomis, kaip 
kad dažnai būna, šio to pasiekiama, tai todėl, kad tinkamai jas kalbant 
Dievas leidžiąs joms daryti poveikį; bet jeigu jos kalbamos kaip nors ki- 
taip, sakysim, jeigu kryžiaus ženklas daromas ne statmenai, o poveikio 
vis tiek esama, tai čia jau velnio darbas. Velnio darbai nėra stebuklai, 
nes velniams žinomos slaptosios gamtos galios; taigi poveikis yra natū- 
ralus, kaip ir paukščių ar kitų gyvių laikysena pranašingos reikšmės gali 
turėti tik dėl natūralių priežasčių. Dionyzas pripažįsta, kad liaudies 
praktika visiems tiems laiminimams, amuletams ir panašiems dalykams 
irgi priskiria savarankišką vertę, kurią jis pats neigia, todėl sako, kad 
dvasininkams vertėtų drausti visus tuos papročius **, 

Apskritai požiūrį į visus dalykus, kurie rodėsi antgamtiški, galima 
nusakyti kaip blaškymąsi tarp protingo, natūralaus aiškinimo, spontaniš- 
ko maldingo priėmimo ir įtarinėjimo, ar čia nebus velnio klasta ir apga- 
vystė. Augustino ir Tomo Akviniečio patvirtintas teiginys: „omnia guae 
visibiliter fiunt in hoc mundo, possunt fieri per daemones“ — „visa, kas 
regimai įvyksta šiame pasaulyje, gali būti sukelta velnių“, — tasai tei- 
ginys maldingam ir geros valios žmogui paliko labai daug abejonių, ir 
neretai pasitaikydavo, kad kokia nors vargšelė isterikė sukeldavo mal- 
dingą visų miestiečių jaudulį, kol galų gale būdavo demaskuojama"!. 

ėlyvųjų viduramžių prancūzų-burgundų kultūra dabartinei 

kartai geriausiai pažįstama iš josios vaizduojamojo meno, vi- 

sų pirma — iš tapybos. Mūsų akimis Žiūrint, to meto paveiks- 
le pagrindinės figūros yra broliai Van Eyckai, Rogieras van der Wey- 
denas ir Memlincas, na, dar skulptorius Sluteris. Šitaip ne visados bū- 
ta. Maždaug prieš šimtmetį, kai dar buvo rašoma ne Memlincas, bet 
Hemlincas, paprastas apsišvietęs Žmogus visų pirma nusimanė apie tų 
laikų istoriją, — teisybė, dažniausiai ne iš pačių Monstrelet ar Chas- 
tellaino veikalų, bet vis dėlto iš jais sekančios De Barante'o Histoire 
des ducs de Bourgogne [Burgundijos kunigaikščių istorijos“]. O gre- 
ta De Barante'o argi ne Victoro Hugo Notre Dame de Paris [,„Pary- 
žiaus katedra“| daugumai Žmonių įkūnijo tų laikų paveikslą? 

Iš tų šaltinių susidarytasis vaizdas buvo ryškus ir niūrus. Pačių kro- 
nikininkų veikaluose ir jų veikalų apdorojimuose, kurių ėmėsi devy- 
nioliktojo šimtmečio romantika, visų pirma išryškėja tamsiosios ir 
šiurpiosios vėlyvųjų viduramžių pusės: kruvinas nuožmumas, aistrin- 
gumas ir gobšumas, rėksminga puikybė, kerštingumas ir apgailėtinas 
skurdas. Šviesesnių spalvų jiems prideda marga ir išpūsta garsiųjų rū- 
mų švenčių tuštybė su visu savo nuvalkiotų alegorijų žibesiu. 

O dabar? Dabar mums tuos laikus apšviečia iškilni, tauri Van Eyc- 
kų ir Memlinco rimtis ir gili jų ramybė; penkioliktojo šimtmečio pa- 
saulis mums regisi kupinas giedresnio paprastų džiaugsmų, nuoširdu- 
mo lobių švitesio. Iš patrakusio ir tamsaus mūsų paveikslas pasidarė 
ramus ir tykus. Mat visa, ką mes dar, be vaizduojamojo meno, žinome 

apie kitas anų laikų gyvenimo apraiškas, yra grožio ir tylios išminties 
išraiška: Dufay ir jo bičiulių muzika, Ruusbroeco ir Tomo Kempiečio 
žodis. Net ten, kur dar garsiu balsu suskamba tų laikų nuožmumas ir 
skurdas, — Joanos Arkietės istorijoje ar Villono poezijoje, — tos figū- 
ros vis tiek vien kelia dvasią ir graudina širdį. 

Kuo gi pagrįstas toks gilus skirtumas epochos paveikslo, atsispin- 
dėjusio mene, ir to paties paveikslo, susidaromo iš istorijos ir literatū- 
ros? Ar didelis įvairių sričių ir gyvenimo apraiškų formų netolygumas 
yra ypatinga tų laikų savybė? Ar gyvenimo sfera, iš kurios kilo tyras 
ir nuoširdus tapytojų menas, buvo kitokia ir geresnė nei valdovų, di- 
dikų ir literatų? Ar jie, sakysim, drauge su Ruusbroecu, Windesheimo 
brolija ir liaudies daina gyvuoja tykiame limbe, esančiame ryškiaspal- 
vio pragaro pakraštyje? O gal vaizduojamasis menas apskritai pertei- 
kia šviesesnį laikų paveikslą nei poetų ir kronikininkų Žodis? 

Į pastarąjį klausimą galima išsyk atsakyti teigiamai. Iš tiesų, mūsų 
susidarytasis visų ankstesniųjų kultūrų paveikslas ėmė vis labiau ir la- 
biau giedrėti, kai tik mes, užuot skaitę, pradėjom vis labiau ir labiau 
žiūrėti, kai tik istorijos tyrinėjimų organas ėmė darytis vis labiau vi- 
zualinis. Mat vaizduojamasis menas, iš kurio mes itin pamėgome sem- 
tis įžvalgų apie praeitį, neaimanuoja. Kartus jį pagimdžiusios epochos 
kančių prieskonis iš jo išsyk išgaruoja. Žodžiu išreikštas skundas dėl 
visų pasaulio sielvartų visados išsaugo tiesioginį skausmo ir nepasi- 
tenkinimo toną, visados žadina mums liūdesį ir užuojautą, o sielvar- 
tas, vos išreikštas vaizduojamuoju menu, išsyk pereina elegijos ir ty- 
kios ramybės sferon. 

Tad jeigu tyrinėjant meną tariamasi, kad šitaip susidaromas išsamus 
ir tikroviškas kokių nors laikų paveikslas, lieka neištaisyta principinė 
istorijos traktavimo klaida. O Burgundijos laikų atveju gresia dar ir pa- 
vojus, jog mūsų požiūris bus klaidingas ir vienu ypatingu aspektu: kad 
mes neteisingai įvertinsime vaizduojamojo meno ir literatūros kaip 
kultūros išraiškos santykį. 

Tyrinėtojas tokią klaidą padaro tuomet, kai neatsižvelgia į tą aplin- 
kybę, kad jo vertinimai labai priklauso jau vien nuo skirtingos paties 
meno ir literatūros palikimo būklės. Vėlyvųjų viduramžių raštija 
mums, be kelių išimčių, kone visa pažįstama. Pažįstame ir jos aukš- 
čiausias, ir Žemiausias apraiškas, visus jos žanrus ir formas, nuo la- 
biausiai pakylėtų iki visai kasdienių, nuo pačių maldingiausių iki pa- 

čių palaidžiausių, nuo itin teorinių iki visai aktualių. Literatūra atspin- 
di ir išreiškia visą tų laikų gyvenimą. Be to, rašytinis palikimas — tai 
dar ne vien literatūra; mūsų žinias papildo visa tai, ką byloja aktai ir 
dokumentai. O iš vaizduojamojo meno, jau ir dėl pačios savo prigim- 
ties ne taip tiesiogiai ir išsamiai išreiškiančio epochos gyvenimą, 
mums išlikęs tik specifinis fragmentas. Juk jeigu nekalbėsime apie 
bažnytinį meną, tai turime vien skurdžias nuotrupas. Beveik visai ne- 
išliko pasaulietinės vaizduojamosios dailės, taikomosios dailės; kaip 
tik tos formos, kuriose nuolatos atsispindėjo meninės kūrybos ir visuo- 
menės gyvenimo sąryšis, mums pažįstamos tik iš nuotrupų. Mūsų tu- 
rimas mažutis altorių ir kapų paminklų lobis anaiptol nepakankamai 
tą sąryšį nušviečia: meno paveikslas lieka izoliuotas nuo mūsų žinių 
apie margą tų laikų gyvenimą. Norint suprasti vaizduojamojo meno 
funkciją prancūzų-burgundų visuomenėje, meno ir gyvenimo santykį, 
nepakanka vien žavesio kupinomis akimis žvelgti į išlikusius šedev- 
rus: ir pradingę dalykai reikalauja mūsų dėmesio. 

Menas anais laikais dar tebėra gyvenimo dalis. Gyvenimas yra stip- 
riai saistomas griežtų formų. Jį viename daikte laiko ir jo matą dik- 
tuoja Bažnyčios sakramentai, metinės šventės ir dienos atkarpos. Visi 
gyvenimo darbai ir džiaugsmai turi savo apibrėžtą formą: pamaldos, 
riterystė ir kurtuazinė meilė lemia svarbiausias gyvenimo formas. Me- 
no užduotis — išpuošti grožiu pačias tas formas, kuriomis vyko gyve- 
nimas. Ieškoma ne paties meno, o gražaus gyvenimo. Nereikia, kaip 
kad vėlesniais laikais, liautis daugiau ar mažiau abejingai kinkavus gy- 
venimo keliu ar vienišoje kontempliacijoje gėrėtis menu, ieškant pa- 
guodos ir pakilesnių aspiracijų; menas aptinkamas gyvenime, jis nau- 
dojamas paties gyvenimo puošnumui padidinti. Jo paskirtis — papil- 
dyti gyvenimo ekstazę, ar tai būtų aukščiausias maldingumo skrydis, 
ar-didžiausios puikybės kupinas mėgavimasis pasaulietinio gyvenimo 
malonumais. Kaip savita grožio sritis menas viduramžiais dar nesuvo- 
kiamas. Nepaprastai didele dalimi jis yra taikomasis menas, net ir to- 
mis apraiškomis, kurias mes laikytume savarankiškais meno kūriniais; 
taigi motyvas jo geisti yra tam tikra paskirtis, naudingumas kuriai nors 
gyvenimo formai; ir net jeigu kuriantysis menininkas vis dėlto vado- 
vaujasi grynu grožio siekiu, tas siekis yra pusiau nesąmoningas. Pir- 
mieji daigai, kai menas mėgstamas dėl jo paties, prasikala kaip meno 
produkcijos pagausėjimas: valdovų ir didikų rūmuose susikaupę me- 

niški daiktai tampa rinkiniais; dabar jie darosi nenaudingi ir jais ima- 
ma mėgautis kaip prabangiomis keistenybėmis, kaip brangia valdovo 
lobyno dalimi, ir tik iš to randasi tikroji menų meilė, visiškai atsisklei- 
dusi Renesanso laikais. 

Didžiųjų penkioliktojo šimtmečio meno veikalų, ypač altorių ir ka- 
pų paminklų, atveju ano meto Žmonėms temos ir paskirties reikšmin- 
gumas buvo kur kas svarbesni už grožio vertinimą. Daiktai turi būti 
gražūs todėl, kad tema tokia šventa arba paskirtis tokia tauri. Paskir- 
tis visuomet daugiau ar mažiau praktinė. Altorių paskirtis dvilypė: jie 
naudojami iškilmingai rodyti per didžiąsias šventes ir šitaip gyvinti 
maldingos minios apmąstymus, o kita vertus, saugo atminimą apie 
maldingus fundatorius, kurių malda vis kyla ir kyla dangun iš jų klū- 
pančių atvaizdų. Žinoma, kad Huberto ir Jano van Eyckų „Avinėlio 
garbinimas“ tik labai retai tebūdavo atveriamas. Užsakydami įžymių 
nuosprendžių ar teisinių aktų paveikslus rotušių teismo salėms papuoš- 
ti, sakysim, Gerardo Davido „Cambyses'o nuosprendį“ Briugėje ar 
Dirko Boutso „Imperatoriaus Otono teismą“ Leuvene, ar iš Briuselio 
dingusius Rogiero van der Weydeno paveikstus, Nyderlandų miestų 
magistratai siekė iškelti teisėjams prieš akis iškilmingą ar kruviną jų 
pareigos priminimą. Kaip jautriai būdavo reaguojama į tai, kas vaiz- 
duojama ant sienų kabančiose puošmenose, matyti iš tokio pavyzdžio. 
1384 m. Lelingheme buvo surengtas susitikimas Prancūzijos ir Angli- 
jos paliauboms pasiekti. Prabangą mėgstąs kunigaikštis de Berry, ku- 
riam tatai, matyt, buvo patikėta, liepė plikas sienas senos koplyčios, 
kur turėjo susitikti valdovų siųsti derybininkai, apdangstyti kilimais, 
kuriuose vaizduojamos senovės kautynės. Tačiau, vos įžengęs vidun ir 
tuos kilimus pamatęs, Lancasterio kunigaikštis Jonas iš Gaunto prašo 
nukabinti kovų vaizdus: siekdami taikos jie neturį žvelgti į karo ir nio- 
kojimo paveikslus. Sienos uždangstomos kitais kilimais, kuriuose pa- 
vaizduoti Viešpaties kankinimo įrankiai '. 

Senoji meno kūrinio prasmė, kad jo tikslas yra vaizduojamasis ob- 
jektas, nemaža dalimi išlikusi portreto atveju. Jausmai, kuriems per- 
teikti jis buvo skirtas, — tėvų meilė ir didžiavimasis gimine, naujes- 
niais laikais pasipildę didvyrių garbinimu ir savo asmens kultu, — dar 
vis tebėra gyvi, o dvasia, kurią teisines scenas vaizduojantys paveiks- 
lai veikė kaip priminimas, jau išblėsusi. Be to, portreto paskirtis dar 
dažnai buvo ir susipažinimas ketinant tuoktis. Su pasiuntiniais, kuriuos 

Pilypas Gerasis 1428 m. siunčia į Portugaliją ieškoti jam nuotakos, ke- 
liauja ir Janas van Eyckas, turįs nutapyti karaliaus dukters portretą. 
Kartais puoselėjama fikcija, neva vainikuotasis jaunikis, vos išvydęs 
portretą, pamilo nepažįstamą princesę; sakysim, kad ir per Anglijos 
karaliaus Ričanlo II piršlybas su šešiamete Prancūzijos princese Iza- 
bele *. Kai jaunajam Prancūzijos karaliui Karoliui VI prireikia žmo- 
nos ir svarstoma, ar tai turėtų būti Bavarijos, Austrijos ar Lotaringijos 
kunigaikščio duktė, įžymusis tapytojas siunčiamas nutapyti visų trijų 
portretus. Šie portretai pateikiami karaliui, ir jis, kaip kur kas gražes- 
nę už kitas, išsirenka keturiolikametę Izabelę Bavarietę *. 

Praktinė meno kūrinio paskirtis niekur kitur nebuvo tokia lemiama 
kaip kapų paminklų atveju, nes tai buvo tikroji to meto skulptūros me- 
no veiklos sritis. Ir ne tik skulptūros: karštas troškimas turėti regimą 
velionio paveikslą privalėjo būti patenkintas jau per laidotuves. Kar- 
tais numirėlį vaizduoja gyvas žmogus: laidojant Bertrand'ą du Guesc- 
liną, per gedulingas pamaldas Sen Deni bažnyčioje pasirodo keturi rai- 
ti ir šarvais apsikaustę riteriai, „representans la personne du mort gu- 
and il vivoit“ * [„„vaizduojantys velionį tokį, koks buvo gyvas“]. 1375 
m. sąskaitoje, susijusioje su laidotuvių iškilmėmis Polignacų giminė- 
je, įrašyta: „cing sols d Blaise pour avoir fait le chevalier mort d la 
sepulture“ * [„„penki su Blaise'ui už mirusio riterio suvaidinimą per 
laidotuves“]. Per karalių laidotuves dažniausiai naudojama odinė lė- 
lė, visa apdaryta karališkais rūbais, ir čia siekiama kuo didesnio pa- 
našumo *. Kartais, kaip regisi, procesijoje būna ir ne vienas toks at- 
vaizdas. Minią labiausiai jaudina tų atvaizdų reginys 7. Mirties kaukė, 
atsiradusi penkioliktojo šimtmečio Prancūzijoje, galbūt susijusi su šio- 
mis laidotuvių iškilmių lėlėmis *. 

Meno kūrinys kone visuomet užsakomas su tam tikru praktiniu 
tikslu, jis turi gyvenimišką paskirtį. Šitaip iš tikrųjų nutrinama riba, 
skirianti laisvąjį vaizduojamąjį meną nuo taikomojo meno; arba, tei- 
singiau, tos ribos dar apskritai nėra. Tos ribos dar nesama ir meninin- 


* Kaip Žinia, Vestminsterio abatijoje dar šiandien tebesaugomi vaškiniai al- 
vaizdai, kitados naudoti per karalių laidotuves: seniausias išlikęs — Karolio II 
atvaizdas. Palyginti galima ir su kilmingų Ilorentiečių papročiu savo natūralaus 
dydžio vaškinius atvaizdus dar prie gyvos galvos kabinti Švč. Mergelės bažny- 
čioje, apie kurį tiek įstabių dalykų pasakoja A. Warburg, Gesamm. Schriften, I. 
p. 99, 346, 350. (Aut. past.) 

ko asmens atžvilgiu. Visam pulkui labai individualių meistrų, tarnavu- 
sių Flandrijos, Berry ir Burgundijos rūmuose, paveikslų tapymą tenka 
kaitalioti ne vien su rankraščių iliuminavimu ir skulptūrų polichroma- 
vimu; savo jėgas jie turi aukoti ir herbinių skydų bei vėliavėlių gami- 
nimui, turnyrų kostiumų ir iškilmingų drabužių eskizams. Melchioras 
Broederlamas, iš pradžių Flandrijos grafo Liudviko Maliečio, pa- 
skui — jo žento, pirmojo Burgundijos kunigaikščio, tapytojas, grafo 
namams dekoruoja penkis raižytinius krėslus. Jis gamina ir puošia me- 
chanines Hesdino pilies keistenybes, kuriomis svečiai apipurškiami 
vandeniu arba apipilami dulkėmis. Jis triūsia prie kunigaikštienės ke- 
lioninės karietos. Jis vadovauja perdėtai puošybai laivyno, kurį Bur- 
gundijos kunigaikštis 1387 m. sutelkia Sluiso uoste taip ir neįvyku- 
siam žygiui į Angliją. Rūmų dailininkams visuomet duodama darbo 
per valdovų vestuves ir laidotuves. Jano van Eycko dirbtuvėse dažo- 
mos statulos, o jis pats kunigaikščiui Pilypui padaro lyg ir kokį pasau- 
lio žemėlapį, kuriame miestai ir žemės buvo pavaizduoti įstabiai dai- 
liai ir aiškiai. Hugo van der Goesas ištapo popiežiaus herbą ant kelių 
skydų, kurie buvo prikalti prie miesto vartų per atlaidus Gente *. Apie 
Gerardą Davidą randame pranešimą, kad jis tapiniais papuošė grotas 
ar langines to Briugės Duonos namų kambario, kuriame 1488 m. už- 
darytas sėdėjo Maksimilijonas, — kad karališkajam belaisviui būtų 
šiek tiek maloniau kalėti *. 

Iš visų tų veikalų, sukurtų didžiųjų ar menkesnių dailininkų rankų, 
išlikę tik gana specifinės rūšies fragmentai. Didžiąja dalimi tai kapų 
paminklai, altoriai, portretai ir miniatiūros. Be portretų, pasaulietinės 
tapybos turime labai mažai. Iš puošybos ir dailiųjų amatų pažįstame 
keletą apibrėžtų žanrų: bažnytinius reikmenis, bažnytinius apdarus, 
šiek tiek baldų meno. Kaip prasiplėstų mūsų nusimanymas apie pen- 
kioliktojo šimtmečio dailės pobūdį, jeigu greta daugybės Jano van 
Eycko ar Rogiero sopulingųjų Dievo Motinų ir Madonų galėtume ma- 


* Ir toks renesansiškas popiežius kaip Pijus II šiuo atžvilgiu nebuvo kitos 
nuomonės apie menininko vertę: savo numylėtam skulptoriui Paolo Romano jis 
įsako padaryti du Sigismondo Malatestos atvaizdus, kad galėtų juos iškilmingai 
sudeginti! Savo veikale Comentarii, VII, p. 185 jis giria tuos atvaizdus už didelį 
panašumą. Žr. E. Miintz, Les arts d la cour des papes etc., 1878, p. 248. (Aut. 
past.) 

tyti jų tapytas maudynių ar medžioklės scenas *. Beveik visai nenu- 
tuokiame apie ištisas taikomosios dailės sritis. Reikėtų turėti galimy- 
bę greta bažnytinių audinių padėti brangakmeniais ir varpeliais nu- 
sagstytus rūmų iškilmių apdarus. Turėtumėm išvysti prabangiai iš- 
puoštus laivus, apie kuriuos iš miniatiūrų galime susidaryti tik labai 
netikslų, schematišką vaizdą. Nedaug tėra dalykų, kurių grožis būtų 
taip pribloškęs Froissart'ą kaip laivų grožis ". Vimpelai, gausiai iš- 
puošti herbais, plevėsuojantys stiebų viršūnėse, kartais būdavo tokie 
ilgi, kad siekdavo vandenį. Dar ir Pieterio Breughelio pavaizduotų lai- 
vų matomi itin ilgi ir platūs vimpelai. Pilypo Narsiojo laivas, prie ku- 
rio 1387 m. Sluise triūsė Melchioras Broederlamas, buvo visas padeng- 
tas Žydra ir aukso spalva; didžiuliai herbų skydai puošė paviljoną sutvir- 
tintame laivūgalyje; burės buvo nusėtos ramunėmis ir kunigaikščių 
poros inicialais su jų devizu // me tarde [Nekantrauju]. Didikai lenk- 
tyniavo, kuris iš jų prabangiau išpuoš savo laivą nenusisekusiam Žy- 
giui į Angliją. Tapytojams atėjo geri laikai, sako Froissart'as **; jiems 
buvo mokama, kiek tik paprašytų, ir jų vis nesisekė pakankamai rasti. 
Jis tikina, kad daug stiebų savininkai liepę ištisai padengti aukso 
plokštelėmis. Užvis labiausiai negailėjęs pinigų Guy de la Trėmoil- 
le'is; jis išleidęs tam daugiau nei 2000 svarų. „L'on ne se povoit de 
chose adviser pour luy jolyer, ne deviser, gue le seigneur de la Trimo- 
uille ne le feist faire en ses nefs. Et tout ce paioient les povres gens 
parmy France...“ [„„Norint jį papuošti, nebuvo įmanoma sugalvoti nie- 
ko daugiau, nei buvo liepęs padaryti savo laivuose ponas de la 
Trėmoille'is. O už visa tai sumokėjo visos Prancūzijos varguoliai...“] 

Visos tos pradingusios pasaulietinės puošybos bruožas, labiausiai 
krintąs mums į akis, be abejo, būtų buvusi josios perdėta Žėrinti eks- 
travagancija. Ir išlikusiems meno kūriniams ekstravagancija tikrai bū- 
dinga, tačiau, mažiausiai vertindami tą šio meno savybę, mes mažiau- 


* Nemažas mūsų medžiagos praturtinimas yra „Burgundijos rūmų medžiok- 
lės šventė“, kurios originalas sudegė Prado pilyje prie Madrido, tačiau Versalio 
pilyje išliko kopija, į kurią dėmesį atkreipė Paulis Postas leidinyje Jahrbuch der 
Preussischen Kunstsammlungen, 1931, p. 120 ir toliau: Ein verschollenes Jagd- 
bild Jan van Eycks. (Aut. past.) 

** Froissart, ed. Kervyn, XI, p. 367. Viename variante skaitome ne peint- 
res, bet proviseurs, tačiau dėl prasminio sąryšio pirmasis Žodis priimtinesnis. 
(Aut. past.) 


318 MENAS GYVENIME 


siai kreipiame į ją dėmesio. Mums norisi gėrėtis vien giliausiuoju jo 
grožiu. Visa, kas tėra vien prabanga ir puošnumas, mūsų nebejaudina. 
Tačiau ano meto žmonėms kaip tik prabanga ir puošnumas buvo ne- 
apsakomai svarbūs. 

Vėlyvųjų viduramžių prancūzų-burgundų kultūra yra viena tokių, 
kur prabanga taikosi išstumti grožį. Viduramžių pabaigos menas pati- 
kimai atspindi viduramžių pabaigos dvasią, — dvasią, nuėjusią savo 
keliu iki pat galo. Tai, ką mes čia aptarėme kaip vieną svarbiausių vė- 
lyvųjų viduramžių mąstysenos bruožų, — visko, kas tik įmanoma mąs- 
tyti, pavertimas vaizdais iki pačių paskutinių konsekvencijų, dvasios 
perkrovimas begaline formalių vaizdinių sistema, — visa tai yra ir to 
meto meno esmė. Ir menas siekia nepalikti nieko nesuformavęs, neat- 
vaizdavęs ar nepapuošęs. Liepsningoji gotika — tarytum begalinis 
vargonų muzikos finalas: ji skaido ir perskaido visas formas, nepaliau- 
jamai vysto ir vysto kiekvieną detalę, kiekvieną liniją atsveria vis ki- 
ta. Tai nežabotas formos išvešėjimas, nustelbiantis idėja; puošybos de- 
talė užgožia visas plokštumas ir linijas. Šiame mene viešpatauja toji 
horror vacui [tuštumos baimė], kurią galbūt galima vadinti būdingu 
dvasios periodų pabaigos požymiu. 

Visa tai reiškia, kad riba, skirianti prabangą ir grožį, išnyksta. 
Puošmenos ir ornamentai nebėra priemonė natūraliam grožiui išauk- 
Štinti, jie gožia tą grožį, grasindami jį uždusinti. Formalių puošybos 
elementų išvešėjimas juo nesaikingesnis, juo labiau tolstama nuo 
grynojo vaizduojamojo meno. Skulptūros mene, kol kuriamos paski- 
ros figūros, formų išvešėjimui nėra daug erdvės: ,,„Mozės šulinio“ 
skulptūros ir antkapių plourants [raudotojai] griežtu, paprastu natū- 
ralumu gali varžytis su Donatello kūriniais. Bet vos tik skulptūrai 
tenka puošybinė užduotis, arba vos tik ji įsibrauna į tapybos valdas 
ir, taikydamasi prie sumažintų reljefo matmenų, ima perteikinėti iš- 
tisas scenas, ji irgi darosi nebesuvaldomai nerami ir perkrauta. Kas 
paeiliui apžiūrinėja Dižono tabernakulį, nuo Jacgues'0o de Baerze'o 
raižinių pereidamas prie Broederlamo tapybos, tas aiškiai pajus dis- 
harmoniją. Grynai vaizduojamojoje tapyboje viešpatauja paprastu- 
mas ir rimtis; raižyboje, kuri, iš prigimties puošybinė, ir figūras per- 
teikia ornamentiškai, regime, kaip formos, kontrastuodamos su tapy- 
tų paveikslų ramybe, stengiasi išstumti viena kitą. Lygiai taip pat 
tapyba skiriasi nuo kilimų. Tekstilės menas, net kai jo užduotis gry- 

nai vaizduojamoji, dėl savo ne tokios laisvos technikos lieka artimes- 
nis puošybai ir negali atsispirti perdėto puošnumo poreikiui: kilimai 
yra perkrauti figūromis ir spalvomis, o jų formos lieka archaiškos !". 
Dar labiau tolstant nuo grynai vaizduojamojo meno, ateina eilė dra- 
bužiams. Tai irgi neabejotinai meno sritis. Tiktai čia jau dėl pačios 
paskirties prabanga ir puošmenos svarbesnės už gryną grožį, be to, 
Superbia [Puikybė] apdarų meną perkelia aistros ir juslingumo sfe- 
ron, Kur savybės, sudarančios aukštojo meno esmę, — proporcingu- 
mas ir harmonija, — visiškai nustelbiamos. 

Tokio nesaikingumo, koks buvo būdingas drabužiams tarp 1350 ir 
1480 m., vėlesnių laikų madoje niekados neregėta, — bent jau tokio 
visuotinio ir taip ilgai tvėrusio. Ekstravagantiškų madų būta ir vėliau, 
sakysim, landsknechtų aprangos apie 1520 m. ar prancūzų didikų kos- 
tiumų apie 1660 m., tačiau toks nežabotas perdėjimas ir perkrovimas, 
kokį regime prancūzų-burgundų apdaruose ištisą šimtmetį, neturi pre- 
cedento. Čia regime, ko pasiekė paliktas netrukdomai vešėti anų metų 
grožio jausmas. Paskiras rūmų kostiumas nesaikingai nusagstomas 
šimtais brangiųjų akmenų. Visi matavimai iki juokingumo perdedami. 
Moterų galvos apdangalas — hennin — įgyja cukraus galvos formą: 
plaukai smilkiniuose ir kaktos viršuje šalinami arba slepiami, siekiant 
išryškinti keistai išgaubtus smilkinius, kurie laikomi gražiais; staiga at- 
siranda iškirptė. Tačiau vyrų drabužiuose nesaikingumo dar daugiau. 
Čia regime ilgas batų nosis, vadinamas poulaines, kurias riteriai prie 
Nikopolio bėgdami turėjo nusipjaustyti, regime suveržtus liemenis, iš- 
sipūtusias kaip balionai rankoves, ties pečiais stirksančias aukštyn, 
plačius, ligi kojų nukarusius apsiaustus ir itin trumpas, sėdmenų ne- 
siekiančias liemenes; aukštas smailias arba cilindro pavidalo kepures 
ir skrybėles su keistais aplink galvą suklostytais šleifais, panašiais į 
gaidžio skiauterę ar liepsnos liežuvius. Juo iškilmingiau, juo nesaikin- 
giau; mat visos to grožybės vadinamos luomo ženklu, estat *. Gedulo 
drabužis, kuriuo vilkėdamas Pilypas Gerasis, nužudžius jo tėvą, Trua 
mieste pasitinka Anglijos karalių, yra toks ilgas, kad siekia žemę net 
kunigaikščiui sėdint ant aukšto žirgo !!. 





* Pierre'as de Feninas p. 624 sako apie Bonne d' Artois: „et avec ce ne por- 
toit point d'estat sur son chief comment autres dames G elle pareilles“ | „ir nc- 
dėvėjo ant galvos luomo ženklo kaip kitos jai lygios moterys“]|. (Aut. past.) 


320 MENAS GYVENIME 


Perdėtos prabangos viršūnė buvo rūmų šventės. Visi prisimename 
Burgundijos rūmų švenčių aprašymus, sakysim, 1454 m. puotos Rij- 
selyje, per kurią svečiai, patiekus stalan fazaną, davė priesaiką trauk- 
ti į kryžiaus Žygį prieš turkus, arba 1468 m. Karolio Narsiojo ir Mar- 
garitos Jorkietės vestuvių šventę Briugėje !'*. Negalime įsivaizduoti 
nieko, kas būtų labiau svetima tykiam Gento ar Leveno altorių mal- 
dingumui nei šios barbariškos valdovų puikybės apraiškos. Skaityda- 
mi apie visus jų entremets su paštetais, kuriuose griežia muzikantai, 
apie jų išpuoštus laivus ir pilaites, beždžiones, banginius, milžinus ir 
nykštukus, apie visas nuo jų neatskiriamas nuvalkiotas alegorijas, mes 
įstengiame tai įsivaizduoti vien kaip itin prasto skonio spektaklius. 

Tačiau lengvai gali nutikti, kad mums praraja, skirianti abu meno 
kraštutinumus — bažnytinį meną ir rūmų šventes, — keliais atžvil- 
giais pasirodys didesnė, nei buvo iš tikrųjų. Visų pirma turime nepa- 
miršti, kokia buvo šventės funkcija visuomenės gyvenime. Šventė te- 
bebuvo šiek tiek išlaikiusi tą savo funkciją, kurią ji atlieka primityvio- 
se tautose, — būti suverenia kultūros apraiška, ta forma, kuria visi 
drauge reiškia didžiausią gyvenimo džiaugsmą ir perteikia bendrumo 
jausmą. Didelio visuomenės atsinaujinimo laikais, sakysim, per Pran- 
cūzų revoliuciją, šventė kartais susigrąžina šitą savo reikšmingą socia- 
linę ir estetinę funkciją. 

Šiuolaikinis žmogus kiekvieną ramybės akimirką paties pasirinktu 
atsipalaidavimo būdu gali individualiai ieškoti savo pažiūros į gyve- 
nimą patvirtinimo ir gryno gyvenimo džiaugsmo patyrimo. Tokiais lai- 
kais, kai priemonės dvasiniams malonumams patirti menkai tepaplitu- 
sios ir sunkiai prieinamos, reikalingas bendras veiksmas: šventė. Ir juo 
didesnis kontrastas su kasdienio gyvenimo vargingumu, juo labiau 
šventė yra būtina, juo stipresnės priemonės reikalingos, idant patirtum 
tą grožio ir gėrėjimosi svaigulį, tą realybės sušvelninimą, be kurio gy- 
venimas darosi visai blankus. O penkioliktasis šimtmetis yra šiurpios 
depresijos ir gilaus pesimizmo metas. 

Šioje knygoje * jau kalbėjome apie tą neteisybės ir smurto, praga- 
ro ir pasmerkimo, maro, gaisrų ir bado, velnių ir raganų slogutį, ku- 
riame tasai amžius gyveno. Trokštant apsiginti nuo jo, vargšei Žmoni- 
jai reikėjo ne vien kasdien kartojamo pažado, kad danguje laukia iš- 


* p. 36-37. 

ganymas ir kad gerasis Dievas be paliovos ja rūpinasi; retkarčiais dar 
buvo reikalingas ir iškilmingas, bendras ir didingas paties gyvenimo 
grožio patvirtinimas. Mėgavimosi gyvenimu pačiomis pirminėmis for- 
momis — Žaidimais, meile, gėrimu, šokiais ir dainom — nepakanka; 
tas formas turi sutaurinti grožis, jos turi būti stilizuotos ir paverstos 
bendru džiaugsmo aktu. Mat nebuvo dar įmanoma kiekvienam rasti 
pasitenkinimą:skyrium — skaitant knygas, klausantis muzikos, gėrin- 
tis menu ar grožintis gamta; knygos buvo pernelyg brangios, gamta — 
pernelyg kupina pavojų, o menas — kaip tik šventės dalis. 

Liaudies šventėje savos pirmykštės grožio versmės buvo tiktai dai- 
na ir šokis. Spalvų ir formų grožį ji skolinosi iš bažnytinės šventės, 
prie kurios paprastai šliejosi ir kuri šių lobių turėjo su kaupu. Mies- 
tiečių šventės atsiskyrimas nuo bažnytinės formos ir josios išgražini- 
mas sava puošyba kaip tik penkioliktajame šimtmetyje tapo „retorių“ 
(rederijkers) nuopelnu. Ligi tol tik valdovų rūmai buvo pajėgūs su- 
rengti grynai pasaulietinę šventę su gausybe menų ir suteikti jai pra- 
bangų blizgesį. Tačiau gausybės ir prabangos šventei dar nepakanka; 
nėra šventei būtinesnio dalyko už stilių. 

Bažnytinė šventė stilinga dėl pačios liturgijos. Joje visais laikais 
gražiu ir sutartinu daugelio Žmonių gestu buvo įspūdingai perteikia- 
ma tauri idėja. Švento jos orumo ir iškilnios griežtos eigos neįstengė 
sutrikdyti tegu net burleska kartais virstantis begalinis šventinės deta- 
lės išvešėjimas. Bet iš kurgi savąjį stilių ėmė rūmų šventė? Kokia idė- 
ja ji rėmėsi, ką turėjo išreikšti? Toks pagrindas galėjo būti tiktai rite- 
rystės idealas, nes juo buvo grindžiama visa rūmų gyvenimo forma. Ar 
su riterystės idealu buvo susijęs savitas stilius, lyg ir kokia liturgija? 
Taip,. visa, kas turėjo ryšį su pakėlimu į riterius, ordinų taisyklėmis, 
turnyrais, pirmumo teise, garbinimu ir tarnyste, visas tasai Žaidimas su 
herbininkais, šaukliais, herbais ir sudarė šį stilių. Susidėdama iš šių 
elementų, rūmų šventė ano meto žmonių akimis, be.jokios abejonės, 
turėjo didingą, pagarbos vertą stilių. Dar ir šiandien Žmogus, net visai 
neturįs monarchistinių ar aristokratinių idealų, regėdamas kokią nors 
iškilmingą-ceremoniją, gali patirti tokios grynai pasaulietinės liturgi- 
jos poveikį. Kaipgi tad visi tie didingi apdarai, ilgi drabužiai ir žėrin- 
čios spalvos. turėjo veikti žmones, kliedinčius riterystės idealais? 

Tačiau rūmų šventės siekiai buvo dar didesni. Ji siekė iki galo per- 
teikti svajas apie herojišką gyvenimą. Bet čia jai kaip tik ir stigo sti- 


322 MENAS GYVENIME 


liaus. Visas riteriškųjų fantazijų ir iškilmingų ceremonijų aparatas iš 
tikrųjų jau nebebuvo gyvybingas. Viskas buvo pernelyg pavirtę į lite- 
ratūrą, į vargingą renesansą ir tuščią konvenciją. Iškilmingų ceremo- 
nijų ir etiketo gausybė turėjo pridengti vidinį šios gyvenimo formos 
nykimą. Penkioliktojo šimtmečio riteriškoji mąstysena persiėmusi per- 
dėm lėkšta ir nuvalkiota romantika. Ir iš to šaltinio rūmų šventė turė- 
jo semtis įkvėpimo saviesiems vaidinimams ir paveikslams. Kaipgi ji 
galėjo susikurti stilių, jei rėmėsi tokia nestilinga, nežabota ir išsiva- 
dėjusia literatūra, kokia buvo bebaigianti išsigimti riteriškoji roman- 
tika?) 

Šioje šviesoje dera vertinti entremets grožį: tai buvo taikomoji lite- 
ratūra, kurioje vienintelis dalykas, dar galėjęs padaryti šitą literatūrą pa- 
kenčiamą — lakus, paviršutiniškai svajingas slydimas per visą persona- 
žų margumyną, — užleido vietą ikyriai materialiam įkūnijimui. 

Sunkus, barbariškas rimtumas, bylojąs iš visų tų dalykų, itin dera 
Burgundijos rūmams, kurie dėl sąlyčio su Šiaure, regis, buvo praradę 
lengvesnę ir harmoningesnę prancūzų dvasią. Visa ši didinga praban- 
ga laikoma iškilminga ir itin svarbia. Didžioji kunigaikščio šventė Rij- 
selyje užbaigė ir vainikavo visą virtinę pokylių, kuriuos, lenktyniau- 
dami vienas su kitu, rengė rūmų didikai. Pradėta buvo kukliai, nešvais- 
tant lėšų, bet paskui svečių skaičius, valgių ir užstalės pramogų 
gausybė vis didėjo; šeimininkas, pasiūlydamas vainiką vienam iš sve- 
čių, perleisdavo jam eilę rengti kitą pokylį; po riterių atėjo eilė didi- 
kams, po didikų — princams, užmojai ir prabanga vis didėjo, kol ga- 
lų pagalėj pats kunigaikštis ėmėsi rengti puotą. Pilypas troško kai ko 
daugiau nei vien Žžėrinčios šventės; per puotą turėjo būti duodami įža- 
dai traukti į kryžiaus Žygį su turkais ir atvaduoti prieš metus kritusį 
Konstantinopolį; tatai buvo kunigaikščio išpažįstamas gyvenimo ide- 
alas. Šventei ruošti jis paskyrė komisiją, vadovaujamą Aukso Vilnos 
riterio Jeano de Lannoy. Olivier de la Marche'as irgi jai priklausė. Kai 
jis pradeda kalbėti apie tuos dalykus memuaruose, jį dar suima iškil- 
minga nuotaika. „Pour ce gue grandes et honnorables oeuvres desi- 
rent loingtaine renommėe et perpėtuelle mėmoire“ [„„Kadangi dideli ir 
pagarbos verti darbai reikalauja ilgalaikio garso ir amžino prisimini- 
mo“], — šitaip jis pradeda prisiminti tuos didžiuosius dalykus "*. Pir- 
mieji ir artimiausi kunigaikščio patarėjai nesyk dalyvavo pasitarimuo- 
se: net kancleris Nicolas Rolinas ir Antoine'as de Croy, pirmasis k4- 

merheras, kviečiami į juos, kol pagaliau prieinama vieninga nuomo- 
nė, kaip dera sudėstyti „/es cėrimonies et les mistėres“ [„„ceremonijas 
ir misterijas“). 

Apie visas tas grožybes jau tiek kartų yra pasakota, kad nėra rei- 
kalo kartoti. Pasižiūrėti to reginio keliauta net iš už jūros. Be sve- 
čių, būta daugelio aukštakilmių žiūrovų, daugumos kaukėtų. Iš pra- 
džių vaikštinėta ir gėrėtasi skulptūrinėmis nejudamomis puikenybė- 
mis; paskui atėjo vaidinimų ir gyvų asmenų tableaux-vivants [gyvųjų 
paveikslų] eilė. Pats Olivier vaidino pagrindinį Sainte Eglise [Šven- 
tosios Bažnyčios] vaidmenį iškiliausiame spektaklyje, kur toji įžen- 
gia sėdėdama ant dramblio nugaros įtaisytame bokšte; dramblį vedė 
milžinas turkas. Ant stalų puikavosi milžiniškos dekoracijos; kara- 
kas su burėmis ir įgula; pieva su medžiais, šaltiniu, uola ir šventojo 
Andriejaus atvaizdu; Lusignano pilis su fėja Meliuzina; vėjo malū- 
nas su paukščių medžioklės scena šalia jo; miškas su judančiais lau- 
kiniais žvėrimis, o galų gale — bažnyčia su vargonais ir giesminin- 
kais, kurie muzikavo ir giedojo pakaitomis su dvidešimt aštuonių as- 
menų orkestru, susodintu paštete. 

Mums čia svarbus tik visais tais dalykais reiškiamas skonio ar ne- 
skoningumo mastas. Pačiame turinyje neįžvelgsime mažne nieko dau- 
giau, tik mitologinių, alegorinių ir moralizuojamų figūrų kratinį. Bet 
kaip viskas buvo daroma? Be abejo, didžiausią įspūdį siekta padaryti 
ekstravagantiškumu. Gorkumo bokštas, puikavęsis kaip stalo puošme- 
na per vestuvių puotą 1468 m., buvo 46 pėdų aukščio '*. Apie bangi- 
nį, naudotą ta pačia proga, Marche'as sako: „et certes ce fut un moult 
bel entremectz, car il y avoit dedans plus de guarante personnes“ 
[„ir tikrai tai buvo labai gražus įrenginys, nes jame tilpo daugiau nei 
keturiasdešimt žmonių]. Kalbėdami apie perdėtai gausų mechanikos 
stebuklų naudojimą — apie gyvus paukščius, skrendančius iš nasrų 
slibinui, su kuriuo kaunasi Heraklis, ir panašius nuostabą keliančius 
dalykus, — negalime taikyti meno sąvokos. Komiškieji elementai čia 
labai žemo lygio: Gorkumo bokšte šernai pučia trimitus, ožkos atlie- 
ka motetą, vilkai groja fleitomis, keturi didžiuliai asilai yra giesminin- 
kai, — ir visa tai akivaizdoje Karolio Narsiojo, kuris pats buvo subti- 
lus muzikos žinovas. 

Ir vis dėlto nenorėčiau abejoti tuo, kad tarp visų tų šventės atribu- 
tų, ypač tarp nejudamųjų daiktų, greta gausių besaikės paikos praban- 

gos apraiškų būta ir tikrų meno kūrinių. Vis dėlto nedera pamiršti, kad 
žmonės, kurių širdis džiugino visa ta Gargantiua verta puikenybė ir ku- 
rie negailėjo jai rimtų apmąstymų, buvo Jano van Eycko ir Rogiero van 
der Weydeno darbdaviai. Tai buvo ir pats kunigaikštis, ir Rolinas, 
Beaune'o ir Oteno altorių fundatorius, ir Jeanas Chevrot, užsakęs Ro- 
giero „Septynis sakramentus“, ir Lannoy giminė. O dar svarbiau — ši- 
tų ar į jas panašių prabangių puošmenų kūrėjai buvo patys dailininkai. 
Nors apie Janą ar Rogierą šito atsitiktinai nėra žinoma, tačiau žinoma, 
kad ruošiant tokias šventes darbavosi kiti — Colard'as Marmionas, Si- 
monas Marmionas, Jacgues'as Daret. 1468 m. šventei, netikėtai pa- 
ankstintai, stengtasi laiku užbaigti pasirengimus, sutelkiant visą daili- 
ninkų broliją: į Briugę paskubomis imta siųsti pameistrius iš Gento, 
Briuselio, Leveno, Thieneno, Bergeno, Ouesnoy, Valansjeno, Douai, 
Kamerijko, Atrechto, Rijselio, Ypereno, Kortrijko ir Oudenaardės !*. 
Negali būti, kad tos rankos būtų kūrusios vien šlykščius daiktus. Ne 
vieną vidutinišką bažnytinio meno pavyzdį būtų galima atiduoti už 
trisdešimtį 1468 m. puotai padarytų laivų su visomis burėmis ir kuni- 
gaikščio valdų herbais, už šešias dešimtis moteriškaičių su įvairiais 
tautiniais apdarais '', vaisių krepšeliais ir paukščių narveliais, už ma- 
lūną su paukščių medžiotojais. 

Norėtųsi netgi, tegu ir rizikuojant padaryti šventvagystę, žengti dar 
vieną žingsnį ir pareikšti: šitas be pėdsakų pradingęs stalų puošybos 
menas turi retkarčiais iškilti mums prieš akis, jeigu norime teisingai 
suprasti Claesą Sluterį * ir jo aplinką. 

Pereinamąją stadiją tarp taurios skulptūros ir prabangių šventinės 
puošybos atributų regime žvelgdami į votus, — kad ir į tą, kurį Ka- 
rolis VI, pats jame atvaizduotas klūpąs ant kelių, gavo dovanų iš sa- 
vo žmonos Izabelės Bavarietės per Naujuosius, 1404-metus **, arba 
į šventąjį Jurgį su Burgundijos kunigaikščiu, kurį Karolis Narsusis 


* Nors pačiame autentiškiausiame liudijime — meistro antspaude — aiškiai 
įrašyta Clausas Sluteris, vis dėlto sunku patikėti, kad neolandiškas Clausas bū- 
tų buvusi pirmykštė jo krikšto. vardo forma. Kaip žinia, prielaida, kad Sluteris 
kilęs iš Harlemo, visiškai patvirtinta, aptikus jo vardą maždaug 1380 m. Briu- 
selio gildijos narių sąraše. (Aut. past.) 

** Šis votas jau 1405 m. buvo įkeistas josios broliui Liudvikui ir netrukus 
atsidūrė Bavarijoje, kur yra laikomas Altėttingo Nežnyciej: ir vadinamas das 
goldene Rėossl [aukso žirgeliu]. (Aut. past.) 

paaukojo Luiko Šv. Pauliaus bažnyčiai, norėdamas atsiteisti už nu- 
niokojimą 1468 m. Kaip nemaloniai užgauna čia mūsų grožio troš- 
kimą toks tobulo menininko darbo švaistymas pasipūtėliškos praban- 
gos reikmėms.. | | 

Iš visų menų labiausiai verčiama tarnauti buvo antkapių skulptūra. 
Užduotis skulptorių, turėjusių padaryti Burgundijos kunigaikščių ant- 
kapius, buvo. ne laisvas grožio kūrimas, bet valdovo didybės išaukšti- 
nimas. Ši užduotis daug griežčiau apibrėžta ir tiksliau nusakyta nei ta- 
pytojų. Tie, kurdami užsakytą darbą, kur kas lengviau galėjo realizuoti 
laisvos kūrybos siekius, o kurdami be užsakymo — tapyti kas tik pa- 
tinka. O anų laikų skulptorius veikiausiai išvis mažai ką tedarė, netu- 
rėdamas užsakymo; motyvai, Kuriuos jam tenka apdoroti, yra negau- 
sūs ir saistomi griežtos tradicijos. Kunigaikštis kur kas tvirčiau jį su- 
varžęs tarnystės ryšiais nei tapytoją. Abu didžiuosius olandus, kuriuos 
Prancūzijos meninio gyvenimo magnetas visiems laikams išviliojo iš 
gimtojo krašto, Burgundijos kunigaikštis visiškai monopolizavo. Slu- 
teris Dižone gyveno namūose, kuriuos jam paskyrė ir įrengti liepė ku- 
nigaikštis .!*; gyveno jis ten kaip didelis ponas, bet sykiu ir kaip rūmų 
tarnas. Rūmų titulas „varlet de chambre de monseigneur le duc de 
Bourgogne“ [„,pono Burgundijos kunigaikščio kamerdineris“], kurį 
Sluteris ir jo pusbrolis Claesas van de Wervė dalinosi su Janu van Eyc- 
ku, skulptorių atveju reiškė esmingesnę priklausomybę. Claesas van de 
Wervė, tęsęs Sluterio pradėtą darbą, tapo tragiška meno tarnystės rū- 
mams auka: metų metus vis neišleidžiamas iš Dižono, idant užbaigtų 
Jono Bebaimio antkapį, kuriam vis neatsirasdavo lėšų, jis betiksliu 
laukimu pragaišino puikiai pradėtą menininko karjerą ir mirė, taip ir 
negalėjęs atlikti užsakymo. 

„Kita vertus, tokios skulptoriaus priklausomybės priešprieša aišku 
yra tas faktas, Kad pati skulptūros meno prigimtis, kaip tik ribodama 
galimybes rinktis priemones, medžiagą ir objektą, verčia kiekvieną sy- 
kį savaime siekti tam tikro optimalaus paprastumo ir laisvumo, kurį 
mes, nesvarbu, apie kokius laikus ar kokią aplinką kalbėtume, vadi- 
name klasika, kai tik kaltas atsiduria didelio meistro rankose. Kad ir 
ką skulptūrai mėgintų primesti epochos skonis, Žmogaus figūros ir jos 
apdarų vaizdavimas, naudojantis medžiu ar akmeniu, tik nedaug tega- 
li kisti, tad skirtumai tarp imperijos laikų romėnų portretinės skulptū- 
ros, šešioliktojo šimtmečio Goujono ir Colombe'o darbų ir aštuonio- 

liktojo amžiaus Houdono ir Pajou kūrinių yra kur kas menkesni nei bet 
kurioje kitoje meno srityje. 

Amžinojo skulptūros meno tapatumo dalis yra ir Sluterio bei jo ap- 
linkos darbai. Ir vis dėlto... mes regime Sluterio kūrinius ne tokius, ko- 
kie jie yra kitados buvę ir kokie buvo sumanyti. Kai tik pamėginsime 
įsivaizduoti „Mozės šulinį“ tokį, koks jis žavėjo ano meto žmones, kai 
popiežiaus legatas 1418 m. suteikė atlaidus kiekvienam, maldingai at- 
ėjusiam jo aplankyti, — mums pasidarys aišku, kodėl drįsome vienu 
atsikvėpimu prabilti ir apie Sluterio, ir apie entremets meną. 

„Mozės šulinys“, kaip Žinia, tėra fragmentas. Tai buvo „Kalvarija“, 
kuria vainikuotą šulinį pirmasis Burgundijos kunigaikštis norėjo išvys- 
ti ir tikrai išvydo savo pamėgto Champmolio kartūzų vienuolyno kie- 
me. Nukryžiuotasis su Marija, Jonu ir Magdalena kryžiaus papėdėje 
buvo pagrindinis elementas kūrinio, kurio didžioji dalis dingo dar prieš 
Revoliuciją, taip neįsivaizduojamai nusiaubusią Champmolį. Žemiau, 
aplinkui postamentą, kurio kraštą prilaiko angelai, stovi šešios Seno- 
jo Testamento figūros, pranašavusios apie Mesijo mirtį: Mozė, Dovy- 
das, Izaijas, Jeremijas, Danielius ir Zacharijas; kiekvienas jų laiko 
banderolę su pranašinguoju tekstu. Visas reginys yra didžiai rodomo- 
Jo pobūdžio. Ir ne tik dėl paties fakto, kad tokios figūros su bandero- 
lėmis yra įprastos ir gyvuosiuose paveiksluose bei personnages, vai- 
dinamuose per valdovų įžengimus į miestą ar puotas, ir kad tokių ro- 
dymų itin mėgstami siužetai buvo Senojo Testamento pranašystės apie 
Mesiją: tą pobūdį lemia nepaprastai smarkiai pabrėžiamas reginio kal- 
bėjimas. Rašytinis banderolių žodis šiame skulptūros veikale užima 
neapsakomai svarbią vietą. Kūrinį suprantame tiktai tada, kai iki galo 
suvokiame visą šventųjų tekstų reikšmingumą*. „/mmolabit eum uni- 
versa multitudo filiorum Israel ad vesperam“ [„Visa Izraelio sūnų 
daugybė aukos jį vakarop“], — tokie yra Mozės žodžiai. „Foderunt 
manus meas et pedes meos, dinumeraverunt omnis ossa mea“ [Jie 
perdūrė mano rankas ir mano kojas, aš galiu suskaityti visus savo kau- 
lus“], — tai Dovydo psalmė. „Sicut ovis ad occisionem ducetur et 
guasi agnus coram tondente se obmurescet et non aperiet 0s suum“ 
[,„Kaip avis, vedama pjauti, ir kaip avinėlis nutyla prieš tą, kuris jį ker- 
pa, taip ir jis neatvėrė savo burnos“], — Izaijas. „O vos omnes gui 


* Iš 12,6, Ps 21,18; Iz 53,7; Rd 1,12; Dan 9,26; Zch 11,12. (Aut. past.) 

transitis per viam, attendite et videte si est dolor sicut dolor meus “ 
[,O jūs visi, kurie praeinate keliu, stebėkite ir matykite, ar yra skaus- 
mas kaip mano skausmas“ |, — Jeremijas. „Post hebdomades sexagin- 
ta duas occidetur Christus“ [„Po šešiasdešimt dviejų savaičių bus 
užmuštas Kristus“], — Danielius. „Appenderunt mercedem meam tri- 
ginta argenteos“ [„Jie atsvėrė mano užmokestį tris dešimtis sidabri- 
nių“], — Zacharijas. Tokia šešiabalsė rauda, supanti postamentą, ky- 
la aukštyn prie kryžiaus; tai yra viso veikalo esmė. Tačiau figūrų ry- 
šys su tekstu taip pabrėžiamas, vienos gestas, kitos veidas toks 
primygtinai įtaigus, kad mažne kyla pavojus, jog visuma gali nebetekti 
ataraksijos, kuri yra visos didžios skulptūros privilegija. Į žiūrovą krei- 
piamasi kone pernelyg tiesiogiai. Sluteris mokėjo kaip retas kuris per- 
teikti vaizduojamojo objekto šventumą, tačiau kaip tik tas objekto 
šventumas darosi pernelyg svarus grynojo meno požiūriu. Greta Mi- 
chelangelo antkapinių figūrų Sluterio pranašai yra pernelyg ekspresy- 
vūs, pernelyg asmeniški. Galbūt mes tatai vertintume kaip dvigubą 
nuopelną, jeigu iš pagrindinės figūrų grupės būtų išlikę daugiau nei 
vien didingai sustingusio Kristaus galva ir torsas. Dabar mes vien re- 
gime, kaip angelai pranašų maldas neša kažkam aukštyn, — tie įsta- 
biai poetiški angelai, savo naiviu gracingumu kur kas panašesni į an- 
gelus nei Van Eycko tapytieji. 

Didžiai reprezentatyvų Champmolio „Kalvarijos“ pobūdį atspindė- 
jo ne vien grynai skulptūrinės, bet ir kitos josios savybės: prabanga, 
kuria skulptūra buvo aptaisyta. Kūrinį turime įsivaizduoti polichromiš- 
ką *, taip, kaip jį Jeanas Maelweelis buvo nudažęs, o Hermanas van 
Keulenas — nuauksavęs. Čia nebuvo vengta jokių pernelyg margų ar 
ryškių efektų. Ant Žalių pjedestalų pranašai stovėjo su aukso apsiaus- 
tais, Mozė ir Zacharijas — su raudonom skraistėm, mėlynai iš vidaus 
pamuštais apsiaustais; Dovydas — žydrais, aukso Žvaigždėm nusags- 
tytais drabužiais, Jeremijas — tamsiai mėlynais, Izaijas, liūdniausias 
iš visų, — brokato apdarais. Tuščiuose plotuose visur būta aukso 
žvaigždžių ir inicialų. Nevalia pamiršti ir herbų. Ne vien ant posta- 
mento liemens, žemiau pranašų, išdidžiai puikavosi kunigaikščio že- 
mių herbai, bet ir ant paties ištisai auksuoto didelio kryžiaus skersi- 


* Pranykusios spalvos detaliai žinomos iš 1832 m. rašyto pranešimo. (Aut. 
past.) 

nio galų, buvusių kapitelio formos, buvo pritvirtinti Burgundijos ir 
Flandrijos herbai! Tatai, tiesą sakant, yra net aiškesnis liudijimas, ko- 
kia dvasia vadovaujantis buvo užsakytas šis didysis kunigaikštiško 
meno paminklas, nei paauksuoti variniai akiniai, kuriuos Hanneguinas 
de Hachtas pagamino Jeremijo nosiai. jo 

Šio meno, varžomo valdovo užsakymo, nelaisvė yra drauge ir tra- 
giška, ir dvasią kelianti, — dvasią kelia didybė, su kuria menininkas 
išsisuka iš užsakymo diktuojamų varžtų. Plourants [raudotojų] vaiz- 
davimas aplinkui sarkofagą Burgundijos antkapių menui jau seniai bu- 
vo privalomas '?. Ir tai buvo anaiptol ne laisva sielvarto ir visų jo at- 
mainų išraiška, bet visiškai blaivus atvaizdavimas dalies tikrosios pa- 
lydos, paskui karstą Žžengusios prie velionio kapo, — ir visi garbingieji 
asmenys turėjo būti kuo aiškiausiai atpažįstami. Ir ko tiktai Sluterio 
mokiniai nemokėjo padaryti su tuo motyvu! Giliausio ir oriausio siel- 
varto paveikslą, tikrą akmeninį gedulo maršą. 

Bet galbūt mes jau perdedame, tardami buvus tokią užsakovo ir me- 
nininko disharmoniją. Nėra taip labai tikra, kad pats Sluteris Jeremijo 
akinių nelaikė puikiu sumanymu. Geras ir prastas skonis anų dienų 
galvose dar lyg ir nebuvo atsiskyrę nuo kits kito; meninė nuovoka ir 
prabangos bei retenybių pomėgis dar nebuvo visai netapatūs dalykai. 
Naivi fantazija dar ramiausiai galėjo gėrėtis kokia keistenybe, tarytum 
ji būtų grožio įsikūnijimas. Stiliaus pajauta dar ne visai atitiko šian- 
dieninius viduramžių garbintojų reikalavimus. Joks realistinis efektas 
nebuvo pernelyg šiurkštus: turėta judančių paveikslų „aux sourcilz et 
yeulx branlans“ * [„su krutančiais antakiais ir akimis“]; statant Pasau- 
lio sukūrimą, vaidinimui naudojami gyvi padarai, netgi žuvys *'. Tau- 
rus menas ir brangūs blizgučiai dar ramiausiai gyvuoja pramaišiui, jais 
vienodai žavimasi. Toks rinkinys kaip Drezdeno Grūnes Gewėolbe yra 
nuosėdos, caput mortuum, kunigaikščio dailės kolekcijos, su kuria jos 
kitados sudarė vieną visumą. Hesdino pilyje, meno kūrinių lobyne, o 
sykiu ir pramogų buveinėje, pilnoje mechaninių smagybių — engins 
d'esbatement, — taip ilgai priklausiusių valdovo pramogų arsenalui, 
Caxtonas yra matęs kambarį, išpuoštą tapiniais, vaizduojančiais Jaso- 
no, Aukso Vilnos didvyrio, istoriją. Dėl didesnės prabangos ten buvo 
įtaisytos Žaibų, griaustinio, sniego ir lietaus mašinos Medėjos burtams 
imituoti 22. 

Ir per vaidinimus, personnages, kurie, valdovui įžengiant į miestą, 
buvo rodomi gatvių kampuose; fantazija gebėjo viską suimti. Greta 
šventų scenų. 1389 m: Paryžiuje, Izabelei Bavarietei Žengiant į miestą 
kaip Karolio VI sutuoktinei, regėtas ir baltas elnias paauksuotais ra- 
gais, su kaklą juosiančia karūna; jis guli ant „Lit de justice“ [„teisin- 
gumo guolio“] ir judina akis, ragus, kojas, o galiausiai iškelia aukštyn 
kalaviją. Per tą pačią iškilmę angelas, „par engins bien faits“ [„„panau- 
dojus gerai padarytus įrenginius“], nusklendžia nuo Dievo Motinos ka- 
tedros bokštų; kaip tik tą akimirką, kai karalienė ten pasirodo, jis nu- 
sileidžia pro plyšį aukso lelijomis išsiuvinėtos žydros taftos apdanga- 
le, kuriuo apgaubtas visas tiltas, uždeda karalienei ant galvos karūną 
ir grįžta atgalios, kaip ir buvo atsiradęs, „commes'il s'en fust retour- 
nė de soy-mesmes au ciel“ “ [„tarsi pats savaime būtų grįžęs į dan- 
gų“]. Tokie nusileidimai per valdovų įžengimus ir vaidinimus buvo 
didžiai pamėgtas triukas ** ne vien kraštuose, esančiuose į šiaurę nuo 
Alpių: ir Brunellesco turėjo kurti tokius įtaisus. Penkioliktajame šimt- 
metyje teatrinis arklys, kurį judina viduje įsitaisęs Žmogus, matyt, vi- 
sai neatrodė juokingas, bent jau Lefėvre'as de Saint Remy be jokios 
pašaipos pasakoja apie pasirodymą keturių trimitininkų ir dvylikos ba- 
jorų „sur chevaulx de artifice“, „saillans et poursaillans tellement gue 
belle chose estoit d veoir“ > [„su dirbtiniais arkliais“, „šokinėjančiais 
ir laigančiais, kad gražu buvo pažiūrėti“). 

Skiriamosios ribos, kurios reikalauja mūsų meninis skonis ir kurią 
nusibrėžti mums padėjo viską niokojantis laikas, — ribos tarp be pėd- 
sakų pradingusios įmantrios prabangos ir kelių mums išlikusių aukšto- 
jo meno kūrinių, — ano meto žmonės mažne neįžvelgė. Burgundijos 
laikų menas dar visas tilpo bendruomenės gyvenimo formose. Meno 
paskirtis buvo tarnauti. Visų pirma jis atliko socialinę funkciją, o čia 
svarbiausia buvo atskleisti prabangą ir pabrėžti asmeninį reikšmingu- 
mą, — ne menininko, bet fundatoriaus. Nieko nekeičia tas faktas, kad 
bažnytiniame mene prabangaus puošnumo paskirtis — žadinti šventas 
mintis ir kad fundatorius čia savo asmenį iškelia į priekinį planą, va- 
dovaudamasis maldingais sumetimais. Kita vertus, pasaulietinė tapy- 
ba tikrai ne visados buvo tokia perdėtai pasipūtėliška, kokia derėjo 
puikybės kupinam rūmų gyvenimui. Pernelyg stinga mums žinių apie 
aplinka, kurioje menas gyvavo, pernelyg fragmentiškos ir mūsų žinios 
apie patį meną, kad galėtume aiškiai įžvelgti, kaip menas ir gyveni- 

mas šliejosi prie kits kito, kaip jie vienas su kitu liejosi. Rūmai ir baž- 
nyčia dar nėra visas ano meto gyvenimas. 

Todėl mums tokie nepaprastai svarbūs tie negausūs meno kūriniai, 
kuriuose bent šiek tiek perteikiamas gyvenimas anapus tų dviejų sfe- 
rų. Vienas iš jų spinduliuoja kaip neprilygstama brangenybė: Arnolfi- 
nių poros portretas. Čia regime penkioliktojo šimtmečio meną pačiu 
gryniausiu pavidalu; čia prie mūsų labiausiai priartėja mįslingas jo au- 
toriaus, Jano van Eycko, asmuo. Šįkart jam nereikėjo nei perteikti die- 
viškos didybės švitesio, nei tarnauti didžiųjų ponų puikybei: jis nuta- 
pė savo draugus jų vedybų proga. Ar tai tikrai buvo pirklys iš Lukos 
Jeanas Arnoulphinas, kaip jį vadinta Flandrijoje? Iš visų veidų, kada 
nors žvelgusių į šį pasaulį, tasai veidas, Van Eycko tapytas **, regisi 
mažiausiai itališkas. Tačiau 1516 m. datuotame Margaritos Austrės ta- 
pybos rinkinio sąraše minimas vienas paveikslas, nusakytas kaip Her- 
noul le fin avez sa femme dedens une chambre [„„Subtilusis Hernoulis 
su žmona kambaryje“], ir tai tebelieka svarus argumentas laikyti pa- 
vaizduotus asmenis Arnolfiniais. Šiuo atveju nederėtų paveikslo laikyti 
„miestiečių portretu“. Mat Arnolfinis buvo didis ponas, ne sykį pata- 
rinėjęs kunigaikščio valdžiai svarbiais klausimais. Šiaip ar taip, čia pa- 
vaizduotas žmogus buvo Jano van Eycko bičiulis. Tatai liudija subtili 
giliaprasmė mantera, kuria tapytojas pasirašė savo kūrinį, — užrašas 
viršum veidrodžio: „Johannes de Eyck fuit hic, 1434“ *. Janas van 
Eyckas buvo čia. Ką tik. Spengiančioje kambario tyloje dar tebeaidi 
jo balsas. Šis paveikslas toks kupinas nuoširdaus švelnumo ir tykios 
ramybės, kurią mums iš naujo atneš tik Rembrandtas, tarytum jis būtų 
paties Jano širdis. Čia ūmai vėlei sugrįžta tasai viduramžių vakaras, 
kuris mums jau pažįstamas ir kurio taip dažnai veltui ieškome tų lai- 
kų literatūroje, istorijoje ir religiniame gyvenime: laimingi, taurūs, 
giedri ir paprasti liaudies dainos ir bažnytinės muzikos viduramžiai. 
Kaip mes ir vėlei nutolome nuo šaižaus juoko ir nežabotos aistros! 

Tuomet mūsų vaizduotė gali išvysti Janą van Eycką, nusišalinusį 
nuo ryškaus, margo savo laikų gyvenimo, kuklų svajotoją, einantį per 


* Kad ir kaip norėtųsi išversti: „Tai buvo Janas van Eyckas“ — ir pavaizduo- 
tąjį laikyti pačiu dailininku, argumentai už ir prieš tokį vertimą, neseniai iš naujo 
išdėstyti (žr. Revue de !'art, 36, 1932, p. 187; Gaz. des beaux arts, 74, 1932, 
p. 42; Burlington Magazine, 1934, mrt., oct., dec.), mano nuomone, dar nelei- 
džia keisti įprastosios interpretacijos. (Aut. past.) 

gyvenimą palenkta galva, į savo paties vidų nukreiptomis akimis. At- 
sargiau, nes viskas gali išvirsti į meno istorijos novelę: kaip kunigaikš- 
čio „varlet de chambre“ nenoromis tarnavo aukštiesiems ponams, kaip 
jo amato draugai, kupini gilaus sielvarto, turėjo išsižadėti savo tauraus 
meno ir darbuotis ruošdami rūmų šventes ir puošdami laivus. 

Nėra jokių duomenų, pateisinančių tokį vaizdavimąsi. Van Eyckų 
menas, kuriuo mes žavimės, gyvavo pačiame mums atkaraus rūmų gy- 
venimo šurmulyje. Iš nuobirų, mums žinomų apie tų dailininkų gyve- 
nimą, matyti, kad jie puikiausiai gebėjo pritapti prie šio pasaulio. Ku- 
nigaikščio de Berry santykiai su rūmų dailininkais kuo gražiausi. 
Froissart'as buvo sutikęs jį bičiuliškai besišnekučiuojantį su Andrė 
Beauneveu nuostabiojoje jo pilyje Mehun sur Yevre *'. Trys broliai van 
Limburgai, didieji iliuminatoriai, Naujųjų metų proga pradžiugina ku- 
nigaikštį netikėta dovana: nauju iliuminuotu rankraščiu, kuris pasiro- 
dė esąs „un livre contrefait“ [„padirbta knyga“ ] — „d'une piėce de 
bois blanc paincte en semblance d'un livre, oū il n'a nulz feuillets ne 
riens escript“ [iš vieno balto medžio gabalo, nudažyto kaip kny- 
ga, bet neturinčio nei lapų, nei ko nors parašyta“]. Nėra abejonės, kad 
Janas van Eyckas sukinėjosi pačiame rūmų gyvenimo centre. Slaptoms 
diplomatinėms misijoms, kurias jam patikėdavo Pilypas Gerasis, bu- 
vo reikalingas gerai apie pasaulį nusivokiąs Žmogus. Savo šimtmetyje 
jis buvo laikomas išprususiu vyru, skaičiusiu klasikus ir studijavusiu 
geometriją. Savo kuklų devizą „Als ik kan“ [Kiek įstengiu“] jis bu- 
vo šiek tiek įmantrokai užmaskavęs graikiškomis raidėmis. 

Jeigu šie ir panašūs duomenys nebūtų mums perspėjimas, mes la- 
bai jau lengvai būtumėm linkę apsirikti, nusakydami Van Eyckų meno 
vietą penkioliktojo šimtmečio gyvenime. Mūsų akimis Žvelgiant, tais 
laikais būta dviejų viena nuo kitos ryškiai atsiskyrusių gyvenimo sfe- 
rų. Čia — rūmų, diduomenės ir turtingųjų miestiečių kultūra; plepi, 
godi garbės ir turtų, margų margiausia, kupina aistrų įkarščio. Ten — 
tyki, vienodai pilka naujojo maldingumo sfera, kurioje gyvena rimti 
vyrai ir nuolankios miestietės moteriškutės, ieškančios prieglaudos 
Brolių namuose ir Windesheimo kongregacijoje, — taigi ir Ruusbro- 
eco bei šventosios Koletės sfera. Prie šios sferos, byloja mūsų nuojau- 
ta, būtų derėjęs Van Eyckų menas, jo maldinga, tyki mistika. Tačiau 
iš tikrųjų jo vieta veikiau priešingoje sferoje. Naujojo maldingumo ši- 
lininkai neprielankiai Žiūrėjo į jų laikais suklestėjusį didijį meną. Jie 

priešinosi daugiabalsei muzikai, netgi vargonams ??. Tų laikų muzikos 
globėjai buvo prabangą pamėgę burgundai, Utrechto vyskupas Dovy- 
das ir pats Karolis Narsusis, kurių kapeloms vadovavo pirmieji meis- 
trai: Obrechtas — Utrechte, Busnois — pas kunigaikštį; kuris jį imasi 
netgi savo stovyklon prie Noiso. Windesheimo ordinaras uždraudė bet 
kokias giedojimo puošmenas, o Tomas Kempietis sako: „jeigu nemo- 
kate giedoti kaip vyturys ir lakštingala, giedokit kaip varnos ir varlės 
kūdroj, kurios gieda taip, kaip.Dievas joms leido“ *?. Apie tapybos me- 
ną jie mažiau tėra pasisakę, nes neturėjo tokios progos; tačiau pagei- 
davo, kad:jų knygos būtų paprastos, kad jos nebūtų iliuminuojamos dėl 
paties meno *!. Didžiai įtikėtina, kad net toks kūrinys kaip „Avinėlio 
garbinimas“ jiėms būtų-regėjęsis kaip grynos puikybės išraiška. 
Beje, ar riba, skirianti šias dvi gyvenimo sferas, iš. tikrųjų. buvo 
tokia griežta, kaip mums rodosi? Anksčiau * apie tai jau kalbėta. Rū- 
mų sluoksniai ir griežto maldingo gyvenimo pasaulis dažnai susilie- 
čia. Šventoji Koletė ir Dionyzas Kartūzas palaiko ryšius su kuni- 
gaikščiais; Margarita Jorkietė, antroji Karolio Narsiojo žmona, gy- 
vai domisis „reformuotaisiais“ Belgijos vienuolynais. Beatrix van 
Ravestein, viena pirmųjų Burgundijos rūmų damų, po prabangiais 
apdarais vilki ašutinę. „,Vestue de drap d'or et de royaux atourne- 
mens d luy duisans, et feignant estre la plus mondaine des -.autres, liv- 
rant ascout ū toutes paroles perdues, comme maintes-font, et mons- 
trant de dehors de pareil usages avecgues les lascives et huiseuses, 
portoit journellement la haire sur sa chair nue, jeunoit en pain et en 
eau mainte journėe par fiction couverte, et son mary absent couchoit 
en la paillė de son lit mainte nuyt“ ?* [„„Vilkėdama brokatu ir kara- 
liškai pasipuošusi, kaip jai ir derėjo, ir apsimesdama esanti pasau- 
lietiškesnė už kitas, mielai atkišdavo ausį kiekvienam tuščiam žo- 
džiui, kaip ne viena daro, ir, išoriškai dėdamasi lengvabūdė ir ple- 
vėsa, kasdien-dėvėjo ašutinę ant nuogo kūno ir slapta pasninkaudavo 
po keletą dienų, valgydama tik duoną bei gerdama tik vandenį, o kai 
vyro nebūdavo namie, kai kuriomis naktimis miegodavo ant šiaudų, 
paklotų savo lovoje“ ]. Tylus susikaupimas, tapęs naujojo maldingu- 
mo sekėjų nuolatine gyvenimo forma, pažįstamas ir didiesiems pui- 
kuoliams, tačiau tik gūsiais, kaip atilsis po lėbavimų. Pilypui Gera- 


* p. 233. 

jam po didžiosios puotos Rijselyje iškeliavus į Regensburgą derybų 
su imperatorium, pulkelis rūmų didikų ir damų pasitraukia griežton 
uždarumon, „gui menėrent moult belle et saincte vie“ * [„kur gyve- 
no labai gražiai ir šventai“]. Kronikininkai, taip didingai ir nuodug- 
niai aprašinėdami visą tą prabangą ir iškilmę, nepamiršta vis pakar- 
toti, kad „pompes et beubans“ [„pompa ir ištaiga“] jiems ne prie šir- 
dies. Net Olivier de la Marche'as po šventės Rijselyje apmąsto ; les 
oultraigeux excės et la grant despense gui pour la cause des ces ban- 
guetz ons estė faictz“ [„baisų nesaikingumą ir didį išlaidavimą dėl 
šitos puotos“]. Ir jis neįžvelgia joje jokių „entendement de vertu“ 
[„dorybingų siekių“), išskyrus vaidinimą, kuriame pasirodė Bažny- 
čia; tačiau kitas rūmų išminčius išaiškina jam, kodėl viskas taip tu- 
rėjo būti **. Liudvikas XI, pagyvenęs Burgundijos rūmuose, persiėmė 
neapykanta bet kokiai ištaigai *. 

Sluoksniai, kuriuose ir kuriems darbavosi menininkai, buvo visai 
kiti nei naujojo maldingumo sfera. Nors ir tapybos suklestėjimo, ir re- 
ligijos atsinaujinimo šaknys slypi miesto bendruomenės gyvenime, 
miestietišku Van Eyckų ir jų ipėdinių meno jau negalima vadinti. Rū- 
mai ir diduomenė prisiviliojo menus. Miniatiūros meno pakylėjimas 
iki tų meninio subtilumo aukštumų, kurios būdingos brolių van Lim- 
burgų kūrybai ir Heures de Turin [„„Turino valandų knygai“], buvo iš- 
imtinis valdovo mecenato nuopelnas. O turtingieji didžiųjų Belgijos 
miestų gyventojai patys siekė aristokratinės gyvenimo formos. Pietų 
Nyderlandų ir Prancūzijos meno skirtumą nuo tų menkų penkiolikto- 
jo šimtmečio nuotrupų, kurios laikytinos Šiaurės Nyderlandų menu, 
geriausiai galima nusakyti kaip socialinės aplinkos skirtumą: ten — iš- 
taigus, brandus Briugės, Gento, Briuselio gyvenimas, veikiamas nuo- 
latinio sąlyčio su rūmais; čia — toks nuošalus provincijos miestukas 
kaip Harlemas, visais atžvilgiais kur kas giminingesnis tykiems nau- 
jojo maldingumo miestams Ijselio pakrantėse. Jeigu Dirko Boutso me- 
nas gali būti vadinamas „harlemišku“ (tai, kas mums iš jo kūrybos iš- 
liko, nutapyta Pietuose, kurie ir jį buvo pavilioję), tuomet jo kūriniams 
būdingas paprastumas, stingulys, uždarumas gali būti laikomi grynai 
miestietiškos dvasios išraiška, kurios priešingybė — Pietuose gyvenu- 
sių meistrų aristokratiški užmojai, pompastiškas gracingumas, praban- 
ga ir Žibesys. Harlemo mokykla iš tiesų artimesnė miestietiškos gyve- 
nimo rimtybės sferai. 

Didžiosios tapybos užsakovai, kiek jie mums apskritai žinomi, visi 
mažne be išimties buvo ano meto stambiojo kapitalo atstovai. Tai pa- 
tys valdovai, didieji rūmų ponai ir didieji prasimušėliai, kurių Burgun- 
dijos epochoje buvo gausu ir kurie drauge su kitais linko rūmų pusėn. 
Juk Burgundijos galybės pamatas buvo kaip tik finansinių galių pri- 
traukimas tarnybon ir naujų kilmingų finansinių jėgų kūrimas dovano- 
jimų ir privilegijų keliu. Tų sluoksnių gyvenimo forma yra elegantiš- 
ko riterystės idealo siekimas, kai kliedima Aukso Vilnos ceremonijo- 
mis ir puotų bei turnyrų prabanga. Nuoširdžiai maldingame paveiksle 
„Septyni sakramentai“, kuris saugomas Antverpeno muziejuje, nuta- 
pytas herbas leidžia spręsti, kad jo fundatorius gali būti Doorniko vys- 
kupas Jeanas Chevrot. Jis, greta Rolino, buvo artimiausias kunigaikš- 
čio patarėjas **, uoliai talkinęs jam Aukso Vilnos ordino ir didžiojo 
kryžiaus žygio reikaluose. Stambaus ano meto kapitalisto tipas yra 
Pieteris Bladelynas, kurio kukli figūra pažįstama mums iš triptiko. 
puošusio bažnyčios altorių jo įkurtame Flandrijos miestelyje Midel- 
burge. Nuo mokesčių rinkėjo gimtajame Briugės mieste jis iškilo iki 
vyriausiojo kunigaikščio iždininko. Taupumu ir gera kontrole pataisė 
finansus. Tapo Aukso Vilnos iždininku, riteriu; buvo siųstas su svar- 
bia diplomatine misija — 1440 m. išpirkti iš anglų nelaisvės Karolį 
Orleanietį; būtų turėjęs drauge traukti į kryžiaus žygį prieš turkus ir 
tvarkyti ten piniginius reikalus. Jo turtai kėlė amžininkų nuostabą. Jis 
naudojo tuos turtus polderių statybai — apie tai dar ir šiandien mums 
primena Bladelijno polderis tarp Sluiso ir Zuidzandės, — ir Midelbur- 
go, naujo Flandrijos miesto, įkūrimui *'. 

Jodocus Vydtas, besipuikuojąs Gento altoriuje kaip fundatorius, ir 
kanauninkas Van de Paelė taip pat yra iš to meto didžiųjų turtuolių; de 
Croy ir de Lannoy giminės — kilmingi nouveaux riches [naujieji tur- 
čiai]. Didžiausią įspūdį amžininkams darė iškilimas Nicolas Rolino, 
kanclerio, kuris, „venu de petit lieu“ [„„kilęs iš žemutinių sluoksnių“ ], 
kaip juristas, finansininkas ir diplomatas buvo skiriamas į pačias aukš- 
čiausias tarnybas. Didžiosios 1419 m. ir 1435 m. Burgundijos sutar- 
tys buvo jo darbas. „Soloit tout gouverner tout seul d part luy manier 
et porter tout, fust de guerre, fust de paix, fust en fait des finances“ * 
[„Buvo pratęs viską valdyti pats vienas ir viską tvarkyti savaip, — ar 
tai būtų karo, ar taikos, ar finansų reikalai“|. Ne visai leistinomis prie- 
monėmis jis sukaupė pasakiškus turtus, kuriuos naudojo gausioms fun- 

dacijoms. Ir vis tiek buvo su neapykanta kalbama apie jo gobšumą ir 
puikybę. Mat Žmonės netikėjo, kad tas fundacijas skatina maldingas 
nusiteikimas. Rolinas, taip maldingai klūpąs Luvre saugomame Jano 
van Eycko paveiksle, kurį jis užsakydino savo gimtajam Oteno mies- 
tui, ir ne mažiau maldingai klūpąs Rogiero van der Weydeno paveiks- 
le, nutapytame jo ligoninei Beaune'e, garsėjo kaip žmogus, kuriam rū- 
pi vien žemiški dalykai. „Savo derlių jis visados rinko žemėje, — sa- 
ko Chastellainas, — tarytum ši žemė jam būtų amžiams duota, ir šitaip 
davėsi savo proto suklaidinamas, nes nenorėjo pripažinti nei ribos, nei 
saiko tiems dalykams, kurių artimą galą prikišamai rodė jo senyvas 
amžius“. O Jacgues'as du Clercgas sako: „Le dit chancellier fust re- 
putė ung des sages hommes du royaume d parler temporellement; car 
au regard de V espirituel, je m'en tais“ ** [„Minėtasis kancleris buvo 
laikomas vienu iš išmintingiausių vyrų karalystėje pasaulietinio gyve- 
nimo klausimais, nes apie dvasinį gyvenimą verčiau patylėsiu“]. 

Ar imsime „Kanclerio Rolino madonos“ fundatoriaus veide ieško- 
ti apsimetėlio bruožų? Šioje knygoje * jau kalbėjome, kaip mįslingai 
pasaulietinės nuodėmės — puikybė, godumas ir neskaistybė — reiškė- 
si drauge su rimtu maldingumu ir tvirtu tikėjimu tokių figūrų kaip Pi- 
lypas Burgundietis ir Liudvikas Orleanietis. Šiam etiniam anų laikų ti- 
pui galbūt dera priskirti 1r Roliną. Tokių seniai praėjusio šimtmečio 
žmonių prigimties esmę nelengva užčiuopti. 

Penkioliktojo šimtmečio tapyba gyvuoja toje sferoje, kur susiliečia 
mistiniai ir šiurkščiai žemiški kraštutinumai. Iš jos bylojantis tikėjimas 
toks tiesioginis, kad joks žemiškas atvaizdavimas jam nėra pernelyg 
juslingas ar pernelyg ji slegiąs. Van Eyckas gali savo angelus ir die- 
viškus atvaizdus dangstyti sunkiais, prabangiai pasipūtusiais apdarais, 
sagstyte nusagstytais auksu ir brangakmeniais; rodant kelią į aukšty- 
bes, jam dar nereikia barokui būdingų plevėsuojančių drabužių ir ta- 
baluojančių kojų. 

Tačiau nors šis tikėjimas labai tiesioginis ir stiprus, dėl to jis nėra 
primityvus. Taikant penkioliktojo šimtmečio tapytojams primityvistų 
sąvoką, kyla nesusipratimo pavojus. „„Primityvus“ čia gali reikšti tik- 
tai „pradinis“ — ta prasme, kad senesnė tapyba mums nežinoma, tai- 
gi šis Žodis gali būti taikomas tik chronologijos prasme. Bet paprastai 





* p. 225 ir toliau. 

veikiau linkstama su ta sąvoka sykiu sieti ir vaizdinį, neva šių meni- 
ninkų dvasia buvusi primityvi. O tai jau visai neteisybė. Šio meno dva- 
sia yra paties tikėjimo dvasia, neseniai mūsų aprašyta šioje knygoje: 
kraštutinis visų su religija susijusių dalykų persunkimas ir perteikimas 
vaizdais. į 

Kitados dieviškąsias figūras regėta kaip labai tolimas, atžarias ir su- 
stingusias. Paskui atėjo širdingumo patosas. Ašarų ir giesmių tvanu jis 
išsiliejo dvyliktojo šimtmečio mistikoje, visų pirma — šventojo Bernar- 
do veikaluose. Dievybė buvo šturmuojama jaudulingu kūkčiojimu. Idant 
dar labiau būtų įmanoma įsijausti į Dievo kančias, Kristui-ir šventie- 
siems buvo primestos visos tos spalvos ir formos, kurias fantazija sėmėsi 
žemiškame gyvenime. Gausus žmogiškų vaizdinių srautas plūstelėjo per 
padanges: Tas srautas ir toliau tebeplūsta, skaidydamasis į nesuskaičiuo- 
jamą daugybę mažučių atšakų. Vis nuodugniau apdorojant, pamažėle vi- 
si šventi dalykai su mažiausiomis smulkmenomis buvo perkelti į vaiz- 
dus. Maldaujančios rankos timptelėjo dangų žemyn. 

Iš pradžių ilgą laiką vaizduojamosiomis galiomis žodis buvo pra- 
lenkęs plastinę ir tapybinę kūrybą. Tuo metu, kai skulptūroje, varžo- 
moje medžiaginių priemonių ir temų, dar tebebuvo išlikę daug senes- 
niųjų schematiškų vaizdinių, literatūra jau pradėjo su menkiausiomis 
smulkmenomis aprašinėti visas kryžiaus dramos kūno padėtis ir visus 
joje patirtus jausmus. Meditationes vitae Christi [„Kristaus gyvenimo 
apmąstymai“], jau apie 1400 m. priskirti Bonaventūrui *", tapo šitokio 
patetiško natūralizmo pavyzdiniu veikalu, kuriame gimimo ir vaikys- 
tės, nuėmimo nuo kryžiaus ir apraudojimo scenos įgavo gyvas spalvas, 
iš kurio sužinota, kaip Juozapas Arimatėjietis lipo kopėčiomis, kaip tu- 
rėjo spausti Viešpaties delną, kol pavyko ištraukti vinis. 

Tačiau per tą laiką ir tapybos technika padarė pažanga; vaizduoja- 
moji dailė ne tik įveikė atsilikimą, bet ir pati išsiveržė į priekį. Van 
Eyckų menu tapybinis šventųjų dalykų vaizdavimas pasiekė tokį de- 
talumo ir natūralizmo laipsnį, kuris grynai meno istorijos požiūriu gal 
ir gali būti vadinamas pradžia, tačiau kultūros istorijos požiūriu. reiš- 
kia pabaigą. Buvo pasiekta kraštutinė žemiško dievybės vaizdavimo ri- 
ba; mistinis tų vaizdų turinys jau kone nyko iš paveikslų, palikdamas 
vien gėrėjimąsi formų įvairove. 

Todėl Van Eyckų natūralizmas, meno istorijoje paprastai suvokia- 
mas kaip Renesansą pranašaująs elementas, veikiau laikytinas visišku 

vėlyvųjų viduramžių dvasios išsiskleidimu. Čia irgi tas pats natūrali- 
stinis šventenybės vaizdavimas, kurį mes regėjome visuose su šventų- 
jų garbinimu susijusiuose dalykuose, — Johanneso Brugmano pa- 
moksluose, nuodugniuose Gersono apmąstymuose ir Dionyzo Kartū- 
zo pragaro kančių aprašymuose. 

Ir čia forma visąlaik taikosi užgažti turinį, trukdydama jam atsinau- 
jinti. Van Eyckų dailėje turinys dar visai viduramžiškas. Naujų min- 
čių tas menas neišsako. Tai kraštutinumas, paskutinis taškas. Galuti- 
nai užbaigtas viduramžių sąvokų statinys-rėmė dangų; tereikėjo jį tik- 
tai nudažyti ir išgražinti. 

Žavėdamasis didžiąja tapyba, Van Eyckų-amžininkas suvokė du da- 
lykus: vykusį objekto pavaizdavimą ir neįtikėtiną amato tobulumą, įsta- 
bų detalių tikslumą, visišką sutapimą su tikrove. Viena vertus, šis verti- 
nimas veikiau priskirtinas maldingumo, o ne estetinio jaudulio sferai, ki- 
ta vertus, regime nuostabą, kuri, mūsų požiūriu, estetiniu jauduliu nėra 
verta vadintis. Genujos literatas Bartalomeo Fazio, rašęs apie 1450 m., 
yra pirmasis meno kritikas, kurio samprotavimai apie šiandien iš dalies 
jau pradingusius Jano van Eycko kūrinius mums yra-žinomi. Jis giria 
vienos Marijos figūros grožį ir dorybingumą, angelo Gabrieliaus plau- 
kus, „„pranokstančius tikrus plaukus“, šventą askezės griežtumą, kuriuo 
spinduliuoja Krikštytojo veidas, Jeronimo „gyvenimo“ būdą. Toliau jis 
žavisi perspektyva Jeronimo studijų kambaryje, saulės spinduliu, krin- 
tančiu pro plyšį, besimaudančios moters atvaizdu veidrodyje, prakaito 
lašeliais ant kitos moters kūno, degančia lempa, kraštovaizdžiu su ke- 
leiviais, kalnais, miškais, kaimais ir pilimis, begaliniais horizonto toliais, 
paskui — dar sykį veidrodžiu *!. Žodžiai, kuriais jis tatai perteikia, liu- 
dija vien smalsumą ir nuostabą. Jis patenkintas leidžiasi nešamas nevar- 
žomos fantazijos srauto; visumos grožio jis nesvarsto. Tai dar viduram- 
žiškas viduramžiško kūrinio vertinimas. 

Šimtmečiu vėliau įsiviešpatavus renesansiškai grožio sampratai, 
kaip tik tasai flamandų menui būdingas perdėtas savarankiškos deta- 
lės tikslumas imamas laikyti jo fundamentalia yda. Jeigu Francesco de 
Holanda, portugalų tapytojas, savo apmąstymus apie meną pateikiąs 
kaip pašnekesius su Michelangelo, iš tikrųjų persakė didingojo meis- 
tro nuomonę, tuomet pastarasis būtų taip kalbėjęs: 

„Flamandų tapybos menas visiems maldingiems Žmonėms patinka 
labiau nei italų. Pastarasis niekados neišspaudžia jiems ašaros, 0 pir- 

masis leidžia gausiai išsiverkti, tačiau tai anaiptol nėra įtaigumo pa- 
darinys ir to meno nuopelnas, — taip yra vien dėl didelio maldingųjų 
jaudulingumo. Flamandų tapyba atitinka skonį moterų, ypač senesnių- 
jų ir visai jaunučių, taip pat vyrų ir moterų vienuolių, ir visų aukšta- 
kilmių, nejaučiančių tikrosios harmonijos. Flandrijoje tapytojas visų 
pirma stengiasi apgaulingai tiksliai perteikti daiktų išorę, — ir daž- 
niausiai tokių daiktų, kurie žadina susižavėjimą arba yra nepriekaiš- 
tingi, sakysim, šventųjų ir pranašų. Paprastai jis vis dėlto tapo tai, kas 
įprasta vadinti kraštovaizdžiu, o jame — daugybę figūrų. Nors akiai 
tatai ir malonu, čia nėra nei meno, nei proto; nei simetrijos, nei pro- 
porcijos; nėra atrankos, nėra didybės; žodžiu, šioje tapyboje nėra jė- 
gos arba didingumo; ji siekia vienu sykiu tobulai pavaizduoti daug 
daiktų, kurių ir vienas būtų pakankamai reikšmingas, idant jam atsi- 
dėtum visomis jėgomis“. 

Maldingieji čia — tai viduramžiškos dvasios žmonės. Šitam didžia- 
jam vyrui senasis grožis buvo tapęs mažųjų ir silpnųjų dalyku. Ne vi- 
si buvo tokios pat nuomonės. Dūreriui ir Ouintenui Metsysui, taip pat 
1r Janui van Scoreliui, kuris, pasak legendos, pabučiavęs „„Avinėlio 
garbinimą“, senasis menas anaiptol nebuvo miręs. Tačiau kaip tik Mi- 
chelangelo čia nuosekliau perteikia Renesanso nuostatą. Tai, ką jis pri- 
kiša flamandų menui, yra kaip tik esminiai vėlyvųjų viduramžių dva- 
sios bruožai; smarkus sentimentalumas, kiekvienos suvoktos savybės 
traktavimas kaip esminės, pasinėrimas į reginio įvairovę ir margumą. 
Tam priešinasi naujasis renesansiškas požiūris į meną ir gyvenimą, ku- 
ris, kaip visuomet būna, galėjo įsitvirtinti tik laikinai pasidarydamas 
aklas pirm jo buvusiam grožiui ir tiesai. 

stetinio gėrėjimosi suvokimas ir jo žodinė išraiška išsivystė vė- 

lai. Penkioliktojo šimtmečio Žmogus, žavėdamasis menu, dar 

gali vartoti tiktai tuos terminus, kurių mes tikimės iš nustebu- 
sio miesčionio. Net meninio grožio sąvoka jam dar nežinoma. Menui 
nusmelkus jį grožio šiurpuliu, jis išsyk tą patyrimą tiesiogiai paverčia 
arba Dievo artumos, arba pasitenkinimo gyvenimu jausmu. 

Dionyzas Kartūzas parašė veikalą De venustate mundi et pulchri- 
tudine Dei ' („Apie pasaulio dailumą ir Dievo grožį“]. Taigi jau pa- 
čiame pavadinime tikras grožis priskiriamas tik Dievui; pasaulis gali 
būti tiktai venustus — dailus, mielas. Kūrinijos grožybės, sako jis, ne 
kas kita, kaip aukščiausiojo grožio srovelės; kūrinys vadinamas gra- 
Žiu, nes jam skirta dieviškosios prigimties grožio dalis ir dėl to jis su 
dieviškosios prigimties grožiu darosi lyg ir vienalytis *. Tokia erdvia 
ir pakylėta grožio teorija, kurioje Dionyzas remiasi Pseudoareopagi- 
tu, Augustinu, Hugonu iš Senviktoriečiu ir Aleksandru iš Raleso“, būtų 
galima grįsti gryną visokio grožio analizę. Bet iki to penkioliktojo 
šimtmečio dvasiai dar labai toli. Net ir pačius žemiško grožio pavyz- 
džius — augalo lapą, spalvas mainančią jūrą, neramią jūrą — jis nuo- 
latos perima iš savo pirmtakų, būtent iš dviejų dvyliktajame šimtme- 
tyje Šv. Viktoro vienuolyne gyvenusių subtilios dvasios vyrų — Ričar- 
do ir Hugono. Mėgindamas pats analizuoti grožį, Dionyzas lieka be 
galo paviršutiniškas. Žolynai gražūs, nes jie žali, akmenys — nes ži- 
ba, žmogaus kūnas, dromedaras ir kupranugaris —- nes yra tikslingi. 
Žemė graži, nes ilga ir plati, dangaus kūnai — nes apvalūs ir šviesūs. 

Kalnų mes gėrimės didumu, upių — ilgumu, laukų ir girių — platumu, 
o pačios žemės — neišmatuojama mase. 

Viduramžių mąstysena grožio sąvoką nuolatos suveda į tobulumo, 
proporcijos ir žibesio sąvokas. ,, Nam ad pulchritudinem, — sako To- 
mas Akvinietis, — tria reguiruntur. Primo guidem integritas sive per- 
fectio: guae enim diminuta sunt, hoc ipso turpia sunt. Et debita pro- 
portio sive consonantia. Et iterum claritas: unde guae habent colorem 
nitidum, pulchra esse dicuntur“ * [„„Mat grožiui reikalingi trys daly- 
kai. Pirmiausia grynumas, arba tobulumas: mat kas netobula, tas dėl 
to ir bjauru. Paskui — atitikimas, arba derėjimas. Ir pagaliau aišku- 
mas: todėl tai, kas yra tyros spalvos, vadinamas gražiu“]. Tokį tad 
mastelį stengiasi taikyti Dionyzas. Išeina ne itin vykusiai: taikomęji 
estetika visados yra keblus daiktas. Kai grožio sąvoka tokia intelektu- 
alistinė, nėra ko stebėtis, kad dvasia negali ilgiau stabtelėti prie žemiš- 
ko grožio: mėgindamas aprašyti grožį, Dionyzas kiekvienąsyk iškart 
vėlei nuklysta prie neregimojo — angelų ir empirėjaus — grožio. Ar- 
ba ieško jo abstrakčiuose dalykuose: gyvenimo grožis yra pats gyve- 
nimas, kai laikomasi ir klausoma Dievo įsakymų, kai to gyvenimo ne- 
teršia nuodėmės bjaurastis. Apie meno grožį jis nekalba, nekalba net 
apie tai, kas jį labiausiai turėjo veikti kaip savarankiška vertybė, — 
apie muziką. 

Tam pačiam Dionyzui sykį įžengus Hertogenboscho Šv. Jono baž- 
nyčion, kur grojo vargonai, nuo saldžios melodijos širdis išsyk nutir- 
po, jis paskendo ilgai užtrukusioje ekstazėje *. Grožio sukeltas jaudu- 
lys iškart pavirto į religinį išgyvenimą. Tikriausiai jam neatėjo į galvą 
mintis, kad muzikos ar vaizduojamosios dailės grožis galėtų jį Žavėti 
kuo nors kitu, ne vien pačiu šventumu. | 

Dionyzas buvo iš tų, kurie smerkė naujosios, daugiabalsės muzikos 
įsileidimą į bažnyčią. Panašu, sako jis, sekdamas vienu iš pirmtakų, 
kad balso sulaužymas (fractio vocis) yra sulaužytos sielos ženklas; jis 
lygintinas su garbiniuotais vyro plaukais ar plisuota moters suknia, — 
tai gryna tuštybė. Girdi, keletas žmonių, praktikavusių šitokį daugia- 
balsį giedojimą, pasisakę, kad tame giedojime slypinti puikybė ir tam 
tikras sielos geidulingumas (lascivia animi). Dionyzas pripažįsta, kad 
esama dievotų žmonių, kuriems melodijos itin smarkiai sužadinančios 
kontempliaciją ir maldingumą, todėl Bažnyčia ir leidžianti vargonus. 
Bet jeigu išmoningos muzikos paskirtis esanti patikti ausiai, o pirmiau- 

sia — sužavėti susirinkusią bendruomenę, ypač moteris, — tuomet ji, 
be abejo, atmestina “. 

Čia matome, kaip viduramžių dvasia, mėgindama aprašyti muzikos 
keliamo jaudulio esmę, dar neranda jokių kitų terminų, išskyrus nuo- 
dėmingus potyrius: puikybę ir tam tikrą sielos geidulingumą. 

Apie muzikos estetiką nuolatos buvo daug rašoma. Dažniausiai čia 
remtasi jau nebesuprantamomis antikinėmis muzikos teorijomis. Ta- 
čiau apie tai, kaip muzikos grožis iš tikrųjų buvo išgyvenamas, visi tie 
traktatai galų gale. mums nedaug tebyloja. Prireikus nusakyti, kas gi 
muzikoje buvo taip gražu, lieka tik neapibrėžti samprotavimai, savo 
sandara labai panašūs į mėginimus perteikti susižavėjimą vaizduoja- 
mąja daile. Viena vertus, muzika teikianti dangiško džiaugsmo poty- 
rių, kita vertus, Žavimasi joje girdimu vykusiu pamėgdžiojimu. Visos 
aplinkybės buvo palankios muzikos keliamą jaudulį perteikti kaip gi- 
miningą dangaus linksmybėms; čia buvo ne šventų dalykų vaizdavi- 
mas (kaip tapyboje), bet paties dangiško džiaugsmo atšvaitas. Šaunia- 
jam Molinet, pačiam, matyt, labai vertinusiam muziką, pradėjus pasa- 
koti, kaip Karolis Narsusis, Žinia, didis muzikos mėgėjas, savo 
stovykloje prie Noiso užsiiminėjo literatūra ir ypač muzika, retoriaus 
širdis tiesiog džiūgaute džiūgauja: „Car musigue est la rėsonnance des 
cieux, la voix des. anges, la joie de paradis, U'espoir de U'air, Vorgane 
de I'Eglise, le chant des oyselets, la rėcrėacion de tous cueurs tristes 
et dėsolės, la persėcution et enchassement des diables“ ' („Mat muzi- 
ka yra dangaus aidas, angelų balsai, rojaus palaima, erdvės viltis, Baž- 
nyčios vargonai, paukščių giesmė, visų liūdinčių ir neviltin puolusių 
širdžių paguoda, velnių persekiojimas ir išvijimas“]. Be abejo, gerai 
žinota, kad muzikos žadinamuose išgyvenimuose esama ekstatinių ele- 
mentų. „Harmonijų galia, — sako Pierre'as d'Ailly, — taip prisitrau- 
kia Žmogaus sielą, kad jis pamiršta ne tik kitas aistras ir rūpesčius, bet 
ir pats save“ *. 

Jeigu jau tapyboje buvo žavimasi vykusiu gamtos daiktų pamėg- 
džiojimu, tai muzikoje pavojus, kad grožio bus ieškoma pamėgdžioji- 
me, buvo dar didesnis. Mat muzika jau nuo seno labai uoliai naudojo- 
si savo ekspresyviomis priemonėmis. Caccia (iš čia kilęs anglų kal- 
bos Žodis catch, reiškiantis kanoną), kūrinys, iš pradžių vaizdavęs 
medžioklę, yra geriausiai žinomas pavyzdys. Olivier de la Marche'as 
pasakoja, kaip viename tokiame kūrinyje girdėjęs ir mažus šunelius 

amsint, ir dogus lojant, ir trimitus aidint, lyg būtų buvęs girioje ". Še- 
šioliktojo šimtmečio pradžioje Janeguino, Josguino de Prės mokinio, 
Inventions muzikos forma perteikia įvairias medžiokles, kautynių prie 
Marignano triukšmą, Paryžiaus rinkos šurmulį, „/e caguet des fem- 
mes“ („moterų tarškėjimą“] ir paukščių giesmes. 

Taigi teorinė grožio analizė yra nevykusi, žavėjimosi grožiu išraiš- 
ka — paviršutiniška. Analizėje aiškinant grožį nepažengiama toliau už 
šios sąvokos pakeitimą saiko, dailumo, tvarkos, didybės, tikslingumo 
sąvokomis. O visų pirma — žibesio, šviesos sąvokomis. Mėgindamas 
aiškinti dvasinių dalykų grožį, Dionyzas sieja juos su šviesa: protas 
yra šviesa, išmintis, mokslas, meniniai gabumai yra ne kas kita, kaip 
šviesus žibesys, savo vaiskumu nušviečiąs dvasią |". 

Kai mėginame apčiuopti anų laikų grožio pajautą, ieškodami jos ne 
grožio sąvokos apibrėžime ir ne išsisakymuose apie tapybos ir muzi- 
kos keliamą jaudulį, bet spontaniškose džiugaus gėrėjimosi grožiu ap- 
raiškose, mums krinta į akis, kad tos apraiškos mažne visados susiju- 
sios su Žibesio arba gyvo judesio suvokimu. 

Froissart'ui grožis retai tepadaro įspūdį; jis per daug isileidęs į sa- 
vo begalinius pasakojimus; tačiau vienas reginys nuolatos vis išspau- 
džia jam džiugaus susižavėjimo žodžių: laivai vandenyje su plevėsuo- 
jančiom vėliavom ir vimpelais, su saulėje žibančiais spalvingais her- 
bais. Arba saulės spindulių mirguliavimas ant besiartinančio raitelių 
pulko šalmų, šarvų, iečių smaigalių, vėliavėlių ir vimpelų '!'. Eusta- 
che'as Deschamps'as gėrisi besisukančių malūnų grožiu ir saulės 
atspindžiu rasos lašelyje; La Marche'as pastebi, kaip gražiai saulės 
šviesa krinta ant šviesių vokiečių ir čekų riterių būrio plaukų '*. Su 
grožėjimusi viskuo, kas tik žiba, susijusi ir apdarų puošyba, kuri pen- 
kioliktajame šimtmetyje dar labiausiai reiškėsi nusagstymu perdėta 
brangiųjų akmenų gausybe. Tik vėliau jų vietą užima kaspinai ir kil- 
pelėmis surištos juostos. Kad žibesį dar padidintų skimbčiojimas, ne- 
šiojami varpeliai arba monetos. La Hire'as dėvi raudoną apsiaustą, vi- 
są nusagstytą dideliais sidabriniais karvių skambalais. Kapitonas Sa- 
lazaras per vieną įžengimą į miestą 1465 m. pasirodo su dvidešimčia 
šarvuotų raitelių, kurių žirgai visi apkabinėti dideliais sidabro varpais; 
jo paties Žirgo gūnioje prie kiekvienos figūros, kuriomis ji sėte nusė- 
ta, prikabintas didelis paauksuotas sidabro skambalas. Liudvikui XI 
1461 m. įžengiant į Paryžių, Charolais, Croy, Saint Polio ir kitų Žirgų 

gūnios apkabinėtos daugybe didelių varpų; vienas varpas kabo tarp ke- 
turių stulpų ant Charolais žirgo kukšteros. Vienas Cleefo kunigaikštis, 
parsivežęs šią madą iš Burgundijos rūmų, dėl to gavo pravardę „Jo- 
henneken mit den bellen“ [„Jonelis su varpeliais“]. Karolis Narsusis 
per vieną turnyrą pasirodo vilkėdamas iškilmių apdaru, nusagstytu 
žvangančiais Reino guldenais; anglų didikai dėvi aukso nobeliais ap- 
kabinėtus drabužius '*. Per Ženevos grafo vestuvių puotą Šamberi pi- 
lyje 1434 m. grupė didikų ir damų sušoka šokį visi apsidarę baltais, 
„Or Clinguant“ [„aukso žvyneliais“ ] nusagstytais drabužiais; be to, vy- 
rai dar pasipuošę plačiais diržais su skambalėliais ““. 

Tas pats naivus gėrėjimasis viskuo, kas smarkiai traukia dėmesį, 
pastebimas ir to meto požiūryje į spalvas. Norint jį nuodugniau api- 
brėžti, būtų reikalingi platūs statistiniai tyrinėjimai, aprėpiantys ir 
vaizduojamosios dailės, ir drabužių bei puošybos meno spalvų skalę: 
jei kalbėsime apie drabužius, tasai požiūris veikiau galėtų būti at- 
skleistas iš gausių aprašymų, o ne iš skurdžių mus pasiekusių audinių 
likučių. Šiek tiek vertingų duomenų pateikia heroldas Sicilija savo jau 
anksčiau minėtame veikale Blason de couleurs. Be to, kronikose ap- 
tinkama išsamių drabužių aprašymų, kai kalbama apie turnyrus ir įžen- 
gimus į miestus. Šitų prabangių ir iškilmingų apdarų tonai, be abejo. 
kitokie nei kasdienių drabužių. Heroldas Sicilija spalvų grožiui nepa- 
gailėjo viso skyriaus — beje, gana naivaus. Raudona spalva yra gra- 
žiausia, o ruda — bjauriausia. Bet vis dėlto labiausiai jį keri žalia, 
gamtos, spalva. Iš spalvų derinių jis giria šviesiai geltonos ir žydros, 
oranžinės ir baltos, oranžinės ir rožinės, rožinės ir baltos, juodos ir 
baltos ir dar daug kitų kombinacijų. Žydros ir žalios bei žalios ir rau- 
donos spalvos deriniai esą įprasti, bet negražūs. Spalvoms nusakyti jo 
vartojamos kalbos priemonės dar ribotos. Jis mėgina atskirti įvairius 
pilkos ir rudos spalvos atspalvius, sakydamas „balkšvai rudas“ arba 
„violetinio rudumo“. Paprastiems drabužiams jau naudojama labai 
daug pilkos, juodos ir violetinės spalvos '*. „Juoda spalva, — sako Si- 
cilija, — Šiandien drabužiams labiausiai mėgstama, nes yra paprasta. 
Tačiau visi ja piktnaudžiauja“. Jo apmestas idealus vyro kostiumas su- 
sideda iš juodos liemenės, pilkų kelnių, juodų batų, geltonų pirštinių; 
mažne pasakytum: visai šiuolaikinis derinys. Pageidaujami ir pilkos, 
violetinės bei įvairių atspalvių rudos spalvos drabužių audiniai. Mė- 
lynai vilkį kaimiečiai ir anglai. Kaip ir rožinė, mėlyna spalva deranti 

ir jaunoms. mergaitėms. Balta spalva tinkanti vaikams iki septynerių 
metų ir naivuoliams! Geltonai dėvį daugiausia kariai, pažai ir tarnai; 
pati viena, be derinio su kitomis, ši spalva nesanti mėgstama. „O at- 
ėjus gegužiui neišvysi kitokios spalvos apdarų — tik žalius“ |“, 

Švenčių ir iškilmių drabužiuose pirmiausia krinta į akis raudonos 
spalvos dominavimas. Beje, nieko kita iš tų raudonų laikų ir negali ti- 
kėtis. Įžengimų į miestą ceremonijos dažnai ištisai raudonos !'. Greta 
raudonos, svarbus visuotinai pripažintos šventiškos spalvos vaidmuo 
priklauso baltai. Spalvų deriniuose pakenčiamos visos kombinacijos: 
pasitaiko net raudonos ir žydros, žydros ir violetinės. Per La Marche'o 
aprašomą iškilmių vaidinimą viena mergaitė violetinio šilko apdarais 
pasirodo ant eidininko, užkloto žydro šilko gūnia, lydima trijų vyrų, 
vilkinčių cinoberio raudonumo šilkais, su žalio šilko gobtuvais. Liud- 
viko Orleaniečio įsteigtojo Dygliakiaulės ordino riteriai vilkėjo vio- 
letinio audinio švarkais, žydro aksomo apsiaustais, pamuštais karma- 
zininiu satinu '*. Regis, negalima nuneigti, kad itin mėgti niauriai švy- 
tintys ir blankūs spalvų deriniai. 

Juoda spalva, visų pirma juodas aksomas, be jokios abejonės, įkū- 
nija išdidžią, niaurią prabangą, kurią tie laikai itin mėgsta, — puiky- 
bės kupiną atsiribojimą nuo viso linksmo margumyno aplinkui. Pily- 
pas Gerasis, pasibaigus jaunystės metams, visados vilki juodai, juodai 
apdaryta ir jo palyda, ir žirgai '*. Karalius Renė, dar uoliau vaikąsis 
rafinuoto iškilnumo, naudoja pilką, baltą ir juodą spalvą ?". 

Menką žydros ir žalios spalvos vaidmenį turbūt reikėtų aiškinti ne 
vien tiesioginio spalvų pomėgio išraiška. Iš visų spalvų Žydrai ir ža- 
liai teko didžiausias simbolinis svoris, o jų reikšmė buvo tokia ypatin- 
ga, kad dėl to jų beveik visai neįmanoma buvo naudoti drabužiams. 
Juk abi buvo meilės spalvos: žalia reiškė įsimylėjimą, o žydra — išti- 
kimybę *. Arba, teisingiau sakant, tai buvo grynai meilės spalvos, nors 
kurtuazinės meilės simbolikoje galėjo būti naudojamos ir kitos. Des- 
champs'as apie mylimuosius sako: 


Li uns se vest pour li de vert, 
L'autre de bleu, U'autre de blanc, 


L'autre s'en vest vermeil com sanc, 


* Žr. šios knygos p. 147 

Et cilz gui plus la veult avoir. 
Pour son grant dueil s'en vest de noir 2. 


[Vienas dėl jos rengiasi žaliai, / Kitas — mėlynai, kitas — baltai, / Dar 
kitas — skaisčiai raudonai kaip kraujas, /.O tas, kuris jos labiausiai 
trokšta, / Dėl savo didžio graudulio rengiasi juodai.) 


Tačiau žalia buvo išskirtinė jaunos, viltingos meilės spalva: 


II te fauldra de vert vestir, 
C'est la livrėe aux-amoureulx 22, 


[Tau dera apsivilkti žaliai, / Nes tai įsimylėjėlių apdaras.) 


Todėl ir klajojančiam riteriui dera vilkėti žaliai *. Žydru drabu- 
žiu mylimasis liudija savo ištikimybę; todėl Christine de Pisan į da- 
mos lūpas įdeda tokį atsaką mylimajam, argumentuojančiam savo 
žydrais apdarais: 


Au bleu vestir ne tient mie le fait, 

N'd devises porter, d'amer sa dame, 
Mais au servir de loyal cuer parfait 

Elle sans plus, et la garder de blasme 
„„Ld gist V'amour, non pas au bleu porter, 
Mais puet estre gue plusieurs le meffait 
De faulsetė cuident couvrir soubz lame 
Par bleu porter... * 


[Meilė moteriai — tai ne žydras drabužis, / Ne visokie devizai, / Bet 
ištikimas ir nuoširdus tarnavimas jai, / Ir nieko daugiau, ir dar saugo- 
jimas jos nuo negarbės. /...Čia slypi meilė, o ne žydruose drabužiuo- 
se, / Bet gali būti daug tokių, kurie veidmainingą / Apsimetinėjimą ti- 
kisi paslėpsią po kapo akmeniu, / Vilkėdami žydrai...) 


Čia galbūt drauge turime ir paaiškinimą, kodėl žydra spalva, vilki- 
ma apsimetėliškai, pradėjo reikšti ir neištikimybę, o paskui, padarius 
dar vieną minties šuolį, imta taikyti ne tik neištikimajam, bet ir apgau- 


346 GROŽIO PAJAUTA 


tajam. Nyderlandų posakis „de blauwe huik“ [„žydras apsiaustas“ | 
reiškė moterį svetimautoją, o „cote bleue“ [,„„Žydras apdaras“] yra ap- 
gautojo vyro drabužis: 


Oue cils gui m'a de cote bleue armė 
Et fait monster au doy, soit occis *. 


[Tas, kuris mane aprengė žydru drabužiu / Ir parodė į mane pirštu, te- 
būnie užmuštas.) 

Neimsim čia svarstyti, ar šitaip savo ruožtu aiškintinas ir žydros 
spalvos virtimas apskritai kvailybės spalva, — šiaip ar taip, „blauwe 
scute“ [Žydrasis laivelis“] reiškia juokdarių keliavimo priemonę. 

Tai, kad buvo vengiama geltonos ir rudos spalvos, veikiausiai lė- 
mė nusistatymo prieš šias spalvas dėl jų spalvinės kokybės, taigi tie- 
sioginio spalvų pojūčio, priežastinis ryšys su neigiama simboline 
reikšme: kitaip tariant, geltona ir ruda spalvos buvo nemėgstamos, nes 
atrodė bjaurios, o nepalanki reikšmė joms buvo priskiriama todėl, kad 
jos buvo nemėgstamos. Nelaimingai nutekėjusi moteriškė sako: 


Sur toute couleur j'ayme la tennėe 

Pour ce gue je V'ayme m'en suys habillėe, 
Et toutes les aultres ay mis en obly. 
Hellas! mes amours ne sont ycy. 


[Iš visų spalvų labiausiai mėgstu rudą, / Ir todėl, kad ją mėgstu, rudai 
vilkiu, / O visas kitas užmiršau. / Deja! mano meilės čionai nėra.) 


Arba kitoje dainelėje: 


Gris et tannėe puis bien porter 
Car ennuyč suis d'espėrance *. 


[Pilkai ir rudai turėčiau vilkėti, / Nes netekau bet kokios vilties.) 


* Le Pastoralet, vs. 2054, p. 636; plg. Les cent nouvelles nouvelles, II, p. 118: 
„craindroit trės fort estre du rang des bleux vestuz, gu'on appelle communemen! 
noz amis“ [„labai bijotų atsidurti tarp žydrai vilkinčių, kurie paprastai vadina- 
mi mūsų draugais“]. (Aut. past.) 

Beje, skirtingai negu ruda, pilka spalva dažnai regima iškilmių ap- 
daruose; greičiausiai ji, kaip liūdesio spalva, išreiškė elegiškesnius 
niuansus už rudą. 

Geltona spalva jau reiškė priešiškumą. Henrikas Viurtembergietis 
su visa geltonai vilkinčia palyda prajoja pro Burgundijos kunigaikštį, 
„et fut le duc adverty gue c'estoit contre luy“ ** [„ir kunigaikštis pa- 
tyrė, kad tai nukreipta prieš jį“). 

Pradedant antrąja penkioliktojo šimtmečio puse, atrodo (tačiau tai 
tik pirmasis įspūdis, kurį dar reikėtų nuodugniau patikrinti), lyg bal- 
tos ir juodos spalvos laikinai sumažėja, o žydros ir geltonos — padau- 
gėja. Šešioliktajame šimtmetyje tie itin drąsūs drabužių spalvų deri- 
niai, apie kuriuos neseniai kalbėjome, didžiąja dalimi jau pranykę; tuo 
pačiu metu ir menas pradeda vengti naivaus pirminių spalvų priešini- 
mo. Ne Italija įkvėpė Burgundijos žemių dailininkams spalvų harmo- 
nijos pajautą. Jau ir Gerardo Davido, formaliu požiūriu — tikro senes- 
niosios mokyklos tradicijų tęsėjo, — kūriniuose, palyginti su jo pirm- 
takais, pastebime subtilesnę spalvų pajautą, ir tai rodo, kad šios 
pajautos raida susijusi su bendruoju dvasinės kultūros augimu. Čia 
esama plotų, kuriuose meno istorijos ir kultūros istorijos tyrinėjimai 
dar daug ko gali vieni iš kitų tikėtis. 


20) 

ieksyk mėginta griežtai atskirti viduramžius ir Renėsansą, 

tieksyk regėjosi, tarytum riba slinktųsi vis toliau atgalios. Vis 
didesnėje viduramžių gilumoje buvo aptinkama formų ir judė- 

jimų, jau, rodos, pažymėtų Renesanso antspaudu, o mėginant aprėpti 
ir tuos reiškinius, Renesanso sąvoka buvo tol plečiama, kol visai ne- 
beteko stangrumo !. Bet galimas ir atvirkščias požiūris: tas, kuris be 
išankstinių schemų žvelgia į Renesanso dvasią, aptinka joje kur kas 
daugiau „viduramžiškumo“ nei, regisi, leistina teoriniu atžvilgiu. 
Ariosto, Rabelais, Margarita Navarietė, Castiglionė, — drauge su vi- 
su vaizduojamuoju menu, — formos irturinio požiūriu pilni vidūram- 
žiškų elementų. Ir vis dėlto tos priešpriešos mes negalim atsisakyti: vi- 
duramžiai ir Renesansas mums tapo terminais, kuriuose mes jauste 
jaučiame tokį aiškų laikų esmės skirtumą, kokį patiriame ragaudami 
obuolį ir žemuogę, nors ir šio skirtumo beveik neįmanoma nusakyti. 
Vis dėlto reikia Renesanso sąvokai (kuri, skirtingai nuo viduram- 
Žių sąvokos, neturi griežtai apibrėžtų laiko ribų) kiek įmanoma sugrą- 
žinti josios pirmykštę reikšmę. Visiškai atmestini Fierenso Gevaerto * 
ir kitų mėginimai Sluterį ir Van Eycką priskirti Renesansui. Jų skonis 
viduramžiškas. Jie ir yra viduramžiški — ir forma, ir turiniu. Turi- 
niu — nes medžiagos, idėjos ir paskirties požiūriu jų menas nieko se- 
no neatsisakė, jokiom naujovėm nepasipildė. Forma — nes kaip tik jų 
nuodugnus realizmas ir pastangos viską pavaizduoti kuo kūniškiau 
reiškia visišką grynai viduramžiškos dvasios suvešėjimą. Juk tokį šios 
dvasios veikimą regėjome religinėse idėjose ir vaizdiniuose, kasdie- 

nio gyvenimo mąstymo formose ir apskritai visur. Tasai išsamus rea- 
lizmas yra bruožas, kurio visiškai išsiskleidęs Renesansas, italų čin- 
kvečentas, atsisako, tačiau kvatročentui jis dar taip pat būdingas kaip 
ir Šiauriniams kraštams. 

Penkioliktojo šimtmečio Prancūzijos ir Burgundijos žemių vaiz- 
duojamojoje dailėje ir literatūroje, kad ir kiek jose būtų naujojo gro- 
Žio, naujosios dvasios dar, galima sakyti, neaptinkame. Jos tarnauja 
benužydinčiai dvasiai; turi savo vietą iki galo užbaigtoje kurti vidu- 
ramžių mąstysenos sistemoje. Jos mažne neturi kitos užduoties, kaip 
tik tobulai vaizduoti ir puošti jau seniai išmąstytus vaizdinius. Mintis 
regisi išsisėmusi, dvasia laukia naujo apvaisinimo. 

Tokiais periodais, kai grožio kūryba tenkinasi vien nusistovėjusios 
ir jau apdorotos idėjinės medžiagos aprašinėjimu ir reiškimu, vaizduo- 
jamosios dailės vertė darosi didesnė nei literatūros. Tai netaikytina 
amžininkams. Jiems idėja, nors jau ir nežydinti, dar tebėra tokia jau- 
dinama ir svarbi, kad puošnesnė tos idėjos forma, kurią jai suteikia li- 
teratūra, jiems žadina meilę ir susižavėjimą. Visas tas mums tokias be- 
viltiškai monotoniškas ir paviršutiniškas eiles, kuriomis penkiolikta- 
sis šimtmetis gieda savo giesmę, amžininkai kur kas nesantūriau gyrė 
nei bet kurį tapybos kūrinį. Gilios emocinės vaizduojamojo meno ver- 
tės jie dar nesuvokia ar bent nesuvokia taip, kad įstengtų ją išreikšti. 

Faktą, kad nepaprastai didelė tos literatūros dalis mums jau ne- 
betekusi kvapo ir įspūdingumo, o menas mus jaudina labiau, nei gal- 
būt kada nors yra jaudinęs amžininkus, reikėtų aiškinti fundamenta- 
liu meno ir žodžio daromo poveikio skirtumu. Juk būtų pernelyg pa- 
prasta ir sykiu pernelyg nesuprantama, jei mėgintume tą faktą 
aiškinti talentų didumu ir darytume prielaidą, kad poetai, išskyrus 
Villoną ir Karolį Orleanietį, buvę vien konvencijų saistomi tuščiagal- 
viai, o tapytojai — genijai. 

Tais pačiais formos kūrimo principais vaizduojamojoje dailėje ir li- 
teratūroje pasiekiamas labai skirtingas poveikis. Kai tapytojas tenki- 
nasi tuo, kad paprasčiausiai perteikia išorinę tikrovę linijomis ir spal- 
vomis, už gryno formalaus mėgdžiojimo visuomet dar esama nutylėto 
ir nenusakomo likučio. O kada rašytojas nesiekia nieko aukštesnio už 
mėginimą žodžiais išreikšti regimą ar jau ir apmąstytą tikrovę, jis Žo- 
džiu išsemia nenušakomybės lobyną. Gali būti, kad naujo nenusakyto 
grožio suteikia ritmas ir skambesys. Bet jeigu ir tie elementai silpni, 

eilėraštis daro poveikį tik tol, kol pati mintis traukia klausytoją. Am- 
žininkas į poeto žodį dar reaguoja gausybe gyvų asociacijų, nes min- 
tis yra įausta į jo paties gyvenimą, todėl, papuošta naujai atrastu Žo- 
džiu, regisi jam nauja ir tiesiog žydinti. 

Bet kai pati mintis daugiau nebejaudina, eilėraštis gali daryti po- 
veiki tiktai savo forma. Forma yra neprilygstamai svarbi, ji pati gali 
būti tokia nauja ir žydinti, kad klausimas apie minčių turinį mažne nė 
nekyla. Penkioliktojo šimtmečio literatūroje naujo formų grožio jau 
esama, tačiau daugumos eilėraščių forma dar tebėra sena, o ritminės 
ir garsinės savybės — silpnos. Tuomet, nesant naujų minčių ir naujų 
formu, lieka vien begalinės postliudijos nudrengtomis temomis. Šie 
poetai neturi ateities. 

Tokiu dvasios periodu kuriančio tapytojo laikas ateina tiktai vėliau. 
Mat jis gyvas neišsakytų dalykų lobiais, o tų lobių gausa lemia giliau- 
sią ir tvariausią bet kokio meno poveikį. Pažvelkime į Jano van Eycko 
tapytus portretus. Štai smailių, taupių bruožų jo žmonos veidas. Štai 
sustingusi, gižiai aristokratiška Baudoino de Lannoy galva. Štai šiur- 
pulį kelianti uždara kanauninko Van de Paelės kaukė. Štai liguistai at- 
sainus Berlyno Arnolfinis, egiptiškai mįslingas Leal souvenir. Visuo- 
se juose slypi iki pat dugno įžvelgtos asmenybės stebuklas. Tai giliau- 
sias iš visų įmanomų charakterio perteikimų: įžvelgtas, nenusakytas. 
Net jeigu Janas van Eyckas būtų buvęs didžiausias savo amžiaus poe- 
tas, prie paslapties, kurią atskleidė vaizdu, žodžiu jis nebūtų įstengęs 
prisiartinti. 

Tai giliausioji priežastis, kodėl, nors laikysena ir dvasia ta pati, ne- 
galima tikėtis, kad penkioliktojo šimtmečio menas ir literatūra atitiks 
vienas kitą. Įžvelgus šį skirtumą, tapatumas, lyginant konkrečius lite- 
ratūrinės ir vaizdinės išraiškos pavyzdžius ir atskirus bruožus, vėlei re- 
gisi kur kas didesnis, nei iš pradžių atrodė. 

Jeigu kaip labiausiai reprezentatyvią meno apraišką pasirinksime 
Van Eyckų ir jų įpėdinių kūrybą, kyla klausimas, kokie literatūros vei- 
kalai turėtų būti statomi į gretą su ja, kad lyginimas būtų teisingas? 
Pirmiausia ne tie, kurie nagrinėja tuos pačius dalykus, bet tie, kurie ki- 
lę iš tų pačių versmių, radęsi iš tų pačių gyvenimo sferų. O tai, kaip 
čia jau buvo kalbėta, yra pasaulietinių rūmų ir turtingujų pasipūtėlių 
miestiečių sfera. Literatūra, deranti į gretą su Van Eyckų tapyba, yra 
kurtuazinė, bent jau aristokratinė literatūra, rašyta prancūzų kalba; ją 

skaitė ir ja žavėjosi tie sluoksniai, kurie užsakinėjo didžiųjų tapytojų 
darbus. 

Iš pažiūros čia esama didžiulio kontrasto, dėl kurio mažne bet koks 
lyginimas darosi betikslis: tapybos turinys didžiąja dalimi yra religi- 
nis, o prancūzų-burgundų literatūros — didžiąja dalimi pasaulietinis. 
Bet čia mes dviem aspektais esame trumparegiai: vaizduojamojoje dai- 
lėje pasaulietiniai elementai užėmė kur kas daugiau vietos, nei mums 
leidžia tarti išlikę veikalai, o literatūroje mūsų dėmesį paprastai per 
daug traukia pasaulietiniai žanrai. Kurtuazinis meilės eilėraštis, Ro- 
man de la rose atvašos, riterių romano atšakos, besirandanti novelė, 
satyra, istorinė kronika, — štai tos apraiškos, kurias labiausiai nagri- 
nėja literatūros istorija. Tapyba — tai mums pirmiausia gili altorių ir 
portretų rimtis; literatūra — tai gašli erotinės satyros šypsena ir mo- 
notoniški kronikų šiurpai. Mažne sakytumei, kad tasai amžius tapė tik 
savo dorybes, o savo nuodėmes — aprašinėjo. Bet taip mums rodosi 
dėl regėjimo apgaulės. 

Dar sykį pradėkime nuo to labai nevienodo poveikio, kurį mums 
daro penkioliktojo šimtmečio menas ir literatūra. Išskyrus keletų poe- 
tų, literatūra mus vargina ir verčia nuobodžiauti. Begalinės pramany- 
tos alegorijos, kuriose nė viena figūra nėra nė kiek nauja ar savita ir 
kurių turinys — ne kas kita, kaip kadų kadės jau į butelius supilstyta 
1r dažnai išsivadėjusi praėjusių amžių dorovinė išmintis. Amžinai vis 
tos pačios formalios temos: miegalius sode, kuriam pasirodo simboli- 
nė dama, pasivaikščiojimas ankstyvo gegužio rytą, damos ir meilužio 
arba dviejų draugių, arba dar kokios nors kitokios kombinacijos pa- 
šnekesys kuriuo nors meilės kazuistikos klausimu. Beviltiškas pavir- 
šutiniškumas, stilizuotų puošmenų pažibučiai, saldi romantika, nuval- 
kiotos fantazijos, blaivus moralizavimas, — ir mums vis norisi atsi- 
dusti: negi tai Jano van Eycko amžininkai? Negi jis visu tuo žavėjosi? 
Labai įtikima, kad žavėjosi. Tai nė kiek ne keisčiau už tą aplinkybę, 
kad Bachas telkėsi pagalbon miesčioniškiausius reumatizmo kamuo- 
jamo bažnytinio tikėjimo eiliakalius. 

Amžininkas, kurio akyse gimsta meno kūriniai, visus juos vieno- 
dai priima į savąjį gyvenimo sapną. Jis tuos kūrinius vertina ne pagal 
jų objektyvų estetinį tobulumą, o pagal gausumą atbalsių, kuriuos jie 
sužadina savo temos šventumu arba aistringu gyvumu. Tik tuomet, kai 
senasis gyvenimo sapnas su laiku išsisklaido, o šventumas ir aistra pra- 

nyksta kaip rožės kvapas, meno kūrinys pradeda veikti kaip grynas 
menas, tai yra — savo išraiškos priemonėmis, savo stiliumi, sandara, 
harmonija. Pastarieji ir vaizduojamajame mene, ir literatūroje gali būti 
faktiškai tie patys, bet vis dėlto duoti pamatą visai skirtingai meninei 
vertei. 

Ir penkioliktojo šimtmečio literatūrai, ir menui būdinga ta bendro- 
ji savybė, kurią jau anksčiau apibūdinome kaip esmingiausią vėlyvų- 
jų viduramžių dvasios bruožą: kruopštus visų smulkmenų apdoroji- 
mas, siekimas nepalikti neišvystytos nė vienos besiperšančios minties 
ar vaizdinio, viską vaizduoti kuo ryškiau, regimiau ir kuo geriau ap- 
mąsčius. Erazmas pasakoja, kad jis kartą Paryžiuje girdėjęs pamoks- 
lininką, keturiasdešimt dienų kalbėjusį apie sūnaus palaidūno palygi- 
nimą ir šitais pamokslais užėmusį visą Gavėnios laiką. Pamokslinin- 
kas apsakinėjo ir sūnaus palaidūno iškeliavimą, ir sugrįžimą, pasakojo, 
kaip jis. kartą smuklėje pietų valgė liežuvių paštetą, paskui — kaip ėjo 
pro vandens malūną, kaip lošė kauliukais, kaip buvo apsistojęs prasto- 
je užeigoje, — ir spaudė kas tik įmanoma iš pranašų ir evangelistų Žo- 
džių, taikydamas juos.prie savo išgalvotų plepalų. „Ir šitaip jis nenuo- 
vokiems prastuoliams ir nutukėliams didiesiems ponams regėjosi pri- 
lygstąs Dievui“ *. 

Šita nežabotai nuodugnaus apdorojimo savybė tebus čia šiek tiek 
pademonstruota dviejų Jano van Eycko tapybos darbų analize. Pir- 
miausia — Luvre saugoma „Kanclerio Rolino madona“. 

Smulkmeniškas išsamumas, su kuriuo perteikti drabužių audiniai, 
grindų plytelių ir kolonų marmuras, langų stiklų žibesys, kanclerio 
maldaknygė, ne Van Eycko, o bet kurio kito dailininko atveju.verstų 
mus prašnekti apie pedantizmą. Esama vienos detalės, kur toks perdė- 
tas tikslumas 1š tikrųjų trikdo; tai — kapitelių puošyba, kur kampe, sa- 
kytumei paimtas į kabutes, pavaizduotas išvarymas iš Rojaus, Kaino 
1r Abelio.auka, išėjimas iš Nojaus arkos ir Chamo nuodėmė. Tačiau tik 
už pagrindines figūras supančios atviros menės ribų pomėgis pertei- 
kinėti detales iki galo atsiskleidžia. Ten, kaip vaizdas pro kolonadą, at- 
siveria pati įstabiausia perspektyva iš visų kada nors nutapytų Van 
Eycko. Jos aprašymą pasiskolinsime iš Durand-Grėville'io *. 

„Si, attirė par la curiositė, on a V'imprudence de Vapprocher d'un 
peu trop prės, c'est fini, on est pris pour tout le temps gue peut du- 
rer U'effort d'une attention soutenue; on s'extasie devant la finesse 

du dėtail; on regarde, fleuron ū fleuron, la couronne de la Vierge, une 
orfėvrerie de rėve; figure d figure, les groupes gui remplissent, sans 
les alourdir, les chapiteaux des piliers; fleur d fleur, feuille a feuille, 
les richesses du parterre; U'oeil stupėfait dėcouvre, entre la tėte de 
U'enfant divin et I'ėpaule de la Vierge, dans une ville pleine de pig- 
nons et d'ėlėgants clochers, une grande ėglise aux nombreux contre- 
forts, une vaste place coupėe en deux dans toute sa largeur par un 
escalier oū vont, viennent, courent d'innombrables petits coups de 
pinceau gui sont autant de figures vivantes; il est attirė par un pont 
dos d'ūne chargė de groupes gui se pressent et s'entrecroisent; il suit 
les mėandres d'un fleuve sillonnė de bargues minuscules, au milieu 
duguel, dans une ile plus petite gue U'ongle d'un doigt d'enfant, se 
dresse, entourė d'arbres, un chūteau seigneurial aux nombreux clo- 
chetons; il parcourt, sur la gauche, un guai plantė d'arbres, peuplė 
de promeneurs; il va toujours plus loin, franchit une d une les crou- 
pes de collines verdoyantes; se repose un moment sur une ligne loin- 
taine de montagnes neigeuses, pour se perdre ensuite dans U'infini 
d'un ciel d peine bleu, ou s'estompent de flottantes nuėes“ [„Jei, 
smalsumo pagautas, žmogus per savo paikumą prisiartina per arti, 
baigta, jis įkliūva visam tam laikui, kurį gali trukti pakilaus dėmesio 
pastangos; jis žavisi detalių subtilumu; Žiūri žiedas po žiedo Merge- 
lės vainiką, pasakišką auksakalio darbą; figūrą po figūros grupes, uŽ- 
ėmusias piliorių kapitelius, bet nė kiek jų neapsunkinančias; žiedas 
po žiedo, lapas po lapo gėlyno margumyną; priblokšta jo akis paste- 
bi tarp dieviškojo kūdikėlio galvos ir Mergelės peties miestą, pilną 
bokštelių ir grakščių varpinių, didelę bažnyčią su gausybe kontrofor- 
sų, plačią aikštę, pusiau padalintą laiptų, kuriais pirmyn ir atgal 
vaikštinėja, bėgioja daugybė teptuko potėpių, — tiek, kiek ten pa- 
vaizduota gyvų būtybių; jo žvilgsnį patraukia kuprotas tiltas, pilnas 
viena pro kitą skubančių grupių; jo akis nuslysta vingiuota upe, ku- 
rią vagoja mažutėlės valtys ir kurios viduryje, nedidelėje saloje — į 
ją pirštu rodo kūdikėlis — kyla medžių apsupta didžiūno pilis su 
daugybe varpinėlių; kairėje jis pražygiuoja krantine, apsodinta me- 
džiais ir pilna vaikštinėjančių Žmonių; eina vis tolyn ir tolyn, perko- 
pia vieną po kito žaliuojančių kalvų gūbrius; valandėlę atsipučia ties 
tolimų snieguotų kalnų ketera, o paskui pasiklysta melsvo dangaus 
begalybėje, kurioje vos matosi plaukiantys debesys“). 

Ir štai kas įstabu: visa tai, nors Michelangelo mokinys ir ką kita 
tvirtino, nepraranda vieningumo ir harmonijos. „Et guand le jour tom- 
be, une minute avant gue la voix des gardiens ne vienne mettre fin ū 
votre contemplation, voyez comme le chef d'oeuvre se transfigure dans 
la douceur du crėpuscule; comme son ciel devient encore plus pro- 
fond; comme la scėne principale, dont les couleurs se sont ėvanouies, 
se plonge dans U'infini mystėre de V Harmonie et de U' Unitė...“ [„Ir die- 
nai baigiantis, vieną akimirką iki sargams nutraukiant jūsų kontem- 
pliaciją, matote, kaip šedevras sušvelnėja vakaro prieblandoje; kaip 
dar labiau pagilėja dangus; kaip pagrindinė scena, kurios spalvos nu- 
blanksta, nugrimzta į begalinį Harmonijos ir Vienybės slėpinį...“] 

Kitas kūrinys, itin tinkamas neriboto detalizavimo savitumams nag- 
rinėti, yra „Apreiškimas“, anksčiau saugotas Peterburgo Ermitaže, da- 
bar — amerikiečių nuosavybė. Kai triptikas, kurio dešinysis sparnas 
yra šis paveikslas, dar egzistavo visas, — koks įstabus tatai turėjo bū- 
ti kūrinys! Van Eyckas čia sakytumei būtų norėjęs parodyti nieko ne- 
besibaiminantį virtuoziškumą meistro, kuris viską gali ir visko drįsta 
imtis. Tai sykiu ir pats primityviausias, labiausiai hieratinis, bet ir la- 
biausiai rafinuotas iš visų jo darbų. Angelas savo Žinią praneša ne in- 
tymioje namų kambario aplinkoje (tai scena, nuo kurios prasidėjo vi- 
sa interjerų tapyba), bet, kaip ir reikalavo senesniojo meno formų ko- 
deksas, — bažnyčioje. Abiejų figūrų laikysena ir veidų išraiška nėra 
tokia švelniai jausminga kaip „„Apreiškime“, pavaizduotame antrojoje 
„Avinėlio garbinimo“ pusėje. Angelas sveikina Mariją iškilmingai 
lenkdamasis, jis ateina ne su lelijos šaka ir galvą juosiančia siaura dia- 
dema kaip tenai, bet su skeptru ir turtinga karūna, o jo veide sustingu- 
si eginiška šypsena. Žėrinčių spalvų puošnumu, perlų, aukso ir bran- 
gakmenių žibesiu jis pranoksta visas Van Eycko tapytas angelų figū- 
ras. Drabužis žalias ir aukso spalvos, brokato apsiaustas tamsiai 
raudonas ir aukso spalvos, 0 sparnai nusagstyti povų plunksnomis. 
Marijos knyga, priegalvėlis ant klaupto vėlei perteikti kuo kruopščiau- 
siai. Bažnyčios pastato detalės pavaizduotos su žanrinei tapybai būdin- 
gu nuodugnumu. Grindų plytose, greta Zodiako ženklų, iš kurių pen- 
ki yra matomi, regime tris scenas iš Samsono istorijos ir vieną — iš 
Dovydo gyvenimo. Galinę bažnyčios sieną puošia Izaoko ir Jokūbo 
portretai medalionuose tarp arkų, Kristus ant Žemės rutulio su dviem 
serafimais pačiame vieno vitražo viršuje, o šalia dar ir freskos, vaiz- 

duojančios kūdikio Mozės atradimą ir Įstatymo lentelių perdavimą; 
viskas paaiškinta įskaitomais įrašais. Tiktai medinių lubų kvadratų de- 
koracija, nors irgi apmesta, akiai jau nebeįžiūrima. 

Ir vėlei štai kas įstabu: nepaisant tokios nuodugniai perteiktų deta- 
lių gausybės, kaip ir „Rolino madonos“ atveju, tono ir nuotaikos vie- 
ningumas nepradingsta. Ten buvo ryškios išorinės šviesos džiugumas, 
nuo pagrindinės scenos traukęs žvilgsnį į plačias tolumas; čia — slė- 
piningiausia aukšto bažnyčios pastato tamsa gaubia viską tokiu rim- 
ties ir misterijos šydu, kad akis vargiai tepastebi žanrines detales. 

Štai koks „nežaboto nuodugnumo“ efektas tapyboje. Tapytojas, bū- 
tent šis tapytojas, nepilno kvadratinio metro plote galėjo netramdyti 
net labiausiai pašėlusios detalizavimo aistros (o gal reikėtų sakyti: įtik- 
ti net ir įnoringiausiam, nieko neišmanančiam maldingam užsakovui?), 
nenuvargindamas mūsų labiau, nei vargina žvilgsnis į gyvą pačios tik- 
rovės šurmulį. Nes tai ir liko tik vienas Žvilgsnis; jau patys matmenys 
verčia apsiriboti, ir į atvaizduotųjų dalykų grožį ir savitumą mes gili- 
namės neįtempdami mąstymo; daugybė tobulų smulkmenų net nepa- 
stebimos arba išsyk pradingsta iš sąmonės, veikdamos vien kaip spal- 
vos ir perspektyvos elementas. 

Kai bendroji „neribotai nuodugnaus detalių apdorojimo“ savybė 
pripažįstama ir penkioliktojo šimtmečio literatūrai (tebus teisingai su- 
prasta — grožinei literatūrai, nes liaudies dainos čia neturime galvo- 
je), tai šis apibūdinimas taikomas kita prasme. Turimas galvoje ne be 
galo subtiliai detales perteikiąs natūralizmas, kuriam nuodugnus daik- 
tų išorės aprašymas yra tikras malonumas. Toks natūralizmas minėtai 
literatūrai dar nepažįstamas. Gamtos ir žmonių aprašymui čia dar var- 
tojamos paprastos viduramžių priemonės: paskiri objektai, turintys įta- 
kos poeto nuotaikai, išvardijami, bet ne aprašomi; daiktavardis stelbia 
būdvardį; konstatuojamos tik pagrindinės tų objektų savybės, pavyz- 
džiui, spalvos, garsai. Neribotai nuodugnus detalių apdorojimas lite- 
ratūriniame vaizde yra veikiau ne kokybinis, bet kiekybinis; jo es- 
mė — veikiau didžiulės daugybės objektų sudėjimas daiktan, o ne pa- 
skirų objektų savybių perteikimas. Autorius neperpratęs meno šį tą 
praleisti, tuščia dėmė jam visai nežinoma, jis neturi organo, gebančio 
pajusti nutylėjimo efektą. Tai pasakytina ir apie jo reiškiamas mintis, 
ir apie jo kuriamus vaizdus. Visos perdėm paprastos mintys, kurias pa- 
žadina pati tema, surikiuojamos aliai viena. Visas poetinio veikalo plo- 

tas lygiai taip pat perkrautas detalėmis kaip ir tapybos kūrinys. Kodėl 
tad čia perkrovimas daro kur kas mažiau harmoningą įspūdį? 

Iš dalies paaiškinti galima tuo, kad pagrindinio ir antraeilių daly- 
kų santykis literatūroje yra tiesiog priešingas nei tapyboje. Tapyboje 
pagrindinio dalyko (tai yra: adekvataus temos perteikimo) ir antraei- 
lių dalykų skirtumas yra nedidelis. Viskas ten esminga. Vienut viena 
detalė gali mums lemti tobuliausią viso kūrinio harmoniją. 

Ar penkioliktojo šimtmečio tapyboje mes žavimės visų pirma jos 
giliu maldingumu, taigi — adekvačiu temos perteikimu? Paimkim kad 
ir Gento altorių. Kaip menkai tetraukia dėmesį didžiosios Dievo, Ma- 
rijos ir Jono Krikštytojo figūros. Pagrindinėje scenoje mūsų žvilgsnis 
nuo Avinėlio, centrinio vaizdinio, viso kūrinio pagrindinio dalyko, vis 
klysta į šalį prie garbintojų pulkų, į gilumą, kur pavaizduotas peiza- 
žas. Žvilgsnis net krypsta dar toliau, į pakraštį; prie Adomo ir Ievos, 
prie fundatorių portretų. Nors Apreiškimo scenoje, tiesa, giliu nuošir- 
dumu keri angelo ir Švenčiausiosios Mergelės figūros, taigi maldin- 
gumo ekspresija, bet ir čia mus kone labiau džiugina varinis katiliu- 
kas ir Žvilgsnis pro langą į saulės nušviestą gatvę. Tai vis detalės, ta- 
pytojui buvusios grynai antraeiliai dalykai, bet čia teikiančios tykaus 
švitesio kasdienybės misterijai, keliančios tiesioginį jaudulį ir Žavėji- 
mąsi visų daiktų ir jų vaizdinės išraiškos įstabumu. Išskyrus tą atvejį, 
kai mes prie „Avinėlio“ artinamės apimti visų pirma religinio pagar- 
bumo, meno mums žadinamos emocijos niekuo nesiskiria, ar Žžvelgtu- 
me į šventą Eucharistijos garbinimo paveikslą, ar į Boymanso muzie- 
juje saugomą Emanuelio de Wittės žuvų prekystalį. 

O tapytojas kaip tik detalių požiūriu yra visiškai laisvas. Pagrindi- 
nį dalyką, šventojo objekto perteikimą, jam diktuoja griežta konven- 
cija; kiekviena bažnytinio meno scena turi savą ikonogratinį kodeksą, 
nuo kurio nukrypti neleidžiama. Tačiau tapytojui lieka neribota erdvė 
laisvai atskleisti savo kūrybinius siekius. Vaizduodamas drabužius, 
reikmenis, foną, jis gali niekieno nevaržomas ir neverčiamas daryti tai, 
ką tapytojui ir privalu daryti: tapyti nesaistomam jokių konvencijų, 
perteikti tai, ką ir kaip jis pats mato. Kaip gėlės puošia moters sukne- 
lę, taip nekintamą ir sustingusią bažnytinės scenos sandarą lyg švie- 
sus lobis puošia josios detalių gausybė. 

Penkioliktojo šimtmečio poezijoje šis santykis tam tikra prasme yra 
atvirkščias. Pagrindinio dalyko požiūriu poetas yra laisvas; jeigu tik 

įstengs, jis gali atrasti ir naują mintį, tačiau kaip tik detales, foną jam 
didžiu mastu diktuoja konvencija. Kone visiems paskiriems dalykams 
esama išraiškos normų, šablono, kurio nemėgstama atsisakyti. Gėlės, 
grožėjimasis gamta, skausmai ir džiaugsmai, — visiems tiems daly- 
kams esama nekintamų raiškos formų, ir poetas gali jas tik šiek tiek 
pašveisti ir paspalvinti, bet ne atnaujinti. 

Tad jis be galo šveičia ir spalvina, nes jo nevaržo išganingi apribo- 
jimai, kuriuos tapytojui nustato tapytino ploto matmenys; poeto plo- 
tas visuomet neribotas. Medžiaginių priemonių atžvilgiu jo laisvės nie- 
kas nevaržo, ir kaip tik dėl tos laisvės, norėdamas ką gera sukurti, jis, 
palyginti su tapytoju, turi būti didesnės dvasios asmenybė. Net vidu- 
tiniški tapytojai tebeteikia džiaugsmo vėlesnėms kartoms, o vidutiniš- 
kas poetas nugrimzta užmarštin. Norėdami parodyti „nežaboto nuo- 
dugnumo“ efektą kuriame nors penkioliktojo šimtmečio poezijos kū- 
rinyje, turėtume pereiti jį visą (o jie yra ilgi!) nuo pradžios iki galo. 
Kadangi tai neįmanoma, teks pasitenkinti keliais pavyzdžiais. 

Alainas Chartier savo dienomis buvo laikomas vienu didžiausių po- 
etų; jis lygintas su Petrarca; dar ir Clėment'as Marot mini jį tarp pir- 
mųjų. Kaip juo buvo žavimasi, liudija šioje knygoje jau anksčiau pa- 
teikta istorija *. Taigi, vertinant jo gyventų laikų akimis, jį valia sta- 
tyti į gretą su kuriuo nors iš didžiųjų tapytojų. Pradėdamas savo 
eilėraštį Le livre des guatre dames, pašnekesį keturių didikių, kurių 
meilužiai kovojo mūšyje prie Azincourt'o, jis, kaip ir įprasta, pateikia 
kraštovaizdį, paveikslo foną *. Palyginkime tą kraštovaizdį su gerai Ži- 
nomu kraštovaizdžiu, pavaizduotu Gento altoriuje: su įstabiąja Žieduo- 
ta pieva ir jos be galo kruopščiai perteikta augmenija, bažnyčios bokš- 
tais anapus šešėliuose skendinčių kalvų viršūnių, — žodžiu, su tikru 
nežaboto nuodugnumo pavyzdžiu. 

Ilgos melancholijos slegiamas ir norėdamas prasiblaškyti, poetas 
žengia į pavasario rytmetį: 


Pour oublier melencolie, 

Et pour faire chiere plus lie, 

Ung doulx matin aux champs issy, 
Au premier jour gu'amours ralie 
Les cueurs en la saison jolie... 


358 VAIZDAS IR ŽODIS 


[Kad užmirščiau liūdesį / Ir šiek tiek prasiblaškyčiau, / Vieną gražų ry- 
tą išėjau į laukus, / Pirmą dieną, kada meilė sujungia / Širdis gražiu 
metu...) 


Visa tai — gryna konvencija, ritmo ar skambesio grožiu irgi nepra- 
nokstanti glotnios vidutinybės. Toliau pradedamas vaizduoti pavasa- 
rio rytas: 


Tout autour oiseaux voletoient, 

Et si trės-doulcement chantoient, 
Ou'il n'est cueur gui n'en fust joyeulx. 
Et en chantant en V'air montoient, 

Et puis U'un U'autre surmontoient 

A V'estrivėe a gui mieulx mieulx. 

Le temps n'estoit mie nueux, 

De bleu estoient vestuz les cieux, 

Et Ie beau soleil cler luisoit. 


[Visur aplink skrajojo paukšteliai / Ir taip švelniai čiulbėjo, / Kad ne- 
atsirastų širdies, kuri nuo to nepralinksmėtų. / Giedodami į orą kilo, / 
O paskui vienas už kitą kilo aukščiau, / Lenktyniaudami, kuris iš jų 
pirmesnis. / Danguje nebuvo nė debesėlio, / Padangė buvo apsirengu- 
si žydrai / Ir skaisti saulė aiškiai švietė.) 


Paprastas laiko ir vietos grožybių paminėjimas darytų čia labai ge- 
rą įspūdį, jeigu autorius būtų įstengęs tuo apsiriboti. Šio gamtos eilė- 
raščio paprastumas savaip keri, bet jam stinga bent kiek tvirtesnės for- 
mos. Nerangia žingine viskas vardijama toliau; po smulkesnio paukš- 
čių giesmių aprašymo skaitome štai ką: 


Les arbres regarday flourir, 

Et liėvres et connins courir. 

Du printemps tout s'esjouyssoit. 
Lė sembloit amour seignourir. 
Nul n'y peult vieillir ne mourir, 
Ce me semble, tant gu'il y soit. 
Des erbes ung flair doulx issoit, 

Oue L'air sery adoulcissoit, 

Et en bruiant par la valee 

Ung petit ruisselet passoit, 

Oui les pays amoitissoit, 

Dont IU'eaue n'estoit pas salee. 
La buvoient les oysillons, 
Apres ce gue des grisillons, 
Des mouschettes et papillons 
IIz avoient pris leur pasture. 
Lasniers, aoutours, esmerillons 
Vy, et mouches aux aguillons, 
Oui de beau miel paveillons 
Firent aux arbres par mesure. 
De V'autre part fut la closture 
D'ung prė gracieux, ou nature 
Sema les fleurs sur la verdure, 
„Blanches, jaunes, rouges et perses. 
D'arbres flouriz fut la ceinture, 
Aussi blancs gue se neige pure 
Les couvroit, ce sembloit paincture, 
Tant y eut de couleurs diverses. 


[Žiūrėjo, kaip žydi medžiai / Ir liuoksi kiškiai ir triušiai, / Visa džiau- 
gėsi pavasariu. / Atrodė, kad čia viešpatauja meilė. / Niekas negali čia 
pasenti ir numirti, / Taip man atrodė, kol jie čia yra. / Žolės skleidė 
malonų kvapą, / Kuris prisodrino orą. / O čiurlendamas per slėnį, / Te- 
kėjo mažytis upeliukas, / Kuris drėkino vietovę / Ir kurio vanduo bu- 
vo gėlas. / Iš jo gėrė paukšteliai, / Pasisotinę žiogais, / Muselėmis ir 
drugeliais. / Sakalus, vanagus, sketsakalius / Mačiau ir bites, / Kurios 
iš gražaus medaus palapines / Medžiuose pamažu lipdė. / O kitoje pu- 
sėje vietovė baigėsi / Gražia pieva, kurioje gamta / Tarp žolynų prisė- 
j0 gėlių, / Baltų, geltonų, raudonų ir melsvų. / Supo juosta ją žydintys 
medžiai, / Tokie balti lyg švarus sniegas / Juos dengtų, atrodė, lyg jie 
nutapyti, / Tiek čia buvo visokių spalvų.) 


Upeliukas čiurlena per akmenėlius; jame plaukioja žuvys, giraitė 
savo išskėstomis šakomis lyg žaliomis užuolaidomis pridengusi kran- 

tą. Ir vėl pradedami vardinti paukščiai: ten lizdus susisukusios antys, 
balandžiai, gervės, fazanai. 

Koks gi yra nežaboto nuodugnumo efektas, vaizduojant gamtos pa- 
veikslą eilėraštyje, palyginus jį su tapybos kūriniu, kitaip tariant, kuo 
skiriasi to paties įkvėpimo perteikimas skirtingomis priemonėmis? 
Tuo, kad tapytojas dėl pačios savo meno prigimties yra verčiamas pa- 
prasčiausiai patikimai perteikti gamtą, o poetas nuslysta į beformį pa- 
viršutiniškumą ir konvencinių motyvų vardinimą. 

Šiuo požiūriu proza tapybai artimesnė už poeziją. Ją mažiau saisto 
apibrėžti motyvai. Joje dažnai primygtiniau pabrėžiamas išsamus re- 
gėtos tikrovės perteikimas, ji tam laisviau renkasi priemones. Todėl 
galbūt prozoje geriau nei poezijoje atsiskleidžia gilesnė literatūros ir 
meno giminystė. 

Pagrindinis vėlyvųjų viduramžių dvasios bruožas yra jos perdėtai 
vizualinis pobūdis. Jis artimai susijęs su minties atrofija. Mąstoma vi- 
zualiniais vaizdiniais. Visa, ką siekiama išreikšti, išdėstoma regimais 
paveikslais. Visišką alegorinių vaidinimų ar eilėraščių minties tuštu- 
mą buvo galima pakęsti, nes pasitenkinimą teikė vien tai, kas regima. 
Siekimą tiesiogiai perteikti išoriškai matomus dalykus stipriau ir ge- 
riau išreiškė vaizduojamojo meno, o ne literatūros priemonės. Lygiai 
taip pat jį buvo galima stipriau išreikšti prozos, o ne poezijos priemo- 
nėmis. Štai kodėl penkioliktojo šimtmečio proza daugeliu atžvilgių už- 
ima tarpinę vietą tarp tapybos ir poezijos. Visoms trims būdingas ne- 
žabotas detalių nuodugnumas, tačiau tapyboje ir prozoje dėl to randa- 
si tiesmukas realizmas, kuris poezijai nežinomas, — ką jau kalbėti 
apie tai, kad ji įstengtų pakeisti jį kuo nors geresniu. 

Esama vieno autoriaus, kurio veikaluose mums krinta į akis toks 
pat krištolinio tyrumo žvilgsnis į daiktų išorę, koks buvo būdingas Van 
Eyckui; tas autorius — tai Georges'as Chastellainas. Jis buvo flamas 
iš Aalsto apylinkių. Nors jis pats save vadina „Iėal Francois“, „Fran- 
cois de naissance“ [„tikru prancūzu“, „prancūzu pagal gimimą“), vis 
dėlto panašu, kad vidurinioji nyderlandų kalba jam buvo gimtoji. La 
Marche'as vadina jį „natif Flamengę, toutesfois mettant par escript en 
langaige franchois“ [„„pagal gimimą flamu, bet rašančiu prancūzų kal- 
ba“]. Jis pats, kukliai didžiuodamasis, pabrėžia savo flamiškas savy- 
bes, savo kaimietišką šiurkštumą; kalba apie „sa brute langue“ [„sa- 
vo netašytą kalbą“|, vadina save „Aomme flandrin, homme de palus 

bestiaux, ygnorant, bloisant de langue, gras de bouche et de palat et 
tout enfangiė d'autres povretės corporelles d la nature de la terre“ “ 
[„flamu, žmogum iš storžieviškų pelkių, nemokša, šveplakalbiu, ku- 
rio liežuvis ir gomurys aplipęs taukais, ir susitepusiu kitomis kūniško- 
mis silpnybėmis pagal savo krašto būdą“]. Dėl šio liaudiškumo jo itin 
puošni proza yra lyg vaikščiojimas su kojūkais, pasižymi iškilminga 
„grandiloguence“ [„daugiakalbyste“], kuri visados darė jį daugiau ar 
mažiau nepriimtiną prancūzų skaitytojams. Jo įmantrus stilius yra šiek 
tiek dramblotas; vienas amžininkas pagrįstai pavadino jį „cette gros- 
se cloche si haut sonnant“ ' [didžiuoju varpu, kuris taip garsiai gau- 
džia“]. Tačiau savo flamiškam būdui jis greičiausiai ir turi būti dėkin- 
gas už ryškiai brėžiamas linijas ir sodrias spalvas, kuriomis jis ne kartą 
regisi panašus į šiuolaikinius belgų rašytojus. 

Chastellaino giminystė su Janu van Eycku nenuneigiama, nors didybė 
ir nevienoda. Van Eycko silpniausios vietos yra maždaug Chastellaino ge- 
riausios, bet prilygti net ir menkesniam Van Eyckui yra didelis dalykas. 
Sunkūs, tamsiai raudoni apdarai, nusagstyti auksu ir Žibančiais brangak- 
meniais, pernelyg išraiškingos grimasos, šiek tiek smulkmeniški muzikan- 
to pulto ornamentai, — visa tai tapyboje įkūnija prabangiai pagyrūnišką 
literatūrinį Burgundijos rūmų stilių. Tačiau tapyboje šie retoriniai elemen- 
tai vaidina antraeilį vaidmenį, o Chastellaino prozoje tai — pagrindinis 
dalykas. Jo skvarbus žvilgsnis ir gyvas realizmas dažniausiai paskęsta per- 
nelyg nudailintų frazių ir griausmingų žodžių sraute. 

Tačiau kai tik Chastellainas ima aprašinėti įvykį, itin patraukusį jo 
flamišką dvasią, pasakojimas, nepaisant viso iškilmingumo, darosi 
tiesmukas, vaizdus ir sodrus, o sykiu ir be galo taiklus. Minčių gausu- 
mu jis savo amžininkų nepranoksta; minčių vietą jo kūryboje užima 
tos pačios seniai nuzulintos smulkios religinių, dorovinių ir riteriškų 
įsitikinimų monetos. Viskas vaizduojama labai paviršutiniškai, tačiau 
perteikiama ryškiai ir gyvai. 

Jo sukurtas Pilypo Gerojo portretas daro kone tokį pat tiesioginį 
įspūdį kaip ir Van Eycko tapytasis *. Su pasitenkinimu kronikininko, 
kuris širdyje yra novelistas, jis pateikė itin išsamų pasakojimą apie ku- 
nigaikščio vaidą su sūnumi Karoliu iš 1457 m. pradžios. Niekur kitur 
taip gerai neatsiskleidžia jo skvarbus vizualinis daiktų suvokimas; vi- 
sos išorinės šio nutikimo aplinkybės perteiktos tobulai ryškiai. Būtina 
pacituoti keletą ilgesnių fragmentų *. 

Ginčas kilo dėl to, kas gaus vieną jaunojo Charolais grafo rūmi- 
ninko vietą. Senasis kunigaikštis, nors anksčiau buvo davęs kitokį 
pažadą, geidė tą vietą duoti Croy giminės atstovui, nes tai giminei 
buvo be galo palankus. Karolis, kuriam tasai palankumas nepatiko, 
ėmė priešintis. 

„Le duc dongues par un lundy gui estoit le jour Saint-Anthoine *, 
aprės sa messe, aiant bien dėsir gue sa maison demorast paisible et 
sans discention entre ses serviteurs, et gue son fils aussi fist par son 
conseil et plaisir, aprės gue jū avoit dit une grant part de ses heures 
et gue cappelle estoit vuide de gens, il appela son fils d venir vers luy 
et lui dist doucement: „Charles, de U'estrif gui est entre les sires de 
Sempy et de Hėmeries pour le lieu de chambrelen, je vueil gue vous y 
mettez cės et gue le sire de Sempy obtiengne le lieu vacant“. Adont dist 
le conte: „Monseigneur, vous m'avez bailliė une fois vostre ordonnan- 
ce en laguelle le sire de Sempy n'est point, et monseigneur, s'il vous 


plaist, je vous prie gue ceste-la je la puisse garder“. — „Dėa, ce dit 
le duc lors, ne vous chailliez des ordonnances, c'est d moy a croistre 
et d diminuer, je vueil gue sire de Sempy y soit mis“. — „Hahan! ce 


dist le conte (car ainsi jurait tousjours), monseigneur, je vous prie, 
pardonnez-moy, car je ne le pourroye faire, je me tiens ū ce gue vous 
m'avez ordonnė. Ce a fait le seigneur de Croy gui m'a brassė cecy, je 
le vois bien“. — „Comment, ce dist le duc, me dėsobėvyrez-vous ? ne 
ferez-vous pas ce gue je vueil?“ — „Monseigneur, je vous obėyray vo- 
lentiers, mais je ne feray point cela“. Et le duc, d ces mots, enfelly de 
ire, respondit: „Ha garsson, dėsobėyras-tu d ma volentė? va hors de 
mes yeux“, et le sang, avecgues les paroles, lui tira d coeur, et devint 
paūle et puis d coup enflambė et si espoentable en son vis, comme je 
Uoys recorder au clerc de la chapelle gui seul estoit emprės luy, gue 
hideur estoit d le regarder...“ 

[„Tad vieną pirmadienį, Šventojo Antano dieną, po mišių, kuni- 
gaikštis, norėdamas, kad jo namuose būtų ramu ir nekiltų vaidų tarp 
tarnų ir kad jo sūnus paisytų jo pamokymų ir norų, kai buvo jau su- 
kalbėjęs didžiumą savo maldų, o žmonės iš koplyčios išsiskirstę, pa- 
sikvietė savo sūnų ir ramiai jam tarė: „Karoli, noriu, kad jūs padary- 
tumėte galą varžyboms, kurios vyksta tarp sirų de Sempy ir de Hėme- 


* Sausio 17 d. (Aut. past.) 

ries dėl kamerhero vietos, ir kad siras de Sempy gautų tą vietą“. Į tai 
grafas atsakė: ,,Monsinjore, vieną kartą jau esate man davęs įsakymą, 
kuriame apie sirą de Sempy nekalbama, tad; monsinjore, jei galima, 


prašau leisti man jo ir laikytis“. — „Et, — tarė kunigaikštis, — nesu- 
kite sau galvos dėl įsakymų, mano reikalas išaukštinti ir pažeminti, no- 
riu, kad siras de Sempy užimtų tą vietą“. — „Po galais! — tarė grafas 


(mat visada taip burnodavo), — monsinjore, prašom man atleisti, bet 
negalėsiu to padaryti, nes laikausi ankstesnio įsakymo. Gerai matau, 
kad senjoras de Croy privirė man košės“. — „Kaip, — paklausė kuni- 
gaikštis, — jūs nepaklusite, nepadarysite, ko aš noriu?“ — „Monsin- 
jore, aš jums mielai paklusčiau, bet šito nepadarysiu“. O kunigaikštis, 
išgirdęs tokius žodžius ir pagautas įtūžio, tarė: „Na, vaikine, jei ne- 
klausysi mano valios, tai dink man iš akių“; kraujas su šiais žodžiais 
plūstelėjo jam į širdį, jis perbalo, paskui jo veidas paraudonavo, ir dar 
taip baisiai, kaip teko girdėti iš koplyčios tarno, buvusio greta, jog 
kraupu buvo į jį pažiūrėti...“] 

Argi tatai nealsuoja jėga? Toji tyki pradžia, tasai per trumpą pasi- 
keitimą žodžiais įsiliepsnojęs pyktis, vis stringanti sūnaus kalba, iš ku- 
rios sakytumei atpažįstamas visas Karolis Narsusis? 

Žvilgsnis, kunigaikščio sviestas sūnaus pusėn, taip išgąsdina kuni- 
gaikštienę (apie kurios dalyvavimą ligi šiolei nebuvo užsiminta), kad ji 
paskubomis, stumdama pirma savęs sūnų, iš oratoriumo per koplyčią ty- 
lomis mėgina pasprukti nuo vyro rūstybės. Bet ligi durų jiems dar ten- 
ka apsukti kelis kampus, o raktus turi tarnas. „Caron*, ouvre-nous “ 
[„Caronai, atidaryk mums duris“], — sako kunigaikštienė, tačiau tarnas 
puola jai po kojų, maldaudamas, kad jos sūnus neišeitų iš koplyčios ne- 
paprašęs atleidimo. Kunigaikšienė, melsdama ir įkalbinėdama, kreipia- 
si į Karolį, tačiau šis atsako pasipūtėliškai ir garsiai: „Dėa, madame, 
monseigneur m'a deffendu ses yeux et est indignė sur moy, par guoy, ap- 
rės avoir eu celle deffense, je ne m'y retourneray point si tost, ains m'en 
yray d la garde de Dieu, je ne scay oū“ [„Ak ponia, monsinjoras man 
uždraudė pasirodyti jo akyse ir yra piktas ant manęs, todėl aš, šitaip iš- 
varytas, ne taip greitai sugrįšiu pas jį ir, pasikliaudamas Dievo užtari- 
mu, eisiu kur akys veda“]. Čia staiga pasigirsta balsas kunigaikščio, ku- 


* Tasai „c/erc de la chapelle“ Caronas pasirodo kaip vienas iš pasakotojų 
rinkinyje Cent nouvelles nouvelles. (Aut. past.) 

ris, netekęs jėgų iš įtūžio, pasiliko sėdėti savo klaupte... ir kunigaikštie- 
nė, apimta mirtinos baimės, sako tarnui: „Mon amy, tost, tost ouvrez- 
nous, il nous convient partir ou nous sommes morts“ [,„Drauguži, grei- 
čiau, greičiau atidarykite duris, kitaip mes pražuvę“). 

Nuo sukilusio karšto Valois giminės kraujo Pilypas darosi it apdu- 
jęs; sugrįžusį į savo kambarius, senąjį kunigaikštį apima tarsi koks jau- 
natviškas šėlas. Pavakary jis vienas ir menkai ginkluotas slapčiomis iš- 
joja iš Briuselio. „Les jours pour celle heurre d'alors estoient courts, 
et estoit jū basse vesprėe guant ce prince droit-cy monta da cheval, et 
ne demandoit riens autre fors estre emmy les champs seul et d par luy. 
Sy porta ainsy Uaventure gue se propre jour-lū, aprės un long et ūpre 
gel, il faisoit un releng, et par une longue ėpaisse bruyne gui avoit 
couru tout ce jour lė, vesprėe tourna en pluie,bien menue, mais trės- 
mouillant et laguelle destrempoit les terres et rompoit glasces avec- 
gues vent gui s'y entrebouta“ [„,„Tuo metų laiku dienos buvo trumpos 
ir jau buvo sutemę, kai kunigaikštis sėdo ant žirgo, netrokšdamas nie- 
ko kito, tik vienui vienas atsidurti laukuose. Atsitiko taip, kad būtent 
tą dieną po ilgo ir atšiauraus speigo prasidėjo atodrėkis, ir po ilgo ir 
smarkaus lietaus, pylusio visą dieną, vakare ėmė drengti smulkus, bet 
kiaurai smelkiantis lietus, kuris permerkė Žemę ir kartu su vėju aižė 
ledų sangrūdas“]. 

Paskui prasideda naktinių klajonių po laukus ir miškus aprašymas, 
kuriame gyviausias natūralizmas įstabiai persipina su keistai sunkia- 
svore, moralizavimo kupina retorika. Nuvargęs ir išalkęs kunigaikštis 
klaidžioja po apylinkes; kad ir kiek šaukia, niekas neatsiliepia. Upė, 
pasirodžiusi jam panaši į kelią, jį suklaidina; Žirgas dar laiku atšoka 
atatupstas. Kunigaikštis su žirgu griūva ir susižeidžia. Veltui jis klau- 
sosi, bene pasigirs kur gaidžio giedojimas ar šuns lojimas, galį nuves- 
ti jį ten, kur gyvena žmonės. Pagaliau išvysta šviesą ir mėgina joti 
josios link; vėl pameta ją iš akių, vėl ją aptinka, o galų pagalėj ir pa- 
siekia. „Mais plus U'approchoit, plus sambloit hideuse chose et espo- 
entable, car feu partoit d'une mote d'en plus de mille lieux, avecgues 
grosse fumiėre, dont nul ne pensast d celle heure fors gue ce fust ou 
purgatoire d'aucune ūme ou autre illusion de I'ennemy...“ [„Ir juo ar- 
čiau jis jojo, juo baisiau ir kraupiau tai atrodė, nes ugnis iš gūbrio tryš- 
ko daugiau nei iš tūkstančio vietų kartu su tirštais dūmais; tokią va- 
landą apie tai niekas nepamanys ko nors kito, tik kad ten kokios nors 

sielos skaistykla arba nelabojo žabangos...“] Kunigaikštis ūmai susto- 
ja. Bet staiga prisiminė, kad anglininkai paprastai miško gilumoje de- 
ga anglis. Čia ir buvo tokia degimvietė. Tačiau netoliese nebuvo nei 
namo, nei pašiūrės. Tik iš naujo pasileidus klaidžioti, šuns lojimas at- 
veda jį į vargšo trobelę, kur jis gauna atsipūsti ir pavalgyti. 

Panašios vykusios vietos Chastellaino veikale yra tos, kur apra- 
šoma miestiečių dvikova Valansjene, naktinis fryzų pasiuntinių vai- 
das su burgundų didikais, kurių miegą fryzai sutrukdė, viršutiniame 
kambaryje klumpėti ėmę žaisti gaudynes, sumaištis Gente 1467 m., 
kai pirmasis Karolio, jau kaip kunigaikščio, apsilankymas sutampa 
su Houthemo muge, iš kurios minia grįžta su šventojo Livino relikvi- 
jų skrynia !". 

Iš nejučiom paminėtų smulkmenų nuolatos pastebime, kaip gerai 
autorius mato išorinius dalykus. Kunigaikštis, stovėdamas prieš maiš- 
tingą minią, regi „multitude de faces en bacinets enrouillės et dont les 
dedans estoient grignans barbes de vilain, mordans lėvrės“ [„daugy- 
bę veidų po surūdijusiais šalmais, iššieptus dantis, prasčiokų barzdas 
ir kąsti pražiotas burnas“]. Šauksmai sklinda iš apačios į viršų. Vyru- 
kas, prasispraudęs šalia kunigaikščio prie lango, mūvi juodą lakuotą 
geležinę pirštinę, kuria daužo į palangę, reikalaudamas nutilti '!. 

Tasai gebėjimas literatūroje sodriais paprastais žodžiais aprašyti 
tiksliai ir tiesiogiai patirtus dalykus atitinka Van Eycko nepaprastai to- 
bulą vizualinį skvarbumą ir jo išraišką tapyboje. Literatūroje šiam na- 
tūralizmui dažnai kliudo ir jo išraišką varžo konvencinės formos, jis 
lieka tik išimtis tarp nuvytusios retorikos kalnų, o tapyboje — šviečia 
kaip obels Žiedai. 

Tapyba savo išraiškos priemonėmis čia toli pranokusi literatūrą. Ji 
jau geba įstabiai virtuoziškai perteikti šviesos efektus. Ypač miniatiū- 
ristai stengiasi pagauti akimirkos švitesį. Tapyboje šį gebėjimą visiš- 
kai atsiskleidusį regime tiktai Geertgeno tot Sint Janso „Gimime““. 
Iliustruotojai jau kur kas anksčiau mėgino perteikti deglų šviesos Žais- 
mę ant šarvų, vaizduodami Kristaus suėmimą. Spindulingas saulėte- 
kis pavyko jau meistrui, iliustravusiam karaliaus Renė Cuer d'amours 
espris. O Heures d'Ailly iliuminatorius jau ryžosi vaizduoti ir saulės 
spindulių prasiveržimą po audros !?. 

Literatūra šviesos efektų perteikimui dar turi tiktai primityvių prie- 
monių. Jautrumo šviesai ir žibesiui, tiesa, nestinga; kaip jau esame 

kalbėję, net pats grožis visų pirma suvokiamas kaip švitesys ir žibe- 
sys. Visi penkioliktojo šimtmečio rašytojai ir poetai mėgsta atkreipti 
dėmesį į saulės spindulius, į žvakių ir deglų šviesą, į šviesos atšvaitus 
ant šalmų ir ginklų. Bet tai ir lieka vien paprastas paminėjimas, tų da- 
lykų aprašymui dar stinga literatūrinių įgūdžių. 

Šviesos efektų tapyboje literatūrinių atitikmenų veikiau reikia ieš- 
koti kitoje vietoje. Čia akimirkos įspūdis visų pirma pagaunamas gy- 
vai vartojant tiesioginę kalbą. Vargu ar kokia kita literatūra taip sten- 
giasi visados tiesiogiai perteikti pašnekesius. Esama net išsigimimo, 
varginančio piktnaudžiavimo apraiškų: ret politinės padėties aiškini- 
ma Froissart'as ir jo sekėjai pateikia klausimų ir atsakymų forma. Ne- 
sibaigiantys ceremoningi ir tuščiaskambiai dialogai monotiją ne ma- 
žina, bet veikiau net didina. Tačiau dažnai gana vykusiai sukuriama 
tiesiogiai pagautos akimirkos iliuzija. Gyvo pašnekesio meistras visų 
pirma yra Froissart'as. 

„Lors il entendi les nouvelles gue leur ville estoit prise. (Kalbama- 
si susišūkaujant.) „Et de guel gens?“, demande-il. Respondirent ceulx 
gui d luy parloient: „Ce sont Bretons!“ — „Ha, dist il, Bretons sont 
mal gent, ils pilleront et ardront la ville et puis partiront“. (Ir vėl šū- 
kaujama.) „Et guel cry crient-ils?“ dist le chevalier — „Certes, sire, 
ils crient la Trimouille!“ [„Tada išgirdo žinią, kad jų miestas užimtas. 
„Kokių Žmonių?“ — paklausė jis. Tie, kurie su juo kalbėjo, atsakė: 
„Tai bretonai!“ — „A, — tarė jis, — bretonai blogi Žmonės, jie api- 
plėš ir sudegins miestą, o paskui pasitrauks“. — „O ką jie šaukia?“ — 
klausia riteris. — „Iš tikrųjų, sire, jie šaukia „la Trimouille'is!“] 

Norėdamas tokiame pokalbyje sudaryti tam tikrą skubumo įspūdį, 
Froissart'as naudojosi nuolatiniu triuku, kai užkalbintasis nustebęs pa- 
kartoja paskutinį pirmojo kalbėtojo žodį. „Monseigneur, Gaston est 
mort“. — „Mort?“ dist le conte. — „Certes mort, est-il pour vray, 
monseigneur“ [,„Monsinjore, Gastonas mirė“.— „Mirė?“ — klausia 
grafas.— „Taip, tikrai, monsinjore, jis mirė“]. Kitoje vietoje: „Si Iuy 
demanda, en cause d'amours et de lignaige, conseil“. — „Conseil“, 
respondi I'archevesgue, „certes, beaux nieps, c'est trop tard. Vous 
voulės clore U'estable guant le cheval est perdu“ “ [„Ir paprašė jis 
meilės ir giminės reikalu patarti“.— „Patarti, — atsakė arkivysku- 
pas, — mielas sūnėne, tikrai jau per vėlu. Jūs norite uždaryti kūtę, kai 
žirgas jau lauke“). 

Ir poezija dažnai naudojasi šia stilistine priemone. Trumpoje eilu- 
tėje klausimas ir atsakymas kartais net du kartus pasikeičia vietomis: 


Mort, je me plaing. — De gui? — De toy. 
— Oue t'ay je fait? — Ma dame as pris. 
— C'est vėritė. — Dy moy pour guoy. 

— II me plaisoit. — Tu as mespris V. 


[Mirtie, aš skundžiuosi. — Kuo? — Tavimi. / — Ką aš tau pada- 
riau? — Pasiėmei mano damą. / — Tai tiesa. — Sakyki man, kodėl? / 
— Man taip patiko. — Tu man negera.) 


Čia nuolatos vis trūkinėjantis dialogas iš priemonės jau tapęs tiks- 
lu, virtuoziškumu. Poetas Jeanas Meschinot šį meną gebėjo išvystyti 
iki kraštutinės ribos. Baladėje, kurioje vargšė Prancūzija prikaišioja 
savo karaliui (Liudvikui XI) jojo kaltę, kiekvienoje iš trisdešimties ei- 
lučių kalbantysis asmuo keičiasi tris keturis kartus. Ir reikia pasakyti, 
kad tokia keista forma nekenkia šiam eilėraščiui kaip politinei saty- 
rai. Pirmoji strofa tokia: 


Sire... — Oue veux? — Entendez... — Ouoy? — Mon cas. 
— Ordy. — Je suys... — Oui? — La destruicte France! 
— Par gui? — Par vous. — Comment? — En tous estats. 
— Tu mens. — Non fais. — Oui le dit? — Ma souffrance. 
— Oue souffres tu? — Meschief. — Ouel? — A oultrance. 
— Je n'en croy rien. — Bien y pert. — N'en dy plus! 


— Las! si feray. — Tu perds temps. — Ouelz abus! 
— Ou'ay-je mal fait? — Contre paix V. — Es comment? 
— Guerroyant... — Oui? — Vos amys et congnus. 


— Parle plus beau. — Je ne puis, bonnement "“. 


[Sire... — Ko nori? — Paklausyk... — Ko? — Mano bylos. / — Na, 
sakyk. — Aš esu... — Kas? — Nualintoji Prancūzija! / — Kieno nua- 
linta? — Jūsų. — Kaip? — Visaip. / — Tu meluoji. — Nemeluoju. — 
Kas taip sako? — Mano kančia. / — Ką tu kenti? — Skurdą. — Ko- 
kį? — Kraštutinį. / — Netikiu tuo visai. — Bet tai tiesa. — Nekalbėk 
daugiau! / — Vis vien kalbėsiu! — Tik laiką gaišti. — Kokia neteisy- 

bė! / — Ką aš padariau bloga? — Sugriovei taiką. — Kaipgi?/ — Ka- 
riaudamas... — Su kuo? — Su draugais ir pažįstamais. / — Nekalbėk 
taip. — Negaliu kitaip.) 


Kita šio paviršutiniško natūralizmo apraiška ano meto literatūroje 
yra štai kokia. Nors Froissart'ui labiausiai rūpi aprašyti riteriškus Žyg- 
darbius, jis — sakytumei kone prieš savo valią — parodo ir prozišką 
karo realybę. Kaip ir Commines'as, kuriam į riterystę nusispjauti, 
Froissart'as kaip tik itin gerai aprašė nuovargį, tuščią vaikymąsi, vie- 
nas su kitu nesusijusius veiksmus, naktinio postovio neramumus. Jis 
geba meistriškai aprašyti dvejones ir lūkuriavimą !'. 

Santūriai ir tiksliai pasakodamas apie kokio nors nutikimo išorines 
aplinkybes, jis kartais pasiekia mažne tragiškos didybės, sakysim, kad 
ir kalbėdamas apie mirtį jaunojo Gastono Phėbo, kurį, įniršio pagau- 
tas, nudūrė tėvas '*. Froissart'as toks fotografiškas, kad už jo žodžių 
gali atpažinti būdą pasakotojų, pranešusių jam visus tuos nesibaigian- 
čius faits divers [įvykius]. Pavyzdžiui, viskas, ką jis patyrė iš bendra- 
keleivio riterio Espaing'o du Lyono, yra puikiai papasakota. Visur, kur 
literatūra perteikia paprastus stebėjimus ir nėra varžoma konvencijų, 
ji gali būti statoma į gretą su tapyba, nors jai, tiesa, ir neprilygsta. 

Šis laisvas stebėjimas nėra naudojamas literatūriškai perteikiant 
gamtos paveikslus. Penkioliktojo šimtmečio literatūra nesiekia gam- 
tos aprašymo. Stebimi yra įvykiai, apie kuriuos pasakojama, nes jie at- 
rodo svarbūs, o išorinės aplinkybės čia perteikiamos taip, kaip jas už- 
fiksuoja šviesai jautri plokštelė. Apie sąmoningą literatūrinę techniką 
čia nėra kalbos. O gamtos vaizdavimas, tapyboje esąs tik niekieno ne- 
saistomas priedėlis, literatūroje yra sąmoninga stilistinė priemonė, 
saistoma nusistovėjusių formų, ir poreikis mėgdžioti čia nėra lemia- 
mas. Tapyboje gamtos vaizdavimas buvo grynai antraeilis dalykas, to- 
dėl galėjo išlikti tyras ir santūrus. Kaip tik todėl, kad paveikslo temai 
tolimesnės perspektyvos vaizdai nesvarbūs, kad jie nėra hieratinio sti- 
liaus dalis, penkioliktojo šimtmečio tapytojai galėjo savo peizažams 
suteikti tokį harmoningo natūralumo mastą, kokį pagrindinės scenos 
atžvilgiu jiems dar draudė griežtai apibrėžti temų kanonai. Tikros šio 
reiškinio paralelės esama Egipto mene: vaizduodamas mažutę vergo 
figūrėlę, kuri nėra reikšminga, šis menas atsisako formų kodekso, šiaip 
jau iškreipiančio Žmonių pavidalus, todėl kartais šalutinės Žmonių fi- 

gūros ten yra tokios pat neprilygstamai santūrios ir tikroviškos kaip ir 
gyvūnų figūros. 

Juo mažiau kraštovaizdis susijęs su centrine scena, juo harmonin- 
gesnis ir natūralesnis jis darosi pats savaime. Už nerimastingo, įman- 
traus, pompastiško karalių pagarbinimo Trės-riches heures de Chan- 
tilly ? iliustracijose Buržo vaizdas atsiveria svajingai švelnus, atmo- 
sfera ir ritmas čia tiesiog tobulai perteikti. 

Literatūroje gamtos aprašymas dar nė kiek nenusimetęs pastora- 
lės apdarų. Šioje knygoje jau esame kalbėję apie kurtuazinį ginčą už 
ir prieš paprastą kaimo gyvenimą. Kaip ir tomis dienomis, kai išpo- 
puliarėjo Rousseau, gero tono dalykas buvo kalbėti, kad rūmų gyve- 
nimo tuštybė varginanti, ir imituoti išmintingą bėgimą iš rūmų, ten- 
kinantis vien juoda duona ir nerūpestinga Robino ir Marion meile. 
Tai buvo sentimentali reakcija į pilnakrauję tikrovės prabangą ir pa- 
sipūtėlišką egoizmą, — netgi ir ne visai nenuoširdi, tačiau vis dėlto 
literatūrinė poza. 

Tokiai pozai privaloma gamtos meilė. Poetinė jos išraiška yra kon- 
vencija. Gamta buvo mėgstamas didžiojo visuomeninio kurtuazinės 
erotinės kultūros žaidimo elementas. Gėlių ir paukščių čiulbesio gro- 
žis buvo tyčia kultivuojamas nusistovėjusiomis formomis, suprantamo- 
mis kiekvienam žaidėjui. Todėl gamtos perteikimas literatūroje yra vi- 
sai kito lygmens dalykas nei tapyboje. 

Be piemenaičių poezijos ir pavasario ryto kaip privalomo pradžios 
motyvo, daugiau kaip ir nejaučiama poreikio aprašinėti gamtą. Nors 
retsykiais ir į pasakojimą gali įsiterpti vienas kitas gamtą aprašantis 
žodis, sakysim, kad ir tuomet, kai Chastellainas aprašo prasidedantį at- 
lydį (ir kaip tik netyčia įsiterpęs gamtos aprašymas dažniausiai būna 
visų įtaigiausias), vis dėlto literatūrinio gamtos jausmo užuomazgų 
reikia ieškoti pastoralinėje poezijoje. Greta Alaino Chartier puslapių, 
kuriuos čia pateikėme norėdami parodyti, koks apskritai yra leidimo- 
si į detales efektas, galima, pavyzdžiui, pasiūlyti eilėraštį Regnault et 
Jehanneton, kuriame karališkasis piemenaitis Renė apdainuoja savo 
meilę Joanai de Laval. Ir čia regime ne visuminį gamtos paveikslą, ne 
vienovę, kurią tapytojas gali suteikti savo kuriamam peizažui, naudo- 
damasis spalva ir šviesa, bet paprasčiausią paskirybių rikiavimą vie- 
na prie kitos. Iš pradžių suminimi visi giedantys paukščiai, vabzdžiai, 
varlės, paskui — sodiečiai artojai: 

Et d'autre part, les paisans au labour 
Si chantent hault, voire sans nul sėjour, 
Resjoyssant 
Leurs beufs, lesguelx vont tout-bel charruant 
La terre grasse, gui le bon froment rent; 
Et en ce point ilz les vont rescriant, 
Selon leur nom: 
A V'un Fauveau et V'autre Grison, 
Brunet, Blanchet, Blondeau ou Compaignon; 
Puis les touchent tel foiz de V aiguillon 
Pour avancer *", 


[Kitapus kaimiečiai triūsia, / Garsiai dainuoja, be perstojo / Linksmin- 
dami / Savo jaučius, kurie gražiai aria / Derlią žemę, auginančią ge- 
rus kviečius, / Ir kartu juos ragina / Vardais: / Vieną Šėmiu, kitą Pil- 
kiu, / Rudžiu, Balčium, Laukiu arba Draugužiu, / Retkarčiais uždrož- 
dami botagu, / Kad greičiau judintųsi.) 


Čia esama naujumo ir džiugių gaidų, bet kaip tatai skurdu, palyginti 
su valandų knygų kalendoriniais vaizdais. Karalius Renė pateikia gam- 
tos aprašymo ingredientus, paletę su keliomis spalvomis, — ir nieko 
daugiau. Toliau, kur aprašomas besileidžiantis vakaras, akivaizdžios 
pastangos perteikti ir nuotaiką. Kiti paukščiai nutilę, bet putpelė dar 
vis šaukia, kurapkos purpčioja į savo nakvynės vietą, pasirodo brie- 
džiai ir triušiai. Saulė dar apšviečia bokšto smailę, paskui oras atvės- 
ta, aplink pradeda skraidyti pelėdos ir šikšnosparniai, o koplyčios var- 
pelis skambina Ave. | 

Trės-riches heures kalendoriaus lakštai duoda mums progą palygin- 
ti tą patį motyvą dailėje ir literatūroje. Gerai žinomos puikiosios pi- 
lys, kuriomis broliai Van Limburgai užpildė mėnesių lakštų foną. 
Jiems esama literatūrinių atitikmenų Eustache'o Deschamps'o0 poezi- 
joje. Septyniuose trumpuose eilėraščiuose jis gieda giesmę įvairioms 
Šiaurės Prancūzijos pilims: Beautė, kur vėliau glausis Agnes Sorel, 
Bičvre'o, Cachano, Clermont'o, Nieppe'o, Noroy ir Coucy *!. Des- 
champs'as turėjo būti kur kas didesnio užmojo poetas, jei norėjo pa- 
siekti to, ką broliai Van Limburgai gebėjo perteikti šiomis švelniausio- 
mis ir subtiliausiomis miniatiūros meno apraiškomis. Rugsėjo lakšte 

už vynuogių rinkimo scenos tarytum iš sapno aukštyn kyla Saumuro 
pilis: bokštų smailės su aukštomis vėjarodėmis, pinakliai, lelijų orna- 
mentai ant parapetų dantų, dvidešimt lieknų kaminų, — visa tai tiesiog 
žydi nelyginant laukinė aukštų baltų gėlių lysvė tamsiai mėlyno dan- 
gaus fone *. Greta — didingai erdvi valdoviško Lusignano rimtis ko- 
vo lakšte, niaurūs Vincennes'o bokštai, grėsmingai kyšą viršum nuo- 
gų gruodžio girios medžių *. | 

Ar poetas, bent jau šis poetas, turėjo lygiaverčių priemonių tokiems 
reginiams sužadinti? Žinoma, ne. Architektūrinių pilies formų aprašy- 
mas, sakysim, Bičvre'ui skirtajame eilėraštyje, negali padaryti jokio 
įspūdžio. Išvardijimas pilies teikiamų patogumų, — štai ir viskas, ką 
autorius įstengia mums duoti. Kaip ir reikalauja pati jo meno prigim- 
tis, tapytojas Žiūri iš lauko į pilį, o poetas — iš pilies laukan. 


Son filz ainsnė, daulphin de Viennois, 

Donna le nom a ce de Beautė. 

Et c'est bien drois, car moult est delectables: 
L'en y oit bien le rossignol chanter; 

Marne I'ensaint, les haulz bois profitables, 
Du noble parc puet Ven veoir branler... 

Les prez sont pres, les jardins deduisables, 
Les beaus preaulx, fontenis bel et cler, 
Vignes aussi et les terres arables, 

Moulins tournans, beaus plains d regarder. 


[Jo vyresnysis sūnus, sosto paveldėtojas de Viennois, / Davė šiai vie- 
tovei Grožio vardą. / Ir visai teisingai, nes ji labai nuostabi: / Ten daž- 
nai išgirsi suokiant lakštingalas; / Ją juosia Marna, aukštus šio kilnaus / 
Parko medžius galima matyti linguojant... / Vejos yra arti, sodai pui- 
kūs, / Pievos gražios, versmės skaidrios ir tyros, / Taip pat vynuogy- 
nai ir arimai, / Švytruojantys malūnai, gražios pažiūrėti lygumos. ] 


Koks skirtingas įspūdis, palyginti su miniatiūra! O vis dėlto ir pa- 
veikslo, ir eilėraščio technika ir tema ta pati: abu jie tiesiog deda daik- 


* Karalius Renė apie vieną savo vaizduotės sukurtą pilį, le Chastel de Plai- 
sance, sako, kad ji buvusi lygiai tokia kaip Saumuro pilis, Oeuvres, III, p. 146. 
(Aut. past.) 

tan tai, kas regima (eilėraštis dar — ir kas girdima). Tačiau dailininko 
žvilgsnis tvirtai įsmeigtas į konkretų ir apibrėžtą kompleksą: jis vis 
dėlto, kad ir įvairius dalykus daiktan dėdamas, privalo sukurti vieno- 
vę, aiškiai apibrėžtą sąryšį. Paulis van Limburgas vasario lakšte gali 
sudėti daiktan visus žiemos dalykus: prie ugnies besišildančius kai- 
miečius, išdžiaustytus skalbinius, varnų margumyną sniege, avių ap- 
tvarą, avilius, statines ir vežimą, visą Žiemišką perspektyvą su tykiu 
kaimeliu ir vieniša sodyba ant kalvos. Rami paveikslo vienovė vis tiek 
lieka tobula. O poeto žvilgsnis klaidžioja aplink, nerasdamas, kur stab- 
telti poilsio; jis nemoka nusibrėžti sau ribų, nesukuria vienovės. 

Forma pralenkia turinį. Literatūroje ir forma, ir turinys seni, o ta- 
pyboje — turinys senas, bet forma nauja. Tapyboje forma kur kas dau- 
giau lemia išraišką nei literatūroje. Visą neišsakytą išmintį tapytojas 
gali sudėti į formą: idėją, nuotaiką, psichologiją, — viską tapytojas į 
ją sudeda, ir jam nereikia kamuotis ieškant žodžių. Tie laikai didžiąja 
dalimi vizualiniai. Todėl ir vaizdinė išraiška pranašesnė už literatūri- 
nę; literatūra neįstengia tiek kiek reikėtų vizualiai suvokti pasaulio. 

Penkioliktojo šimtmečio poezija, regisi, gyvuoja mažne be jokių 
minčių. Jaučiama visuotinė bejėgystė prasimanyti ką nors nauja; tai tik 
senos medžiagos apdorojimas ir modernizavimas. Tai idėjų pauzė; 
dvasia jau užbaigusi viduramžių statinį, o dabar nuvargusi lūkuriuoja. 
Visur tuščia ir skurdu. Pradedama nusivilti pasauliu; viskas menkėja; 
siela sunkiai prislėgta. Deschamps'as dūsauja: 


Helas! on dit gue je ne fais mės rien, 
Oui jadis fis mainte chose nouvelle; 

La raison est gue je n ay pas merrien 
Dont je fisse chose bonne ne belle *. 


[Deja! sakoma, kad jau nieko nekuriu, / Ir tai aš, taip dažnai kūręs nau- 
jus dalykus. / Tai todėl, kad neturiu ničnieko, / Iš ko galėčiau sukurti 
gerą ir gražų daiktą.) 


Atrodytų, niekas taip ryškiai neliudija stingulio ir nuosmukio, kaip 
senųjų riterių romanų ir kitų poezijos kūrinių perpasakojimas uolekti- 
ne monotoniška proza. Tačiau šis penkioliktojo šimtmečio dėrimage 
reiškia Žingsnį į naują formą. Tai atsisveikinimas su eilėdaros saisto- 

ma kalba kaip pirmine išraiškos priemone, atsisveikinimas su vidu- 
ramžių dvasios stiliumi. Dar tryliktajame šimtmetyje viską buvo gali- 
ma rimuoti, net medicinos ir gamtos istorijos veikalus, — lygiai taip, 
kaip ir senovės Indijos literatūroje visi mokslai pateikiami eiliuotu pa- 
vidalu. Tokia eilėdaros saistoma forma reiškia, kad Žinias perduoti sie- 
kiama kalbant balsiai. Ir kalbant ne asmeniškai, jausmingai, ekspre- 
syviai, bet monotoniškai deklamuojant, nes primityviais literatūriniais 
periodais eilės tam tikra vienoda gaida pusiau dainuojamos. Naujasis 
prozos poreikis reiškia ekspresijos siekimą, šiuolaikinio skaitymo ra- 
dimąsi vietoj senojo deklamavimo. Su šia tendencija susijęs ir kūrinio 
skaidymas į trumpus skirsnius su turinį reziumuojančiu pavadinimu, 
penkioliktajame šimtmetyje visuotinai išplitęs; anksčiau veikalai bu- 
vo menkai teskaidomi. Prozai keliami palyginti didesni reikalavimai 
negu poezijai: senuoju rimuotu pavidalu dar viskas suvirškinama, o 
proza yra meninė forma. 

Tačiau apskritai aukštesnę prozos kokybę lemia jos formalūs ele- 
mentai; naujų minčių joje tiek pat maža kaip ir poezijoje. Froissart'as 
yra idealus atstovas tos dvasios, kuri ne mąsto, bet tik vaizduoja. Min- 
čių jo veikaluose mažne nerasime, ten vien faktų dėstymas. Jam žino- 
mi tik keli doroviniai motyvai ir jausmai: ištikimybė, garbė, godumas, 
narsa; ir tie patys jam pažįstami tik pačia paprasčiausia forma. Jis ne- 
sinaudoja nei teologija, nei alegorija, tik iš bėdos šiek tiek griebiasi 
moralizuoti; jis tiesiog pasakoja iš eilės, korektiškai, nesivargindamas, 
visiškai taip, kaip viskas ir buvo, tačiau tas pasakojimas lėkštas ir ne- 
jaudinantis, tai — tik mechaniškas išorinių dalykų perteikimas, kaip 
tikrovę perteikia kinas. Jo apmąstymai neprilygstamai banalūs: viskas 
nyku, nėra tikresnio dalyko už mirtį, kartais žmogus laimi, kartais — 
pralaimi. Apibrėžtiems dalykams nusakyti su automato tikslumu var- 
tojami tie patys teiginiai: pavyzdžiui, kiekvieną sykį, prakalbęs apie 
vokiečius, jis tvirtina, kad jie prastai elgiasi su belaisviais ir yra ypa- 
tingi gobšuoliai **. 

Net ir tos Froissart'o vietos, kurios paprastai cituojamos kaip taik- 
lūs posakiai, kontekste dažnai regisi neįspūdingos. Pavyzdžiui, mano- 
ma, kad Froissart'as ryškiai apibūdino pirmąjį Burgundijos kunigaikš- 
tį, viską apskaičiuojantį užsispyrėlį Pilypą Narsųjį, pavadindamas jį 
„sage, froid et imaginatif, et gui sur ses besognes veoit au loin“ |,,pro- 
tingu, šaltakraujišku ir lakios vaizduotės žmogum, savo reikalus nu- 

matančiu toli į priekį “]. Bet Froissart'as taip kalba apie visus! > Ir daž- 
nai cituojamas sakinys: „Ainsi ot messire Jehan de Blois femme et gu- 
erre gui trop luy cousta“ *“ [„Taip mesiras Jonas iš Blois gavo žmoną 
ir karą, kurie jam per brangiai atsiėjo“], atidžiau pasižiūrėjus, konteks- 
te nėra toks šmaikštus, kaip paprastai manoma. 

Vieno elemento Froissart'o veikaluose nėra: retorikos. O kaip tik re- 
torika ano meto Žmonėms kompensavo naujų minčių stygių literatūro- 
je. Puošnaus stiliaus prabanga liejasi per kraštus; apvilktos iškilmių ap- 
darais, mintys regisi naujos. Jos visos dėvi pasipūtusius brokato drabu- 
žius. Garbės ir pareigos sąvokos vilki margais riteriškųjų iliuzijų rūbais. 
Gamtos pajauta apsitaisiusi pastoralės drabužiais, o meilė sprauste 
įsprausta į patį ankščiausią — Roman de la rose — apdarą. Nė vienos 
minties nerasi nuogos ir laisvos. Jos mažne nė negali judėti — tik be- 
galinėmis virtinėmis oriai ir rimtai žengia viena paskui kitą. 

Beje, retoriškai puošnių elementų nestinga ir vaizduojamojoje dai- 
lėje. Esama daugybės vietų, kurias būtų galima vadinti tapybine reto- 
rika. Pavyzdžiui, šventasis Jurgis Van Eycko tapytoje „„Kanauninko 
Van de Paelės madonoje“, pavedantis fundatorių Mergelės globai. 
Kaip aiškiai dailininkas mėgino antikizuoti tuos auksinius šarvus ir 
puošnų šalmą; koks glebiai retoriškas gestas; su kuriuo pasirodo šven- 
tasis. Arkangelas Mykolas Drezdeno triptike irgi dėvi tokiais perne- 
lyg išdailintais apdarais. Ir Paulio van Limburgo kūriniuose esama są- 
moningai įvestų retorinių elementų, — pavyzdžiui, pernelyg gausi, 
keista prabanga, su kuria pasirodo Trys Karaliai, nenuneigiamas eg- 
zotikos, teatrališkumo siekimas. 


Penkioliktojo šimtmečio poezija užvis geriausia tuomet, kai nemė- 
gina išreikšti jokių svarių minčių ir atsisako pastangų daryti tatai dar 
ir gražiai. Kai ji tiesiog iškelia prieš akis reginį, kuria nuotaiką. Jos 
poveikis pagrįstas formaliais elementais: vaizdu, intonacija, ritmu. Štai 
kodėl ji ne ką teišgali aukštų užmojų, ištvermės reikalaujančiuose kū- 
riniuose, kuriuose ritminės ir intonacinės savybės tėra antraeilės; už- 
tat ji gali atrodyti nauja tuose žanruose, kur svarbiausias dalykas — 
išorinė forma: rondo, baladėje, kurie perdėm remiasi lengva mintimi 
ir kurių stiprybė — vaizdai, intonacija, ritmas. Tai paprastos ir tiesio- 
giai vaizdžios liaudies dainos savybės; ten, kur autorinė poezija la- 
biausiai priartėja prie liaudies dainos, ji labiausiai kerinti. 

Keturioliktajame šimtmetyje įvyksta staigus lyrinės poezijos ir 
muzikos santykio pokytis. Ankstesniuoju periodu eilėraštis — ir ne 
vien lyrinis — buvo neatskiriamai susijęs su muzikiniu atlikimu; juk 
manoma, kad ir chansons de geste buvo dainuojamos: kiekviena de- 
šimties arba dvylikos skiemenų eilutė vis ta pačia gaida. Įprastas vi- 
duramžių lyrinio poeto tipas — tai poetas, kuris kuria ir eiles, ir mu- 
ziką joms. Keturioliktajame šimtmetyje taip dar daro Guillaume'as 
de Machaut. Jis įtvirtino ir labiausiai naudojamas savo laikų lyrines 
formas: baladę, rondo ir t. t.; jis atrado ir naują dėbat, poetinio gin- 
čo, formą. Machaut rondo ir baladės labai monotoniškos, jose ne- 
daug spalvų, dar mažiau minties; jos tokios galėjo būti, nes sudarė 
tik vieną poeto kūrybos pusę; muzikos lydimai dainelei tik geriau, 
jeigu ji nėra pernelyg ekspresyvi ir spalvinga; sakysim, kad ir šis pa- 
prastutis rondelis: 


Au departir de vous mon cuer vous lais 
Et je m'en vois dolans et esplourės. 
Pour vous servir, sans retraire jamais, 
Au departir de vous mon cuer vous lais. 
Et par m'ame, je n'arai bien ne pais 
Jusgu'au retour, einsi desconfortės. 

Au departir de vous mon cuer vous lais 
Et je m'en vois dolans et esplourės *!. 


[Išsiskirdamas su jumis, savo širdį jums palieku, / O pats einu pilnas 
skausmo ir apsiverkęs. / Kad jums tarnaučiau niekada nepavargdamas, 
/ Išsiskirdamas šu jumis; savo širdį jums palieku. / Prisiekiu savo sie- 
la, niekada neturėsiu ramybės, / Kol sugrįšiu toks nepaguodžiamas. / 
Išsiskirdamas su jumis, savo širdį jums palieku, / O pats einu pilnas 
skausmo ir apsiverkęs. ] 


Deschamps'as jau nebėra savo baladžių muzikos kūrėjas, jis kur 
kas spalvingesnis, kur kas gyvesnis nei Machaut, todėl dažnai įdomes- 
nis, bet prastesnio poetinio stiliaus. Žinoma, poetams nustojus patiems 
kurti muziką savo eilėms, skrajus, lengvas, mažne be turinio, dainuoti 
skirtas eilėraštis nenumiršta. Rondelis išlieka koks buvęs, sakysim, 
kad ir šis, Jeano Meschinot sukurtasis: 

M'aimerez - vous bien, 
Dictes, par vostre ame? 
Mais gue je vous ame 
Plus gue nulle rien, 
M'aimerez - vous bien? 
Dieu mit tant de bien 

En vous, gue c'est basme; 
Pour ce je me clame 
Vostre. Mais combien 
M'aimerez - vous bien? *5 

[Ar tikrai mane mylėsite, / Pasakykite, prisiekdama savo siela? / Už 
tai, kad myliu jus / Labiau už viską, / Ar tikrai mane mylėsite? / Die- 
vas suteikė jums / Tiek daug gėrio, kad tai balzamas; / Ir todėl aš va- 
dinuosi / Jūsų. Bet kiek / Jūs tikrai mane mylėsite?] 


Tyras, paprastas Christine de Pisan talentas itin tiko tokiems skra- 
jiems efektams išgauti. Eiliavo ji lygiai taip pat sklandžiai kaip ir visi 
jos amžininkai, labai mažai tevarijuodama formą ir mintį, monotoniš- 
kai ir ne itin spalvingai, tykiai ir ramiai, su lengvos, sąmojingos 
melancholijos priemaiša. Tai grynai literatūriniai eilėraščiai, intona- 
cijomis ir idėjomis visiškai kurtuaziniai. Jie verčia prisiminti ke- 
turioliktojo šimtmečio dramblio kaulo plokšteles, kuriose grynai kon- 
vencionaliu būdu nuolatos vaizduojami tie patys motyvai: medžioklės 
scena, motyvas iš „Tristano ir Izoldos“ arba iš Roman de la rose, — 

gracingi, kupini šaltokų kerų. Tačiau kai Christine švelni kurtuazija 
pataiko į liaudies dainos intonaciją, randasi kažkas tikrai tyra. 

Pasimatymas: 


Tu soies le trės bien venu, 

M 'amour, or m'embrace et me baise, 
Et comment t'es tu maintenu 

Puis ton depart? Sain et bien aise 
As tu estė tousjours? Ca vien 

Coste moy, te siė et me conte 
Comment t'a estė, mal ou bien, 

Car de ce vueil savoir le compte. 

— Ma dame, a gui je suis tenu 

Plus gue aultre, a nul n'en desplaise, 
Sachės gue desir m'a tenu 

Si court gu'oncgues n'oz tel mesaise, 

Ne plaisir ne prenoie en rien 

Loings de vous. Amours, gui cuers dompte, 
Me disoit: „Loyautė me tien, 

Car de ce vueil savoir le compte “. 


— Dont m'as tu ton serment tenu, 
Bon grė t'en scay, par saint Nicaise; 
Et puis gue sain es revenu 

Joye arons assez; Or t'apaise 

Et me dis se scez de combien 

Le mal gu'en as eu a plus monte 
Oue cil gu'a souffert le cuer mien, 
Car de ce vueil savoir le compte. 


— Plus mal gue vous, si com retien, 
Ay eu, mais dites sanz mesconte, 
Ouans baisiers en aray je bien? 
Car de ce vueil savoir le compte *. 


[ — Sveikas atvykęs, / Mano meile, tad apkabinki mane ir bučiuoki 
mane! / Kaip sekėsi tau, / Kai išvykai? Ar sveikas ir gyvas / Visada 
buvai? Eikš, / Sėskis greta ir pasakok, / Kaip tau sekėsi, ar gerai, ar 
blogai, / Nes noriu viską apie tai Žinoti. 

— Mano ponia, kurią branginu / Labiau už ką kita, neabejokite nė 
kiek, / Žinokite, kad ilgesys mane kankino, / Kad ir trumpas buvo iš- 
siskyrimas, / Nejaučiau jokio džiaugsmo / Toli nuo jūsų. Meilė, tram- 
danti širdis, / Man sakė: „Saugok ištikimybę man, / Nes noriu viską 
apie tai Žinoti“. 

— Kad savo priesaiką man tesėjai, / Malonu man patirti, prisiekiu 
šventuoju Nikoziju, / Be to, kad sveikas grįžai, / Labai džiaukimės; tad 
nurimk / Ir pasakyk, ar žinai, kiek / Tavo skausmą pranoko / Kančios, 
kurias kentėjo mano širdis, / Nes noriu viską apie tai Žinoti. 

— Labiau kenčiau nei jūs, tai tikrai, / Bet pasakykite man be apgaulės, / 
Kiek bučinių už tai aš sulauksiu, / Nes noriu viską apie tai Žinoti.) 


Netektis: 


Il a au jour d'ui un mois 
Oue mon ami s'en ala. 


Mon cuer remaint morne et colis, 
Il a au jour d'ui un mois. 


„A Dieu, me dit, je m'en vois“; 
Ne puis a moy ne parla, 
Il a au jour d'ui un mois **. 


[Šiandien jau mėnuo, / Kai mylimasis mane paliko. 

Mano širdis liūdna ir nuščiuvus, / Šiandien jau mėnuo. 

„Sudie, — tarė jis, — aš palieku tave“, / Ir daugiau man nieko nepa- 
sakė, / Šiandien jau mėnuo.] 


Atsidavimas: 


Mon ami, ne plourez plus; 

Car tant me faittes pitiė 

Oue mon cuer se rent conclus 
A vostre doulce amistiė. 
Reprenez autre maniere; 

Pour Dieu, plus ne vous doulez, 
Et me faittes bonne chiere: 

Je vueil guangue vous voulez. 


[Mielasis, jau neraudokite daugiau, / Nes taip mane sugraudinote, / 
Jog mano širdis pasiduoda / Jūsų mielai draugystei. / Elkitės kitaip, / 
Dėl Dievo, nesikamuokite daugiau, / Ir tepralinksmėja jūsų veidas: / 
Ir aš noriu to paties, ko ir jūs.) 


Švelnus, spontaniškas tų eilių moteriškumas, nevaržomas vyriškai 
svarių, fantastinių apmąstymų ir margų „Rožės romano“ puošmenų, da- 

ro jas mums tokias mielas. Perteikiama vienut viena, ką tik pajusta nuo- 
taika. Tema, vos suskambėjusi širdyje, be mąstymo pagalbos išsyk pa- 
virsta vaizdu. Tačiau dėl to šiai poezijai itin būdinga ir toji savybė, ku- 
ria pasižymi visų laikų muzika ir poezija, kai įkvėpimas remiasi vien 
akimirkos vizija: tema čia tyra ir stipri, daina prasideda skambiu ir tvir- 
tu lyg strazdo giesmė tonu, bet jau su pirmąja strofa poetas ar kompozi- 
torius viską ir pasako; nuotaika išblėsta, dėstymas pavirsta nevykusia re- 
torika. Tai vis tasai amžinas nusivylimas, kurį mums kelia vos ne visi 
penkioliktojo šimtmečio poetai. Štai pavyzdys iš Christine baladžių: 


Ouant chacun s'en revient de U'ost 
Pour guoy demeures tu derriere? 
Es si scez gue m'amour entiere 
T'ay baillėe en garde et depost *!. 


[Kai visi grįžta iš žygio, / Kodėl tu vis delsi sugrįžti? / Juk žinai, kad 
visą savo meilę / Patikėjau tavo apsaugai ir globai.) 


Turėtumėm tikėtis subtilios, viduramžiškai prancūziškos dvasios ba- 
ladės kaip baladė apie Lenorą. Tačiau poetė po šios įžangos daugiau ne- 
beturi ko pasakyti ir viską užbaigia dar dviem nereikšmingom strofom. 

Kaip naujai prasideda Froissart'o Le debat dou cheval et dou lev- 
rier [„„Arklio ir kurto pašnekesys“]|: 


Froissart d'Escoce revenoit 

Sus un cheval gui gris estoit, 

Un blanc levrier menoit en lasse. 
„Las“, dist le levrier, „je me lasse, 
Grisel, guant nous reposerons ? 

II est kheure gue nous mengons“ ?*. 


[Froissart'as iš Škotijos jojo namo / Raitas ant širmo žirgo, / Už pa- 
saito baltu kurtu vedinas. / ,,„(O varge, — tarė kurtas, — aš ilstu, / Sir- 
mi, kada gi mes ilsėsimės? / Jau laikas mums užkąsti“) 


Tačiau ši intonacija neišlaikoma, eilėraštis išsyk suglemba. Tema 
tik išvysta, bet neperdirbta į mintį. Temos kartais būna nuostabiai įtai- 

gios. Pierre'o Michault eilėraštyje Danse aux Aveugles regime žmo- 
niją, amžinai šokančią aplink Meilės, Laimės ir Mirties sostus *. Ta- 
čiau šios temos apdorojimas nuo pat pradžių yra prastesnis už viduti- 
nį. Anoniminė Exclamacion des os Sainct Innocent |,„Nekaltųjų vai- 
kelių kapinių kaulų aimana“] prasideda įžymiosiose kapinėse į krūvas 
sudėtų kaulų šauksmu: 


Les 0s sommes des povres trespassez, 
Cy amassez par monceaulx compassez, 
Rompus, cassez, sans reigle ne compas...?* 


[Mes esam vargšų numirėlių kaulai, / Čia suversti į krūvas, išbarstyti, / 
Sulaužyti, sudaužyti, be jokios tvarkos ir padriki...] 


Tokia įžanga tinkama niauriam mirusiųjų skundui pradėti; bet išei- 
na tiktai pats paprasčiausias memento mori, ir nieko daugiau. 

Viskas čia — vien paveikslų temos. Tapytojui tokia paskira vizija 
jau pati savaime teikia medžiagos kuo plačiausiam apdorojimui, bet 
poetui jos nepakanka. 


2l 

r penkioliktojo šimtmečio tapyba išraiškingumu visais atžvil- 

giais pranoksta literatūrą? Ne. Visuomet lieka sričių, kuriose 

literatūra turi daugiau ir labiau tiesioginių išraiškos priemonių 
nei vaizduojamoji dailė. Visų pirma tokia sritis yra pašaipa. Išskyrus 
atvejus, kai nusileidžia iki karikatūros, vaizduojamoji dailė įstengia iš- 
reikšti tik menkas komizmo galimybes. Komiški dalykai, pavaizduoti 
vien regimai, linkę vėlei pereiti rimtumo sferon. Tik ten, kur vaizduo- 
jant gyvenimą komizmo priemaiša labai maža, kur jis — tik priesko- 
nis, negožiantis pagrindinio patiekalo skonio, perteikimas vaizdu gali 
eiti koja kojon su žodine išraiška. Tokiu silpniausios potencijos komiz- 
mu galima laikyti žanrinę tapybą. 

Čia vaizduojamoji dailė dar visiškai savo valdose. 

Nežabotai nuodugnus detalių apdorojimas, kurį mes pripažinome 
esant penkioliktojo šimtmečio tapybos bruožu, nejučiomis pereina į 
jaukų smulkmenų pasakojimą, būdingą žanrinei tapybai. Flėmalle'io 
meistrui detalizavimas visiškai pavirto „žanru“. Jo dailidė Juozapas 
sėdėdamas daro pelėkautus *. Tarp manierų, kuriomis atvirą langą pa- 
lieka, indaują ar Židinį tapo Van Eyckas ir Robertas Campinas, plyti 
atstumas, skiriantis gryną tapybinę viziją nuo žanrinės tapybos. 

Bet jau ir šioje srityje žodis ūmai pasirodo besąs vienu matmeniu 
erdvesnis už atvaizdą. Prisiminkime dar sykį, kaip Deschamps'as ap- 


* Šiuo metu pasirodė, kad pelėkautai gali būti suprantami ir simboliškai. Pet- 
rus Lombardus, Sententiae lib. III, dist. 19, mini tokį posakį: Dievas padarė pe- 
lėkautus velniui, į kuriuos kaip jauką įdėjo žmogišką Kristaus kūną. (Aut. past.) 

rašinėja pilių grožį. Tie aprašymai buvo, tiesą sakant, nepavykę, jie be 
galo atsiliko nuo to, ką gebėjo pasiekti miniatiūros menas. Bet paly- 
ginkime dabar baladę, kurioje Deschamps'as lyg žanriniame paveiks- 
le aprašo, kaip jis pats sirgdamas guli savo skurdžioje Fismes'o pilai- 
tėje '. Pelėdos, varnėnai, varnos, žvirbliai, susisukę lizdus josios bokš- 
tuose, neleidžia jam pamiegoti: 


C'est une estrange melodie 

Oui ne semble pas grand deduit 

A gens gui sont en maladie. 
Premiers les corbes font scavoir 

Pour certain si tost gu'il est jour: 

De fort crier font leur pouoir, 

Le gros, le gresle, sanz sejour; 

Mieulx vauldroit le son d'un tabour 

Oue telz cris de divers oyseaulx, 

Puis vient la proie; vaches, veaulx, 

Crians, muyans, et tout ce nuit, 

Ouant on a le cervel trop vuit. 

Joint du moustier la sonnerie, 

Oui tout Uentendement destruit 

A gens gui sont en maladie. 


[Keista tai melodija, / Kuri, atrodo, nedidelis džiaugsmas / Žmonėms, 
kamuojamiems ligos. / Varnai pirmieji praneša žinią, / Kad netrukus 
išauš diena: / Rėkauja kiek tiktai išgali / Be perstojo dideli ir maži, / 
Tad mielesnis būtų būgno tratesys / Nei toks įvairių paukščių klege- 
sys; / Paskui prisideda galvijai: karvės, veršiai / Bliauja ir mauroja, ir 
taip visą naktį, / Kai galva perdėm tuščia. / O dar pridėkime ir varpų 
gaudesį, / Kuris varo iš proto / Žmones, kamuojamus ligos. ] 


Vakarais pasirodo pelėdos ir savo aimanomis gąsdina ligonį, žadin- 
damos jam mintis apie mirtį; 


C'est froit hostel et mal reduit 
A gens gui sont en maladie. 


[Tai šaltas ir blogas prieglobstis / Žmonėms, kamuojamiems ligos.) 

Vos tik bent kiek prasismelkia komizmo arba nors jaukaus pasa- 
kojimo atšvaitai, rikiavimo, vardinimo technika atrodo nebe tokia 
varginanti. Gyvas miestiškų papročių vaizdavimas, ilgas jaukus mo- 
terų tualetų aprašymas griauna monotoniją. Ilgame alegoriniame ei- 
lėraštyje L'espinette amoureuse * Froissart'as staiga pradžiugina jus 
išvardindamas maždaug šešiasdešimt vaikų žaidimų, kuriuos jis, bū- 
damas mažas berniukas, mėgo žaisti Valansjene *. Literatūrinis tar- 
navimas apsirijimo šėtonui jau prasidėjęs. Smaguriškų Zola, Huys- 
manso, Anatole'io France'o pietų prototipai randasi jau viduram- 
žiais. Kaip blizga barzdos, kai Deschamps'as ir Villonas laižosi jas 
po skanių kąsnelių. Kaip gardžiuodamasis aprašo Froissart'as Briu- 
selio bonvivanus, supančius storulį kunigaikštį Vaclovą per kautynes 
prie Baesweilerio; juos lydi tarnai su didžiulėm gertuvėm vyno prie 
balno gugos, su duona, sūriu, su lašišos, upėtakio, ungurio paštetais, 
vis dailiai suvyniotais į mažutėles servetėles; šitaip sustoję, jie kliu- 
do kautynių rikiuotei *. 

Dėl savo gebėjimo perteikti žanrinius paveikslus, to meto literatū- 
ra įstengia sueiliuoti net pačius kasdieniškiausius dalykus. Des- 
champs'as, nenusmukdamas žemiau savo įprasto poetinio lygio, gali 
eilėmis prašyti pinigų; keliose baladėse jis meldžia pažadėto iškilmių 
drabužio, malkų, arklio, nesumokėtos algos *. 

Nuo žanro tik vienas žingsnis iki keistenybės, burleskos, arba, jei 
norite, breughelybės. Ir šioje komizmo formoje tapyba dar prilygsta li- 
teratūrai. Breugheliškieji elementai apie 1400 m. mene jau visiškai įsi- 
tvirtinę. Jų turi Juozapas Dižone esančiame Broederlamo paveiksle 
„Pabėgimas į Egiptą“, miegantys kareiviai paveiksle „Trys Marijos 
prie kapo“, anksčiau priskirtas Hubertui van Eyckui **. Tyčia sugal- 
votomis keistenybėmis niekas neprilygsta Pauliui van Limburgui. 
Marijai lankant šventyklą, žiūrovas dėvi uolekties aukštumo kreivą 
burtininko kepurę ir sieksnines rankoves. Burleskiška jo krikštykla, 
papuošta trimis pamėkliškomis kaukėmis su iškištais liežuviais, bur- 
leskiškas ir Marijos bei Elzbietos figūrų įrėminimas, kuriame karžy- 


* Espinette čia reiškia vytelių narvą, kuriame penimi paukščiai. (Aut. past.) 

** Friedlinder, Die Altniederlčindische Malerei, I, p. 77, priskiria jį „anks- 
tyvojo Eycko stiliaus“ kūriniams. Paveikslas buvo Philippe'o de Commines'o 
nuosavybė. (Aut. past.) 

gis iš bokšto kaujasi su sraige, o kitas vyras stumia karutį su jame sė- 
dinčiu ir dūdmaišį pučiančiu paršeliu ?. 

Penkioliktojo šimtmečio literatūroje keistenybių esama kone kiek- 
viename puslapyje; tatai rodo jos įmantrus stilius, neįprasti ir fanta- 
stiniai jos alegorijų apdarai. Motyvai, kurie leis Breugheliui paleisti 
nuo saito savo fantaziją, pavyzdžiui, Gavėno ir Užgavėnių, Mėsos ir 
Žuvies dvikova, — penkioliktojo šimtmečio literatūroje jau labai 
mėgstami. Be galo breugheliška atrodo kad ir šmaikšti Deschamps'o 
vizija, kai sargybinis pulkus, susirinkusius Sluise žygio į Angliją, regi 
kaip žiurkių ir pelių kariuomenės stovyklą: 


„Avant, avant! tirez vous (ca. 

Je voy merveille, ce me semble“. 

— „Et guoy, guette, gue vois-tu ld?“ 
„Je voy dix mille rats ensemble 

Et mainte souris gui s'assemble 
Dessus la rive de la mer...“ 


[„Pirmyn, pirmyn! Eikite šen. / Man regis, aš matau stebuklą!“ — / „O 
ką gi, sarge, ten matai?“ — / „Matau dešimt tūkstančių žiurkių, kartu / 
Ir aibę pelių, kurios burias į krūvą / Ant jūros kranto...“| 


Kitą sykį jis nusiminęs ir išsiblaškęs sėdi rūmuose prie pietų stalo; 
staiga pastebi, kaip valgo rūmininkai: vienas kramto kaip kiaulė, ki- 
tas knebena kaip pelytė, vienas dantimis darbuojasi lyg pjūklu, kitas 
vaiposi, dar kito barzda šokčioja aukštyn ir žemyn, „valgydami jie vi- 
si atrodė kaip velniai“ *. 

Kai tik literatūra ima vaizduoti liaudies gyvenimą, ji savaime per- 
eina į tą sodrų, humoru atmieštą realizmą, kuriam netrukus buvo lem- 
ta taip suvešėti vaizduojamojoje dailėje. Chastellaino aprašytas varg- 
šas kaimietis, priglaudęs pasiklydusį Burgundijos kunigaikštį, atrodo 
tartum iš Breughelio paveikslo '. Pastoralė, vaizduojanti valgančius, 
geriančius ir flirtuojančius piemenis, nuo savo sentimentalios ir ro- 
mantinės pagrindinės temos retsykiais vis pasuka naujo, šiek tiek ko- 
miškai nuspalvinto natūralizmo taku. Dirbantys kaimiečiai Burgundi- 
j0s rūmų dailėje buvo mėgstami kaip truputėlį groteskiškas sieninių ki- 
limų motyvas *. Šiai sferai priklauso ir domesys skurdui, jau pradėjęs 

reikštis ir penkioliktojo šimtmečio literatūroje, ir vaizduojamojoje dai- 
lėje. Kalendorių miniatiūrose meiliai išryškinami pradilę pjovėjėlių 
kčliai rugiuose, o tapyboje — gailestingumo sulaukusių elgetų skar- 
malai. Čia prasideda linija, per Rembrandto graviūras ir Murillo elge- 
taujančius vaikus vedanti prie Steinleno gatvės tipų. 

Tačiau čia ir vėl į akis krinta dideli vaizdinio ir literatūrinio suvo- 
kimo skirtumai. Vaizduojamoji dailė jau įžvelgia elgetos tapybiškumą, 
taigi — formos kerus, o literatūra vis dar tebėra pilna elgetos vertini- 
mų — nesvarbu, ar užuojautos, ar gyrimų, ar plūdimų. Kaip tik plūdi- 
mai ir yra pirmosios literatūrinio realizmo užuomazgos vaizduojant 
skurdą. Viduramžių pabaigoje elgetos buvo tapę tiesiog šiurpia Dievo 
rykšte. Jų sielvartingi pulkai knibždėte knibždėjo bažnyčiose, riksmais 
ir šurmuliu trukdydami pamaldas; tarp jų buvo daug piktavalių, „vali- 
di mendicantes“. Paryžiaus Dievo Motinos katedros kapitula 1428 m. 
veltui mėgina išguiti juos už durų, tačiau ir vėliau teįstengia tik išstum- 
ti iš choro į bažnyčios navą ?. Deschamps'as nepailsdamas lieja savo 
neapykantą vargšams; visus juos jis laiko vienodais sukčiais ir apga- 
vikais: duokit jiems pylos, grūskit juos iš bažnyčios, karkit, deginkit 
juos! '? Nuo čia kelias ligi skurdo vaizdų šiuolaikinėje literatūroje re- 
gisi kur kas ilgesnis už tą, kurį teko nueiti vaizduojamajai dailei. Ta- 
pyboje vaizdas savaime prisipildė naujų pajautų, o literatūroje naujai 
subrendęs socialinis jausmas pirma dar turėjo susikurti visai naujas iš- 
raiškos formas. 

Ten, kur komiškieji elementai, silpnesni ar stipresni, šiurkštesni 
ar subtilesni, įžvelgiami pačiuose išoriniuose nutikimo elementuose, 
kaip, sakysim, žanriniuose vaizduose ir burleskose, — ten vaizduo- 
jamoji dailė galėjo prilygti žodžiui. Tačiau už šių ribų plytėjo komiz- 
mo sferos, visiškai neprieinamos vaizdinei išraiškai, nes spalvos ir 
linijos ten nieko neįstengė perteikti. Visur, kur komizmo paskirtis bu- 
vo pozityviai kelti juoką, taigi visuose taip vešliai sužėlusiuose 
skambaus kvatojimo plotuose — švanko, farso, pokšto, fablio, Žo- 
džiu, visose šiurkštaus komizmo formose, — literatūra buvo visaga- 
lė valdovė. Šitais gausiais vėlyvųjų viduramžių literatūros lobiais by- 
loja savita dvasia. 

Literatūra karaliauja ir lengvos šypsenos sferoje, ten, kur pašaipa 
suskamba savo aukščiausiais tonais, kur ji paliečia rimčiausius gyve- 
nimo klausimus — meilę ir savą kančią. Dirbtines, glotnias, nusidė- 

vėjusias kurtuazinio meilės eilėraščio formas sutaurino ir išgrynino 
ironijos priemaiša. 

Kur nekalbama apie erotiką, ironija dar tebėra negrabi ir naivi. 
1400 m. prancūzas retkarčiais dar griebiasi to atsargumo, kuris tebėra 
patartinas 1900 m. olandui, — jis vis pasisako, kad kalba ironiškai. 
Deschamps'as giria gerus laikus: viskas klostosi kuo puikiausiai, vi- 
sur vien taika ir teisingumas: 


L'en me demande chascun jour 
Ou'il me semble du temps gue voy, 
Et je respons: c'est tout honour, 
Loyautė, vėritė et foy, 

Largesce, prouesce et arroy, 
Charitė et biens gui-s ' advance 
Pour le commun; mais, par ma loy, 
Je ne dis pas guangue je pense. 


[Kasdien esu klausiamas, / Ką manau apie mūsų laikus, / O aš atsa- 
kau: klesti garbė, / Ištikimybė, tiesa ir dora, / Dosnumas, narsa ir tvar- 
ka, / Gailestingumas ir visų / Gerovė; bet, garbės žodis, / Nesakau to, 
ką iš tikrųjų manau.Į 


Arba kitos panašaus pobūdžio baladės pabaigoje: „Tous ces poins 
a rebours retien“ !' [„Visa tai sakydamas, manau priešingai“); ir tre- 
čioje, su refrenu „C'est grant pechiez d'ainsy blasmer Ie monde“ 
[„Didelė nuodėmė taip peikti pasaulį“): 


Prince, s'il est par tout generalment 
Comme je say, toute vertu habonde; 
Mais tel m'orroit gui diroit: „II se ment...“ V 


[Valdove, jei visur dedasi taip, / Kaip man žinoma, tai apstu visokių 
dorybių; / Bet kas nors man gali pasakyti: „Jis meluoja pats sau...“] 


Netgi antrosios penkioliktojo šimtmečio pusės šmaikštuolis vieną 
epigramą pavadina šitaip: „Soubz une meschante paincture faicte de 
mauvaises couleurs et du plus meschant peinctre du monde, par ma- 

niėre d'yronnie par maitre Jehan Robertet“ “ [„Po prastu paveikslu, 
nutapytu prastomis spalvomis ir prasčiausio pasaulyje tapytojo — iro- 
niškai meistras Jonas Robertet“]. 

Užtat kokia subtili jau gali būti ironija, kai paliečiama meilė. Tuo- 
met ji susimaišo su švelnia melancholija, alsiu švelnumu, kuris pen- 
kioliktojo šimtmečio senųjų formų kurtuazinį meilės eilėraštį padaro 
nauju dalyku. Išdžiūvusią širdį sudrėkina rauda. Pasigirsta balsas, dar 
negirdėtas žemiškos meilės sferose: de profundis. 

Tasai balsas skamba jaudulingame Villono šaipymesi iš savęs, pri- 
sidengus „/'amant remis et reniė“ [„„atstumto ir išvaryto meilužio“) fi- 
gūra, skamba ir alsiose iliuzijų išsižadėjimo dainelėse, kurias dainuo- 
ja Karolis Orleanietis. Tai juokas pro ašaras. „Je ris en pleurs“ [„Juo- 
kiuosi pro ašaras“] nebuvo vien Villono išradimas. Sena ir daugsyk 
kartota biblinė išmintis: „,Risus dolore miscebitur et extrema gaudii 
luctus occupat“ [„Juokas maišosi su skausmu ir džiaugsmo vietą pa- 
ima liūdesys“] '* — čia buvo naujai pritaikyta, ėmė reikšti naujus jaus- 
mus, įgijo subtilesnę ir kartėlio kupiną emocinę vertę. Alainas Char- 
tier, glotnusis rūmų poetas, šį motyvą gieda drauge su riteriu Othe'u 
de Grandsonu ir valkata Villonu. 


Je n'ay bouche gui puisse rire, 

Oue les yeulx ne la desmentissent: 
Car le cueur U'en vouldroit desdire 
Par les lermes gui des yeulx issent. 


[Mano lūpos negali juoktis, / Kad akys nepaneigtų šypsenos: / Mat šir- 
dis trokšta ją užginčyti / Ašaromis, trykštančiomis iš akių.) 


Arba nuodugniau, kalbėdamas apie nusiminusį meilužį: 


De faire chiere s'efforcoit 

Et menoit une joye fainte, 

Et d chanter son cueur forcoit 

Non pas pour plaisir, mais pour crainte, 
Car tousjours ung relaiz de plainte 
S'enlassoit au ton de sa voix, 

Et revenoit d son attainte 

Comme U'oysel au chant du bois V. 

[Nutaisyti linksmą veidą stengėsi / Ir visur rodė apsimestinį linksmu- 
mą, / Ir dainuoti savo širdį vertė / Ne iš smagumo, bet iš baimės, / Nes 
visada skundo atgarsis / Aidėjo jo balse, / Ir jis vis grįždavo prie savo 
sielvarto / Kaip paukštis prie miško giesmės.) 


Eilėraščio pabaigoje poetas išsižada savo kančios vagantų dainos 
maniera, kaip, sakysim, šitoje vietoje: 


Cest livret voult dicter et faire escripre 
Pour passer temps sans courage villain 
Ung simple clerc gue U'en appelle Alain, 
Oui parle ainsi d'amours pour oyr dire !“. 


[Šią knygą padiktavo ir užrašydino, / Norėdamas laiką praleisti ir be 
piktų užmačių, / Paprastas kunigas Alainas, / Kuris čia apie meilę kal- 
ba tik iš nuogirdų.) 


Karaliaus Renė begalinis kūrinys Cuer d'amours espris [Iš mei- 
lės liepsnojanti širdis“ ] baigiasi tuo pačiu tonu, tačiau daro fantastinį 
posūkį: kamerdineris ateina su žvake pasižiūrėti, ar poeto širdis nepra- 
dingusi; tačiau skylės jo šone neranda: 


Sy me dist tout soubzriant 
Oue je dormisse seulement 
Et gue n'avoye nullement 
Pour ce mal garde de morir V. 

[Jis tarė man šypsodamasis, / Kad ramiai sau miegočiau / Ir nė kiek 
nesibaiminčiau / Numirti nuo šitos ligos. ] 


Nauji jausmai suteikia gaivumo senosioms konvencinėms formoms. 
Įprastinės jausmų personifikacijos keliu niekas nenužengė taip toli 
kaip Karolis Orleanietis. Savo širdį jis regi kaip paskirą būtybę: 


Je suys celluy au cueur vestu de noir... 


[Aš tas, kurio širdis vilki juodai...] 

Senesnioji lyrika, net ir dolce stil nuovo, į personifikacijas žiūrėjo 
didžiai rimtai. Tačiau Orleaniečio kūryboje jau nebegalima nubrėžti 11- 
bos, skiriančios rimtumą nuo pašaipos: jo personifikacijos perdėtos, 
bet subtilus jausmas dėl to nepradingsta: 


Un jour d mon cueur devisoye 

Oui en secret d moy parloit, 

Et en parlant lui demandoye 

Se point d'espargne fait avoit 
D'aucuns biens guant Amours servoit: 
II me dist gue trės voulentiers 

La vėritė m'en compteroit, 

Mais gu'eust visitė ses papieres. 


Ouant ce m'eut dit, il print sa voye 
Et d'avecgues moy se partoit. 

Aprės entrer je le vėoye 

En ung comptouer gu'il avoit: 

La, de ca de lū guėroit, 

En cherchant plusieurs vieulx caiers 
Car le vray monstrer me vouloit, 
Mais gu'eust visitez ses papiers...“? 


[Vieną dieną kalbėjausi su savo širdim, / Kuri man paslapčiomis kuž- 
dėjo, / Ir šnekučiuodamasis aš ją paklausiau, / Ar nesukaupė ji kokių 
nors / Turtų, betarnaudama Meilei; / Ji atsakė man, kad labai mielai / 
Apsakysianti man teisybę, / Tik pirma turinti peržiūrėti savo popierius. 
Taip tarusi, ji leidosi į kelią / Ir išsiskyrė su manim. / Paskui mačiau 
ją įeinančią / Į jai priklausančią kontorą; / Ji rausėsi ten bei šen, / Var- 
tė daug senų sąsiuvinių, / Mat norėjo man parodyti tiesą, / Tik pirma 
turėjo peržiūrėti savo popierius. ] 


Cia persvara komizmo pusėje, o štai šiame eilėraštyje — daugiau 
rimtumo: 


Ne hurtez plus d l'uis de ma pensėe, 
Soing et Soucy, sans tant vous travailler,; 
Car elle dort et ne veult s'esveiller; 
Toute la nuit en peine a despensėe. 

En dangier est, s'elle n'est bien pansėe; 
Cessez, cessez, laissez la sommeiller; 

Ne hurtez plus ū V'uis de ma pensėe, 

Soing et Soucy, sans tant vous travailler... ** 


[Nesibelskite į mano minties duris, / Rūpesti ir Nerime, nesivarginki- 
te taip smarkiai, / Nes ji miega ir nenori pabusti, / Visą naktį ji pralei- 
do sielvartaudama. 

Jai gresia pavojus, jeigu ja nebus pasirūpinta, / Liaukitės, liaukitės, 
leiskite jai miegoti; / Nesibelskite į mano minties duris, / Rūpesti ir 
Nerime, nesivarginkite taip smarkiai... ] 


Švelniai liūdna kurtuazinės poezijos intonacija penkioliktojo šimt- 
mečio Žmogui įgijo dar aštresnį prieskonį, įmaišius į ją profanacijos 
elementų. Meilės reikalų perrengimas bažnytinėmis formomis tarnauja 
ne vien obsceniškoms metaforoms ir šiurkščiam nepagarbumui, kaip, 
sakysim, rinkinyje Cent nouvelles nouvelles. Jis suteikė formą ir pa- 
čiam švelniausiam, mažne elegiškam meilės eilėraščiui, sukurtam pen- 
kioliktajame šimtmetyje: L'amant rendu cordelier a U'observance 
d'amaurs. 

Įsimylėjėlių, kaip griežtos regulos dvasinio ordino, motyvas jau 
Karolio Orleaniečio draugų būryje davė akstiną atsirasti poetinei bro- 
lijai, kuri vadinosi „/es amoureux de I'observance“. Tam ordinui, ma- 
tyt, priklausė ir nežinomas poetas — ne Martialis d' Auvergne'as, kaip 
anksčiau buvo manyta *', — parašęs L'amant rendu cordelier. 

Vargšas nusivylęs įsimylėjėlis išsižada pasaulio ir ateina į keis- 
tą vienuolyną, kur priimami tik sielvarto prislėgti įsimylėjėliai, „/es 
amoureux martyrs“ [„„meilės kankiniai“]. Tykiame pašnekesyje su 
Prioru jis pasipasakoja švelnią savo atstumtos meilės istoriją ir yra 
raginamas ją pamiršti. Po viduramžišku satyros apdaru jau justi 
Watteau atmosfera ir Pjero kulto nuotaika, trūksta vien mėnesienos. 
„Ar ji nebuvo pratusi, — klausia Prioras, — svaidyti į jus meilius 
žvilgsnius ar praeidama tarstelti „Dieu gart“ [„Sergėk Die- 
ve“]?“ — „Taip toli niekados nebuvau nuėjęs, — atsakė įsimylėjė- 
lis, — tačiau naktį ištisas tris valandas prastovėjau prie josios du- 
rų, įsmeigęs žvilgsnį į laštaką“: 

Et puis, guant je oyoye les verriėres 
De la maison gui cliguetoient, 

Lors me sembloit gue mes priėres 
Exaussėes d'elle sy estoient. 


[O paskui, kai išgirdau, kaip subraškėjo / Namo skląsčiai, / Man pasi- 
vaideno, kad ji / Išklausė mano maldas.) 


„Ar buvote tikras, kad ji pastebėjo jus?“ — klausia Prioras. 


Se m'aist Dieu, j'estoye tant ravis, 
Oue ne savoye mon sens ne estre, 
Car, sans parler, m'estoit advis 

Oue le vent ventoit * sa fenestre 

Et gue m'avoit bien peu congnoistre, 
En disant bas: „Doint bonne nuyt“, 
Et Dieu scet se j'estoye grant maistre 
Aprės cela toute la nuyt. 


[Tepadeda man Dievas, buvau toks sužavėtas, / Kad nieko nebejau- 
čiau ir nesuvokiau, / Nes be žodžių man pasivaideno, / Kad vėjas su- 
judino jos langą / Ir kad galėjo ji mane lengvai pažinti, / Tyliai sa- 
kydama „labos nakties“. / Ir Dievas Žino, kaip džiaugiausi / Po to vi- 
są naktį.] 


Palaimos apimtas, jis kuo puikiausiai miegojo: 


Tellement estoie restaurė 

Oue, sans tourner ne travailler, 
Je faisoie un somme dorė, 

Sans point la nuyt me resveiller, 
Et puis, avant gue m'abiller, 


* Gal reikėtų skaityti boutoit? Plg. Alain Chartier, p. 549: „Ou se Ie vent me 
Jenestre boute / Dont il cuide gue sa dame U'escoute / S'en va coucher joyeulx...“ 
[„Arba, kai vėjas daužos į langą, / Jis mano, kad dama jį išklausė, / Džiūgauda- 
mas eina miegoti...“] (Aut. past.) 

Pour en rendre d Amours louanges, 
Baisoie troys fois mon oOrillier, 
En riant d par moy aux anges. 


[Taip atsigavau, / Jog nesivartydamas ir nesikamuodamas / Užmigau 
auksiniu miegu, / Nepabusdamas visą naktį nė karto, / O paskui, prieš 
rengdamasis, / Kad pagarbinčiau Meilę, / Triskart pabučiavau savo pa- 
galvę, / Palaimingai šypsodamasis.] 


Per iškilmingą jo priėmimą į ordiną jį atstūmusi dama apalpsta, ir 
jai 1š drabužio iškrinta emalio ašaromis nusagstyta auksinė širdelė, ku- 
rią jis buvo jai padovanojęs. 


Les aultres, pour leur mal couvrir 

A force leurs cueurs retenoient, 
Passans temps a clorre et rouvrir 

Les heures gu'en leurs mains tenoient, 
Dont souvent les feuillės tournoient 
Et signe de devocion; 

Mais les deulz et pleurs gue monoient 
Monstroient bien leur affection. 


[Kiti, norėdami nuslėpti savo skausmą, / Savo širdis prievarta tvardė, / 
Leido laiką, čia atsiversdami, čia vėl užversdami / Maldaknyges, ku- 
rias laikė rankose / Ir kurių lapus dažnai vartė / Pamaldumo ženklan; / 
Bet jų sielvartas ir liejamos ašaros / Aiškiai rodė jų jausmus.) 


Kai Prioras pačioje pabaigoje išdėsto kandidatui naująsias pareigas 
ir perspėja jį niekados nesiklausyti lakštingalos, niekados nemiegoti 
po „eglantiers et aubespines“ [„erškėtrožėm ir gudobelėm“], o svar- 
biausia — niekados nežiūrėti moterims į akis, eilėraštis pratrūksta rau- 
da, kuri išsilieja begaline strofų melodija, varijuojančia temą „Doux 
yeux“ [„„Meilios akys“']: 


Doux yeulx gui tousjours vont et viennent,; 
Doulx yeulx eschauffans le plisson, 


De ceulx gui amoureux deviennent... * 


I) 
“ 

Doux yeulx a cler esperlissans, 
Oui dient: C'est fait guant tu vouldras, 
A ceulx gui'ils sentent bien puissans... 


[Meilios akys, nepaliaujamai bėgiojančios šen ir ten, / Meilios akys, 
uždegančios širdis / Tų, kurie įsimyli... 


Meilios akys, spindintys perlai, / Kurie sako: „Bus taip, kaip tu no- 
ri“ — / Tiems, kurių galią jos jaučia...) 


Švelnus, alsus atsainios melancholijos tonas nejučiomis prasismel- 
kė į meilės literatūros penkioliktąjį amžių. Senoji ciniško moterų nie- 
kinimo satyra staiga prisisunkia visai kitokios, subtilesnės nuotaikos: 
kūrinyje Ouinze joyes de marriage ankstyvesnį šiurkštų tyčiojimąsi iš 
moterų sušvelnina tykaus nusivylimo ir liūdesio tonas, suteikdamas 
veikalui panašumo į šiuolaikines noveles, vaizduojančias šeimyninio 
gyvenimo kančias; mintys skrajos, lengvai reiškiamos; pašnekesiai, tu- 
rint galvoje piktas kūrinio užmačias, — pernelyg švelnūs. 

Visais klausimais, susijusiais su meilės išraiška, literatūra galėjo 
remtis šimtmečių senumo mokykla ir tokios skirtingos dvasios 
mokytojais kaip Platonas ir Ovidijus, trubadūrai ir vagantai, Dantė 
19 Jeanas de Meunas. O vaizduojamoji dailė šiuo atžvilgiu dar buvo 
nepaprastai primityvi ir ilgai tokia liko. Tik aštuonioliktajame šimt- 
metyje meilės vaizdavimas subtilumu ir išraiškingumu prisivijo mei- 
lės aprašymą. Penkioliktojo šimtmečio tapyba dar negebėjo būti nei 
frivoliška, nei sentimentali. Perteikti išdaigos ji dar nemoka. Viena- 
me prieš 1430 m. nežinomo meistro medžio lentelėje tapytame pa- 
veiksle pavaizduota mergelė Lysbet van Duvenvoorde: jos figūra to- 
kia griežtai ori, kad ji buvo laikoma altoriaus paveikslo fundatore. 
Tačiau banderolėje, kurią ji laiko rankoje, parašyta: „Mi verdriet 
lange te hopen, Wie is hi die syn hert hout open?“ [„Man pabodo il- 
gai laukti. Kas atvers man savo širdį?“]. Šitam menui pažįstamas 
skaistumas ir nešvankumas; tam, kas plyti tarp šių dviejų kraštutinu- 
mų, jis dar neturi išraiškos priemonių. Apie meilės gyvenimą jis ma- 
žai tekalba, o jei kalba — naiviomis ir nekaltomis formomis. Tačiau 
čia reikia vėlei prisiminti, kad didžioji dalis tokio pobūdžio kūrinių 
yra pradingusi. Būtų nepaprastai įdomu, jei galėtume nuogybę, Van 
Eycko pavaizduotą ,,„Moterų maudynėje“ arba to paties pavadinimo 

Rogiero paveiksle, kuriame du jauni vyrai juokdamiesi žiūri pro ply- 
šį (abu kūrinius aprašo Fazio), palyginti su Adomo ir Ievos figūro- 
mis Gento altoriuje. Pastarajame anaiptol nevisiškai atsisakyta ero- 
tinių elementų: pavaizdavęs mažas, pernelyg aukštai pūpsančias krū- 
tis, ilgas laibas rankas, šiek tiek atsikišusį pilvą, dailininkas, matyt, 
vis dėlto nuosekliai laikėsi moters grožį nusakančio konvencijų ko- 
dekso. Bet kaip naiviai jis visa tai nūtapė, nemėgindamas, 0 gal ir ne- 
įstengdamas nors kiek kerėti. Užtat kerėjimas turėtų būti esminis ma- 
žųjų „Meilės burtų“ elementas; šis paveikslas, apibūdinamas kaip 
„Jano van Eycko mokykla“ ?*, vaizduoja kambarį, kuriame mergina, 
nuoga, kaip ir dera raganaujant, burtais priverčia pasirodyti mylimą- 
ji. Čia regime tą paprastą nuogybės juslingumą, kurį vėliau matysi- 
me, žvelgdami į nuogas Cranacho figūras.. 

Nors paveiksluose juslinių kerų siekiama taip retai, tatai nebuvo 
perdėto drovumo padarinys. Vėlyvaisiais viduramžiais regime keistą 
smarkaus gėdos jausmo ir stulbinamo laisvumo priešpriešą. Pastara- 
jam pavyzdžių nereikia pateikinėti; jis byloja iš kiekvieno puslapio. O 
apie gėdos jausmą byloja, pavyzdžiui, kad ir tokia istorija. Per pačias 
baisiausias žudynes ir plėšimus aukoms paliekami marškiniai arba 
apatinės kelnės; Paryžiaus miestietis niekuo taip labai nesipiktina, kaip 
tuo, kad ši taisyklė buvo pažeista: „et ne volut pas convoitise gue on 
leur laissast neis leurs brayes, pour tant gu'ilz vaulsissent 4 deniers, 
gui estoit un des plus grans cruaultės et inhumanitė chrestienne ū aul- 
tre de guoy on peut parler“ * [„O gobšumas neleido palikti jiems net- 
gi kelnių, nors jos kainavo tik keturis dinarus, ir tai buvo vienas di- 
džiausių Žiaurumų ir krikščionių nežmoniškumų savo artimui, apie ko- 


* Prof. Hesselingas atkreipė mano dėmesį į tą aplinkybę, kad čia, be gėdos 
jausmo, įtakos galbūt turėjo ir kiti vaizdiniai, — ypač mintis, kad velionis be įka- 
pių negali pasirodyti Paskutiniame teisme, — ir kaip įrodymą pateikė man VII a. 
graikų autoriaus citatą (Johannes Moschus, cap. 78, Migne, Patrol. graeca, 
t. LXXXVII, col. 2933 D), kurią galbūt galima būtų paremti ir paralelėmis iš Va- 
karų bažnyčios tekstų. Kita vertus, reikia paminėti, kad vaizduojant Prisikėlimą 
miniatiūrose ir tapyboje, numirėliai iš kapų visados kyla nuogi. Nei teologija, 
nei dailė nesutarė klausimu, ar per Paskutinį teismą Žmonės bus nuogi, ar apsi- 
darę; plg. G. G. Coulton, Art and the Reformation, Oxford, 1925, p. 255—258. 
Bazelio katedros šiauriniame portale kaip tik matome prisikėlusius žmones, ku- 
rie velkasi drabužius, ruošdamiesi stoti į Paskutinį teismą. (Aut. past.) 


ŽODIS IR VAIZDAS 395 


kį tik galima kalbėti“]. Turint galvoje anuomet viešpatavusias gėdos 
sąvokas, ypač įstabu, kad moters nuogybei, taip menkai dar tevaizduo- 
tai dailėje, ramiai buvo leidžiama rodytis gyvuosiuose paveiksluose. 
Per visus įžengimus į miestus buvo rodomi personnages, nuogos dei- 
vės ar nimfos, Dūrerio regėtos, Karoliui V įžengiant į Antverpeną 
1520 m. ** Tokie personnages buvo rodomi tam tikrose vietose ant su- 
kaltų pakylų, kartais — netgi vandenyje, kaip, sakysim, sirenos, ku- 
rios, „foutes nues et ėchevelėes ainsi comme on les peint“ [„visai nuo- 
gos ir palaidais plaukais, kaip jos vaizduojamos paveiksluose“], plau- 
kiojo palei tiltą Lejės upėje Pilypui Gerajam įžengiant į Gentą 
1457m.*> Populiariausias šitų vaidinimų siužetas buvo Pario teismas. 
Tuose reginiuose ieškoti dera ne graikų grožio pajautos ir ne lėkštos 
begėdystės, o vien naivaus, liaudiško juslingumo. Jeanas de Roye to- 
kiais žodžiais aprašo sirenas, kurios, Liudvikui XI 1461 m. įžengiant 
į Paryžių, stovėjo netoliese: nuo Nukryžiuotojo tarp dviejų plėšikų: „Et 
si y avoit encores trois bien belles filles, faisans personnages de se- 
raines toutes nues, et leur veoit on le beau tetin droit, separė, rond et 
dur, gui estoit chose bien plaisant, et disoient de petiz motetz et ber- 
geretes; et prės d'eulx jouoient plusieurs bas instruments gui 
rendoient de grandes melodies“ ** [„Ir dar buvo trys dailios merginos, 
vaidinančios visai nuogas sirenas, ir buvo matyti gražios, stačios, lais- 
vos, apvalios ir standžios krūtys, ir tai buvo malonus reginys, ir jos de- 
klamavo įvairius motetus ir pastorales, o greta jų skambėjo daug bo- 
sinių instrumentų, grojančių skambias melodijas“). 

Molinet pasakoja, kaip patiko žmonėms žiūrėti į Pario teismą per 
Pilypo Gražiojo įžengimą į Antverpeną 1494 m.: „mais le hourd oū les 
gens donnoient le plus affectueux regard fut sur U'histoire des trois dėes- 
ses, gue U'on vėoit au nud et de femmes vives“ *! [„bet ant pakylos, į 
kurią mieliausiai Žiūrėjo Žmonės, buvo pavaizduota trijų deivių istori- 
ja, o deivės buvo nuogos ir vaidinamos gyvų moterų“|. Kokia tolima 
buvo tyro grožio pajauta, kai 1468 m. Rijselyje per Karolio Narsiojo 
įžengimą į miestą ta pati tema buvo pateikta kaip parodija: Venera bu- 
vo nutukusi, Junona — perkarusi, o Minerva — kuprota; ir visos trys 
ant galvų dėvėjo aukso karūnas! ** Nuogi pasirodymai buvo įprasti dar 
ir gerokai peržengus šešioliktojo šimtmečio slenkstį: 1532 m. Rene per 
Bretanės kunigaikščio įžengimą galima buvo išvysti nuogus Cererą ir 
Bakchą *?, ir netgi Vilhelmui Oraniečiui 1578 m. rugsėjo 16 d. įžen- 

giant į Briuselį, buvo patiekta Andromeda, „een ionghe maeght, met 
ketenen ghevetert, also naeckt als sy van moeder lyve gheboren was; 
men soude merckelyck geseydt hebben, dattet een marberen beeldt 
hadde geweest“ [„jauna mergina, surakinta grandinėmis, tokia nuoga, 
kokią ją motina pagimdė; tikrai būtum galėjęs pasakyti, kad tai — 
marmuro statula“|, — taip rašo Johanas Baptista Houwaertas, rengęs 
šituos tableaux *? [paveikslus]. 


Beje, vaizdinio išraiškingumo tapyboje atsilikimas, palyginti su li- 
teratūra, nėra būdingas vien mūsų ligi šiol jau aptartoms sritims: ko- 
mizmui, sentimentalumui, erotikai. Šio išraiškingumo riba prieinama 
tuomet, kai jis grindžiamas nebe vien ta perdėtai vizualine nuostata, 
kuri, mūsų nuomone, apskritai lėmė to meto tapybos pranašumą prieš 
literatūrą. Kai tik prisireikia šio to daugiau nei vien tiesioginio ryškaus 
realybės paveikslo, šis tapybos pranašumas pamažu išgaruoja, ir stai- 
ga pasirodo, koks pagrįstas buvo Michelangelo priekaištas: tasai me- 
nas stengiasi išsyk pavaizduoti daugybę daiktų, kurių ir vienas būtų 
pakankamai reikšmingas, kad derėtų jam skirti visas jėgas. 

Dar sykį grįžkime prie kurio nors Jano van Eycko paveikslo. Jo me- 
nas nepranokstamas, kol jis žvelgia iš arti, kol darbuojasi, sakytumėm, 
su mikroskopu: kai vaizduoja veido išraišką, drabužių audinius, bran- 
gakmenius. Čia pakanka vien tobulai skvarbaus žvilgsnio. Bet kai tik 
išvystąją tikrovę prireikia bent šiek tiek apibendrinti, kaip, sakysim, 
vaizduojant pastatus ir kraštovaizdžius, ima ryškėti trūkumai, nors 
ankstyvosios perspektyvos kerai ir labai žavūs: pradeda stigti sąryšio, 
matomos šiokios tokios išdėstymo silpnybės. Ir juo sąmoningiau pa- 
veikslas turi būti komponuojamas, juo daugiau laisvės turima, sutei- 
kiant siužetui vaizdinę formą, — juo labiau šios spragos ryškėja. 

Niekas nesiginčys, kad iliuminuotų valandų knygų kalendoriniai 
lakštai pranoksta tuos, kuriuose vaizduojami Šventosios istorijos įvy- 
kiai. Ten pakako tiesioginio suvokimo ir atpasakojimo. Tačiau, norint 
sudėstyti svarbų veiksmą, perteikti daugelio Žmonių sujudimą, dar bu- 
vo reikalinga ritminės sandaros ir vienovės pajauta, kitados turėta 
Giotto, o paskui vėlei pagauta Michelangelo. Bet penkioliktojo šimt- 
mečio dailės esmė buvo įvairovė. Tik ten, kur pati įvairovė tampa vie- 
nove, pasiekiamas didžios harmonijos įspūdis, —— kaip „Avinėlio 
garbinime“. Ten iš tiesų esama ritmo, neprilygstamai smarkaus ritmo, 

triumfuojančio ritmo, kurį sukuria centro link žengiantys pulkai. Ta- 
čiau jis atrastas sakytumei matematinio surikiavimo keliu, gimęs iš pa- 
čios įvairovės. Kompozicijos sunkumų Van Eyckas išvengia, viską 
vaizduodamas vien griežtos rimties būklėje; jo pasiekta harmonija yra 
ne dinaminė, bet statinė. 

Čia pirmiausia ir esama didelio atstumo, skiriančio Rogierą van der 
Weydeną nuo Van Eycko. Rogieras, ieškodamas ritmo, pats save ribo- 
ja; Jam ne visada pavyksta ritmą surasti, tačiau jis vis dėlto stengiasi. 

Kita vertus, iškilniausi Šventosios istorijos siužetai turėjo griežtą, 
seną vaizdavimo tradiciją. Pačiam dailininkui nebereikėjo ieškoti sa- 
vojo paveikslo sandaros *!. Kai kurios tų temų mažne savaime diktavo 
ir ritminę struktūrą. Apraudojimo, nuėmimo nuo kryžiaus, piemenėlių 
pagarbinimo ritmas radosi tarytum savaime. Užtenka prisiminti kad ir 
Pietos temos paveikslus: Rogiero van der Weydeno, saugomą Madri- 
de, Avinjono mokyklos — Luvre ir Briuselyje, Petro Christo, Geertge- 
no tot Sint Janso, iliuminaciją iš Belles heures d'Ailly **. 

O jeigu scena darosi gyvesnė, kaip vaizduojant tyčiojimąsi iš Kris- 
taus, kryžiaus nešimą, Karalių pagarbinimą, — tuomet kompozicijos 
sunkumai padidėja, ir dėl to dažniausiai randasi tam tikras paveikslo 
neramumas, vieningumo stoka. Ir jei tik bažnytinė ikonografinė nor- 
ma visai palieka menininką bėdoje, jis darosi kone bejėgis. Jau ir Dir- 
ko Boutso bei Gerardo Davido tapytos teismų scenos, dar vis dėlto 
diktuojančios tam tikrą iškilmingą išdėstymą, yra gana silpnos kom- 
pozicijos požiūriu. Nedaili ir nevykusi kompozicija darosi Levene 
esančiame „Šventojo Erazmo kankinime“, vadinamame „/et dermwin- 
derken“ [„žarnelių išplėšimu“], ir Briugėje saugomame žirgų suplė- 
šyto „Šventojo Ipolito kankinime“. Ten nevykusios paveikslo sąrangos 
įspūdis tiesiog atgrasus. 

O kai tenka vaizduoti niekados neregėtas fantazijas, penkioliktojo 
šimtmečio dailė nusmunka iki juokingumo. Didįjį tapybos meną nuo 
tokio juokingumo saugojo jo griežtos temos, tačiau knygų iliuminaci- 
jos negalėjo išvengti visokių literatūros peršamų mitologinių ir alego- 
rinių fantazijų vaizdavimo. Geras pavyzdys čia yra Christine de Pisan 
sukurtos smulkmeniškos mitologinės fantazijos Epirtre d'Othėa d Hec- 
tor “ [„Otėjos laiškas Hektorui“] iliustracija. Tai didžiausia bejėgys- 
tė, kokią tik galima įsivaizduoti. Graikų dievai dėvi šermuonėlių man- 
tijas arba Burgundijos iškilmių apdarus, o jiems už nugarų — didžiu- 

liai sparnai; visas sumanymas ir išraiška niekam tikusi: ir Minas, ir 
vaikus ryjantis Saturnas, ir apdovanojimus dalinantis Midas atrodo 
vienodai paikai. Tačiau vos iliuminatoriaus širdis gali atsigauti, kai jis 
antrajame plane vaizduoja piemenuką su avytėmis arba kalvelę su kar- 
tuvėmis ir ratu, grįžta ir įprastinis meistriškumas *. Čia yra šių daili- 
ninkų vaizduojamosios galios riba. Laisvai kurdami vaizdus jie galų 
pagalėj daugmaž tokie pat riboti kaip ir poetai. 

Alegorinis vaizdavimas įvarė fantaziją į akligatvį. Alegorija vaiz- 
dą ir mintį prirakina vieną prie kito. Vaizdas negali būti laisvai kuria- 
mas, nes turi tobulai perteikti mintį, o minties skrydis yra varžomas 
vaizdo. Fantazija įprato kiek įmanoma tiksliau paversti mintį vaizdu, 
nesirūpindama stiliaus pajauta. Temperantia [Susivaldymas] nešioja 
ant galvos laikrodį, nusakantį jo esmę. Epitre d'Othėa iliuminatorius 
tam tikslui paprasčiausiai panaudojo tą patį sieninį laikrodį, kurį pa- 
kabino ant sienos ir vaizduodamas Pilypą Gerąjį **. Tokiam iš prigim- 
ties skvarbaus žvilgsnio stebėtojui kaip Chastellainas ėmus vaizduoti 
savo išgalvotas alegorines figūras, jos išeina be galo dirbtinės. Saky- 
sim, pasiteisinime, pridėtame prie drąsaus politinio eilėraščio Le dit de 
vėritė ** [ „Tiesos žodis“], jis regi keturias jį kaltinančias damas. Tų da- 
mų vardai — Indignation, Rėprobation, Accusation, Vindication [Pik- 
tinimasis, Smerkimas, Kaltinimas, Kerštingumas]. Štai kaip poetas ap- 
rašo antrąją *": „Ceste dame droit-cy se monstroit avoir les conditions 
seures, raisons moult aguės et mordantes; grignoit les dens et machoit 
ses lėvres; niguoit de la teste souvent; et monstrant signe d'estre ar- 
gučresse, sauteloit sur ses pieds et tournoit U'un costė puis cd, U'autre 
costė puis la; portoit maniėre d'impatience et de contradiction,; le 
droit oeil avoit clos et Vautre ouvert; avoit un sacą plein de livres de- 
vant lui, dont les uns mit en son escours comme chėris, les autres jet- 
ta au loin par despit; deschira papiers et feuilles; guayers jetta au feu 
fėlonnement; rioit our les uns et les haisoit; sur les autres cracha par 
vilennie et les foula des pieds; avoit une plume en sa main, pleine 
d'encre, de laguelle roioit maintes ecritures notables...; d'une espon- 
ge aussy noircissolt aucunes ymages, autres esgratinoit aux ongles... 
et les tierces rasoit toutes au net et les planoit comme pour les mettre 
hors de mėmoire; et se monstroit dure et felle ennemie d beaucoup de 
gens de bien, plus volontairement gue par raison“ [„„Toji dama, pasi- 
rodo, kėlė sunkias sąlygas ir dėstė labai aštrius ir kandžius argumen- 

tus; griežė dantimis ir kramtė lūpas; dažnai kinkavo galva; o rodyda- 
ma, kad įrodinėja, mindžiukavo nuo vienos kojos ant kitos ir vis grę- 
Žiojosi čia į vieną, čia į kitą pusę; ji nekantravo ir priešgyniavo; deši- 
nioji jos akis buvo užmerkta, o kairioji — atmerkta; priešais ją buvo 
maišas, pilnas knygų, kurių vienas ji krovėsi sterblėn kaip itin mielas, 
o kitas su neapykanta svaidė šalin; ji plėšė popierius ir lakštus; įnir- 
tingai mėtė į ugnį sąsiuvinius; vieniems šypsojosi ir juos bučiavo, į ki- 
tus šlykščiai spjaudė ir trypė juos kojomis; rašaluotoje rankoje laikė 
plunksną, kuria braukė dažną žymų rankraštį...; kai kuriuos piešinius 
užtepdavo kempine, kitus draskė nagais... o dar kitus išskusdavo ir su- 
naikindavo, idant visai ištrintų iš atminties; ji buvo piktas ir klastin- 
gas daugelio dorų žmonių priešas, ir tai labiau malonumo negu proto 
skatinama“]. Kitoje vietoje jisai regi, kaip Dame Paix [Dama Taika), 
išskleidusi ir aukštai švystelėjusi savo apsiaustą, pavirsta į keturias 
naujas damas: Paix de coeur, Paix de bouche, Paix de semblant, Paix 
de vray effet ** [Širdies taiką, Žodžio taiką, Apsimestinę taiką, Tikrą- 
ją taiką]. Dar kitoje jo alegorijoje pasirodo moterų figūros tokiais var- 
dais: ,Pesanteur de tes pays, Diverse condition et gualitė de tes divers 
peuples, L'envie et haine des Francois et des voisines nations“ [„„Tavo 
kraštų rimtis, Skirtinga tavo įvairių tautų padėtis ir dalis, Prancūzų ir 
gretimų tautų pavydas ir neapykanta“|, — tarytum būtų įmanu alego- 
rija paversti politinį vedamąjį straipsnį *. Kad visos tos figūros ne pa- 
matytos, bet išgalvotos, net per daug akivaizdžiai rodo tas faktas, jog 
savo vardus jos laiko įrašytus banderolėse; Chastellainas tuos įvaiz- 
džius semiasi ne iš savo gyvos fantazijos, bet tiesiog vaizduojasi juos 
tarytum paveiksle ar vaidinime. 

Veikale La mort du duc Philippe, mystėre par maniėre de lamenta- 
tion [„Kunigaikščio Pilypo mirtis, misterija raudos pavidalu“| poetas 
savo kunigaikštį regi kaip brangių tepalų butelį, ant virvelės nukarusį 
iš dangaus; žemė savo krūtimi išpenėjo tą butelį **. Molinet regi Kris- 
tų kaip pelikaną (įprastas tropas), ne vien savo krauju penintį savo vai- 
kus, bet ir plaunantį juo mirties veidrodį *!. 

Gražus įkvėpimas čia dingęs; tai tik žaismė ir nevykęs gudragal- 
viavimas, išsisėmusi dvasia, laukianti naujo apvaisinimo. Veiksmui 
įrėminti nuolatos vis naudojamas sapno motyvas beveik niekados ne- 
turi tų itin vykusių tikrų sapno elementų, kurių aptinkame Dantės ir 
Shakespeare'o veikaluose. Dažnai net nemėginama iki galo kurti iliu- 

zijos, kad poetas savo vaizdinius išvydo kaip vizijas; Chastellainas 
pats vadina save „!'inventeur ou le fantasieur de ceste vision“ ** [„šios 
vizijos išradėju ir kūrėju“). 

Išdžiūvusiame alegorinių vaizdų lauke vien pašaipa dar įstengia iš- 
leisti gyvų daigų. Tik tuomet, kai alegorija atmiešiama humoru, ji da- 
ro įspūdį. Deschamps'as klausia daktarą, kaip laikosi dorybės ir tei- 
singumas: 


Phisicien, comment fait Droit? 

— Sur m'ame, il est en petit point... 
— Oue fait Raison? — 

— Perdu a son entendement, 

Elle parle mais faiblement, 

Et Justice est toute ydiote...“ 


[Daktare, kaip laikosi Teisė? / — Prisiekiu savo siela, nekaip.../ — O 
kaip Protas? / — Prarado bet kokią nuovoką, / Kalba, bet nerišliai, / 
O Teisingumas visai pakvaišo...) 


Skirtingos fantazijos sferos maišomos daiktan be jokio stiliaus. Nė- 
ra keistesnio produkto už politinį pamfletą pastoralės apdarais. Neži- 
nomas poetas, save vadinąs Bukarijum (Bucarius), savo kūrinyje Le 
Pastoralet piemenaičių poezijos spalvomis perteikė visus Burgundijos 
giminės šmeižtus prieš Orleaniečius: Orleanietis, Jonas Bebaimis ir vi- 
sa jų išdidi ir nuožmi palyda pasirodo kaip švelnūs piemenys. Tai bent 
Leeuwendalio gyventojai! Piemenų marškiniai išmarginti lelijomis ar- 
ba piestu stojančiais liūtais; esama „bergiers d long jupel“ [„,„piemenų 
ilgomis palaidinėmis“], — šitaip vadinami dvasininkai **. Piemuo Tri- 
stiferis, kitaip sakant — Orleanietis, atiminėja iš kitų duoną ir sūrį, 
obuolius ir riešutus, dūdeles ir avių skambalėlius; tiems, kurie mėgi- 
na priešintis, jis grūmoja stora piemens lazda. Bet paskui pats tokia 
piemens lazda ir užmušamas. Kartais autorius mažne užmiršta savo 
niaurias užmačias ir įsileidžia į saldžiausią pastoralę, paskui pieme- 
niškas fantazijas keistai sutrikdo pikti politiniai šmeižtai “*. Ir čia dar 
nerasime nė kvapo Renesansui būdingo saiko ir skonio. 

Įmantrybės, už kurias amžininkai gyrė Molinet kaip išmoningą 
rhėtorigueur [retorių] ir poetą, mums regisi kaip paskutinis šių raiš- 

kos formų išsigimimas prieš pat galą. Jis smaginasi pačiomis nesko- 
ningiausiomis žodžių žaismėmis: „Et ainsi demoura U'Escluse en 
paix gui lui fut incluse, car la guerre fut d'elle excluse plus solitaire 
gue rencluse“ *“ [„Ir taip Sluisas liko gyventi taikoje, kuri jam pri- 
derėjo, nes karas buvo nuo jo atitolintas, vienišesnis nei atsiskyrė- 
lis“]. Savojo moralizuojamo prozinio Roman de la rose perpasakoji- 
mo įžangoje jis žaidžia savo pavarde Molinet. „Et affin gue je ne per- 
de Ie froment de ma labeur, et gue la farine gue en sera molue puisse 
avoir fleur salutaire, j'ay intencion, se Dieu m'en donne la grace, 
de tourner et convertir soubz mes rudes meulles le vicieux aux ver- 
tueux, le corporel en U'espirituel, la mondanitė en divinitė, et souve- 
rainement de la moraliser. Et par ainsi nous tirerons le miel hors de 
la dure pierre, et la rose vermeille hors de poignans espines, oū nous 
trouverons grain et graine, fruict, fleur et feuille, trės souefve odeur, 
odorant verdure, verdoyant floriture, florissant nourriture, nouris- 
sant fruit et fructifiant pasture“*" („Kad perniek nenueitų mano triū- 
so kviečiai ir kad iš jų sumalti miltai atneštų išganymą, ketinu, jei 
tik Dievas bus maloningas, sumalti savo rupiomis girnomis ydą į do- 
rybę, kūniška į dvasiška, pasaulietiška į bažnytiška ir suteikti visam 
tam aukštą moralę. Ir šitaip mes išgausime medaus iš kieto akmens 
ir skaisčiai raudoną rožę iš spygliuotų erškėčių, o ten rasime grūdą 
ir sėklą, vaisių, žiedą ir lapą, malonų kvapą, kvapnų žalumyną, ža- 
liuojantį žydėjimą, žydintį maistą, maistingą vaisių ir derlingą gania- 
vą“|. Kaip dvelkia tatai epochos pabaiga, kaip visa tai nusidėvėję! 
Tačiau amžininkas kaip tik tuo žavėjosi kaip naujove; viduramžių 
poezijai žaidimas žodžiais, tiesą sakant, buvo nežinomas, ji daugiau 
žaidė vaizdais. Pavyzdžiui, kad ir Olivier de la Marche'as, Molinet 
dvasios giminaitis ir gerbėjas: 


La prins fiėvre de souvenance 

Et catherre de desplaisir, 

Une migraine de souffrance, 
Colicgue d'une impascience, 

Mal de dens non d soustenir. 

Mon cueur ne porroit plus souffrir 
Les regretz de ma destinėe 

Par douleur non accoustumėe “*. 

[Ten apniko mane prisiminimų karštligė / Ir nemalonumų sloga, / Kan- 
čios migrena, / Nekantrumo dieglys, / Nepakeliamas dantų skausmas. / 
Mano širdis jau nebeištvers daugiau / Mano likimo vargų, / Neįpratu- 
si prie tokių kančių). 


Meschinot dar tebėra toks pat išvėsusios alegorijos vergas kaip ir 
La Marche'as; Prudence ir Justice [Apdairumas ir Teisingumas] yra 
jojo Lunettes des princes [,„„Valdovų akinių“] stiklai, Force [Galia] — 
rėmai, Temperance [Susivaldymas] — vinutė, viską laikanti vienam 
daikte. Raison [Protas] įteikia poetui tuos akinius drauge su naudoji- 
mosi instrukcija; atsiųstas dangaus, Raison įsiskverbia į jo dvasią ir 
taikosi puotauti, bet pamato, kad viską ten jau sugadinusi Desespoir 
[Neviltis] ir kad nebėra nieko „pour disner bonnement“ * [„kas tiktų 
geriems pietums“. 

Atrodo, kad visur — vien išsigimimas ir nykimas. Ir vis dėlto tai 
tie laikai, kai naujoji Renesanso dvasia jau dvelkia, kur tik jai patin- 
ka. Kurgi tad didysis naujas įkvėpimas ir naujoji tyra forma? 

epradedančio skleistis Humanizmo ir atmirštančios viduram- 

žių dvasios santykis anaiptol nėra toks paprastas, kaip mes lin- 

kę jį vaizduotis. Mums, regintiems tuodu kultūros komplek- 
sus ryškiai atsiskyrusius vieną nuo kito, atrodo, tarytum imlumas am- 
žinajai antikos jaunystei ir viso viduramžiško minčių raiškos apara- 
to atmetimas atėjo kaip koks apreiškimas. Tarytum protai, mirtinai 
nukamuoti alegorijų ir liepsningo stiliaus, staiga būtų turėję suvok- 
ti: ne, ne tai, o štai tai! Tarytum auksinė klasikos harmonija būtų tu- 
rėjusi ūmai sušvisti jiems prieš akis kaip išsigelbėjimas, tarytum jie 
būtų turėję pulti į glėbį antikai su įkarščiu žmogaus, atradusio savo 
sielos išganymą. 

Tačiau taip nėra. Pačiame viduramžių minties sodo viduryje, tarp 
gausiai sužėlusios senosios augmenijos, pamažu kalėsi klasicizmo dai- 
gai. Iš pradžių tai — formalus fantazijos elementas. Didžiu nauju įkvė- 
pimu tatai tampa tik vėliau, o dvasia ir išraiškos formos, kurias mes įpra- 
tę laikyti senomis, viduramžiškomis, ir tuomet dar nenumiršta. 

Norint visa tai gerai suprasti, reikėtų nuodugniau, nei čia mums įma- 
noma, įsigilinti į Renesanso kilimą, — ir ne Italijoje, o Prancūzijoje, 
krašte, buvusiame derliausia dirva visam tam, kas sudarė nuostabius tik- 
rai viduramžiškos kultūros lobius. Žvelgiant į Italijos kvatročentą kaip 
į didingą vėlyvųjų viduramžių gyvenimo kituose kraštuose priešprieša, 
susidaro bendras darnumo, džiugumo ir laisvės, tyrumo ir skambumo 
įspūdis. Tų savybių visuma laikoma Renesansu, o galbūt ir traktuojama 
kaip naujųjų laikų ženklas. Tačiau, pasidavus neišvengiamai vienašališ- 

kai nuostatai, kuri lydi kiekvieną istorinį vertinimą, pamirštame, kad ir 
penkioliktojo šimtmečio Italijoje kultūros gyvenimo pamatai dar tebe- 
buvo grynai viduramžiški, kad net ir pačiuose Renesanso protuose vi- 
duramžių bruožai kur kas giliau įsirėžę, nei mes juos paprastai pastebi- 
me. Mūsų vaizdiniuose dominuoja Renesanso tonacija. 

O jeigu vienu žvilgsniu apmesime penkioliktojo šimtmečio prancū- 
zų-burgundų pasaulį, pagrindinis įspūdis bus toks: niauri pagrindinė 
nuotaika, barbariška prabanga, keistos ir perdėtos formos, nusidėvė- 
jusi fantazija, — žodžiu, vien paskutines dienas gyvuojančios vidu- 
ramžių dvasios požymiai. Šiuokart pamirštama, kad ir čionai Renesan- 
sas smelkiasi visais keliais; tik jis dar nedominuoja, dar nepakeitęs pa- 
grindinės nuotaikos. 

Ir įsidėmėtina tai, kad nauji dalykai iš pradžių ateina kaip nauja 
forma ir tik vėliau pavirsta tikrai nauja dvasia. 

Pačiame senųjų gyvenimo požiūrių ir gyvenimo santykių vidury- 
je randasi naujosios klasicistinės formos. Humanizmo pradžiai nerei- 
kėjo nieko daugiau, tik būrelio mokytų vyrų, kurie šiek tiek daugiau 
nei įprasta rūpintųsi švaria lotynų kalba ir klasikine sakinio sanda- 
ra. Toks būrelis suklesti apie 1400 m. Prancūzijoje; jį sudaro keli 
dvasininkai ir aukšti valdininkai: Jeanas de Monstreuilis, Rijselio ka- 
tedros kanauninkas ir karaliaus sekretorius, Nicolas de Cleman- 
ges'as, įžymusis reformatoriškai nusiteikusios dvasininkijos vado- 
vas, Gontier Colis, Ambrozijus de Miliisas, abu, kaip ir pirmasis, 
slaptieji valdovų sekretoriai. Jie rašo vieni kitiems dailius ir orius hu- 
manistų laiškus, niekuo nenusileidžiančius vėlesniems šio žanro pro- 
duktams: nei tuščia minties bendrybe, nei dirbtiniu reikšmingumu, 
nei iškankinta sakinių konstrukcija ir neperprantama raiškos manie- 
ra, nei pagaliau mokslingų niekų pamėgimu. Jeanas de Monstreuilis 
gilinasi į klausimą, ar orreolum ir scedula reikia rašyti su „h“, ar be 
„h“, svarsto, kaip reikia vartoti „k“ lotyniškuose žodžiuose. „Jeigu 
Jūs man nepadėsite, garbingasai mokytojau ir broli, — rašo jis Cle- 
manges'ui ', — mano geras vardas bus žuvęs, būsiu kone mirties nu- 
sipelnęs. Ka tik pastebėjau, kad paskutiniame laiške savo viešpačiui 
ir tėvui, Kamerrijko [Kambrė] vyskupui, vietoj aukštesniojo laipsnio 
proprior, vis per tą amžiną plunksnos skubėjimą ir lengvabūdystę, 
parašiau proximior! Tiktai ištaisykit, nes mūsų nedraugai ims iš to 
pamfletuose šaipytis“ '. Kaip matome, laiškai skiriami viešumai. 


NAUJOS FORMOS RADIMASIS 4()5 


jie — mokytos literatūrinės pratybos. Tikrai humanizmo dvasios ku- 
pinas ir jo ginčas su bičiuliu Ambrozijum, kaltinusiu Ciceroną prieš- 
taringumu ir Ovidijų kėlusiu aukščiau už Vergilijų *. 

Viename laiške jis jaukiai aprašo Charlieu vienuolyną netoli Sen- 
lis, ir įsidėmėtina, kaip jis, viduramžiška maniera paprasčiausiai pa- 
sakodamas, ką ten galima pamatyti, staiga darosi kur kas maloniau 
skaitomas. Kaip žvirbliai pietauja drauge refektoriume, ir net kylan- 
čios abejonės, ar karalius davęs beneficiją vienuoliams, ar paukš- 
čiams; kaip karetaitė elgiasi, lyg būtų abatas, kaip sodininko asilas 
prašąs laiško autorių ir jo savo laiške nepamiršti; visa tai gyva ir Žža- 
vu, bet nėra specifiškai humanistiška *. Prisiminkime, kad Jeanas de 
Montreuilis ir Gontier Colis yra tie patys, kurie mums jau žinomi kaip 
karšti Roman de la rose gerbėjai ir 1401 m. Cour d'amours nariai. Argi 
tatai nerodo, koks išorinis gyvenimo elementas dar buvo tasai anksty- 
vasis Humanizmas? Iš esmės tai ne kas kita, kaip smarkesnė viduram- 
žių mokyklinės erudicijos apraiška, nedaug tesiskirianti nuo mėgini- 
mų atgaivinti klasikinį lotynizmą, kuriuos regime Alcuino ir jo sekėjų 
pastangose Karolio Didžiojo laikais, o paskui vėl — dvyliktojo šimt- 
mečio prancūzų mokyklose. 

Nors šis pirmasis prancūzų Humanizmas, taip ir neradęs tiesiogi- 
nių tos veiklos tęsėjų, suklesti nedideliame jį puoselėjusių vyrų būre- 
lyje, jis jau tvirtai susijęs su didžiuoju tarptautiniu dvasios sąjūdžiu. 
Petrarca Jeanui de Montreuiliui ir jo bičiuliams jau yra iškilus pavyz- 
dys. Ir Coluccio Salutatį, Florencijos kanclerį, antrojoje keturiolikto- 
jo amžiaus pusėje įvesdinusį naująją lotyniškąją retoriką į valstybės 
aktų kalbą, jis ne vieną sykį mini ?. Bet Petrarca, jei galima taip saky- 
ti, Prancūzijoje dar suvokiamas viduramžių dvasios akimis. Jis buvo 
asmeninis ankstesniosios kartos pirmųjų protų bičiulis: poeto Philip- 
pe'o de Vitri, filosofo ir politiko Nicolas Oresme'o, auklėjusio sosto 
įpėdinį (Karolį V); atrodo, Petrarca bus pažinojęs ir Philippe'a de Mė- 
ziėres'ą. O tie vyrai, nors Oresme'o idėjose ir esama daug naujo, kad 
ir kaip žiūrėsi, nėra humanistai. Jeigu, kaip spėjo Paulinas Paris“, Ma- 
chaut Peronne d'Armentiėres, išsiilgusiai poetinio meilės ryšio, įkvė- 
pimo teikė ne vien Eloizos (Heloise), bet jau ir Lauros pavyzdys, tuo- 
met Le Voir-Dit yra dėmesio vertas liudijimas, kaip kūrinys, kuriame 
mes visų pirma įžvelgiame modernių idėjų gimimą, vis dėlto galėjo 
būti stimulas grynai viduramžiškam veikalui atsirasti. 

Beje, argi mes paprastai nesame linkę į Petrarcą ir Boccaccio žvelg- 
ti tik moderniu aspektu? Mūsų akimis — ir pagrįstai — jie yra pirmieji 
atnaujintojai. Bet visai neturime pagrindo manyti, kad jie, pirmieji hu- 
manistai, keturioliktajame šimtmetyje buvo lyg ir ne savo vietoje. Juo- 
lab kad Petrarca ir Boccaccio už Italijos ribų viduramžių pabaigoje vi- 
sų pirma buvo išgarsėję ne liaudies kalba parašytais raštais, kuriems bu- 
vo lemta padaryti juos nemirtingus, bet lotyniškaisiais veikalais. 
Petrarca savo amžininkams visų pirma buvo Erasmus avant la lettre [dar 
nesubrendęs Erazmas], įvairiapusis gero skonio traktatų apie gyvenimą 
ir moralę autorius, didysis laiškų rašytojas, romantiškas antikos gerbė- 
jas — sprendžiant iš veikalų De viris illustribus [,„Apie įžymiuosius vy- 
rus“] ir Rerum memorandarum libri [„„Atmintinų dalykų knygos“]. Jo 
nagrinėjamos temos dar visiškai derėjo viduramžių dvasiai: De con- 
temptu mundi, De otio religiosorum, De vita solitaria [Apie panieką 
pasauliui, Apie vienuolių ramybę, Apie vienišą gyvenimą]. Antikos di- 
dvyrių aukštinimas jo veikaluose kur kas artimesnis devynių Preux * 
garbinimui, nei būtumėm linkę manyti. Visai nėra labai keista, kad Pet- 
rarca palaikė ryšius su Geertu Groote. Arba kad Jeanas de Varennes'as, 
Saint Liė fanatikas **, kratydamasis įtarimų erezija, šaukiasi Petrarcos 
autoriteto ' ir iš Petrarcos perima naujos maldos tekstą: Tota caeca chris- 
tianitas [Visa akloji krikščionija). Tai, ką Petrarca reiškė savo laikams, 
Jeanas de Montreuilis nusako žodžiais „devotissimus, catholicus ac ce- 
leberrimus philosophus moralis“ * [„maldingiausiasis, katalikiškas ir 
įžymusis moralės filosofas“]. Net raudą netekus Šventojo Kapo, šią gry- 
nai viduramžišką idėją, Dionyzas Kartūzas dar gali perimti iš Petrarcos: 
„Bet kadangi Pranciškaus stilius retoriškas ir sunkus, verčiau perteik- 
siu jo žodžių prasmę, o ne formą“ *. 

Anksčiau minėtoms pirmųjų prancūzų humanistų klasikinės litera- 
tūros pratyboms Petrarca davė dar vieną ypatingą stimulą, pašaipiai 
pareiškęs, kad oratorių ir poetų nesą ko ieškoti už Italijos ribų. Šito 
prancūzų šviesuomenė negalėjo pakęsti. Nicolas de Clemanges'as ir 
Jeanas de Montreuilis karštai priešinasi tokiai nuomonei !?. 

Boccaccio darė panašią įtaką kaip ir Petrarca, tiktai siauresnėje 
srityje. Jis buvo garbinamas ne kaip „Dekamerono“ autorius, o kaip 





* Žr. šios knygos p. 85 
** Žr. šios knygos p. 245 

„le docteur de patience en adversitė“ [„kantrybės mokytojas neda- 
lioje“], kaip De casibus virorum illustrium [„„Apie įžymiųjų vyrų ne- 
gandas“]-1r De claris mulieribus [,„Apie garsias moteris“] autorius. 
Šitais keistais rinkiniais, pasakojančiais apie žmogaus lemties nepa- 
stovumą, Boccaccio pasidarė lyg ir koks Fortūnos impresarijus. Šiuo 
aspektu „messire Jehan Bocace“ [„mesirą Giovannį Boccaccio“] su- 
vokia ir juo seka Chastellainas '!'. Le Temple de Bocace — šitaip jis 
pavadina savo itin keistą traktatą apie visokius tragiškus savo laikų 
likimus, kuriame, mėgindamas paguosti nedalios ištiktą Anglijos ka- 
ralienę Margaritą, šaukiasi pagalbon šio „noble historien“ [„kilnaus 
istoriko“] dvasią. Anaiptol nevalia sakyti, kad vis dar tokie viduram- 
žiški penkioliktojo šimtmečio burgundai ne visai ar net neteisingai 
suprato Boccaccio. Jie užčiuopė didžiai viduramžišką jo pusę, kurią 
mums gresia pavojus pamiršti. 

Bekylantis prancūzų Humanizmas skiriasi nuo italų Humanizmo 
ne tiek siekiais ar nuotaika, kiek skoniu ir erudicija. Prancūzams tie- 
siog ne taip lengvai sekasi pamėgdžioti antiką kaip tiems, kurie gi- 
mę po Toskanos dangum ar Koliziejaus ūksmėje. Tiesa, mokytieji vy- 
rai jau anksti išmoko tobulai naudotis klasikiniu lotyniškų laiškų sti- 
liumi. Tačiau pasauliečiai autoriai dar neperpratę mitologijos ir 
istorijos subtilybių. Machaut, kuris, nors ir dvasinio luomo, vis dėl- 
to ne mokslininkas ir laikytinas pasaulietiniu poetu, beviltiškai pai- 
nioja septynių išminčių vardus. Chastellainas Pelėjo neskiria nuo Pe- 
lijo, La Marche'as — Protėjo nuo Peiritojo. Le Pastoralet autorius 
kalba apie „/e bon roy Scypion d'Afrigue“ [„gerąjį karalių Scipioną 
Afrikietį“], Le Jouvencel autoriai žodį politigue kildina iš tolo ir 
neva graikų kalbos žodžio „icos, gardien, gui est d dire gardien de 
pluralitė“ V [„icos, sargas, tai yra — daugumos sargas“). 

Ir vis dėlto jų kūriniuose pro grynai viduramžišką alegorinę formą 
retsykiais vis prasimuša klasikinė vizija. Net ir tokio iškreiptai pieme- 
naitiško veikalo kaip Le Pastoralet autorius dievo Silvano aprašyme 
ir maldoje Panui pateikia tarytum kvatročento šviesos atšvaitą, nors 
paskui ir vėlei risnoja išmintomis savo senojo kelio vėžėmis "?*. Kaip 
Janas van Eyckas kartais į savo grynai viduramžiškomis akimis tapy- 
tus paveikslus įterpia klasicistinių architektūros formų, taip ir rašyto- 
jai, kol kas formaliai ir kaip puošmenas, mėgina perimti antikinius 
bruožus. Kronikininkai mėgina jėgas, Livijaus maniera kurdami poli- 

tines ir karo kalbas, contiones, arba pasakoja apie stebuklingus Žženk- 
lus, prodigia, nes Livijus tatai irgi darė '*. Juo nerangiau antikinės for- 
mos mėgdžiojamos, juo daugiau mes iš to galime patirti, kaip vyko pe- 
rėjimas iš viduramžių į Renesansą. Šalono vyskupas Jeanas Germai- 
nas stengiasi pavaizduoti 1435 m. Atrechto taikos kongresą glaustu, 
raiškiu romėnų stiliumi. Trumpais sakiniais, gyvu vaizdumu jis, ma- 
tyt, taikėsi padaryti tokį pat įspūdį kaip Livijus; tačiau iš to išeina tik 
visiška antikinės prozos karikatūra, sykiu ir pompastiška, ir naivi; li- 
nijos čia tokios, kokiomis nupieštos mažosios figūrėlės iš kurios nors 
valandų knygos kalendorinio lakšto, bet stilius nevykęs !*. Požiūris į 
antiką dar nepaprastai keistas. Per Karolio Narsiojo laidotuvių iškil- 
mes Nansi jaunasis Lotaringijos kunigaikštis, Karolio nugalėtojas, at- 
vyksta atiduoti paskutinės pagarbos priešo palaikams, apsivilkęs ge- 
dulo apdaru „d !'antigue“, tai yra su ilga, juosmenį siekiančia aukso 
barzda, šitaip vaidindamas vieną iš devynių preux ir pabrėždamas sa- 
vo triumfą. Su tokiais maskaradiniais apdarais jis meldžiasi ketvirtį 
valandos !*. 

Antika prancūzų protams apie 1400 m. sutampa su sąvokomis rhė- 
torigue, orateur, poesie [retorika, oratorius, poezija]. Jų nuomone, la- 
biausiai pavydėtinas antikos tobulumas — tai įmantri forma. Visi tie 
penkioliktojo šimtmečio ir šiek tiek ankstesni poetai, leisdami byloti 
savo širdžiai ir iš tikrųjų turėdami ką pasakyti, rašo sklandžius, papra- 
stus, dažnai sodrius, o kartais — ir švelnius eilėraščius. Bet jeigu pri- 
reikia, kad būtų labai labai gražu, poetas prikaišioja mitologijos, įman- 
trių lotynizmų ir pasijunta esąs rAėtoricien [retorius]. Christine de Pi- 
san mitologinį eilėraštį nuo įprastų savo kūrinių pabrėžtinai skiria kaip 
„balade pouėtigue“ !' [„poetinę baladę“]. Siųsdamas savo veikalus 
plunksnos broliui ir gerbėjui Chauceriui, Eustae'as Deschamps'as ku- 
ria tiesiog neįmanomą pseudoklasikinį kratinį: 


O Socrates plains de philosophie, 

Senegue en meurs et Anglux en pratigue, 
Ovides grans en ta poeterie, 

Bries en parler, saiges en rethorigue 
Aigles tres haulz, gui par ta thėorigue 
Enlumines le regne d'Eneas, 

L'Isle aux Geans, ceuls de Bruth, et gui as 

Semė les fleurs et plantė le rosier, 
Aux ignorans de la langue Pandras *, 
Grant translateur, noble Geffroy Chaucier! 


A toy pour ce de la fontaine Helye 
Reguier avoir un buvraige autentigue, 
Dont la doys est du tout en ta baillie, 
Pour rafrener d'elle ma soif ethigue, 
Oui en Gaule seray paralitigue 
Jusgues a ce gue tu m'abuveras V*. 


[O Sokratai, kupinas filosofijos, / Papročių Seneka ir praktikos angle, / 
Didysis poezijos Ovidijau, / Iškalbingasis retorikos išminčiau, / Auk- 
štai sklandąs ore, savo teorija / Apšviečiąs Enėjo karalystę, / Milžinų 
salą, Bruto salą, pasėjęs / Ir pasodinęs rožes, / Neišmanantiems Pan- 
daro kalbos, / Didis vertėjau, kilnusis Geffroy Chauceri! /... / Užtat iš 
tavęs, Helikono šaltinio, / Trokštu gerti tyrą gėrimą, / Kurio latakas ta- 
vo žinioje, / Kad numalšinčiau savo dorovinį troškulį, / Nes Galijoje 
būsiu paralitikas, / Kol tu mane pagirdysi.] 


Čia pradžia to, kas netrukus suvešės kaip juokinga kilniosios pran- 
cūzų kalbos lotynizacija, iš kurios tyčiosis Villonas ir Rabelais !?. Šis 
stilius aptinkamas poetų korespondencijoje, dedikacijose ir kalbose, 
kitaip sakant, — visur, kur tik rūpinamasi, kad būtų itin gražu. Tuo- 
met Chastellainas prabyla apie „vostre trės-humble et obėissante ser- 
ve et ancelle, la ville de Gand“ [jūsų nuolankų ir klusnų tarną ir bau- 
džiauninką Gento miestą“], apie „/a viscėrale intime douleur et tribu- 
lation“ [„gilų vidinį skausmą ir gėlą“], La Marche'as — apie „nostre 
francigėne locution et langue vernacule“ [„„mūsų vietinę prancūzišką 
ir liaudišką kalbą“], Molinet — apie „abreuvė de la doulce et mellif- 
lue liguer procedant de la fontaine caballine“, „ce vertueux duc sci- 
pionigue“, „gens de muliėbre courage“ *V [„pagirdytą saldžiu ir lyg 


* Pandaras kaip tarpininkas svarbų vaidmenį vaidina būtent Chauccrio apsa- 
kyme apie Troilą ir Kresidę; panašu, kad iš čia kilo anglų kalbos žodis pander — 
„piršlys, sąvadautojas“. (Aut. past.) 

medus tekančiu gėrimu iš žirgų šaltinio“, „šį dorybingą scipionišką 
kunigaikštį“, „„moteriškos drąsos vyrus“). 

Tie rafinuotos rhėtorigue [retorikos] idealai nėra vien grynai lite- 
ratūrinės išraiškos, bet sykiu — ir net labiau — aukštesnio literatūri- 
nio bendravimo idealai. Visas Humanizmas — kaip kitados buvo ir 
trubadūrų poezija — yra visuomeninis žaidimas, pašnekesio forma, 
aukštesnės gyvenimo formos siekis. Net šešioliktojo ir septyniolikto- 
jo šimtmečio mokytųjų vyrų korespondencija anaiptol neatsisako šių 
elementų. O Prancūzija šiuo požiūriu užima tarpinę padėtį tarp Itali- 
jos ir Nyderlandų. Italijoje, kur kalba ir mintis buvo mažiausiai nuto- 
lusios nuo tikros, tyros antikos, humanistinės formos galėjo būti be di- 
delių pastangų įtrauktos į natūralią aukštesniojo liaudies gyvenimo rai- 
dą. Šiek tiek didesnė išraiškos lotynizacija italų kalbai mažne nebuvo 
prievartavimas. Humanistinė klubų dvasia kuo puikiausiai pritapo prie 
visuomenės papročių. Italų humanistas atstovauja laipsnišką italų liau- 
dies kultūros suklestėjimą, o sykiu — ir pirmąjį modernaus Žmogaus 
tipą. O Burgundijos žemės visuomenės dvasia ir forma dar buvo tokia 
viduramžiška, kad naujesnės ir grynesnės išraiškos siekis įsikūnyti ga- 
lėjo tiktai visiškai senovine retorių gildijų forma. Kaip bendrijos, jos 
tėra viduramžių brolijų tąsa, o jomis bylojanti dvasia atsinaujinusi gry- 
nai išoriniu ir formaliu požiūriu. Tiktai biblinis Erazmo humanizmas 
duoda pradžią moderniai kultūrai. 

Prancūzijoje, išskyrus pačias šiaurines josios sritis, senovinio reto- 
rių gildijų aparato nebūta, tačiau ir jos individualesni nobles rhėtori- 
ciens [kilnūs retoriai] nėra panašūs į italų humanistus. Jie dar išsau- 
goję daug viduramžių dvasios ir formų. 

Kas gi penkioliktojo šimtmečio prancūzų literatūroje įkūnija nau- 
jąsias idėjas? Ne pompastiški sunkių draperijų klostėmis uždangstyto 
Burgundijos idealo skelbėjai: Chastellainas, La Marche'as, Molinet. 
Tiesa, kaip tik jie drauge su alegorija garbino ir oratorystę, o drauge 
su iškilniu stiliumi — lotynizmus. Tik ten, kur jie atitrūksta nuo savo 
įmantraus idealo ir ima kurti ar rašyti apie tai, kas slegia jiems širdį, 
jie darosi paskaitomi, o sykiu ir modernesni. Ateitį žadėjo ne klasiciz- 
mas, bet nesivaržymas. Lotynizacijos ir klasicizmo siekiai buvo ne sti- 
mulas, o stabdys. Tad modernesni buvo dvasios ir formos požiūriu pa- 
prasti autoriai, nors kaip tik jie dar laikėsi viduramžiškų schemų. To- 

kie buvo Villonas, Coguillart'as, Henri Baude'as, Karolis Orleanietis 
ir L'amant rendu cordelier autorius. 

Pompastišku Burgundijos stiliumi buvo žavimasi anaiptol ne vien 
pačių kunigaikščių žemėse. Jeanas Robertet (1420— 1490), trijų kuni- 
gaikščių de Bourbonų ir trijų Prancūzijos karalių sekretorius, Geor- 
ges'ą Chastellainą, flamų kilmės burgundą, laikė tauraus poezijos me- 
no pažiba. Iš to Žavėjimosi radosi literatūrinis susirašinėjimas, galįs 
būti ką tik pareikšto teiginio iliustracija. Norėdamas susipažinti su 
Chastellainu, Robertet tarpininku pasitelkia tokį Montferrant'ą, kuris, 
kaip dėdės, Burgundijos kunigaikščio, rūmuose augančio jauno Bour- 
bono auklėtojas, gyveno Briugėje. Jam Robertet nusiuntė du Chastel- 
lainui skirtus laiškus, vieną lotynišką, kitą prancūzišką, o drauge — ir 
pompastišką pagiriamąją odę senyvam rūmų kronikininkui ir poetui. 
Kadangi pastarasis ne išsyk priėmė pasiūlymą leistis į literatūrinį su- 
sirašinėjimą, Montferrant'as pagal seną receptą sutaisė žodingą para- 
ginimą. Jam, girdi, pasirodžiusios „/es Douze Dames de Rhėtorigue“ 
[„dvylika retorikos damų“], kurių vardai buvę Science, Eloguence, 
Gravitė de Sens, Profonditė [,„Mokslas, Iškalba, Rimtumas, Giliamin- 
tiškumas“] ir t. t. Šitai pagundai Chastellainas pasidavė, ir apie tas 
Douze Dames de Rhėtorigue sukasi šios trijulės laiškai *!: beje, neil- 
gai trukus, Chastellainui tatai pabodo, ir jis nutraukė susirašinėjimą. 

Robertet rašiniuose regime pseudomodernią lotynizaciją pačiu pai- 
kiausiu pavidalu. „J'ay estė en aucun temps en la case nostre en re- 
pos, durant une partie de la brumale froidure“ [„„Kurį laiką ilsėjausi 
mūsų namuose, kol truko tam tikras drėgnas persišaldymas“], taigi kol 
sirgo sloga **. Tokios pat paikos ir jo hiperbolės, kuriomis jis reiškia 
savo susižavėjimą. Pagaliau sulaukęs poetinio laiško iš Chastellaino (iš 
tikrųjų kur kas geresnio už jo paties poeziją), jis rašo Montferrant'ui: 


Frappė en U'oeil d'une clartė terrible 
Attaint au coeur d'ėloguence incrėdible, 
A humain sens difficile d produire, 

Tout offusguiė de lumiėre incendible 
Outre percant de ray presgu'impossible 
Sur obscur corps gui jamais ne peut luire, 
Ravi, abstrait me trouve en mon dėduire, 
En extase corps gisant d la terre, 

Foible esperit perplex d voye enguerre 
Pour trouvęr lieu te oportune yssue 
Du pas estroit oū je suis mis en serre, 
Pris d la rets gu 'amour vraye a tissue. 


[Apakintas baisios šviesos, / Užgautas į širdį neįtikėtinos iškalbos, / 
Sunkiai sukuriamos Žmogaus protu, / Visai apžlibintas gaisrą kelian- 
čios šviesos, / Be to, dar ir veriančios beveik neįmanomu spinduliu / 
Tamsų kūną, kuris niekada negali šviesti, / Sužavėtas, sujaudintas esu, 
apimtas malonumo, / Mano kūnas tyso ant žemės ekstazėje, / Silpnas 
protas per daug sutrikęs, kad kelio ieškotų, / Kad rastų vietą ir palan- 
kią išeitį / Iš ankštos perėjos, kurion esu įspraustas, / Sugautas tink- 
lais, kuriuos tikra meilė nuaudė.| 


O toliau jis rašo jau proza: „Oū es I'oeil capable de tel objet visible, 
Uoreille pour ouyr le haut son argentin et tintinabule d'or?“ [„Kur akis, 
kuri išvystų tokį regimą daiktą, ausis, kuri išgirstų tokį aukštą, sidabri- 
nį garsą ir auksinį skambesį?“] Ir ką gi apie tai sako Montferrant'as, 
„amy des dieux immortels et chėri des hommes, haut pis Ulixien, plein 
de melliflue faconde“ [„„nemirtingųjų dievų bičiulis ir žmonių numylė- 
tinis, iškili Uliso krūtinė, pilna medutekės iškalbos“]? „N'est-ce replen- 
deur ėguale au curre Phoebus?“ |[„„Ar tai ne spindesys, prilygstąs Febo 
spindesiui?“] Argi tai ne puikiau už Orfėjo lyrą, „/a tube d'Amphion, 
la Mercuriale fleute gui endormyt Argus“ |„„Amfiono ragą, Merkurijaus 
fleitą, užmigdžiusią Argą“]? Ir t. t., ir t. t. 

Į koją su tokia kraštutine pompastika žengia gilus autoriaus nusi- 
žeminimas, kuriuo šie poetai ištikimai laikosi viduramžių kanonų. Ir 
ne tik jie; visi jų amžininkai dar paiso šios formos. La Marche'as vi- 
liasi, kad jo Mėmoires bus galima pritaikyti kaip menkesnius žiedelius 
vainikui, savo darbą lygina su briedžio atrajojimu. Molinet prašo vi- 
sus „orateurs“ išmesti iš jo veikalų kas nereikalinga. Commines'as vi- 
liasi, kad Vienne arkivyskupas, kuriam jis rašo savo kūrinį, galės juo 
pasinaudoti lotyniškuose raštuose **. 

Poetiniame Robertet, Chastellaino ir Montferrant'o susirašinėjime 
regime, kaip naujojo klasicizmo paauksavimai tiktai prilipdyti prie 
grynai viduramžiško paveikslo. Ir vis dėlto tasai Robertet yra viešėjęs 
Italijoje, „en Ytalie, sur gui les respections du ciel influent aornė par- 

ler, et vers gui tyrent toutes douceurs ėlėmentaires pour la fondre har- 
monie“ > [„Italijoje, kurią dangaus malonė apipylė puošnia iškalba ir 
kurion traukia visos pirminės saldybės, susiliedamos ten į harmoniją“ ]. 
Tačiau tosios kvatročento harmonijos į namus jis, matyt, nedaug tepar- 
sivežė. Tiems vyrams Italija buvo puiki vien dėl „aornė parler“ 
[„puošnios iškalbos“], dėl išoriškai kultivuojamo išdailinto stiliaus. 

Vienintelis dalykas, verčiąs suabejoti, ar teisingas yra įspūdis, kad 
Čia tik dailiai išpuoštos senienos, yra ironijos atspalvis, kartais vis dėl- 
to nenuneigiamas šiuose įmantriuose sielos išsiliejimuose. Jūsų Rober- 
tet, — sako Dames de Rhėtorigue Montferrant'ui **, — „il est exemp- 
le de Tullian art, et forme de subtilitė Tėrencienne... gui succiė a de 
nos seins notre plus intėroire substance par faveur; gui, outre la grūce 
donnėe en propre terroir, se est allė rendre en pays gourmant pour rė- 
fection nouvelle (t. y. Italija), la oū enfans parlent en aubes d leurs mė- 
res, frians d'escole en doctrine su permission de eage“ [„jis yra Tuli- 
jaus meno ir Terencijaus formos subtilumo pavyzdys... kuris savo mei- 
lumu iš mūsų krūtinių išžindo giliausią mūsų substanciją, kuris, 
peržengęs malonę, suteiktą jo nuosavose valdose, leidosi ieškoti nau- 
jo peno į skonio šalį (Italiją), ten, kur vaikai albomis prabyla į savo 
motinas ir trokšta mokslo labiau, nei dera jų amžiui“]. Chastellainas 
nutraukia susirašinėjimą, nes jam jau esą gana: pernelyg ilgai vartai 
buvę atviri Dame Vanitė [Damai Tuštybei]; eisiąs jų užrakinti. ,, Ro- 
bertet m'a surfondu de sa nuėe, et dont les perles, gui en celle se con- 
grėent comme grėsil, me font resplendir mes vestements; mais gu'en 
est mieux au corps obscur dessoubs, lorsgue ma robe decoit les 
voyans?“ [„Robertet apipylė mane iš savo debesies perlais, kurie, su- 
sitelkę tame debesyje lyg krušos ledai, padarė mano drabužį spindin- 
tį; bet kokia iš to nauda mano tamsiam kūnui po drabužiu, kuris ap- 
gauna žmones?“] Jeigu Robertet nesiliausiąs, jis mesiąs jo laiškus ne- 
skaitytus ugnin. O jeigu Robertet šnekėsiąs paprastai, kaip dera 
draugams, Georges'as ir toliau būsiąs jam palankus. 

Kad po klasikos apdarais slepiasi dar visai viduramžiška dvasia, ne 
taip išryškėja, kai humanistas rašo vien lotyniškai. Tuomet autorius ne- 
vykusiu perteikimu neišsiduoda menkai tesuvokiąs tikrąją antikos dva- 
sią; tuomet jis gali ramiai sau pamėgdžioti — ir apgaulingai pamėg- 
džioti. Toks humanistas kaip Robert'as Gaguinas (1433—1501) savo 
laiškais ir kalbomis mums regisi jau beveik toks pat modernus kaip 

Erazmas, kuris Gaguinui turėjo būti dėkingas už pirmąjį išgarsėjimą, 
mat šis savojo „Prancūzijos istorijos sąvado“, pirmojo Prancūzijoje is- 
torinio veikalo (1495), pabaigoje įdėjo Erazmo laišką; taip pastarasis 
pirmą sykį išvydo savo kūrinį išspausdintą *'. Nors Gaguinas taip pat 
menkai temokėjo graikų kalbą kaip ir Petrarca **, jis dėl to nėra ma- 
žiau tikras humanistas. Sykiu mes ir jo veikaluose regime tebetverian- 
čią senąją dvasią. Savo lotyniškos iškalbos jis negaili senoms viduram- 
žiškoms temoms, sakysim, diatribei prieš santuoką ?, arba rūmų gy- 
venimo peikimui, atgalios į lotynų kalbą versdamas Alaino Chartier 
kūrinį Curial. Arba, šįsyk prancūziškame eilėraštyje Le Debat du La- 
boureur, du Prestre et du Gendarme, seniai naudojama ginčo forma 
imasi kalbėti apie visuomeninę luomų vertę. Tačiau kaip tik Gaguinas, 
tobulai valdąs lotyniškąjį stilių, savo prancūziškuose eilėraščiuose vi- 
sai nesivaiko retorinių grožybių; ten nėra nei lotynizuotų formų, nei 
hiperbolių, nei mitologijos; kaip prancūziškai rašęs poetas, jis stovi 
greta tų, kurie savo viduramžiška forma išsaugojo natūralumą, taigi ir 
liko paskaitomi. Humanistinė forma jam yra mažne vien kartais apsi- 
velkamas drabužis; tas drabužis jam dera, bet vis dėlto jis jaučiasi lais- 
viau nusimetęs tą rūbą. Penkioliktojo šimtmečio prancūzų dvasiai Re- 
nesansas tėra vien ant paviršiaus užsimestas apdaras. 

Lemiamu Renesanso pradžios kriterijumi dažnai linkstama laikyti 
pagoniškai skambančių posakių pasirodymą. Kiekvienam viduramžių 
literatūros Žinovui nėra jokia paslaptis, kad tokia literatūrinė pagony- 
bė — anaiptol ne vien Renesanso sferos bruožas. Humanistai, vadin- 
dami Dievą „princeps superum“ [„aukštybių valdovu“], o Mariją — 
„genitrix tonantis“ [„„griausmavaldžio gimdytoja“], nepasako kažin ko 
negirdėta. Grynai paviršutiniškas krikščionių tikėjimo asmenų tran- 
sponavimas į pagoniškos mitologijos terminus yra jau labai senas da- 
lykas, mažai tebylojantis ar visai nieko nebylojantis apie religinio 
jausmo turinį. Jau ir dvyliktojo šimtmečio Archipoeta savo dvasinėje 
išpažintyje ramiausiai rimuoja: 


Vita vetus displicet, mores placent novi; 
Homo videt faciem, sed cor patet Iovi. 


[Senas gyvenimas nepatinka, patinka nauji papročiai; / Žmogus mato 
tik veidą, o Jupiteriui atverta širdis.) 

Kalbėdamas apie „Jupiter venu de Paradis“ *" [„Jupiterį, nusilei- 
džiantį iš Rojaus“], Deschamps'as lygiai taip pat nesiekia pasirodyti 
esąs bedievis kaip ir Villonas, kuris jaudinamoje baladėje, parašytoje 
motinai, kad ši galėtų melstis Gailestingajai Dievo Motinai, vadina 
Mariją „haulte Dečėsse“ *! [„aukštąja Deive“]. 

Tam tikroms pagoniškoms gaidelėms derėjo skambėti ir pastorali- 
nėje poezijoje; čia buvo galima kuo ramiausiai leisti rodytis dievams. 
Eilėraštyje Le Pastoralet Paryžiaus celestinų vienuolynas vadinamas 
„temple au hault bois pour les dieux prier“ 3? [„šventykla, pastatyta 
aukštoje girioje dievams melstis“]. Tokia nekalta pagonybė nieko ne- 
suklaidina. Be to, poetas dar ir pareiškia: „Se pour estrangier ma Muse 
je parle des dieux des paiens, sy sont les pastours crestiens et moy“ “ 
[, „Norėdamas savo Mūzą padaryti neįprastą, aš kalbu apie pagonių die- 
vus, bet piemenys ir aš pats esame krikščionys“]. Lygiai taip pat Mo- 
linet, viename sapne leisdamas pasirodyti Marsui ir Minervai, visą at- 
sakomybę už tai suverčia „Raison et Entendement“ [„Protui ir Nuo- 
vokai“'], kurie jam pasakę: „Tu Ie dois faire non pas pour adjouter fo y 
aux dieux et dėesses, mais pour ce gue Nostre Seigneur seul inspire 
les gens ainsi gu'il lui plaist, et souventes fois par divers inspira- 
tions“ * [„„Privalai taip padaryti ne todėl, kad sužadintum tikėjimą die- 
vais ir deivėmis, bet todėl, kad Mūsų Viešpats įkvepia žmonėms tai, 
kas jam patinka, ir jo įkvėpimai dažnai labai įvairūs“). 

Į didelę dalį visiškai išsiskleidusio Renesanso literatūrinės pagony- 
bės neverta Žiūrėti rimčiau nei į tuos pasisakymus. Naujos dvasios įsi- 
tvirtinimui reikšmingesnis dalykas, kai pradedamas suvokti paties pa- 
gonių tikėjimo, ypač pagoniškos aukos, vertingumas. Ir šis suvokimas 
gali reikštis kūryboje tų autorių, kurių mąstymo formos dar tvirtai su- 
leidusios šaknis į viduramžius, sakysim, Chastellaino poezijoje. 


Des dieux jadis les nations gentiles 

Ouirent V amour par humbles sacrifices, 
Lesguels, posė gue fussent utiles, 

Furent nientmoins rendables et fertiles 

De maint grant fruit et de haulx bėnėfices, 
Monstrans par fait gue d'amour les offices 

Et d'honneur humble, impartis oū gu'ils soient 
Pour percer ciel et enfer suffisoient “. 

[Kitados pagonių tautos / Dievų malonės meldė kukliomis aukomis, / 
Kurios, nors ir nenaudingos, / Vis dėlto buvo veiksmingos ir teikė / 
Daug vaisių ir aukštų malonių, / Parodydamos, jog meilės / Ir kuk- 
lios garbės aukų, kad ir kur jos rastųsi, / Pakanka prasiskverbti į dan- 


gų ir pragarą.| 


Kartais pačiam viduramžių gyvenimo šurmuly ima ir suskamba 
Renesanso balsas. Per vienas pas d'armes Atrechte 1446 m. Philip- 
pe'as de Ternant'as pasirodo nepasirišęs įprastinės „bannerole de 
devocion“, kaspino su maldingu šūkiu ar figūra. „Laguelle chose je 
ne prise point“ [„Ko aš visai negiriu“], — sako La Marche'as apie 
tokį įžūlumą. Tačiau dar įžūlesnis yra Ternant'o devizas: „Je souhai- 
fe gue avoir puisse de mes desirs assouvissance et jamais aultre bien 
n'eusse“ ** [„Pageidauju tenkinti savo norus ir negeidžiu jokio kito 
gero“]|. Tai galėjo būti šešioliktojo amžiaus didžiausio laisvamanio 
gyvenimo šūkis. 

Šitos tikros pagonybės nereikėjo semtis iš klasikinės literatūros. Jos 
buvo galima pasimokyti iš savų viduramžiškų lobių, iš Roman de la ro- 
se. Tikroji pagonybė glūdėjo erotinėse kultūros formose. Ten Venera 
tr Meilės dievas nuo amžių turėjo savo kamputį, kur buvo garbinami 
šiek tiek kitaip, ne vien retoriškai. Jeanas de Meunas — štai kas buvo 
didysis pagonis. Ne antikos dievų vardų plakimas krūvon su Jėzaus ir 
Marijos vardais, bet įžūliausio žemiškų smagybių garbinimo plakimas 
krūvon su krikščioniškais išganymo vaizdiniais, pradedant tryliktuoju 
šimtmečiu, nesuskaitomai daugybei skaitytojų buvo pagonybės moky- 
kla. Nebuvo įmanomas didesnis piktžodžiavimas už eiles, kuriose Pra- 
džios knygos žodžiai „Dievas gailėjosi, kad buvo sutvėręs Žmogų ant 
žemės“ visai priešinga prasme įdėti į lūpas Nature [Gamtai], šiame kū- 
rinyje veikiančiai visai kaip demiurgas; Nature gailisi, kad sukūrė 
Žmones, nes jie nepaiso jos įsakymo daugintis: 


Si m'aist Diex li crucefis, 
Moult me repens dont homme fis *. 


[Prisiekiu nukryžiuotuoju Dievu, / Labai gailiuosi, kad sukūriau 
Žmogų.) 

Tiesiog nuostabu, kad Bažnyčia, taip baimingai budėjusi ir taip 
smerkusi smulkius, grynai spekuliatyvaus pobūdžio dogminius nukry- 
pimus, nekliudomai leido vešėti Žmonių protuose šio aristokratijos 
brevijoriaus mokymui. 


Nauja forma ir nauja dvasia nevisiškai sutampa. Būsimųjų laikų 
idėjos buvo reiškiamos viduramžiškais apdarais, o pačios viduramžiš- 
kiausios mintys — sakomos sapfiniais metrais, pasitelkiant visą pul- 
ką mitologinių figūrų. Klasicizmas ir moderni dvasia — visai skirtin- 
gi dalykai. Literatūrinis klasicizmas yra vaikas, kuris jau gimė pase- 
nęs. Grožinės literatūros atsinaujinimui antika turėjo ne ką didesnės 
reikšmės už Filokteto strėles. Kas kita buvo vaizduojamosios dailės ir 
mokslinio mąstymo srityse: ten svarbūs buvo antikos vaizdo ir išraiš- 
kos tyrumas, antikos universalumas, ten antikos gebėjimas tvarkyti gy- 
venimą ir pažinti žmogų buvo ne vien lazda, kuria galima pasiremti. 
Vaizduojamojoje dailėje grynai antikos nuopelnas, kad buvo įveiktas 
perdėjimas, pertempimas, iškraipymas, grimasa ir liepsningi išraity- 
mai, 0 mąstymo valdose ji buvo dar reikalingesnė ir vaisingesnė. Ta- 
čiau literatūroje paprastumas ir tyrumas suklestėjo už klasicizmo ribų 
ir netgi — nepaisant klasicizmo. 

Tas būrelis, kuris penkioliktojo šimtmečio Prancūzijoje perima Hu- 
manizmo formas, dar nėra Renesanso skelbėjai. Mat jų nuotaika, jų 
orientacija dar viduramžiška. Renesansas ateina tik tuomet, kai pasi- 
keičia gyvenimo tonas, kai baigiasi mirtinas gyvenimo neigimo atoslū- 
gis ir padvelkia smarkus, gaivus vėjas; kai subręsta džiugus suvoki- 
mas, jog galima susigrąžinti visas ankstesniosios Žmonijos grožybes, 
į kurias taip ilgai Žvelgta tik kaip į veidrodį. 

1302 
Popiežius Bonifacas VIII dar sykį bulėje 
Unam Sanctam pareiškia, kad popiežiaus 
valdžia esanti viršesnė už pasaulietinę. 
Prancūzijos karalius Pilypas IV sušaukia 
savo šalies Luomų susirinkimą gintis nuo 
popiežiaus pretenzijų. 
— Pilypo IV kariuomenę prie Kortrijko 
[Kurtrė] per Auksinių Pentinų mūšį su- 
muša Flandrijos miestiečiai. 

1303 


Netrukus po savo pažeminimo Anagni 


miršta popiežius Bonifacas VIII. 


1308 
Popiežius Klemensas V (1305—1314) 
perkelia Kurijos rezidenciją iš Romos į 
Avinjoną. 

1311 
Vienne susirinkimas. Aukštoji dvasinin- 
kija pirmą kartą siekia reformų Bažny- 
čioje. 

1314 
Tamplierių ordino panaikinimas. Prancū- 
zijos karalius Pilypas IV Gražusis f. 

apie 1315 
Jeanas Chopinelis, arba Clopinelis, arba 
de Meunas, antrasis Roman de la Rose 
autorius Į. 

1319 
Taika tarp Prancūzijos ir Flandrijos, kuri 
praranda savo prancūziškąją dalį (Rijse- 


lį, Douai, Bėthune), tačiau išsaugo sava- 
rankiškumą Prancūzijos karūnos atžvil- 
giu. 

1321 
Dantė į. 


1327 
Meistras Eckhartas į. 

1328 
Senesnioji Prancūzijos karalių Capetų at- 
šaka išmiršta. Ją pakeičia Valois linija, 
prasidedanti Pilypu VI, Ilguoju. 
— Prancūzijos karalius Pilypas VI pade- 
da Flandrijos grafui Liudvikui Neverie- 
čiui numalšinti flamų miestiečių sukili- 
mą. 

1336—1337 
Anglijos karalius Eduardas III gauna 
imperatoriaus Liudviko Bavariečio, Že- 
mutinio Reino srities kunigaikščių ir 
Flandrijos miestų paramą žygyje prieš 
Prancūziją. Prasideda Šimtametis karas 
tarp Prancūzijos ir Anglijos. 

1337 
Giotto į. 

1338 
Gentas ir kiti flamų miestai, vadovaujami 
Jacobo van Arteveldės, stoja Anglijos pu- 
sėn. 

1341 —1364 
Karolio de Blua ir Jono de Montfort'o 
kovos dėl Bretanės kunigaikštystės. 

1346 
Eduardas III sumuša prancūzų kariuome- 
nę prie Kresi. 

1347 
Eduardas II užima Kalė. Paliaubos tarp 
Anglijos ir Prancūzijos. 

1348 
Didelė maro epidemija Europoje, „juodasis 
myrius“. 

1351 
Combat des Trente [Trisdešimties mūšis] 
prie Ploėrmelio Bretanėje. 

1353 
Turkai osmanai užima pirmą tvirtovę Eu- 
ropoje. 

1356 
Luomų susirinkimas Paryžiuje reformo- 
mis siekia apkarpyti karaliaus valdžią. 
— Mūšis prie Maupertuis, arba Puatjė, 
karalius Jonas II Gerasis su savo jaunes- 
niuoju sūnumi Pilypu patenka į anglų ne- 
laisvę. 

1358 
Valstiečių sukilimas Žakerija Prancūzijo- 
je. Diduomenė pasiekia pergalę. 

1360 
Bretigny taika tarp Prancūzijos ir Angli- 
jos. Anglams atitenka Gaskonė, Giujenas, 
Puatu, Kalė ir t.t. — Eduardas III atsisa- 
ko pretenzijų į Prancūzijos sostą. 
— Henegouweno kronikininkas ir poetas 
Jeanas Froissart'as (1337—po 1400) vie- 
ši Anglijoje. 

1361 
Vokiečių mistikas Johannesas Tauleris 
(g. apie 1300) į. 

1362—1365 
Kipro karalius Petras I iš Lusignano su 
Petru Tomu ir Philippe'u de Mėziėčres'u 
lanko Italijos, Prancūzijos, Vokietijos ir 
Anglijos valdovų rūmus, ragindami leis- 
tis į kryžiaus žygį. Aleksandriją užima 
krikščionių laivynas. 

1363 
Prancūzijos karalius Jonas perleidžia sa- 

vo jaunesniajam sūnui Pilypui Burgundi- 
jos kunigaikštystę (kur miršta paskutinis 
ten kunigaikščiavusios šalutinės Capetų 
dinastijos šakos atstovas). 
1364— 1380 

Karalius Karolis V Išmintingasis valdo 
Prancūziją. Bretanėje vėl prasideda mū- 
šiai su anglais, prancūzų kariuomenei va- 
dovauja Bertrand'as du Guesclinas 
(1370 — Prancūzijos konetablis). 


1364 
Karolis de Blua žūsta prie Auray. 


1365 
Vokiečių mistikas Heinrichas Seuse, arba 
Suso (g. 1300) į. 


1366 
Prancūzai, vadovaujami Du Guesclino, 
padeda pretendentui į Kastilijos sostą 
Henrikui Trastamariečiui įveikti karalių 
Petrą Žiaurųjį. 

1367 
Popiežius Urbonas V prieš kardinolų va- 
lią ir neklausydamas Prancūzijos kara- 
liaus Karolio V patarimų grįžta iš Avin- 
jono į Romą. 
— Anglijos sosto įpėdinis, „Juodasis 
Princas“, ateina į pagalbą Petrui Kastilie- 
čiui ir laimi kautynes prie Najeros (arba 
Navarrete), kuriose Du Guesclinas pa- 
imamas į nelaisvę. 

1368 
Vokiečių imperatorius Karolis IV Liuk- 
semburgietis surengia antrąjį žygį į Ro- 
mą. 

1369 
Petras Žiaurusis į. Henrikas Trastamarie- 
tis užima Kastilijos sostą. Kastilijos ir 
Prancūzijos sąjunga kelia pavojų Angli- 
jos saugumui jūrose. 
— Giujeno Luomai sukyla prieš anglų 
viešpatavimą. Vėl prasideda atviras Pran- 
cūzijos ir Anglijos karas. 
— Pilypas II Narsusis, Burgundijos kuni- 
gaikštis, veda Margaritą Malietę, turinčią 

teisę paveldėti Flandriją, - Artua, Franš 
Kontė (Burgundijos grafystę), Neverą ir 
Rethelį. 
— Froissart'as pas Brabanto kunigaikštį 
Vaclovą. 


1370 
Popiežius Urbonas V grįžta iš Romos į 
Avinjoną. 

1374 
Francesco Petrarca į. 


1375 
Giovannis Boccaccio +. 


1376 
Popiežius Grigalius XI dėl grėsmingos 
padėties, kurioje atsidūrė Bažnyčios val- 
stybė, grįžta į Romą. 

1377 
Poetas Guillaume'as de Machaut (g. apie 
1300) +. 


1378 
Didžioji Vakarų schizma. Dalis kardi- 
nolų popiežium išrenka Bario arkivys- 
kupą, ir jis, priėmęs Urbono VI vardą, 
pasilieka Romoje, o kita dalis — Že- 
nevos kardinolą Robertą. Šis, tapęs 
Klemensu VII, persikelia į Avinjoną. 
Urboną VI pripažįsta Vokietijos impe- 
rija, Flandrija, didžioji dalis Italijos, 
Anglija, Vengrija, Lenkija, Danija, 
Švedija ir Norvegija. Klemensą VII re- 
mia Prancūzija, Savoja, Škotija, kai 
kurios Vokietijos sritys, Neapolis, Si- 
cilija, Sardinija, vėliau — ir ispanų 
karalystės. 
— Turkai užima Adrianopolį. 

1380 
Karolis VI tampa Prancūzijos karaliumi, 
likdamas regentų, savo dėdžių — kuni- 
gaikščių Liudviko Anžujiečio, Pilypo 
Burgundiečio ir Jono de Berry — globo- 
tiniu. 
— Bertrand'as du Guesclinas +. 

1381 
Valstiečių sukilimas Anglijoje (Watas Ty- 
leris). 

— Janas van Ruusbroecas į. 

1381— 1409 
Iš Ypereno kilęs tapytojas Melchioras 
Broederlamas tarnauja Flandrijos grafo 
Liudviko Maliečio ir Burgundijos kuni- 
gaikščio Pilypo Narsiojo rūmuose. 

1382 
Gentas ir kiti f lamų miestai, vadovaujami 
Philipo van Arteveldės, sukyla prieš gra- 
fą. Grafo žentas, Burgundijos kunigaikš- 
tis Pilypas, prikalbina Prancūzijos kara- 
lių ginklu padėti grafui prieš flamus, ir 
tie sumušami prie Rosebekės. Arteveldė 
žūsta tame mūšyje. 


1383 
Norwicho vyskupas Henry Despenseris 
surengia „kryžiaus žygį“ padėti popiežių 
Urboną remiantiems Flandrijos miestams 
jų kovoje prieš „schizmatiką“ grafą. Vis- 
kas pavirsta vien plėšikavimų ir niokoji- 
mų žygiu. 

1384 
Liudvikas Malietis f. Pilypas ir Margari- 
ta Burgundiečiai paveldi Flandriją ir t. t. 
— Geertas Grootė iš Deventerio (g. 
1340), Fraterherų, arba Bendro gyvenimo 
brolijos, steigėjas Į. 
— Johnas Wiclifas +. 

1385 
Jonas Neverietis, vėliau pramintas Jonu 
Bebaimiu, Pilypo Narsiojo sūnus, veda 
Margaritą Bavarietę, kunigaikščio Al- 
brechto, Henegouweno, Olandijos ir Ze- 
landijos grafo, dukterį, o pastarojo sūnus 
Vilhelmas iš Oostervanto, veda kuni- 
gaikščio Pilypo dukterį Margaritą Bur- 
gundietę. 
— Prancūzijos karalius Karolis VI veda 
Izabelę Bavarietę, Bavarijos—Landshuto ku- 
nigaikščio Stepono dukterį. 

Apie 1385 
Siekimas reformuoti Bažnyčią ir reikala- 
vimai užbaigti schizmą darosi vis smar- 
kesni; juos reiškia Paryžiaus universiteto 
vadovas — Kamerijko vyskupas Pier- 

re'as d'Ailly, universiteto kancleris Jea- 
nas Gersonas, Nicolas de Clemanges'as. 


1386 
Burgundijos kunigaikštis Pilypas Narsu- 
sis, padedamas Prancūzijos karaliaus, 
Sluiso uoste telkia laivyną Anglijai už- 
pulti. Laivynas niekados nepajuda iš vie- 
tos. 

1386— 1387 
Geerto Grootės ir Florenso Radewijnso 
mokiniai ikuria Windesheime Šv. Au- 
gustino reguliariųjų kanauninkų ordino 
vienuolyną. Jis tampa  Windesheimo 
kongregacijos galva ir Devotio moderna 
centru Nyderlanduose ir Žemutinėje Vo- 
kietijoje. 

1387 
Palaimintasis Petras Liuksemburgietis +. 


1389 
Per kautynes Kosovo lauke turkai sutriuš- 
kina Serbijos karalystę. 


1392 
Prancūzijos karalius Karolis VI pirmą 
kartą suserga pamišimu. Burgundijos ir 
Berry kunigaikščiai vėl paima į savo ran- 
kas valdžią. Karolio brolis Liudvikas Or- 
leanietis pradeda su jais dėl valdžios var- 
žytis. 

1393 
Sultonas Bajazitas pavergia Bulgariją. 
Vengrija atsiduria pavojuje. 

1394—]395 
Romos popiežius Bonifacas IX, Vengri- 
jos karaliaus Zigmanto prašomas, leidžia 
pamokslais kviesti į kryžiaus žygį prieš 
turkus. 

1396 
Prancūzijos riterių kariuomenė, vedama 
Jono Neveriečio, Ofene susijungia su vo- 
kiečių, vengrų ir lenkų pajėgomis. Kry- 
žiaus žygio dalyvius prie Nikopolio su- 
muša turkai. Jonas Neverietis atsiduria 
nelaisvėje. 
— Dvidešimčiai metų pratęsiamos Pran- 

cūzijos ir Anglijos paliaubos. Anglijos 
karalius Ričardas II veda Prancūzijos 
princesę Izabelę. 

1397 
Poetą Othe'ą de Grandsoną Breso Burge 
dvikovoje nukauna jį apkaltinęs Ge- 
rard'as d'Estavayer. 

1399 
Anglijos karalius Ričardas II Parlamento 
nušalinamas nuo valdžios (netrukus ir |). 
Sostą užima Lancasterių dinastija ir jos 
atstovas Henrikas IV (valdė 1399— 
1413). 


1400 
Romos karalių Vaclovą kurfiurstai ir ku- 
nigaikščiai nuverčia nuo sosto. Karaliumi 
jie išrenka Pfalco kunigaikštį Ruprechtą. 
— Geoffrey Chauceris (g. maždaug 
1340) į. 

Apie 1400 
Miniatiūrų tapytojų brolių van Limbur- 
gų tarnyba Berry kunigaikščio Jono rū- 
muose. 


1401 —1402 
Paryžiaus rūmuose rengiamas  Cours 
d'amours. Literatūrinis ginčas dėl Roman 
de la Rose. 


1402 
Tamerlano vadovaujamų mongolų puoli- 
mas ir jų pergalė mūšyje prie Ankaros su- 
mažina Europai gresiantį turkų pavojų. 
1404 
Burgundijos kunigaikštis Pilypas Narsusis 
1. Jo sūnus Jonas Neverietis paveldi Bur- 
gundiją (kunigaikštystę ir grafystę), Ar- 
tua ir t. t. 
— Claesas Sluteris į. 


1405 
Poetas ir publicistas Philippe'as de 
Mėziėres'as (g. 1311) J. 

1406 
Pilypo Narsiojo jaunesniojo sūnaus Anta- 
no asmenyje Burgundijos dinastijai ati- 
tenka Brabantas. 

1407 
Burgundijos kunigaikštis Jonas, jo palie- 
pimu nužudžius Paryžiuje Liudviką Orle- 
anietį, pabėga į Flandriją. 

1408 
Grįžęs atgal, paveda meistrui Jeanui Pe- 
tit Paryžiaus rūmuose ginti jo bylą. Kara- 
lius atleidžia jam piktadarystę. 
— Burgundijos kunigaikštis Jonas nuga- 
li Luiko pajėgas ir pelno Jono Bebaimio 
pravardę. 
— Paryžiaus universitetas paskelbia, kad 
Avinjono popiežius Benediktas XIII 
(Petras iš Lunos) nelaikytinas popiežiu- 
mi. Karalius patvirtina, kad Prancūzija 
nebepaklus Avinjono popiežiui. 

1409 
Pizos susirinkimas, sušauktas abiejų pu- 
sių kardinolų. Susirinkimas nušalina ir 
Benediktą XIII (Avinjonas), ir Griga- 
lių XII (Roma), o popiežiumi išrenka Mi- 
lano arkivyskupą (Aleksandrą V, valdžiu- 
sį 1409— 1410), tačiau schizma šitaip nė- 
ra užbaigiama. 

1410 
Aukštoji diduomenė, vadovaujama grafo 
Bernardo d' Armagnaco, sudaro partiją, 
stojančią prieš Burgundijos viešpatavimą 
Paryžiuje. Burgundijos partiją remia 
prastuomenė. Pilietinis karas. 
— Jonas XXIII (Baldassare Cossa), kaip 
ir jo pirmtakas Aleksandras V, Susirinki- 
mo išrenkamas popiežiumi. 

1411 
Vengrijos karalius Zigmantas, Liuksem- 
burgiečių dinastijos atstovas, Vaclovo brolis, 
tampa Romos karaliumi. 

1412 
Armagnacas kreipiasi į Anglijos karalių 
Henriką IV pagalbos prieš burgundiečius. 

1413 
Netvirta taika tarp burginjonų ir armanja- 
kų. Paryžius pastarųjų rankose. 
— Henrikas V tampa Anglijos karaliumi. 

1414 
Burgundijos kunigaikštis Jonas sudaro 
sąjungą su Anglija. 

1414—1418 
Konstanco susirinkimas, sušauktas Baž- 
nyčios vienybei atkurti, klaidatikystei 
įveikti ir visuotinei Bažnyčios vadovybės 
ir narių reformai įvykdyti. Susirinkime 
dalyvauja karalius Zigmantas. Jano Huso 
procesas ir sudeginimas (1415). 

1415 
Anglijos karalius Henrikas V įsiveržia į 
Prancūziją. Jis sumuša prancūzų kariuo- 
menę prie Azincourt'o (Burgundijos ir 
Brabanto kunigaikštis Antanas žūsta, jau- 
nasis Karolis Orleanietis patenka į nelais- 
vę). Henrikas V grįžta Anglijon. 

1416 
Karalius Zigmantas, siekdamas atkurti 
taiką, kaip tarpininkas vyksta į Prancūzi- 
ją ir Angliją. Jo misija nepavyksta, jis su- 
daro sąjungą su Anglija. 

1416 
Berry kunigaikštis Jonas, didis menų glo- 
bėjas T. 

1417 
Vilhelmas Bavarietis, kaip Henegouweno 
grafas Ketvirtasis, Olandijos ir Zelandi- 
jos — Šeštasis +. Duktė Jokūba Bavarie- 
tė paveldi jo sostą. 
— Naujas Henriko V įsiveržimas į Nor- 
mandiją. 
— Jonui XXIII ir Grigaliui XII atsistaty- 
dinus, o Benediktui XIII nebetekus jį pa- 
laikiusių kraštų paramos, Konstanco susi- 
rinkimas išrenka Otto Colonną popiežiu- 
mi Martynu V (1417— 1431). Didžiosios 
schizmos pabaiga. 

1418 
Susirinkimas paleidžiamas, nieko nenu- 
veikęs visuotinių reformų požiūriu. 
— Henrikas V apgula Ruaną. Šiurpus 
burginjonų viešpatavimas Paryžiuje. Ar- 
magnacas ir daugybė kitų išžudyti. Pran- 
cūzijos valdžia pasidalinusi: Jonas Bur- 

gundietis su karaliene valdo Paryžiuje, 
dofinas — Burže. 
— Jeanas de Montreuilis, pagrindinis 
ankstyvojo humanizmo atstovas Prancū- 
zijoje (g. apie 1361) t. 
— Jokūba Bavarietė susituokia su savo 
pusbroliu, Brabanto kunigaikščiu Jonu IV. 
1419 
Anglai užima Ruaną. Burgundijos kuni- 
gaikštis Jonas mėgina susitarti su dofinu 
kartu išvyti iš šalies anglus. Per susitiki- 
mą Montereau ant Yonne tilto jį nužudo 
dofino šalininkai. 
— Šv. Vincentas Fererras, dominikonas 
pamokslininkas (g. 1350) t. 
— Jokūbos dėdė Jonas Bavarietis, buvęs 
Luiko elektas, įsiviešpatauja Olandijoje. 
1420 
Henriko V, Prancūzijos karalienės Izabe- 
lės ir Burgundijos kunigaikščio Pilypo 
(Gerojo) susitikimas Trua. Henrikas V ve- 
da Prancūzijos princesę Kotryną, pripažįs- 
tamas sosto įpėdiniu ir drauge su uošviu, 
pamišėliu Karoliu VI, iškilmingai įžengia 
į Paryžių. 
Apie 1420— 1460 
Tapytojo Roberto Campino, vadinamo 
Flėmalle'io meistru, veiklos metai. 


1421 
Jeanas le Meingre'as, maršalas de Bou- 
cicaut, karys, diplomatas ir literatas į. 

1422 
Anglijos karalius Henrikas V f. Prancū- 
zijos karalius Karolis VI +. Jaunasis Ang- 
lijos karalius Henrikas VI (g. 1421) pa- 
skelbiamas Prancūzijos karaliumi. Vietoj 
jo valdo regentas, jo dėdė Jonas, Bedfor- 
do kunigaikštis. Prancūzijos tautos dau- 
guma yra Karolio VII, „Ie roi de Bour- 
ges“ [Buržo karaliaus], pusėje. 

1422 
Janas van Eyckas tarnauja Hagoje kuni- 
gaikščiui Jonui Bavariečiui, Olandijos 
vrafui. 

— Poetas Eustache'as Deschamps'as 
(vaisingiausias kūrybos laikotarpis apie 
1380) į. 

1424 
Jokūba Bavarietė susituokia su Glosterio 
kunigaikščiu Humphrey. 

1425 
Jonas Bavarietis f. Janas van Eyckas tar- 
nauja Briuselyje ir Flandrijoje Burgundi- 
jos kunigaikščiui Pilypui Gerajam. 

1426 
Pilypas Gerasis Brouwershaveno kauty- 
nėse nugali Jokūbos šalininkus. 
— Hubertas van Eyckas (g. apie 1370) į. 


1428 
Delfto taika. Pilypas Gerasis gauna He- 
negouweną, Olandiją ir Zelandiją kaip 
„ruwaert ende oir“ [valdytojas ir pavel- 
dėtojas“]. 
— Anglai apgula Orleaną. 
— Janas van Eyckas keliauja į Portugali- 
ją tapyti Pilypo nuotakos portreto. 

1429 
Joana Arkietė vyksta pas Karolį VII į jo 
rūmus Šinone. Ji išvaduoja Orleaną ir nu- 
gabena dofiną į Reimsą, kur jis patepa- 
mas ir vainikuojamas. 
— Jeanas Gersonas, vadinamas Le Char- 
lier (g. 1363) į. 
— Poetė Christine de Pisan (g. apie 
1363) +. 
— Poetas Alainas Chartier (g. 1368) +. 

1430 
Pilypas Gerasis veda trečią žmoną, Portu- 
galijos princesę Izabelę. Jis įsteigia Auk- 
so Vilnos ordiną. 
— Joaną Arkietę prie Kompjeno burgun- 
dų kariuomenė paima į nelaisvę. Ji išduo- 
dama anglams. 
— Pilypas Gerasis paveldi Brabantą ir 
Limburgą (Jonas IV į 1427, Pilypas iš 
Saint Polio + 1430). 

143] 
Joana Arkietė sudeginama Ruane. Henri- 

kas VI vainikuojamas Prancūzijos kara- 
liumi. 
— Bazelio susirinkimas. Popiežius Euge- 
nijus IV (1431—1447) mėgina jį išsyk 
paleisti; jis vyksta toliau prieš popiežiaus 
valią, ir jame pagrindinį vaidmenį vaidi- 
na žemesnioji dvasininkija. 

1432 
Janas van Eyckas užbaigia drauge su Hu- 
bertu pradėtąjį Gento altoriaus paveikslą 
„Avinėlio pagarbinimas“. 

1433 
Popiežius Eugenijus IV pripažįsta Baze- 
lio susirinkimą. Susirinkimas ir toliau 
vyksta priešinimosi ir bažnytinio radika- 
lizmo dvasia. 

1435 
Atrechto taikos kongresas. Taikos tarp 
Prancūzijos ir Anglijos sudaryti nepavyk- 
sta, tačiau Pilypas Gerasis susitaiko su 
Karoliu VII, kuris jam kaip užstatą ati- 
duoda miestus prie Somos ir t. t. ir atlei- 
džia jį nuo visų leno prievolių. 

1436 
Paryžius vėl Karolio VII rankose. 


1436— 1438 
Sukilimas Briugėje. 

1438 
Popiežius Eugenijus IV perkelia Susi- 
rinkimą iš Bazelio į Ferarą, kad jis ten 
atsidėtų susijungimo su Bizantijos baž- 
nyčia klausimams. Kurijos ir Prancūzi- 
jos santykiai sutvarkomi Buržo Pragma- 
tine sankcija. 


1439 
Bazelyje pasilikę Susirinkimo nariai pa- 
skelbia, kad Eugenijus IV nušalinamas ir 
išrenka antipopiežių (Amedėjų VIII Sa- 
vojietį — Feliksą V). Susirinkimo sąjūdis 
išblėsta. 

144() 
La Praguerie, aukštųjų didikų, tarp jų — 
ir dofino Liudviko, fronda prieš Karo- 
lį VII. 

— Karolis Orleanietis, padedant Pilypui 
Gerajam, išperkamas iš anglų nelaisvės. 
1441 
Janas van Eyckas (g. apie 1390) |. 
1444 
Dofinas Liudvikas įveda iš tarnybos pa- 
leistų kareivių gaujas, pramintas ecor- 
cheurs arba armagnacs, į Bazelio sritį. 
Kautynės prie Sankt Jakob an der Birs. 
Liudvikas atsisako savo planų. 
1444— 1450 
Agnes Sorel, įtakinga Karolio VII meilu- 
žė, Prancūzijos karaliaus rūmuose. 
1445 
Anglijos karalius Henrikas VI veda 
Margaritą Anžujietę. titulinio Jeruzalės 
1r Sicilijos karaliaus Renė dukterį. 
1446 
Šventoji Koletė Boellet (g. 1380) +. 
1446— 1448 
Kurijos santykiai su imperatoriumi ir vo- 
kiečių žemėmis nustatomi Frankfurto 
konkordatais ir Vienos konkordatu. 
1447 
Pilypas Gerasis, Burgundijos kunigaikš- 
tis ir didžiosios dalies Nyderlandų valdo- 
vas, pradeda derybas su imperatoriumi 
Frydrichu III dėl savo pakėlimo į kara- 
lius. 
1448—1453 
Anglai pamažėle praranda savo paskuti- 
nes tvirtoves Prancūzijoje. 
1449 
Bazelio susirinkimas baigiasi Lozanoje. 
Kurija, prelatai ir kraštų valdovai vėl 
tvarko visus Bažnyčios reikalus. 
1450—1452 
Kardinolas Mikalojus Kuzietis (1401— 
1464) kaip popiežiaus legatas lankosi 
Vokietijoje ir Nyderlanduose, skelbda- 
mas atlaidus jubiliejinių metų proga, 
kviesdamas į kryžiaus Žygį prieš turkus 
1r mėgindamas reformuoti pasaulietinę 
dvasininkiją ir vienuolijas. 

1450— 1480 
Kronikininko ir poeto Olivier de la Mar- 
che'o veikla Burgundijos kunigaikščių 
rūmuose. 


1451 
Liuksemburgas galutinai tampa Pilypo 
Gerojo valda. 

1453 
Šimtamečio karo pabaiga. Anglų rankose 
lieka tiktai Kalė (iki 1558). 
— Sultonas Muchamedas II užima Kon- 
stantinopolį. 
— Jacgues'as Coeuras iš Buržo, Karo- 
lio VII finansininkas ir krašto vyriausy- 
bės vadovas, išvejamas iš karaliaus tary- 
bos. 
— Pilypas Gerasis per mūšį prie Gave- 
re'o numalšina didįjį Gento sukilimą. 
— Jacgues'as de Lalaing'as, keliaujantis 
riteris ir turnyrų didvyris į. 
—  Kronikininkas Enguerrand'as de 
Monstrelet (g. 1390) +. 


1454 
Pilypas Gerasis per didžiąją rūmų šventę 
Rijselyje su savo didikais duoda įžadą ei- 
ti į karą prieš turkus (vadinamąjį /e voeu 
du faisan). 

1455—1456 
Joanos Arkietės reabilitacijos procesas 
Burže. 


1456 
Pilypas Gerasis Deventerio apsiaustimi 
pradeda Fryzijos užkariavimą. Į Utrech- 
to vyskupo krėslą jis pasodina savo ne- 
santuokinį sūnų Dovydą Burgundietį. 
— Dofinas Liudvikas nuo savo tėvo, Ka- 
rolio VII, rūstybės pabėga pas Pilypą Ge- 
rąjį į Briuselį. 

1458—1464 
Popiežiaus soste — Pijus II (Aeneas Syl- 
vius Piccolomini). 

1460 
Anglijoje prasideda Baltosios ir Raudo- 
nosios rožės, Yorkų ir Lancasterių dinas- 
tijų, karas. 

1461 
Prancūzijos karalius Karolis VII į. 
— Liudvikas XI, lydimas Pilypo Gerojo, 
iš pastarojo žemių grįžta į Prancūziją. 
— Henrikas VI (Lancasteris) nuverčia- 
mas nuo sosto. Eduardas IV (Yorkas) 
tampa Anglijos karaliumi. 
— „Vuuderie d'Arras“, smarkus raganų 
persekiojimas Atrechte; galų gale proce- 
sai paskelbiami niekiniais. 

1462 
Nicolas Rolinas (g. 1376), Pilypo Gerojo 
kancleris f. 

1463 
Liudvikas XI išperka Burgundijai užsta- 
tytus miestus prie Somos upės. 
— Margarita Anžujietė, nuverstojo Ang- 
lijos karaliaus Henriko VI žmona, pabė- 
ga iš Škotijos į Nyderlandus, o iš ten — i 
Prancūziją. 

1464 
Cosimo de Medicis į. 
— Rogieras van der Weydenas (g. apie 
1399) į. 

1465 
Karolis, Charolais grafas, vėliau pramin- 
tas Karoliu Narsiuoju, su kitais Prancūzi- 
jos princais susivienijęs į Ligue du bien 
public, pradeda karą su Liudviku XI. Mū- 
šis prie Montlhėry. Conflans'o ir Saint 
Mauro sutartys. 
— Poetas kunigaikštis Karolis Orleanie- 
tis (g. 1391) Į. 

1466 
Gimė Erazmas Roterdamietis (pasak kai 
kurių tvirtinimų — tik 1469). 

1467 
Pilypas Gerasis Į. 
— Karolis Narsusis tampa Burgundijos ir 
t. t. kunigaikščiu iki 1477. 
— Maištas Gente per jo pirmąjį apsilan- 
kymą. 

1468 
Karolis Narsusis numalšina sukilimą Lui- 
ke ir priverčia Liudviką XI sudaryti Pc- 

ronne sutartį. Jis veda (trečią Žmoną) 
Margaritą Jorkietę, Anglijos karaliaus 
Eduardo IV seserį. 


1469 
Karolis Narsusis gauna kaip užstatą iš 
Zigmanto Tiroliečio Elzasą ir kitas sritis. 
1470 
Eduardas IV priverstas bėgti nuo grafo 
Warwicko per jūrą iš Anglijos ir apsisto- 
ja Nyderlanduose. Henrikas VI sugrąži- 
namas į sostą. 


1471 
Burgundų padedamas, Eduardas IV grįž- 
ta į Angliją. Warwickas žūsta. Lancaste- 
rių šalininkai galutinai sumušami prie 
Tewkesbury. Margarita įkalinama, jos sū- 
nus ir jos vyras, Henrikas VI, nužudomi. 
— Tomas Kempietis (g. 1380) +. 
— Dionyzas Kartūzas (arba Van Rycke- 
lis), kartais vadinamas paskutiniuoju 
scholastikos atstovu, Roermond'e į. 

1472 
Philippe'as de Commines'as pasitraukia 
iš Karolio Narsiojo tarnybos ir stoja tar- 
nauti Liudvikui XI. 

1473 
Karolis Narsusis tampa Gelrės kunigaikš- 
tystės valdovu (kunigaikščių Arnoldo ir 
Adolfo vaidai). Nevaisingas imperato- 
riaus Frydricho III ir Karolio Narsiojo 
susitikimas Triere. Elzaso imperiniai 
miestai ir Aukštutinio Reino srities vys- 
kupai, rūpindamiesi savo laisvėmis, suda- 
ro sąjungą prieš Burgundiją. 

1474 
Šveicarai sudaro taiką su Austrija. Karo- 
lis nesutinka, kad užstatu jo gautas Elza- 
sas būtų išpirktas. Elzasiečiai nužudo jo 
vietininką Peterį van Hagenbachą. Bur- 
gundijos karas su šveicarais ir jų sąjungi- 
ninkais. 
— Guillaume'as Dufay, vadinamosios 
Nyderlandų muzikinės mokyklos atstovas 
(g. 1420) T. 


CHRONOLOGINĖ LENTELĖ 


1475 
Karolis Narsusis nesėkmingai mėgina ap- 
gulti Noisą. Liudvikas XI sudaro sąjungą 
su šveicarais. Karoliui pagalbą suteikia 
Anglijos karalius Eduardas IV. Imperato- 
rius prisideda prie Burgundijos priešų, ta- 
čiau Karoliui pavyksta pasiekti, kad jis ir 
Liudvikas XI laikytųsi neutraliteto. 
— Konetablis Liudvikas Liuksembur- 
gietis, Saint Polo grafas, nukirsdinamas 
Paryžiuje kaip valstybės išdavikas. 
— Georges'as Chastellainas, Burgundijos 
rūmų istoriografas ir poetas (g. 1404) į. 
— Dirkas Boutsas (g. 1410) t. 
— Alainas de la Roche, dominikonas 
(g. 1428) +. 

1476 
Karolis Narsusis užkariauja Lotaringi- 
ją ir traukia į žygį prieš šveicarus. Jis 
sumušamas prie Grandsono ir Murteno 
ir pradeda Nansi apgultį. 

1477 
Karolis Narsusis žūsta mūšyje prie Nan- 
si, kovodamas prieš Lotaringijos kuni- 
gaikštį Renė II. 
— Liudvikas XI vėlei prisijungia Bur- 
gundijos kunigaikštystę prie savo karū- 
nos ir pasiunčia kariuomenę į Franš Kon- 
tė, Pikardiją, Artua ir Henegouweną. 
— Marija Burgundietė susituokia su im- 
peratoriaus sūnumi Maksimilijonu Aust- 
ru. Nyderlandų „generaliniai luomai“ iš- 
reikalauja iš jos Didžiąją privilegiją. 

1480 
Renė Anžujietis, titulinis Sicilijos kara- 
lius f. Provansas atitenka Prancūzijos ka- 
rūnai. 

Apie 1480— 1500 
Kronikininko ir poeto Jeano Molinet 
veikla Burgundijos valdovų rūmuose Ny- 
derlanduose. 

1482 
Marija Burgundietė į. Maksimilijonas 
tampa Nyderlandų valdytoju ir regentu, 

atstovaudamas savo sūnui Pilypui (vėliau 
pramintam Gražiuoju). Taika su Prancū- 
zija. 
— Liudvikas XI pasikviečia į savo rūmus 
Pranciškų Paulietį. 

1483 
Liudvikas XI +. Karolis VIII tampa Pran- 
cūzijos karaliumi (1483— 1498). 
— Eduardas IV t. 


1484 
Popiežius Inocentas VIII paskelbia bulę 
Summis desiderantes, nukreiptą prieš 
burtininkavimą ir raganavimą. 
— Francois Villonas (g. apie 1431) į. 
1485 
Anglijoje baigiasi Rožių karas. Ričar- 
das III (Yorkas) žūsta prie Boswortho. 
Henrikas Tudoras, tapęs karaliumi Henri- 
ku VII (1485— 1509), įgyvendina sykiu ir 
Lancasterių, ir Yorkų pretenzijas. 
1486 
Maksimilijonas išrenkamas Romos kara- 
liumi. 
1487 
Pasirodo Heinricho Institoriso ir Jakobo 
Sprengerio knyga Malleus maleficarum. 
1488 
Maksimilijoną laiko nelaisvėje sukilę 
Briugės miestiečiai. Jis paleidžiamas, kai 
prieš Briugę su imperijos kariuomene pa- 
traukia imperatorius. 
149] 
Prancūzijos karalius Karolis VIII veda 
Oną Bretanietę, gavusią atleidimą nuo 
santuokos per procurationem su Maksi- 
milijonu (1490). Naujas karas tarp Mak- 
similijono ir Prancūzijos. 
— Poetas Jeanas Meschinot (g. 1420) t. 
1492 
Lorenzo de' Medicis, il Magnifico +. 
— Granadą, paskutinę maurų valdą Ispa- 
nijoje, užkariauja Ferdinandas Aragonie- 
tis ir Izabelė Kastilietė. 

— Amerikos atradimas. 
1493 
Senlis taika tarp Prancūzijos ir Maksimi- 
lijono, kaip paveldimųjų Burgundijos že- 
mių regento. Jo duktė Margarita Austrė, 
nuo 1482 sužadėta su Karoliu VIII, grįž- 
ta iš Prancūzijos. 
— Imperatorius Frydrichas III +. Impera- 
toriaus sostą paveldi Maksimilijonas. Jis 
veda Biancą Mariją Sforcą. 
— Popiežius Aleksandras VI (Borgia) 
paskelbia bulę, kuria padalinamos užjū- 
rio valdos Ispanijai ir Portugalijai. 
1494 
Prancūzijos karalius Karolis VIII žygiuo- 
ja į Italiją užkariauti Neapolio. Medicių 
giminė išvejama iš Florencijos. Savona- 
rola. 
— Hansas Memlincas (g. 1430) į. 


1495 
Karolis VIII užima Neapolį. Popiežiaus 
Aleksandro VI, imperatoriaus Maksi- 
milijono, Ferdinando Aragoniečio, Mi- 
lano kunigaikščio ir Venecijos respubli- 
kos koalicija priverčia jį iš ten pasi- 
traukti. 

1496 
Prancūzai išvejami iš Neapolio. 
— Erchercogas Pilypas Gražusis, pavel- 
dimųjų Burgundijos žemių valdovas, ve- 
da infantą Joaną Aragonietę. 

1498 
Prancūzijos karalius Karolis VIII f. 
— Sostas atitenka Valois—Orleaniečių 
linijai ir jos atstovui Liudvikui XII 
(1498—1515). 

1499 
Prancūzijos karalius Liudvikas XII užima 
Milaną. 

1500 
Karolis V gimsta Gente. 
— Prasideda Prancūzijos ir Habsburgų 
dinastijos karai dėl Italijos. 

